
Napomena uz četvrto izdanje Filozofske hrestomatije 


Filozofska hrestomatija Matice hrvatske, koja je po- 
čela izlaziti prije više od 2 desetljeća, ostvarivši plan, 
zacrtan prije četvrt stoljeća, po kojemu je tom izdanju 
bio dan zadatak da posluži populariziranju filozofske 
misli kod nas pa je dakle bilo namijenjeno širokom kru- 
gu čitalaca, već je davno nestala s knjižarskog tržišta. 

No kako se njena prosvjetiteljska potreba sve jače 
osjeća u našoj sredini, to su suradnici toga izdanja, iako 
se kod mnogih problema kritički odnose prema svojim 
tadašnjim interpretacijama, ipak dopustili izdavaču da 
njihove tekstove izda — uz dva manja izuzetka! —- u 
tada napisanom obliku. 

Izlazi, dakle, cjelokupno reprint-izdanje svih 12 sve- 
zaka, da bi se udovoljilo velikoj potražnji naše čitalačke 
publike zainteresirane za filozofiju. 


Prvo izdanje ove knjige objavljeno je godine 1958. 
drugo izdanje godine 1979, a treće izdanje godine 1982. 
Urednik 

KNJIGA PRVA 


»Poznavanje Veda, koje su nam postale pristupačne 
putem Upanišada, u mojim je očima najveća pred- 
nost, kojom se ovo još mlado stoljeće može pohvaliti 
pred ranijima, jer pretpostavljam, da utjecaj sanskrit- 
ske književnosti ne će biti manje dubok, nego što je 
bilo oživljavanje grčke književnosti u 16. stoljeću.« 


A. Schopenhauer: Die Welt als Wille und Vorstellung, 
1819.) 


»Nema gotovo nijednog zapadnog sistema, koji se ne 
bi mogao naći i u Indiji... Iz te suglasnosti možemo za- 
ključiti jedino, da razvoj filozofije nije određen sa- 
movoljom ili slučajem, nego da i za filozofske pro- 
bleme postoji nutarnji zakon u ljudskoj prirodi, na 
osnovu kojega kod raznih naroda i pod raznim uvje- 
tima filozofsko mišljenje dovodi do istih rezultata.« 


(F. I. Ščerbatskoj: Teorija spoznanija i logika po 
učenija poznejših buddistov, 1909.) 


»Proučavanje značajnih osobina indijskog filozofskog 
mišljenja i pravilna ocjena njihove pune važnosti 
mogu postati isto toliko važnim za modernu filozo- 
fiju, kao što je otkriće sanskrita bilo za modernu filo- 
lošku nauku « 


(S. Dasgupta: A History of Indian Philosophy, 1922.) 


»Ako povijest filozofije želi da bude ne samo povijest 
evropske filozofije nego svjetske filozofije, onda ne 
smije više mimoilaziti misaoni svijet kulturnog kruga 
Prednje Azije, Indije i Istočne Azije.« 


(A. Forke: Geschichte der chinesischen Phtlosophie, 
1927.) 


»Iako već sto i pedeset godina nauka nastoji da prouči 
indijsku filozofiju, do sada je vrlo malo zapadnih mi- 
slilaca posvetilo dovoljnu pažnju metafizičkim siste- 
mima zemlje Gangesa.« 


(H. von Glasenapp: Die Philosophie der Inder, 1949.) 


OSNOVI KULTURNOPOVIJESNE ZAJEDNICE 
AZIJSKIH NARODA 


Dvije velike azijske civilizacije, indijska i kineska, dosežu 
vrhunac svog razvoja sredinom razdoblja koje se naziva aksi- 
jalnim u povijesti kulture, a računa se od 8.—4. stoljeća prije 
naše ere. Taj su vrhunac Gotama Buddha, Lao Tse i Konfu- 
cije. U isto se razdoblje obično uključuje i mnogo legendarnija 
ličnost Zarathuštre, iako više po bivstvenoj nego po krono- 
loškoj pripadnosti. Pokušaji, da se ovaj jedinstveni kulturno- 
povijesni zamah protegne na početke evropske filozofije, mo- 
gu nam se činiti u znatnoj mjeri nategnutim. Grčka je filo- 
zofija bila još u nastanku, a rimska se povijest vezuje za ovo 
razdoblje tek legendarnim datumima svojih početaka. Ne- 
sumnjivo je, međutim, da su u tom razdoblju stvoreni temelji 
duhovnog jedinstva Azije. 

U prethodni sloj povijesno je istraživanje prodrlo uglavnom 
do izmaka trećeg tisućljeća prije naše ere, u slučaju Kine do 
legendarnih izdanaka dinastije Hsia. Indijci, suprotno Kine- 
zima, nisu nikada imali smisla za razmjere zemaljske povijesti, 
nego su bili osjetljivi tek za eonske mjere nastajanja i nesta- 
janja svjetova u svemiru. Jedna od njihovih manjih jedinica, 
yuga, iznosi 4,320.000 godina (prema zapadnim preračunava- 
njima), a to je tek dvijehiljaditi dio osnovnog kozmičkog 
ciklusa, kalpa. Pokušaji objektivnih povijesnih istraživanja tu 
gube podlogu već polovinom drugog tisućljeća pr. n. e., u vri- 
jeme arijskih invazija u Indiju, iako novopronađeni ostaci 
predarijskih civilizacija u dolini rijeke Inda (Mohenđodaro, 
Harappa) sežu dublje u treće tisućljeće. Invaziji Arijaca pret- 
hodilo je razdoblje zajednice njihovih kasnijih indo-iranskih 
ogranaka, odakle potječe zajednička baština izražena u himna- 
ma Rig-vede i Aveste. 


Predaksijalna kultura nije bila amorfna, a nije joj nedo- 
stajao ni pečat ljudske individualnosti, koja je u povijesti ne- 
ophodno povezana s izbrušenim oblicima izraza. Zato hresto- 
matijski dijelovi, i indijske i kineske filozofije, počinju lirskim 
motivima, čiji autori nisu prerasli u mitske dimenzije, a čije 
ideje još ne dosežu filozofske razmjere panteističke bezobli- 
čnosti i sveobuhvatnosti. Bez individualne izražajne forme, 
koju je izbrusio liričar, ni nadlična figura rišija, mitološkog 
mudraca, kroz čija usta božanstvo izražava bezlične istine, ne 
bi dobila povijesnog uporišta. Jedino pjesnicima duhovnih di- 
menzija Labe u prvoj himni iz Rig-vede, uključenoj u našu 
hrestomatiju, zahvaljujemo, već u najstarijim upanišadama, 
susret sa osjenčanim ličnostima, kojih riječi imaju prizvuk 
sofističke individualnosti, kao što je YaAgjnavalkya, kojega 
ćemo kasnije češće citirati baš zbog takvih kvaliteta brah- 
manskog kastinskog karaktera. Zato liriku kao izbrušeni 
oblik književnog izražaja smatramo uz religiju jednim od 
izvornih dokumentarnih područja arhajske misli. 

Aksijalno doba bilo je za istočnu filozofiju, u ovim širo- 
kim razmjerima, doba »zgrušavanja« u sisteme, (da se poslu- 
žimo ovom tipičnom slikom iz vedske kozmologije). Za proces 
toga zgrušavanja postaju simptomatične u prvom redu lično- 
sti, koje su ga izazvale. Sokrat je svoje lično upletanje u 
odgoj omladine platio životom. Lao Tse je, nasuprot tome, 
odlučio da svoju nekonformističku mudrost ponese u grob, 
ili barem među »barbare«. Na putu u dobrovoljno progonstvo 
ta mu je mudrost Tao Te Kinga bila nasilno istrgnuta. Najslo- 
ženija i najznačajnija ličnost aksijalnog doba bio je nesum- 
njivo Gotama, nazvan Buddha (doslovno: »budni«). Kritika 
znanja, vjerovanja i običaja njegova doba i sredine bila je 
tako radikalna, da je u prvi čas i sam ustuknuo pred sviješću 
o njoj: 


»Što sam s mukom dostigao, kome sada da pokažem? 
Ispunjeni strašću, mržnjom, ne će prozret ovo znanje, 
koje vodi protiv struje, cjelovito i duboko, nezamjetno, 

istančano. 
Zar da vide zaslijepljeni strašću i uviti u duboku tamu?« 
»Duh Plemenitoga, dok je tako razmišljao, priklanjao se 
spokojnosti, a ne naučavanju mudrosti.« 


Zarathuštra, najstariji u ovoj grupi prvih filozofa kritičke 
misli, izražava najsnažnije njihovu ishodišnu sumnju: 


»Ovako te pitam, reci mi po istini, Gospodine! 

Tko je ispravan među ovima s kojima raspravljam, a tko 
lažan? 

Jesam li lažan ja ili onaj tko, zato jer je lažan, hoće da mi 
ospori tvoju blagodat? Kako to, da njegova lažnost nije 
očevidna?« 


Ipak je kristalna jasnoća spoznaje bila neodoljiva, kao po- 
gled u morsku dubinu. U njoj je našlo sigurno uporište ono 
samopouzdanje neporemećenog smiješka s kojim je Buddha 
tek u dubokoj starosti završio život duhovnog velikana svoje 
humanističke sredine, s kojom Konfucijeva okolina može da 
se takmiči samo po sjaju vanjske ljuske. 

U stoljećima, koja su došla iza ovih prvih snažnih talasa, 
obrazovanje struja i škola moglo je da se odvija uglavnom 
putem eklektičkih sistema i pokušaja ponovne asimilacije nji- 
hovih otvorenih i nezaokruženih kritičkih misli u kiklopske 
okvire predaksijalnog idejnog blaga 1z tisućljeća koja su pret- 
hodila ovim događajima. To su bili okviri Veda u Indiji, a u 
Kini onaj proces političkog i idejnog razvitka, koji se uspore- 
đuje sa širenjem kaplje ulja na listu papira. 


Max Miiller, jedan od utemeljitelja orijentalnih studija u 
19. st., nazvao je 4.—-6. st. n. e. dobom renesanse u indijskoj 
književnosti. To je doba, kad Bhagavad-Gita postaje krunom 
Mahabhdrate i sintezom indijskog pogleda na svijet. Ono što 
je prethodilo, dok su se u toku od blizu tisuću godina obra- 
zovale klasične filozofske škole i dok su bujali ogranci naj- 
većih eposa svjetske književnosti, bilo je u biti odraz grčevite 
borbe između džungle mudrosti Veda i tek izbrušene oštrice 
sistematskog mišljenja, koja je bljesnula u aksijalnom dobu. 


U »predrenesansnom« dobu indijske književnosti izvršeno 
je i mukotrpno probijanje prirodnih prepreka, koje su se 
suprotstavljale duhovnom zbliženju Indije i Kine. Taj uski put 
kroz pukotine Himalaje prokrčio je budizam. 


»Kao kad bi, učenici, neki čovjek išao šumom, po planinskoj 
uzvisini, pa kad bi naišao na stari put, staru cestu, kojom 
su prolazili ljudi u davnim vremenima, te bi nastavio da 

ide tim putem, idući tako, došao bi u stari grad, prije- 
stolnicu iz drevnih vremena, gdje su ljudi nekoć živjeli, 
gdje su izgradili šetališta i voćnjake i zdence s vodoskocima 
i podigli moćne zidine... Isto sam tako i ja, učenici, vidio 
stari put, staru cestu, kojom su prolazili Potpuno Budni u 
davnim vremenima...« 


Tako je govorio Gotama Buddha o granicama svoje spo- 
znaje. U kasnijih vremenima, kad je njegova nauka na sličan 
način krčila svoj put kroz džungle prema sjeveroistoku, čisti 
je budizam već bio prevladan u »renesansnoj« Indiji. Nauka 
mahdydna budizma bila je tada duboko prožeta dozrelim indij- 
skim idealizmom u svojim metafizičkim dijelevima. Životna 
moć Buddhinih riječi zadržala se u njegovu etičkom univer- 
zalizmu, u antikastinskom pokretu, a ta je snaga konačno 
postala povijesno oruđe ekspanzije indijske civilizacije u Aziji. 


To je, međutim, samo jedna strana ovog velikog povijesnog 
prizora. Na drugoj strani moramo voditi računa o unutrašnjoj 
srodnosti duhovnog povezivanja na svim točkama, gdje se on 
zbivao u aksijalno doba. Najuvčljivija je pri tome bitna srod- 
nost Buddhine i Lao Tseove nauke. Možda nije pretjerano tvr- 
diti, da je ta srodnost klica kulturnopovijesnog odnosno duhov- 
nog jedinstva Azije uopće. Dalje treba zadržati na umu već 
spomenute primjere izvanredne apsorpcione moći azijskih na- 
roda u političkom i kulturnom pogledu. Empiristički intuicio- 
nizam Kineza i apstraktna metafizičnost Indijaca predstavljaju 
najveći povijesni primjer suprotnosti, koje upućuju na idealnu 
Sintezu. Kod budizma ta se sinteza ostvarila na kineskom tlu. 

Indija je u naponu svoga kulturnopovijesnoga razvitka još 
jedamput postala poprište velikog procesa azijske kulturne 
sintetizacije, u skolastičko doba, koje odgovara našem rani- 
jem Srednjem vijeku, a čiji vrhunac predstavlja Šankarin 
idealistički monizam. Usvajanje je islama bilo sigurno najteže 
i najsudbonosnije za jugozapadnu Aziju. Ipak je njena asi- 
milaciona snaga i tu prodrla dublje, nego što se moglo oče- 
kivati. Pri tome je važnu ulogu odigrala stara predvedska 
osnova indo-iranske zajednice. 

Filozofska vitalnost azijskih naroda u kasnijim vremenima, 
u dodiru sa zapadnim svijetom, može se razmatrati samo odvo- 
jeno u raznim dijelovima azijskog kontinenta, jer se povijesni 
razvitak u tom pogledu znatno razlikovao. Na kraju ovog općeg 

pregleda potrebno je da se osvrnemo još na predrasudu o 
izumiranju kulturnog stvaralaštva azijskih naroda u doticaju 
sa Zapadom. S obzirom na Indiju računa se, da razdoblje 
skolastičkih sistema filozofskih škola traje do 17. st. Kasnije 
ne smijemo podcjenjivati značajnost pokreta, čiji su izraz 
Rimakrišna u prošlom stoljeću, pa Gandhi, Rabindranath 
Tagore, Aurobindo, te konačno suvremene ličnosti kao Ra- 
dhakrishnan ili Dasgupta na koje ćemo se češće pozivati. S 
obzirom na Kinu i Japan dovoljno je da spomenemo aktu- 
alnost problematike škole zen za suvremenu zapadnu estetiku, 
psihologiju, pa i metafiziku; ličnosti kao što je Japanac Daisetz 
Teitaro Suzuki (Kyoto) ili Kinez Lin Yutang. 

Nije nam moguće u ovom uvodnom pregledu zalaziti u 
obrazlaganje stavova poput onoga izraženog u naprijed citi- 
ranim riječima Ščerbatskog, jednog od najpoznatijih ruskih 
i svjetskih orijentalista prve polovine 20. stoljeća.! 

Iz tih perspektiva proizlaze i kriteriji naše obradbe ove 
široke tematike. Potrebno je najprije istaknuti, da obimnost 
teme, prema svim dosadašnjim iskustvima, koja su autoru 
služila kao putokaz, prelazi mogućnost dovoljno cjelovitog i 
jasnog prikaza u granicama dviju knjiga ovoga formata. Pri 
tome se nismo mogli odreći osnovnog kriterija aktualnosti ove 
problematike, promatrane sa šireg stanovišta razvoja evrop- 
ske, a osobito moderne zapadne filozofije i njenih suvremenih 
tendencija. Odavde proizlazi drugi kriterij, na čijoj je spor- 
nosti potrebno da se kratko zadržimo — kriterij komparativne 
metode. Opravdanje tog kriterija pretpostavlja barem leti- 
mični uvid u razvoj orijentalističkih studija u Evropi u 19. i 
20. stoljeću. 

Nakon prvog oduševljenja francuskih prosvjetitelja i nje- 
mačkih pjesnika i književnika romantičkog doba, od kojih je 
dovoljno spomenuti Goethea i Herdera, utjecaji indijske misli 
počinju prodirati osobito u idealističke filozofske sisteme, po- 
čevši sa Schopenhauerom, a za tim i u nazore liberalnih misli- 
laca kao što je Nietzsche. Iz Schopenhauerove škole potječe 
krajem 19. stoljeća i prva opsežnija povijest orijentalne filo- 
zofije, koja uz tri knjige posvećene indijskoj filozofiji sadržava 
i kratak prikaz kineske misli. To je djelo Paula Deussena 


! Citatl su u ovoj knjizi prema njemačkom prijevodu O. Straussa: 


»Erkenninistheorie und Logik nach der Lehre der spiteren Buddhisten« 
(Munchen, 1924), str. 2—3. 

(Allgemeine Geschichte der Philosophie) objavljeno 1894.— 
1908. Ovo je doba procvata i bujanja komparativnofilozofskih 
ideja. U prvim decenijima našeg stoljeća, a osobito nakon 
Prvog svjetskog rata, filozofske spekulacije na području ori- 
jentalnih studija bivaju sve više potisnute kritičkim duhom 
filoloških stručnjaka, koji u širokim kulturnopovijesnim pa- 
ralelama gledaju u prvom redu opasnost za autentično i pre- 
cizno proučavanje tekstova. Komparativno se proučavanje sve 
više sužava na područje nauke o religijama. Opravdano uka- 
zivanje na diferencijalne momente, koje u prvom redu razot- 
kriva jezična analiza tekstova, daleko je, međutim, od toga, 
da bi moglo postati kriterijem i zaštitom od predrasuda u ocje- 
njivanju pravog mjesta istočnih filozofskih sistema. Osim 
dovoljnog poznavanja tekstova, za to je potrebno još i do- 
voljno poznavanje povijesti filozofije i njenih izvora u svjet- 
skim razmjerima. Idealno bi rješenje bilo ovdje teže postići, 
zbog opsežnosti materijalnih pretpostavki, nego na mnogim 
drugim područjima. Praksa je ipak pokazala, da je potiski- 
vanje komparativnih tendencija vrlo često imalo za posljedicu 
oživljavanje mnogih ne manje opasnih negativnih predrasuda, 
koje se vuku još iz vremena misionarskih izvještaja, da ka- 
snije pređu u filozofske teze, formulirane s raznih subjektiv- 
nih stanovišta o superiornosti zapadne kulture i o nesposobno- 
sti Istočnjaka, da se pridržava apstraktnih logičkih principa 
u mišljenju. Dovoljno je da kao primjer citiramo Hegela: 

»Istočnu filozofiju treba isključiti, jer Istok još ne poznaje 
slobodu subjekta, koja je neophodna za filozofiranje... 

Prava filozofija počinje na Zapadu... U indijskoj filozofiji 
ideja nije postala predmetna. Zato ni izvanjsko, predmetno, 
nije shvaćeno prema ideji. To je nedostatak orijentalizma.«* 

U borbi ovakvih proizvoljnih mišljenja pojavljivala se 
s druge strane krajem prošlog stoljeća i teza, da je Aristotel 
svoju logiku dobio gotovu iz Indije, da mu je njegov nećak, 
koji je pratio _ Aleksandra Velikog, donio tekst Nydya-siitre, 
na koju ćemo se u kasnijem prikazu još osvrnuti. 

Okvir našega prikaza nalaže nam da ostanemo u granica- 
ma općenitosti. Ukazivanje na relativnu aktualnost određenih 
tema često će nas dovoditi do toga da upozoravamo prven- 
stveno na srodnosti, tamo gdje bi diferencijacija iziskivala 


* Hegels Geschichte der Philosophie, izd. Dr. A. Baeumler, Munchen, 
1923., str. 108. i 113. 

dublje zalaženje u predmet. Pri tome se ne ćemo ustručavati 
da slijedimo u određenim problemima neke opće sugestivne 
tendencije razvoja, kao na pr. pri našoj tezi o arhajskom 
kriticizmu. S druge strane nastojat ćemo, da u danom okviru 
izbjegavamo u principu ono, što smatramo glavnim nedostat- 
kom većine dosadašnjih komparativnih pokušaja, 1. j. općeni- 
tost i nedokumentiranost stavova koji se u povijesnim razmje- 
rima uspoređuju. Što vjerniji citati evropskih, osobito moder- 
nih filozofa u komparativne svrhe ne mogu ipak ovdje ići dalje 
od upozoravanja na simptomatična mjesta. Čitaocu kojemu 
tako citirani tekstovi nisu poznati u cjelini, to može predstav- 
ljati teškoću. No naš je zadatak i suviše mnogostruk, a da 
bismo mogli prezati pred njegovim težim stranama, iamo 
gdje smo sposobni da ih sagledamo. Praznina na ovom pod- 
ručju u našoj književnosti bila je i odviše velika u usporedbi 
s drugim kulturnim narodima. Zato smo raspored grade u 
pojedinim dijelovima i poglavljima nastojali izložiti tako, da 
dademo najprije opći kulturnopovijesni uvod, a zatim poslepe- 
no nastojimo doseći neka uža filozofska područja i probleme. 

Na kraju je potrebno i razjašnjenje nesrazmjera, koji či- 
talac može primijetiti u odnosu dijela o Indiji i ostalih dije- 
lova. Pretpostavkom o postojanju kulturnopovijesne zajednice 
azijskih naroda, koje se podloga dade usporedivati s podlogom 
kulturnog zajedništva evropskih naroda, nastojali smo da 
razjasnimo taj nerazmjer gdjegod je to bilo moguće. Ipak bi 
načelne teze o odnosu pojedinih udjela u toj cjelini bile vrlo 
sporne. Razlog nerazmjeru dijelova u prvom se redu nalazi 
u granicama subjektivnih mogućnosti autora, koji se pretežno 
bavi studijem indijske filozofije i njenih određenih problema. 
Budući da mu je to područje u određenoj mjeri i jezično pri- 
stupačno, uključeni su u hrestomatiju tekstovi iz indijske 
književnosti, koji su plod neposrednog prevodilačkog rada, za 
tim takvi, gdje je originalni tekst mogao da posluži samo za 
usporedbu s drugim prijevodima, koji su služili kao podloga, 
te konačno, izvan indijskog područja, potpuno indirektni pri- 
jevodi iz raznih izvora, kako su to mogućnosti i vrijeme 
dopuštali. Kod svih prijevoda kriterij literarne pristupačnosti 
ima prednost pred težnjom za doslovnom točnošću, koja bi u 
mnogim slučajevima čitaoca postavila pred ne manje teškoće 
nego prevodioca. 

KNJIGA PRVA 


INDIJSKA FILOZOFIJA 


UVOD 


Sjeverozapadni prolaz u sliv rijeke Inda, u pokrajine Pen- 
đab i Sind, bio je ishodište svih političkih i kulturnih pro- 
mjena u povijesti Indije. Nakon 1920. g. pronađeni su u tom 
području ostaci visoko gazvijene civilizacije kod mjesta Mo- 
henđodaro i Harappa, iz predarijskog doba, na prijelazu iz 
četvrtog u treće tisućljeće pr. n. c. Gradovi su bili opskrbljeni 
vodovodima, parkovima i kupališima. Stanovništvo se bavilo 
poljoprivredom, služilo se bakrom, broncom i srebrom, imaio 
je razvijenu umjetnost i posjedovalo slikovito pismo. Kultura 
je srodna sumerskoj, egipatskoj i minoskoj. Značajno je osobito 
proučavanje kiparske umjetnosti. Djela umjetnika ne odlikuju 
se samo usavršenom sposobnošću umjetnika, da prikažu ana- 
tomsku strukturu tijela, nego to tijelo prikazuju u prostornoj 
pokretnosti, oslobođeno arhajske frontalnosti, za razliku od 
mezopotamske i egipatske umjetnosti približno istog vremena. 
Umjetnički motivi pokazuju postojanje kultova srodnih kasni- 
jem indijskom obožavanju Šive i stavovima yoge. Ta uinjet- 
nost prikazuje tipove ljudi različitih rasa, evroafričkih 1 mon- 
goloidnih, po čemu se zaključuje međunarodna povezanost 
tog kulturnog svijeta.! 

Spomenuti put sa sjeverozapada u Indiju slijedila je inva- 
zija Arijaca iz indoiranske pradomovine, najkasnije oko polo- 
vine drugog tisućljeća pr. n. e., a zatim invazije Ahemenida 
iz Irana u 6. st. pr. n. e., Makedonaca u 4. st., Skita i Huna u 
prvim stoljećima naše ere, islamskih zavojevača u 8. st., tur- 
sko-afghanska invazija u Il. st, i Velikih Mogula u 16. st. 

' Usporedi: Sir John Marshall: Mohenjo-daro and the Indus Civilisa- 
tion (1931): Childe: New Light on the Most Ancient East (1934): Mario 


Brussagli: Aspects of the ancient Art of India and the Mediterranean, 
članak u reviji East and West (ISMEO. Rome. N. 4, 1851). 


2 »Filozofija istočnih naroda« 1. 17 


Povijest indijske književnosti počinje se razvijati na indij- 
skom tlu u doba arijske invazije. Nesumnjivo je, da su arijska 
plemena u svoju »novu« domovinu tada donijela znatno pje- 
sničko i idejno blago iz pradomovine, jer dio istoga tog blaga 
nalazimo i kod njihove iranske braće. Sve indijske filozofske 
škole tvrde, da je izvor njihove nauke u tim legendarnim 
vremenskim dubinama. Pri određivanju osnovnih datuma 
1ndo-iranske civilizacije pokušavalo se već koristiti i astronom- 
skim podacima sačuvanim u književnim spomenicima 

Tako nas, u svakom slučaju, već problem podjele indijske 
kulturne povijesti na razdoblja sili, da prethodno donekle 
uskladimo svoje pojmove o »datumima« kao i o »književnim 
djelima« i o »filozofiji«. 


1. RAZLIKA U SHVACANJU VREMENA 


Kad se na Zapadu raspravlja o nedostatku smisla za po- 
vijesne mjere vremena kod Indijaca, prilikom procjene njiho- 
vih kulturnih spomenika, često se povlači prebrzi zaključak, 
da je indijski pogled na svijet i život statičan i nehistorijski, 
zato jer su navikli da vrijeme mjere kozmičkim mjerilima 
cikličke evolucije svemira i onda, kad je riječ o razvojnom 
toku kultura i ličnosti. Iz usporedbe skolastičkih sistema in- 
dijske i evropske srednjovjekovne filozofije, a i u bilo kojem 
drugom povijesnom presjeku, nama se čini točnijim obrnuti 
zaključak u pogledu statičnosti pogleda na svijet i pridavanja 
apsolutne vrijednosti određenim povijesnim događajima. 

Za Indijce svijet niti je nastao iz ničega, niti može da se 
pretvori u ništa. U razdobljima koja prema evropskim prera- 
čunavanjima traju do 8,640,000.000 godina, sistemi svjetova 
nastaju i nestaju iz spiralnih maglica. Nebeski dvorovi božan- 
stava pune se i prazne, kad se iscrpu rezervoari zasluga nji- 
hovih stanovnika, koji tada padaju u niže sfere postojanja, 
gdje zaborav prekriva dijelove njihovih uspomena o stvorenju 
i stvorovima. Odatle se opet uzdižu u toku eona do novih 
spoznaja, a u međuvremenu kao plodovi njihovih nesavršenih 
i djelomičnih sjećanja nastaju kozmogonijske teorije brah- 
manskih sistema »o bitku, o nebitku, o bitku-i-nebitku, o ni- 
bitku-ni-nebitku« u raznim sferama subjektivne i objektivne 
fenomenalnosti; teorije koje je Gotama Buddha u 6. st. pr. 
n. e. sveo na 62 logičke mogućnosti spekulativnog uma, a za- 

tim ih obuhvatio čuvenom »Brahminom ribarskom mrežom«, 
u kojoj preteče onih metafizičara, čije je »vulgarne programe« 
O »jednostavnosti duše ili nuždi prvog počeika svijeta« žigo- 
sao Kant. ostaju »stegnuti i obuhvaćeni, kao kad bi vješt 
ribar ili ribarski pomoćnik gusto ispletenom mrežom prekrio 
čitavu povišinu nevelike bare, pa bi pomislio: ,Kolikogod ži- 
vih bića odredene veličine ima u ovoj bari, sva se ona nalaze 
u ovoj mreži, stegnuta i obuhvaćena, pa akd i skoče iznad po- 
vršine, skaču samo u toj mreži.“ 

Ovo arhajsko dijelo, koje nam jednako snažno izaziva uspo- 
redbu < Dantcom kao i s Kantom, daje sažetu sliku kozmolo- 
ških predodžbi, koje potječu još iz ranijih vedskih vremena 
a oxfordski orijentalist E. Conze rezimira ih ovako: 

»U toku jednog kalpa prolazi pojedini kozmički sistem 
čitav razvoj od iskonske kondenzacije pa do konačnog sagori- 
jevanja. Rez početka i kraja slijedi jedan kozmički sistem za 
drugim u neograničenom nizu. Pojedini kozmički sistem sa- 
stoji se od mnoštva sunaca, mjeseci i t.d. Bezbroj takvih svje- 
tova širi se u prostorne daljine, koje je nemoguće izračunati. 
U izvjesnom smislu moderna astronomija ima posve sličnu 
predodžbu. kad govori o inzularnim univerzumima, kojih je 
poznato već preko milijun, a od kojih su mnogi udaljeni do 
dva milijuna svjetlosnih godina. Svaka od tih spiralnih ma- 
glica sastoji se od stotina milijuna zvijezda, koje se kreću oko 
zajedničkog središta. Njihov oblik odgovara često točno ono- 
me, koji su pretpostavljali budisti, t.j. obliku mlinskog kola. 
Zemlja je dio sistema Mliječne staze, koja približno odgovara 
onome, što budisti nazivaju ,našim Sahaloka"« (planetarnim 
sistemom)." 

Prof. Helmut von Glasenapp, jedan od najpoznatijih suvre- 
menih autora povijesti indijske filozofije smatra, da je razlog 
nedovolinoj pažnji zapadnih mislilaca prema indijskim filo- 
zofskim sistemima »djelomično u činjenici, da mnogi od njih 
još i danas ostaju ncsvijesno pod uljecajem srednjevjekovne 
slike svijeta, prema kojoj kultura nastala u području Sredo- 
zemnog mora određuje mjeru svih stvari.«? 


* Bralimajalasutta, Dighanikdya 1. — Usp. Kant: Kritika čistog uma, 
A XIV. 

* Buddhism, Oxford, 1953., 2. izd. (Citirano prema njemačkom prije- 
vodu — »Urban Bicher«, 5, str. 46.) 


*H. v. Glasenapp: Dic Philosophie der Inder, Stuttgart. 1949. (Ovdje 
citirano uvijek prema francuskom prijevodu Ed. Payot, Paris 1951., str. 11.) 

2. RAZLIKA U SHVAĆANJU KNJIŽEVNIH 
SPOMENIKA 


Pismenost je postojala u Indiji u doba Aleksandra Velikog, 
prema grčkim svjedočanstvima, ali nije služila za pisanje 
književnih djela. Prvi važni spomenici s natpisima književne 
vrijednosti potječu iz vremena vladavine kralja humaniste 
Ašoke (259.—222. pr. n. e), koji je na stupovima sa svojim 
ediktima zapisao dijelove Buddhine nauke, čiji je bio sljed- 
benik i misionar. Devanagari red glasova u to doba nije još u 
upotrebi. 

Poslije Ašoke, kad je budizam počeo da se širi po čitavoj 
Aziji, Kinezi prvi počinju da zapisuju pobliže povijesne po- 
daike o indijskoj kulturi. Već u prvim stoljećima naše ere 
prenose Kinezi sanskriitske rukopise iz Indije u Kinu i pre- 
vode ih. Kineski učenjak I Tsing, koji je u 6. st. n. e. dugo 
studirao u Indiji i prevodio djela indijske književnosti, ostavio 
nam je jednu od najljepših slika tradicionalnog indijskog 
vbrazovanja: 

U šestoj godini života djeca počinju da uče 49 slova i oko 
10.000 složenica. To izuće redovno u pola godine. Do tada su 
naučili oko 300 stihova. U osmoj godini počnu učiti slavnu 
Paninijevu gramatiku, koja se sastoji od 1000 kitica. To izuče 
u osam mjeseci. Učenje gramatike nastavlja se do dvadesete 
godine. 

»Vede se uče od usta do usta, a ne zapisuju se na papir. U 
svakoj generaciji ima učenih brahmana, koji znaju naizust 
tih 100.000 stihova... Takve sam ljude lično vidio. 

Već u 3. st. pr. n. e. vedski sanskrit nije više bio živ jezik. 
Preciznost i racionalna usavršenost sanskritske gramatike 
bila je dovoljno jamstvo, da onaj, tko se bavio njezinim stu- 
dijem na opisani način od šeste do dvadesete godinc. u reci- 
tiranju Veda ne bi mogao propustiti ni najsitniju pogrešku 
ili nepredviđenu varijaciju. S druge strane, u indijskoj knji- 
ževnosti postoji mnoštvo aforističkih stihova vezanih za priče, 
čije je prepričavanje bilo slobodno. Te su se priče često izgu- 
bile ili su potpuno izblijedjele, dok su stihovi ostali u zrako- 
praznom prostoru pod kanonskim pečatima kao što je onaj: 
»Evam me sutam« — »Ovako sam čuo«. 

U pisanom obliku takvo se djelo stilski i psihološki znatno 
razlikuje od »knjiga« u našem smislu. S jedne strane poznata 

su česta opsirna i ritmički rasporedena ponavljanja, a s druge 
strane nailazimo na mncštvo lakonskih fraza i formulacija, 
koje su iskonski bile samo podsjetnik za ono, što je učenik 
čuo kao »upanišad« (t.j. sjedeći do nogu učiteljevih). 

Prema tonje, možemo samo u prenesenom smislu primje- 
njivati tehničku terminologiju naših književnosti na indijska 
djela. Pojmu knjige u smislu stručnog priručnika najbolje 
odgovara termin šastra, koji uz »redoslijed«, »pravilo«, »po- 
uku« i »nauku«, znači i organsku cjelinu tih pojmova, t.j. 
»zbirku . didaktičko »djelo« ili stručnu »studiju«. Svaka se 
nauka i škola osniva na svojim šdstrama. Tako na pr. postoji 
čak i djelo Corašdstra ili »Priručnik lopovske vještine«. 

Sutra (niz ili splet) odgovara našem pojmu eseja, traktata 
ili poglavlja. gdje se obrađuje pojedini problem određene 
nauke. Kraći su dijelovi knjiga lekcije ili recitacije, odlomci, 
za koje postoji u raznim djelima niz tehničkih naziva. 

Budistička kanonska književnost svrstana je u »Tri-Pitaka« 
ih Tri košare«, Pojedini govori Buddhini nose naslov sutra. 

O književnim oblicima vedske književnosti, koji ujedno 
označavaju i razvojna doba te skupine, govorit ćemo u poseb- 
nom poglavlju. 

Surcndranath Dasgupta, autor najopsežnije suvremene po- 
vijesti indijske filozofije, piše o organskom razvoju tih knji- 
ževnih oblika: 

U sutrama je pojedini sistem slab i neuobličen poput 
novorođenčeta, ali ako slijedimo njegov razvoj sve do početka 
i7. st, onda nam se pričinja kac potpuno razvijen čovjek, 
snažan i harmonično građen. Zato nije moguće pisati povijest 
filozofskih razdoblja u Indiji, nego je potrebno studirati i 
tumačili svaki sistem u čitavom njegovom uzrastu u toku 
povijesnih razdoblja kao cjelinu i u suprotnostima s protiv- 
ničkim sistemima.«" 

Osnovne se misli pojedince škole i učitelja, ako nisu izra- 
žene u obliku komenlara nekom prijašnjem djelu, formuliraju 
redovno u stihovima. Taj je oblik plavno jamstvo autoru, da 
ni učenici ni protivnici ne će njegovu nauku iskriviti parafra- 
ziranjem. Te »koncizne formulacije u stihovima« nazivaju se 
karika, a često su izrečene u izvanredno kompliciranim me- 
tričkim oblicima. 


* Surendranath Dasgupta: A History of Indian Philosophy, 1. Cam- 
tridge 1951, 3. izd., str. 64. 


21 


3. RAZLIKA U SHVAĆANJU FILOZOFIJE 


Kad za naš pojam filozofije ne nalazimo kod Indijaca jed- 
noznačan termin, ne možemo to bez daljnjega pripisivati ne- 
dostacima njihova sistematskog mišljenja. I kod nas je izraz 
filozofija tek u povijesnom razvitku poprimio svoje značenje, 
čije su granice ipak ostale prilično neizvjesne. 

U indijskoj terminologiji najsigurnije je i ovdje poći od 
izraza šdstra, iako je cn relativno novijeg datuma, a odnosi 
se na nauku škola, koje su se sistematski izdiferencirale tek 
u skolastičkom razdoblju. Kad se želi naglasiti, da je riječ o 
specifično filozofskoj nauci, upotrebljavaju se razni izrazi, 
koji karakteriziraju njena obilježja. Opsegu našeg pojma filo- 
zofije bio bi možda najbliži izraz Tattva-vidyd-šastra, sistem 
znanja o biti ili istini. (Tattva je apstraktna imenica izvedena 
iz korijena tad -»to«, s nastavkom -tva, koji odgovara našemu 
-stvo. U latinskoj skolastičkoj terminologiji izražavao se po- 
jam biti na sličan način izvedenim terminom quidditas. Tat- 
tva bi se u tom duhu najdoslovnije moglo prevesti kao idditas. 
O metafizičkom i spoznajnoteorijskom smislu termina tad go- 
vorit ćemo pobliže u slijedećim poglavljima.) 

Riječju daršana (gledište, nazor) naziva sc šest skolastič- 
kih filozofskih sistema. — Uz izraz Anvikšiki-vidya (spoznaja 
osnovana na razmatranju, ili, slobodnije prevedeno, diskur- 
zivna spoznaja) vezana je jedna od najstarijih definicija filo- 
zofske šdstre, iz 4. st. pr. n. e. 

»Diskurzivna spoznaja na području vedskog otkrivenja 
objašnjava zaslužna i štetna djela; na području privrede obja- 
šnjava zaradu i gubitak; u politici ispravne i štetne mjere, a 
osim toga određuje i relativnu važnost tih triju nauka, pa 
tako koristi čovječanstvu, krijepi razum u sreći i nesreći, jača 
oštroumnost, rječitost i poslovnu sposobnost. Diskurzivna spo- 
znaja služi uvijek kao svjetionik svim naukama, kao pomoćno 
sredstvo u svakom poslovanju i kao potpora u svim dužno- 
stima.« 

Ovdje se očito _ misli na logičku i melodološku funkciju 
filozofije. Naziv za sistem formalne logike je Tarka-šdstra. 

Šest skolastičkih sistema razlikuju se međusobno ne samo 
po stanovištima prema zajedničkim problemima, nego mnogo 
više prema područjima, kojima se specifično bave. Zato se 
naziv sistema često identificira s oznakom filozofske discipli- 

ne, čiji se rezultati više ili manje opće usvajaju. Tako nydya 
znači logičku disciplinu, yoga disciplinu praktičnog uma i sl. 
O specifičnostima daršana govorit ćemo u posebnom poglavlju. 

Naziv vdda označava tezu, doktrinu ili (u interpretaciji 
evropskih autora) »sektu«. 

Kad tražimo u indijskoj filozofiji izraz, koji bi mogao da 
odgovara našem pojmu filozofije, ne smijemo zaboraviti bitnu 
razliku u shvaćanju smisla i zadatka ljudskog umovanja. 

»Značajno je«, piše Dasgupta, »da se uz izuzetak ćarvaka 
-materijalista svi ostali sistemi slažu u nekim osnovnim važ- 
nim točkama. Pokretna snaga filozofskih sistema u Indiji 
nije bila nošena jedino spekulativnim težnjama ljudskog duha, 
koji je po svojoj prirodi sklon da se prepusti apstraktnom mi- 
šljenju. nego i dubokim nagonom k ostvarenju religioznog 
cilja u životu. Iznenađuje nas, kad vidimo, da su postulati, 
ciljevi i uvjeti takvog ostvarenja identični u svim sistemima, 
iako među njima inače postoje suprotnosti... Cilj života, stav 
prema svijetu i sredstva za postignuće tog cilja (sadhana) bili 
su u temelju isti, postojala je jedinstvena suglasnost o prak- 
tičnoj sadhani u gotovo svim indijskim sistemima.«* 

Pojam sadhanđ odgovara kod Dasgupte najvišem dobru u 
evropskoj filozofiji. Rabindranath Tugore napisao je pod 
naslovom Sddhan& knjigu, koja se može smatrati modernim 
uvodom u indijsku filozofiju. Za njega sadhana znači »ostva- 
renje« egzistencijalnog smisla života. Suvremeni vedantinski 
filozof S. M&dhavananda definira izraz sddhdnq kao »asketsko 
pročišćenje«. 

O temi ove središnje discipline indijske filozofije govorit 
ćemo opširnije u poglavljima o filozofskoj školi yoga i o bu- 
dističkoj metodi dhyćna. Ovdje smatramo potrebnim istaći 
jedino, da ne bi bilo ispravno u našem okviru razmatranja 
ostati pri općenitoj tvrdnji, da je indijska filozofija jedno- 
stavno i u potpunosti religijska filozofija; već zato, što pojam 
religije u našem slučaju nije sasvim jednoznačan. Daljnji 
osvrt na povijesni razvoj tih sistema pokazat će, koliki je bio 
raspon suprotnosti među njima i koliko bi neispravno bilo 
pokušavati, da se čitav razvoj indijske filozofske misli kroz 
3000 godina svede na usporedbu s nekoliko stoljeća evropske 
vjerske filozofije u Srednjem vijeku. To pokazuje već for- 


"O: €, Ti: 

malna skolastička klasifikacija svih indijskih sistema u dvije 
grupe: dstika i ndstika (afirmativne i negativne), prema tome 
da li uopće priznaju autoritet »otkrivenja« (šruti) u Vedama, 
ili su (po Schopenhauerovom izrazu, koji se je ukorijenio u 
historiji) »ateističke rcligije«. 

Nesumnjivo je, međutim, da je središte indijskog umovanja 
u praktičnoj filozofiji, a metodološko jedinstvo u disciplini 
praktičnog uma. 

Citat iz Đasgupte (str. 21) rezimira unutarnju poteškoću 
povijesne raspodjele građe u indijskoj filozofiji. Istu misao 
izražava H. von Glasenapp ovako: »U zapadnoj filozofiji jasno 
se razdvajaju tri razdoblja, dok se u Indiji razvoj nastavlja 
neprekinutim tokom od najudaljenije prošlosti sve do naših 
dana... Tako je indijska filozofija nalik na ogromni hram, 
oko kojega se još nalaze stara svetišta, koja su možda pogdje- 
kad preuređena u pojedinostima 1 nadograđena novim kape- 
lama. Nasuprot tome, u Evropi stare se zgrade uvijek ruše, a 
njihovo kamenje se za tim upotrebljava za izgradnju novih.«“ 

Velika većina indijskih filozofskih djela napisana je u 
obliku komentara i komentarskih komentara. Taj oblik imaju 
i osnovna djela, po kojima se pojedine škole razlikuju među- 
sobno. Čitava kasnija književnost nadovezuje se na starija 
vedska vremena i arhajske škole. 

Pod tim je okolnostima shvatljivo, da je povijesna obradba 
problematike uvijek bila bitna za indijske mislioce. Na taj su 
način već rano nastala neka djela, koja su postala klasična 
kao neke vrste povijesti filozofije. Jedno je od najstarijih 
djela te vrste »Saddaršanasamuććaya«, ili prikaz šest osnov- 
nih sistema, od Haribhadre, početkom 6. st. n. e. Djelo se sa- 
stoji od 87 strofa. Među najpoznatije preglede spada djelo 
vedantinskog filozofa Mddhavdčćdarya iz 14. st. pod naslovom 
»Sarvadaršanasamgraha«. Povijesna djela ove vrste pripisuju 
se i Šankari i drugim najuglednijim skolastičkim filozofima. 

U naše vrijeme značajna su za proučavanje indijske filo- 
zofije u prvom redu opsežna povijesna djela dvaju indijskih 
učenjaka, Surendranatha Dasgupte i Sarvapali Radhakrish- 
nana, od kojih je prvi bio profesor u Cambridgeu, a drugi u 
Oxfordu. 


I ML Lek ŽA. 

4. RASPODJELA GRAĐE 


Prema dogadajima od osnovne kulturnopovijesne važnosti 
možemo povijest indijske filozofije podijeliti ovako: 


I. — Doba Veda i starijih upanišada do pojave budizma 
polovinom prvog tisućljeća prije naše ere. 


II. — Nastanak arhajskih sistema i književnih eposa, do 
Bhagavad-Gite. 


111. — Razvoj skolastičkih sistema, koji počinje u posljed- 
njim stolječima prije naše ere, a traje do modernog 
doba. 

IV. -- Moderno doba, koje počinje s engleskim kolonijal- 


nim sistemom u 17. st. 


Sa stanovišta povijesti književnosti moguće je ovu osnov- 
nu shemu još pojednostaviti i svesti je na dvije velike kultur- 
nopovijesne epohe, kojih se meda tada približavala početku 
naše ere u zapadnoj povijesti. Tu bi granicu predstavljao 
nastanak dvaju najvećih epova indijske i svjetske književno- 
sti, Mahabharata i Ramagyana. S filozofskog stanovišta, na 
tom se razmeđu nalazi Bhagavad-Gitd, koja spada u Mahab- 
haratu, a povezuje i sintetizira na određeni popularni način 
glavna religiozno-filozofska, pa i socijalna strujanja svoga 
vremena. 


P. Deussen, čije smo djelo spomenuli kao osnovno, uzeo je 
vedsku književnost za apsolutni kriterij, a doba od Buddhe 
dalje označio je kao postvedsko. U današnjim prilikama in- 
doloških studija taj kriterij nije više održiv. Težište prouča- 
vanja danas je u diferenciranju klasičnih i skolastičkih siste- 
ma, čija povijesna dubina još nije dovoljno istražena. S druge 
strane budizam kao središnja pojava glavnih azijskih kultura 
pretpostavlja šire klasilikacijske osnove. 


I. VEDE 


1. POVIJESNI PREGLED 


Prema indijskoj vjerskoj predaji Vede se smatraju na- 
ukom drevnih mudraca, riši, čija je mudrost plod duhovnog 
»viđenja«. Riječ Veda dolazi od korijena »vid-«, koji je saču- 
van i u našoj riječi »vidjeti«, a značenje je u sanskritu pre- 
težno »znati«, jer je spoznaja u smislu mudrosti za Indijce 
predmet intuicije. Ta prvobitno viđena mudrost prenosi se na 
učenike rišija kao »čuvenje« (šruti). 

Pod pojmom Veda podrazumijeva se čitava književnost 
jednog neodređeno velikog povijesnog razdoblja. Prema teo- 
rijama zapadnih učenjaka, najstarije himne Rig-vede nastale 
su nešto ranije ili nešto kasnije od polovine drugog tisućljeća 
prije naše ere. Indijski učenjaci teško pristaju da se odreknu 
uvjerenja, da se radi o nekoliko hiljada godina više, pa i 
danas nerado zauzimaju odredena stanovišta, jer još uvijek 
s izvjesnom mjerom opravdanosti mogu smatrati, da evropski 
argumenti pretpostavljaju uglavnom konformiranje s medite- 
ransko-biblijskim predodžbama o dubini kulturne povijesti. 

Trajanje starijeg vedskog doba, za kojim slijedi razdoblje 
starijih upanišada, računa se redovno do 8. st. pr. n. e. — Iako 
su tu posrijedi nesumnjivo najstariji spomenici čitave indo- 
evropske književnosti, neke se himne iz Veda smatraju i na 
Zapadu pristupačnijima modernom čitaocu nego zreli klasični 
oblici indijskog umovanja u kasnijim vremenima i izgrađe- 


' Dasgupta (0. c., 10) navodi bez komentara tri mišljenja: Max Muller 
— oko 1200 g. pr. n. e. (mišljenje koje danas prevladava na Zapadu); 
Haug — oko 2400 g. pr. n. e.; Bal Gangadhar Tilak — oko 4000 g. pr. n. e. 

nim sistemima. U Indiji su Vede ostale do danas živo isho- 
dište skoro svakog idejno prožetog književnog rada, izuzevši 
potpuno svjetovnu beletristiku. 

Pojmovni kompleks vedske književnosti treba shvatiti u 
vezi sa značajem i razvojem vjerskih žrtvenih obreda, od 
obreda prinošenja žrtvenog pića soma, pa do velikog obreda 
žrtvovanja konja (ašvamedha). Vedska poezija i filozofija 
razvija se iz te žrtvene simbolike. Uporedo s tom simbolikom 
razvija se i brahmanski socijalni sistem, a konačno i njegova 
opreka kao pokretna snaga čitave indijske povijesti od pred- 
budističkih vremena pa do Gandhija. Već prvi kratki pregled 
razvoja vedske književnosti razjasnit će nam ovu misao 
vodilju. 

Vedska književnost prvoga razdoblja od najmanje hiljadu 
godina razvrstana je pod četiri naslova: Rig-veda, Yagjur- 
veda, Sdma-veda i Athurva-veda. Organski dijelovi Vede, koji 
istovremeno obilježavaju i povijesne razmake u razvoju ove 
književnosti, jesu: samhit4, brahmana, dranyaka | upanišad. 

Rig-veda je najstarija izvorna zbirka pjesama, samhita, 
poredanih u grupe prema bogovima, kojima su posvećene i 
prema brahmanskim obiteljima, iz kojih su potekle. 

Sama-veda se sastoji gotovo isključivo od himni preuzetih 
iz Rig-vede, koje su razvrstane prema ritualnom toku žrtvo- 
vanja obrednog pića some. 

Yagjur-veda također uključuje pjesničke dijelove iz Rig- 
vede, ali ih rasporeduje prema raznim razgranatijim žrtvenim 
obredima i dodaje im razjašnjenja u prozi. 

Tekstovi Atharva-vede smatraju se znatno mlađim od Rig- 
vede. Usprkos tome, u njoj nalaze prvi puta izraz mnogo pri- 
mitivniji oblici popularnog vjerovanja, koji su ostali isklju- 
čeni iz kruga rigvedske pjesničke aristokracije. Panteon Rig- 
vede ograničen je na mali broj vrhovnih božanstava, o čijem 
ćemo karakteru još govoriti. Atharva-veda sadržava magične 
formule, koje se odnose na svijet demona. Sa stanovišta etno- 
loških i općih antropoloških studija smatra se proučavanje 
Atharva-vede danas ne manje važnim od proučavanja Rig- 
vede. 

Za razdobljem samhita slijedi doba brahmana, teološko- 
liturgičkih rasprava pisanih u prozi, kao razjašnjenje smisla 

raznih obreda. Ovdje se počinje razvijati spekulativno mi- 
šljenje, no kako ono ostaje vezano za ritualistiku, iživljava se 
u fantastičnim razjašnjenjima vjerske simbolike i ostaje toliko 
zamršeno. da je još gotovo nepristupačno. 

Kao najzanimljivija spominje se često Šatapatha-br&hma- 
na. Značajan joj je već i sam naslov, »Brahmana o stotinu 
putova«. — Osnov je indijske vjerske tolerancije oduvijek 
bilo uvjerenje, da mnoštvo putova vodi istom religioznom 
cilju, jer je religija u biti predmet doživljajne realizacije po- 
jedinca (sddhand). Šatapatha-brahmana značajna je i po pr- 
vom komentaru nekih himni iz Rig-vede. Dio ove brahmane 
je Brihuaddranyaka-upanišad, koja se smatra najstarijom 
upanišadom. Ona se spominje i u vezi s prvim tragovima na- 
uke o preporađanju duše; vezana je tankim nitima o imena 
i pojmove kasnijih velikih škola yoga i stmkhya; jednom ri- 
ječju, Šatapatha-brahmana označava na svoj način prijelom 
dviju epoha indijskog mišljenja. 

Daljnji oblik razvitka nakon brdhmana predstavljaju 
dranyake, djela pustinjaka (dranya znači šuma). Formalno, 
ova je vrsta vedske književnosti nastala takoder iz ritualnog 
problema. Kod brahmana je bio običaj, da se pod starost po- 
vuku u šumu i posvete asketskom meditativnom životu. Ma- 
terijalno prinošenje žrtava time postaje gotovo nemogućim. 
Filozofsko razmišljanje o simboličkom smislu dijelova žrtve 
nalazimo i na početku spomenute Brihadaranyaka-upanišade. 
Mjesto da žrtvuje konja, pustinjak treba da razmišlja o zori 
(božanstvu Uša) kao o glavi žrtvene životinje, o Suncu kao 90 
njenom oku. o zraku kao o životnom dahu i t.d., dok ne obu- 
hvati čitav svemir u jednu panteističku viziju žrtvenog ostva- 
renja. Na taj se način u doba aranyaka spekulativno mišljenje 
oslobađa sve više ne samo objekta žrtve nego i njegovog for- 
malnog značenja. Završno razdoblje tog oslobođenja filozof- 
skog mišljenja od religioznog bilo je doba upanišada, koje se 
obrađuje kao posebno poglavlje vedske književnosti, njen 
završetak — veddnta. Na upanišade se nadovezuje dalje siste- 
matska filozofija kasnijih vedantinskih škola, koja svoj sko- 
lastički vrhunac doseže u spoznajnoteorijskom idealizmu filo- 
zofa Šankare oko 8. st. n. e. 

2. OPĆI POJMOVI 


Shvaćanje, da je pojam mdyđ u smislu »vela iluzije« iskon- 
ska pretpostavka indijske slike o svijetu i životu kao čistog 
idealizma, potječe u Evropi uglavnom od Schopenhauera,* Ono 
je shvatljivo, kad uočimo, da su prvi prijevod iz indijske 
književnosti bile upanišade,) čiji je najslavniji interpretator 
bio najekstremniji predstavnik vedantinskog idealizma Šan- 
kara, u 8. st. n. e. U Vedama riječ »maya« znači natprirodnu 
moć bogova. Nekoliko stoljeća prije Šankare javlja se u ide- 
alističkim školama mahdydna budizma pojam šunyatd, »ni- 
štavilo« kao podloga fenomenalne egzistencije (sams4ra). U 
doba na prijelazu u našu eru, kad počinju da se razvijaju 
popularni vjerski kultovi Išvare (koji su na Zapadu bez dalj- 
njega klasificirani kao »monotcistički«), javlja se mayi srodna 
kozmološka predodžba, da je svijet lila, t.j. božanska »igra«. 

Imajući na umu opasnosti prebrzih usporedbi takvih ar- 
hajskih predodžbi s kategorijama modernog mišljenja, ne- 
ophodno je pri uspoređivanju indijskog politeizma s grčkim, 
koji za nas prirodno predstavlja polaznu predodžbu, dovoljno 
jasno uočiti osnovnu razliku, da je indijska filozofska misso 
iskonski fenomenološka i polazi od osnova spoznajne svijesti, 
dok je grčka misao iskonski ontološka i polazi od osnova 
materije. To potvrđuju i himne iz Rig-vede uključene u ovu 
hrestomatiju, koje su standardni primjeri vedske književnosti 
u svim zapadnim prikazima i diskusijama o ovim problemima. 
Hinduistički pantcizam nije ukorijenjen u bicu bogova nego 
u simbolici arhetipa. Pitanje vrhovnog božanstva ostaje tu 
problem relativnog vrijednosnog aspekta, iz kojeg pojedina 
škola formulira svoja gledišta. Mikrokozmički i makrokozmič- 
ki simboli prelijevaju se neprekidno u idejnom spektru ovih 
himni, isto kao i kozmogonijski i noetski motivi, u jasno ocr- 
tanom pamnteističkom okviru, iz kojeg nam postaju shvatljive 
mnoge iracionalne predodžbe izražene igrom riječi 1 pojmova, 
kako ćemo na nekoliko primjera pokušati kasnije da poka- 
žemo. 

!.Ovo je mđlyđ, ovo je veo iluzije. koti prekriva oči smrtnika i 
pokazuje im svijet, za koji se ne može reći, da li postoji ii ne postoji. 
svijet, koji sliči snu, zrakama Sunca na pijesku, gdje putnik iz daljine 
misli, da vidi vodenu plohu, ili užetu bačenom na zemlju, koje se nckome 
čini da je zmija. (Ove se usporedbe ponavljaju u nizu mjesta u Vedama 


i Puranama.)« — Welt ais Wille und Vorstettung, knj. I. paragr. 3. 
1 Vidi slijedeće poglavlje. 

Stalno indijsko skretanje u idealizam može se smatrati 
negativnom posljedicom spomenute razlike od naših grčko- 
rimskih prapredodžbi, no toj okolnosti moramo s druge strane 
zahvaliti prednost, da je u indijskoj filozofiji već u razdo- 
bljima primitivnog mitskog mišljenja sklonost k antropomorf- 
nom oblikovanju pojmova bila znatno manja nego u ranoj 
grčkoj kozmogoniji, te da je indijsko mišljenje iskonski ori- 
jentirano pretežno  psihološko-etički. To dokazuju počeci 
apstraktnog mišljenja u Indiji, na koje sada prelazimo. 


3. RITA 


Prvi eksplicitni pojam vedske misli nije bio mdyd, prva 
teorija nije bila teorija o »scobi duša« ili metempsihozi, prva 
kozmogonija nije polazila od predodžbe o vrhovnom stvaraocu 
Brahmi, ni od spekulative identifikacije »subjekta« atmana 
s »objektom« brahmanom, ni od panteističkog prastava »tat 
tvam asi«, kao što ni prva socijalna ustanova nisu bile kaste. 

Prvi apstraktni pojam razrađen u duhu oblikovanja vedske 
teorije o životu i svijetu bio je pojam rita. »Doslovno« znače- 
nje riječi je prema v. Glasenappu e»raščlanjenje« (artikulaci- 
ja), a prema Dasgupli i Radhakrishnanu »tok stvari«, iz kori- 
jena ri- (vokalno r), čiji se glagolski smisao može prevesti i 
sa »usmjeriti«. Osnovno filozofsko značenje termina je »pore- 
dak«, s vrijednosnim naglaskom na ispravnosti i moralno- 
religijskoj snazi njegova univerzalnog važenja. Grčki izraz za 
moralnu vrlinu &geqr; polječe iz istog korijena, a također i 
latinska riječ ritus. 

Sva su ta značenja sačuvana u staroindijskom pojmu rita. 
Iz njega se dade izvesti osnov indijske metafizike, etike i 
socijalnog poretka. 


a) »| rijeke teku putem pravednosti, i Sunce u istini sja. 
a na nebu je nepovrediv put starih bogova.« 
(Rig-veda, I, 105) 
»U stalnom su pokretu Sunce, Mjesec i zvijezde; zato se ; 
učenika mudrosti dolikuje stalan napor.« (Šatapatha- 
brahmana, II, 5, 7) 


Od prvih formulacija pojma rita u ranim vedskim vreme- 
nima pa do zrelih skolastičkih vremena srednjovjekovne filo- 

zofije, a i kasnije, paneticizam ostaje jedna od osnovnih ten- 
dencija indijske filozofije. 

Prvi ideološki izvod iz pojma ritu bila je teorija o podlo- 
žnosti bogova ovom vrhovnom zakonu, teorija o relativnosti 
i ograničenoj egzistenciji bogova uopće, koja je najjasnije 
izražena u himni Rig-vede X, 129, uključenoj u našu hresto- 
matiju. Žrtveni obred simbolizira moralnu snagu tog nadličnog 
zakona. Žrtva postaje simbol kozmičke dužnosti, čijem se 
ispunjenju pripisuje i nastanak svijeta. Taj je tipični motiv 
izražen i u himni Puruši (X, 90). 


b) Svećenici (brahmani) proglašuju se za čuvare i tumače 
tog nepovredivog zakona. Znajući taj zakon, oni znaju i u čemu 
je bit djelatnosti, koja treba da izazove željene posljedice. 
Tako ritualna žrtva postaje uzor djelatnosti uopće. Vlašću nad 
uzrocima 1 posljedicama, koja ostaje u opsegu njihove djelat- 
nosti, svećenici stječu sposobnost da mimoidu i same bogove, 
da se žrivom uzdignu iznad područja njihove moći. Tako se 
\Z prve apstraktne spoznaje razvija prva teorija socijalne moći 
u indijskom kastinskom sistemu. 

Sistem kasta nije bio ni staroarijska ni starodravidska 
ustanova. On je posljedica arhajskog ozakonjenja poreika i 
odnosa između tih dvaju plemenskih skupina, a nametnula ga 
je jača osvajačka grupa Arijaca starosjedilačkoj i slabijoj 
etničkoj skupini Dravida. 

Društveni poredak Arijaca u ranim vedskim vremenima 
bio je plemenski. Plemenski poglavica, »kralj« (rađa) bio je 
nasljedan ili izabran, no nije bio apsolutni vladar. Smisao za 
zakon i pravno mišljenje očituje se vrlo rano u vedskoj 
literaturi. 

Već u tom razdoblju spominje se u Vedama Manu kao 
praotac stvorenja i utemeljitelj moralnog i socijalnog poretka. 
S tom mitskom ličnošću srest ćemo se još u poglavlju o upani- 
šadama. Osnovni indijski moralno-pravni spis (dharma-šdstra) 
naziva se »Manuov zakonik«. Tome se djelu pripisivala do 
nedavno drevna starost. Danas se općenito smatra, da je svoj 
književni oblik dobilo potkraj razdoblja eposa, dakle početkom 
naše ere. U tom se djelu, na pr. kaže, da bi kralj za jednak 
prekršaj morao biti kažnjen tisuću puta strože nego obični 
podanik. (8, 336) — U Mahabharati se u vezi s time kaže: 
»I svećenici bi trebali biti kažnjeni; što je uzvišenija ličnost, 
teža treba da bude kazna.« (12, 268, 15) 

Nastojanja, da se rasvijetli povijesno porijeklo kastinskog 
poretka, mogu se danas rezimirati slijedećim stavom profesora 
antropologije u Cambridgeu, J. H. Huttona (ne smetnuvši s 
uma, da bibliografija o tome problemu obuhvaća preko 5000 
djela): 

»Dok je tolika razlika u etničkim porijeklima mogla da 
proizvodi samo raznovrsnosti. geografski su uvjeti isto tako 
malo mogli da pridonesu ujednačenju stanovništva poluotoka. 
Osnovno stanovište, istaknuto u ovome djelu, jest, da je jedino 
sistem kasta omogućio ovim dvjema tenđencijama, da se sliju 
u jedinstveni socijalni sistem, koji je stvarno dokazao u svojoj 
povijesti najveću stabilnost.«* 

Kad uvažimo, da broj kasta u Indiji iznosi preko 3000, 
jasno je, da taj sistem ne može biti »toliko krut, da se pojedina 
kasta ne bi mogla uzdizati na socijalnoj ljestvici." — U po- 
glavlju o upanišadama osvijetlit ćemo malo pobliže odnos 
među najvišim kastama. U ncortodoksnoj književnosti, osobito 
u budističkim sutrama, već u 6. st. pr. n. e. nailazimo na oštar 
i otvoren otpor protiv moralnih osnova kastinskog poretka 
uopće. Uporna borba neortodoksnih asketskih redova šramana 
protiv ortodoksne hegemonije brahmana, nastavila se tisućlje- 
ćima indijske povijesti do konačne pobjede posljednjeg šra- 
manskog ideologa Gandhija. O razvoju te borbe govorit ćemo 
u daljim poglavljima. 


c) U daljem razvoju indijske filozofske misli izditerencirala 
su se 1z rite dva osnovna pojma: dharma 1 karman. U prvome 
se pojam rita proširuje do općeg principa kauzalne determini- 
ranosti. Da bismo iz zapadne perspektive shvatili najširi opseg 
njegova makrokozmičkog i mikrokozmičkog važenja, potrebno 
je da prethodno, u skladu s pretpostavkom Bergsonova vita- 
lističkog dinamizma, fiziku shvatimo kao »preokrenutu psi- 
hologiju«.* 

Pojmu dharme kao zakona korelativan je pojam karmana 
kao akta. 

Kad Bergson kaže, da se »slobodno djelo odcjepljuje (od 
našega ja) poput dozrelog ploda«, razlikuje se samo u pjesni- 


* Les castes de liInde, Paris (Payot, 1949., francuski prijevod), stro 13, 


"Ib. 
* Evolution creatrice, 62. izd., str. 209. (Presse universitaire, Paris.) 
? Essai sur les donnćes immćdiates de la conscience, str. 135. 

čkom osjenčanju od klasične indijske usporedbe karmičkog 
djelovanja s plodom stabla mango. Na ovo shvaćanje kao i na 
pitanje o determinizmu ili indeterminizmu nauke o karmanu 
vraćat ćemo se u daljnjim poglavljima, jer je rita tek »anti- 
cipacija zakona o karmanu«.* I površnom poznavaocu indijske 
filozofije jasno je, medutim. na prvi pogled, da je ovaj sre- 
dišnji problem spoznajne teorije 1 etike u okviru naših dana- 
šnjih kategorija jasno ocrtan u stavu Bergsonovu, koji »teži 
da prevlada istovremeno i mehanizam i finalizam... pribli- 
žavajući se drugom stanovištu više nego prvome.«? 

Spominjući dinamizam »životnoga daha« (prana) u vedskoj 
književnosti, vidjet ćemo, koliko je neispravna predodžba o 
statičnosti 1 pasivizmu indijske filozofske misli. Već ovdje 
možemo navesti sliku iz Rig-vede o homo faber-u kao stva- 
1laocu svijeta: 

»Branmaspati je poput kovača, što mijehom puše iskre, 
ispuhao ova rođenja. U najstarijem dobu begova najprije je 
iz nebitka iskresan bitak, a zatim njegova područja.« (X, 72) 

Analiza pojma rita imala je svrhu, da pokaže, kako je 
razvoj žrtve potpomogao, da se utvrdi nepovrediva priroda 
zakona. prema kojemu (žrtvena) djela proizvode svoje poslje- 
dice sama po sebi. Ovo je također smanjilo važnost božanstava 
kao vrhovnih gospodara svijeta i naše sudbine.«'? 

Nauka o riti, osim što je preteča kasnije tcorije o dharm:t 
kao zakonu i o karmanu kao aktu djelatnosti, nagovještava 
također već u doba Rig-vede, iako »još u mutnom i ncodre- 
đenom obliku« i početak vjerovanja u preporadanje (punar- 
bhdvaj) nosioca moralne odgovornosti.!! Kasnije ćemo vidjeti. 
da taj nosilac ne mora nužno biti transcendentni subjekt u 
smislu zapadnih religioznih shvaćanja. 

»Rezimirajući etički sadržaj Rig-vede, može se reći, da je 
tu moral izraz božanskog zakona, a grijeh je suprotnost tome 
zakonu. Grešnik je onaj, iko ne radi u skladu s uzvišenim 
duhovnim ambijentom, koji okružuje svijet i vlada njime.«!? 


* S. Radhakrishnan: Indian Philosophy 1, London, 1941.. 3. izd., sta. 103. 

* EV. cr., 50. 

"* Dasgupta, 0. c., 21. 

"E. W. Hopkins: L'etica nell' India (prijevod s engleskog). Bari, 1927.. 
štr. 42: 

WId. 

4. MITOLOGIJA 


Opći naziv za božanstvo je deva, izveden iz korijena div-, 
sjati. Našoj riječi bog u sanskritu odgovara bhaga, sreća, 
napredak. 

U Rig-vedi susrećemo mali broj najviših božanstava. Tek 
u Atharva-vedi indijski se panteon popunjava i popularizira. 
1 kastinski poredak brahrnanizma osniva se više na religioznim 
elementima primitivne magije, nego na uzvišenim, ali vrlo 
aristokraitskim predodžbama samhita. 

Uz spomenute razlike između indijskih i grčkih predodžbi 
o pcstanku svijeta, između fenomenološko-panteističkog i onto- 
loškog realističkog prastava, (izvornog stava, koji daje smjer 
određenom toku filozofskog mišljenja), koji se iz tih predodžbi 
razvija, potrebno je za uvid u vedski panteon dodati još jednu 
psihološku karakteristiku: Tropska bujnost fantazije pogoduje 
panteističkoj sklonosti k preljevima i vezivanju srodnih per- 
sonificiranih i polupersonificiranih simbola u slivove pro- 
mjenljivog toka, koji asimiliraju individualna obilježja božan- 
skih bića. 

»Agni, ti si Varuna, kad se rađaš. Ti si Mitra, kad te 
raspale. U tebi, koji si sin snage, sadržani su svi bogovi. Ti si 
Indra za smrtnika, koji ti služi...« Citirajući pjesnika ove 
samhite (V, 3, 1—2), Oldenburg zaključuje svoja razmatranja 
o pluralizmu indijskih bogova ovako: »Misao teži točki, gdje 
svaka individualna ličnost, svako u sebi ograničeno biće izra- 
nja tek kao nepostojani mjehur pjene na površini mora 
svebitka.«!3 

»Vedski bogovi nisu konačni, sistematski i odvojeni karak- 
teri kao grčki bogovi ili bogovi kasnijih indijskih mitoloških 
djela, purana... Množina vedskih bogova može površnog istra- 
Živača navesti na pomisao, da je vjera vedskog čovjeka bila 
politeistička. Inteligentan čitalac, međutim, ne će tu naći ni 
politeizam ni monoteizam, nego jednostavan primitivni stadij 
vjerovanja, za koji se može reći, da iz njega potječu oba ta 
oblika. Bogovi ovdje ne zadržavaju svoje određeno mjesto kao 
u politcističkom vjerovanju, nego svaki od njih sad iščezava 


* H. Oldenburg: Die Religionen des Veda, Stuttgart, 1923., 3. izd, 
str. 102. 

kao beznačajan, a sad zasija kao vrhovan, prema tome kako 
postaje predmetom obožavanja.«!+ 


Iz potrebe, da se »imenom različitim od politeizma označi 
ovo obožavanje pojedinih bogova, od kojih svaki povremeno 
zauzima vrhovni položaj«, Mar Muller je »predložio ime ka- 
thenoteizam, t. j. obožavanje jednoga boga za drugim, ili 
henoteizam, obožavanje pojedinih bogova.«'" Kad se govori 
o takvoj povremenosti, ne smije se zaboraviti, da se vedska 
božanstva nikada ne prikazuju potpuno nezavisno od ostalih 
(ovo je i jedan ključ za razumijevanje indijske umjetnosti, 
koja razna božanstva i njihove osobine prikazuje u jednom 
liku. često kao u pokretu plesa)'* —- nego posrijedi može biti 
samo »privremeno uveličavanje moći pojedinog božanstva«. — 
»Zato je henoteizam više prividnost nego stvarnost. prividnost 
koja nastaje zbog neodređenosti, čiji je uzrok nepostojanje 
razvijenog a«ntropomorfizma, zato što nijedan vedski bog ne 
zauzima položaj Zeusa kao stalni vladar panteona.«!? 


»Obožavalac vedskih bogova ne zaboravlja sve ostale bo- 
gove, kad obožava jednoga, nego je svijestan, da svi bogovi 
djeluju skladno u smislu ispravnosti i da je svaki od njih 
gospodar u sferi svoje djelatnosti. On je konačno svijestan, 
da se svi bogovi slijevaju u jedinstvenu duhovnu moć, koja 
se naziva raznim imcnima, prema tome kako se stvarno 
očituje.«!'“ 

Način ili sredstvo svog individualnog obožavanja Indijac 
usporeduje s »prijevoznim sredstvom« (ydna), pa kaže već u 
Rig-vedi (X, 142, 5): »Kola su mnoga, ali je put jedan.« — Ovaj 
princip je ostao trajnom osnovom poznate indijske vjerske 
snošljivosti. Prema naslovu već spominjane brahmane, on se 
naziva principom o stotinu putova. 

Shematiziranje prikaza indijskog panteona bilo bi nemo- 
guće. Čini nam se, da slijedeći kratki prikaz Monier-Williamsa, 
daje jednu od najsređenijih slika, koja je u tom okviru 
moguća: 


'“ Dasgupta, 0. c., 15—18. 


"" Max Muller: India, what can it teach us? — London, 1896., 2. izd., 
str, 146—1. 


'* Usporedi osobito Rodinova razmatranja o ovoj temi u djelu: Scuiptu- 


res civaites de U Inde. »Ars Aslatica«, III, Bruxelles et Paris, 1921. 
!! Dasgupta, 0. c., str. 22., 18. 
" Hopkins, 0. c., 35. 

»Možda je najstarije i najljepše božanstvo bio Dyaus, .nebo“ 
kao Dyaus-pitar, ,nebeski otac“ (Zeus ili Ju-piter kod Grka : 
Rimljana). Zatim, usko povezana s Dyausom bila je božica 
Aditi, ,neizmjerna prostornost“, koju su zamišljali kao majku 
svih bogova. Slijedila je u razvijenijem obliku ista ta koncep- 
cija pod imenom Varuna, ,oblikovano nebo“, za koje se kaže 
da odgovara Ahura Mazdi, Ormazdu starih Perzijanaca, mito- 
logiji Zand, i grčkom Uranosu... Varuna su često zamišljali 
u vezi s drugom nedovoljno određenom ličnošću nazvanom 
Mitra (perzijski Mithra), Sunce, ,bog dana“.'" Nakon izvjesnog 
vremena, ove su personifikacije nebeske sfere postale previše 
neodređene u odnosu prema porastu vjerskih ideja u prosječnim 
duhovima. Zato je uskoro veliko oblikovano nebo rastavljeno 
u odvojene kozmičke cjeline s odvojenim sposobnostima 1 
atributima. Prva je bila vodenasta atmosfera, personificirana 
pod imenom Indra, koji stalno teži da rasprostre svoje rosno 
blago, ali ga u tome stalno sprečava oprečna snaga ili zloduh 
nazvan Vritra. Zatim dolazi vjetar, koji se zamišlja ili kao 
jedinstvena ličnost nazvana Vayu, ili kao skupina pokretnih 
snaga, koje dolaze sa svih strana svijeta, a personificirane su 
kao Maruti, ,bogovi oluje“. Istovremeno je nekoć posve nebeski 
Varuna spao na mjesto sedmorice sporednih bogova nebeskog 
prostora, koji se nazivaju Aditya. (Kasnije im ie broj povećan 
na 12, a smatrani su oblicima Sunca u raznim mjesecima go- 
dine)... Indra je Jupiter Pluvius rane indijske mitologije. 
On je glavno božanstvo vedskih vjernika, ako broj molitava 


"* S obzirom na proširenost Mitrinog kulta u mitologiji Staroga vijeka, 
i na spomenute veze indijske i perzijske mitologije, a s filozafskona gle- 
dišta najviše zbog zapostavljanja mitoloških obilježja ovoga lika njegovim 
apstraktnim religijskim i moralnim obilježjima, citiramo nekol:ko opaža- 
nja Oldenburga iz spomenutog djela (str. 46—48): »Kao Surya tako je 1 
Mitra bio sunčano božanstvo. Čini mi se, da nije mnogo manje sigurno. 
da je Mitrin božanski pratilac Varuna bio iskonski božanstvo Mjeseca . 
Međustepen između najstarijeg stanja, kada je Mitra morao biti božan- 
stvom produhovljeno Sunce, i vedske potpune odvojenosti top boga od 
prirodne tjelesnosti, nalazimo u Avesti, gdje Mitra prvi od blaženih bo- 
gova nadilazi brdo Hara, stiže do lijepih vrhunaca, pdje se otvara posle1 
nad postojbinom Arijaca, ,.prije izlaska besmrinou Sunca, što jezdi brzim 
konjima"... Upravo se u slučaju Mitre i Varune obrazovao krug moral- 
nih predodžbi, kojima je napredak ctičkog produbljenja davao sve veću 
važnost, tako da su te predodžbe bitno pridonijele potiskivanju prirodne 
uloge tih bogova. Može se reći, da je ovdje religniski moment osobito 
snažno isisao _ moć kompleksa mitoloških predodžbi... Mjestu starog 
osjećaja bespomoćne zavisnosti od prirodnih snaga, javljaju se sve više 
ljudski, društveni i državni odnosi, koji predstavljaju uzor predodžbe o 
zavisnosti od viših sila.< 

» himni koje <u mu posvećene možemo smatrati znakom nje- 
gove nadmoći... Drugi veliki bog, najvažniji u vezi sa žrtve- 
nim obredima, bio je Agni (latinski Ignis), bog vatre“. Čak je1 
Surya, .Sunce“ (grčki Helios), koji je općenito prvi i najvažniji 
bog svih poganskih sistema, za kojeg se pretpostavlja, da je 
izvor topline, radanja i rasta, gdjekada promatran tek kao 
oblik ognja, a isto tako i munje... Ova trojica, Indra, Agni i 
Surya sačinjavaju glavno vedsko trojstvo. — Božica Uša, 
božanstvo zore“, grčka Eos, bila je prirodno vezana sa Suncem 
1 smatrana kćerkom neba. Još dva božanstva, Ašvini, smatrali 
su se simovima blizancima Sunca (i njegove žene Ašvini). Uvi- 
jek mladi 1 lijepi, oni putuju u zlatnoj kočiji ispred Uše. Njih 
pdjekada nazivaju Darsas, božanskim ljekarima, koji ,uništa 
vaju bolest". a gdjekada Nasatya, ,nikada nevjerni“... Zemlja 
se pod imenom Prithivi, prostrana“, štuje kao jedna od prvo- 
bitnih božica u Vedama, kao majka svih bića. Razna se bo- 
žanstva smatraju njenim potomcima iz veze sa Dyausom, 
nebom“... Ako spomenutim bogovima iz Veda nadodamo ime 
Yama, bog pokojničkih duša, koji je kasnije postao sudac 
mrtvih, onda smo nabrojili glavne bogove kojima se obraćaju 


mantra vedskih himni. — Treba još primijetiti, da domaći 
komentari Veda često spominju 33 božanstva, a taj se broj 
spominje i u Rig-vedi... To je umnožak od tri, svetog broja, 


koji se stalno pojavljuje u hinduskim vjerskim sistemima... 
Nema sumnje. da promjena imena u indijskoj mitologiji ne 
pretpostavlja nužno stvaranje novog božanstva. Indra, Vayu, 
Maruti 1 Rudra čini se da su svi bili oblici i modifikacije jedan 
drugoga, a u kasnijoj su mitologiji svi oni pod raznim ime- 
nima sakupljeni u jednu personifikaciju kao Šiva. Slično je i 
Surya, Sunce, imao razne oblike, kao što su Aditya, a jedan je 
od njih, u Rig-vedi spomenut kao Višnu, postao drugi član 
trojstva, dok je Agni, oganj ili toplina, veliki stvaralac života, 
koji se u Rig-vedi naziva ,ocem žrtve“, a za kojega se kaže, 
da 1 sam ima trostruku bit te je kod vjernika očito često bio 
identificiran s vrhovnim bićem, lako mogao da se uključi u 
trojstvo kao njegov prvi član, Brahmd, a kad je obožavanje 
Brahme počelo da zaostaje za obožavanjem Šive, on je postao 
jednim likom tog božanstva.«?? 


#* Hinduism, London. 1901., str. 22—26. 

U mitološkom pogledu zanimljiv je odnos Varune i Indre. 
U Vedama se kaže, da »bogovi slijede zakone Varune«, a kaže 
se i da »slijede zakone Indre«. Varuni, kao bogu neba, pripisuje 
se moralni poredak u svemiru. Indra je, međutim, nekoć u 
pravremenima, vodio borbu protiv bogova. I u indijskoj milto- 
logiji postoji »krivda zbog koje su pali andeli« u propast. 
Indra je međutim uskladio svoje vladanje sa svemirskim zako- 
nima i postigao potpuno pomirenje. No, ipak je, za razliku 
od Varune, ostao bog rainičke, borbene pravde. 

U vezi s ovim problemima pramitologije karakterističan 
je materijal iz vedske književnosti, koji iznosi A. K. CoomarTa- 
swamy u djelu »Hinduism and Buddhism« (1943). — Žrtva 
bogovima je ritualno obnavljanje iskonskog akta samih bo- 
gova. Ona zato sadržava istovremeno i grijeh i ispaštanje. 
U nizu vedskih tekstova priznaje se, da je prinošenje i ubijanje 
žrtve »okrutno i podlo djelo«. — »To je istočni grijeh bogova, 
u kojem svi ljudi sudjeluju po samoj činjenici svoga opstanka 
kao odvojena bića i po načinu spoznaje u rascjepu subjekta 
i objekta, dobra i zla.« — U poglavlju o upanišadama govorit 
ćemo o ovim problemima sa spoznajnoteorijskog stanovišta, 
izvan mitoloških okvira. 

»Tendencija, da se pojedini bog uzdiže kao najveći i najviši, 
dovela je postepeno do pojma o jednom vrhovnom vladaru 
nad svim bićima (Prajdpati), ne putem svijesnog poopćavanja, 
nego kao nužni stepen duševnog razvoja... Tako je epitet 
Prajapati ili »Gospodar bića«, koji je prvenstveno resio druga 
božanstva, bio priznat konačno kao posebno božanstvo, i to 
kao najveće.«"! U himni Rig-vede X, 121, posljednja kitica, 
posvećena Prajapatiju kao vrhovnom božanstvu, u tom je smi- 
slu naknadno dodana kao odgovor iskonski dubljem filozof- 
skom pitanju. 

Mitosu o Prajapatiju i Puruši (Vidi himnu X, 90 u Hresto- 
matiji!) — koji personificiraju kozmički pralik čovjeka, odgo- 
vara u himni X, 121 (Božanstvu TKO), apstraktniji vitalistički 
mitos o »zlatnoj klici« — hiranyagarbha — koji će prevladati 
ostala kozmogonijska shvaćanja u doba upanišada, uz teoriju 
o životnom dahu (prdna). Organska povezanost predodžbe o 
hiranyagarbhi kao kozmičkom jajetu s problemom prvog 
uzroka i pokretača svjetskog zbivanja postaje u toku vremena 


f%“ Dasgupta, 0. c., 198. 

sve složenija. U nju bi ovdje bilo još preuranjeno zalaziti. 
Potrebno je, ipak, da iz terminoloških razloga već ovdje razlu- 
čimo filozofsko i tehničko značenje riječi izvedenih iz korijena 
brih- (brh), koji izvorno znači bujati. Iz tog su korijena izve- 
dene riječi brahman, Brahma i brdhman. 

Brahman je imenica srednjeg roda i označava princip sve- 
obuhvatnosti, prije rascjepa na subjekt i objekt, prije kozmi- 
čkog stvaralaštva. Odnos brahmana prema bogovima ili prema 
kozmološkim pojmovima kao što je hiranyagarbha ostaje 
centralni problem, od kojega polaze i na kome se razilaze 
razne vedantinske i neortodoksne škole. — Brahma je božan- 
stvo muškog roda, koje kasnije postaje prvim članom vrhovnog 
trojstva u brahmanizmu.““ Brahman je svećenik, predstavnik 
kaste, koja se s vojničkim plemstvom (kšatrija) bori za soci- 
jalno prvenstvo. — Konačno, naziv brdhmana označuje knji- 
ževna djela iz razdoblja na prijelazu od Veda na upanišade. 

S obzirom na nepotpunu personalizaciju indijskih božan- 
stava, na njihovo neprekidno slijevanje i isprepletanje već u 
ranim porivima panteističke težnje u arhetipskim oblicima 
mišljenja, evropski su autori posebno zapazili mnoštvo i oso- 
bitosti t. zv. »apstraktnih bogova«, koji počinju od »sakuplja- 
ča« i »utovaritelja« u poljoprivrednim radovima, te poprimaju 
općenitije oblike kao »čuvari«, »izvršitelji«, »vodiči«, javljaju 
se na erotskom području kao afcktivna božanstva »gnjeva«, 
»ljubavi«, »plodnosti«, »potomstva« i t. d., a na intelektualnom 
području kao božanstva »govora«, »mišijenja«, »istine«, »milo- 
srđa«, »vjere«, pa i »vremena«."* 

U okviru kozmoloških predodžbi značajni su simboli koz- 
mičkih božanstava, životinje i predmeti. U kultu Sunca zna- 
čajan je simbol točka (čakram), kao jedan od najstarijih. Važni 
životinjski kozmološki simboli jesu kornjača i zmija. — Kor- 
njača je simbol stvoritelja svijeta i oca svih bića. Postojanje 
svijeta zavisno je od kozmičkog napora, da se održi raspon 
izmedu neba i zemlje. Unutar toga energetskog raspona. kao 
unutar kornjačina oklopa, odvija se život. U spomenutoj Šata- 
patha-brahmani kaže se: »Svi su stvorovi kornjačina djeca.« 


"* Usp. početak Mundauaka—upunišade: »Brahma je nastao prvi od bo- 
gova, kao stvaralac svemira, zaštitnik bitka. On je tumačio znanje o 
brahmarnnu, osnov svera znanja, svom najstarijem sinu Atharvanu«. (Ova 
upanišada spada u Atharva—Vedu.) 


2 Usp. Oldenburg, 0. c., str. 60. id.. i Ifopkins. o. c.. str. 47. 

— Zmija koja guta svoj vlastiti rep, simbol je prolaznosti 
svijeta i onog istoga mikrokozmičkog i makrokozmičkog na- 
pora pražrtve božanstva i neprekidne djelatnosti stvorenja, 
da se održi prostor egzistencijalnog raspona, »poprijeko napeta 
nit«, o kojoj govori himna Rig-vede, »oblikovani prostor«, koji 
se ne smatra iskonski danim u apsolutnom smislu, nego u 
obliku životnog zamaha ili jednostavno »daha« (pr&na), poput 
Bergsonovog »elan vital-a«. 


5. FILOZOFSKE REFLEKSIJE U VEDSKIM HIMNAMA 


Listajući moderne komentare samhita, koje smo kao naj- 
karakterističnije preveli za hrestomatijski dio, nalazimo, uz 
razjašnjenja pojedinih detalja, uglavnom naglašene i rezimirane 
one misli, koje smo u prethodnom izvodu nastojali da pove- 
žemo. Zato ćemo se u ovom odsječku ograničiti na pojedinačna 
razjašnjenja tekstova. 


1) Na lirski motiv pjesnika Labe osvrnuli smo se već u 
općem uvodu. Njegova subjektivnost, koja se osobito očituje, 
karakteristična je za okolnosti, pod kojima su ove pjesme 
nastale, a i za njihov filozofski nivo. Govoreći ranije o tema- 
tici Atharva-vede, nagovijestili smo opseg jedne problematike, 
koju ovdje možemo jasnije rezimirati, u obliku jednog opće 
usvojenog stanovišta: »Sklonost, da se obrisi božanskih likova 
izbrišu, vezana je za okolnost, da himne Rig-vede nisu pro- 
izvod širokih narodnih slojeva, koji vole da bogove zamišljaju 
zorno i da o svakome od njih znaju pričati priču.«24 


Pjesme Rig-vede nastale su u okviru brahmanskih pje- 
sničkih obitelji, čija su imena dobrim dijelom sačuvana, osobito 
u posljednjoj desetoj knjizi, koja je najmlađa. Autori nekih 
pjesama ostali su, međutim, polumitološki, kao u slučaju Labe, 
tako da baš ta arhetipna apstraktnost njihove ličnosti daje 
estetsko osjenčanje pjesmi. Za pjesnika Labu se kaže, da je 
bio sin boga Indre, ili Indra sam, koji je poprimio lik ptice 
laba i pred rišima otpjevao hvalospjev samome sebi. Aluzija 
na ptičja krila i »ptičju perspektivu« pjesnika dovoljno je 
jasna. 


“O. Strauss: indische Philosophie, Munchen, 1925. (knj. II. Kafkine 
»Geschichte der Phil. in Einzeldarstellungen=«), str. 22—23. 

2) Pjesma »Božanstvu TKO« i »Pjesma o iskonu« sadrže 
dva različita stepena kozmološkog umovanja. Pjesma »Božan- 
stvu TKO«, čija je snaga upravo u prvobitnom nedostatku 
odgovara na postavljeno pitanje (posljednja kitica o Prajapa- 
tiju naknadni je dodatak), polazi od milosa o »zlatnoj klici« 
(hiranyagarbha). »Pjesma o iskonu« polazi od najdalekosežnije 
apstrakcije, do koje je rano vedsko doba uopće doseglo. Pri 
tome se osobito ističu ove dvije značajne crte: 


a) Iskonsko Jedno, dah prvog kozmičkog raspona, koji po- 
kreće čežnja za djelatnošću, pohranjeno je u Neodređenome, 
koje se ne može smatrati pramaterijom, ni prabitkom uopće. — 
Tu se očituje koncepcija, koju smo skloni da nazovemo arhaj- 
skim kriticizmom: Bitak i nebitak zasnovani su na metafi- 
zičkom neznanju. To neznanje postaje ontološki osnov egzi- 
stencije u kasnijoj teoriji o karmanu. Dokrajčenje neznanja 
je dokrajčenje egzistencije, bitka i nebitka, jer su bitak i 
nebitak vrijednosnog porijekla. No, sama konstatacija meta- 
fizičkog problema neznanja (avidyđ), zajednička Buddhi i 
Zarathuštri, vuče nesumnjivo korijen iz predvedskih vremena. 


b) Već u Šatapatha-brahmani, u najstarijem komentaru 
ovog teksta, zaključuje se, da se iza negacije bitka i nebitka 
krije misao kao praosnov, dakle osnovna afirmacija duha u 
negaciji, ili dijalektički idealizam kao sugestivna moderna 
interpretacija. 

U vezi s ove dvije himne bude se kod zapadnog čitaoca 
neminovno asocijacije s vremenom kasne antike, ne samo sa 
stoicizmom, koji se razvija u doba, kad indijska filozofija u 
okviru grčko-rimske kulture nije više nepoznata, nego i s 
dekadencijom vjere u bogove. U Indiji su prilike u tom pogledu 
bitno različite. S jedne strane, vidjeli smo, da se razvoj vjer- 
skih koncepcija odvija u najmanje dva kastinski potpuno 
odvojena sloja. S druge strane slabljenje vjere u bogove jača 
vjeru u moć obreda, a time i u moć brahmanske kaste, čiji 
se ugled može shvatiti s jedne strane iz okvira aristokratske 
»maglovitosti i blagoglagoljivosti, što obavijaju putove pje- 
snika himni«, a s druge strane i sa stanovišta najprimitivnijeg 
animističkog vjerovanja u vradžbine, koje brahmani uzdižu 
do filozofskog sloja, koji prelazi bogove. 


* Usp. Strauss, 0. c., 25. 

3) U vezi s ovakvim opažanjima karakteristična je himna 
Puruši. Puruša kao i Pragjapati su personifikacije iz razdoblja 
nešto kasnijih generalizacija, kad je i socijalni sistem kasta bio 
već potpuno formiran. Iskonsko je ovdje shvaćanje organske i 
vilalističke kozmogonije. Puruša je kao i Pragjapati makro- 
kozmički pralik čovjeka — proto-anthropos — a nesumnjivo 
i prototip antropomorfizma u indijskoj filozofiji. 

Ova se himna može smatrati najpoćesnijim osnovom za 
interpretaciju indijskog »panteizma«. Pra-puruša se ovdje po- 
javljuje najprije kaos »neutralno« Sveobuhvatno (brahman), 
još neoblikovano u kozmičkom smislu. Ono stvara iz sebe 
najprije Viragj, ženski stvaralački princip, a onda kroz nju i 
sam Puruša dobiva djelomično kozmičko oblikovanje »jednom 
četvrtinom« svojih atributa. U formiranju pojedinog kozmosa, 
»ženske« snage predstavljaju prvi ferment »grušanja«. Istom 
u tako »zgrušanom« svijetu mogu se očitovati snage subjek- 
tivnog i objektivnog formiranja. Relativnost »ženskog« i »mu- 
škog« principa očituje se u krajnjoj nerazdvojivosti subjek- 
tivne i objektivne predmetnosti, u metafizičkom korijenu 
neznanja. 

Za razliku od prethodne dvije himne, ovdje se očituje mi- 
sao, da je sve što postoji samo oblik i stepen preobrazbe jedin- 
stvenog organskog praprincipa. 

U ovim predodžbama, koje se kreću između prototipova 
hiranyagarbha i Puruše, ne bi bilo opravdano tražiti nit siste- 
matskog jedinstva. To se jedinstvo počinje nazirati tek u 
slijedećem razdoblju upanišada. — »Filozofska problematika 
u ,Pjesmi o iskonu“, o tome kako su bitak i nebitak spojeni u 
Jednome, ostaje u pozadini religioznog interesa, koji traži 
naziv za to Jedno, na koje se sve ostalo svodi.«?* 

Ipak se već u ranim himnama gdjekada mjesto »ženskog« 
principa pojavljuje apstraktna ideja »riječi« (vćć), a u Atharva- 
vedi nailazimo i na »vrijeme« (kdla) kao vrhovni princip. 

Sve su to kameni međaši daljnjeg razvoja indijske filozof- 
ske problematike. Posljednji (o transcendentalnosti vremena) 
postat će jedan od najbitnijih. 


£#% Id., 26. — Usp. Oldenburg (0. c., 43): »Obradu ili rješenje te suprot- 
nosti između jedinstva i mnoštva pjesnici Rig—vede ne pokušavaju da 
daju. Među bezbrojnim zagonetkama i paradoksima, oni ostavljaju i taj 
za kasnije.« 

4) U vezi s problematikom središnje filozofske ideje ovoga 
razdoblja —- rita, vrijedno je spomenuti još dvije himne Rig- 
vede (X, 81 i 82), koje nisu uključene u naše prijevode, a po- 
Svećene su Višvakarmanu (»Onaj čije je djelo sve«) kao vrhov- 
nom božanstvu, »što počiva u pupku nerodenoga«. U ovoj se 
slici najbolje očituje veza karmana kao pokretne snage djela 
i prane (»daha«), kozmičke snage, koja u ovom kozmogonij- 
skom razdoblju stvara ontički raspon budućeg pojma spoznajne 
svijesti atman. 


II. UPANIŠADE 


1. IME I PODJELA 


Upanišade su dio Veda, redovno zaključna poglavlja nji- 
hovih odlomaka, kojima su dodane kao filozofsko tumačenje. 
Zato se nazivaju i Vedanta (veda-anta, kraj Veda). 

Riječ upanišad je složena, a postoje različita tumačenja 
njezinog značenja. Igra riječima poznata je karakteristika 
brahmanskog duha. U poeziji, a često i u filozofskim teksto- 
vima, konstrukcije etimoloških analogija provode se do apsur- 
da, te konačno postaju i potpuno neosnovane. Racionalna 
usavršenost sanskritske gramatike omogućava takve igre, a 
s obzirom da je posrijedi jezik, koji je već nekoliko stoljeća 
prije naše ere bio mrtav, gramatika takvim igrama kombi- 
natorne fantazije daje i direktan poticaj. Termin upanišad 
može tu da nam posluži kao primjer: 

Najuobičajenije tumačenje, koje nalazimo kod Max Mullera, 
rastavlja riječi na ove dijelove: »upa-« (pored), »ni-« (dolje) 
»sad-« (sjediti). Time se označava učenik, koji sjedi do nogu 
učiteljevih. 

P. Deussen pretpostavlja izvođenje iz korijena »nisad-«, 
koji znači posvećenje. Upanišad prema tome znači tajnu na- 
uku, koju učenik dobiva od učitelja u tom smislu, koji je često 
u tekstovima upanišada naglašen, kako ćemo još vidjeti na 
primjerima. 

Oldenberg izvodi značenje riječi iz updsana, što znači po- 
štovanje ili počast. 

Šankara izvodi značenje riječi iz korijena »sad-« u smislu 
»porazati« zato, jer je svrha nauke upanišada, odn. vedante, 
da porazi prirođeno metafizičko neznanje (avidya) i da nas 
putem ispravnog znanja dovede do oslobođenja (mukti). 

Broj i klasifikacija upanišada predmet su posebnog prouča- 
vanja. Prema Max Mulleru »prve klice upanišada« sežu u naj- 
manju ruku u doba između 1000 i 800 g. pr. n. e. Doba starijih 
upanišada računa se do polovine prvog tisućljeća pr. n. e., što 
znači do pojave budizma. Kasnije upanišade nastajale su sve 
do u kasni Srednji vijek, do vremena islamske invazije. Nji- 
hovu starost nije uvijek lako jednoznačno utvrditi. Poznato ih 
je preko 200, a tradicija redovno računa s magičnim brojem 
108. Šankarin izbor obuhvaća 11 djela. 

Najstarijim, predbudističkim upanišadama smatraju se: 
Brihaddranyaka (spada u Rig-vedu), Ćhandogya (iz Yagjur- 
vede, poznata po panteističkoj formuli »tat tvam asi« — »to 
si ti«), Kausitaki, Aitareya, Taittiriya, Kena, Iša i Katha. 
Šankarin izbor obuhvaća još Prašna, Mundaka, Mdndukya i 
Švetašvatara upanišad, a ne sadrži Kausitaki. Max Miller, 
koji je priredio prvi standardni evropski prijevod glavnih upa- 
nišada, dodao je Šankarinom izboru još Maitrdyaniya upani- 
šad, karakterističnu zbog budističkog uljecaja na ranu vedan- 
tinsku književnost. 

Brahmane, nastale u razdoblju neposredno prije upanišada, 
bile su prozna djela s uputama o žrtvenom ritualu. Te su se 
upute znatno mijenjale prema mjestu i vremenu, tako da su 
se postepeno iz tih razlika u tumačenju istih brahmana razvile 
razne verzije tekstova i škole, koje su ih zastupale. Prema 
školama i brahmanama, o koje su prvobitno bile vezane, do- 
bile su upanišade redovno svoje ime. Popularne kratke upa- 
nišade, Kena i Iša, imaju izvorno također imena svojih škola, 
Talavakara i Vagjasaneyi, a kraće ime su dobile po prvoj 
riječi svoga teksta, koja je karakteristična za čitav sadržaj 
(»Kena« je instrumental upitne zamjenice »kah«, dakle, »ki- 
me?« ili »po kome?« — »Išavasyam znači »bogom prožet«.) 

U Evropu su upanišade došle preko Perzije. Polovinom 
17. stolječa perzijski sultan Muhammad Dara Shikoh dao je 
prevesti oko 50 upanišada. Pod istim perzijskim naslovom 
»Qupnekhat« preveo ih je 1802. s perzijskog na latinski Fran- 
cuz Angqguetil-Duperron. — Ovaj još veoma zamršeni prijevod 
postao je najmilijim životnim praliocem filozofa Schopenha- 
uera čija je vlastita filozofija prvi puta u moderno doba du- 
boko prožeta osnovnim idejama vedantizma, iako je daleko 
od toga, da bi se mogla smatrati njihovim adekvatnim tuma- 

čenjem. U uvodu prvom izdanju svog životnog djela »Welt als 
Wille und Vorstellung« (1818 g.), piše Schopenhuuer o lome: 

»... Kantova filozofija je jedina, koju je neophodno do- 
bro poznavati, da bi se razumjelo ono, što ja hoću da izlo- 
žim... A sada preipostavimo čitaoca, koji je bio poučen u 
izvornoj indijskoj mudrosti i koji se je s njom saživio; taj će 
biti spreman u najvećoj mjeri da razumije ono, u čemu hoću 
da ga poučim. Njemu se moja nauka ne će činiti strana kao 
drugima, a još manje neprijateljska, jer bih mogao reći, kad 
u tome ne bi bilo prizvuka taštine, da medu odvojenim tvrd- 
njama, od kojih se sastoje upanišade, nema ni jedne koja ne bi 
proizlazila, kao posljedica koju je lako izvesti, iz misli koju ću 
ovdje obrazložiti, iako se taj izvod još ne nalazi u upa- 
nišadama.« 


2, FILOZOFSKI DUH UPANIŠADA 


Upanišade često zasijecaju u srž filozofskih problema. U 
mnoštvu novih značenja i pojmova, koje tu srećemo, lako je 
zapaziti smjernice zaokreta u razvoju filozofske misli i uočiti 
snagu koja će vladati tisućljećima sistematskog rada kasnijih 
indijskih mislilaca i škola, svjetlost, koju ne će moći da ugase 
ni najsurovije, a ni kulturno najsnažnije invazije. Ipak, u 
samim upanišadama još ne nalazimo sistematsku razradu tih 
»novih« ideja. Samo Indijac može da nam prikaže, što je 
moglo da znači njihovo buđenje u toj tisućljetnoj prošlosti. 

»Najranije upanišade imaju skoro misterioznu snagu izraza, 
barem za indijsko uho. One su jednostavne, jezgrovite i pro- 
diru do srca. Možemo ih čitati i čitati uvijek ponovno, a da 
nas ne zamore. Ti su reci svježi kao što su oduvijek bili. U 
tome je njihov čar, nezavisno od ideja, koje žele da nam 
priopće.«! 

Ne manje jednostavno i neposredno je razjašnjenje te 
okolnosti, koje nam daje veliki pjesnik Rabindranath Tagore: 
»Ovo je bilo moguće zato, jer se upanišade ne osnivaju na 
teološkom razmišljanju, nego na iskustvu duhovnog života.«? 


! Dasgupta, 0. c., 38. 

* Predgovor djelu S. Radhakrishnana: Philosophy of the Upanishads 
(1924). (Citirano prema Radhakrishnanovu djelu: The Principa! Upanishads, 
London, 1953., str. 940.) 

Dasgupta pokušava, da nam to isto obrazloženje dade iz 
povijesne perspektive: »U upanišadama je stav potpuno izmi- 
jenjen. a interes nije usredotočen u vanjskom stvaraocu, nego 
u samome sebi. Prirodni razvoj monotcističkog stava u Vedama 
mogao je prijeći u ncki oblik razradenog teizma, ali se nije 
mogao razraditi u nauku, da je u samome sebi (dtman) jedina 
realnost, i da je sve ostalo duboko ispod te realnosti. Ovdje 
nema odnosa između vjernika koji moli i onoga kome se moli. 
Nema molitve. Čitavo se pitanje svodi na vrhovnu istinu, a 
čovjek sam u sebi razotkriva najveću realnost.«* 

I evropski su učenjaci bili iznenađeni ovim unutarnjim 
obratom u razvoju staroindijskog mišljenja. Još i danas ima 
pokušaja, da se naglase smjernice koje su ostale manje zapa- 
žene. Tako bečki indolog Erich Fraumwallner, na čijem ćemo se 
tumačenju kasnije posebno zadržati, shvaća čitav problem 
filozofske misli u upanišadama ovako: »Faktori, s kojima se 
ovdje pokušavaju riješiti postavljena pitanja, jesu prirodne 
snage i prirodna zbivanja, a duh, u kojemu se nastoji naći 
rješenje pitanja, pokazuje skoro prirodoznanstvenu jasnoću 
i samostalnost. Kako je došlo do tog zaokreta, to nam još nije 
razjašnjeno.« 

Tekstovi, na kojima ćemo se i mi zadržati, sugerirali su 
teze o tome, da nosioci novih ideja u to doba nisu bili brah- 
mani, nego predstavnici vojne aristokracije (kšatrije). — Po- 
java budizma ide osobito u prilog takvom shvaćanju. Ne zala- 
zeći u ocjenu hipoteza o kvalitativnim promjenama, koje se u 
ovom razdoblju naziru, poći ćemo ipak od osvrta na socijalne 
prilike u Indiji polovinom prvog tisućljeća pr. n. e., jer su one 
dovoljno proučene, a s njima se suočavamo u svim tekstovima. 


3. DRUŠTVENE PRILIKE I LIK MUDRACA 
I 


Dok se mudrost svećeničke kaste brahmana tokom vjekova 
ukalupila u ritualistički formalizam, preipostavlja se, da je 
svjetovno plemstvo (kšatrije) na tu slabost suparničke kaste 
reagiralo tako, da je iz svoje sredine počelo da obnavlja i 
oživljava intelektualnu bit stare nauke. Već u spomenutom 


20:01, 193 

prelaznom dobu aranyaka ili pustinjačkih traktata, počeli su 
u Indiji da bujaju vjerski pokreti šramana, asketa, »odvraće- 
nih od života«, koji su krajnju spoznaju tražili u unutrašnjem 
»viđenju« (vidyd), a obredima su sve izrazitije davali tek 
simboličko značenje. Konačno je i pojam brahmana kao pred- 
stavnika kaste dobio takvo simboličko značenje. S pojavom 
budizma sva ta strujanja i pojedinosti izlaze na vidjelo 1 u 
književnim dokumentima tog doba. 

U upanišadima, međutim, nalazimo te iste prilike ocrtane 
u prizorima, koji modernom  čitaocu mogu da se pričinjaju 
gdjekada kao odlomci iz romana ili drame. Tu nastupaju vla- 
dari kao posjednici najvišeg znanja i viđenja. Žene živo su- 
djeluju u duhovnom zivotu, često puta na literarno naglašen 
način. Brahmani primaju u nauku učenike nepoznatog ka- 
stinskog porijekla, jer vjeruju da je bistrina uma i otvorenost 
duha dovoljan dokaz porijekla iz više kaste: »Samo brahman 
može da govori tako otvoreno. Uzimam te u nauku, jer se 
nisi udaljio od istine«, kaže učitelj Gotama mladome Satya- 
kami, čija majka ne zna, tko mu je bio otac, jer je »u svojoj 
mladosti, kad ga je začela, posvuda vršila sve kućne poslove.«! 
Tu susrećemo, konačno, i sudru, predstavnika najniže kaste, 
koji »u sjeni taljiga češe svoju lepru«, a koji također postiže 
najvišu spoznaju, iako bi po ortodoksnom vjerovanju pred- 
stavniku niske kaste trebala da »prsne glava«, ako čuje uzvi- 
šenu nauku. 

Osnovno je obilježje ličnosti tih mudraca, da nisu ideali- 
zirani ni uzdignuti iznad svoje sredine. »Značajno je za Vede 
u cjelini, da se tu ne pojavljuje nijedna ,vidovita“ ličnost 
izdvojeno u prvoj liniji spoznaje, kao otkrivač svega znanja 
i vrhovni ideal čitave moralne djelatnosti... U to vrlo staro 
vrijeme još važi pluralističko,shvaćanje o otkrivačima najviše 
mudrosti.«5 


II 


Najživopisnija ličnost ovog razdoblja, mudrac kojem se 
pripisuju mnoga važna obilježja novoga pogleda na svijet kao 
i niz smionih ideja i zasluga, koje su dokazano mnogo kasni- 
jeg datuma, bio je Ydgjnavalkya, glavni nosilac radnje naj- 


* Ch&4ndogya-up., IV, 4, 5. 
*H. v. Glasenapp, 0. c, str. 87. 

starije, Brihadaranyaka-upanišade. U Šatapatha-br&ahmani su- 
srećemo Yagjnavalkyu prvi pula kao odličnog poznavaoca 
brahmanskog rituala. U upanišadi je nosilac ideje o sveobu- 
hvatnosti atmana, jedinstvenog duhovnog principa. Njegovo 
se ime pojavljuje još u Mahabharati (XII, 310) i u Puranama, 
srednjovjekovnim religiozno-filozofskim spisima. Pripisuje mu 
se 1 jedan mnogo kasnije nastao pravnički spis. 

Ime Yagjnavalkya znači »potomak svećenika koji prinosi 
žrtvu obučen u odijelo od lika«. 

Nekoliko prizora iz njegova života, opisanih u Brihadara- 
nvaka-upanišadi, navodimo zbog filozorske atmosfere sredine 
1 vremena, koja se u njima odražava. 


Gjanaka, vladar Vidche, prinasio je žrtvu, a svećenike je 
bogato obdario. Tu su se sakupili brahmani iz plemena Kuru 
i Panćala, Gjanaka je želio da dozna, koji je od tih brahma- 
na najučeniji. Zato zatvori u ogradu hiljadu goveda, a sva- 
kome je bilo obješeno na rogove po deset dukata. 


Tada im reče: »Poštovani brahmani, onaj među vama, koji 
je najbolji poznavalac brahmana, neka odvede ova goveda!« 
No, brahmani se nisu usuđivali. Tada Yagjnavalkya reče 
svome učeniku: »Samašrava, sinko, vodi ova goveda!« A 
ovaj ih odvede. Tada se brahmani naljutiše: »Kako on može 
reći, da je među nama svima najbolji poznavalac brahma- 
na?« —- Tu je bio i Ašvala, Gjanakin žrtveni svećenik, koji 
upita: »Zar si ti, Yagjnavalkva, najbolji poznavalac brah- 
mana među nama?« — Yagjnavalkva odgovori: »Mi se kla- 
njamo pred najboljim poznavaocem brahmana, ali želimo 
ova goveda.« — "Tada Ašvala poče da ga ispituje... (III. 
1. IR=2) 


Yagjnavalkya je svojim odgovorima nadmudrivao jednog 
brahmana za drugim. Javljaju se školski drugovi iz mladosti, 
koji su s njime kao đaci skupa putovali svijetom. pa se sje- 
čaju događaja i pitanja, o kojima su raspravljali u tom i tom 
plemenu, u toj i toj kući. Odgovori Yagjnavalkye odlikuju se 
često ironijom i sarkazmom:; dovodi ih svojim protupitanjima 
do apsurda. "Tipična brahmanska diskusija te vrste traženje je 
kozmološkog prapočetka, premum mobile, u objektivnoj sferi 
fenomenalnosti. Za tu se temu hvata i posljednji diskulant, 
Vidagha Šakalya, kojega Yagjnavalkya pozdravlja riječima: 


$ »Filozofija istočnih naroda [. 49 


»Tebe su, dakle, ovi brahmani poslali da vadiš kestenje iz 
vatre!« — Šakalya, među ostalim, pita: 


»Koje ti je božanstvo u zenitu?« — »Agni.« — »A na što se 
oslanja Agni?« — »Na riječ.« — »A na što se oslanja riječ?« 
— »Na srce.« — »A na što se oslanja srce?« — »Budalo«, 


odgovori Yagjnavalkya, »zar misliš, da to može biti negdje 
drugdje, izvan nas? Kad bi bilo izvan nas, mogli bi ga po- 
jesti psi i razgrabiti gavrani.« (HI, 9, 24—25) 


Najslikovitiji, a i najinteligentniji lik u diskusiji je učena 
brahmanka Gargi Vačaknavi, koja se dva puta javlja za riječ, 
a u nastupu joj je naglašena samosvijest viteza na turniru: 


»Kao kad bi hrabar junak iz plemena Kaši ili Vidheha na- 
peo luk, a u ruci mu dvije oštre ubojite strijele, pa se posta- 
vio protiv tebe, isto ti se tako suprotstavljam i ja sa dva 
pitanja, a ti mi odgovori!« — »Pitaj, Gargi!« Ona reče: »Ono, 
Yagjnavalkya, što je iznad neba, što je ispod zemlje, što je 
između njih, ono što se naziva prošlošću, sadašnjošću i bu- 
dućnošću — od čega je to ispredeno i satkano?« 


Odgovor je: 4kaša — prostor. 


Na slijedeće pitanje: »Od čega je prostor ispreden i sat- 
kan?«, Yagjnavalkya odgovara: 


»To, Gargi, poznavaoci brahmana nazivaju ,ono neprolazno“ 
(tad akšaram). Ono nije ni krupno ni sitno, ni kratko ni 
dugo, ni žarko ni mokro, ni sjenovito ni tamno, ni zrak ni 
prostor, nespojivo je, bez okusa, bez mirisa, bez vida, bez 
sluha, bez glasa, bez razuma, bez sjaja, bez daha, bez usta, 
bez mjere, bez unutrašnjosti i bez vanjštine, niti ono što 
jede, niti što jede njega.« (HI, 8, 2—8) 


* Akđša je specifična kategorija indijskog mišljenja, koja nema ekvi- 
valenta u zapadnoj filozofiji (osim možda u pretpostavkama Bergsonove 
teorije pamćenja, koje bismo mogli nazvati njegovom transcendentalnom 
estetikom; usporedi citate u bilj. 9, pogl. VII.). U izvjesnom smislu &ka- 
ša ima svojstvo, koje Aurobindo naziva »neiscrpnom rezervom pamćenja . 
— Ovdje nam se prijevod riječju »prostor« čini adekvatan, tim više što 
se upanišade pozivaju i na vrijeme u istom smislu kao prapočetak u 
okviru teorije o ćtmanu. Niže, u odgovoru Artabh&gi, prevodimo &kćša 
sa »eter«, koji se termin također uobičajio kao prevodilačka alternativa. 

U ranijoj diskusiji Gargi je pitala o hijerarhiji svjetova. 
Došavši do svjetova Prajapatija ili iskonskog stvaraoca, koji 
je ljudski lik stvorio po svojoj slici i prilici«, Gargi pita: »Od 
čega su svjelovi Prajapatija ispredeni i satkani?« — Odgovor 
je: »Iz svjetova brahmana.« —- Na pitanje: »Iz čega su svje- 
tovi brahmana ispredeni i satkani?« — Yaginavalkya odgo- 
zara: 

»Gargi, ne pitaj previše, jer će ti se rasprsnuti glava. 
(HI, 6, 1) 


Na kraju Gargi kaže: »Poštovani _ brahmani, možete biti 
sretni. da se od njega rastanete s dubokim naklonom. Nikad 
ga nitko od vas ne će pobijediti u znanju o brahmanu.« 


Još značajnije za »opasnost« nove nauke i mistični oprez, 
koji počinje da ovija njeno širenje, djeluje na ovom turniru 
nastup brahmana Gjaratkarave Arlabhage: 


»Yagjnavalkya«, reče cn, »kad čovjekov glas nakon smrti 
prijeđe u oganj. dah u zrak, vid u Sunce, duh u Mjesec, 
sluh u prostor, tijelo u zemlju, duša u eter... gdje je tada 
čovjek?« — «Uzmi me za ruku, dragi Artabhaga! Nas dvo- 
jica sami treba to da znamo. O tome ne trebamo govoriti u 
javnosti.« — Udaljivši se, nastave razgovor. Predmet razgo- 
vora bijaše karman (djelatnost); predmet njihovih pohvala 
bijaše karman. Dobrim se djelima postaje dobar, a zlim 
djelima zao. — Tako ušuti i Gjaratkarava Artabhaga. (III, 
2.418) 


VYagjnavalkyina »tajna nauka« ovdje postaje osnovom ka- 
snije. Buddhine_ nauke o preporađdanju (punar-bhava) »bez 
duše i individualnosti« (nauka o an-atmanu), prema kojoj 
moralne vrijednosti djela postaju pokretna snaga u mikrokoz- 
mičkom i makrokozmičkom razvoju, a ne ličnosti koje ih 
vrše. I po Yagjnavalkyinim riječima, onaj tko ne shvati meta- 
fizički smisao ove nauke o moralnoj djelatnosti, ostaje žrtva 
beskrajne patnje, bez obzira na vjerske obrede koje vrši. 

Dužnost je brahmana bila, da u mladosti služi učitelja i 
od njega stieče znanje. Kasnije se je vraćao u svjetovni život 
1 stjecao ozlato i goveda«, ne samo svojom mudrošću, nego i 
raznim drugim oblicima radinosti. Potkraj života brahman 
treba da se povuče u samoću i da živi pustinjačkim životom. 

Naša upanišada sadržava takoder jedan od najljepših opisa te 
posljednje prekretnice u životu mudraca: 

Yagjnavalkya je imao dvije žene, Maitreyi i NKatyayani. 
Maitreyi se odlikovala mudrošću, a Katyayani je imala samo 
»znanje koje je svojstveno ženama«. 


»Maitreyi« — tako reče Yagjnavalkya — »ja se spremam 
da otiđem iz ovoga stanja, pa hajde da napravim nagodbu 
između tebe 1 Katyayani.« — Maitreyi odgovori: »Kad bi, 
gospodaru, čitava ova zemlja ispunjena blagom bila moja, 
bih li zato postala besmrina?« — »Ne bi« — reče Yagjnaval- 
kya. — »Živjela bi životom bogataša, no besmrtnost se ne 
stječe blagom.« — A Maitreyi: »Šta će mi ono, od čega ne 
ću postati besmrtna. Ono šlo si spoznao, gospodaru, to mi 
reci!« — Yagjnavalkya odgovori: »Draga si mi bila i do 
sada, a još si više sada, kad govoriš ovako drage riječi. Do- 
di, sjedi, pa ću ti razjasniti, a ti pažljivo prati moje izlaga- 
nje!« — Tada nastavi: »Zbilja, nije nam muž drag iz ljubavi 
prema mužu, nego iz ljubavi prema dtmanu. Nije nam žena 
draga iz ljubavi prema ženi, nego iz ljubavi prema atmanu. 
Nisu nam djeca draga iz ljubavi prema djeci, nego iz lju- 
bavi prema atmanu... Nisu nam bogovi dragi iz ljubavi 
prema bogovima, nego iz ljubavi prema dtmanu. Nije nam 
sve ovo drago iz ljubavi prema svemu ovome, nego iz lju- 
bavi prema atmanu. Samo utman 1reba gledati, slušati, o 
njemu misliti, u njega se zadubiti. Maitreyi, samo gledajući 
i slušajući atman, misleći o njemu i spognajući ga, znademo 
svee (M 4 15) 


III 


Liku Yagjnavalkve odgovara kao estelski kontrast, mlade- 
nački lik indijskog Orfeja, Naćikete u Katha-upanišudi. Priču 
o njemu susrećemo najprije u Rig-vedi, a vraća se i u doba 
brahmana. Naćiketa je bio sin siromašnog brahmana Vagja- 
«ravase, koji je kao nagradu svećenicima za prinesenu žrtvu 
mogao da dađe samo nekoliko starih, oronulih krava. Načiketa 
se osjećao postiđen zbog toga, pa zatraži od oca, da im kao 
nagradu dade njega. Otac se razljuti i reče, da ga radije pokla- 
nja Yami, bogu smrti. Tako Načćiketa odlazi u carstvo smrti. 

No, Yama nije bio kod kuće, te je Naćiketa morao da ga čeka 
tri dana bez jela i pića. Budući da je uvreda držati brahmana 
u svojoj kući, a da ne bude pogošćen, Yama ponudi mladiću, 
kao nadoknadu za propušteno gostoprimstvo, da će mu udo- 
voljiti trima željama. Naćiketa zatraži: »Pusti me, da se vratim 
živ svome ocu! Reci mi, kako da ne iscrpim moć dobrih djela! 
Reci mi, kako da savladam ponovnu smrt!« 

Posljednja dva pitanja odnose se na problem moralne du- 
žnosti, koji će postati središnja tema Bhagavad-Gite, a u 
najužoj vezi s naukom o karmanu, i na problem preporađanja 
(punar-bhdva, ili, kako se ovdje kaže, ponovnog umiranja, 
punar-mrityu), metempsihoze ili reinkarnacije, prema ter- 
minu, koji se redovno upotrebljava na Zapadu. Specifičnost 
ove posljednje nauke u indijskoj filozofiji jest, da je vezana 
ne samo za jednu određenu kozmološku koncepciju, s kojom 
smo se već upoznali, nego i za specifičnu nauku o determini- 
zmu, koji fizički kauzalitet svodi na moralnu uzročnost. »Čo- 
vjek je nasljednik svojih djela«, to je glavna nauka, s kojom 
je Naćiketa trebao da se vrati iz carstva smrti. 


»Kao usjev zrije smrtnik, k'o usjev se preporađa.« (1, 
1, 6) 


Slično stavu Yaginavalkye, kad je bila posrijedi metafi- 
zička pozadina nauke o karmanu, slično stavu Krišne u Bha- 
gavad-Gili, kad je posrijedi problem odnosa karmana i mđye, 
slično (sit venia verbo) stavu Kanta u problemu odnosa prak- 
tičnog uma prema spoznaji noumenona — i bog Yama želi da 
umakne ovom pitanju nudeći prednosti na drugim područji- 
ma, pa moli Načćiketu, da ga oslobodi ove obaveze, nudeći mu 
za uzvrat bilo koje drugo zemaljsko ili nebesko blago. Naći- 
keta, međutim, ne popušta napasti. Ipak, usporedba s Gitom, 
na koju ćemo se još osvrnuti, ostavlja otvoreno pitanje, da li 
se na svjetlosti dana njegov plijen iz carstva smrti održao 
bolje nego Orfejev. 


Spoznaja, kojom se Naćiketa odrvao madyi, kad je Yama 
htio da ga obmane, bila je u biti negativna: 


»Sve to prolazi od danas do sutra, o Smrti, i iscrpljuje 
snagu osjetila, 

a čitav je život kratak. Zadrži svoje kočije, plesove i 
pjesmu!« (I, 1, 26) 

Nauka o preporadanju ukratko je ova: 


»Neki se utječu u utrobu majke, da bi se utjelovili, 
drugi se stječu u bića ustaljena lika, prema svojim dje- 
lima, prema svome znanju.« (II, 2, 7) 


Na kraju upanišade Naćiketa je stekao »oslobodenje od 
strasti i smrli«. 


IV 


Vrhovna formula indijskog panteizma, »Tat tvam asi« 
(»To si ti«), koja izriče identitet najdubljeg svojstva (dtman) 
u svakoj jedinki ograničene egzistencije s apsolutnim duhov- 
nim principom svemira (paramdtman), vezana je za ime Šve- 
takete, sina slavnog vedskog učitelja Uddalake Arune, čiji je 
učenik bio i Yasjnavalkya. U karakteru Švetakete nalazimo 
crte one iste samovolje i samosvijesti, kojom se odlikovao i 
Yagjnavalkya. U ovom slučaju ne možemo se oteti utisku, 
iako je posrijedi jedna od dvije najstarije upanišade, Ćhan- 
dogya, da se dekadencija brahmanske kaste u dubljoj filozof- 
skoj nauci želi naročito naglasiti. Švetaketin otac najprije 
šalje sina kralju Asvapati Kaikeyi, da ga pouči u onome, što 
on sam ne zna, a kasnije se i Uddalaka pridružuje grupi brah- 
mana, koji proučavaju nauku o dtmanu i brahmanu, pa po- 
laze, na njegov poticaj, tome istom kralju, od kojega 1 dobi- 
vaju najdublju pouku. (Izvodi iz Ch&ndogya-upanišade o ovim 
temama uključeni su u hrestomatijski dio ove knjige.) 


4. OSNOVNI FILOZOFSKI STAVOVI 
A) BRAHMAN I ATMAN 


Središnji stav vedantinske nauke, kojoj je ishodište u upa- 
nišadama. jest identitet brahmana i dtmana. 

Dosad smo ova dva tcrmina interpretirali uglavnom kao 
principe makrokozmosa 1 mikrokozmosa, a identificiranje biti 
svemira i biti svijesti nazivali smo vedantinskim panteizmom. 
Sada je potrebno, da ove pojmove razradimo nešto pažljivije 
i kriličnije. 

Metafizička identifikacija brahmana i &tmana ima poslje- 
dicu, već u doba Rig-vede, da se i termini upotrebljavaju 
naizmjenično, bez razlikovanja, kad se želi označiti »bilo 
krajnja bit svemira, bilo životni dah u čovjeku. Kasnije, u 
upanišadama, vidimo da se riječ brahman općenito upotre- 
bljava u prvom smislu, a riječ atman označava najdublju bit 
čovjeka. Pri tome se u upanišadama snažno ističe, da je to 
dvoje jedno te isto.«? 

Isto se tako ističe nemogucnost definicije ovih pojmova. 
Još od Yagjnavalkye potječe odgovor: »Neti, neti« (»Ne to, ne 
to«) na pitanje o tome, šta je dtman, ili šta je brahman. 

U našem izboru iz Ch&andogya-upanišade pokušava se još 
kozmološkim dokazom pobijati novi stav, da je brahman 
nebitak (asat). Kena-upanišad, uključena u našu hrestomati- 
ju, jedan je od najznačajnijih dokumenata o prijelomu dvaju 
gledišta, kozmogonijskog i noetskog, na pomolu arhajskog 
kriticizma u indijskoj filozofiji. Sumnja izražena u »Himni o 
iskonu« razvija se ovdje u temu o nemoći bogova. Daleko od 
toga, da bi značila negaciju sveobuhvatnog brahmana, teza o 
»nebitku« zasniva se na njegovoj »neutralnosti« ili kozmičkoj 
inkomenzurabilnosti Kasnije, kad pitanje njegovih ontolo- 
ških relacija prema kozmosu dovodi do formulacije određenih 
teza, stav o »nebitku« razvija se prema jednom od osnovnih 
principa indijske logike, ćdtuh-koti ili »četveročlanosti«, u 
tezu o »ni bitku, ni nebitku, ni bitku-i-nebitku, ni niti-bitku- 
niti-nebitku«, kojom je Buddha formulirao irelacionalnu 
transcendentnost nirvane. 

I onda kad se u upanišadama formulacija metafizičkog 
problema izvodi do krajnje apstrakcije, još se uvijek osjećaju, 
u bližoj ili daljoj pozadini, polazne mitološke predodžbe. U 
Kena-upanišadi apstraktni metafizički dio nauke jasno je 
razlučen od mitološkog ilustrativnog, koji je naknadno dodan. 
Nasuprot tome, druga kratka upanišada, iša, koja za Indijca 
i danas predstavlja neiscrpnu riznicu metafizičkih dragocje- 
nosti, zavita je u mistiku pjesničkog izraza. Pa ipak i iz nje 
neki stavci iste nauke proistječu neusporedivom jasnoćom. 
Zato ćemo se kratko zadržati na analizi tih dvaju upanišada. 


Prethodno je potrebno ocrtati okvir metafizičkih moguć- 
nosti toga razdoblja: 


* Dasgupta, 0. c., 45. 

»Najsnažnija struja mišljenja, koja je izražena u većini 
tekstova, smatra, da je dtman ili brahman jedina realnost, a 
sve je ostalo prema njemu nerealno. Druga struja mišljenja, 
koja se nalazi u mnogim tekstovima, jest panteističko vjero- 
vanje, koje identificira _ svemir s dtmanom ili brahmanom 
Treća struja je teistička i promatra brahman kao boga, kome 
je čitav svijet podložan. Budući da su te ideje ostale na za- 
jedničkom poprištu, gdje još ni jedna od njih nije bila siste- 
matski razrađena, došlo je do razmimoilaženja između kasni- 
jih predstavnika vedante, Šankare, RAmanugje i ostalih, o 
značenju tekstova, kad je trebalo iz njih razraditi sređenu 
sistematsku filozofiju.«* 


KENA — UPANISAD 


Popularno ime Kena-upanišade dolazi, kako je već spome- 
nuto, od prve riječi: »Kena?« (instr. sing. upitne zamjenice), 
znači doslovno: »Kime?« ili »Po kome?«, a odnosi se na su- 
bjekt, koji pokreće misao, i na začetnika svake (fizičke ili 
psihičke radnje. To je pitanje u indijskoj filozofiji uvijek 
dvoznačno, u odnosu na pokretača kozmičkog zbivanja i na 
pokretača pitanja iz kojeg izvire spoznaja. Jedno i drugo 
značenje proistječe iz spoznajnog nagona ograničene egzisten- 
cije, a usmjereno je ne samo k analitičkoj spoznaji subjekta, 
nego i k spoznaji smisla zbivanja, čija je problematičnost 
pobuda traganju za unutarnjim pokretačem. 


Iako je indijska filozofija u osnovi upućena na analitičku 
i reduktivnu metodu, iako se uvijek ponovno vraća na motiv 
sumnje u realnost i konačnost fenomenalne egzistencije, po- 
trebno je za njeno razumijevanje s evropskih filozofskih sta- 
novišta voditi računa o nekoliko specifičnih karakteristika 
takvog stava: 


1. Svrha je umovanja, kako smo u uvodu naglasili, sadd- 
hana, ili postignuće ideala praktične filozofije. Za razliku od 
evropskih prilika, u Indiji je metodika discipline praktičnog 
uma istančano razrađena. Način kako su nam dani iracionalni 
elementi moralnog iskustva, od kojih ta disciplina polazi, 
ostaje, međutim, načelno izvan diskusije i spada u područje 
evidencije. Osnovne poteškoće, na koje pri tome nailazimo, 


* Dasgupta, 50. 

nisu danas više nepoznate ni evropskoj filozofiji. »Prastavna« 
evidencija, o kojoj se ovdje radi, dosežna je samo »opleme- 
njenom« duhu i podvrgnuta noetskom stupnjevanju. Metoda, 
a dobrim dijelom i transcendentalno-filozofska pobuda ove 
discipline može se uspoređivati s »kartezijanizmom« Husser- 
love fenomenološke redukcije, s njegovim stavom odvraćeno- 
sti od toka »prirodnog mišljenja«, s »aristokratizmom« i 
»asketizmom«, koji se prigovara njegovoj melodi. Zalazeći 
dublje u strukture indijskog mišljenja, vraćat ćemo se još 
češće puta na ove osobine. 


2. Kartezijanizam reduktivne metode ne nalazi, ipak, lako 
svoju paralelu u indijskoj filozofiji niti u pogledu Descarte- 
sove formulacije »sumnje« niti njegovog »Cogito«. O takvoj 
paraleli moglo bi se govoriti tek u kasnijoj skolastici kod 
Ramdnugje (11. st), gdje individualizacija pojma dtman do- 
stiže svoj vrhunac. Glavni razlog nepotpunosti usporedbe nije, 
kako se gdjekada olako i bez zalaženja u dublju analizu pret- 
postavlja, nedostatak kritičkog stava u izvornom vedantizmu, 
nego je to prvenstveno razlika osnovne kategorijalne struk- 
ture u samoj analizi. Jasnije bi bilo za evropskog čitaoca, kad 
bismo mogli reći. da je posrijedi razlika u klasifikaciji psiho- 
Jizičkih struktura. Čitav je problem, međutim, u tome, da ni 
u jednom indijskom sistemu ne postoji pojam psihofizičke 
strukture paralelan našemu. Ovaj je dualizam evropska kate- 
gorijalna tvorevina, a nemogućnost njene primjene u indijskoj 
sferi mišljenja izaziva neminovne teškoće pri tumačenju bilo 
kojeg oblika i sistema strukture fenomenalnosti. Već su duže 
vremena svijesni zapadni psiholozi i filozofi, da prednost nije 
na strani našeg dihotomijskog sistema, iako drugi izgrađeni 
sistemi nisu pobliže poznati. Karakteristično je u tom smislu 
mišljenje M. Schelera: 

»Sve do danas filozofija je sklona predrasudi, kojoj je po- 
rijeklo u antičkom načinu mišljenja, a po kojoj se struktura 
duha na posve neprikladan način dijeli na ,um“ i ,osjetnost“. 
Ta podjela na izvjesni način zahtijeva, da se sve ono što nije 
um — red, zakon i sl. — dodijeli u osjetnost, a tako isto i 
čitav naš čuvstveni život...«? 


“ Der Formalismus in der Ethik und die materiale Wertethik (4. izd), 
str. 267—8. 

U indijskim sistemima razum (manas) 1 um (buddhi) spa- 
daju u područje osjetnosti. 

S obzirom da ne postoje osnovni oblici evropskih dihoto- 
mijskih sistema, kao što su »duša i tijelo« ili »um i osjetnost«, 
vrijedno je da ipak, gdje to bude moguće, skrenemo pažnju 
na neke druge oblike dualnih klasifikacija u indijskim kate- 
gorijalnim shemama, da bismo ih što bolje razlikovali od 
naših. Tu spada na prvom mjestu termin nama-rupa, »ime 1 
oblik«, koji nalazimo već u Šatapatha-brahmani: »Ovaj se 
svijet proteže tako daleko, dokle seže ime i lik.« 

Radhakrishnan smatra, da se nadma-rupa približava termi- 
nu »forma i materija kod Aristotela«.!* Približavanje je ka- 
rakteristično zato, jer je Aristotelova klasifikacija starija od 
kršćanskih tradicija koje su u kasnijoj evropskoj filozofiji 
zaoširile metafizičku stranu tog dualizma. Kako ćemo vidjeti 
osobito u budističkoj klasifikaciji fenomena prema osnovnoj 
petoročlanoj shemi, izraz nama-r&pa upotrebljava se na neki 
način kao pars pro toto, jer »duh« i »tijelo«, »um« i »osjet- 
nost«, kako god ih povezali ili razdvojili raznim međučlanovi- 
ma klasifikacija, uvijek ostaju kao egzistencijali na istoj stra- 
ni ontološke strukture ličnosti i svijeta nasuprot transcenden- 
talima atmana ili brahmana ili nirvane. Takva uloga pars pro 
toto dovoljno je jasno izražena u slučaju istog termina u 
Mundaka-upanišadi: 

»Tko je postigao vrhovnu mudrost, sjedinjuje se sa sve- 
mirskim principom, oslobođen od imena i lika, kao što rijeke 
teku u smirenje mora, ostavljajući ime i lik za sobom.« 

Suvremeni indijski filozof Aurobindo Ghose prema ve- 
dantinskoj tradiciji klasificira razum, odnosno fenomenalno 
usmjereni duh kao jedanacsti osjetni organ, a u komentaru 
Kena-upanišade nastoji da spoznajni problem, koji se tu 
postavlja, formulira kao problematiku »bivstvenog osjetila« 
(sangjnana): 

»Što postoji u duhu, što je temeljno za vid i sluh? Kako 
to da vidimo i čujemo umjesto da jednostavno osjećamo du- 
hom?« 

Možemo se pitati, koliko takve formulacije treba shvatiti 
s neposrednog stanovišta nekog sistema sadhane. Nesumnjivo 
je ipak, da se iza njih pretpostavljaju specifični oblici doživ- 


#* Ind. Phil. I, 188. 

ljavanja u iskonskom smislu. a ne samo u doživljajnom mo- 
dalitetu mitoloških predodžbi. 

Isto vrijedi i za krajnji iracionalizam ove upanišade. Za 
njenog klasičnog interpretatora Šankaru taj je problem pre- 
težno didaktičke prirode: »Predmet upanišade, koja počinje 
riječima ,kenešitam“ jest, kako treba poučavati o brahmanu.« 

Treći dio upanišade, u prozi, nije iskonski nastao s prva 
dva. On je dodan iz jednog neodredeno dubokog povijesnog 
sloja, također erempli gratia. 

Komentalori se i danas u Indiji rado oslanjaju na ta pra- 
stara didaktička sredstva. Usporedba takvih komentara iz ra- 
znih povijesnih slojeva pokazuje nam, s kolikom je istančano- 
šću indijsko filozofsko mišljenje mitološkim potenciranjem ar- 
hetipa, kao u slučaju ove upanišade, uspjelo da dosegne slične 
stupnjeve apstrakcije kao i moderno matematsko uopćavanje, 
gdje se konkretne veličine svode na apstraktnu potenciju 
adekvatne serije. 

Pri tome aforistički stil ovih tekstova ostavlja iza svake 
izreke za živu riječ učitelja »otvoren po neki registar, u koji 
se upisuje vrijeme«, kojim se smisao trajno osvježuje i vezuje 
s novim predodžbenim mogućnostima, kao u svakom izrazi- 
tom iracionalizmu. Pred neodoljivošću tog »otvorenog regi- 
stra« pokušat ćemo uskladiti nekoliko suvremenih improviza- 
cija na didaktičku temu o nemoći bogova: 


1. Šri Aurobindo Ghose, suvremeni indijski interpretator 
ove upanišade: 

»Razum je jedan od bogova. Svjetlost, koja je iza njega, 
zapravo je najveći od bogova, Indra... No, u upanišadama je 
ideja brahmana narasla toliko, da su u odnosu prema njoj 
bogovi izgubili prednost, te se pojavljuju još samo u svojoj 
kozmički nižoj ljudskoj igri.« 


2. Viša vrijednost neposredne intuicije i njena radikalna 
iracionalnost, u odnosu prema didaktici mitološke slikovitosti 
arhajskog filozofskog jezika, najjasnije se očituje u posljed- 
njem dijelu Kena-upanišade, gdje se u trenulačnosti akta 
intuicije razlikuje, grubo rečeno, objektivni i subjektivni dio 
(»sa stanovišta bogova« i »sa stanovišta samoga sebe«). Taj je 
odnos u usmjerenosti doživljajne svijesti prema doživljajnom 
trenuiku na Zapadu uspio da izrazi možda jedino Bergson — 
»sa stanovišta bogova« kao »duree«, a »sa stanovišta samoga 


59 


sebe« kao »mouvant«. Dalju razradu ovog problema i ove 
usporedbe moći ćemo pratiti u budističkoj teoriji trenutačnosti. 

3. U Heideggerovom djelu »Was ist Metaphysik?« sažeta 
obradba filozofije pitanja (»Kena?«) djeluje gotovo kao ana- 
liza naše upanišade. U obadva slučaja polazi se od konstata- 
cije, da onaj tko postavlja filozofsko pitanje, mora »i sam 
postati pitanjem«. —- Što se tiče teme o nemoći bogova, ona 
u razvoju Heideggcrove filozofske ideje postaje u toku vre- 
mena sve izrazitiiim motivom i u igri lične sudbine. Zaključak 
spomenutog djela, koje polazi od Hegelova »svijeta okrenutog 
naglavce, kao da rczimira četiri poglavlja naše upanišade: 

»Filozofija se pokreće ovim osebujnim zadiranjem vlastite 
egzistencije u osnovne mogućnosti postojanja u cjelini: 

— najprije pretpostaviti bitak u cjelini — (»ono što je 
sluh sluha, duh duha i riječ riječi... uvidi, da je brahman 
to, a ne ono što ovdje uvažavaju“); 

— a zatim zagaziti u ništavilo (»nespoznatljivo za one, 
koji spoznaju, a spoznatljivo za one koji ne spoznaju« — »ta- 
mo gdje ne doseže oko, ne dostiže riječ ni misao«); 

— 1]. osloboditi se idola, koje svatko ima i kojima svatko 
želi da umakne (»Ako si takav, koja je u tebi moć?«); 

— te konačno dati zamah tom talasanju i u njemu se 
stalno odbijati natrag (»Nisam mogao izvidjelti, što je taj 
demon«); 

— k osnovnom pitanju mctalizike, koje ništavilo samo 
nameće: Čemu radije bitak nego ništavilo? (»Tome je naziv 
»ta želja“, a u tu se želju treba zanijeti... u beskrajnom ne- 
nadmašivom svemiru naći uporište«.)« 

Dalje zalaženje u usporedbu vodilo bi nas u povijesnu 
varijaciju ove teme, čija nužda također izgleda logički nciz- 
bježna u ovom toku misli. To je varijacija Yagjnavalkya- 
Buddha na jednoj strani, a na drugoj Jaspers-Heidegger. U 
prvom slučaju može se pretpostaviti vremenski razmak od 
nekoliko stoljeća. (Vidi obradbu te teme u slijedećem po- 
glavlju!) 

Iako i u upanišadi »zagaziti u ništavilo« znači zaći »tamo, 
gdje ne doseže oko, ne dostiže riječ ni misao«, ipak je ta 
negativnost više logička nego onlička, jer se osniva na brah- 
manu kao »sveobuhvatnom« (usp. Jaspersevo »das Umgreci- 
Jjende«). Tek u budizmu dtman gubi i to kozmičko uporište i 
sukobljuje se s ontičkim ništavilom (šunyata). 

Aurobindo u svom komentaru ističe, da »brahman nije ni 
predmet spoznajne svijesti (manas) ni oblik života«. Ta nam 
kanstatacija može da posluži kao prijelaz na Iša-upanišadu, 
u kojoj se iracionalnost misli odražava u još većoj istančano- 
sti pjesničkog izraza. 


ISA — UPANISAD 

»Istina koja se nalazi iza razuma, života i osjetnosti, tre- 
ba da bude ta, što transcendirajući rukovodi. To je božan- 
stvo, dera, u čijem je posjedu sve. Do tog zaključka došla je 
Iša upanišad sintezom cjelokupne egzistenciie. Kena to isto 
postiže antitezom egzistencije po sebi, jedinstvene i prevla- 
davajuće, i svega onoga što postoji u raznim oblicima po 
moći bivstvovanja. koja nije njena bitnost« (nego je 
maya).u 


Ako ikoji tekst može da zanese snagom neposrednog izraza 
duh školovan u indijskoj kulturnoj tradiciji, bez obzira na 
razlike u racionalnim slavovima, onda je to sigurno iša-upa- 
nišad; u većoj mjeri nego i Bhagavad-Gita, koja već po svojoj 
sintetskoj i sinkretističkoj strukturi podnosi mnoga prilagodi- 
vanja, koja su se pojavila kao povijesna potreba. Uz Maha- 
bharatu kao najveće epsko djelo u svjetskoj književnosti, 
indijska rana književnost posjeduje u Iša-upanišadi i jedan 
vd najsaželijih izraza metafizičke poezije. 

To potvrđuje i okolnost, da su četiri posljednje slrofe 
postale u hinduizmu molitva čovjeka na samrti i dio posmrt- 
nog rituala. Posljednja je kilica dodata iz Rig-vede. Original- 
ni tekst upanišade zamire u hropcu: 

»Um neka pamti djela... neka pamti um... neka pamti 
djela... neka pamti...« 

U drugoj se strofi nagovještava nauka o vrhovnom idealu 
indijske etike o oslobođenju ili o nesebičnoj djelatnosti. U 
okviru indijskog determinizma, to je mudrost o »neprianjanju 
djela uz čovjeka«. 

U daljnjih nekoliko kitica izražena je ontološka nauka, 
koja bi se mogla usporediti sa sintezom grčkog eleatizma i 
Heraklita. Bitak, koji je za Indijca sinoniman s istinom (sat), 
»kreće se i ne kreće, daleko je i blizu, u nutrini je svega i 


" Aurobindo, Komentar Kena-upanišadi. 

svemu je spoljašnji«. Iako miruje, »brži je od misli (manas)j, 
osjetila ga nikad ne dostižu, uvijek je ispred njih«. 

Ta metafizika spoznaje služi kao uvod u iracionalistički 
intuicionizam, koji se naučava u srednjem dijelu upanišade 
(9—14), gdje se ističe relativnost znanja i neznanja, zazbiljno- 
sti i nezazbiljnosti (sambhuti-asambhauti). 

Radhakrishnan izvodi iz upanišade zaključak o »jedinstvu 
kontemplalivnog i aktivnog života«. Mar Miiller gleda u ovoj 
upanišadi preteču budizma, zbog stava prema djelatnosti. 
Šankara je u svom komentaru zaključio, da se djela s izgle- 
dom na korist vrše iz neznanja. Dijalektika znanja i neznanja 
u indijskoj filozofiji uopće osniva se na pretpostavci njihove 
zajedničke fenomenalne usmjerenosti. Aurobindo bit indij- 
skog iracionalizma vidi u »kontradikciji, koja se rađa iz same 
prirode spoznaje, jer je ona odnos svijesti koja traži i svijesti 
koja je tražena«. 

Nakon ovih nekoliko primjera ne će se vjerojatno filozofski 
školovanom čitaocu više činiti kao oponašanje Bergsona ova- 
kove rečenice komentatora: »Razum postoji zato, jer je ono, 
što je s onu stranu razuma iz sebe zahvalilo inverznu akciju.« 
(Aurobindo) 


B) VEDANTINSKI PANTEIZAM 


Kako se moglo nazreti iz citiranih izjava Yagjnavalkye, a 
još izrazitije iz spoznajnotcorijske usmjerenosti Kena-upani- 
šade, vedantinski se panteizam već na ovom stepenu razlikuje 
bitno od spinozijanske panteističke ontologije. Kasnije povi- 
jesna paralela u evropskoj filozofiji tražila se u prošlom sto- 
ljeću redovno na putu od romantičarskih dedukcija iz Spino- 
zina pantcizma do Schopenhauera. Vrlo značajne sudove o 
smjernicama indijskog mišljenja i njihovim prednostima dao 
je Nietzsche iz okvira svoga pogleda na svijet. U tim se opa- 
žanjima očituje početak irganja »zatvorenih horizonata« u 
razvoju evropske filozofije 20. stoljeća. Bez obzira na unutra- 
šnje prednosti i opasnosti takva procesa, koji ostaje izvan naše 
teme, teren za komparativnu filozofiju znatno se pročistio i 
olakšao, nakon što su na evropskoj strani odbačene mjere 
prokrustovskih postelja, čak i kad je bila riječ o sistemima, 
koji su bili neposredno inspirirani indijskim duhom, kao Scho- 
penhauer ili Eduard von Hartmann. 

Kako je već u uvodu spomenuto (bilj. 7), od približne ade- 
kvatnosti određenih pojmova, koje sami imamo, zavisi u velikoj 
mjeri razumijevanje stranih kategorijalnih sistema u povijesti. 
U tom smo već smislu citirali Bergsonove formulacije, koje 
se za evropske prilike u neočekivanoj mjeri približuju vedan- 
tinskim shvaćanjima. Kod Bergsona možemo još govorito o 
zaokruženom sistemu mišljenja, koji se u svom kategorijalnom 
zaokretu kao cjelina približava vedanti. Nešto je drukčiji slu- 
čaj u načelnoj otvorenosti horizonta egzistencijalističke filo- 
zofije, u kojoj se danas općenito nalazi najizrazitije unutarnje 
približavanje indijskim shvaćanjima. 

Na ovoj točki izlaganja čini nam se neophodnim, da se 
ponovno poslužimo komparativnom metodom. —- Već smo 
ranije brahman označili kao »sveobuhvatno«. Spoznajnoteorij- 
ska usmjerenost vedantinskog panteizma podudara se u biti s 
teorijom sveobuhvatnosti (»das Umgreifende«), K. Jaspersa, 
za kojega »bitak u pravom smislu nije ni subjekt ni objekt, 
nego dolazi do izražaja u cjelini subjektivno-objektivnog 
rascjepa, te mora da prožme kategorije, da bi im dao smisao 
i značenje; taj bitak nazivamo sveobuhvatnim«.!? 

U istom je smislu već u YaAgjnavalkyinom posljednjem 
odgovoru ženi Maitreyi sadržan krajnji vedantinski odgovor 
na polazno pitanje Kena-upanišade: »Od koga usmjerena mi- 
sao teži k odredištu?« 


C) »TAT TVAM ASI« 


Za takvu spoznajnoteoretsku usmjerenost značajna je lo- 
gička funkcija, koju u upanišadama dobiva tehnički termin 
tad, koji odgovara Aristotelovom z6de Te (»to tu«) kao nepo- 
sredna datost. Kao terminus medius u izvodu vedantinske 
panteističke teze, tad ima dva intencionalna značenja — u 
odnosu prema brahmanu i u odnosu prema ćtmanu. 

O adekvatnosti izvoda vedantinske središnje teze u obliku 
silogizma moglo bi se raspravljati. U primjeni tog logičkog 
sredstva, koje je indijskoj klasičnoj filozofiji dobro poznato, 
naša je svrha isključivo didaktička. Značenje termina tad time 
dolazi dovoljno jasno do izražaja. 


" Der philosophische _Glaube, Minchen, 1851., 2. izd., str. 27. 


63 


Povijesna usporedba stava, koji je prevladavao u starije 
vedsko doba, sa stavom, koji prevladava u upanišadama, poka- 
zuje, da se i ovdje kao svuda u povijesti središte filozofskog 
interesa pomicalo od objektivno-ontološkog k subjektivno- 
noetskom problemu. Iz razloga, koje smo već navodili, taj je 
razvoj u indijskom mišljenju bio ubrzan i osobito naglašen. 

Polazeći od pojma o apsolutnom bitku sveobuhvatnog bra- 
hmana, dobivamo premisu: 


Tad a Brahman 


Tad je tu neposredna intuitivna datost, koju treba reduci- 
rati na apsolutnu evidenciju prastava znanja. Odnos između 
tad i brahman teško bi se mogao filozofski točnije formulirati 
nego ovim Husserlovim riječima, kojima obrazlaže zašto je 
preuzeo Aristotelov termin rćde Ti (»Dies-da«) u svoju filo- 
zofiju: »Suprotstavili smo bezličnu posljednju bit i »to 1u«. 
Sada je potrebno, da uspestav.mo bivstvenu vezu, koja među 
njima postoji, a koja se sastoji u tome, da svako »to tu« ima 
svoj stvarni bivstveni sadržaj, koji je u određenom smislu 
obilježen bezobličnom osnovnom biti.«!* 

Ako riječ svoj, koju je Husserl ovdje sam podvukao, 
prevedemo doslovno na sanskrit sa atman, dobivamo drugu 
premisu našeg silogizma: 


Tad a Atman 


Yagjnavalkyine oproštajne riječi upućene ženi Maitreyi 
ucrtavaju metafizički sadržaj ove premise. No, prije nego što 
uzajamna upotreba termina brahman i atman dobije ekspli- 
citnu formu logičkog zaključka: 


Atman a Brahman 


potrebno je da čitavu veličanstvenu Ćhandogya-upanišadu za- 
mislimo kao skolion našeg osnovnog silogizma: 


5 Ideen...I, 28. — Prof. Leo Gabriel (Beč). u uvodnom eseju za povi- 
jest indijske filozofije E. Frauwallnera (knjiga I, Salzburg, 1953. str. XII) 
pokušava da iz perspektive suvremene filozofije dade »uvod u indijsko 
mišljenje«, pa kaže u vezi s gornjom polarnošću: »Cilj je cjelina, a isho- 
dište, iz kojega polazeći određujemo usmjerenost k cjelini, točka iz koje 
mišljenje mora da se uputi, da bi uopće moglo doći do cjeline, to je 
osnova. Kad je posrijedi najobuhvatnija cjelina, onda je 1o posljednja 
osnova ili ,,praosnov'"'.« 

Tvam a Atman 
Tad a Atman 


Tad a Tvam, ili: »Tat tvam asi« (»To ti jesi«). 


Ovdje se bilo koji empirijski subjekt — »se« ili »ti« redu- 
cira na transcendentalni subjekt spoznaje, koja još uvijek 
ostaje u apsolutnim ontološkim okvirima, iako je ovakav logi- 
čki izvod mogao dovesti već Yagjnavalkyu do uviđanja, da se 
krug racionalne spoznaje zatvara tamo, gdje se otvorio; do 
spoznaje metafizičkog neznanja (avidyd). — Yagjnavalkyino 
karakteriziranje apsolutnoga kao »neti, neti« (»ne to, ne to«), 
njegovo povjerljivo ukazivanje na moralnu djelatnost kao na 
iracionalni putokaz za razjašnjenje problema dtmana, ocrtava 
već konačne i klasične granice indijskog  intuicionističkog 
iracionalizma. (U bilješci uz 29. strofu Šankarine »Atmabodhe« 
u hrestomatijskom dijelu spomenuta je još jedna mogućnost 
logičke interpretacije ovih osnovnih stavova.) 


D) MAYA 


Shvaćanje da je mayđ »veo iluzije«, od čijih je niti satkana 
naša predodžba fenomenalne realnosti (usp. u poglavlju o Ve- 
dama, bilj. 2), ne ide u okvir starijih upanišada, U Brihadara- 
nyaka-upanišadi nailazimo ne izraz mdyđ u onom smislu, u 
kojem je upotrebljavan i u starijoj vedskoj književnosti, na- 
ime kao natprirodna moć bogova, da se očituju pred smrini- 
cima. Ta se sposobnost postepeno prilagođuje panteističkom 
okviru pogleda na svijet. 


(Brihaddranyaka-up., TI, 5, 19) 


Uvidjevši to tako, riši je rekao (Rig-veda, VI, 47, 18): 
»Oblik za oblikom bivao je njegovim obličjem, 

to je trebalo da prikaže njegov lik. 

U svojim mdaydma Indra kroči raznolik, 

jer mu je u sprezi do hiljadu konja.« 

»Ti konji, to je zapravo on. Desetine i tisuće i mnoštvo i 
bezbroj, to je zapravo on. To je taj brahman bez pretpo- 
stavke i bez posljedice, bez nutrine i vanjštine, to je dtman- 
brahman sveobuhvatni. -— To je pouka.« 


5 »Filozofija Istočnih naroda« I. 65 


Idealistička se teorija o mayi, koja svoj konačni oblik do- 
biva kod Šankare, mogla logički razviti iz povijesnog shva- 
ćanja o mayi kao šakti, ili natprirodnoj moći bogova, tek u 
doba kad počinju prevladavati kultovi pojedinih božanstava 
kao vrhovnih u apsolutnom smislu. Tada šakti vrhovnog bo- 
žanstva, Išvare (dosl. Gospoda), prestaje biti sporadična pojava 
neke određene moći, nego se totalizira i postaje apsolutnom 
stvaralačkom snagom svijeta. 


Švetašvatara-upanišad sadržava, možda prvi puta, shva- 
ćanje o mdyi kao univerzalnoj stvaralačkoj moći Išvare. U njoj 
Šankarina teorija nalazi puno uporište. Zato je zanimljivo 
usporediti odgovarajuća mjesta s gornjim starijim citatom: 


»Trošna je tvar, besmrtan i nerazoriv je Gospod. Nad tro- 
šnom tvari i nad duhom vlada jedan bog. Kad se zadubimo 
u nj i združimo s njime, kad postanemo njegova zbilja, onda 
smo se konačno odvratili od svemirske mdđye.« (I, 10) 


»Himne u Vedama, žrtve, obredi, isposništvo, prošlost, buduć- 
nost i ono što Vede govore, 

iz tog izvora propušta sve to stvaralac mdđye, u tom je 
izvoru i ostalo određeno mdyom. 

Uvidi, da je pratvar mđyć, a Veliki Išvara da je stvaralac 
mdaye. 

Čitav je ovaj svijet ispunjen bićima, koja su njegov dio.« 
(VI, 9—10) 


E) PROBLEM BESMRTNOSTI I SLOBODE 


Općenitoj potrebi, koja se osjeća u prikazima indijske filo- 
zofije, da se pođe od razrade općeusvojenih kategorijalnih 
pojmova, čija je određenost u indijskoj filozofiji naročito na- 
glašena, nastoji se redovno radije umaknuti, nego je zado- 
voljiti. — Helmuth von Glasenapp je posljednju trećinu svoje 
povijesti posvetio analizi »glavnih problema pogleda na svijet«. 
Dasgupta je pokušao, da na početku svoga djela ukaže na 
heuristički minimum kategorija, koje su zajedničke svima. 
S obzirom na ograničenost prostora i zadatka, ovdje ćemo se 
zadovoljiti osvrtom na tri kategorije, koje je Dasgupta istakao 
kao najvažnije: 1) djelatnost (karman), 2) oslobođenje (mukti), 
3) duša (prdna) ili samosvijest (tman). — Lako je opaziti, da 
se treća od ovih kategorija ne da jedinstveno zahvatiti, jer 

kao takva u indijskoj fenomenologiji i ne postoji, već zbog 
metafizičke 1 teološke izdiferenciranosti sklopa pojmova, koji 
bi tu trebalo obuhvatiti kao jedinstvo. Zbog te smo poteškoće 
mi od početka isticali kategorijalnu važnost sadhane, iako se 
tu radi o kategoriji akta, a ne bitka, na kojoj se osniva indij- 
ska disciplina praktičnog uma. Osim toga razne ontološke 
kategorije »duše« i »duha« vezane su s nekim osnovnim teo- 
retskim stavovima, koji su u raznim sistemima kontradiktorni. 
Karakteristika je indijske teologije, da u njoj ne postoji jedin- 
stvena teorija o besmrtnosti duše. U našem jeziku tim se 
teškoćama pridružuje još jedna, da nemamo dovoljno apstrak- 
tan izraz za pojam dtman, koji se jasno razlikuje od pojma 
»ja« (ahum), a označava pojam »sebe«. U našem je jeziku riječ 
postala toliko funkcionalna, da je izgubila nominativ. Zato je 
gdjekad prevodimo kao »svojstvo« ili »svojstvenost«. U duhu 
panteističke metafizike, ni pojam dtmana nije se nikada pot- 
puno personificirao. 

Izgleda, da Dasgupta kategoriju duše nije dodao prvim 
dvjema prvenstveno sa stanovišta unutarnje potrebe indijskog 
pogleda na svijet, nego više zbog važnosti odgovarajućeg poj- 
ma u razvitku zapadne kulture i mišljenja. Teškoća uspostav- 
ljanja paralelizma između indijskog i evropskog mišljenja na 
tom području ne nalazi se, međutim, isključivo u pojmovima 
samim za sebe, nego je već predodređena smislom prvih dviju 
kategorija, koje su osnovnije. 

Indijski je pogled na svijet u biti dinamičan i vitalistički, 
iako indijska filozofija slobode (mukti) tom dinamizmu daje 
specifično osvjetljenje. 

Svijet je rezultat životnog napora. Energija koja održava 
njegov promjenljivi egzistencijalni raspon energija je djelatno- 
sti — karman. Kauzalitet je bitno moralne prirode. Bogovi 
kao djelotvorna bića podvrgnuti su zakonu kauzaliteta i egzi- 
stencijalnom relativizmu, umiranju i preporađanju (samsdra) 
jednako kao i ljudi. Svjetovi bivaju zdrobljeni i raspršeni, 
kad se istroši energija, koja je u njih iskonski uložena. Oni se 
preporađaju s mlazovima nove energije. Ti novi mlazovi rezul- 
tat su djelatnosti minulih svjetova, jer razlika iskonski ulo- 
žene i naknadnom djelatnošću ostvarene energije po zakonu 
o vječitosti samsare ne može nikada biti jednaka nuli. 

Indijska teorija evolucije, koja odatle proistječe, nije pra- 
volinijska. Ona zavisi od metafizičkog određenja smisla života, 

od ideala najvišeg dobra. S toga je stanovišta indijski pogled 
na svijet individualističniji nego evropski. Život je vječna 
tlapnja, od koje se traži oslobođenje. 

S druge strane u indijskom determinizmu nema mjesta 
potpunoj slobodi pojedinačnog djela, jer pojam djelatnosti i 
njenog kauzalnog efekta nije vezan za individualiziranu svi- 
jest, nego za svojstvo djelatnosti dtmana. Iskonski problem 
indijske metafizike — neznanje (avidyd), i indijski iracionali- 
zam uopće vuku korijen iz ideje o karmičkoj djelatnosti. U 
formulaciji ove misli približit ćemo se još više indijskom filo- 
zofiskom duhu, ako je pokušamo prilagoditi koncepciji Hei- 
deggerovog djela »Sein und Zeit«, pa kažemo, da spomenuti 
iskonski problem nije problem bitka (»Sein«) nego egzistencije 
(»Dasein«). 

Metafizici karmana odgovara metafizika mukti ili oslobo- 
denja. U smislu teorije o karmanu, sloboda je moguća jedino 
kao moralna usmjerenost djelatnosti k oslobođenju. Oslobo- 
đenje je izravnanje energetske ravnoteže u moralnoj pozadini 
određenog toka djelatnosti. To je uravnoteženje, čija je rezul- 
tlanta jednaka nuli. Ono je moguće jedino u molekularnim, 
mikrokozmičkim, individualnim razmjerima. U kozmičkom 
smislu mukti nije moguća. Zbog toga je indijska filozofija 
slobode jednako udaljena od fatalizma kao i od apsolutnog 
indeterminizma. 

Yagjnavalkyine riječi: »Dobrim se djelima postaje dobar, 
a zlim zao«, Radhakrishnan interpretira rečenicom: »Naši 
životi su utjelovljenja naših karaktera.«!“ 

Povijesno, ideja o mukti plod je vedske teorije o žrtvi, 
naporu, »izgaranju« (tapas, kao osnovni akt askeze). — Skoro 
po pojavi budizma, ideja nirvane postaje univerzalna i za 
vedantinsku filozofiju. Doslovno bi se ovaj termin mogao 
prevesti kao »rashlađenje«. To je metafizika u sferi etičke 
transcendencije. Personalizacija ili individualižacija ideje 
dtmana na jednoj strani, a potpuni subjektivno-objektivni 
rascjep ideje brahmana na drugoj, vodio bi u ateizam. To 
znači, da bi ateistička interpretacija indijske filozofije pretpo- 
stavljala negaciju njenih temeljnih gledišta. Osim toga, poku- 
šaji takva tumačenja ne bi još uvijek riješili problem logičke 
mogućnosti idealističkog ateizma do kojega bi se tim putem 
došlo. 


'* Upanisads, str. 115. 

Na području kategorijalne analize moramo povući zaklju- 
čak, da u indijskoj filozofiji ne možemo naći ekvivalente 
našim pojmovima duše, ličnosti i individualnosti. To, među- 
tim, ne znači. da osobito u indijskoj etici ne postoje bitna 
obilježja, koja, sama za sebe, s našeg zapadnog stanovišta 
moramo okarakterizirati kao izrazito individualističke konze- 
kvencije indijskog stava. 

Dvije daljnje konzekvencije panetizma, koje indijski filozofi 
osobito naglašavaju, navodimo u formulaciji Radhakrishnana: 

»Sloboda nije ostvarena realnost (created entity). Ona je 
plcd uviđanja.« 

Poznavalac dtmana prestaje biti okaljan djelatnošću.«!* 

Njegova je djelatnost nezainteresirana, no ona je plod 
ohladenja« životne energije u čovjeku. Ona je kruna, ali i 
vremenski završetak ograničene egzistencije dtmana. Ova po- 
sljednja osobitost indijske etike, kako ćemo vidjeti, oteščava 
nam neizmjerno, da shvatimo moralni problem heroja Bhaga- 
vad-Gite, Argjuno.'# 


F) PREGLED OSNOVNIH POJMOVA 


Odnose. osnovnih pojmova filozofije upanišada možemo 
shematski svrstati ovako: 


Subiektiv- Objektivna 
na strana strana 
I. Panteističko jedinstvo: atman brahman 
1I. Kozmički tok zbivanja (samsa- 
ra) djelo je magične moći bo- 
žanskog stvaralaštva (mdya): maya samsćra 
III. Fenomenalna je egzistencija po- 
sljedica djelatnosti  (karman), 
kao uzroka preporadanja (pu- punar- 
nar-bhava): bhava karman 
IV. Intelektualnim naporom i mo- 
ralnim žarom (tapas) postiže se 
oslobođenje (mukti): tapas mukti 


ša. Ide. 120. 

"A. K. Coomaraswamy u djelu: Hinduism and Buddhism (1943). poku- 
šava da ovu specifičnost pojma mukti karakterizira riječima €vrop- 
skog mistika Meister Eckharta: »Ljudt koji nisu postigli cslobođenje zgra- 
žaju se nad onim što znači najdublju radost oslobođenih ljudi.«: 

5. KOZMOLOŠKI IDEALIZAM I PSIHOLOŠKI 
MATERIJALIZAM 


Izvod panteističke formule »Tat tvam asi« u Ch&ndogya- 
upanišadi ima odredeni atomistički prizvuk, koji je izrazitije 
naglašen u nekim drugim odlomcima iste upanišade, a i u 
drugim tekstovima, gdje se u traženju kozmičkog praosnova 
ne ide tako duboko. Budući da se u upanišadama nalazi klica 
filozofskih smjernica svih kasnijih sistema, vrijedno je, u vezi 
s latentnim mogućnostima, zaustaviti se na kraju ovog pri- 
kaza na jednoj od posljednjih obrada filozofije upanišada, u 
djelu bečkog orijentalista E. Frauwallnera.!" Njegov se prikaz 
udaljuje od tradicionalnih idejnih okvira, kojih smo se do sada 
držali i koji neosporno ostaju u prvom planu. 

Osnovi indijskog kozmološkog idealizma jesu nauka o 
karmanu i nauka o prdni. 

Nauka o karmanu, kako smo vidjeli, izvedena je iz starijeg 
vedskog pojma rita, a kozmogonijski se razvija iz shvačanja 
kozmosa, ili točnije, kozmičke evolucije, u duhu vedskog 
mitosa o puruši ili stvaraocu kao makrokozmičkom čovjeku. 

Nauka o prani ili životnom dahu vitalistički je dinamizam, 
koji odgovara gornjoj predodžbi. 

Iz te perspektive treba promatrati problem »elemenata«, 
iz kojih je izgrađen svijet. Indijski je atomizam jedan od 
najzamršenijih problema za zapadne interpretacije. Istina je, 
da se na Zapadu, usprkos ishodišnom antropomorfizmu, uva- 
žavaju prednosti indiiskog evolucionizma i vitalizma za nauku 
o elementima. Na taj dio problematike i Frauwallner stavlja 
težište u svom prikazu: 

S upanišadama »počinje novo razdoblje ljudskog mišljenja. 
Posrijedi su, doduše, prastara pitanja, ali ona dobivaju novi 
oblik, a na njih se odgovara u novom duhu. Razjašnjenje se 
više ne traži u starim predodžbama o bogovima ili u svijetu 
mitološkog mišljenja, nego se iz novog shvaćanja o stvarima 
nastoje pronaći nova rješenja, na neki način naučnom jasno- 
ćom. Tu se javlja filozoisko osvještenje u pravom smislu 
riječi. — Osnovno pitanje, od kojeg se polazi, tiče se nosioca 
života i sudbine nakon smrti. Odgovara se na taj način, da se 


"" Geschichte der Indischen Philosophie (O. Muller Verlag, Salzburg, 
knj. I, 1953., knj. II, 1956., daljnje knjige slijede). 

nosilac života nalazi sad u ovom sad u onom elementu. Glavna 
struja razvoja protječe tako, da se krug pitanja pomalo širi, 
a oblici mitološkog mišljenja, koje je najprije davalo mnogo- 
brojne pobude, sve se više zanemaruje i ustupaju mjesto do 
tada nepoznatom apstrakinom mišljenju... Izvanji svijet, svi- 
jet materije, izaziva najprije slab interes... Nailazimo na 
prastare mitske predodžbe, ali nas zapanjuje brzina, kojom ih 
se tu prevladava.«'" — Taj tempo razvitka jasno se osjeća i u 
vrednovanju povijesnog značenja mitosa o puruši u doba upa- 
nišada. 

Na ovaj su način dovoljno jasno naglašene dvije pretpo- 
stavke za bliže razumijevanje indijske nauke o »elementima«: 

1. Precjenjivanje uloge primitivnog antropomorfizma sve- 
deno je na kritičku mjeru. 

2. Dovoljno je jasno naglašena prednost vitalističkog i evo- 
lucionističkog stanovišia. 

Bilo je potrebno također, da se danas, nakon izvjesnih 
kolebanja prethodne gencracije, ponovno naglasi, da ovdje 
nesumnjivo stojimo pred »idealističkom filozofijom arhajskog 
kova«.!" 

Nakon svega ovoga, po našem je mišljenju potrebno, kad se 
govori o problemu »elemenata« u indijskoj filozofiji uopće 
(a ovaj će se problem počevši od budizma sve više kompli- 
cirati), da se prvenstveno istakne, i mimo problematiku ide- 
alizma i realizma, da indijska nauka o elementima po svojoj 
osnovnoj strukturi nije nikada bila nauka o atomima u evrop- 
skom smislu, nego je uvijek ostala na terenu fenomenalne 
datosti. Elementi zbivanja (bhut4) shvaćaju se općenito kao 
hrana (dhdra). Ista riječ znači i žrtveni prinos bogovima. »Sva 
se bića sastoje od hrane«. Još je značajniji u tom smislu izraz 
»pašnjak« (goćara) kao tehnički termin. Ta riječ, koja dolazi 
od korijena go-, govedo, znači u apstraktnom smislu: »podru- 
čje« uopće, a posebno »vidno polje«, »vanjski svijet« i »osjet- 
nost« u subjektivnom i objektivnom smislu. Tako terminima 
»hrana« i »pašnjak« možemo da obuhvatimo: 6 osjetila (uklju- 
čivši razum), njihove objekte pojedinačno i kao cjelinu i odgo- 
varajuće akte opažanja. Kako se elementi fenomenalnosti u 
raznim školama grupiraju i interpretiraju, kojim se grupama 
daje prednost i u kojem smislu, to su sekundarna pitanja, koja 


1 Knj I.+e<str, 194. 
"Id. 84. 

treba razlučiti od osnovnih ontoloških pitanja o njihovom po- 
rijeklu i bivstvenim odnosima. 

U Chandogya-upanišadi nalazimo vrlo jednostavnu nauku 
o elementima, koja na prvi pogled može da se uklopi bez 
teškoća u okvir starogrčkih shvaćanja i da se protumači ma- 
terijalistički: Prabitak (sat) stvara toplmu, iz topline nastaje 
voda, iz vode nastaje hrana. U čovjeku se najgrublji dio hrane 
pretvara u izmetine, srednji dio u meso, a najfiniji u razum 
(manas). Najgrublji dio vode pretvara se u mokraću, srednji 
u krv, a najfiniji u životni dah (prana). Najgrublji dio vatre 
pretvara se u kosti, srednji u srž kostiju, a najfiniji u govor. 

Prema tome prvi bi element materije bila vatra, a nosilac 
života dah. Posljedica njegovog osamostaljenja prema materiji 
morala bi biti ili davanje prednosti elementu vode, ili zraku ili 
dualizmu nauke o duši i tijelu. Čak i za ovu posljednju alter- 
nativu nalazimo u staroj indijskoj filozofiji tradicionalnu 
osnovicu u nauci sdmkhya, o kojoj će još biti govora. 

Zemaljski elementi, međutim, imaju svoje kozmičko pori- 
jeklo. Vatra potječe sa Sunca, voda s Mjeseca. Tako i Sunce 
i Mjesec ulaze u listu elemenata." U tom kozmičkom prelije- 
vanju počinju se nazirati i prve metafizičke teškoće teorije o 
elementima. Još u starim vedskim tekstovima Mjesec se naziva 
posudom ispunjenom božanskom ambrozijom, žrtvenim pićem 
soma, koje teče »u obrnutom smjeru«, kao žrtva bogova lju- 
dima. Posuda »Mjesec« ritmički se prazni i puni (mjesečeve 
faze), a tekućina iz koje nastaje životni dah stvorova potječe 
kao praelement iz tog žrtvenog kaleža i u njega se vraća u 
ritmu preporađanja i umiranja. Odavde nije daleko predodžba 
da je prostor (4k4ša), a kasnije vrijeme, u određenom meta- 
fizičkom vidu »praelemenat«. 

Iz shvaćanja o prostoru kao osnovnom kozmičkom ele- 
mentu potječe veliki broj mitoloških predodžbi iz vremena 
upanišada, a s tim je u vezi i okosnica spomenutog arhajskog 
idealizma. Makrokozmičkom prostoru odgovara u mikrokoz- 
mosu »prostor u nutrini srca«. Tu je sjedište »mirnog proma- 
trača«, »svjedoka« (skšin), mikrokozmičkog dtmana, čija se 
veza s imakrokozmičkim brahmanom nikada ne trga. Dok je 
čovjek budan, sakšin se nalazi u oku. U snu, odvraćen od »pa- 
šnjaka« osjetnosti, on se povlači u svoj prostor u nutrini srca 


"Id. 81. 

i tone u praelementu, koji je već izrazito transfenomenalne 
iđealističke prirode. Čitav indijski filozofski idealizam, od 
upanišada do Šankare, osniva se na teoriji sna! 

Paralelno s teorijom elemenata vatra-voda-zrak-zemlja, 
postoji tako i teorija idealističkog izvoda elemenata, po kojoj 
se iz kozmičkog daha (prana) razvijaju spoznajni elementi 
(pragjna-matrd — iz korijena gjna- znati), a iz ovih se dalje 
razvijaju elementi stvarnosti i zbivanja. Osim toga, ne samo 
ovakvi nematerijalni elementi, nego i gornji materijalni ele- 
menti gube svoj atomski karakter u pretpostavci, da se ele- 
menti ne samo stalno razvijaju jedni iz drugih, nego se isto 
tako neprekidno jedni u druge vraćaju i iščezavaju u idealnim 
sferama. Element mišljenja kao pojavni oblik »hrane« vraća 
se u »dah« kao modalitet »vode« i t.d. Čitavo emanacionu 
polje naše stvarnosti vraca se tako u ništavilo već u običnom 
svakodnevnom snu. U čemu tada treba da bude kvalitativna 
razlika izmedu elementa mišljenja i, recimo, elementa vode? 
I jedan i drugi samo su »hrana«, a praelement, koji se njima 
hrani i održava u biti je naše neznanje (avidyd), kojega je 
organ egzistencijalna >žeda« (trišna). 

Čitava kuća od karata ruši se za drevnog indijskog mudraca 
na jednom pitanju: »Otkuda besvijesnost dubokog sna?« Raz- 
Jašnjenje se daje »na način, čija nas smionost zapanjuje i kojoj 
mora da se divi svatko, tko zna da misli povijesno, s obzirom 
da su posrijedi tako rana vremena. Iako je duša po svojoj biti 
spoznaja, ona može da spoznaje samo onda, kad je dano i ne- 
što drugo, što je predmet njene spoznaje. U dubokom snu, me- 
đutim, kad se privremeno potpuno povukla iz ovoga svijeta, 
ne postoji ništa drugo, različito od nje, što bi mogla spoznavati, 
pa zato tone u besvijesnost. Ta se predodžba bez oklijevanja 
proteže i na stanje duhovnog oslobodenja i sjedinjenja s uni- 
verzalnim duhom, gdje za uvijek prestaje svako svjetovno 
oblikovanje.«?? 


NU ovim predodžbama sunčanog mitosa nalazimo i elemente prve 
seksualne teorije sna. Covječuljak u desnom oku (predodžba potječe vje- 
rojatno iz smanjene slike nas samih, koju vidimo u zjenici onoga 1ko 
nas gleda) utjelovljenje je sunčanog božanstva Indre. U lijevom je oku 
njegova žena Indrani. U snu se oni povlače u prostor srca i združuju se, 
ekao čovjek što u zagrljaju ljubijene žene nije svijestan onoga, što je 
izvan njega ni što je u njemu« (Brihadaranyaka-up., IV, 3, 21), tako i 
čovjek u duboku snu doživljava blaženstvo (dnanda). (Usp. Frauwallner, 
I. 63-—64.) 

“Id. str. 68—69. 

Iz ovog ekstremnog idealizma, koji svoj snažni pečat daje 
već nauci ranih upanišada, počinje se gotovo istovremeno 
razvijati logičkom nuždom i shvaćanje, koje smo u naslovu 
nazvali psihološkim materijalizmom, a čiju ćemo razradu sli- 
jediti u daljim poglavljima. 

Radikalno odvajanje mikrokozmičkog dtmana, ili duhovnog 
principa u čovjeku, od rascjepa subjektivno-objektivne datosti, 
do te mjere, da ritman nikada i ne postaje nosiocem indivi- 
dualne svijesti (da nikad ne postaje »ja«, nego ostaje »se«) — 
vodi nužno do posljedice, da se, najprije, načelno ne razlikuju 
biološki, fizički i psihički elementi po ontološkom stupnju. 
Indijska nauka o elementima pretvara se, u izvjesnom smislu, 
u prave spletove kazuističkih struktura, pristupačnih jedino 
sa stanovišta specifičnih disciplina praktičnog uma i teorija o 
»hrani i isposništvu«, 

Time što su svi duševni fenomeni izbačeni iz opsega dtmana, 
stvara se brzo sklonost i potreba, da se tretiraju ne samo obje- 
ktivistički, nego u određenom pretkritičkom smislu i materi- 
jalistički. Tako misli i osjećaji, a kasnije (u gjainizmu) čak i 
karmički uzroci novih rođenja, zajedno s problematičnim psi- 
hičkim ostatkom, koji se preporada iz jednog »nosioca« život- 
nih elemenata u drugoga, postaju vrstom razrijeđene mate- 
rije (sukšam-šariram — »profinjeno tijelo«). Tako indijska 
»psihologija bez duše« nalazi svoj put za tumačenje fenomena 
podsvijesti i pamćenja, a kako ćemo vidjeti u slijedećem po- 
glavlju, i za negaciju »natprirodnog« karaktera prapsihičkih 
pojava. 


III. BUDDHINA NAUKA 


»Znadem dobro, Agjgjivessana, kad obrazlažem nauku 
skupini od mnogo stotina ljudi, da onda svaki pojedinac 
misli ovako o meni: ,,Samo zbog mene asketa Golama obra- 
zlaže nauku". No _to ne treba shvaćati tako. Sigurno je, da 
Usavršeni obrazlaže nauku za prosvjetljenje ostalih. Ipak, 
kada završim tako obrazlagati, Agjgjivessana, onda ja 
usmjeravam i duh svakog pojedinca, da traži smirenje, vo- 
dim ga k smirenju, ujedinjuiem ga, uskladujem ga. Elo 
tako se ravnam svaki put, svaki put.« 

(Magjgjhima, 36) 


I. UVOD 


S pojavom nauke Gotame Buddhe i Mahdvire Gjine (osni- 
vača gjainizma) prestaje ono doba za koje smo rekli, da se u 
njemu nijedna ličnost ne pojavljuje »izdvojeno u prvoj liniji 
spoznaje, kao otkrivač svega znanja i vrhovni ideal čitave 
moralne djelatnosti« i da »još važi pluralističko shvaćanje o 
otkrivačima najviše istine«. — Sada, u 6. st. pr. n. e., stupamo 
prvi puta na povijesno tlo. Vodeće filozofske i religiozne 
nauke pojavljuju se kao tvorevine povijesnih ličnosti, o čijem 
istupanju pred javnost imamo dovoljno podataka. 

Iako budizam smatramo središnjom pojavom azijskih kul- 
tura, uključili smo u našu hrestomatiju životopis Gotame 
Buddhe iz pera jednog nebudističkog suvremenog indijskog 
filozofa, S. Radhakrishnana, u čijoj zemlji, za razliku od gotovo 
čitave ostale Azije, budizam znači odavno prevladanu i apsor- 
biranu prošlost. Ipak, povijesni značaj ranog budizma nalaže 
da ga prikažemo iz okvira indijske filozofije. U svjetskoj po- 

vijesti religija i ideologija Buddhine nauke ostaje, po našem 
znanju, jedinstven primjer pozitivnog utjecaja koji je izvršio 
produbljeni tisućljetni razvoj filozofske kulture na kritički 
stav jedne od najmalobrojnijih vodećih ličnosti čovječanstva. 
Bilo bi povijesno apsurdno ekspanzivnu snagu budizma svoditi 
isključivo na sugestivnu moć ličnosti njegovog osnivača, koji 
je i sam uvijek isticao, da je jedan od mnogih buddha (dosl 
»budnih«), i da njegova nauka razotkriva i prilagođuje stare 
zaboravljenje putove ljudskog spoznavanja, čije je neminovno 
vraćanje u kulturnu svijest zasnovano na snazi logičke nužde i 
uvjetovanosti ljudske egzistencije na spoznajnom području. 

U kasnijoj indijskoj filozofiji redovno se spoznajno-logički 
motivi budizma zapostavljaju moralno-religioznim. To odgo- 
vara osnovnoj povijesnoj tendenciji hinduističke reakcije na 
pojavu budizma. Hinduizam je bio dovoljno snažan, da apsor- 
bira Buddhinu moralnu nauku usprkos njenoj revolucionarnoj 
snazi, čija je oštrica bila uperena protiv hegemonije brahman- 
ske kaste, ali ne i protiv tradicionalnog socijalnog uređenja 
uopće. Iako taj socijalni motiv sam za sebe nije više bio nov, 
Buddhina je nauka u cjelini podigla hinduistički mora! na 
viši i univerzalniji nivo. Prilagodena hinduizmu, ona je postala 
najpogodnije sredstvo indijske kulturne ekspanzije u Aziji 
No, da bi mogla postati takvim povijesnim sredstvom, bilo je 
potrebno, da se njeni spoznajni motivi, a osobito njen nega- 
tivni stav prema tradicionalnoj dogmatskoj metafizici, potisnu 
u pozadinu i reduciraju na praosnove. I taj sv proces razvijao 
miroljubivo kroz stoljeća, gotovo paralelno s unutrašnjom sta- 
bilizacijom samoga budizma. 


Usprkos tim dubokim povijesnim korijenima, lokalnu indij- 
sku interpretaciju budizma ne možemo načelno smatrati do- 
voljno objektivnom. Zato ćemo se u toku izlaganja sve više 
priklanjati shvaćanjima, koja prelaze okvire indijskog kultur- 
nog kruga. U Aziji, izvan Indije, takav stav jasno prevladava. 
U Evropi je slično uvjerenje moglo da uzme šireg zamaha tek u 
prvim decenijama 20. stoljeća, kad su neki učenjaci iz načelnih 
razloga pošli da proučavaju budizam u zemljama, gdje on još 
živi kao najrasprostranjenija religija na svijetu. Taj važni 
korak učinila je prva ruska škola, koja je tada bila najzna- 

čajnija orijentlalistička škola u Evropi." — Danas proučavanje 
u tom smjeru nastavljaju i učenjaci bliski engleskom Pali 
Text Society, ustanovi koja ima glavnu zaslugu za naučno i 
sistematsko objavljivanje kanonske pali književnosti na 
Zapadu.“ 

Zaokret u kulturnopovijesnom značenju, koji indijska mi- 
sao dobiva s Buddhinom naukom, a koji na Zapadu tek naša 
generacija dovoljno jasno uviđa, ne isključuje, međutim, pret- 
postavku, da je njen prikaz potrebno započeti izvodom iz tra- 
dicionalnih korijena, od vedskog mudraca Yagjnavalkye. 


2. PALI JEZIK I KNJIŽEVNOST 


Buddhina je nauka sabrana i sređena u tri skupine, do- 
slovno »košare« (Ti-pitakau), u razdoblju od približno tri sto- 
ljeća, na saborima, od kojih je prvi održan neposredno poslije 
njegove smrti u mjestu Rdugjagaha, drugi oko sto godina ka- 
snije u mjestu Vesdli, a treći za vladavine slavnog kralja 
humaniste Ašoke (264—277), koji je dao poticaj za širenje 
Buddhine nauke po ostalim dijelovima Azije. Njegov sin Ma- 
hinda otišao je kao prvi misionar na Cejlon, gdje se osnovna 
kanonska književnost na pali jeziku sačuvala najvjernije do 
danas. Ašoka je u svojim ediktima dao uklesati u kamene ploče 
1 stupove mnoge dijelove Buddhine nauke. Neki od tih spo- 
menika pronađeni su u novije vrijeme." 


' Za sanskritsku je leksikografiju još i danas osnovno djelo u svjet- 
skoj književnosti »Petrogradski rječnik«, koji su u 7 knjiga izradili Boht- 
lingk i Roth 1852.—75. g. Jednu je od prvih pali gramatika objavio ruski 
učenjak iste škole, J. Minayeff 1872. Ovdje imamo na umu prvenstveno 
djela F. Sčerbatskoga, objavljena u prva tri decenija 20. stoljeća. Osnov- 
nim djelom za suvremeno proučavanje budističke filozofije, a posebno za 
dalji rad lenjingradske škole i samog Sčerbatskog, smatramo studiju, koju 
je 1918. objavio rano preminuli ruski orijentalist Otto Rosenberg na temelju 
opsežnih studija ove teme u Japanu. (Ovdje ćemo to djelo citirati prema 
njemačkom prijevodu: Die Probleme der buddhistischen Philosophie, Hei- 
delberg, 1924. — Na ruskom je djelo objavljeno kao publikacija br. 45 
Fakulteta za orijentalne jezike Lenjingradskog univerziteta.) 

* Mislimo u prvom redu na djelo Edwarda Conze: Buddhism (Oxford, 
1953) i na radove njegovih suradnika u posljednjih desetak godina. 


2 Od brojnih djela o toj temi spominjemo najnoviju knjigu Fritza 
Kerna: Ašoka (Bern 1956). 

Buddhine riječi i govori, kao i sva ostala klasična indijska 
književnost, čuvali su se u usmenoj predaji. S tim su u vezi 
stilske osobine Ti-pitake, kako ćemo u nastavku još pobliže 
vidjeti. Nauka je zapisana prvi puta u 1. st. n. e. na Cejlonu, 
kad je za vladavine kralja Vattagadmani Abhaye došlo do poli- 
tičkih nereda i do opasnosti vjerskih progona. To je ujedno 
doba, kad razvoj novih sanskritskih budističkih škola u Indiji 
doseže svoj vrhunac, pa i na Cejlonu dolazi do rivalstva novih 
i starih tradicija u nauci. 

Riječ pali znači tekst. Jezik se smatra književnom tvore- 
vinom obrazovanih krugova u Buddhinoj užoj domovini 
Migadhi, a spada u grupu prikrita srednjeg indijskog jezičnog 
razdoblja. Zbog utjecaja prakritskih dijalekata pali se ne 
može potpuno reducirati na sanskrit, koji se kao književni 
jezik razvio ranije. Filološki se i u pali jeziku može razlikovati 
nekoliko slojeva.“ Odnos prema sanskritu uspoređuje se gdje- 
kada s odnosom talijanskog prema latinskom jeziku. Sličnost 
je osobito upadna u razvoju asimilacije konzonanata (sutta 
mjesto sutra, atta mjesto dtman, nibbdna mjesto nirvdna, 
dhamma mjesto dharma i t.d.; konsonant š potpuno iščezava, 
a diftonzi au i ai slijevaju se u o i e. 

Osim glavne podjele kanonske književnosti na tri skupine 
Ti-pitake, postoje i neki drugi kriteriji raspodjele u raznim 
školama i zemljama. Sva kanonska djela zajedno sadržavaju 
84.000 jedinica ili lekcija (dhamma-kkhanda). 


Glavni dijelovi Ti-pitake jesu: 

Vinaya-pitaka, djela koja se odnose na redovničku disci- 
plinu Buddhine zajednice (sangha). 

Sutta-pitaka, glavni Buddhini govori i neka manja pje 
snička djela. Dijeli se na pet zbirki (nikdya): 

1) Digha-nikaya ili »duga zbirka«. sadržava 52 duga govora. 

2) Magjgjhima-nikaya ili »srednja zbirka«, sadrži 152 go- 
vora srednje dužine. Kao cjelina ova je zbirka možda najpri- 


* Usp. W. Geiger: Pali. Literatur und Sprache (Strassburg, 1916). Iz 
ovoga djela, koje je do danas osnovno za pali studije u zapadnom svijetu, 
uzeli smo i niz drugih podataka u ovom odsječku. — 1951. objavio je kraću 
pA4li gramatiku, bogatu komparativno-filološkim materijalom, M. Mayrho- 
jer u Heidelbergu. Od suvremenih azijskih učenjaka na području pali 
jezika i gramatike uživa svjetski glas osobito cejlonski Mahđdthera A. P 
Buddhadatita. 

stupačnija, a sadržava neke od najljepših stranica budističke 
proze, iako su sadržajno neki govori iz prve zbirke važniji. 


3) Samyutta-nikdya ili »zbirka složena po grupama«, sadr- 
žava 2889 sutta svrstanih u 56 grupa po temi koju obrađuju 
ili po glavnoj ličnosti koja se u njima pojavljuje. 


4) Anguttara-nikaya, skupina tema sistematiziranih po 
broju clemenata u grupama koje se razrađuju, od 1 do 11, 
sadrži 2308 sutta. 


5) Kuddaka-nikdya ili »kratka zbirka«, sastoji se od niza 
kraćih djela, od kojih su neka u stihovima. Ovamo spada 
Dhammapada, zbirka od 423 strofe, sakupljene iz raznih dije- 
lova Ti-pitake, složene po temama u 26 poglavlja. Ovo kratko 
djelo obuhvaća sve bitne elemente Buddhine nauke i nesu- 
mnjivo je najpristupačnije kao početno štivo. Zato je postalo 
jednim od najpopularnijih djela ne samo indijske nego i azij- 
ske književnosti uopće. Mnoge od tih strofa unišle su i u nebu- 
dističku literaturu, na pr. u cpose.* — Od najljepših pjesničkih 
djela stare budističke književnosti, sačuvanih u Kuddaki vri- 
jedno je još spomenuti: Suttanipata ili »splet pjesama«, te 
Theragdtha i Therigdtha ili pjesme Buddhinih učenika i uče- 
nica, sažetog oblika, a redovno opisuju doživljaj duhovnog 
prosvjetljenja. — Konačno u Kuddaku spada i glavna zbirka 
indijskih priča uopće, a ujedno i jedna od najstarijih takvih 
zbirki u svjetskoj književnosti, Gjdtaka. To su 547 pripovje- 
daka svrstanih oko teme prethodnih života Buddhe. Teme su 
priča velikim dijelom starije od budizma. Kao zbirka sređene 
su vjerojatno tek na Cejlonu. 

Abhidhamma-pitaka sadrži sedam knjiga dodatih kanonu 
uglavnom na trećem saboru, sa svrhom da se odrede definicije 
i tumačenja spoznajnoteoretskih, psiholoških i etičkih pojmova 
i da budu klasificirani. 

Posebno mjesto u najstarijoj pali književnosti zauzima djelo 
Milindapanha ili »Milindina pitanja«, iz 2. st. pr. n. e. To su 
razgovori grčko-baktrijskog vladara Menandra s budističkim 
mudracem Nagasenom. Ovdje su obrađena u obliku dijaloga 


* Radhakrishnanovo izdanje s engleskim prijevodom (Oxford, 1950) 
sadržava mnogo komparativnog materijala, osobito iz Bhugavad—Gite. Od 
novijih prijevoda na slavenske jezike spominjemo poljski prijevad S. F. 
Michalskoga (Sciezka _Prawdy, Lodz, 1948., 2. izd) i češki prijevod V. 
Lesny (Praha. 1946). š 

sva osnovna filozofska pitanja rane budističke nauke na vrlo 
pristupačan način. Djelo obiluje klasičnim književnim uspo- 
redbama, a iznad svega predstavlja glavni književni spomenik 
kulturnih i filozofskih odnosa, koji su tada postojali između 
Indije i Grčke. 

Klasični komentator Ti-pitake bio je Buddhaghoša, koji je 
u 9. st. n. e. došao iz Indije na Cejlon. Uz komentare njegovo 
je glavno djelo Visuddhi-magga ili »Put pročišćenja«, kompen- 
dij Buddhine nauke.“ 

Veliki gramatičar pali jezika bio je Kaććayana, nešto mlađi 
od Buddhaghoše. Njegova se nauka oslanja na već izrađeni 
sistem  sanskritske gramatike, za koju je osnovno djelo 
Pdninija. 

Razvoj pali književnosti nastavlja se do najnovijeg vre- 
mena, osobito na Cejlonu i u Burmi. 

Naš se prikaz u ovom poglavlju osniva na kanonskoj knji- 
ževnosti u okvrru južne ili theravada (hinayana) škole. O sje- 
vernoj školi (mahdydna), koja se je razvila kasnije pod utje- 
cajem vedantinskog idealizma, a čija su djela napisana t. zv. 
budističkim sanskritom, govorit ćemo posebno. Važno je spo- 
menuti, da se od početka 20. st. proučavanje osnovne budisti- 
čke nauke osniva prvensiveno na djelima Abhidhamma-pitake 
i na Buddhaghošinim tumačenjima, t, j. na najranijim sisle- 
matskim djelima, koja su donedavno zapadnim čitaocima bila 
nepristupačna. 

Prikaz razvoja pali književnosti ne bi bio zaokružen, kad 
se ne bismo osvrnuli na neke specifičnosti duha i stila, koje su 
za zapadnog čitaoca često isto toliko strane kao i privlačne. 

U pogledu redovničke discipline, koju je Buddha ostavio 
svojim učenicima, potrebno je općenito naglasiti nedogmalski 
liberalizam njegovog »srednjeg puta«, koji je osudivao kraj- 
nosti trapljenja i isposništva, toliko razvijene u Indiji. S jedne 
strane Buddha je bio neprijatelj »čudotvorstva«. S druge 
strane, nije vjerovao u mogućnost iskupljenja. »Buddhe samo 
pokazuju put.« Napor i uvidaj ostaju stvar svakog pojedinca. 
U tom je smislu Buddha rekao: »Svatko je sam sebi zaštitnik, 
svatko je sam sebi utočište, ... a i tko bi, iznad toga, mogao 
biti utočište?« — Pristaše nauke o apsolutnom dtmanu poku- 


* U nastavku ćemo važnija djela Ti-pitake, koja smo ovdje spome- 
nuli, citirati skraćena inicijalima (D. N. — Digha—nikaya, M. N. — Ma- 
Ejgjhima-nikAya, V. M. — Visuddhi-magga i t. d) 

šavaju još i danas, da i iz ovih riječi izvuku dokaz za svoju 
tezu. Jasno je, ipak, iz niza drugih tekstova, da se one odnose 
na problem discipline njegovih sljedbenika. — Problem »ko- 
difikacije« na ovom području najkarakterističniji je u opisu 
posljednjih dana Buddhinog života (Mahaparinibbanasutta, 
D. N. 16): 


»Ananda, što još očekuje redovnička zajednica od mene? 
Nauku sam izlagao ranije, a da nisam razlikovao unutarnju i 
vanjsku. Učiteljeva ruka sad više ne upravlja poukom. Mo- 
žda je netko mislio: ,Ja ću upravljati redovničkom zajedni- 
com“, ili: ,Rcdovnička zajednica će se ugledati u mene.“ 
Taj će možda u budućnosti upravljati redovničkom zajedni- 
com, no Usavršeni se, Ananda, više ne bavi takvim misli- 
ma... Ja sam, uostalom, star, pod teretom godina, oronuo, 
ispunio sam svoje vrijeme. Osamdeset mi je godina. O Anan- 
da, ja sam kao stara kola, čije se osovine još drže povezane 
konopima. I tijelo Usavršenoga još korača, kao da je pove- 
zano konopima... Mogli biste možda pomisliti kasnije: 
,Nema više Učiteljeve riječi, nemamo više Učitelja.“ Ne 
treba tako promatrati stvari, Ananda! Nauk je pravilo, ja 
sam vam ga pokazao i poučio vas, on neka vam bude uči- 
telj poslije moje smrti... Ako redovnička zajednica bude 
željela, poslije moje smrti, može da ukine manje i sporedne 
propise.« 


Problem stila u Ti-pituki nije samo estetski važan. Iz po- 
vijesnih i sistematskih razloga potrebno je, da se na njega i 
ovdje osvrnemo. 

»Postepeni nastanak kanona možemo zamisliti tako, da se 
je u pojedinim samostanskim zajednicama sačuvala uspomena 
na govore i razgovore učiteljeve. Odatle potječe stalni uvod: 
vvam me suttam, .ovako sam čuo“. Na većim skupovima, kao 
što su bili koncili, ti su se pojedinačni prilozi provjeravali i 
usvajali. Na taj je način materijal stalno rastao i dijelio se u 
razne zbirke. Takav nastanak razjašnjava činjenicu, da je već 
od početka postojala mogućnost formiranja škola... Tako je 
u prvih 200 godina nakon Buddhine smrti vjerojatno bilo sa- 
kupljeno glavno mnoštvo kanonskih tekstova. Naslovi koje 
nalazimo na natpisima iz 3. st. pr. n. e.... pokazuju, da je u 
to doba kanon imao istu raščlanjenost kao i kasnije. Predaja 
kanona bila je u prvim stoljećima isključivo usmena. Na- 

čin, kako je pali kanon nastao, i njegova usmena predaja kroz 
skoro četiri stoljeća, može da nam razjasni mnoge osebujnosti, 
koje tu srećemo. Raznovrsnost priloga, kako u pogledu vre- 
mena, tako i u pogledu porijekla, ... morala je dovesti i do 
proturječja. — Možemo tako razumjeti shematski karakter ka- 
nona i mnogobrojna ponavljanja. Usraenom predajom je uvje- 
tovano. da se događaji i okolnosti, koji se prirodno češće spo- 
minju, ponavljaju u stereotipnom obliku i istim riječima. 
Mnogo toga, na što stalno nailazimo u tekstovima, očito spada 
u neophodnu tehničku opremu redovničkog znanja. U to 
ubrajam nizove sinonimnih izraza, koji se stalno ponavljaju, 
način raspravljanja u pitanjima i odgovorima, koji skoro da 
nalikuju no formulare redovničkih ispita, parabole i uspored- 
be, stihove za memoriranje.«? 

»Ovakav način predaje osjeća se, medutim, vrlo neugodno 
u prikazu najstarijeg budizma, jer se neke stvari, a u prvom 
redu neki dijelovi nauke, uvijek prikazuju i obrađuju na isti 
način, kad god je o njima riječ. Posljedica je, da su neke va- 
žne točke nauke zapravo samo jedamput izražene, jer se 
uvijek vraća ista ukočena formula, kad god se do njih dode. 
To bitno otežava razumijevanje. Nedostaje nam osvjetljenje 
teme s raznih strana, koje predmet dobiva, kad se promatra 
i opisuje u raznim prilikama i vezama.« To se tim više osjeca, 
kad se uvaži, »da medu glavne osobine Buddhine spada upra- 
vo njegova nevjerojatna spretnost, kojom izlaganje nauke 
prilagođava slušaču u svakoj prilici, zahvacajući je s prave 
strane.«" 

Usprkos svim tim prigovorima malo je koji zapadni pisac, 
koji je proučavao ovu književnost, mogao »da se otme utisku, 
da ovdje nailazimo na istinski doživljena sjećanja« u pojedi- 
nim jednostavnim prikazima ili slikama.? 

Ljepotu Buddhinog izražaja i eleganciju stila, na koju 
tako često nailazimo u djelima Ti-pitake, po općem je prizna- 
nju najbolje uspio da prenese u prijevodu njemački učenjak 
K. E. Neumann početkom ovog stoljeća. Citirat ćemo zato 
njegovo gledište riječima njegova talijanskog suradnika G 
De Lorenza:!'? 


? Geiger, P4li, 7—8. 

* Frauwallner, I, 151—2. 

* Geiger, id. 

' India e buddhismo antico, Bari, 1926., 5. izd., str. 199.—201 

»Gotama je posjedovao snagu, popui Shakcespeara, da kri- 
Stalizira u savršeno čistim i bistrim oblicima svojih riječi 
svaku sliku iz života i svijeta, koji ga je okruživao. Zato se 
ova umjetnost Gotamina može promatrati... kao trajni stva- 
ralački akt, iz kojeg su se u kasnijim tisućljećima razvile 
mirijade oblika budističke umjetnosti po čitavoj Aziji... 
Prema Neumannovim riječima, u Gotaminim govorima... 
čitalac ne će naći opis triju godina ili triju dana iz života 
nekog proroka, nego će vidjeti velike i snažne slike, koje pred 
njegovim očima žive u neizbrisivim bojama. Ne će čitati ispre- 


pletene priče i pričice... ne će slušati propovijedi za slabe 
časove i slabe duhove, nego će čuti razgovore za snažne du- 
hove, kao u Platonovom »Symposionu«... Ne će čuti prijetnje 


i obećanja, nego će doznati sve istančanije i intimnije misli, 
kakve su doživljavali ti smireni mislioci razmatrajući šarenu 
pozornicu svijeta, istražujući gotovo za vlastitu razonodu, uz 
podsmijeh. Razoikrit će tragove i oliske umjetnika, u kojima 
se odrazuje bogat svijet vječitih likova, uzvišenih, a i lakoum- 
nih poput ptica pod suncem, kao i paklenskih, sličnih noćnim 
strašilima.« 

I ovdje se uz cstetske kvalitete ističu bitno filozofske, ču- 
vene po snazi Buddhinog izraza, čija su najbolja potvrda 
njegove prve refleksije nakon »probudenja«, njegov »lavovski 
rik«: 

»Samostalno sam se uzdigao do spoznaje. Na koga da se 
pozovem?« 

Takve su izjave inspirirale i Nietzscheov sud u »Anukri- 
stu« (paragr. 20): 

» Budizam je sto puta realističniji od kršćanstva. On sadr- 
žava baštinu hladnog i objektivnog znanja o postavljanju 
problema, a pojavljuje se nakon stotina godina neprekidnog 
filozofskog pokreta. Kad se on pojavljuje, pojam »bog« je već 
zastario. Budizam je doista i po svojoj spoznajnoj teoriji je- 
dina pozitivna religija, koju poznaje povijest. On više ne kaže: 
»Bori se protiv grijeha“, nego, dajući pravo realnosti, kaže: 


»Bori sc protiv bola!“ — Duboko se razlikuje od kršćanstva 
po tome, što je već nadmašio zavaravanje samoga sebe moral- 
nim pojmovima, pa se — izraženo mojim jezikom — nalazi 


s onu stranu dobra i zla.« 

3. BUDDHA I YAGJNAVALKYA 


Usporcdujući Buddhinu nauku s Yagjnavalkyinom, napo- 
minje se, uz hipotezu da vremenski razmak izmedu njih dvo- 
jice nije veći od nekoliko stoljeća, još i okolnost da su živjeli 
u bliskim pokrajinama sjeveroistočne Indije. Yagjnavalkyin 
prijatelj, kralj Gjanaka, vladao je pokrajinom Vidcha, gdje 
je i Buddha dolazio da propovijeda. 


U citiranim istupima Yagjnavalkye ističu se ovi momenti: 


1. Traženje je prapočetka ad infinitum apsurdno. Izvor 
vlastite svijesti ne možemo materijalno transcendirati, jer bi- 
smo time njeno uporište »prepustili psima«. — Značajno je, 
da je sjedište te svijesti još u »srcu«. 


2. Svođenje elemenata fenomenalnosti na prostor (akdša). 
3. Karman postaje osnov nauke o preporađanju. 


4. Atman kao metafizički princip svijesti nadomješta on- 
tičku funkciju sveobuhvatnog brahmana. 


Razrada ovih stavova u smislu budističkog razvoja dovolj- 
na je, da dade uvid u specifičnost osnovne spoznajne nauke, 
koju nalazimo u kanonskoj književnosti, o analitici elemenata, 
percepcije i subjektivno-objektivnih odnosa, koji odatle na- 
staju za svijest. 


Ad 1. U vezi s razvojem budističke nauke o elementima, 
koja je nesumnjivo najzamršeniji dio budističke spoznajne 
teorije i izvor velike većine nesporazuma i krivih tumačenja 
na Zapadu, pisao je spomenuti ruski orijentalista O. Rosen- 
berg: »Prema najstarijoj analizi sastoji se ljudsko lijelo iz 
materijalnih dijelova, koji se na njemu mogu primijetiti... i 
iz niza osjetnih organa, od kojih su budisti zadržali pet — 
oči, uši, nos, jezik i kožu. Riječ tijelo treba razumjeti u širo- 
kom smislu, jer medu njegove dijelove spada i svijest, čuv- 
stva i drugi psihički elementi.« — U budizmu se »promijenio 
iz osnova objekt analize. Od tjelesne, materijalne čahure, 
ispunjene duhovnim elementima, čovjek je postao nešto svi- 
jesno, što predmete vanjskog svijeta doživljava pomoću t.zv. 
.organa“. Taj je obrat mogao izazvati niz bitnih promjena u 
terminologiji. Budisti su, međutim, zadržali stare termine, ali 
su im dali novo značenje. ,Organi“ (indriya) nisu više oni or- 

gani, o kojima se prije govorilo, nego su ,čisti“ organi, ,,u pra- 
vom smislu riječi“, t. j. ne tjelesni, materijalni organi, nego 
prije neke vrste ,sposobnosti“ gledanja, slušanja i t. d., ili 
»akti“ gledanja, slušanja it. d.... Za sada je dovoljno napo- 
menuti, da je pojam materijalnog osjetnog organa zamijenjen 
pojmom akta, t.j. pojave koja već spada u područje psiholo- 
ške analize.«! 


Ad 2. U okviru vedantinske ontologije o sveobuhvatnom 
brahmanu. svodenje clemenata fenomenalnosti na prostor 
(shvaćen više metafizički nego transcendentalno) moglo je biti 
krajnji stupanj apstrakcije. Uvođenje vremena kao kategorije 
istog reda nije, doduše, izostalo, no vrijeme je moglo postati 
prostoru nadređena kategorija prvenstveno u takvu sistemu 
spoznajne metafizike, koja više nije vezana za ontologiju sve- 
obuhvatnosti. Ako se u spoznajnoj metafizici budizma još 
može govoriti o apsolutnome u svjetovnim odnosima, onda je 
to moguće jedino u smislu Husserlovog »Zeilbewusstsein« ili 
Bergsonove >duree«. 

U Atthasalini, osnovnom komentaru Abhidamma-pitake 
čitamo: 


»Mudrac je u vremenu izrazio misao, a mišlju je izrazio 
vrijeme. 

Nakon takve definicije, moguće je razjasniti pojave po 
njihovim kategorijama.« 

Ad 3. U Brihadaranyaka-upanišadi (IfI, 4, 2) Usasta Ća- 
krayana ne zadovoljava se s Yagjnavalkyinim izvodom pante- 
ističke formule »tat tvam asi«, ili brahman = ćtman, u ko- 
zmološkim okvirima, koje smo u prošlom poglavlju citirali. 


»Ti si to rastumačio, kao kad bi netko rekao: ,Ovo je krava, 
ovo je konj“. Ali, razjasni mi brahman, koji je očit i ne uda- 


ljuje se iz dogleda, dtman koji je u svemu.« — »To je tvoj 
dtman, koji je u svemu.« — »Šta je, Yagjnavalkya, to što je 
u svemu?« — »Ti ne možeš vidjeti ono, što pogledom gleda, 


ne možeš čuti ono, što sluhom sluša, ne možeš razumjeti ono, 
što razumom razumijeva, ne možeš spoznati ono, što spozna- 
jom spoznaje. To je tvoje svojstvo (atman), koje je u svim 
stvarima. Sve ostalo je patnja i prolaznost.« 


"O. c. 65—6$. 

Ovdje mnogoznačna riječ drtć (zlo, patnja i prolaznost) iz- 
ražava implicite ono što je u Buddhinoj nauci označeno sa 
tri osnovna izdiferencirana pojma, koji izražavaju njegov ne- 
gativni stav prema tradicionalnoj spoznajnoj teoriji, etici i 
metafizici: 


aniććata-dukkhat4-anattata 


(nepostojanost ili trenutačnost svih elemenata egzistencije, 
patnja kao rezultat svakog karmičkog zbivanja, negacija apso- 
lutnog dtmana ili transcendencije subjekta). 

Od srednjeg od ovih principa, ili od etičkog aspekta nauke 
o karmanu, polazi Buddhina nauka. Njen cilj se više ne na- 
ziva mukti, nego nirvana (pali: nibbdna). Etimološki riječ 
znači »rashlađenje«, no njen je filozofski smisao određen osta- 
lim dvama principima, koji u gornjoj formuli okružuju ideju 
svemirske patnje. 


Ad 4. Suprotnost dvaju pogleda na svijet očituje se u su- 
protnosti dviju osnovnih formula: 


»Tat tvam asi« (»To si ti« — dtmanj i 
»Na me so atta« (»Ovo nije moj dtman«). 


Dvije i po tisuće godina trudi se čitava indijska filozofija, 
da relativizira i ograniči Buddhinu negaciju dtmana. Medu 
autentičnim predstavnicima budizma nije, medutim, nikada 
postojala sumnja o njenom univerzalnom važenju. Ublaženje 
suprotnosti pokušavalo se postići na dva načina: 


a) S hinduističkog stanovišta Buddhina se povijesna auten- 
tičnost nastoji umanjiti na taj način, da ga pokušavaju pro- 
glasiti za »sunčano božanstvo, koje je sašlo s neba, da donese 
spasenje kako ljudima, tako i bogovima, da ih oslobodi svih 
zala, koja su uključena u pojmu smrtnosti« ...!? 

Mitologiziranje Buddhine ličnosti naišlo je na širok odjek 
u kasnijem mahdyćna budizmu. Ipak to nije moglo ići na 
štetu principa o an-dtmanu, kako je to hinduizam želio da 
nametne. 


b) Kako ćemo u kasnijim poglavljima vidjeti, mahđyđna 
škole dale su neke od najdubljih predstavnika indijske i azij- 
ske idealističke filozofije uopće. Na tome je terenu jedino 


"A. K. Coomaraswamy: Hindđouisme et bouddhisme, str. 98. 

moglo doći do zbliženja s iradicionalnim oblicima indijskog 
idealizma. Idealističkom apsolutizmu hinduističkog sveobu- 
hvatnog dtmana, budistički idealizam suprotstavlja idealistički 
relativizam nauke o svemirskom ništavilu (šunyata). Osnivač 
te nauke bio je Nagargjuna, u 2. st. n. e. 

Iz uzajamne uvjetovanosti subjekta i objekta, budistički 
idealizam tih vremena zaključuje, da postoji samo svijest. — 
Ta osnovna nauka naziva se vigjnadna-vada. Ona se razvija 
paralelno i istovremeno s naukom o ništavilu (šunya-vida), 
a glavni su joj predstavnici Asanga i Ašvaghoša, približno 
suvremenici Nagargjune. 

Iz nauke o svijesti kao jedinoj opstojnosti proizlazi, da 
»karman i zablude proistječu iz diskriminacije. One se šire 
kao posljedica diskurzivnog mišljenja, a obustavljaju se ništa- 
vilom.« »Kad iščezne objektivna sfera mišljenja, iščezava i 
predmet, koji se da determinirati.«!? — Konačni je zaključak 
iz nauke o nerealnosti samsćre (fenomenalnosti) s jedne stra- 
ne, a nirvćne s druge, da su ove dvije polarne sfere zapravo 
identične i jednako ništetne. — Postignuće nirvdne iz te per- 
spektive čini se da je olakšano, jer više ne postoji radikalna 
odvojenost, tako da ne samo put askeze, nego i ličnost Buddhe 
kao učitelja lako poprima simboličko i relativizirano znače- 
nje, kao i ličnosti indijskih bogova s gledišta Šankarinog 
apsolutnog idealizma. 

Obim strujama zajednička je duboka iracionalistička crta 
i mistički interes. 

Iako se suprotnost u nauci o dtmanu u biti nije smanjila, 
stvorena je među idealističkim školama dovoljno široka osno- 
va za infiltraciju hinduističkih shvaćanja, prvenstveno putem 
mitologije, kako ćemo kasnije još vidjeti. Izvorna Buddhina 
nauka ostala je, međutim, pored svih idealističkih i realistič- 
kih skretanja, za razliku od čitave ostale indijske filozofije, 
čisti fenomenizam, a ontologiji sveobuhvatnosti suprotstavlja 
se ovdje metafizika irelacionalnosti nirvane. 


Pošto smo u ovom uvodu pokušali da dademo perspektivni 
prikaz filozofskih mogućnosti budizma, koje su se razvijale 
u doba indijske skolastike (u prvim stoljećima naše ere), na- 
stojat ćemo, da u daljnjem prikazu Buddhine nauke, na osnovu 


"" Candrakirti, Prasannapada (6. st. n. e. — Prema engleskom prlje- 
vodu E. Conze u Buddhist Terts, Oxford, 1954., str. 167. i 169.) 

autentičnih tekstova, izvedemo osnovna obilježja Buddhinog 
arhajskog kriticizma. Kao uvod u taj izvod neophodno je, da 
u najkraćim crtama dademo pregled strukturnog shematizma, 
koji je u svakom izvornom prikazu tako snažno izražen iz već 
spomenutih stilskih razloga u formulaciji tekstova Ti-pitake. 


4. STRUKTURA SISTEMA 


»Buddha je bio jedan od prvih malobrojnih mislilaca naj- 
ranijih vremena, koji su uvcli određene filozofske termine i 
frazeologiju uz jasnu filozofsku metodu.«' 


Vodeći računa o tome, kao i o neminovnoj okolnosti, koju 
smo ranije spomenuli, da se ovdje starim icrminima često 
daje novo značenje, potrebno je da najprije razjasnimo zna- 
čenje riječi, kojom Buddha i njegovi sljedbenici nazivaju 
svoju nauku —— dhamma (sanskr. dharma). Termin je izveden 
iz korijena dhar-, koji znači »nositi«. Buddha ovim izrazom 
označava svoju nauku o prirodnom zakonu, koji je u biti za- 
snovan i »nošen« na moralnoj podlozi, kako ćemo kasnije 
vidjeti. Otuda se smisao 1ermina grana u dva smjera, pa 
s jedne strane označava zakonitost u smislu pravednosti i 
ispravnosti (legalitet 1 moralite1), a s druge zbiljsku osnovu 
fenomenalnog zbivanja, čija je struktura, kako ćemo vidjeti, 
složena od »elemenata«, koji se takoder nazivaju dhamma (u 
pluralu). Budući da elementi zbilje nisu još i elementi »stvari 
o sebi«, to izraz dhamma u ovom značenju konačno prima i 
značenje fenomena ili pojave uopće, u smislu onakve »objek- 
tivne rcalnosti« kakovu fenomenu pridaje Kant, ili neposred- 
ne datosti u Schelerovom intuicionističkom smislu. 

Već smo spomenuli klasičnu sistematsku podjelu Buddhine 
nauke na tri dijela: euuku (sit: nauku o meditaciji (samadhi) 
| nauku o spoznaji (panna). U vezi s tom podjelom, tri struk- 
turne sheme daju pečat toj nauci. U slijedećem prikazu udaljit 
ćemo se od klasične razdiobe u toliko, što ćemo strukturu 
meditacije razmatrati na posljednjem mjestu. 

Osnovna clička shema sadržava »četiri plemenite istine« 
(ćattari-ariya-sačćani) sa »osmoročlanim putem«, koji vodi 
k oslobođenju (atthangika-magga). U spoznajnoj nauci sredi- 
šnji položaj zauzima shema od 12 članova ili karika (nidana) 


!* Dasgupta, I, 86. 

koj: uvjetuju nastanak i tok egzistencije (patićća-samuppada) 
unutar univerzalnog toka zbivanja (sams4ra). Nauka o medi- 
taciji osniva se na dvije četvoročlane ljestvice, od kojih se 
prva 1 osnovnija (rapa-gjhana) odnosi na redukciju (vikkham- 
bhana) oblika svijesti. a druga (arupa-gjhana) na redukciju 
kalegorija spoznaje. 

Pojmu fenomena u najširem smislu odgovara izraz dham- 
ma jednim od svojih specifičnih značenja. Pojmu objekta od- 
govara termin visaya, koji u prvom redu znači područje. 
Prema budističkoj transcendenialnoj analitici, objekt je tre- 
nutačni kompleks zbiljskih elemenata. Za osnovnu fenomeno- 
lošku analizu važne su dvije kategorijalne sheme: pet ogra- 
naka osjetnosti (panć' upaddna-kkhandha) i 18 clemenata 
osjetnosti (dhatu). 

Strukturna shema nauke o meditaciji po našem je mišljenju 
najzanimljivija sa stanovišta suvremene zapadne filozofije, 
jer sadržava jasno izraženu mctodu fenomenološke redukcije. 

Sve te osnovne strukture formulirao je sam Buddha, a 
nalazimo ih u najstarijim dijelovima  Ti-pitake. Pojmovni 
opseg našeg prikaza ostaje u principu u okvirima najstarije 
budističke fenomenologije (abhidhkamma), kojoj po potrebi 
dodajemo tumačenja osnovnog i najortodoksnijeg komentara, 
Buddhagosine » Visuddhimagga«.!? 


A) SILA (ETIKA) 


»Mene, koji ovako govorim, ovako naučavam, optužuju 
neki askete i brahmani, bezrazložno, proizvoljno, lažno i 
neopravdano, ovako: ,Rušilac je asketa Gotama; on propo- 


vijeda rušenje, uništenje i odricanje pravoga života." — A ja, 
učenici, naučavam samo jedno, danas kao i ranije: bol i 
iskorenjivanje bola.« (M. N.) 


!* Prvi su se prijevodi dijelova Abhidhamme pojavili u prvim deceni- 
jama ovoga stoljeća, a cjelina nije prevedena ni do danas na evropske 
jezike. Potpuni su 1 vjerodostojni prijevodi Visuddhimagge objavljeni tek 
posljednjih godina. Ipak je još od vremena prvih radova O. Rosenberga 
ro Sćerbatskog neosporno i općenito usvojeno gledište. da su uvravo 
ova djela glavni autentični osnov za studij izvorne budističke filozofije. 
Upoznavanje zapadnih čitalaca s tim djelima zasluga je suvremene cej- 
lonske therarđdda škole, od čijih radova spominjemo: Nyanatiloka, Guide 
through the Abhidhanmu Pitaka (Colombo, 1938), zatim prijevod Visuddhi- 
magyge na njemački od istog autora (Konstanz, 1952), i engleski prijevod 
istog djela, koji je objavio N&namoli (Colombo, 1956). — Naši su cilati iz 
Visuddhimagge prema pali tekstu u izdanju »Pali Text Society« (London, 
1920—21). 

»Cetiri plemenite istine« od kojih dolazi Buddhina nauka 
o odvraćenosti od fenomenalne egzistencije (samsdra) jesu: 


I. bol (dukkha), 
II. nastanak bola (dukkha-samudaqya), 
III. prestanak bola (dukkha-nirodha), 


IV. osmoročlani put koji vodi do prestanka bola 
(dukkha-nirodha-atthangika-magga) 


Dijelovi »osmoročlanog puta« jesu: 


ispravni nazori (samma4-ditthi), 
ispravne namjere (samma-samkappa), 
ispravan govor (sammad-vaća), 

ispravna djelatnost (samma-kammanla), 
ispravan način života (sammd-agjiva), 
ispravan napor (sammd-vdyama), 

. ispravna pažnja (samma-sati), 


Pogona n= 


ispravna meditativna sabranost (sammđ4-samidhi). 


Jednostavnost i naturalizam, kojim Buddha opisuje izvorni 
doživljaj svoga filozofiranja — bol, odaju već na prvom ko- 
raku pečat kritičkog i sistematskog duha: 


»Ovo je, učenici, plemenita istina o bolu: Rodenje je bol, 
starost je bol, bolest je bol, smrt je bol. Biti združen s onima 
koje ne volimo, to je bol, biti rastavljen od onih koje volimo, 
i to je bol. Ne postići ono za čim težimo, to je bol. Ukratko: 
pet ogranaka, od kojih je složena egzistencija, jesu bol. 


Ovo je, učenici, plemenita istina o nastanku bola: To je 
ona žeđ, što izaziva uvijek nova rođenja, što se združuje s ra- 
došću i strašću, što radost nalazi sad tu sad tamo, to jest: žed 
požude, životna žeđ, žed za vlašću.« 


Iz ovog uviđaja polaze tri »puta pročišćenja«: iskupljenje 
iz karmičkog determinizma putem kreposti; analitička spo- 
znaja uvjetovanosti egzistencije i njenih elemenata; medita- 
tivna odvraćenost od afirmativnih i negativnih stavova prema 
problemima bitka i nebitka i njihova redukcija na kategorije 
čiste savjesti. 

Analitički dio svoje etike započinje Buddhagosa ovim cita- 
tom iz djela Patisambhidi (»Analitika«), koje spada u Khud- 
daka-nikayu Ti-pitake: »Šta je etika? Postoji etos volje, etos 
duhovnog stava, etos u obuzdavanju i etos u nevršenju pre- 


kršaja.«!* 


Praktični moral Buddhinog sljedbenika izražen je u jednoj 
subjektivnoj i jednoj objektivnoj shemi: 


a) Pet duševnih sposobnosti (indriya) ili snaga (bala): 


pouzdanje (saddha), 
odlučnost (viriya), 


1 
2 
3. pažnja (sati), 
4. sabranost (samddhi), 
9 


spoznaja (panna). 


b) Pet osnovnih vrlina (sila): 


1. Ne ubijati nikoje »dahom obdareno biće«,!? 
2. Ne uzimati ništa što nam nije dano. 

3. Kloniti se razvratna života. 

4. Ne lagati. 


5. Suzdržavati se od opojnih pića.'* 


mAY..M., = 


!' Ovaj princip, koji nije samo budistički, najstrože je primijenjen u 
gjainizmu. (Vidi slijedeće poglavlje!) Buddha, primjenjujući svoje pravilo 
»srednjega puta«, odgovara na pitanje dvorskog ljekara Gjivaka o vege- 
tarizmu: »U tri slučaja kažem, Gjivaka, da se ne jede meso: kad ga vi- 
dimo, kada ga osjećamo, kada sumnjamo, da nam je ponuđeno.« (M. N. 


35.). — U Manuovu zakoniku (Vidi poglavlje o epovima) kaže se: »Tko 
pristaje na ubijanje, tko udara, tko ubija, tko kupuje i prodaje, tko kuha, 
tko služi, tko jede — svi su ubojice.« (V, 51) 


'* Ovo su opća ili »manja« pravila, koja važe i za laike. Za pripadnike 
Buddhine asketske zajednice važi još niz pravila, među kojima su osnovna: 
jesti samo jedamput dnevno, ne kasnije od podne; ne posjećivati pred- 
stave ni javne priredbe; ne nositi ukrase; spavati na jednostavnom le- 
žaju: ne primati novac, dragocjenosti, nekuhanu hranu, sluge ni robove; 
ne bavili se trgovinom i t. d. 

Središnji položaj discipline praktičnog uma u svim siste- 
mima indijske filozofije dovodi nužno do isticanja fenomena 
pažnje ne samo u praktičnoj nego i u teorijskoj filozofiji.!'? 
Nauka o pažnji razrađena je i terminološki, osobito u budi- 
zmu, u cijelom registru moralnih i spoznajnih izvoda, od 
savjesnosti (appamada), od koje polazi aforistički prikaz bu- 
dizma u Dhammapadi, preko raznih »osjenčanih« oblika 
pažnje i zadubljenosti, koji noetski prethode dostignućima 
spoznaje 1 meditacije, pa do konačne potpuno smirene i »ras- 
hladene« (nirvana) »budnosti« (buddhata). 


Fenomenologijom pažnje već rani budizam nastoji da 
premosti u biti onaj isti jaz, koji je konstatirao Kant izmedu 
čistog i praktičnog uma.“ U etičkom dijelu Visuddhi-magge 
perspektive tog prijelaza otvaraju se prirodno na svakoj 
točki, gdje se problematika moralnog kazuizma povlači na 
ishodišne fenomene pažnje i savjesnosti: 


»Kao što se obuzdavanje osjetnosli postiže pažnjom, tako 
se čistoća u načinu života postiže odlučnošću volje.«?! 


»Svrha je discipline obuzdanost, svrha je obuzdanosti, da 
se izbjegne kajanje, svrha je izbjegavanju kajanja radost, 


"* U najužoj vezi s aktualnošću indijske filozofije vrijedno je napome- 
nuti spoznajnoteoretsko i metafizičko značenje, koje fenomenologija pa- 
žnje dobiva u Bergsonovoj i Husserlovoj filozofiji. Za Bergsona je ra- 
cionalna spoznaja svijeta u cjelini proizvod iluzije »diskontinuiteta«r, koji 
stvara pažnja »u tekućoj masi naše psihičke egzistencije kao cjeline«. Kav 
što je pažnja stvorila »ediskontinuitet niza akata«, »kao što ih je umjetno 
razlučila i razdvojila, isto tako mora da ih naknadno ponovno poveže 
umjetnom vezom. Tako se zamišlja neko ja. amorfno, indiferentno, nepo- 
kretno..« koje u biti »nije nikakav realitet«, nego samo »oznaka za svi- 
jest« i t. d. (Vidi »Evolution crćatrice«, 62e €d., str, 3—7.) — Ovih nekoliko 
natuknutih formulacija, koje nalazimo na početku Bergsonova djela mogu 
isto tako dobro da posluže, ako se žele ocrtati glavne smjernice budističke 
metafizike spoznaje, na čijem se dnu nalazi ista »tekuća masa psihičke 
egzistencije«, isti -doživljajni tok« »konstitutivne svijesti« o kojoj govori 
Husserl, a čiju konstitutivnu moć otkriva ista »intuicionistička« ili »eidet- 
ska« funkcija pažnje. Za usporedbu s Husserlom vidi bilj. 38 ovoga porgl. 


#* Usporedi Kantovo pitanje: »Da Ji se čisti um susreće i u praktičnoj 
upotrebi, da li tu vodi do ideja. koje dosežu do najviših svrha čistog 
uma, koje smo upravo naveli, te da li nam sa stanovišla svog praktičnog 
interesa ne bi mogao pružiti ono, što nam je sa spekulativnog stanovišta 
u potpunosti odbio?« (eKritika čistog uma«, A 804, B 832.) 


"VV. M. str. 49. 

svrha je radosti zadovoljstvo,“ svrha je zadovoljstva smire- 
nje, svrha je smirenja sreća, svrha je sreće sabranost, svrha 
je sabranosti spoznajni uvid, svrha je spoznajnog uvida od- 
vraćenost,“* svrha je odvraćenosti odcjepljenje, svrha je od- 
cjepljenja oslobođenje, svrha je oslobođenja slobodan pogled 
spoznaje, svrha je slobodnog pogleda spoznaje irelacionalna 
(»neprionjiva«) potpunost nibbdne.«! 

U evropskim interpretacijama budizma uvriježile su se 
tvrdokorno dvije predrasude, iza kojih stoje gotovo svi za- 
padni autoriteti 19. stoljeća, a protiv kojih se dižu detaljnija 
i izvornija proučavanja tekstova posljednjih decenija na Za- 
padu i prekid ignoriranja autentičnih orijentalnih predstav- 
nika raznih filozofskih škola, koji se sa svoje strane pribli- 
žavaju zapadnim intelektualnim standardima u diskusiji. Te 
su dvije predrasude: 


1. Da Buddha ne negira metafizičku transcendenciju dt- 
mana (teorija vedantinskog porijekla, kako smo već spome- 
nuli). 


2. Da u budizmu nema specifičnih stavova o problemima 
spoznajne teorije i metafizike, nego da je to isključivo etička 
nauka. 

Oba ova problema idu u poglavlje o spoznaji. Odgovor, 
koji je Buddha sam dao, u sklopu svoje kritike 62 brahmanska 
sistema, onima svojim kritičarima, koji su u njegovoj vlasti- 
toj sredini zastupali stav naveden pod 2), glasi: 

»Ovo su, učenici, nevažne stvari, sporedne, u granicama 
moralnosti, o kojima _ mogu da govore obični gradani, kad 
hoće da pohvale tathagatu.'* Postoji, medutim, učenici, druga 
datost, duboka, teško zahvatljiva, teško spoznatljiva, čija raz- 


* Usp. u formuli gjhana u Hrestomatiji (M. N. 44) finu razliku iz- 
među ovih dvaju čuvstvenih kvaliteta, na prijelazu iz drugog u treći stu- 
panj — razlika, koju je definirao Kant kao zadovoljstvo sa samim sobom 
(Selbstzufriedenheit) i razlučio je od hedonističkog doživljaja radosti, sre- 
će ih oduševljenja-za-nešto: Ta riječ »u svom pravom značenju odre- 
duje uvijek samo negativno zadovoljstvo s vlastitom cgžistencijom, kad 
jc čovjek svijestan, da mu ništa nije potrebno«. («Kritika praktičnog uma«, 
str. 211.) 

"" Komentator primjećuje. da se »time misli jasna introspekcija: (vi- 
passan4, osnovni termin budističke eidetikc). 

ZAMEO ME, 5Stl< 19: 

#5 Tathagata je naziv koji se Gutami pridaje najčešće nakon naziva 
Buddha. Značenje naziva nije jednoznačno, nego se tumači na razne 
načine. 

rada pretpostavlja smiren duh, nezahvatljiva sredstvima dis- 
kurzivne logike (takka, sanskrit tarka), istančana, koju može 
spoznati samo mudrac. O tome bi trebali da govore oni, koji 
bi željeli da istinski pohvale tathagatu.« (Brahmagjala-sutta, 
27—28) 

U Buddhinom arhajskom kriticizmu, u njegovom još reli- 
giozno obojenom stavu prema problemu transcendentnosti, 
čini nam se lakše nego u Kantovom formalizmu zapaziti 
bitnu zajedničku criu, ukorijenjenu u metafizici spoznaje, 
koja određuje krajnji smisao etike čiste dužnosti, i transcen- 
dentalnu neutralnost njenog vrhovnog zakona. Svrha je Bud- 
dhinog »puta pročišćenja«, da nas dovede s onu stranu relati- 
viteta dobra i zla. Moralni zakon (dhamma) može izvršiti tu 
funkciju jedino, ako je uzdignut iznad metafizičke problema- 
tike ličnosti.“ Otuda negacija apsolutnog dtmana: 

»Tako sam ja, prijatelju, spoznao, tako sam razumio sve 
izvanjske utiske na ovo tijelo prožeto sviješću, u težnji da 
potpuno iskorijenim fikcije o ,sebi“ i ,svome“.« (M. N. 112) 

Za Kantov su čisti praklični um »svi zahtjevi za vredno- 
vanje samoga sebe, koji prethode suglasnost s moralnim za- 
konom, ništetni i ncopravdani, jer je izvjesnost o suglasnosti 
određenog stava s tim zakonom prvi uvjet svake lične vrijed- 
nosti.«?? 

Iz niza klasifikacija moralnih fenomena, čiju sistematsku 
razradu ne možemo ovdje pratiti, čini nam se vrijedno istak- 
nuti još ove sheme: 


a) U »Visuddhi-Maggi« razlikuju se vrline »ličnog podru- 
čja«, koje nastaju iz »poštovanja i obzira prema sebi samo- 
me«; vrline »svjetovnog područja«, koje nastaju iz »poštovanja 
i obzira prema svijetu« ili sredini u kojoj živimo; vrline 
»područja moralnog zakona«, koje su nastale iz »poštovanja 
i obzira prema moralnom zakonu i iz želje, da se očuva uzvi- 
šenost tog zakona«.?" 


#*“ Budistički pojam dhamma, koji označava moralni zakon uopće i mo- 
ralnu dužnost u spomenutoin smislu, bitno se razlikuje od vedskog pojma 
ritualno uvjetovane dužnosti (dharma) ili od kasnijeg hinduističkog pojma 
lične dužnosti (svadharma), koja je uvjetovana socijalno, kastinski, na 
pr. u »Bhagavad—Giti«. Upravo zbog univerzalinosti svog pojma dhamma 
mogao je budizam, za razliku od svih ostalih duhovnih pokreta u Indiji, 
da postane nosilac kulturnih vrednota Indije u čitavoj Aziji, 

*! »Kritika praktičnog uma«, str. 129. 

=" Str. 13—14. 

b) Moralne smetnje na putu pročišćenja prema Buddhinim 
riječima jesu: povjerenje u ličnost, sumnjičenje, zavisnost od 
pravila i obreda, osjetilne strasti i zlonamjernost. — Osobito 
je zanimljiva treća od ovih prepreka: osuda vjerskog rituali- 
zma. Kasnija dogmatika budističkih sekti morala je često u 
povijesti da se opravdava u odnosu prema ovom principu 
Buddhine nauke. 


A) PANNA (SPOZNAJA) 


PROBLEM KAUZALITETA 


Buddhina etika polazi od »istine o bolu«, a zatim vrlo brzo 
prelazi okvire, u kojima bi se moglo pokušavati, da se shvati 
kao hedonizam u evropskom smislu te riječi," te se razvija u 
etiku čiste dužnosti (dhamma), gdje se transcendiranje mate- 
rijalnih vrijednosnih odnosa dobra i zla očituje tek kao nega- 
tivna strana spoznajnog procesa u daljnjoj razradi discipline 
praktičnog uma. 


Gledana povijesno, razrada nauke o bolu u okviru »istine 
o njegovu nastanku i o njegovu prestanku« obogaćuje indij- 
sko filozofsko mišljenje sa dva nova kategorijalna principa, 
principom zbivanja (bhava) i principom kauzaliteta (pacca- 


ya). 

Spomenuli smo, da dogmatika u budizmu zauzima rela- 
tivno malo mjesta. Ona se zapravo svodi na područje budolo- 
gije u kasnijim školama. Kod zapadnih učenjaka često se 
pojavljivala sklonost, da osnovne kategorijalne oblike indij- 
skog mišljenja, koji se razlikuju od naših, promatraju bez 


2% Iz tipično engleske perspektive formuliraju Hopkins (0. c., str. 137) 
i Keith (»Buddhist Philosophy in India and Ceylon«, str. 278) taj kompli- 
cirant probiem ovim jednostavnim riječima: »Djelo ima za posljedicu 
sreću zato, jer je dobro, a nije dobro zato, jer ima za posljedicu sreću. 
Djela koja teže za srećom u ovome životu nisu dobra, ako odvraćaju um 
od njegovog pravog cilja.« 

* Dasgupta konstatira, da se »riječ bhava ne nalazi u ranijim upa- 
nišadama, nego se u pali tekstovima prvi puta javlja kao filozofski ter- 
min« (0. c., str. 87). Budizam je nesumnjivo historijski najznačajnija opre- 
ka vedšntinskom  eleatizmu, ukorijenjenom u pojmu dtmana, na čiju 
ćemo jednostavnu potvrdu naići još i u »Bhagavad—Giti«. U vezi s drugim 
od ovdje spomenutih pojmova, piše Hopkins (str. 145): »Veliki napredak, 
koji je učinio budizam s etičkog stanovišta, sastojao se u uvođenju prin- 
cipa kauzaliteta, jer je posljedica toga bilo potpuno osiobođenje morala 
od vjerskih obreda.« 

razlike kao dogme. Medutim, osobito u budizmu, pažljivim 
promatračima nije bilo teško ustanoviti, da _se dosta rano 
pojavljuje i unutarnje razlikovanje kategorija, dogmi i hi- 
poteza. 

Jedan od prvih evropskih učenjaka, koji je nastojao da 
zađe dublje u pozadinu metafizičkih pretpostavki budizma, 
Louis de la Vallće-Poussin! bio je sklon da dogmatizmu 
dade što šire mjesto. Izvan područja budologije, on je upozo- 
rio na dvije osnovne strukture kao dogmatske: »retribuciju 
akta« kao pretpostavku moralnog determinizma i nauku o 
preporađanju. 

Ni jedna ni druga pretpostavka nije izvorno budistička. 
Nauka o preporađanju preuzeta je i bez kakvog kritičkog 
provjeravanja kaa općenito priznala »činjenica«, pa je u tom 
smislu njen dogmatski karakter _neosporan. Drukčije je 
s pretpostavkom o retribuciji akta i naukom o karmanu. 

»Budisti su primijetili, da je teorija o karmanu hipoteza. 
Kad govorimo o tom elementu, konstatiramo zapravo samo 
činjenicu, da dharma (elementi zbiljnosti) nisu svrstani slu- 
čajno, nego na određeni način. Tom okolnošću, ipak, ne mo- 
žemo razjasniti, zašto su dharma uopće svrstani na bilo koji 
način. To pitanje ostaje otvoreno, pa u tom smislu djelatnost 
karmana ostaje tajna i nerazjašnjena.<?? 

Buddhina osnovna razrada ovog problema formulirana je 
u shemi od 12 članova ili »spona« (nidana) »uvjetovanog na- 
stanka« egzistencije (patićća-samuppada): 


Neznanjem je uvjetovano oblikovanje (karmičko). 
Oblikovanjem je uvjetovana svijest. 

Sviješću su uvjetovani ime i lik (subjekt i objekU. 
Imenom i likom uvjetovano je šest osnova osjetnosti. 
Sa šest osnova osjetnosti uvjetovani su utisci. 
Utiscima su uvjetovani osjećaji. 


domen = 


Osjećajima je uvjetovana žeda (za novim životom). 


*| Usp.: Le dogme et la philosophie du bouddhisme, Pariz, 1930., 2. izd. 

** Rosenberg, 0. c., 208. — Usp. Kantov pokušaj u »Kritici praktično: 
uma« (str. 80.—87. orig. izd.), da cijeli kategorijalni Kompleks praktičnog 
uma svede na »kauzalitet volje« ili »kauzalitet putem slobodc«. Tu je mi- 
sao dalje razradio Schopenhauer. — O hipotetičnosti budističkog pojma 
kauzaliteta usporedi prikaz Nagargjunine filozofije u VII. pozli. 

8. Žeđom je uvjetovano prianjanje. 
9. Pranjanjem je uvjetovano bivanje. 
10. Bivanjem je uvjetovano rodenje. 
11. Rođenjem je uvjetovana 

I sskanost i snirt: 


»Dubok je doista. Ananda, ovaj uvjetovani nastanak, a 
dubok nam 1 izgleda«, kaže Buddha. 


Nesumnjivo je, da »formula, koja bi trebala da izrazi nje- 
gov smisao, nosi obilježje primitivnog filozofiranja.«** — Isto 
je tako nesumnjivo, s druge strane, da se »nejasnoće i nelo- 
gičnosti u skolastičkoj formuli, kao i mnogi drugi nespora- 
zumci o budističkoj nauci, daju svesti na pogrešno shvaćanje 
teorije o dharmi«*"! — U ovom slučaju poteškoće su nastale 
za zapadne autore u 19. st. zbog neizvjesnosti o opsegu, u 
kojem ovu formulu treba primijeniti. Svrha je lanca od 12 
karika jedino, »da pokaže koji uzroci 1 uvjeti dovode do na- 
stanka patnje.«'' — Razilaženja u starijim tumačenjima istoč- 
nih komenlalora razjašnjava Rosenberg na taj način, što su 
se »neki članovi tumačili u filozofskom, a neki u popularnom 
smislu«, iako je moguće sprovesti dosljedno tumačenje u oba 
ta različita smisla, kako čemo vidjeti.“ 

Prva dva člana odnose se na ranije živote. »Neznanje« je 
nepoznavanje »istine o bolu«, koja održava tok karmičkog 
zbivanja. Neznanje nije ontički osnov egzistencije, usprkos 
svojim metafizičkim dimenzijama. Apsoluini prapočetak pro- 
cesa zbivanja po Buddhinim riječima nije moguće zamisliti. 

Posljednja dva člana odnose se na slijedeći život, koji je 
karmička rezultanta djelatnosti svijesnog bića, ili »karmički 
plod« sadašnje egzistencije i njenih aktualnih dijelova, 8—10. 
Karike 3-—7 odnose se na samo preporađanje, od začeća do 


"3 O. Strauss, 0. c., 96. 

* O. Rosenberg, 211. 

** Njanatitoka: Guiđe through the Abhidhanima—Pitaka, 140. — Pozi- 
vajući se na jedan na Zapadu još neprevedeni tekst Abhidhamma—Pitake 
(Yamaka, V), Nyanaliloka upozorava, da termin »dukkha (koji se obično 
prevodi kao ,patnja“ ili bol") u prvoj od četiri plemenite istine ne znači 
samo osjećaj bola, nego nezadovoljstvo (.unsatisfactoriness'') sa svakim 
oblikom egzistencije, bez obzira da li je vezana za ugodno. neugodno ili 
ravnodušno čuvstvo.« (Ib., 23). 

MId:p 211. 

"Usp. u Hrestomatiji »Kevaddha—sutta«s 


7 »Filozofija istočnih naroda« I. 97 


porođaja bića podložnog karmičkom preporađanju. »Svijest« 
(vinnana) u tom se slučaju mora shvatiti kao principium in- 
dividuationis u formiranju zametka, a ne kao duša (jiva). 

Nauka o duši u budizmu ne postoji. Njenu mogućnost 
isključuje princip nepostojanosti (anićća) i funkcionalnosti 
svih elemenata egzistencije. Umjesto toga postoji pojam lič- 
nosti (puggala), koja je kompleksan pojam kao i u modernom 
zapadnom personalizmu. 


»Postoji patnja, ali ne onaj tko pati, 

postoje djela, ali ne onaj tko radi, 

postoji oslobođenje, ali ne onaj tko slobodan biva, 

postoji put, ali na njemu putnika nema.« 
(Visuddhi-magga, XVI, 513) 


Svijest o problematičnosti zbilje, o hipotetičnosti njenog 
»kontinuuma« (samtana), dovodi preko problema solipsizrna i 
pitanja o realnosti tuđe ličnosti i do praktičnog problema o 
mogućnosti propovijedanja vlastite nauke. Tu je temu u 5. st. 
n. e. obradio _ čuveni filozof mahayana škole Vasubandhu, 
s idealističkog stanovišta. 

Fenomen bola s jedne je strane osnova za spoznaju nepo- 
stojanosti i bezličnosti egzistencije, a s druge je strane osnova 
za uvid u prirodu egzistencijalne žedi i neznanja. 

U okviru »istine o prestanku bola« Buddha je shemu od 


12 karika interpretirao na više načina. — Jedamput, »prestan- 
kom neznanja prestaje oblikovanje« karmički relevantnih 
faktora i t.d. — Drugi put, oslobođenje od neznanja znači 


oslobođenje od starenja i umiranja, a prema tome i od dalj- 
njeg preporađanja. Na taj se način redoslijed može provesti 
unatrag, od posljednje karike do prve. Treća je mogućnost 
da se izostave prve dvije karike, koje se odnose na prethodnu 
egzistenciju, i dvije posljednje, koje se odnose na slijedeću, 
a karike 3—10 dijele se tako, da 3—7 predstavljaju embrio- 
nalnu psihofiziološku diferencijaciju od začeća do rođenja, 
dok samo grupa 8—10 sadrži pokretne snage karmičkog pro- 
cesa, čije smirenje polazi od gašenja životne žeđe, a gdjekada 
i od drugih dvaju članova, prianjanja uz život ili bivanja 
uopće. 

Problem kauzaliteta zanima Buddhu sa stanovišta uvjeto- 
vanosti ljudske egzistencije. Iako je zakon karmana kozmičkog 

opsega, Buddha smatra, da je jedino u ljudskoj egzistenciji 
dana mogućnost za odlučni korak na putu oslobođenja.“ U od- 
nosu prema kontinuitetu zbivanja, oslobođenje je moguće 
jedino u perspektivi vrijednosnog stava pojedinaca kao nosioca 


“* Razlog je toj prednosti u reduktibilnosti sadržajne svijesti putem 
pažnje (sati), koja postaje instrument slobode i stožer. meditacije, kako 
cemo vidjeti u nastavku. Ovdje bismo na problemu slobode kao najjedno- 
stavnijem primjeru htjeli upozoriti na sličnost u određivanju kozmičkih 
razmjera problema meditativne redukcije kod Buddhe i kod Husserla. 
Sličnost nije samo u izvodu nego i u terminologiji. Obojica polaze od pret- 
postavke o mnogostrukosti mogućih svjetova i nesvjetova  (»Weciten und 
I'mwelteno), kaji nisu ništa drugo nezo korelati... preobrazbi... isku- 
stvene svijest! o (Husserl, Ideen ..., 88): obojica »pomišljaju na mogućnost 
nebitka suadižanu u svakoj transcendenciji stvari i »uviđaju. da bi bitak 
svilesti. kao 1 svakog doživljajnou teka uopce, uništenjcin stvarnoga svi- 
Jeta bio doduše nužno izmijenjen, ali bi ostao netaknut u svojoj vlastitoj 
ozzistenciji .. (Id. 91- 92). Obojica pretpostavljaju dalje, da je »zraka 
pažnje“ život svijesti i bit našeg oja (»Ichstrahl«), a »nepažnja modus 
mrtve svijesti . pa zaključuju, da tako shvaćen meditativni život »nije tek 
puki bitak bilo kakvih sadržaja“ u struji sadržaja, nego je mnogostrukost 
opisivih izražaja o tome kako čisti subjekt kao slobodno bice živi « tome 
meditativnemm stanju . (dd. 191 —2). -— Tako je prednost moralne slobode i 
oslobođenja bitno vezana za meditativnu svijest. Ifumanizom obaju misli- 
laca odražava se i u srednosti stava prema svijetu bogova ili »brahminoj 
mreži : sNakon što smo napustili prirodni svijet, nailazimo na još jednu 
drukčiju transecndđenciju, koja nije dana neposredno s reduciranom svi- 
dešću kao čisto ja... Mislimo na božansku transcendenciju... Ona bi 
bila apsolutna u potpuno drugom smistu nego apsoluina svijest, a s druge 
strane apsolutna u potpuno dragom smislu nego šta je transcendencija 
svijeta. I na ovo apsolutno" i ,transcendentno" protežemo fenome- 
nološku redukciju. I to treba da ostane isključeno iz novositvorenog po- 
dručja istraživanja, ukoliko to treba da bude samo područje čiste svijesti.« 
(11U--1) — Tu nikakav bog ne može ništa izmijeniti.“ (81) — Sloboda 
meditativne svijesti nalazi svoje konačno uporište u »modifikaciji neutra- 
hiteta prema potencijalnim i aktualižiranim tezama« kao rosnovnom i 
bitnom svojstvu svake svijesti uopće. izraženom u slavu prema aktualnom 
1 protodoksičkom postavljanju ili nepostavljanju« teza koje izražavaju 
bilo koje uvjerenje ili osvjedočenost. (232) — To su modernim filozofskim 
rječnikom izražene pretpostavke. Buddhine_ meditaciene._ sheme. na koju 
cema se u slijedećem porlavlju osvrnuti, a koje je i sam Buddha dovoljno 
Jasno_1_oapstrakino iz o u mnoštvu izjava poput ove: »O čemu se, 
Malunkyaputto. ja nisam izrazio? Nisam sc izrazio, da je svijet vječan. 
ni da svijet nije vječan. ni da je svijet kenačan. ni da je beskonačan, 
ni da su duša i tijelo isto, ni da su duša i tijelo različiti... A zašto se 
o tome nisam izrazio? Zato, jer to ne odgovara svrsi, jer nije svojstveno 
izvornoj disciplini. ni odvraćenosti, ni nepristranosti, ni odcijepljenosti, 
ni smirenju, ni neposrednoj spoznaji, ni probuđenju (punom asvještenju), 
ni utrnuču (nibbana). Zato se o tome nisam izrazio.« (M. N. 63) IF četvrta 
Je Kantova antinamija načeta u Buddhinoj kritici metafizičkih sistema u 
Hrahmapjala-sutta (30—33), u diskusiji stanovišta: »Duša i svijet nastaju 
bez uzroka«. Ipak antinomičnost problema ne dolazi do onako punog 
izražaja kao u prethodne tri. s obzirom na pretpostavku o općoj valja- 
nosti zakona karmana, o kojoj smo u ovom poglavlju govorili. 

karmičkih plodova. Moralni ideal nije apsolutna jalovost, nego 
svođenje »plodonosnih« elemenata na čistu neutralnu egzi- 
stencijalnu funkcionalnost (kriyd) po isključenju vrijednosnog 
akcenta. (Usporedi obradbu toga problema u poglavlju o 
Bhagavad-Giti.) — U tu svrhu potrebno je analizirati element 
po element vlastitog egzistencijalnog sklopa. Pri tome konačna 
mogućnost oslobođenja i neutralizacije zavisi od prirode za- 
kona po kojem su ti »bazični elementi« (dyatana) složeni u 
egzistencijalnu skupinu. U tom smislu analiza elemenata po- 
staje osnovnom disciplinom filozofije. Ona _je_ obuhvaćena 
tehničkim terminom abhidhamma.#" 


PROBLEM ELEMENATA 


U osnovnoj klasifikaciji (Dhamma-sangani) tih elemenata 
ima 89, U kasnijim mahaydna školama njihov je broj dalje po- 
rastao. Osnovna je teškoća za zapadne interpretatore okolnost, 
da se svi ti elementi prvobitno dijele na karmički pozitivne, 
negativne 1 neutralne. Analiza pojavnosti provodi se isključivo 
u cilju redukcije i neutralizacije složenih tvorevina svijesti. 
Filozofsku važnost struktura, koje se tom analizom izljuštuju 
u spoznaji, možemo pravilno ocijeniti jedino onda, kad u napo- 
rima moderne filozofije, koji su nam principijelno lakše pri- 
stupačni, nademo uporište u djelomično srodnim metodama. 


2 Odavde nam se otvara najšira perspektiva prema zamašnosti po- 
dručja koje nazivamo »earhajskim kriticizmom«. Ftički obrat, koji do ove 
točke našeg izvoda ima znatan udio, osvjetljava nam istovremeno i nužnu 
instrumentalnost i formalizam discipline praktičnog uma. Ne zalazeći dalje 
u taj problem (koji ie uzorno obradio Talijan J. Evola u nekim poglav- 
ljima svoje knjige La dottrina del risveglio, Bari, 1943), želimo na ovom 
mjestu spomenuti samo glavne zaključke, do kojih je u pogledu Indije 
došao H. von Glasenapp u studiji Kant und die. Religronaqn des Ostens 


(»Beihefte zum Jahrbuch der Albertus-Universitit, Konigsberk o -— Kit- 
zingen/M 1954). — Dvije osnovne srodnosti, koje proizilaze 12 analize 


Kantovih vlastitih izjava o istočnim kulturama. jesu: Najprije mišljenje, 
koje je osnovno za sve metafizičke sisteme zemlje Ganzesa, a koje je 
duboko srodno s Kantovim pledištem, da su svijet i život pojedinca pod- 
vrgnuti moralnom zakonu. koji nam nije možda uvijek 1 neposredno 
očevidan, ali ipak daje smisao postojanju. S tim je u najužoj vezi okolnost, 
da Kant, kao i indijski filozofi, zemaljskoj egzistenciji samoj za sebe ne 
pridaje nezavisnu vrijednost. nego je priznaje samo toliko, koliko služi 
moralnom usavršavanju.« — Među nazorima. koje je Kant našao kod Indi- 
jaca, »a koji odgovaraju njegovim vlastitima« i koje je »s pohvalom isti- 
cao«, nalazi se i »predodžba da je duša postojala prije čovjekova rođenja, 
te da nakan njegove smrti traje i dalje, zato da bi se razvijala do sve 
većeg savršenstva« (str. 135). 

Čini nam se, da je za našu filozofsku generaciju ta mogućnost 
jednoznačno predodređena Husserlovom fenomenologijom svi- 
jesti." od čijih specifičnih struktura moramo pretpostaviti 
barem u općim crtama slijedeće: 


1. Fenomenološka redukcija »doksičkog stava« u uvjere- 
njima (»Glaubenscharaktere«), »stavljanje u zagradu« takvih 
stavova, u smislu »uklanjanja uporišta«, koje stvara uvjerenje 
(budist. termin za redukciju ove vrste — vikkhambana), ne u 
apsolutnom smislu, nego u cilju metodološke izolacije takvih 
elemenata svijesti. Ta odvraćenost pažnje 1 »izolacija« (viveka) 
predstavlja »izvanredno teški... novi, potpuno izmijenjeni 
stav u odnosu prema prirodnom stavu u iskustvu i mišlje- 
nju.«!! —- To je stav, koji se nakon Kantova »kopernikovskog 
obrata« kristalizira iz polaznih »kartezijevskih meditacija« 
moderne filozofije. Istraživanju odgovarajućih struktura svije- 
sti odgovara reduktivna metoda budističke meditacije (gjh4na) 


2. Ta se srodnost metode produbljuje u osnovnoj klasifi- 
kaciji elemenata svijesti na noctske i noematske. Na Husserlo- 
vu formulaciju ove podjele osvrćemo se u bilješci uz ova) 


* Pomanjkanje orijentacije ove vrste krajem 19. i početkom 20. st. 
asjeća se kod svih filozofski školovanih evropskih orijentalista, pa čak 1 
kod O. Rosenberga. Kod jednog autora nalazimo na istoj strani knjige 
usporedbu s agnosticizmom, pozitivizmom. Schopenhauerom i Kantovim 
Kriticizmom. (T. W. Rhys Davis: Sacred Books of the Buddhists, vol. TH 
Oxford, 1923., 2. izd. str. XXVI.) — Potreba komparativne podloge, kakvu 
vvdje predlažemo, čini nam se da se najjasnije odražava u formulacijama 
njemačkog orijentalista M. Walleseru (licidelberg) početkom ovog stoljeća: 
»... Osnovni budistički nazor u doba nastanka bio je pozitivistički«, a 
kasnije (s pojavom mahđyćna škola) »dolazi do obrata iz pozitivizma u 
izraziti nepativizam«. — »Obilježje je Buddhina pozitivizma, da pitanju 
razjašnicnja svijeta prilazi bez pretpostavki i da tu bespretpostavnost pri- 
znaje kao princip i zastupa nasuprot drugim pogledima na svijet.« Dalje 
budizam stoji na stanovištu empirizma, pa priznaje samo no, što se očituje 
kao sadržaj iskustva, ali nastoji da taj iskustveni materijal logički pro- 
dubi... Pri tome je stanovište, s kojega promatra iskustvene činjenice. 
bitno psihološko«. Taj se »psihologizam« ogleda u prvom redu u nauci o 
kategorijama, za razliku od »zapadne nauke o kategorijama, koja je već 
u starijoj grčkoj filozofiji došia do čistih ontoloških pojmova kao vrhov- 
Nih«. — »HBudistički je pogled na svijet psihološki, a ne ontološki.« — 
Poznavaocu diskusije o »psihologizmu« u fenomenološkoj filozofiji, koju 
je u ta vrijeme vodio Husseri, dovoljno je tih nekoliko citata, da vidi da 
se nalazimo pred bitno istim problemom. Poglavlje o budističkoj meditaciji 
kao reduktivnoj fenomenološkoj metodi, to će nam lako potvrditi. (Citati 


su 12 predgovora prijevodu djeia Prajna Pramita — Heidelberg, 1914., str. 
5—6. -- Usp. Walleserovu raniju knjigu Philosophische Grundlagen des 
ulteren Buddhismus.) 

"Edeen: se Ra. 

stav.!“ Reduktivnu strukturu noctskog niza u osnovnoj Buddhi- 
noj sistematici predstavlja po našem uvjerenju rupa-gjhana, 
a noematskog niza aripa-gjhana, kako ćemo u nastavku nasto- 
jati da pokažemo. 


3. Elementi, o kojima je ovdje riječ, koji se reduciraju i 
neutraliziraju u meditativnoj svijesti ne prelaze ontološke 
granice te svijesti. Njihova noemalska transcendencija može da 
bude jedino »transcendencija u imanentnom«, 

U tom je smislu Buddhina nauka nauka o metodi par 
ezcellence. Sve ono što je nezahvalljivo u granicama te me- 
tode spada u područje nerješivih antinomija uma, koje Buddha 
formulira u okvirima koji odgovaraju Kantovim. (Usporedi 
citat o tome u bilješci br. 38.) 

Cilj fenomenološke redukcije u odnosu prema »doksički« 
obojenim elementima zbilje jest svođenje svih elemenala 
na čistu funkcionalnost oslobođenu vrijednosnog predznaka 
(kriya) u subliminalnom toku svijesti (bhavanga-sota).# 


#! »Pretpostavimo, da gledamo s užitkom na jabukovo stablo, koje cvje- 
ta u vrtu, na svježe zelenilo ledine i t. d. Očito je, da opažanje i sviđanje, 
koje ga prati, nisu istodobno ono što apažamu i što nam se sviđa. U pri- 
rodnom stavu jabukovo drvo postoji u transcendentnoj zbiljnosti prostora, 
a opažanje i sviđanje su duševna stanja, koja pripadaju nama kaa realnim 
ljudima... U nekiim slučajcvima, međutim, kaže se kod ovakvog doživljaj- 
nog stanja. da je opažanje ,samo halucinacija", a ono što se opaža, to 
jabukovo stablo pred nama, ne postoji u ,zbiljskoj“ stvarnosti. Tako je 
poremećen stvarni odnos, za koji smo prije smatrali da postaji Zbiljski... 
Pređimo sada na fenomenološko stanovište. Transcendentni svijet stavlja- 
mo u .zagradu“... Ovdje više opažanju... ne postavljamo putanje, da 
li mu u zbilji nešto odgovara.“ Ono što zamjećujemo postaje nocna 
opažanja«. Time ono ne gubi ništa ad svojih zornih osobina. (eIdeen... 
sti. 182.—184.) — Ili: »Stablo koje gledam s užitkom moglo bi i ne postojati, 
a ja bih mogao biti halucinirano biće. Ne bi li onda stablo postalo maja 
predodžba, renini sastavni dio svijesti? Ne! Razlika između akta svijesti 
i njegovog idealnog predmeta, između noeze i noeme, ne da se pobrisati.« 
(S. Vanni Rovighi, »La filosofia di. Edmund Husserit«, Milano. 1939., str. 
T7.—78.) Za opći prikaz Husseriove filozofije i značenje termina koje ovdje 
upotrebljavamo vidi: Zagorka Mičić: »Fenomenologija Edmunda Husserta+, 
Beograd, 1937. 

** Nauka o trenutačnosti »jedinica ili »procesa«“ svijesti zajednička je 
svima budističkim školama. Analizu je njihovog sintetskog sastava raz- 
radila već rana komentatorska književnost. »Momenat svijesti« (kšana) 
traje najdulje 1/75 sekunde. U slučaju vidne svijesti, na pr. imamo ovaj 
analitički opis: »Kad sc vidni objekt pojavi u području opažanja, onda 
se (1) u subliminalnom toku svijesti zbiva (2) podražaj i (3) prekid toga 
toka, a zatim dolazi do (1) opažaja na pragu osjetnosti, do (5) vidnog osjeta, 
(6) receptivne svijesti, (7) svijesti provjeravanja, (8) svijesti odlučivanja, 
(9) poticaja i (10) »svijesti koja bilježi« ili pamćenja. Nakon toga čilav 
kompleks ponovno pada ispod praga  svijesti.« (Nyanatiloka,  »Guide 

Tako se budizam odnosi prema pitanju: Kako je složen me- 
hanizam ličnosti? Utisak je postojanosti i ontičke jedinstvo- 
nosti i jednostavnosti iluzoran. No, zbog toga još nisu neopho- 
dno iluzorni i elementi karmičkog atomizma, koji stvaraju 
laj utisak individualnosti. Na ovoj se točki formirala početna 
problematika budističkog kriticizma. Neke theravadinske 
škole ostale su dosljedno na stanovištu kritičkog realizma do 
danas (sarvasti-vada; vidi VII pogl.). 


Nauka o elementima zbilje ima neke svoje specifične indij- 
ske i budističke pretpostavke, koje su zajedničke realističkim i 
idealističkim školama. Prema tim općim pretpostavkama spa- 
janje elemenata u skupine trenutačna je pojava. U odnosu 
prema pojavnim »vrtlozima«, koje njihovo vječno kretanje 
izaziva u svijetu, ti elementi predstavljaju zbiljsku podlogu. 
Karman je zakon njihova trenutačnog spajanja i razdvajanja, 
zakon pojavnog formiranja. Karmički je lanac lanac pojavnih 
momenata. Sa stanovišta zbilje (yatha-bhita) svaka je egzi- 
siencija trenutačna. 

Rosenberg nalazi, da se u budističkoj književnosti i tran- 
scendentalna teorija o elementima zbilje zasniva na formuli 
kauzalnog lanca od 12 članova, tako da se o termine iste sheme 
vezuju značenja dvaju različitih nizova. U tom je transcen- 
dentalnom smislu prvi član lanca (»neznanje«) kaos i nemir 
koji dovodi do formiranja novih »virova« elemenata. Drugi je 
član sređivanje tako zahvaćenih elemenata zbilje u određene 
kauzalno uvjetovane oblike. Nakon tog prelaznog stanja, u 
trećoj se fazi formira središnja točka, princip individualizi- 
ranja ili svijest. To jedinstvo počinje odmah da se diferencira 
po općim principima subjektivno-objektivnog rascjepa svijesti 
(3 —10), koji dovode do potpune i konačne objektivizacije bitka 
(bhbava), koji je tek momenat zbivanja i preobražavanja i nosi 
u sebi posljedice vlastitog raspada (11—12). 


ihrough ihe Abhidhamma-pitaka , str. 21.) — Na taj se način »kontinuum 
(sumtina) analizira u elemente. Izraz »kontinuum« upotrebljava se u budi- 
stičkoj filozofskoj terminologiji kao sinonim za »živo biće«. Neživi se 
predmeti za razliku od toga nazivaju »nekontinuiranima« (asamtdna). (Usp. 
O. Rosenberg, 0. c., sti. 343.) — U paralele s modernim psihološkim 1 feno- 
menološkim teorijama o kontinuitetu i diskontinuitetu svijesti ne možemo 
ovdje zalaziti. Središnji će problem logičkih diskusija u klasičnom dobu 
indijske filozofije bili diskusija između nydđya sistema klasične lopike i 
predstavnika budističke spoznajne teorije o problemu trenutačnosti feno- 
mena sa stanovišta logičkog principa o identitetu. 

»Svaki je život samo vremenski dijelak u beskrajnom pro- 
cesu bitka odredene struje elemenata. Zato treba pamtiti, kad 
se govori o teoriji preporađanja, da iu ne prelazi neka »duša« 
iz jednog tijela u drugo, ili iz jednog svijeta u drugi, nego da 
jedan isti kompleks zbiljskih elemenata, koji se u jednom času 
pojavljuje kao iluzija ličnosti, nakon određenog vremena iskr- 
sava ponovno kao druga, treca, četvrta i 1. d. ličnost bez pre- 
stanka. Prema tome se zapravo ništa ne preporada, ne vrši se 
nikakva transmigracija, nego beskrajna transformacija kom- 


pleksa elemenata; događa se pregrupiranje supstrata... «< 


I Buddhina teorija elemenata uključuje »četiri velika ele- 
menta« zemlju, vodu, vatru i zrak, no 1 ona ih kav ranije upa- 
nišade promalra kao »hranu« osjetne svijesti. Dvije druge 
Sheme su vsnovne za Buddhinu klasifikaciju fenomena: 


1. Mjesto naše raspodjele na fizičke i psihičke pojave. 
Buddha polaz: od pet osnovnih dijelova (khanda): 


a) oblik (rupa), obuhvaća materijalne elemente (približno 
u aristotelovskom smislu), 


b) osjet (vedand), 


Cc) predodžba (sanna) i osjetilna svijest u svojim raznim 
oblicima i općenito (abhisanna), 


d) ostvarenje (sankhara), važna životna funkcija u vezi s 
karmičkom preobrazbom. »dozrijevanjem« i povezivanjem 
pojavnih skupina, 


e) svijest (vinndna), u spoznajnom smislu, za razliku od 
šireg pojma svijesti, o kojoj ćemo govoriti u slijedećem od- 
sječku (ćitta). 


2. 18 clemcenata osjetnosti (indrija) podijeljenih u tri 
skupine: 


a) osjeti vida, sluha, njuha, okusa, opipa 1 psihičkog stanja 
(mano), 


b) područja osjetnosti za istih šest klasa, 


C) osjetna svijest za istih šest klasa. 


** Rosenberg, 216. — Usp _u Hrestomatiji odlemak iz djela Mitindapanha. 

C) SAMADHI (MEDITACIJA) 


Svrha je meditacije »razvoj svijesti i mudrosti«. Pod prvim 
ge izrazom ovdje »razumijeva sabranost«, a pod drugim jasni 
uvid (vipassana), kaže Buddhaghosa u uvodu »Visuddhi- 
magge«. 

U ovoj se dihotomiji svijesti (ćitta) 1 mudrosti (panna) ne 
radi o općim i mnogoznačnim izrazima, kako bi se na prvi 
pogled moglo činiti, nego o dva jasno određena niza katego- 
rijalnih struktura, koje dominiraju ovim područjem filozofije, 
a usporedili smo ih s nvetskom 1 noematskom stranom svijesti 
kod Husserla. 


Na noetskoj strani, u procesu redukcije elemenata svijesti 
(rupa-gjhana), osnovna je snaga sabranost, dok se na noemat- 
skoj strani redukcija »mudrosti« ili znanja na čista katego- 
rijalna područja (arupa-gjhana) provodi siupnjevanjem evi- 
dentnog uvida, kako ćemo vidjeti u kasnijim shemama tih 
procesa. Proces je noetske redukcije pri tome prvobitan i 
temeljan, pa Je zato i sabranost ishodišna točka, po kojoj cijela 
ova nauka o meditaciji dobiva ime — samddhi. Kako ćemo 
vidjeti još iz drugih komentara, svrha meditacije nije mistička 
ekstaza, nego hladna analiza stanja spoznajne svijesti, koja 
nije usmjerena ni prema kakvom predmetnom zahvaćanju 
kao krajnjem cilju. Zbog takva stava budističkoj metodi medi- 
tacije prigovara se oduvijek, ne samo na Zapadu, nego i na 
Istoku, od strane drugih oblika yoge, besciljnost, bespredmet- 
nost 1 ateizam. Supstancijaliziran, cilj bi ove metode značio 
»rashlađenje« i »utrnuće« svijesti. Gledano fenomenološki, 
svrha je sabranosti svođenje pažnje na »jednu točku« (cittass'e- 
kaggatd), koja se interpretira i kao »točka ništice u svijesti«. 

Raščlanjivanje noetskog i noematskog smjera redukcije 
počinje u fenomenologiji pažnje. Buddhaghosa se poziva na 
ovu Buddhinu izreku: »Postoji. učenici, smirenost osjetnih 
formacija i smirenost svijesti.«* 

Zato je potrebno da najprije jasno razlikujemo pažnju kao 
noetski elemenat (sati) od sabranosti kao noematskog elementa 
(samddhi). U analizi ovog posljednjeg termina, koju daje Bud- 
dhaghesa (sam-d-dhdna) istaknuta je osobito čvrsta poveza- 
nost određenog strukturnog sklopa. S obzirom na teoriju o 


CM ANE: 13. 

trenutačnosti zbiljnih sklopova, čvrstoća povezanosti zavisi 
od postojanosti uma u odnosu prema izdiferenciranosti ele- 
menata. To je osnov meditativnog stava, koji se može uspore- 
diti s problemom Descartesova »Cogito« ili, još bliže, Kantova 
transcendentalnog subjekta. 


»Što znači ta čvrsta uklopljenost? Time se označava ,ravno- 
mjerno i potpuno održavanje čvrstoće sklopa“ i ustrajnost duha 
s njegovim sposobnostima na jednom jedinom predodžbenom 
predmetu.«** 

S obzirom na predmete sabranog promatranja i stadije 
analitičkog produbljenja, od osnovne su važnosti slijedeće 
strukturne razlike u fenomenologiji sabranosti: 


1. »Granična sabranost« — koja se postiže pomoću pre- 
dodžbenih predmeta (kasina) — i »puna sabranost«, »jedin- 
stvena usredotočenost, koja neposredno slijedi pripremu za 
prvi stupanj zadubljenosti (jhana)«. 


2. Sabranost može biti: »vezana za misaono zahvaćanje 
predmeta (vittaka) i njegovu diskurzivno logičku obradbu 
(vicara); nevezana misaonim zahvaćanjem, a vezana samo 
diskurzivnom obradbom; nevezana ni jednom ni drugom 
logičkom funkcijom.«'? 

Za predmete i svrhu budističke meditacije osnovni je tekst 
izuddhin govor »O ishodištu pažnje« (»Sati-patthana-sutta, 
D.N. XXII), koji se prema svojim dijelovima naziva i govorom 
Oo »četiri stupa mudrosti«. U tom govoru Buddha potanko 
razlaže svojim učenicima, kako treba da »u tijelu bdiju nad 
tijelom... u osjećajima nad osjećajima... u mislima nad mi- 
slima... u pojavama nad pojavama«. 

U okviru ta četiri područja, predmeti meditacije (kasina) 
svrstani su kasnije na ukupno 40 tema. Prva i početna grupa 
osjetni su predmeti (zemlja, voda, vatra, zrak, plavo, žuto, 
crveno, bijelo, svijetlo i prostorna figura). Zatim dolazi grupa 
materijalnih objekata sa snažnim negativnim čuvstvenim 
akcentom (»predmeti gađenja«), kao biološka predvježba za 
redukciju doksičkog stava prema predmetima slijedeće sku- 
pine, t. j. predmetima idealne sfere uopće. Slijede vrednote 
moralnih čuvstava (dobronamjernost, saučešće, suradost i 


«Id. 85. 
€ Idi, 146. 

ravnodušnost kao najviša). Zadnja. su grupa predmeti čiste 
transcendentalne noematske sfere, nabrojani u drugom dijelu 
sheme (arupa-gjhana). 

Predmet meditacije odabire se po temperamentu učenika. 
Zato »Visuddhi-magga« obrađuje i karakterologiju, pa dijeli 
ljudske prirode na šest skupina: strastven, srdit, zaslijepljen, 
povjerljiv, razborit 1 nemiran. Sa stanovišta duhovne prakse 
često se s različitim temperamentima postupa jednako (na pr. 
sa strastvenim i povjerljivim, sa srditim i razborilim, sa zash- 
jepljenim i nemirnim). 

Početni predmet za vježbu pažnje i sabranosti obično je 
kasina »zemlja«. Kod vježbe se osobito pazi na posebno for- 
miranje i održavanje čiste slike, a posebno paslike u osjetnom 
organu, kad predmet više nije prisutan; na apstrahiranje od 
boje predmeta: koncentraciju na čisti oblik. pa na apstraktni 
atribut (u slučaju zemlje: »protežnost, mocnost, plodnost, po- 
stanak. obilje koje ona pruža i obilje koje u sebi skriva«). Kla- 
sična je prva tema: čista protežnost elementa zemlje uz 
apstrakciju osjetnih kvaliteta. 

Od intelektualnih osobina, koje naročito treba njegovati, 
značajne su: uravnoteženje duševnih osobina, spretnost u psi- 
hičkom zahvaćanju slike, napor svijesti u odredeno vrijeme, 
labavljenje log napora u odredeno vrijeme, poticaj svijesti u 
određeno vrijeme, ravnodušno promatranje svijesti, kad je 
potrebno, da se ona ravnodušno motri. 

Radhakrishnan, koji ima na umu samo prvi, nociski, niz 
ove sheme. izražava ovako smisao ovog meditacionog postupka: 
»U četiri stadija gjhana nailazimo na postepeno i metodsko 
apstrahiranje pluraliteta fenomenalnog svijeta. Gjhana nije 
razuzdana sanjarija nego složena vježba, koja treba da uzdigne 
snage uma, na taj način, što zatvara prilaze osjetila.«** 

Kanonsku formulu gjhana dajemo u hrestomatijskom 
dijelu. Ovdje ćemo se ograničiti na klasifikaciju fenomena, 
koje nalazimo na pojedinim stupnjevima: 


1. Rupa-gjhana (meditativna redukcija oblikovnih sposo- 
bnosti svijesti): 


“ Hist. 1. 4126. 
9.0: €.,-:08. 

»Prvi stupanj meditativne zadubljenosti sastoji se od pet 
članova, i to: 
misaono zahvaćanje predmeta (vittaka), 
diskurzivno mišljenje (vićđra), 
oduševljenje (piti), 
zadovoljstvo (sukha), 
sabranost (samadhi). 
Njima se odstranjuje pet smetnji." 


Drugi stupanj meditativne zadubljenosti, na kojem se ,smi- 
ruje“ misaono zahvaćanje i diskurzivno mišljenje, ima tri 
člana: 


oduševljenje, zadovoljstvo i sabranost. 


Treći stupanj meditativne zadubljenosti, razriješen od odu- 
ševljenja, ima dva člana: 


zadovoljstvo i sabranost. 


Četvrti stupanj meditativne zadubljenosti, s obzirom na 
povezanost sabranosti s osjećajem ravnodušnosti, ima dva 
člana: 

ravnodušnost i sabranost. 


Na taj je način sabranost četvorostruka s obzirom na stup- 
njeve meditativne zadubljenosti.« 


U ovom su prikazu zahvaćena samo ona oblikovna svojstva 
svijesti, koja se reduciraju na momenat čiste neoblikovane 
svijesti, iza kojega može da slijedi ili zahvaćanje sublimi- 
nalnog toka svijesti (bhavanga-gjhdna), ili nakon trenutačnog 
pada u nesvijesno stanje (bhavanga-pdto), »ponovni prodor 


* Dva termina, koja ovdje prevodimo kao »oduševljenje« i »zadovolj- 
stvo«, potanko su razrađena u budističkoj fenomenologiji osjećaja. Kriterij 
je razlike usmjerenost interesa. Piti je stanje koje može imati pet stup- 
njeva: početna zainteresiranost, trenutačno oduševljenje, nepostojani inte- 
res, ekstaza i trajna obuzetost. — Usp. bilj. 22. ovoga poglavlja. 


#' Misaono zahvaćanje oslobađa nas ukočenosti i učmalosti, diskurzivno 
mišljenje sumnje, oduševljenje zlonamjernosti, zadovoljstvo uzbuđenja i 
grižnje savjesti, a sabranost nas oslobada strasti. (V. M., 141.) 

svijesnog opažanja«, koje tada može da se zadrži na pragu 
svijesti »radi uvida u zadubljenost«.?? 


U Buddhinoj formuli, međutim, možemo razlikovati tri niza 
noetskih oblikovnih svojstava. Paralelno s psihičkim feno- 
menima, koji se reduciraju, teku u suprotnom smjeru feno- 
meni pažnje, koji se ojačavaju, a s njima ravnomjerno teku 
odgovarajući fenomeni sabranosti. Dok su fenomeni pažnje 
ocrtani negativno, fenomeni sabranosti odražavaju pozitivnu 
noematsku usmjerenost. (Vidi shemu na III. stranici.) 


Na prvom stepenu zadatak je pažnje, da proizvede odcije- 
pljenost (viveka) od voljnog prianjanja uz osjetnost, jer je 
to preduvjet logičkog mišljenja. No budući da je »volja osjet- 
nost«, odcjepljenje od voljno-afektivnog zahvaćanja čini se da 
povlači za sobom nužno i odcjepljenje od novog misaonog 
zahvaćanja neposredno u osjeitnu predmetnost. Zato se misa- 
ono zahvaćanje reducira prije logičko-analitičke funkcije dis- 
kurzivnog mišljenja. Da bi se to naglasilo, reduktivni se po- 
stupak često dijeli na pet umjesto na četiri stupnja, (tako da 
na drugom stupnju ispada samo »misaono zahvaćanje«). 


Na drugom stupnju odcjepljenost se pojačava i proširuje u 
isključenje (vapasama) misaonih, voljnih i čuvstvenih stavova. 
Izraz pasdda, koji se u ovom dijelu teksta spominje među 
unutarnjim svojstvima, može imati dvostruko značenje, ili 
čuvstvenu vedrinu u osjećaju radosti, ili bistrinu introspektiv- 


55 Id., 139. — Većina zapadnih, a i istočnih autora prevodi i interpretira 
termin bhavanga (koji doslovno znači samo ishodišni egzistencijalni 
fbhava) faktor (anga) kao »podsvijest«. Na neispravnost ove interpretacije 
upozorio je prvi, koliko nam je poznato, predstavnik cejlonskog budizma 
Mahathera NArada u članku »La conception bouddhiste de l'esprit ou la 
conscience« (Paris, 1949, »La pensće bouddhique«), gdje ističe, da »prema 
shvaćanju zapadnih filozofa podsvijest i svijest koegzistiraju, dok prema 
budističkoj filozofiji ne postoje dva tipa svijesti istovremeno, a bhavanga 
nije ni donji sloj svijesti (plan sous-jacent). U tom smislu Narada s pravom 
ističe, da »bhavanga nije ni subliminalna svijest«. Služeći se ovim nazivom 
u pomanjkanju boljega, želimo upravo da izbjegnemo mogućnost psiho- 
analitičkih aluzija. O stanjima svijesti kao »rezultatu vježbe« vidi u Hre- 
stomatiji, »Potthapada-sutta«. — Po našem mišljenju Bergsonova teorija 
memorije, koja se pojavila gotovo istovremeno s Freudovom, mogla bi 
mnogo bolje da služi kao podloga razumijevanja ovih indijskih teorija o 
apsolutnom aktualitetu stanja svljesti. Značajna bi za tu paralelu bila 
osobito kategorija »svijesti koja bilježi« (tad-ćrammana), spomenuta pod 
br. 10 (u bilješci 43. ovoga poglavija). 

nog pogleda. Na području sabranosti prelazi se od već spo- 
menute »čvrstoće sklopa« na »uspon do jedinstvenosti« (prema 
Buddhaghosinoj interpretaciji termina ekodi-bhdva."* Ovo je 
stanje prema istoj interpretaciji »jedinstveno i stvaralačko«. 


Na trećem stupnju odcjepljenje prelazi u ravnodušnost 
(upekkh4). Pri tome se naročito ističe, da je na drugom stup- 
nju svijest »slobodna od misaonog zahvaćanja i diskurzivnog 
mišljenja« zato, jer upravo provodi njihovo smirivanje i izo- 
laciju, dok je na trećem i četvrtom stupnju slobodna od tih 
faktora »zbog jednostavne odsutnosti«,** Od deset vrsta ravno- 
dušnosti osobito se ističu »ravnodušnost u odnosu prema egzi- 
stencijalnim strukturama« i »ravnodušnost jasnog uvida« 
(vipssana - &ićog). — Na području sabranosti povezuje se 
ovdje pažnja (sati) s jasnoćom intelektualne svijesti (sampa- 
gjanna). Pri tome pažnja poprima noematski usmjereno »obi- 
lježje pamćenja, bit nezaboravljanja i izraz očuvanja«." Iako 
učenik na ovom stupnju osjeća »užas pred oduševljenjem«, 
zbog predmetne usmjerenosti tog čuvstva, on ipak, ili nasu- 
prot tome, osjeća »u svom tijelu zadovoljstvo, za koje pleme- 
niti duhovi kažu: ,Tko je ravnodušan i pažljiv, taj živi 
sretno.“« 


Na prijelazu u četvrti stupanj iščezava svaki osjećaj zado- 
voljstva i nezadovoljstva. — »Izrazom ni-zadovoljstvo-ni-ne- 
zadovoljstvo... označuje se onaj treći osjećaj, koji suzbija 
osjećaj zadovoljstva i osjećaj nezadovoljstva, a ne jednostavno 
nepostojanje tih dvaju čuvstava.«*" — Tu se konačno postiže s 
jedne strane »čistoća pažnje«, a s druge ravnodušnost kao 
prestanak napora suzbijanja proizlazi iz »trećeg osjećaja« rav- 
nodušnosti, koji, možda, tek u tom noematskom smislu dobiva 
svoje puno samostalno značenje. 


Zaključno možemo čitav reduktivni proces budističke medi- 
tacije raščlaniti na ove tri skupine: 


*V. M, str. 156. 
* Ib., 157. 
#5 Ib., 162. 
# 1b., 159. 
%7 Ib., 167. 


Redukcija oblikovnih Ojačanje pažnje: Stav sabranosti pre- 
sposobnosti: ma predmetu: 


I. Misaono zahva- —Odcijepljenost od — Čvrstoća strukturnog 
ćanje, diskurziv- — voljnog i afektiv- — sklopa. 

no mišljenje, 0- nog prianjanja. 

duševljenje,  za- 

dovoljstvo, sa- 


branost. 

II. Oduševljenje, Isključenje misao- — Težnja za jedinstvom 
zadovoljstvo, nih, voljnih i čuv- — svijesti. 
sabranost. stvenih stavova. 

III. Zadovoljstvo i Ravnodušnost. Jasno i pažljivo mo- 
sabranost. trenje unutar svije- 

sti. 

IV. Ravnodušnost i Čistoća pažnje. Suzbijenost interesa. 

sabranost. Zahvat u subliminal- 


ni tok svijesti. 


2. Arupa-gjhina (meditalivna redukcija kategorijalnih pod- 
ručja spoznaje): 


»Prvi stupanj (područje beskrajnog prostora) postiže se 
prevladavanjem osjetnih elemenata predodžbe. 


Drugi stupanj (područje beskrajne svijesti) postiže se pre- 
vladavanjem prostorne predodžbe. 


Treći stupanj (područje ništavila) postiže se prevladavanjem 
prostornošću uvjetovane svijesti. 


Četvrti stupanj (područje ni-zamjećivanja-ni-nezamjećiva- 
nja) postiže se prevladavanjem prododžbe o prestanku pro- 
storne svijesti.«5 


U razjašnjenju se ovog kategorijalnog niza ističe najprije, 
da na ovim područjima važi također subjektivni stav ravno- 
dušnosti i u jednu točku sabrane svijesti, postignut prethodno 
opisanom redukcijom." 


s“ Rupa, kako smo već vidjeli, znači ono što je oblikovano i u tom 
smislu indirektno materiju kao hyle u Aristotelovu sistemu. Arupa je ono 
što je isključeno iz relativnog oblikovanja (u smislu Kantova shematizma?!) 
i prema tome vrhovna kategorija područja, koja se noematski ne daju dalje 
reducirati, kao što se vidi iz formule koja slijedi. 

# Ib., 338. 

9% Ib., 327. 

Na prvom stupnju polazi se ponovo odatle, da se »ne uzima 
u obzir, ne uzima u razmatranje, ne uzima u promatranje, 
ne uzima u razmišljanje percepcija mnoštva... Pod tim se 
misli prevladavanje i zanemarivanje svih stanja svijesti i 
psihičkih faktora, koji pripadaju u područje osjetnosti.«*! 

»Prevladavanjem zamjedaba prevladava se i predodžbeni 
predmet.«* Kad razum nije više na opisani način usmjeren 
k predmetu osjetne mnogostrukosti, nego apstrahirajući od 
njega »promatra samo prostor, koji on popunja, tada se kaže 
da razum u predodžbi: ,prostor“, ,prostor“, reducira predodž- 
beni predmet (kasina). Time što je taj predmet reduciran, 
on se ne. će niti razrušiti niti urušiti. Njegova redukcija važi 
jedino, ukoliko je uvjetovana neobraćanjem pažnje na njega 
i promatranjem predodžbe: ,prostor“, ,prostor“. Pojavan osta- 
je samo prostor, koji je taj predmet ispraznio. Svejedno je pri 
tome, da li se govori o prostoru, koji je ,reducirao“ predmet, 
ili o prostoru, koji je tim predmetom bio ,ispunjen“, ili o pro- 
storu, koji je od tog predmeta ,oslobođen“.«$ 

Drugi se stupanj postiže tako, »da se svijest, koja pro- 
žimlje onaj prostor, sve jače uzima u obzir, u pažnju, u razma- 
tranje, i da se trajno misaono razrađuje. Pritom se pažnja ne 
smije usmjeriti predodžbi: ,beskrajan, beskrajan“... Dok se 
tako na neokrnjen način promatra svijest, čiji je predodžbeni 
predmet onaj prostor, promatra se upravo ta svijest kao 
beskonačna.«* 

Treći je stupanj, »stanje ničega. To je ,ništavilo“, a ozna- 
čuje iščeznuće svijesti o području prostorne beskrajnosti. To 
ništavilo predstavlja područje ovoga zadubljenja.«% 

Na četvrtom se stupnju »područje ništavila potpuno učvr- 
šćuje upravo u iščezavanju svijesti. Metodu punog postignuća 
treba shvatiti isključivo u tom smislu«. — »Baš to područje 
ništetnosti promatra učenik kao smireno, pa razvija posljednji 
ostatak umnih svojstava. Zbog toga se naziva ,onim koji niti 
zamjećuje niti ne zamjećuje“.«* »Ukoliko ovakvo zamjećivanje 
ne može više da provodi oštru djelatnost zamjećivanja, utoliko 
više i ne važi kao zamjećivanje; ukoliko se, međutim, na 

€ Ib., 331. 

% Ib., 329. 

€ Ib., 327-8. 

% Ib., 331-2. 


€ Ib., 334-5. 
* Ib. 35. 

njega još nailazi u istančanom ostatku duhovnih svojstava, 
utoliko ne može važiti niti kao nezamjećivanje. Zato se uzima 
kao ni-zamjećivanje-ni-nezamjećivanje. A zbog toga što je 
sjedište posljednjeg ostatka umnih svojstava, zato se označava 
kao područje ni-zamjećivanja-ni-nezamjećivanja. Pri tome 
nije samo zamjećivanje reducirano do tog stupnja, nego isto 
tako i čuvstvo...i svijest... i utisak svijesti... i sva ostala 
s time povezana duhovna svojstva. U ovom je izlaganju zamje- 
ćivanje uzeto samo primjera radi.«*7 


Iz naziva ovih dvaju redukcionih shema proizlazi dovoljno 
jasno i njihova neposredna svrha: 


1. Transcendiranje oblikovanog bitka (rupa), koji je u biti 
bitak u svijesti,% i 

2. transcendiranje odgovarajućeg nebitka (arupa) u upravo 
opisanoj redukciji na subliminalni tok svijesti.*? 


Karakteristično je, da za Buddhu oslobođenje kao proces 
meditativne zadubljenosti svijesti ostaje razlučeno od posti- 
gnuća nibbane kao stanja, a isto se tako i izvod, koji bi trebao 
da dovede do određivanja noumenona kao ideje irelacionalnosti, 
zaustavlja na pragu ni-bitka-ni-nebitka, te se konačno iden- 
tificira s »neuključenošću« (apariydpanna) kao modusom sa- 
branosti?? i drugim nekim atributima infinitezimalne svijesti. 


Na taj najsuptilniji ontološki problem Buddhine nepo- 
sredne filozofije upozorio je dijelom već O. Strauss"! pitanjem: 
»Kako se odnosi ljestvica, koja završava prestankom svijesti, 
prema ljestvici koja vodi do duševne ravnodušnosti?« — »Po- 
znati dio Dighanikaye, koji opisuje učiteljeve posljednje dane, 
prikazuje kako je on, pošto se oprostio od učenika, prešao cijelu 
ljestvicu četiriju (rapa) — gjhdna, a zatim stepenice arilpa- 
gihana. No, time Buddha nije unišao u nirvdnu, nego se kaže, 
da je tada prešao ponovno oba niza unatrag, a zatim je po- 
novno prešao samo prvu ljestvicu. Tada je postigao potpunu 
nirvćnu neposredno ispred četvrtog stupnja te ljestvice.« 


*#Ib., 3317. 

“ Transcendentno u imanentnome — noema. 

* Eduard von Hartmann ističe, da pojam »nesvijesnoga«, na kojem 
se osniva njegov sistem, nalazi izražen u vedantinskom djelu »Panćada- 
šaprakarana« bolje nego i u kojem djelu modernih filozofa. (Usp. »Philo- 
sophie des Unbewussten«, 11. izd., 1911., str. 28.) 

*"V. M. str. B8. 

#0. c., str. 102. 


8 »Filozofija istočnih naroda« I. 113 


IV. GJAINIZAM 


1. POVIJESNE OSNOVE MAHAVIRINE NAUKE 


Ndćtaputta Varddhamana, nazvan Gjina (Pobjednik), Ma- 
hdvira (Veliki Junak) i Tirihankara (Utemeljitelj puta, koji 
vodi oslobođenju), spominje se često u Buddhinim govorima 
pod imenom Ndtaputta Nigantha, (Nesputani) prema starijem 
nazivu sekte, čiji je bio obnovitelj. Nauka, koju je tako ute- 
meljio, naziva se gjainizam ili Gjinina nauka, a samoga Vard- 
dhamanu obično zovu Mahavirom, slično kao što Gotamu na- 
zivaju Buddhom. Živio je u 6., a po nekima još i u 5. stoljeću 
pr. n. e. — Prema podacima Radhakrishnanovim, umro je 527. 
g. pr. n. e. u dobi od šezdeset i dvije godine. Osim što je bio iz 
istog kraja kao i Buddha, iz Magadhe, današnjeg Bihara, i što 
je propovijedao svoju nauku u isto vrijeme i na istim mjestima, 
Mahavira i u svome životopisu i u svojoj nauci ima toliko dodir- 
nih točaka s Buddhom, da su ih površni promatrači na Zapadu 
ranije pokušavali da identificiraju.! Obojica su uživali zaštitu i 
sklonost istih vladara iz dinastije Maurya, obojica su bili iz ple- 
mićkih porodica i napustili su dom i obitelj u zreloj dobi, a 
nakon toga su godinama tražili istinu u strogosti asketskog 
života. Buddha je konačno napustio tradicionalne putove i 
pošao — u odnosu prema askezi — »srednjim putem« isključi- 
vog povjerenja u snagu introspektivnog pogleda i meditativne 
zadubljenosti. Mahavira je ostao vjeran asketskoj tradiciji 
svoga vremena, razvio je moralne konzekvencije asketskog 
stava prema izvanjskom svijetu do vrhunca, pa je na taj 
način ostvario snagu, koja je njegov pokret održala tisućlje- 
ćima, iako ne kao univerzalnu i brojnu organizaciju, nego kao 


! Važnija povijesna stanovišta i podatke o tome navodi Radhakrishnan, 
Hist., I, 2898—292. 

uzor nadčovječnog napora, da se postigne ideal najvišeg dobra. 
Iz tog napora, iz gjainske sredine, potekao je i Mahatma 
Gandhi. 

I jezik kanonskih djela budizma i gjainizma bio je srođan. 
No dok se Buddhina nauka učvrstila u svojim književnim 
osnovama u izbrušenom »jeziku tekstova«, pali, u toku od 
nekoliko stoljeća, Mahavirina nauka živjela je nevezano i ra- 
zvijala se prirodno u sektama, sve do u 5. st. n. e., kad je 
osnovna gjainistička književnost dobila svoj ustaljeni oblik 
u t. zv. gjainskom prdkritu, nešto moderniziranom ardhamd- 
gadhi jeziku. Tako se učvrstio kanon od jedanaest glavnih 
djela, nazvanih Anga. U međuvremenu je izumrla predaja 
ranijih, izvornijih djela, za koja se kaže, da ih je bilo 14, a 
zvala su se Purva (prvobitna). 

Potkraj 1. st. n. e. došlo je do velikog raskola u gjainisti- 
čkoj zajednici, koji je doveo do formiranja dviju osnovnih 
sekti: Švetambara (»obučeni u bijelu odjeću«) i Digambara 
(»obučeni u nebesku odjeću«, ili goli). Predstavnika jedne i 
druge sekte ima skupa u Indiji još oko milijun. Na njihov 
socijalni položaj u moderno doba, u vezi s njihovom moralnom 
naukom, još ćemo se osvrnuti. 

Niz elemenata u nauci gjaina i u njihovoj povijesti, od 
samog početka, ostavlja u nama utisak, da je posrijedi pokret, 
koji se kreće na rubu ljudskih mogućnosti. Baš zbog toga nam 
se čini, da je ova tema najpovoljnija za prikaz općih prilika 
polovinom prvog tisućljeća prije naše ere u Indiji, kad je 
tropsko bujanje spekulativnih ideja bilo na vrhuncu. 

Nekoliko vjekova ranije, u doba ranih upanišada, brah- 
manski su domaćini vodili učene sanskritske diskusije na 
svojim seoskim imanjima, a dar za njihovu mudrost bila su 
stada goveda. U ovo se kasnije doba diskusije vode u gradu 
jezikom kojim govore obrazovani građani. Vladari i mecene 
na svojim imanjima podižu »diskusione dvorane« u počast 
učiteljima raznih škola, ili »za diskusiju različitih sistema 
mišljenja... a sama je ta činjenica još jedan dokaz slobode 
mišljenja, koja je vladala u istočnoj dolini rijeke Gange u 
6. st. pr. n. e.«? 

U tim dvoranama (s&l&) mjesto uglednih brahmana nala- 
zimo askete beskućnike i prosjake. Tako se u gradovima su- 


*T. W. Davis, »Dlalogues of the Buddha«, I, 244 (komentar uz »Pottha- 
pada-sutta«). 

sreću dvije elite, jedna u dronjcima, nepoznatog porijekla, a 
druga iz kraljevskih dvorova. Odnosi su među jednima i dru- 
gima dobri i solidarni, iz niza razloga, u koje ovdje nije moguće 
dublje zalaziti. 

Ovi učitelji i propovjednici, mistici i sofisti, imaju jednu 
zajedničku crtu, spadaju u jednu skolastičku kategoriju — 
ndstika ili neortodoksnih. Svi oni, sa svih mogućih strana, 
razbijaju brahmanski eleatizam, teoriju o apsolutnom bitku 
(4stika), raznim vrstama atomističko-monadističkih koncepcija, 
ili čistim skepticizmom »poput jegulja«. 

U nekoliko je daljih stoljeća glavni dio te bujne opozicije 
bio ponovno i postepeno apsorbiran u velike vedantinske 
okvire. O većini ndstika škola i učitelja znademo samo po- 
sredno, osobito iz budističkih tekstova. Njihova nauka nije 
nikada bila grubo zatirana, nego je bila prevladana kasnijom 
diferencijacijom ortodoksnih škola, osobito za razdvajanja 
yoge i simkhye, o čemu ćemo govoriti u poglavlju o »Bhaga- 
vad-Giti«. Mnoga su filozofska djela tako pala u zaborav, jer 
nije bilo nikoga, tko bi održao tradiciju učenjem napamet, a 
ako su i bila zapisana i spominjana u kasnijim književnim 
spomenicima, postala su konačno žrtvom bijelih mravi. Takva 
je bila sudbina agnostičkih i materijalističkih struja, koje su 
se u ovo doba mogle relativno najbolje ispoljiti. 

Dok se gjainizam još borio za svoju »prvobitnu« formu- 
laciju, protiv opasnosti, da ga ne preraste »džungla nazora«,? 
budizam je već zahvatio maha izvan granica Indije. U doba, 
kad je dobio svoje konačne oblike, gjainizam je filozofski bio 
već dijelom prevladan. Vedantinska kritika gjainizma, kako 
ćemo još vidjeti, polazi zato od upozoravanja na unutarnji 
nesklad između pojedinih gjainskih teorija, koje potječu iz 
raznih slojeva. 

Od svih ndstika sistema budizam se smatra organski naj- 
uže povezanim s brahmanskom tradicijom. Buddhina je kritika 
bila bitna. On je univerzalizirao i formalizirao pojam dharme 
i podvrgao kritičkoj analizi pojam dtmana. 

Gjainizam nema takve jedinstvene kritičke osnove za dife- 
rencijalnu analizu stvarnosti, iako je toj analizi dao u toku 
stoljeća znatne doprinose. Nedostatak smisla za cjelinu, uz 


* Tako Buddha naziva nekritičke spekulativne sisteme svoga vremena 
uM.N. 72. 

fantastični kazuistički smisao za klasificiranje detalja, opća je 
crta indijskog intelekiualizma. 

Karman, preporađanje životnog principa (gjiva) i oslobo- 
đenje od toga karmički uvjetovanog preporađanja, doveli su i 
gjainizam do poteškoća, koje u krajnjoj liniji nije mogao da 
riješi jednoznačno sa svoga stanovišta realističke monadologije. 
Ipak su njegovi pojmovi realnosti i životnih monada (izra- 
ženo aproksimativnim evropskim izrazima), uz etičku strogost 
sistema, uspjeli da ga uzdignu iznad stava ideologija i anti- 
ideologija sofističkog vremena i da ga usmjere prema izgrad- 
nji sistema spoznajne teorije i logike, u kojem se osjeća da 
potječe iz slobodnijih pobuda, nego logika ortodoksno-apolo- 
getskih sistema, s kojom je u toku vremena morao da se 
sukobljuje. 

Nepročišćenost naivno-realističkih pretpostavki u gjainistič- 
kim tcoretskim stavovima često nas podsjeća na Kantovu 
kritiku Leibniz-Wolfove metafizike. 


2. TEORIJSKI STAVOVI 


A) SPOZNAJNA TEORIJA I LOGIKA 


U istoj mjeri, u kojoj je negirao apsolutni bitak dtmana, 
Buddha je logičkom nuždom morao da poopćava ideju bivanja 
u nepostojanosti (anicca). Zbog toga su ontički kvaliteti nosi- 
laca tog bivanja (dhamma) bili od Buddhe samoga potiski- 
vani u neodređenost. Na taj je način izvorni budizam u svo- 
jim arhajskim okvirima bio čisti kriticizam, koji se teško mo- 
gao održati, kao i Kantov. 

Ontološkom »nedostatku« takvog kriticističkog stava kasniji 
gjainizam je pokušao da doskoči svojom teorijom spoznajnog 
relativizma, koja se nije zadovoljila samo time, da ograniči 
apsolutnost bitka i njegovu postojanost, nego također i nega- 
ciju te apsolutnosti i postojanosti. 

Osnovni princip gjainske spoznajne teorije jeste sydd-v4da 
ili nauka o relativnoj vrijednosti znanja. Riječ sydt je optativ 
od glagola as- (biti), a u adverbijalnom smislu riječ sydt znači 
»može biti«. Najbliži termin, koji se pojavio u evropskoj filo- 
zofiji, bio je Vaihingerov »als ob« u relativističkoj interpre- 
taciji Kantove filozofije. 

Princip relativizma sydd-vdde jest osnov gjainističke teorije 
suda u logici, koja se po razlikovanju sedam vrsta sudova 
naziva sapta-bhangi. 

»Za gjainizam je osnovan princip, da je istina relativna 
prema našem stanovištu. Opći karakter realnosti sadržan je 
U različitim djelomičnim vidovima«.* 

Gjainizam nije nikada negirao taj »opći karakter realnosti«. 
Njegova je svrha, u idealnom povijesnom smislu, bila, da spasi 
minimum relativiziranog bitka, a ta minimalnost je uvijek 
svojstvena teorijama spoznajnog realizma. U tom je smislu 
karakteristična ilustracija gjainističkog stava u priči o slijep- 
cima i slonu: Svaki je slijepac identificirao slona s onim nje- 
govim dijelom, koji je dohvatio.“ 


Prema nauci o sapta-bhangi postoji ovih sedam vrsta 
sudova: 


1. Naigamanaya — sud sa stanovišta svrhovitosti. Kad, na 
Pr., upitamo čovjeka, koji nosi vodu, vatru, posuđe i sl., što 
radi, on može odgovoriti: »Kuham hranu.« — Tu se radi o 
»općoj svrsi, koja kontrolira niz radnji i ističe svrhovitu odre- 
denost života.«“ 

Prema drugoj interpretaciji o ovoj se vrsti suda radi, kad 
u istom predmetu zahvaćamo generičke i specifične kvalitete, 
a da ih pri tome ne razlikujemo. 


2. Samgrahanaya je sud, koji zahvaća opće osobine, klasi- 
fikacioni sud, u apsolutnom ili relativnom smislu. Ovdje se 
ističe, da ni univerzalni ni partikularni sud ne može odrediti 
predmet u apsolutnom smislu. — Gjaini smatraju, da budisti 
griješe, jer ne priznaju univerzalne sudove, dok osnovni sko- 
lastički oblici vedantinske filozofije, advaita (monizam) i 
samkhya (dualizam) ne priznaju partikularne sudove. Sko- 
lastička logička škola, nydya, uzima u obzir obje vrste, ali 
griješi kad im pridaje apsolutno važenje. 

3. Vyavahdaranaya je sud osnovan na empiričkom iskustvu. 
Materijalizam griješi, kad se ograničava samo na ovu vrstu 
sudova. 


* Radhakrishnan, 0. c., 298. 

* Priča se nalazi u Buddhinom govoru »UdAna« VI, 4. 

* Usp. Radhakrishnan, 0. €., 299 (na osnovu citata iz UmaAsvatijevih 
»Tattvartha-sutra«). 

4. Rigjusutranaya je takav empirički sud, koji odbija i 
induktivnu metodu, te se ograničuje samo na trenutačno sta- 
nje stvari, isključujući kako kontinuitet, tako i identitet. — 
Gjaini smatraju, da je primjena ove vrste suda osobito važna 
za budizam. Prednost je ovakva rasuđivanja, da može dovesti 
do spoznaje o ispraznosti apstraktne filozofije o apsolutnom 
bitku. 

Ostale se tri vrste suda odnose na probleme semantičke 
logike i nazivaju se općim imenom: 

5. Šabdanaya. Sudovi ove vrste polaze od funkcije »ime- 
na«, da u razumu izaziva sliku predmeta, koji označava, bila 
to stvar, atribut, odnos ili djelatnost. Odnos termina i zna- 
čenja je relativan. Svrha je šabdanaya logike, da spriječi po- 
greške, koje bi mogle nastati iz nepoštivanja tog relativizma. 

6. Samdbhirudhanaya je semantička disciplina o korijeni- 
ma riječi. 

7. Evambhitanaya je rasuđivanje, koje polazi od pretpo- 
stavke, da »korijen riječi obuhvaća samo jedan od raznih 
vidova i stupnjeva pojavnosti stanovite stvari«, pa je samo u 
tom vidu ispravno upotrebljavati osnovni termin. U raznim 
vidovima treba zato istu stvar označavati raznim terminima. 


Karakteristično je shvaćanje gjaina, da skolastička logika 
kao i skolastički vedantinski sistemi, a ništa manje i budizam, 
griješe u zanemarivanju semantike i da je u tome izvor nji- 
hovih pogrešnih stavova u sudu o realnosti. 


U isticanju logičke kompleksnosti pojma realiteta, gjaini 
su imali na umu osnovnu pozitivnu svrhu svoje metafizike, 
da pojam realnosti izoliraju iz dijalektike dtmana. Niz klasi- 
fikacija i stupnjevanja vrsta spoznaje, u koje ne ćemo zala- 
ziti, služe istoj svrsi, da se očuva po koja vrsta transcendđen- 
talnog uvida u neposrednost stvari. Tako, na pr., šruti, ili 
spoznaja po čuvenju, koja u ortodoksnim sistemima znači pri- 
općavanje istine doznate nadljudskim putem, za gjaine znači 
samo posrednu spoznaju putem znakova, simbola ili riječi. 
Usprkos tome, znanje i za gjaine ima dva osnovna lika: 
nyaya, ili spoznaja putem opisanih sedam vrsta rasuđivanja, 
i pramićna ili spoznaja stvari po sebi, koja je dostupna samo 
duhovima očišćenim od »ljusaka« fenomenalnosti. Zbog toga 
intelektualna spoznaja, usprkos svima diferencijacijama, ostaje 
uvijek zasjenjena i konfuzna, a logika ne može pridonijeti 


119 


više razbistravanju stvari, nego da razmrsi relativna stanovi- 
šta, koja se u diskusiji isprepleću.? 

Broj logičkih principa povećavaju gjaini također od četiri 
na sedam: 1. »možda jest« (syad asti), 2. »možda nije« (sydd 
nasti), 3. »možda i jeste i nije«, 4. »možda se ne može predi- 
cirati«, 5. »možda jest, a ne može se predicirati«, 6. »možda nije 
i ne može se predicirati«, 7. »možda i jeste i nije i ne može 
se predicirati«. 


B) PLURALISTIČKI POGLED NA SVIJET 


Svojom logikom relativnog razbistravanja, gjainizam je 
upućen na pluralistički pogled na svijet. Pri tome ga razlozi, 
kojima bi se paralela mogla tražiti u Leibnizovoj monadolo- 
giji, navode, da »uži smisao riječi monas... ograniči samo na 
onu jednostavnost, koja je dana neposredno kao jednostavna 
supstancija (na pr. u vlastitoj svijesti), a ne kao element 
sklopa, koji bi se radije. mogao nazvati atomom«.* Gjainski 
pojam materijalnog atoma je u sličnom smislu funkcionalan 
i neodređen po kvantitetu i kvalitetu. 


Gjiva (životni ili duševni princip) odgovara pojmu monade, 
koja je sadržana »u svemu, počevši od sunčanog sistema pa 
do kapljice rose, a ne samo u ljudima i životinjama«.? Gjiva 
je nosilac spoznajne sposobnosti, ili svijesti (cetana), a njen 
sjaj zasjenjuju opne materijalnosti, koje su karmička tvore- 
vina. Pojam karmana objašnjava funkcionalnost materije i 
njenu spoznajnu neprozirnost, koja nas podsjeća na Lcibni- 
zovu.'“ 


? Usp. slijedeće Kantove sudove o Leibnizu: »Leibniz je sve stvari 
uspoređivao samo s pojmovima, pa, prirodno, nije našao nikakvih drusih 
razlika do onih, kojima razum razlučuje svoje čiste pojmove. Uvjete osjet- 
nog promatranja, koji sadržavaju u sebi svoje vlastite razlike, nije smatrao 
iskonskima, jer je osjetnost za njega samo zbrkani način prevdočavanja.« 
(»Kr. čistog uma« A 270, B 326.) Ii: »Leibnizova monadologija nema drugog 
osnova, nego da taj filozof raziiku nutarnjeg i vanjskog zamišija samo 
u odnosu na razum.« (Id. A 274, B 330.) — O terminu pramdđna u indijskoj 
logici usp. bilj. 11.), pogl. V. 

* Kant, 0. c., A 441, B 469. 

* Radhakrishnan, 0. c., 322. 

** Leibniz je svojim monadama »pripisivao zajedništvo«, za čije mu je 
rarjašnjenje trebalo »neko božanstvo kao posrednik, jer mu se to zajed- 
ništvo sa stanovišta vlastitog opstanka činilo punim pravom neshvatljivo«. 
(Kant, id., B 283.) 

Radhakrishnan ističe, da gjainski pojam gjive odgovara 
Leibnizovoj monadi po tome, što je »subjekt iskustva«. — U 
okviru indijske filozofije glavna je osebujnost ovoga gledišta, 
da naglašava da gjiva ne bi mogla biti pokretna snaga kau- 
zalne djelatnosti, kad ne bi bila podložna realnim promjena- 
ma, te da bi moralne razlike izgubile vrijednost pod pretpo- 
stavkom pasivnosti duše. Spoznajna sposobnost gjive je uvijek 
aktivna, a u toj se aktivnosti odražava istodobno njena vla- 
stita priroda i priroda objekta, kao što svijetlo očituje sebe i 
druge predmete. Ovim se stavom gjainska nauka suprotstav- 
lja skolastičkoj teoriji nyđya, prema kojoj znanje razotkriva 
samo izvanjske odnose, a ne i samo sebe.!! 


Gjainizam ostaje na stanovištu, da spoznaja ne djeluje na 
promjenu spoznajnog predmeta. Prelazeći na problem sup- 
stancije, konstatira se, da njena definicija zavisi od našeg 
stanovišta, dosljedno gore spomenutim logičkim principima 
suda. Na taj način realnost i njeno značenje ostaju nerazdvo- 
jivi, a misao je ključ realnosti. Prema tome nije moguće raz- 
lučiti ni supstanciju od kvalitete. I ovo je stanovište u opreč- 
nosti s naukom nydya i srodnih škola. 


Uz takve intelektualne pretpostavke gjainizam svodi svoju 
pluralističku teoriju na tezu o dvije supstancije: gjiva i agjiva 
(ono što nije gjiva). Tok kozmičkog zbivanja (samsćra) je pro- 
ces začahurenosti duše (gjiva) u materiju (agjiva). Materija 
je vječna supstancija, neodređenog kvaliteta i kvantiteta.!? 
Fizički svijet sastavljen je od atoma (anu), koji su infinitezi- 
malni, nisu nikada nastali niti će nestati, a mijene u fizičkom 
svijetu posljedica su njihovog raspadanja i spajanja. Suprotno 
nydaya školi, gjainizam smatra, da ne postoje razne vrste ato- 
ma, nego da su elementi rezultati medđuatomskoug zbivanja. 


Sa stanovišta gjive, egzistencija je posljedica zablude, a 
materija je karmički proizvod. Na taj način se karman mate- 
rijalizira, te postaje »karmičkim tijelom« (kćrmana-šarira), a 
pojam se materijalne supstancije svijeta ponovno relativizira 
u odnosu prema čistom bitku monade, koji je čista svijest. 
Nauka o materijalnosti karmana najznačajnija je za gjaini- 
zam. Nije bez veze s ovom supstancijalizacijom ni osobitost 
gjainskog sistema, da je pojam dharme lišio svakog etičkog 


f! Usp. Radhakrishnan, 0. c., 334, 323, 312. 
'* Usp. kasnije bilješku 19. o Leibnizovom »principu nerazlikovanja«. 

aspekta, i pretvorio taj termin u oznaku za pokretnu snagu 
mehaničkog kretanja i mirovanja. Na taj je način, kako ćemo 
još vidjeti, gjainska etika, suprotno budističkoj, postala etika 
materijalnih vrednota praktične djelatnosti. 

Teorija o karmanu dobiva sada funkciju neke vrste »pre- 
stabilirane harmonije«.!" 

Dalja analiza procesa spoznaje, ili prirode materije ili duše 
u gjainskoj filozofiji vodi nas brzo u područja mitološke fan- 
tazije i ne da se više provoditi takvim racionalnim kriterijima, 
kao što je »amfibolija refleksivnih pojmova«, kojoj Kant pri- 
pisuje nejasnoće Leibnizova intelektualizma. Smatrali smo, 
da je ne samo moguće nego i neophodno prema takvim višim 
orijentacionim kriterijima pokušati povezati osnovne dijelove 
nauke, koja se kristalizirala u toku jednog tisućljeća, a koja 
još do danas ima svoju intelektualnu životnost u Indiji. Ova- 
kav nam prikaz omogućava također, da na koncu ocrtamo 
zbivanje na rubu racionalnosti, fantazije i mitologije, svoj- 
stveno indijskoj filozofiji, a i uvid u jedno tipično područje 
borbe mišljenja. 


C) PROBLEM DUŠE 


»Budući da je gjainizam proizvod filozofije nedozrelog 
doba, nalazimo da nije jasno pročistio razlike između gjive i 
dtmana, agjive i materije«, smatra Radhakrishnan.!! 

»Staro shvaćanje, da djelo stavlja dušu u ropstvo neke gre- 
šne tvari, koje traje tako dugo, i izaziva kobne posljedice, dok 
se ta tvar ne istroši ili ne udalji pomoću obreda, ovdje dobiva 
gotovo naučnu strukturu.«!5 

»Ne mislimo, da su pristaše Mahavire, ili možda on sam, 
dali tek grublji lik budističkim idejama, nego je tačnije shva- 
titi, da se već od vremena najstarijih upanišada snažno istakla 
duhovno-idealistička crta u staroindijskom mišljenju. Tu je 
crtu preuzeo budizam i nastavio da je istančava, dok je na- 
ivno-realistička nit, koja se još iz pravremena provlačila po- 


4" O usporedbi s Leibnizom u tom pogledu vidi Radhakrishnan, 0. c., 
str, 310, passim. 

"Id. 335. 

!* Glasenapp: Ind. Phil., 231. 

strance, bila očuvana u onoj staroj zajednici, koju je Gjina 
reformirao.«!* 

Opis prestabilirane harmonije, koja je zakon života duše, 
počinje s poetičnom slikovitošću: »Primjer je ruža, koju vi- 
dim pred sobom. Prije nego što sam je pogledao, u meni je 
bilo znanje o ruži, ali u zastrtom stanju, te nije moglo da se 
očituje. Akt gledanja ruže znači, da smo i ruža i ja postigli 
tu sposobnost, da je ruža postala vidljiva, a veo s moga zna- 
nja o ruži je odstranjen... Opažanje je nekog predmeta znak, 
da je maknut veo neznanja s duše u odnosu prema tom pred- 
metu... Iskustvo potvrđuje, da objektivni svijet postoji. Ali 
da on rađa znanje u nama, to ostaje nedokazana hipoteza. 
Znanje se javlja kao naše otkrivenje samoga sebe... Naš vla- 
stiti karman odstranjuje opne s našeg znanja, osjećaja i t.d., 
tako da imamo baš onu vrstu znanja ili osjećaja, koju smo 
zaslužili da imamo.«!? 

Gunaratna, indijski povjesničar filozofije iz 14. stoljeća, 
piše o gjainskoj teoriji karmana ovako: »Utjecaj karmana 
znači doticaj dijelova karmičke materije, prema određenoj 
vrsti karmana, s dušom, poput prašine, koja se lijepi na tijelo 
namazano uljem. Budući da u svim dijelovima duše postoji 
bezbroj karmičkih atoma, ona je njima tako potpuno prekri- 
vena, da se u određenom smislu s toga gledišta duša katkada 
promatra kao materijalno tijelo, dok se nalazi unutar sam- 
sdre.« 

Odavde se lako razvija shvaćanje o protežnosti duše, koja 
odgovara veličini tijela i dobiva odgovarajuće organe. Mo- 
ralne kvalitete određuju konačno i boju karmičke materije 
(lešyć), pa duša može da se pričinja zlatna, ružičasta, bijela 
i crna, plava ili siva. 


Za gjainski je atomizam značajna i teorija nigoda. To su 
kondenzirane skupine neizmjernog broja duševnih monada 
u infinitezimalnim proporcijama. Čitav je svemir ispunjen 
nigodama, čija je životna energija privremeno začahurena i 
očekuje karmički povod za daljnje djelovanje i razvitak. Ova 
je teorija životnog atomizma od osnovnog značenja za gjain- 
sku etiku. 


€ O. Strauss, o. c., 115. 
1" Dasgupta, 0. c., 184—1981. 

3. GJAINIZAM U SVIJETLU INDIJSKE KRITIKE 


Usporedba se s Leibnizom nalazi redovno i kod evropskih 
i kod indijskih autora. Kad bismo htjeli da je produbimo, 
trebalo bi provjeriti, u kojoj je mjeri intelektualizam ove 
vrste, primijenjen na gjainizam, proizvod neadekvatnosti 
takve usporedbe. Radhakrishnan povezuje usporedbu s Leib- 
nizom i usporedbu s Bergsonovom teorijom stvaralačke evo- 
lucije. I mimo gjainističke pretpostavke, indijska je filozofija 
razvijala razne teorije o formama i organima duše kao prela- 
znim oblicima između »fizičke« tjelesnosti i potpune bezoblično- 
sti sveobuhvatnog ćdtmana. Nesumnjivo je pojednostavljeno 
prevoditi termin gjiva, koji označava kvalitet životnosti, ev- 
ropskim terminom »duša«. 

Međutim, klasična indijska kritika gjainizma izgleda da 
nije sklona polaziti od mogućnosti graničnih prijelaza među 
sistemima, nego se usredotočuje na teoriji intelektualnog re- 
lativizma spoznaje, koja je u gjainizmu nesumnjivo ranog 
datuma. Svrha je vedantinske kritike da dokaže nuždu svođe- 
nja fenomenološkog pluralizma na idealistički monizam. 

Smjer toj kritici dao je Šankara, kad je rekao, da je nauka 
o pluralizmu gjiva moguća jedino tako dugo, dok se prema 
subjektu odnosimo kao prema objektu promatranja. Ako taj 
subjekt oslobodimo objektivnih odnosa, moramo uvidjeti, da 
pluralitet subjekta nije moguće podržavati do kraja. — Od 
Sankare potječe i kritika psihološkog materijalizma u gjaini- 
stičkom pogledu na svijet. Po njegovu mišljenju gjaini sami 
griješe protiv principa psihičkog monadizma, kad smatraju 
da gjiva poprima veličinu i oblik tijela. U tom slučaju i ona 
mora biti nepostojana i nailaziti na poteškoće prilikom prepo- 
rađanja u manje ili veće tijelo. Ako pretpostavimo, da gjiva 
može postati veća ili manja dodavanjem ili oduzimanjem 
dijelova, onda postoji trajna izmjena tvari u monadi. Razli- 
kovanje između bitnog i nebitnog u tom slučaju samo bi 
povećalo poteškoću. Gjaini na to odgovaraju analogijom o 
širenju svjetlosti u zatvorenoj prostoriji. 

U pogledu intelektualističke teorije o »karmičkoj« mate- 
riji, dolazi se do zaključka, kao i kod Leibniza, da »teorija, 
prema kojoj su realnost i značenje nerazdvojivi, ide u prilog 
metafizičkom monizmu, a ne pluralizmu«.!? Ako su materi- 


x“ Radhakrishnan, 0. c., 334. 


124 


jalne prepreke akcidentalne, te ne spadaju u bitnost monade, 
kao što gjaini tvrde, što onda opravdava razdvojenost čistih 
i oslobođenih monada, razdvojenost, koju gjaini prenose i na 
područje nirvine? 

Drukčiji je stav zauzeo vedantizam od samog početka pre- 
ma Buddhinom pojmu nirvdne. U »Bhagavad-Giti« i u čitavoj 
kasnijoj vedantinskoj filozofiji nalazimo taj pojam kao sa- 
stavni dio sistema. Jedina je razlika, da se shvaća u smislu 
sveobuhvatnosti apsolutnog dtmana-brahmana mjesto u ko- 
zmički irelacionalnom smislu, no nirvćna nikada ne znači 
individualni spas duše i njeno trajanje u vječnosti. 

Materijalistička teorija karmana čini nam se, ipak, i sa 
stanovišta psihološkog materijalizma, i sa stanovišta ideali- 
stičkog monizma, značajnija za razvoj indijske filozofije, nego 
što se može normalno uvidjeti s vedantinskog stanovišta. 
Razvoj, koji je doveo do takvih teorija, posljedica je, s jedne 
strane, razbijanja apstraktne metafizike apsolutnog đtmana, 
a s druge strane odgovara tendenciji same te idealističke teo- 
rije, da izdvoji sve psihičke, pa i kategorijalne funkcije feno- 
menalne svijesti u ontičko područje materije. Upravo u ovo 
vrijeme, to se područje naglo proširuje u istoj mjeri, u kojoj 
atman postaje metafizički izolirana apstrakcija. Logička se 
funkcija sada očito sve više obraća potrebama tog i takvog 
materijalnog područja, iako još prevladava utisak, da se radi 
o proširenju onog prilično jalovog »principa o nerazlučnome 
(Grundsatz des Nichtzuunterscheidenden), koji važi samo za 
pojmove uopće, na osjetne predmete«, a na osnovu kojega je i 
Leibniz »vjerovao, da će postići znatno proširenje područja 
spoznaje prirode«.!? 

Nekoliko usporedbi s klasičnim logičkim sistemom nydya- 
vaišešika ukazuju također i na smjer, kojim će se razvijati 
unutrašnja potreba u vedantinskom pogledu na svijet za duali- 
stičkim instrumentom analitičkog mišljenja. Tu potrebu ko- 
načno zadovoljava sistem sadmkhya, za koji je karakteristično 
upravo isključenje aktivnog odnosa između duha i materije. 
I tu je materija vječna, no ona u jedinstvu duha može samo 
da se zrcali. Za doba previranja značajne su također i snažne 
materijalističke tendencije u ortodoksnim logičkim školama. Na 
tu ćemo se pojavu osvrnuti u slijedećem poglavlju. 


!* Kant, 0. c., A 272, B 328. 

4. ETIKA 


U »Magjgjhima-nikayi« (56) zabilježen je Buddhin razgo- 
vor s Mahavirinim učenikom Tapassi o moralnoj vrijednosti 
djela. Tapassi tu iznosi nauku, koju Mahavira kasnije odo- 
brava, da je od tri vrste djelatnosti, kojima se može počiniti 
zlo — djelom, riječju i mišlju — najveće zlo počinjeno djelom, 
dok je zlo počinjeno riječju i mišlju manje zlo. Buddha nasu- 
prot tome iznosi nauku, da je misao izvor zla, i da je zlo poči- 
njeno mišlju zato veće nego zlo počinjeno riječju ili djelom. 

U ovom se razgovoru očituje najdublja razlika između 
dvije nauke. Vidjeli smo, u kojem je smislu karman za gjaine 
materijalne prirode. Već spomenuta okolnost, da termin 
dharma za gjaine znači samo mehanički princip kretanja, ne 
bi sama za sebe značila mnogo, kad se uzme u obzir mnogo- 
značnost tog termina u indijskoj filozofiji uopće, a i njegova 
bitno različita značenja u samom budističkom sistemu (gdje 
znači s jedne strane vrhovni moralni zakon, a s druge čistu 
neposrednu »datost«). No moralnom pojmu dharme, koji je 
općeindijski, u gjainizmu ne odgovara ništa. Vrijednost mo- 
ralnih djela ne reflektira se u jednom vrhovnom zakonu, 
nego ostaje neposredna i konkretna u svojim kvalitetama 
Tako ontološkom pluralizmu odgovara etički pluralizam vred- 
nota. 

Kriterij neposrednog vrednovanja djela zasniva se na 
principu neposredne ispoljenosti monade kao nosioca života 
u apsolutnom smislu (gjiva). Nasuprot shvaćanju, koje se pro- 
povijeda u »Bhagavad-Giti«, da »niti tko ubija, niti je tko 
ubijen«, gjainizam smatra, da u vitalnim vrednotama kao 
osnovnim nalaze svoj neposredni i puni izraz sve ostale vred- 
note višega reda. Razlika među vrednotama može biti samo 
po intenzitetu i »boji« karmičke opne, koja im zasjenjuje je- 
dinstveni sjaj. 

Tome pozitivnom  metafizičkom principu odgovara kao 
maksima moralne djelatnosti tek negativno izraženi postulat 
ahimse. 

Gandhijeva je primjena te maksime na području socijalne 
borbe izazvala duge rasprave o značenju tog izraza. Sa gjai- 
nističkog stanovišta, koje je izvorno i za Gandhija, jasno je, 
da »pasivna rezistencija« ne izražava uopće doslovni smisao 
termina. Kod ahimse nije posrijedi nikakav otpor ni primjena 
negativno izraženog principa u okvirima negativnih stavova, 

nego iskonski pozitivan stav prema životu, prema gjivi, koja 
je neposredno prisutna u čovjeku, mravu, travki, i u svakoj 
kapi vode, a koju po principu ahimse nije dopušteno povri- 
jediti. 

Gjainizam ne odobrava ubijanje živih bića ne samo u 
prehrani, nego ni u piću, ni u disanju. U tu se svrhu poduzi- 
maju posebne mjere asketskog opreza. 

Iz etičke perspektive, koja postaje osnovna, mijenja se u 
mnogočem utisak čitave intelektualne strukture spoznajnog 
sistema. Teorija o »može biti«, na primjer, nema više krajnji 
cilj, da dokazuje relativnost istine, nego postaje jedan od 
etičkih izraza ahimse. Etički interes za oslobođenje gjive iz 
ropstva karmana mjerilo je vrijednosti.znanja. Dajući osnov- 
nu važnost neposrednom aktivnom izrazu monade, gjaini mo- 
raju iz vrijednosnih razloga zastupati stav o mnogostrukoj 
zazbiljnosti (anekdnta-vdda). Prvi pošteni zaključak iz tog 
uviđaja jest, da se nemoguće vezati za jednu nepromjenljivu 
religiju u traženju oslobođenja, koje je individualno.“ 

Još je dublje ukorijenjen u etičkoj »logici srca« gjainski 
stav, koji sa stanovišta »logike uma« izgleda najproturječniji: 
stav da postoje »duše« i njihovo individualno oslobođenje i 
mjesto njihova oslobođenog prebivanja (nirvana), ali ne može 
da postoji bog, stvoritelj svijeta. Negacija boga izvire iz ne- 
posrednog doživljaja osnovne vitalne vrednote bola. Pretpo- 
stavka božanskog stvaraoca za gjaine, kao i za budiste, ne 
može da razjasni ni nastanak ni prestanak bola! 


5. VJERSKA ORGANIZACIJA 


Za svrhe popularnog kulta postoji poštivanje heroja (gji- 
na). Kao što je Gotama Buddha govorio o buddhama, koji su 
bili prije njega i onima, koji će doći poslije njega, s obzirom 
na ograničenu mogućnost trajanja čiste nauke, tako je isto i 
Vardhamana smatrao sebe dvadeset i četvrtim mudracem u 
svojoj nauci (Tirthankara). Njegov prethodnik zvao se je 


:#* Radhakrishnan (str. 328) navodi nekoliko karakterističnih citata iz 
gjainskih djela, gdje se to izričito potvrđuje, a primjenjuje se dosljedno 
i nasuprot teoriji o kastama. 

" Zato gjainizam ne zabranjuje samoubojstvo. Nakon određenog broja 
godina asketskog života, asketa ima pravo da se ubije, ako je svijestan, 
da je postigao pročišćenje i »sagorio« ostatke karmana. To je, donekle, 
njegov krajnji akt asketske negacije. 

Paršvanatha, a bio je historijska ličnost, starija svega neko- 
liko stotina godina od Vardhamane. Nekoliko ranijih gjaini- 
stičkih Tirthankara spominje se u Yagjur-vedi, a pristaše 
pojedinih od tih prethodnika pojavljuju se još i nakon Ma- 
havirine smrti. 

Karakteristične su okolnosti, pod kojima se održavala u 
povijesti ova relativno malobrojna, ali snažna vjerska zajed- 
nica, čiju je osebujnost Hopkins pokušao karakterizirati rije- 
čima: »Religija, čiji su glavni stavovi, da treba zanijekati 
boga, obožavati čovjeka i hraniti gamad.«?? 

Primjena strogih propisa ahimse zakrčila je put gjainima 
u veliki broj osnovnih zanata, počevši od zemljoradničkog. 
Umjesto da se proletariziraju, gjaini su se dobrim dijelom 
odali spekulativnim zvanjima, ne samo u duhovnom, nego i 
u privrednom životu. Novčarstvo je u novije doba u nekim 
dijelovima Indije postalo osnov blagostanja gjainske zajed- 
nice. Privrženost zajednici i tradiciji imala je u tim krugo- 
vima posljedicu, da je u novije vrijeme sama ta zajednica 
poticala zapadne i indijske učenjake na studij njene književ- 
nosti i poduzimala objavljivanje izvornih djela i novijih stu- 
dija o gjainizmu. 

U odnosu prema budizmu, koji je u Indiji bio iskorijenjen 
u doba islamske najezde, opisuje jedan zapadni autor žilavost 
Fjainske zajednice ovako: »Ona se nije nikada odcijepila od 
vjere, koja ju je okruživala, kao što je to učinio budizam. 
nego je uvijek upotrebljavala brahmane kao domaće sveće- 
nike pri obredima kod rođenja, smrti, vjenčanja i u hramovi- 
ma. Uz niše za svoje vlastite heroje nalazili su mjesta i za 
ljubimce hinduističkog panteona, Ramu, Krišnu i t.d. Maha- 
virin organizacijski genij uključio je laike u zajednicu, dok u 
budizmu oni nisu imali mjesta ni udjela u redovničkoj zajed- 
nici. Tako, kad su zemljom harale oluje progona, gjainizam se 
jednostavno utjecao u hinduizam, koji ga je širokogrudno 
primao, a osvajači nisu mogli da ga razlikuju od velikog hin- 
duističkog sistema.«?? 

#2 »The Religions of India«, str. 297. — Kant u svojim antropološkim 
predavanjima spominje istu pojavu, identificirajući pri tome gdjekada 
gjaine sa »kastom trgovaca« (»Banlanen«), pa kaže, da oni »grade bolnice, 
na pr. kod Surata, za koze, konje, krave i pse, koji su osakaćeni ili 
ostarjeli. Pored toga se nalazi bolnica za buhe i stjenice. Unajme kojeg 
siromaha, da se jednu noć dade od njih bosti.« (Glasenapp: Kant u. die 


Rel. des Ostens, str. 18.) 
** Stevenson: The Heart of Jainism, str. 18—19. 

V. MATERIJALIZAM 


1. ONTOLOŠKI I PERCEPTUALISTIČKI 
MATERIJALIZAM 


Problem materijalističke filozofije u Indiji malo je obra- 
đivan, uglavnom zbog nedostatka originalnih tekstova i po- 
vijesnog kontinuiteta tradicije. 

Proučavanje se indijskog materijalizma može smatrati 
važnim jednako iz sistematskih kao i iz povijesnih razloga. 
Sistematska je važnost teme u okolnosti, da je indijska filozo- 
fija u osnovi monistička i intuicionistička, te je materijalizam 
u jednom i u drugom smislu nužna alternativa religiozno 
opterećenom idealizmu. U razno doba materijalizam znači 
glavnu mogućnost za svijesno i nesvijesno oterećenje filozof- 
skog toka misli od stalnog bujanja mitoloških naslaga. Osim 
toga, već u najstarijim vremenima, zbog nepročišćenih poj- 
mova o fenomenalnim odnosima, i sam idealistički monizam 
gdjekada neprimjetno skreće u materijalističke vode. U tom 
smislu materijalisti se pozivaju na pr. na YAgjnavalkyine ri- 
ječi, koje su očito zbunile već njegovu ženu Maitreyi, u opro- 
štajnom govoru, čiji smo dio već citirali: 


»Što se izdiglo iz tih elemenata, to u njima i propada. Po- 
slije smrti nema znanja. Tako ti kažem, dragal« — A 
Maitreyi: »Time si me smeo, plemeniti gospodine, da poslije 
smrti nema znanja.« — »Ne, draga, ja ne govorim smutljive 
stvari. To je dovoljno za spoznaju.« 


Pritom ne smijemo smetnuti s uma nekoliko osnovnih 
okolnosti: 


1. Kad se indijski materijalizam poziva na mjesta iz orto- 
doksne književnosti, kao što je već spomenuta nauka Ćhdndo- 


9 »Filozofija istočnih narođa« I. 129 


gya-upanišade o tri elementa (»vatra«, »voda« i »hrana«), 
onda treba pretpostaviti, da se izraz materijalizam ne može 
upotrebljavati u filozofskom smislu tako dugo, »dok duh i 
materija nisu još priznati kao odvojene stvari, u najstarijim 
stadijima filozofske misli.«! 

Taj zaključak dovoljno jasno proizlazi i iz ostalog teksta 
u vezi s citiranim mjestom. 


2. U indijskom je materijalizmu važno razlikovati onto- 
lošku nauku od perceptualističke. 


a) Ontološki, osim čistog materijalizma, koji priznaje samo 
»četiri velika elementa«, na atomističkoj osnovi (škola dhir- 
ta), postoji još i varijanta, koja se iz shvatljivih razloga pri- 
bližuje brahmanskim teorijama psihološkog materijalizma, u 
želji da im dade jednostavnije tumačenje, pa pretpostavlja i 
psihičku materiju, koju smatra isto tako nepostojanom kao 
i ostala četiri elementa (škola sušikšita). 


b) Perceptualistički, kao nauka, koja priznaje samo isku- 
stvo tjelesnih osjetila, u užem ili širem smislu, indijski je 
materijalizam mnogo manje izolirana i specifična pojava, te 
spada u zajedničku kategoriju sa skepticizmom i nihilizmom, 
koji ne stoje na materijalističkoj ontološkoj osnovi, nego pred- 
stavljaju razne međuoblike između krajnjeg materijalizma j 
onih relativnih i metodoloških skeptičkih i nihilističkih tu- 
mačenja, koja nalazimo počevši od sumnje izražene u him- 
nama Rig-vede, pa sve do idealističkih nauka o isključivom 
postojanju svijesti, ili o nepostojanju ničega što bi moglo 
služiti kao logička csnova za razlikovanje iluzornog postoja- 
nja u obliku mdye i samsdre s jedne strane, a apsolutnog 
bitka nirvane s druge. 

Za materijalističku se nauku uobičajio u povijesti naziv 
lokdyata, iako on iskonski jednoznačno ne obilježava nauku 
pod a), a niti uvijek nauku pod b). Iz traženja povijesnoga 
značenja ovog izraza razvilo se uglavnom moderno prouča- 
vanje indijskog materijalizma, pa ćemo zato od toga termina 
poći u povijesnom dijelu ovoga poglavlja. — Drugi izraz, ko- 
jim se označava materijalizam u nešto vulgarnijem smislu, 
jeste ćdrvćka. 


!H. von Glasenapp: Phil. Ind., str. 105. 

U Mahdbharati (XII, 38—39) naziva se imenom Ći&rvška 
neki demon (r&kšasa), prerušen u br&ahmanskog asketu. Iako 
se tu ne govori pobliže o njegovoj nauci, moguće je, da je bio 
smatran mitskim začetnikom ove nauke, po uzoru na druge 
stare sisteme, jer se materijalistička nauka spominje u upani- 
šadama već oko polovine prvog tisućljeća pr. n. e. — Nasu- 
prot tome, prevladao je etimološki izvod iz korijena ćarv- 
(jesti), kao pogrdni naziv za moralnu primjenu senzualizma. 

Prije nego se osvrnemo na tekstove, koji uglavnom posred- 
no dokumentiraju spomenute oblike materijalističke nauke, 
razmotrit ćemo povijesne uvjete razvitka u prvom tisućljeću 
pr. n. e. 


2. POVIJESNE OKOLNOSTI 


Ranije smo spomenuli, da se iz usporedbe jezika i motiva 
Rig-vede s najstarijima slojevima Aveste, a i iz nekih drugih 
povijesnih okolnosti može zaključiti, da su arijska plemena 
prilikom dolaska u Indiju donijela iz indoiranske pradomo- 
vine osnove određenog pogleda na svijet i društvenog uređe- 
nja. Kastinski je sistem bio proizvod prilagođavanja arijskog 
okupatora novim prilikama. U izvjesnom povijesnom razmaku 
od primjene oblika društvenog uređenja, dolazi i do unutra- 
šnjeg ideološkog prilagođavanja novim prilikama. Dok se 
tradicionalni brahmanski sistem učvrstio na zapadnoj obali 
rijeke Gange, na njenoj su istočnoj strani počele da cvje- 
taju neortodoksne udstika nauke u prilikama relativnog 
kulturno-političkog liberalizma. U drugoj se polovini prvog 
tisućljeća pr. n. e. prilagođuje i ortodoksna religija novim 
prilikama i utjecajima, i pokušava da ih preradi u svome 
stilu, ali na popularan način. Rezultat su toga napora eposi, 
u prvom redu filczofsko-religijska nauka sadržana u Maha- 
bharati. — Nauka se Buddhe i Mahavire pojavljuje, međutim, 
u vrijeme, koje se s pravom može nazvati »doba eksperime- 
nata u filozofiji«.? 

Kakvi su bili opći uvjeti, koji su pogodovali tim eksperi- 
mentima? To su bili uvjeti traženja ravnoteže između dva 
društvena sloja, pošto je prošlo vrijeme surovog osvajanja. 
To je razdoblje rada da se očuva kontinuitet vrijednosti, koje 


* Radhakrishnan, 0. c., I, str. 272. 

su se održale na jednoj i drugoj strani nakon osvajačke na- 
jezde. — »Kad nabujale životne snage ispoljuju svoja prava, 
nije neprirodno, da se mnogi ljudi odaju neobuzdanoj mašti. 
Usprkos tome, složenost nazora i nastojanja pomaže, da se 
život unaprijedi. Intelektualni pokret toga vremena naglaša- 
vao je svoje pravo na slobodu istraživanja. Time je slabio 
tradicionalni autoritet u borbi za istinu. Sumnja se više nije 
smatrala opasnom.« — »Materijalizam znači izjavu o duhov- 
noj nezavisnosti pojedinca i odbacivanje principa autoriteta. «? 

S druge strane, s obzirom na isticanje »istine o bolu« kod 
budista i kod gjainista, često u vezi s opisanim socijalnim 
pobudama, te s obzirom na hedonizam ć4rvaka, shvatljiv je 
i ovaj zaključak indijskog povjesničara: »Osjećaj neuspjeha, 
neuspjeha države i društva, gubitak nade u svijet, nepovjerenje 
u sposobnosti čovječanstva, natjerali su pojedinca natrag u po- 
dručje vlastite misli i osjećaja.«“ Ovakve zaokrete u ideolo- 
škim stavovima mogla je ortodoksna religija smatrati samo 
povoljnim za vlastite ciljeve. Čitavo to zamršeno stanje odra- 
žava se u idejnom sinkretizmu Mahabharate. 


3. DOKUMENTI I HIPOTEZE O NAUCI LOKAYATA 
I ČARVAKA 


Petrogradski rječnik, osnovni evropski priručnik u 19. st. 
za proučavanje stare indijske književnosti, prevodi riječ lokd- 
yata terminom »materijalizam«. Navodi se niz mjesta, gdje se 
riječ pojavljuje, a negdje se napominje, da riječ vjerojatno 
ima i drukčije značenje. 

T. W. Rhys Davids, utemeljitelj pali studija u Engleskoj, 
daje (1899) prvi puta nešto potanju povijesnu analizu toga 
termina, polazeći od podataka iz spomenutog rječnika, u 
uvodu svome prijevodu »Kutadanta-sutte«, gdje se javlja riječ 
lokdyata. On polazi od svjedočanstava u ranoj budističkoj knji- 
ževnosti, koja su najvažnija za ovaj studij." 

G. Tucci, suvremeni talijanski orijentalista, polazeći od 
Rhys-Davidsonovih podataka, napisao je studiju od osnovne 
# Id, str. 283. 


*Id., str. 274. 
* »Dialogues of the Buđdha«, I, Oxford, 1923., 2. izd., str. 166—172. 

važnosti, pod naslovom »Linee di una storia del materialismo 
indiano« (1923)." 

S. Dasgupta objavio je posebni dodatak o ovom problemu 
u IIL svesku svoje »History of Indian Philosophy« (1940). 

E. Frauwallner, u II. knjizi svoje »Geschichte der Indi- 
schen Philosophie« (1956), obrađuje materijalizam u poseb- 
nom poglavlju, gdje navodi iscrpnije neke budističke i gjaini- 
stičke dokumente. U bibliografskim podacima Frauwallner 
navodi jedno nedavno nađeno originalno djelo kasnijeg ma- 
terijalizma, te još neke studije, u koje ovdje nismo imali 
uvida, osobito djelo indijskog historičara Dakshina Ranjan 
Shastri, »Short History of Indian Materialism«, Calcutta 
1930.7 

Rhys Davids smatra, da je u petrogradskom rječniku 
» materijalizam“ grub i približan prijevod Šankarinog termina 
lokćyata, koji ipak daje evropskom čitaocu dobar uvid u uti- 
sak, koji je Šankara stvarao kod indijskog čitaoca, iako 
evropski materijalisti ne zastupaju mišljenja, koja Šankara 
pripisuje svojim lokayatikama (pristašama lokdyate)«. 

Ontološki materijalizam definira Buddha u mnogim svo- 
jim govorima riječima: »Tam gjivam tam sariram.« (»Duša je 
identična s tijelom.«). 

Verbalno razjašnjenje i opis naziva lokayata nalazi Rhys 
Davids u djelu pali književnosti iz 11. st. »Aggavamsa«: 
»Loka znači prosječni, nerazboriti svijet. Lokayata znači, da 
oni, koji se oko toga trude, ogledaju i bore, to čine iz zado- 
voljstva u diskusiji.« 

Ovdje je drugi dio termina izveden iz osnove yat-, »tru- 
diti se«. Budući da izraz ayata nije jednoznačan, nego se može 
izvesti i iz osnove yam-, »podržavati«, kaže se u slijedećoj 
rečenici citiranog teksta, da ta nauka »ne podržava duh u 
ispravnoj djelatnosti«. To je nauka nevjernika, koji se bave 
takvim beskorisnim diskusijama kao na pr.: »Sve je nečisto 
— Sve nije nečisto.« »Vrana je bijela — ždral je crn, iz tih i 
tih razloga«It.d.it.d. 


" Rim, Memorie della R. Accademia Nazionale dei Lincei, Serie V, vol. 
17, fasc. 7, i naknadno (1929) Serie VI, vol. 2, fasc. 10. 

? Frauwaliner navodi još dvije studije uglednih njemačkih autora, koje 
nismo mogli konzultirati: A. Hillebrandt: Zur Kenntnis der indischen Ma- 
terialisten (U »Aufsatze... Ernst Kuhn gewidmet«, Munchen, 1816) i w. 
Ruben: Materialismus im Leben đes diten Indien (»Acta Orientalia« XIII, 
Leiden, 1935). 

Ubrajanje lokdyata nauke u sofistiku mnogo je starijeg 
datuma, kako ćemo vidjeti u nastavku. 

Tucci nalazi kod Buddhaghose (5. st. n. e.) izvod izraza 
dyata iz termina dyatana, koji znači osnovu. Lokdyata kao 
nauka značila bi prema tome »osnovu nerazumnog i profanog 
svijeta«. Buddhaghosa govori o lok4ayati kao o vitandd-sattha 
ili sofistici. »Nyaya-sutra«, osnovno djelo skolastičke logike, 
nastalo početkom naše ere, definira termin vitandđ kao logič- 
ku diskusiju, koja se vodi radi kritike protivnikove teze, bez 
namjere da se postavi protuteza i da se brani kao pošteno 
uvjerenje. Ona se služi lažnim analogijama, čija je svrha da 
smete protivnika i da ga dovede u proturječnost. 

U tradicionalnim krugovima i školama nije se, međutim, 
lokayata, a ni nauka o sofistici ili vještini uvjeravanja gledala 
isključivo s ovakvih negativnih stanovišta. U Kuautilyinoj 
»Artha-šastri«, (koju smo citirali u uvodu, u vezi s definici- 
jom pojma filozofije kod Indijaca), nalazimo, već nekoliko 
stoljeća prije naše ere, lokayatu spomenutu uz samkhyu | 
yogu kao logičku disciplinu. Medhatithi, u komentaru »Manu- 
ovog zakonika« (djela iz epskog razdoblja, VII, 43) govori o 
nauci ćarvaka kao o logičkoj disciplini u strogom smislu 
(tarka-vidyć). U to se isto vrijeme spominje kod Kdtyđijane 
i »Lok&yata-šastra« kao osnovno djelo ove nauke, a u 3. st. 
pr. n. e. postoji i komentar tog djela. Kasnije se »Lokayata- 
šAstra« pripisuje redovno Brihaspatiju i češće se citira do- 
slovno ili parafrazirano u polemici. 

Pokušavajući rekonstruirati pozitivni smisao i sadržaj na- 
uke lokćyata, Rhys Davids je postavio »radnu hipotezu... da 
se oko 500. g. pr. n. e. riječ lokayata upotrebljavala u dopun- 
skom smislu kao naziv za granu brahmanskog znanja, i da je 
vjerojatno značila poznavanje prirode (»nature lore«), mudrc 
izreke, zagoneike, pjesmice i teorije, koje su živjele u predaji 
o kozmogoniji, elementima, zvijezdama, vremenu, astronomiji, 
osnovnoj (fizici, pa čak i o anatomiji; zatim znanje o prirodi 
dragulja, ptica, zvijeri i bilja... U to se doba nijedna škola 
nije nazivala ovim imenom i nisu postojali posebni priručnici 
takvog znanja.« Rhys Davids nabraja dalje niz zanimljivih 
podataka o znanjima te vrste u predbudističkim upanišadama, 
pa o daljnjem razvoju iznosi ovakvu hipotezu: »Kad je količina 
toga znanja porasla i kad su se razne grane prirodne nauke 

počele redovno proučavati, onda se počelo gledati s negodo- 
vanjem na suviše isključivo bavljenje lok4yatom«. 

Kao osnov »svjetovnog znanja« lokđdyatu se pokušavala 
tumačiti i kao »politička nauka«. U didaktičkoj drami iz sko- 
lastičkog doba »Prabodha-ćandrodaya«, Krišna Mišra kaže, 
da ćdrvćka-materijalisti smatraju, da su pravo i nauka o 
državi jedine prave nauke, pod koje potpadaju i vještine po- 
ljoprivrede, trgovine i sličnih praktičnih radinosti. 

Frauwallner u ocjeni indijskog materijalizma također sma- 
tra politički interes bitnim, a svoju tezu dokumentira citira- 
njem istaknutih državnika i vladara kao predstavnika ovakvih 
teorija. Kastinski je sistem vladavine pogodovao u Indiji 
ranom i nezavisnom razvoju nauke o državi, čije principe u 
doba slavne Maurya dinastije u 4. st. pr. n. e. (Čandragupta) 
Frauwallner uspoređuje s Machiavellijevim. Predstavnik toga 
političkog materijalizma na dvoru CČandragupte bio je Ć4na- 
kya, nazvan također Kautilya. 

Predstavnik je radikalnog materijalizma bio u doba Buddhe 
i Mahavire kralj PA4yasi. On je na zločincima vršio eksperi- 
mente mučenja, s kojima je dokazivao da duša ne postoji.“ 

U takvim je okolnostima karakteristično isticanje nega- 
tivnog interesa ovoga praktičnog materijalizma u logičkim i 
dijalektičkim diskusijama. I tu je jedan od važnih razloga, 
zašto je razvitak materijalističkih teorija teško slijediti u ka- 
snijim razdobljima skolastičke filozofije, kad se logička i spo- 
znajnoteoretska pitanja raspravljaju s razrađenih formalnih 
stanovišta. Kao i u grčkoj filozofiji, tako je i u indijskoj sofi- 
stika prethodila sistematskom razvoju logičke nauke. Ipak se 
ne može negirati važnost kritike sa stanovišta senzualističkog 
materijalizma u kasnijem razvoju nauke o logičkom zaključku. 
U indijskoj je filozofiji ta važnost potencirana razvitkom nekih 
srodnih stavova u nauci budističkih logičara, na koje ćemo se 
u nastavku osvrnuti. 

Dasgupta smatra, da podatke, koji govore u prilog prirodo- 
pisnog i političkog tumačenja nauke lokđyata, treba shvatiti 
kritički kao djelomične i dobrim dijelom indirektne. »Teško 
* Na pr. zatvorio bi zločinca osuđenog na smrt u hermetički Icnac, pa 
bi kasnije oprezno lonac otvorio, da duša, ako je ima, ne pobjegne nepri- 


mijećena. — Podaci o ovom vladaru nalaze se kod Buddhe u D. N. 23, 
a kod gjaina u »Uvangam«, 2. (Usp. Frauwalilner, II, str. 285—309.) 

je reći, kada je i kako starija nauka o sofističkoj logici, ili 
nauka o uvjeravanju, povezana s materijalističkim teorijama 
i revolucionarnim naukama o moralu, postala omrznuta jed- 
nako kod budista i gjainista kao i kod hinduista. Ranije je bila 
omražena jedino kod budista, dok se za brahmane govorilo, da 
tu nauku proučavaju kao jednu od sporednih grana svoje 
znanosti.«? 

Prema Dasguptinim istraživanjima, »lokćyata nazori su 
vrlo stari, vjerojatno isto toliko kao i Vede, ili još stariji, 
a bili su prošireni u sumerskom narodu predarijskih vre- 
mena... Moguće je, da su lokdyata doktrine potekle u ranijoj 
sumerskoj civilizaciji iz običaja, koji su tada vladali, da se 
mrtvaci ukrašavaju, i iz uvjerenja, da tijelo živi i poslije 
smrti. Iz toga se kasnije razvilo shvaćanje, u vezi s vjerova- 
njem u identitet duše i tijela, da ništa ne preživljuje smrt, ako 
se mrtvo tijelo spali, pa da ne može biti zagrobnog svijeta. 
Već u »Katha« i »BrihadAranyaka« upanišadama nalazimo do- 
kaze, da su postojali ljudi, koji nisu vjerovali u opstanak bilo 
kakve svijesti nakon smrti, nego su mislili, da smrću sve pre- 
staje. U »Chandogyi« nalazimo, da Viroćana vjeruje, da je 
tijelo dtman, a na tom se mjestu ova nauka povezuje uz običaj, 
koji postoji kod Asura, da se mrtvo tijelo ukrašava.«! 

Materijalistička filozofija razvijala se tako iz dvije ten- 
dencije ranog indijskog mišljenja: iz interesa za prirodne 
pojave i iz interesa za sofističku logiku. Najstarije djelo, koje 
se spominje pod naslovom »Lokayata-sitra«, spada u ovu po- 
sljednju kategoriju. 

U procjenjivanju povijesne uloge i proširenosti materija- 
lističke filozofije u Indiji potrebno je također paziti, da se ne 
žigošu bez daljnjega i u našem smislu kao »materijalističke« 
škole i tendencije, koje se gdjekada u ortodoksnoj književnosti 
nazivaju »ateističkima«. Indijska klasična filozofija poprima 
teističke forme tek u doba eposa. Vidjeli smo da iskonski ona 
nije teistička, a i njen povijesni i ideološki najviši skolastički 
izraz, Šankarina ved&nta-advaita, ostaje idealistički monizam. 
U teističkim školama klasičnog doba nastao je običaj, da se 
protivnički sistemi osuđuju kao ateistički. Na taj je način 


" Dasgupta, 0. €., III, str. 516. 
NId., str. 525. 

dualistička filozofija stmkhya nazivana.ateističkom, zato jer 
se je ograničavala na čistu analitičku kategorizaciju fenomena, 
iako nikada nije zabacila duhovni princip (puruša). U sličnom 
smislu srednjovjekovni vedantinski pisac Kumarila osuđuje 
pristaše ortodoksne škole piirva-mimamsć, da su među njima 
rasprostranjeni ateistički nazori. 

Još ranije i u još širem smislu karakterizirani su svi neor- 
todoksni sistemi, koji se nisu temeljili na autoritetu Veda, kao 
nistika (negatori). U tu se grupu ubrajaju i budizam i gjai- 
nizam, iako je u ovom posljednjem nauka o besmrtnosti indi- 
vidualnih duhovnih monada izražena na način, koji predstavlja 
ekstrem u indijskoj filozofiji. 

U Buddhinoj sistematizaciji 62 brahmanska sistema, »Bra- 
hmagjalasutta« (D. N. 1), dobar se dio može obuhvatiti u 
jedinstveni sklop skeptičke, hedonističke i materijalističke 
nistika nauke. — U to doba razvoj sofistike (hetu-vada, po 
nalaženju »uzroka« za svaku tvrdnju; pristaše se nazivaju 
haituka) prevladava karakteristika skepticizma, a ne materi- 
jalizma. Pojam materijalizma, u najužoj vezi s etičkim hedo- 
nizmom, formuliran je jasnije u izrazu ćdrvdka. 

Tek kod nešto kasnijih srednjovjekovnih pisaca (Kama- 
lašila, 8. st, Krišna Mišra, u spomenutom djelu, Gunaratna, 
14. st.), ubrajaju se ć4rvdke među pristaše nauke lokđyta. 

Brihaspatiju kao utemeljitelju materijalističke nauke pri- 
pisuju se tri sutre, čije su teme: nauka o realnosti (tattva), o 
četiri elementa (zemlja, voda, vatra i zrak) i kritika teorija o 
svijesti (ćaitanya). 


4. REKONSTRUKCIJA TEZA 
A) SVJEDOČANSTVA 
Svjedočanstva o materijalističkoj nauci u upanišadama i 
ranoj budističkoj književnosti već smo spomenuli. 


U Mahabhdrati (XII, 186) spominje se nauka Bharadvćgje, 
koji je smatrao, da se životne funkcije mogu razjasniti fizičkim 
i fiziološkim putem, pa da je prema tome pretpostavka o duši 
suvišna. 

Rimdiyana sadržava mnogo manje filozofskih dijelova. Ipak 
se i tu spominje materijalistička nauka Gjdvadlija, koji je nije- 
kao život poslije smrti i ustajao protiv žrtvenih obreda. Ovaj 
je posljednji motiv osobito značajan za sve ndstika škole i 
očito je uperen protiv brahmanske hegemonije. On daje na- 
glasak i odlomku o nauci materijalista, koji je uključen u 
našu hrestomatiju iz povijesti filozofije »Sarva-daršana- 
samgraha« (autor Mćdhava, 14. st). 


Prabodhaćandrodaya, didaktička drama skolastičkog ve- 
dantinskog pisca Krišnu Mišre, kojega smo već spominjali, 
sadržava slijedeći kratki prikaz materijalističke nauke: 


»Lokćyata je jedina nauka. Njen je autoritet samo osjetna 
očitost. Elementi su zemlja, voda, vatra i zrak. Bogatstvo i uži- 
tak svrha su ljudskog života. Materija može da misli. Nema 
drugog svijeta, sve svršava smrću.« 


U polemičkim spisima kasnijeg skolastičkog doba (8.—l14. 
st.) nalazimo detaljnije podatke o nauci materijalista, pa ćemo 
prema njima nastojati da rekonstruiramo osnovne teze o kau- 
zalitetu, o svijesti i o moralnom stavu materijalista i njihovu 
povijesnu ulogu u filozofskoj diskusiji tih vremena. 


B) TEORIJA KAUZALITETA 


Materijalistička logika odnosno spoznajna teorija odlikuje 
se prvenstveno perceptualizmom. Postoji samo ono, što se može 
zamijetiti pomoću pet osjetila. — Indijska je logika iskonski 
bila usmjerena intuicionistički. Taj je smjer određen već u 
religioznim praosnovama mišljenja i autoriteta, koji se manje 
poziva na lični odnos sa svijetom stvaralačkih božanstava, a 
više na neposredno duhovno viđenje i na njegovu principijelnu 
dostupnost. Put askeze je prvenstveno put spoznajne metode 
praktičnog uma, kako smo već naglašavali. Ta spoznajna me- 
toda ima uvijek svoje racionalno definirane stupnjeve »aristo- 
kratske« evidencije. 

Zbog tih se okvira problema spoznaje uopće središnje pita- 
nje indijske logike odnosilo uvijek na prirodu veze među 
terminima logičkog zaključka (anumćna).!! Kako već u doba 
Rig-vede pojam kozmičke zakonitosti (rita) stoji daleko iznad 


1Vy. o tome VII. poglavlje. 

autoriteta bogova, pitanje povezanosti uzroka i posljedica 
pojavljuje se u središtu diskurzivne i intuitivne logike, a i u 
središtu etičke problematike, koja polazi od pretpostavke pane- 
tičkog karaktera kauzalnog determinizma. 

Prirodno je, da lokayata polazi od negacije univerzalnog 
važenja svakog principa zaključivanja od uzroka (hetu) na 
posljedicu (s&dhya). Temeljni odnos uvjetovanja (up4dhi) ne 
može postati predmetom osjetnog opažanja, pa se prema tome 
ne da ni dokazati. Ipak se i u materijalističkoj nauci već na 
ovoj iočki počinju razlikovati dvije tendencije na osnovu od- 
nosa prema principu dovoljnog razloga, slično kao i u aristo- 
telovskoj logici. To su dvije spomenute materijalističke škole, 
radikalna dhirta (nazvana tako od protivnika po »zlona- 
mjernom lukavstvu«) i umjerena sušikšita (»kultivirana«). 

Dhurta odbacuje razlikovanje uzroka u realnom smislu 
(causa) i dovoljnog razloga u smislu logičke nužde (ratio), razli- 
kovanje induktivne i deduktivne metode, dok sušikšita to ne 
čini, nego samo ograničava važenje induktivnog zaključivanja, 
slično evropskim empiristima.!'? 


Dhurta ističe, da veza jednog predmeta s drugim pretpo- 
stavlja njihov uzajamni odnos u prošlosti i budućnosti, a ne 
samo u sadašnjosti. Prošlost i budućnost, međutim, nisu zahva- 
tljive neposrednim opažanjem. Neposredno se zahvaćanje ne- 
kom razumskom intuicijom također odbija. Prema tome razum 
ne može zamjećivati odnose uzajamnosti, koje ne mogu da 
zamijete osjetila. Tu vrstu odnosa pretpostavlja oblik zaklju- 
čivanja od uzroka na posljedicu. Uzročna se veza određuje 
iskustvom na osnovu velikog broja slučajeva. Budući da pri- 
roda i kvalitet stvari nisu postojani, ne može se pretpostaviti, 
da bilo koja dva predmeta ostaju u određenom uzajamnom 
odnosu u svim okolnostima, u svako vrijeme i na svakom 
mjestu. Nije moguće isključiti ni iznimke, usprkos velikom 
broju provjerenih slučajeva. Iako se može zamijetiti nedosta- 
tak vidljivih uvjeta, ne može se isključiti pojava nevidljivih. 


Gjayanta (9. st.), predstavnik skolastičke logičke škole 
nyaya, pobija u svom djelu »Nyaya-mangjari« ova shvaćanja, 
pa spominje i to, da dhurta-ć4rvdke u svojim sutrama nastoje 
dokazati, da nije moguća ni logička kategorizacija (paddrtha). 


'* Dasgupta, kod kojeg su usporedbe s evropskom filozofijom rijetke. 
upozorava ovdje na srodnost s idejama B. Russela u »Mysticism and Logic«. 

Sušikšita stanovište zastupa Purandra (oko 7. st.), kojega 
spominje Kamalašila (8. st) u djelu »Pangjika«. Purandra 
smatra, da je induktivna generalizacija vjerojatna utoliko, 
ukoliko nalazi potvrdu u osjetnom iskustvu, dok u transcen- 
dentalnim i transcendentnim područjima ne može da važi na 
osnovu logičke snage (tarka) čistog mišljenja. 


Pobijajući nauku materijalista, Gjayanta ističe univerzal- 
nost principa logičke spoznaje. U klasičnom primjeru uzročnog 
odnosa dima i vatre, do generalizacije ne dolazi putem provje- 
ravanja neizmjernog broja slučajeva, jer duh uzročnu vezu ne 
spoznaje iz odnosa dima i vatre u stvarnosti, nego iz odnosa 
pojmova vatre-nosti (vahnitva) i dim-nosti (dhumatva). Kad 
ne bismo priznali univerzalnost logičkog zaključka, onda bi 
logičku spoznaju morali smatrati zavisnom od instinkta. No 
u tom bi slučaju tek zapali u intuicionistički misticizam, jer 
bi tako bilo moguće na pr., da stanovnici Kokosova otoka, 
koji ne znaju za vatru, vide dim i zaključe, da je on posljedica 
vatre. 

S metafizičkog gledišta, predstavnicima sušikšita škole bilo 
je lakše naći zajednički jezik s predstavnicima klasične logike, 
nego što je bilo evropskim skepticima. Sve indijske škole sma- 
traju razum šestim ošjetnim organom, koji pripada u sklop 
materije (prakriti), a ne duha (dtman ili puruša). Među sfe- 
rama psihomaterijalnosti, područje je manasa u svim školama 
najniže prelazno organsko područje između stožčra, koje 
evropska filozofija naziva »osjetnost« i »duh«. 

Takav je prelazni oblik »kultiviranog« materijalizma opi- 
san u povijesnom dijelu »Sarvasiddh&ntasarasamgraha«, koje 
se pripisuje Šankari, a odlikuje se širinom duha i ljepotom 
izraza: 


»Tko tako divno boji paune, tko daje kukavici tako izrazit 
glas? U tome ne postoji drugi uzrok osim prirode.« (II, 5) 
»Inteligencija, utjelovljena u prilagođenim oblicima ele- 
menata koji nemaju inteligencije, nastaje na isti način, kao 
što crvena boja nastaje iz mješavine četiriju organskih 
sastojaka.« (II, 7) 


»Atman je samo ovo tijelo, oličeno atributima kao što su 
izrazi: ,Ja sam snažan“, ,Ja sam mlad“, ,Ja sam star“, ,Ja 
sam u zrelim godinama“ i t. d.« (II, 6) 

Ovim posljednjim konstatacijama o strukturi manasa i 
ćtmana dodirujemo već drugu temu naše rekonstrukcije. 

Ina treću se, etičku temu lokđyata nauke osvrću kritičari 
već u vezi s problemom logičke univerzalnosti. Udyayana, 
predstavnik nydya škole (10. st.), kaže da bi nauka ć4rvdka o 
čistom perceptualizmu, dosljedno primjenjena, dovela ljude 
do toga, da ne vjeruju ništa, što ne opažaju u određenom 
trenutku, a time bi ozbiljno poremetila čitav naš praktični 
život i poredak. 


C) TEORIJA SVIJESTI 


Problem kategorija i problem svijesti, koji su gore samo 
nabačeni, dolaze u središte diskusije pri razradi sistema, što 
ga možemo nazvati indijskim kartezijanizmom, u 10. i 11. sto- 
ljeću, kod Yamune i njegova nastavljača Rimdćnugje, najznat- 
nijih indijskih mislilaca poslije Šankare. Klasični problem 
univerzalnog dtmana ovi su mislioci prvi zaoštrili u problem 
mam-ćtmana ili »moga samosvojstva« (engleski »my-self«) i 
time su cijeli problem spoznaje i bitka reducirali na jednu 
točku, koja odgovara Descartesovu »Ego cogito« (aham anu- 
bhđvami — »ja spoznajem«, glasi RAmanugjina formula). Iz 
činjenice, da spoznaja nastaje u slijedu postepenosti, a ne u 
obliku istovremenosti sveopćega znanja, zaključuje Y&muna, 
da organ mišljenja (manas) ne može biti istovetan s dtmanom 
kao subjektom spoznaje. Razliku između svoje filozofije i ma- 
terijalista YAmuna svodi na to, da materijalisti nazivaju 
»manas« ono, što on naziva »ćtman«, drugim riječima, da ne 
razlikuju ego i cogito. Istu pogrešku čini, međutim, i Šankarin 
idealistički monizam. Odnos prema monizmu i dualizmu time 
se za YAmunu komplicira, kao što je bilo i u slučaju Descar- 
tesa, no on snagu svoga stanovišta gleda u strogom vođenju 
računa o spoznajnim činjenicama i ne osjeća se ponukanim, 
da se opredjeljuje poput Descartesa pod pritiskom ontoloških 
teorija. To se odražava već u nazivu ovoga posljednjeg velikog 
sistema: Njegov glavni protivnik, Šankara, nazvao je svoj ide- 
alizam advaita (anti-dualizam). YAmunin 1 RAmanugjin sistem 
nazivaju se višištadvaita, što znači ili: višišta-advaita (kvali- 
ficirani monizam, za razliku od Šankarinog radikalnog moni- 
zma), ili: višišta-dvaita (kvalificirani dualizam). 

»Filozofija se Yamune suprotstavljala neposredno nauci 
čirvika. Zato je najbolje, da Yamuninu teoriju duše razma- 
tramo ovdje u vezi sa shvaćanjima ćarvdka. Yamuna polazi od 
pojma samosvijesti, pa kaže da naša percepcija »,Ja znadem“ 
jasno upućuje na ,sebe“ kao subjekt.« Ovim riječima Dasgupta 
počinje analizu Yamunine nauke.!? 

Yamuna zalazi u analitičku diskusiju teza, koje su spo- 
menute kao materijalistički stav u našem citatu iz »Sarva- 
siddhantasarasamgraha«: Kad bi svijest bila rezultat kemijske 
promjene, kao u slučaju nastanka crvene boje kombinacijom 
raznih sirovina, onda bi svijest nastajala u česticama, a naša 
bi svijest bila zbir tih čestica. U tom bi slučaju morala posto- 
jati percepcija mnogih »ja« u nama, pa ne bi mogao da na- 
stane identitet svijesti. — Odbijajući ovakvu ontološku kombi- 
naciju s jedne strane, a s druge strane Šankarinu afirmaciju 
apsolutne svijesti uz negaciju njene bitne zavisnosti od poje- 
dinačnog aktualiziranog subjekta iskustva, Yamuna se zado- 
voljava introspektivnom evidencijom o jedinstvenosti i neza- 
visnosti samosvijesti od bilo kakvih (fizičkih ili mentalnih 
nizova. Sve, što bi kompliciralo tu iskonsku evidenciju o »Ego 
cogito«, Yamuna odbacuje kao proizvoljnu ontološku hipotezu. 

Materijalisti su se u diskusiji s logičkim teorijama nydya 
okoristili i ovim argumentom protiv univerzalija: Uvjet je 
uzročne veze očito u neospornoj vezi s posljedicom, ali nije u 
istoj takvoj vezi s uzrokom. — Yamunina teorija kategorija i 
svijesti vraća se na problem univerzalija s druge strane: Sve 
se pojave mogu očitovati samo uz pretpostavku druge katego- 
rije, koja ne spada u njihovu klasu. Jedino je svijest samo- 
očita i nezavisna od stranih kategorija u neposrednoj datosti. 

S budistima su materijalisti vodili diskusiju o kontinuitetu 
nizova svijesnih stanja i o prekidu, koji u tim nizovima izaziva 
smrt i rođenje. Budući da budisti nisu priznavali postojani 
princip individualiteta (dtman), razlikovali su se od mate- 
rijalista uglavnom po tvrdnji, da su nizovi svijesti beskonačno 
kontinuirani kao i svi drugi egzistencijalni nizovi, usprkos 
neprestanoj mijeni stanja i kvaliteta. 


9 O.c., III, str. 140. — U daljem ćemo se prikazu teza držati uglavnom 
Dasguptine interpretacije tekstova, koja citira originale u bilješkama 1 
onda kad ne daje njihov doslovan prijevod, nego smisao pojedinih stavova. 

Predstavnik je šušikšitua nauke Kambalašvatara smatrao, 
da svijest nastaje iz biomotornih funkcija organizma, prven- 
stveno iz daha (prdna). Ta teorija nije daleko od predodžbi 
ranih upanišada. Na osnovu toga je isticao, da embrionalno sta- 
nje organizama prije rodenja mora nužno značiti prekid u nizu 
svijesti. Glavni protudokaz budista kao i ostalih teorija o 
reinkarnaciji polazi od prirodenih instinkata. Pri tome Ka- 
malašila u djelu »Pangjika« upotrebljava čitav tehnički apa- 
rat teorije zaključka, pa kaže, na pr., da je prvi princip uzroč- 
nosti, da je uzrok ono, što je važno uočiti, a što je bilo prisutno, 
ali nije bilo uočeno, dok se nije ispoljilo kao uzrok. Tako je i 
sa sviješću kod zametka ili u nesvijesnim stanjima. Dalje, kad 
su u dva slučaja jednaki svi uvjeti osim jednoga, a uvođenjem 
toga jednoga nastaje novi fenomen u onom slučaju, u kojem 
je taj uvjet pridošao, a u drugome ne, onda je taj element 
uzrok novoga fenomena. — Empirijski, osim prirođenih instin- 
kata, navodi se, kao dokaz elementarne nezavisnosti svijesti 
i njene principijelne neprekidnosti, slučaj paralize tijela uz 
normalno djelovanje svijesti. — Kao negativni dokaz ističe se, 
konačno, da koegzistencija nije dokaz uzročnog odnosa, jer 
koegzistencija dviju stvari može biti posljedica nekog trećeg 
uzroka. 

Duhu se indijske filozofije činila uvijek logički najapsurd- 
nijom teza o prvom pokretaču (primum mobile). I taj se motiv 
iskorišćava u polemici protiv materijalista. — Kad bi tijelo 
bilo uzrok prve pojave svijesnog znanja, a ne kasnijih, koja su 
produkt empirijskog kontinuiteta svijesti, koji neki sušikšita 
materijalisti čini se da priznaju, to bi značilo priznati, da ta 
kasnija psihička stanja mogu da nastaju bez zavisnosti od 
tijela. 

Daljnji značajni element indijske filozofije, koji ulazi u 
ovu diskusiju, jest pažnja. Pažnja je nužni preduvjet spozna- 
vanja. Bez te pretpostavke nije moguća ni osjetna spoznaja 
putem samih osjetnih organa i njihovih sposobnosti. To isto 
vrijedi i za razum. koji ne može dovesti do spoznaje bez osjetne 
podloge. Zato svijesna stanja nisu niti proizvod tijela niti duše, 
zaključuju budisti, nego predstavljaju nezavisni i beskonačni 
uzročni niz za sebe. Pamćenje ranijih stanja svijesti pri tome 
je odvojen fenomen bez odlučne važnosti. Ipak, jedinstvo niza 
svijesnih stanja, njihova kauzalna (karmička) povezanost tek 
omogućava naš utisak o identitetu tijela. (Ovdje se ponovno 

približujemo Bergsonovim i Husserlovim teorijama pamćenja 
i pažnje.) 

Argumentacija gjaina i nydya škole razlikuje se od budi- 
stičke, pa je često njihova kritika materijalizma uperena isto- 
dobno i protiv budističke negacije individualnog duha (a gdje- 
kada i protiv Šankarine). 


Vidyđdnandi u djelu »Tattvartha-šloka-v&rtika« polazi od 
razlike izvanjskog i introspektivnog opažanja. Svijest se o 
bojama predmeta, na pr., ne može smatrati tipičnim slučajem 
samosvijesti, dok svijest: »Ja sam sretan«, upućuje neposredno 
na opažanja samosvijesti, i nije zavisna od osjetnih sredstava 
opažanja. Kad bismo nijekali tu neposrednu evidenciju, zaklju- 
čuje Vidy&nandi slično Y&Amuni i Ramanugji, onda ne bi bilo 
moguće tvrditi ništa drugo, jer je svaka tvrdnja izraz te samo- 
svijesti. Prema tome ne bi mogla da dođe do izražaja ni tvrd- 
nja materijalista o materijalnosti svijeta. 


Gjayanta u spomenutom djelu »Ny&ya-mangjuri« polazi od 
logičke funkcije svijesti, od njenog koordinacionog zadatka u 
odnosu prema utiscima osjetila, pa odatle zaključuje, da iden- 
titet samosvijesti ne može biti proizvod toka osjetnih utisaka. 

I Gjayanta upotrebljava etički argumenat protiv materi- 
jalista, ali kao dokaz teorije o karmanu: Ne samo prirođeni 
instinkti, nego i različitosti u psihičkim sposobnostima, a oso- 
bito nejednakosti u »ubiranju plodova« iz istovrsnih napora, 
za njega su dokaz kontinuiteta individualne svijesti. 


Sankara, u svom najautentičnijem djelu, komeniaru Bra- 
hma-sutre, rezimira nauku lokdyata ovako: Kretanje živih bića, 
svijest, pamćenje i druge razumske funkcije jesu svojstvo 
tijela, jer iskustvo o njima imamo samo u tijelu, a ne izvan 
njega. Šankarin je odgovor, da sve te pojave gdjekada ne 
postoje, ma da tijelo postoji. Osim toga osobine tijela, kao što 
je boja, oblik i sl., opaža svatko, no ima ljudi koji ne mogu da 
opaze svijest, pamćenje i t. d. Konačno, kad bi svijest bila 
proizvod tijela, ona ne bi mogla da opaža tijelo, kao što ni 
vatra ne može da sagori sama sebe, kao što se ni plesač ne 
može popeti sam sebi na ramena. Tijelo je instrument svijesti 
dtmana. 

Od materijalističkih nam je odgovora na prigovore o ato- 
mističkoj teoriji nastanka svijesti poznata usporedba sa svoj- 
stvom opojnosti alkoholnih pića. Za nastanak određenih kva- 

Jiteta potrebni su specifični uvjeti i odnosi u materijalnim 
sastojcima. Tako i svojstvo opojnosti u piću ne pretpostavlja 
samo prisutnost potrebnih tvari, kao što su brašno, voda i me- 
lasa, nego i to, da se te tvari nalaze u određenom stanju, kad 
ulaze u smjesu. Kao što svojstvo opojnosti ne može da nastane 
u pijesku, isto tako ne može ni svojstvo svijesti da se razvije 
iz glinenih oblika, nego je potrebno, da postoje određene tvari 
u određenom stanju tijela (koža, kosti, meso, krv). Na osnovu 
toga razvija se teorija o »tri tjelesna soka« kao podlozi psi- 
hičkih stanja (sluz, žuč i vjetrovi). — Nasuprot teorijama o 
specifičnosti samosvijesti za razliku od ostalih vrsta svijesti, 
materijalisti ostaju na stanovištu, da ne postoji bitna razlika 
između svijesti: »Ja spoznajem«, i svijesti: »Ja sam mršav«,! 


D) ETIKA 


Madhava, u spominjanom djelu »Sarva-daršana-samgraha« 
opisuje hedonizam materijalista ovako: 


»Nema smisla tvrditi, da osjetni užici nisu čovjekova svrha, 
zato jer su vezani uz neku vrstu neugode. Svrha je mudrosti, 
uživati čisti užitak u najvećoj mjeri, a zanemariti neugodu, 
koja ga neophodno prati. Zato ne trebamo iz straha pred 
neugodnostima odbacivati užitke, koje naša priroda instink- 
tivno priznaje kao urođene.« 

Čuvena »Kdma-siitra«, ili stra o užicima, kaže za mate- 
rijaliste: 


»Bolji je danas golub, nego sutra paun, 
bolji je izvjestan novčić, nego neizvjestan cekin, 
to je nauk lokdyata.« (I, 2, 29) 


Snažna je strana lok&yata nauke bila borba protiv brah- 
manske hegemonije i praznovjerja. U tome se čak i Šanka- 
rina nauka slagala s njima, kako ćemo još vidjeti u poglavlju 
o »Bhagavad-Giti«. Vedantinski pisac Šriharša, iz 8. st., u djelu 
»Naišadhačarita« opisuje tu nauku materijalista ovako: 


»Samo nerazumni ljudi i nesposobni za rad zarađuju kruh 
vedskim žrtvama... Ne postoji izvjesnost o čistoći kasta. 


* Prabhććandra, Nydyakumudraćandra (citirano prema Frauwalineru). 

S obzirom na neukrotivost spolnih pobuda kod muškaraca i 
žena, nemoguće je reći, da je ikoja loza ostala čista otkad 
postoji, kroz sve mnogobrojne obitelji s majčinske i s očinske 
strane. Muškarci se mnogo ne brinu, da se održe čisti, a jedini 
razlog zašto drže žene u haremu jest ljubomora. Neispravno 
je smatrati da neobuzdan spolni život predstavlja neki grijeh, 
ili da grijesi imaju kao posljedicu patnju, a vrline sreću u 
slijedećem životu. Tko zna, što će biti u slijedećem životu, kad 
već u ovom životu vidimo da grešnici napreduju, a kreposni 
ljudi pate?« 


E) ZAKLJUČAK 


Tako je materijalizam, vršeći funkciju zdravoga razuma, 
u danim povijesnim uvjetima, u očima svojih protivnika bio 
velikim dijelom identificiran sa sofizmom i eristikom. Iako se 
iz povijesnih podataka može prilično jasno razlikovati niz 
raznih nihilističkih i anarhističkih nauka, stroge ideološke 
granice među njima nije moguće povući na svim bitnim pod- 
ručjima i u svim razdobljima. U tom se pogledu ne može govo- 
riti ni o strogom kontinuitetu, a ni o strogoj specifičnosti ma- 
terijalističke nauke. 


Značaj se materijalističkih ideja za razvoj velikih struja 
indijskog mišljenja ogleda prvenstveno u važnosti, koju je 
pobijanje njihovih ideja dobilo pri izgradnji drugih sistema. 
Objektivna nauka lok4yata bila je pri tome prirodno rekon- 
struirana prema potrebama protivnog diskutanta. U indijskoj 
je filozofiji ta okolnost potencirana uvjetima strukturnog 
razvoja sistema, o kojima smo u uvodu govorili. Povijesti su 
se filozofije i pisale zato, da se iz hijerarhijskog redosljeda 
klasičnih škola, pobijanjem niže pomoću više, konačno izvede 
svav vlastite škole kao najviši. 

Zbog svega je toga moguće o povijesnom sadržaju indijskog 
materijalizma donositi samo kritički ograničene vrijednosne 
sudove. Iz analize iskonskih kategorijalnih struktura staro- 
indijskog mišljenja, koje se u svojoj biti u toku povijesti nisu 
izmijenile, proizlazi dovoljno jasno, da u indijskoj filozofiji, 
koja je od početka bila izrazita filozofija svijesti za razliku od 
grčke, gdje se odgovarajući termin za svijest (Atman, citta, 
vigjnana) uopće ne pojavljuje, materijalizam nije mogao imati 
niizdaleka toliku ulogu kao u povijesti evropske filozofije, 

nego je nužno imao ulogu povremenog kritičkog korektora na 
rubu velikih misaonih struja. U tome je vjerojatno i glavni 
razlog nepovezanosti njegove tradicije. O surovu zatiranju 
ideja, na način kako se to dogadalo i događa u Evropi, teško bi 
se moglo govoriti. Što idemo dalje u povijest indijske filozofije, 
nailazimo na sve češće i konkretnije podatke o predstavnicima 
materijalističke misli, kako se može zaključiti već iz gornjeg 
nepotpunog prikaza izvora. 


VI. BHAGAVAD - GITA 


1. POVIJESNI RAZVOJ DVIJU OSNOVNIH IDEJA 
SAMKHYA I YOGA 


U poglavlju o upanišadama nastojali smo da ostanemo u 
idejnom okviru djela za koja se smatra, da su nastala prije 
budizma. Osnovne su ideje vedantinske nauke tu bile: identitet 
dtmana i brahmana, sveobuhvatnost tog vrhovnog principa 
i relativitet subjektivno-objektivnog rascjepa spoznajne svi- 
jesti. 

Ako sada ostavimo po strani pokušaje negacije i slamanja 
ovog monističkog temelja, o kojima smo govorili u prethodna 
tri poglavlja, nije teško vidjeti, u kojem se smislu mogla 
razvijati ishodišna vedantinska problematika: S jedne strane 
bilo je potrebno razraditi odnos relativne egzistencije prema 
apsolutnom bitku u spoznajno-analitičkom smislu, a to znači 
raščlaniti i kategorizirati elemente fenomenalog svijeta. S 
druge strane, trebalo je na osnovu takve analize rekonstruirati 
put koji vodi do ponovnog sjedinjenja relativne svijesti s apso- 
lutnom, put sadhane. Oba smo ta elementa našli vrlo jasno 
izražena i u neortodoksnim školama, osobito u budizmu. U cije- 
loj su indijskoj filozofiji obje ove teme oduvijek bile najuže 
vezane za teoriju evolucije. Samo je u tom sklopu moguće 
shvatiti grananje klasičnih škola indijske filozofije. 

Dvije se najstarije škole razvijaju tokom vjekova u dva 
filozofska sistema, čiji je paralelizam određen podjelom ovih 
dviju tema: klasifikaciju ili »pobrojavanje« elemenata bitka 
i bivanja preuzima simkhya, koja po tom zadatku dobiva i 
ime; »povezivanje« preuzima yoga (riječ označava »vezu« ili 
»spregu«; iz istog korijena potječe latinska riječ jugum i naša 
»jaram«). 

Postepeni se razvitak i razdvajanje ovih dviju smjernica 
može pratiti u upanišadama srednjeg ili prelaznog razdoblja, 
za koje se pretpostavlja da su nastale prije »Bhagavad-Gite«, 
u kojoj odvajanje spomenutih škola također nije još dovršeno. 
Od upanišada ovog razdoblja spomenuli smo već Katha i 
Švet&švatara upanišade, ne zalazeći u ovu njihovu specifičnu 
problematiku. 

U svom je klasičnom obliku samkhya dualistički sistem, 
dok se yoga pod utjecajem novijih popularnih kultova u doba 
Gite pretvorila u monoteizam. Problem starosti i porijekla 
ovih dvaju sistema nije riješen. 

Utemeljiteljem se simkhye smatra drevni mudrac Kapila. 
Povijesno je važan osobito problem, koliko je samkhya mogla 
utjecati na budizam u njegovu nastanku. Klasični je prikaz 
sistema sadržan u djelu »Samkhyakarika«, nastalom u 4. ili 
5. stn. e., čiji je autor Išvarakrišna. 

Osnovno su klasično djelo yoge » Yogasutre« Patangjalijeve, 
čiji se autor najčešće identificira sa slavnim učenjakom i lin- 
gvistom, koji je živio u 2. st. pr. n. e. 

Glavne pojmove, koji su nam potrebni za razumijevanje 
Glte, možemo izvesti iz spomenutih upanišada srednjeg 
razdoblja. 


A) KATHA-UPANIŠAD 


U Katha (ili Kđthaka) upanišadi nalazimo jednu od najra- 
nijih formulacija spoznajnog problema na način svojstven 
simkhyi i yogi. Tu se odnos duše, tijela i izvanjskog svijeta 
prikazuje slikom kola: Putnik je u kolima života dtman u 
individualnom obličju, kolima upravlja um (buddhi), kao uzda 
mu služi razum (manas), osjetila su konji, koje on obuzdava, 
a svijet je cesta po kojoj vozi. Na taj su način osjetila »upreg- 
nuta« ili »podjarmljena« (yukta) umom. Tu je sadržano važno 
stanovište, da nije dtman u sprezi života, nego njegov organ 
manas. 


B) ŠVETAŠVATARA-UPANIŠAD 


U Švetdšvatara-upanišadi nalazimo odgovarajući princip, da 
brahman ili dtman ne može biti neposredni uzrok zbivanja. 
Stvaralac se nalazi između njega i nas. To je Išvara, prema 

nauci yoge iz toga vremena. Na mnerazrešivi čvor pojmova, 
koji bi trebali da odrede odnos Išvare prema brahmanu i pre- 
ma nama samima, osvrnut ćemo se neposredno u okviru Gite. 

Srodnost je ove upanišade s Gitom najuža. Dok se s jedne 
strane u zaglavlju svakog poglavlja Gite spominje njezin puni 
naziv kao »upanišada o pjevu (gita) Blaženog Gospoda«, Šve- 
tašvatara-upanišad se karakterizira kao »pokušaj usporedan sa 
Bhagavad-Gitom, uz razliku, da je vrhovno božanstvo ovdje 
Šiva«, dok je u Giti Krišna.! 

Ovdje se javljaju i tri osnovna klasifikaciona termina sdm- 
khye, koji ne potječu toliko iz supstancijalne analize kozmi- 
čkog zbivanja, koliko iz opisa psihičke atmosfere, koja obavija 
njegov tok. To su tri osnovna modaliteta (guna) : sattva — pro- 
zirna jasnoća uma, rajas — magla osjećajnih i voljnih pobuda, 
i tamas — »tama« utonulosti u materiju. U upanišadi se ova 
tri svojstva spominju najprije po svojim bojama (bijelo, crve- 
no i crno), a zatim se iznose njihova filozofska obilježja. 

Čini nam se, da izraz »psihološki materijalizam«, koji smo 
prije iz nevolje skovali, tek ovdje, u strukturama koje pred- 
stavljaju srce klasične indijske filozofije, nalazi mogućnost 
adekvatnijeg razjašnjenja, ako naše supstancijalne predodžbe 
o svijetu zamijenimo predodžbom o ovim prelaznim i prolaz- 
nim osjenčanjima, ne polazeći ni oa »stvaralačkog mlaza 
života« poput Bergsona, nego od stvaralačke atmosfere guna. 


U četvrtoj je strofi ove upanišade nabrojen cijeli struk- 
turni okvir sistema samkhya: 


Svijet treba shvatiti kao točak »s jednim obručem u tri 
kruga, sa šesnaest krajeva, pedeset prečaka, dvadeset pro- 
tuprečaka, šest osmica, povezan raznovrsnim konopom, a 
kreće se po brazdama triju cesta, dok ga dva povoda u za- 
bludu vuku«. 


Ovdje se Išvara shvaća kao obuhvatni glavni obruč. Tri 
kruga, koji ga ovijaju, jesu tri guna. Šesnaest su krajeva pet 
osjetnih elemenata, pet osjetila, pet organa djelatnosti i ra- 
zum (manas). Pedeset su prečaka pokretne snage svemirskog 
zbivanja, u biti negativne vrednote metafizičkog neznanja, 
zablude i mđye. Šankara ih klasificira ovako: 5 osnovnih za- 


! Radhakrishnan, 0. €. I, str. 511. 

bluda (neznanje, samoljublje, ljubav, mržnja i strah), 28 ne- 
sposobnosti, 9 nezadovoljstava, 8 protuteža savršenstvu. — 
Dvadeset su protuprečaka deset osjetnih organa i njihovih 


deset predmeta. — Šest osmica: 1. materija (prakriti) sa osam 
uzroka za pet materijalnih elemenata i za tri psihička organa 
(razum — manas-, um — buddhi- i »svijest o svome ja« — 


ahamkćra); 2. osam elemenata, od kojih je složeno tijelo (dh4- 
tu); 3. osam oblika vlasti nad sobom; 4. osam uvjeta bitka; 5. 
osam vrsta bogova (deva); 6. osam vrlina dtmana. — Raznovrsni 
su konop strasti (kama) — Tri su ceste pravda, nepravda i zna- 
nje. (Prva dva, dharma i adharma, shvaćaju se češće obadva 
kao putovi koji vode oslobođenju — jedan pomoću vjerskih 
propisa i obreda, a drugi slobodnim traženjem spoznaje, koje 
se priznaje u principu kao i u budizmu.) — Zabluda je 
nepoznavanje samoga sebe kao ćtmana, do čega dolazi iz dva 
razloga: dobrim i zlim djelima. (Dobra nas djela vode na put 
bogova, a ne na put oslobođenja iz kozmičkog zbivanja.) 


Nešto jednostavnija je formula klasičnog sdmkhya sistema 
sa 25 bitnih elemenata (tattva, doslovnije: nosioci obilježja 
»toga tu«, ili iskonske datosti): 


Odvojen od svjetovnog zbivanja Nasuprot tome, 23 elementa 
ostaje transcendentni duhovni = osjetnosti razvijaju se iz prin- 
princip cipa pramaterije 


1. puruša 2. prakriti: 
3. um (buddhi) 
4. individualna svijest 
(aham-kđra, »faktor ja«) 
ru O o i =. 


5. razum (manas) 16 —20. pet velikih eleme- 
—— nata (mah&bhitani) 
6.—10. pet organa  11.—15. pet or- 21.—25. pet kvalificiranih 

spoznaje: gana djelat- elemenata (višeša) 
sluh nosti: 

i govor 
29 zahvaćanje 

k hod 

Orus izmjena tvari 
miris održanje vrste 

Ahamkara je duševni kvalitet, koji ostaje prilično neraz- 
jašnjen u literaturi. Nema sumnje, da je posrijedi termin, koji 
odgovara latinskome principium individuationis. Odavde se 
razdvaja subjektivna i objektivna strana empirijskih eleme- 
nata. 16.—20. su elementi (eter, zrak, vatra, voda i zemlja) u 
svome »čistom« stanju, dok su 21.—26. ti isti elementi u svo- 
jim pojavno zamjetljivim oblicima. 

Drugi je dio »Švetašvatara-upanišade« posvećen praktičnoj 
nauci yoge. Za metafizički iskonski stav yoge čini nam se 
osobito značajna XV strofa na kraju prvog odlomka: 


»Kao ulje u sjemenju sezama, kao maslo u vrhnju, kao 
voda u bujici, tako se i Atman zahvaća u samom sebi, kada 
se traži istinski i s prijegorom.« 

Ne samo yoga, nego čitava indijska nauka o meditaciji 
(dhydna) osniva se na ovome principu. Pritom bi se moglo 
s pravom upozoriti da težište leži u riječi »prijegor«, ne samo 
u moralnom, nego i u metafizičkom smislu. Naš jezik tu ima 
izraz, koji odgovara slici izgaranja jednako kao i riječ, koju 
s njim prevodimo — tapas. 

Frauwallner pokušava cijeli klasični razvoj indijskih filo- 
zofskih škola obuhvatiti iz triju osnovnih vedskih shvaćanja 
o praelementu. Iako na prvi pogled ovaj pokušaj i suviše 
podsjeća na analogiju s grčkim mišljenjem i ne odgovara 
iskonskom fenomenološkom stavu, koji Indijci nisu nikada 
prevladali u svojim klasifikacijama »elemenata«, on je ipak 
često pouzdana orijentacijska nit. Iz tri vrste praelementa — 
voda, dah i vatra, Frauwallner izvodi nauku o toku kozmič- 
kog zbivanja, nauku o dtmanu i nauku o meditaciji kao pla- 
menu sagorijevanja. U našem slučaju ovaj posljednji izvod 
omogućava vrlo sažet prikaz biti yoge: »Do spoznaje se dtma- 
na dolazi, kad se osjetni organi pomoću mišljenja odvrate od 
vanjskih predmeta, a dtman sine kao plamen. To je tipična 
vrsta spoznaje putem yoge, koja odgovara starijem epskom 
dobu.«* 

Ta spoznaja u odvraćenosti, kako se moglo zaključiti već 
iz prikaza istog problema u budizmu, dovodi nas u ovo vri- 
jeme do razlikovanja yoge od asketizma utjelovljenog u ta- 
pasu kao trapljenju. Drastične će se metode vratiti kasnije i u 
neke vrste yoge, no u razdoblju eposa isključivo psihološka 


tO. c., str. 283. 

redukcija osjetnosti odgovara duhu i moralnim tenđencijama 
vremena. 

Na problem mdye u Švetašvatara-upanišadi nije potrebno 
da se ovdje vraćamo. 


C) MAITRI - UPANIŠAD 


Maitri ili Maitrayaniya upanišad smatra se mlađom od 
prethodnih po tragovima budističkih utjecaja i po tome, što 
pokazuje dalji razvoj pojmova sdmkhya-yoge. Ovdje se ja- 
snije nego ranije ocrtava važni problem odnosa duha od 
materije. 

Za stanovište je upanišada kao i za filozofska poglavlja 
Mahabharate karakteristično u tom pogledu tumačenje, koje 
je Šankara dao uz devetu strofu prvog dijela ŠvetAšvatara- 
upanišade, da iz vrhovnog brahmana proistječu »tri nerođena« 
elementa: duša (gjiva), bog (išvara) i materija (prakriti), od 
kojih je srednji, prema riječima upanišade, »svemoćan«, a 
druga dva »nemoćnar«. 

U svom klasičnom obliku simkhya naučava, nasuprot to- 
me, iskonski dualizam tvari i duha, ne tražeći da ih sveđe na 
zajedničku osnovu. Zbog toga je sidmkhya za indijske pojmo- 
ve ateistična* Materijalni se princip tu naziva prakriti, a 
duhovni puruša. 

Povijesni razvitak ovih osnovnih pojmova možemo pove- 
zati s antropomorfističkom naukom Rig-vede o puruši kao 
djelomičnoj emanaciji brahmana. U daljnjem se razvoju jav- 
lja tendencija apstrahiranja i od antropomorfizma i od ema- 
nacionizma. Proces apstrakcije čiste svijesti u vedantinskoj 
filozofiji, o kojem smo već govorili, a koji je doveo do psiho- 
loškog materijalizma, morao je neminovno dovesti i do pojave 
čistog dualizma. Iako metafizički jedinstvena pojava u indij- 
skoj filozofiji, samkhya je brzo postala neophodni fenomeno- 


* Spomenuto osnovno djelo »Samkhya-karikA« ne osvrće se uopće na 
pitanje stvaralačkog božanstva. Njegovi kasniji komentatori zalaze nepo- 
sredno u taj problem. Mđthara i Gaudapćda smatraju da se Jšvara ne može 
pretpostaviti, jer postoje samo dvije vrste duhom obdarenih bića: slobod- 
na, koja nemaju više organa mišljenja, volje i t. d. ni sredstva guna, koja 
bi im za to bila potrebna, pa se po toj razriješenosti od stvaralačke dje- 
latnosti razlikuju od svih ostalih bića, koja su robovl guna. — Vaćaspati- 
mišra smatra, da se nastanak svijeta i posljedice dobrih i zlih djela daju 
bolje rastumačiti bez hipoteze o Išvari, sa stanovišta o materiji podre- 
denoj zakonu moralne uzročnosti. (Usp. Glasenapp, 0. c., str. 168.) 


153 


loški i kategorijalni instrument vedantinskog monizma, zato 
jer je svoj analitički proces dovela do logičke krajnosti, ne- 
vezana nikakvim ontološkim pretpostavkama religije. Pojam 
puruša apstraktni je predznak ili kategorijalni okvir za ana- 
lizu čovjeka. On se ne može identificirati s dtmanom ni po 
kvaliteti jednote i homogenosti, a ni po kvaliteti obuhvatnosti. 
On je apstraktna i prazna individualnost, te po nuždi logičke 
pretpostavke mora ostati jedinka u mnoštvu. Suprotno gja- 
inskom pojmu gjive zapetljane u karmičko zbivanje, puruša 
je u s&dmkhyi mirni i pasivni promatrač, svjedok (sakšin) ili 
»poznavalac polja« (kšetragjna), na kojem se vodi borba za 
opstanak. 

U ovoj se upanišadi puruša naziva »činilac koji ne djeluje«. 
U svijetu djelatnosti on se očituje samo kao svjetlost ili čak 
kao osvijetljena zrcalna ploha od čije se površine to zbivanje 
reflektira. 

Kao što je u svom čistom obliku simkhya ateistična, slično 
tako ostaje i yoga u povijesti indijske filozofije sistem, koji 
nije neophodno vezan za monoteističke ideje religije BhAga- 
vata, nego predstavlja najopćenitije usvojeni sistem medita- 
cijske tehnike, koji pretpostavlja analitiku sAmkhye kao psi- 
hološku podlogu. 

U Maitri-upanišadi nalazimo, u posljednjem dijelu, izlo- 
ženu i tu nauku o meditaciji, od koje spominjemo samo šest 
glavnih stadija: reguliranje disanja, povlačenje osjetnih or- 
gana iz funkcije, meditacija, razvoj postojanosti mišljenja, 
logička kontrola mišljenja, zadubljenost. Oslobođenje se uspo- 
ređuje ovdje s »paukom, koji se po vlastitoj niti penje u 
slobodu«. 


2. BHAGAVAD-GITA U OKVIRU MAHABHARATE 


Bhagavad-Gita je dio šeste knjige (Bhišma-parvan) Ma- 
ha&bhArate. Sastoji se od 18 poglavlja i ukupno 700 strofa. 

Jedan od prvih evropskih autora, koji je studiju Gite po- 
četkom 19. stoljeća posvetio osobitu pažnju, Wilhelm von 
Humboldt, potvrdio je ono, što indijski narod stoljećima doživ- 
ljava u Giti, kad je rekao, da je to »najljepša, a vjerojatno i 
jedina istinski filozofska pjesma u svim književnostima, koje 
poznajemo«. 

Ipak, Gita nije ni jedino, ni najduže filozofsko poglavlje 
u eposu, a za mnoge moderne autore ni najznačajnije. No u 
estetske prednosti, na kojima se osniva snaga njenog utjecaja 
na najšire slojeve, nije nitko posumnjao. 

Nešto nam prozaičnije otvara uvid u povijesnu situaciju 
klasični indijski komentator Sdyana, kad kaže, da je svrha 
Mahabha&rate i Pur&na, da u zakone socijalnih dužnosti uputi 
žene i pripadnike najniže klase, štidre, kojima nije dopušteno 
čitati Vede. U to su doba »budistički spisi bili pristupačni 
svima, dok su svete knjige brahmana bile ograničene samo na 
tri više klase. Tako je nastala potreba za petom Vedom, koja 
će također biti pristupačna svima.«* 


Mahabharata je sa svojih sto tisuća strofa najopsežniji epos 
u svjetskoj književnosti. »Svaka druga epopeja, uključivši 
Homerovu, uspoređena po obujmu, izgleda kao brežuljak 
uspoređen s Himalajom.«* 

Razdoblje se eposa u indijskoj književnosti može računati 
od polovine prvog tisućljeća pr. n. e., pa do polovine prvog 
tisućljeća n. e. Mahabharata spada u najstariji sloj, Rama&yana 
u srednji, a redakcija religioznih eposa Purana u posljednji 
sloj, koji nosi sva obilježja srednjovjekovnog hinduizma. 

Tema je Mah&8bharate rat između dvaju ogranaka dinastije 
Bharata, za koji se smatra, da se zaista zbio negdje u posljed- 
njim stoljećima drugog tisućljeća prije naše ere. Pretpostav- 
lja se, da se veliki epos razvio iz starijeg, kraćeg povijesnog 
eposa o istoj temi. Na početku se djela kaže, da je mitski 
autor Vyđsa spjevao to djelo najprije u 24.000 stihova, a za- 
tim ga proširio na 6,000.000 stihova, od kojih se je sačuvalo 
samo 200.000. Za autora kakav je bio Vy&sa u staroindijskoj 
predodžbi, takve dimenzije stvaranja ne izgledaju neobične. 
VyAsi se pripisuje skoro sve, što se smatra ortodoksnim i 
autentičnim u staroindijskoj književnosti do uključivo Pur&na. 

Najduže je filozofsko poglavije u Mah&bharati Mokšadhar- 
ma u XII. knjizi. U XVI. se knjizi nalazi kasniji dodatak Giti, 
Anugita, koja je zanimljiva po spominjanju mnoštva religi- 
ozno-filozofskih škola i nauka. Eklektičko je stanovište uopće 
bitno za duh i povijesnu ulogu Mahabharate. 


* Radhakrishnan, 0. c., str. 482. 
5 Uvod u prijevod M. Kerbakera na talijanski (»I! Mah4bhArata«, I, 
Reale Accademia d'Italia, 1933) 

Za studij razvoja ideja, osobito u sistemima sdmkhya i 
yoge značajnija je od Gite Mokšadharma (»Nauka o oslobo- 
đenju«), poglavlje od 7.500 stihova, mješavina kozmoloških, 
etičkih, psiholoških i metafizičkih shvaćanja iz posljednjih 
stoljeća pr. n. e. — Frauwallner smatra ovaj tekst osnovnim 
za povijesno proučavanje samkhya filozofije. 


Zbog neuravnoteženosti idejnih stajališta u filozofskim 
dijelovima eposa, ne možemo se ovdje upuštati u potanju 
analizu tekstova, koji su za povijest filozofije važni kao doku- 
mentacija. Zadovoljit ćemo se da navedemo nekoliko neveza- 
nih misli značajnih za ovo razdoblje. U isti ćemo kompleks 
materijala uključiti i Manuov zakonik, djelo koje po svojim 
kvalitetama spada u ovo prelazno doba. Identitet je ovoga 
autora još mnogo kompliciraniji nego identitet Vyase. U Rig- 
vedi »otac Manu« stvaralac je živih bića, jedno od najviših 
božanstava. Indijci su skloni, da »Zakonik« pripišu tome Ma- 
nuu. U tom bi slučaju djelo potjecalo iz vremena starijih ved- 
skih himni. Tako se općenito pretpostavljalo početkom 19. st. 
Na osnovu jezične i sadržajne analize, danas se redovno sma- 


tra, da »Zakonik« spada u rano epsko doba. Po svom karak- 
teru ovo je djelo dharmašdstra ili zbirka moralnih maksima. 

Za ideološki stav epske književnosti ovoga doba čini nam 
se, da je najprikladnije mjerilo reakcija na anarhističke struje 
ndstika asketizma, među kojima središnji položaj zauzima 
budizam. Iako nailazimo i na otvorenu osudu budizma, mno- 


#0. c., str. 473474. 

7 »Indija je oko 600 g. pr. n. e. počela da daje svijetu neobično osebujan 
primjer: Iz zaprepaštenja pred neodrživošću ljudskih djela, rodilo se uvje- 
renje, da je život san, varljiv i bolan, od kojeg se moguće izbaviti i raz- 
buditi pomoću meditacije. U težnji za meditacijom prijeđena je svaka 
mjera... U dokazivanju bola kao osnove egzistencije nitko nije nadmašio 
mladog kraljevića plemena Š&kya, nazvanog Buddha. On je vjerojatno bio 
najstrahovitiji mislilac na svijetu... Dosljednost njegove logike dostojna 
je divljenja. Ona je obuzela mase, tako da se u jednom času i on sam 
zaprepastio nad vlastitim trijumfom i postavio mu granicu... Tim je 
ograničenjima Buddha vjerojatno dao najbolji dokaz svoje genijalnosti... 
No budizam nije u Indiji bio dugotrajan. Tako je na »Bhagavad — Gltu« 
prešao zadatak da obuzdava antisocijalne tendencije ...« (Uvod u III. knji- 
gu Kerbakerova prijevoda »I!) MahAbhaArata«, Rim, 1936) — Usporedimo 
ocjenu socijalne uloge »RamaAyane« prema Radhakrishnanu: »Na nju se 
gdjekada gleda kao na protest protiv budističkog monaštva, jer veliča 
vrline domaćeg života i pokazuje da nije potrebno napuštati domaći život 
zbog oslobođenja« (0. c., str. 483). — Nasuprot tome jedna od čestih 
Buddhinih izreka glasi: »Dom je gnojište, život askete beskućnika je čisti 
zrak.« 

go je češći slučaj, da se budističke ideje i principi u eposu 
preuzimaju i tumače na drugi način. U prvom se redu smatra, 
da Buddhin kriterij »srednjega puta« nije dovoljno dosljedno 
primijenjen u njegovoj vlastitoj nauci. Put asketskog »bes- 
kućničkog« života nije srednji put: 


»Monaško odijelo, zavjet šutnje, trostruki štap, zdjela za 
vodu — sve to samo zavodi u bludnju, a ne vodi spasenju.« 
(XII, 321, 47) 


U »Manuovu zakoniku« hvali se asketizam, ali se kaže, da 
se treba odricati samo onih želja, koje su suprotne moralnom 
postupku (dharma). 


»Askeza je brahmanu sabrano učenje, kšatriji je askeza 
zaštita slabih, vaišiji zanat i zemljoradnja, a u šudri služiti 
drugom.« 


Monoteistički kult Višnua, koji u eposu, a osobito u Giti, 
dolazi do afirmacije, cijeni Buddhu zbog njegova otpora pro- 
tiv krvnih žrtava do te mjere, da ga proglašuje za inkarnaciju 
Višnua." 


I Buddhina je religija bila religija heroja »Iavovskog rika«, 
religija kšatrije. U eposu nailazimo na novi zaokret u kultu 
nadčovjeka: 


»Kršenje vjerskih zakona ne kalja bogove, a ni hrabra dje- 
la junaka, kao što ni vatra nije okaljana, ako se hrani ne- 
čistim gorivom.«? 


U odnosu prema moralnom hedonizmu, nalazimo mjesta, 
gdje se jednostavno kaže: »Sva bića žele užitak i nastoje da 
izbjegnu bol«,!" dok se drugdje problem produbljuje, pa se 
kaže: »Želja za srećom ne prestaje ostvarenjem užitka«. — 
»Prava radost uključuje bol.« — »Nezadovoljstvo je poticaj 
napretku.« It. d.!! A nailazimo i na izreku: »Ne čini drugima, 
što ne želiš da se tebi učini!« — U »Manuovom zakoniku« na- 
lazimo i metafizičko produbljenje problema u riječima: »Pod- 


* Usp. Radhakrishnan, 0. c., str, 491, i već citirani stav Coomaraswamya 
(pogl. I, 4). 

* »Bhagavata«, X, 33. 26—29. 

1% »Šantiparva«, 139, 61. 

št »Vanaparva«, 233.4; »Sabhaparva«, 55. 11. 

ređenost drugima je uvijek bolna, a podređenost samome sebi 
je uvijek sreća.«!? 


Mokšadharma zalazi dublje od Gite u filozofsku pozadinu 
simkhye i yoge, pa mjestimično daje estetski i misaono sažete 
izraze psihološke pozadine meditacijskog procesa, koje je 
vrijedno istaknuti: 


»Kao što se kap vode kotrlja po listu na sve strane, tako 
je i s mišljenjem. Sve i kad se smiri za trenutak, kad se 
putem meditacije zaustavi, ponovno se izmiče za tragom 
vjetra, pa se s vjetrom može i usporediti.« (XII, 195, 12) 


Zato razum treba da uvuče osjetila, »kao kornjača svoje 
udove«. (Gita, II, 58) 


»Ne smije se zahvatiti zvuk uhom, ni doticaj kožom, ni 
oblik okom, ni okus jezikom, a treba se suzdržati i od osjeta 
njuha.« (XII, 195, 6) 


»Ako od pet osjetila samo na jednome nastane pukotina, 
tad otječe spoznaja kao voda kroz donji kraj cijevi.« (Isto, 
strofa 15) 


»Luč nam uma osvjetljava đtman kao stvoritelja svijeta, 
onkraj velike tame, tamom nezahvaćen.« (XII, 308, 23) 


Tijelo od psihičke materije izvlači yogi u meditaciji iz 
grube tjelesnosti »kao tanku vlat trave iz grubljeg omotača.« 


3. DRAMATSKA RADNJA U GITI 


Filozofska aktualnost Gite, pa čak i njena relativna ideolo- 
ška zaokruženost, nesumnjivo je efekt dramatskog vrhunca, 
na kojem se Git& pojavljuje u radnji Maha&bhšrate. Povijest 
je potvrdila, da su prva dva poglavlja, koja su još čvrsto ura- 
štena u tu radnju eposa, ostala najznačajnija. Filozofski je 
problem Gite najveći moralni problem čovječanstva — pro- 
blem čovjeka u prvom borbenom zamahu. 


12 »Pandit«, 1871. 

»Oružje je u zamahu bilo, Argjuna je već napeo luk.« 
Nišaneći, pogled mu zapne, zaustavljen mišlju: 

»Da pogledam te ratnike, postrojene, željne borbe! 
S kime treba da se borim, stupajući na poprište?« 


Izvan životnih slučajnosti i izvan učenih formulacija, koje 
vrijeme događajima daje i uzima, bit svijesti, koja se budi u 
tom trenutku, ostaje netaknuta, da se tu, »podijeljeno u dvije 
vojske«, nalazi pleme »očeva i praočeva, učitelja i ujaka, pri- 
jatelja i tazbine«.!? 


Iz prve pozadine ove neposredne zbilje uzdiže se problem 
moralnog opravdanja, u početku kao jedva primjetno osjen- 
čanje osnovnog crteža. Iza pomisli, koja mu se prva nameće 
kao prirodna: 


»Da zatremo svoje pleme, kako bi se usrećili?« 


— Argjuna osjeća, da mu je »duh pomućen« i »tijelo obamrlo« 
od nemoći, da nije sposoban da riješi svoj nadljudski problem 
bez pomoći i vodstva božanskog učitelja Krišne, inkarnacije 
Višnua. 

Krišna odgovara sa smiješkom i polazi od istog utiska o 
»očevima i praočevima...«, pa poopćavajući tu misao, iz 
njene univerzalnosti izvodi suprotne zaključke, koji treba da 
vrate smjelost i jasnoću pogleda Argjuni: 


»Znaj da je neuništivo sve ovo što tu postoji! 
Uništiti neiscrpno nije ni u čijoj moći.« 
»Ni poginule ne žali mudrac ni nepoginule.« 


1" O interpretacijama ove polazne scene u modernoj indijskoj filozofiji 
usp. posljednji odsječak ovog poglavlja. Razlike u p-ediš. ma ocjenjuje 
Sri Aurobindo Ghose u zvojim sEsejima o Glti« ovako: »U tumačenju 
Gite postoji metoda, prema kojoj ne samo ova ep.zoda nego čitava 
MahA&bharata postaje alegorijom unutrašnjeg života 1 ne odnosi se više na 
naša spoljašnja ljudska djela, nego samo na borbe duše i snage koje se 
u nama bore za premoć. To je stav koji ne opravdava ni opći karakter, 
a ni jezik eposa... Gita je pisana jasnim riječima | želi da riješi velike 
etičke i duhovne teškoće, koje se pojavijuju u ljudskom životu. Nije 
opravdano tražiti skriveni smisao u toj neposrednoj misli i izrazu, niti ih 
iskrivljivati zato da bi poslužili našoj fantaziji. Ipak i ovo shvaćanje sa- 
država dio istine, zato jer okvir u kojem je izražena nauka Gite, iako 
nije simboličan, ipak je bez sumnje tipičan.« 

Odavde Krišnina nauka prelazi postepeno u dijalektiku, 
koja nas podsjeća na Zenonove dokaze: 


»Za nebitak bivanja nema, ni nebivanja za bitak. 
Tko zbilju prozre, jaz vidi s obje strane nepremostiv.« 


Zato: 


»Tko misli: jedan ubija, a drugi gine ubijen, 
taj se vara. Nit ubija itko, niti je ubijen.« 


Tako u drugom poglavlju Krišna razjašnjava Argjuni 
nauku o sveobuhvatnom brahmanu i dtmanu, a zatim prelazi 
na razlaganje simkhye i yoge. Pri tome se još ne misli na 
konačne filozofske teorije. U početku samkhya znači razumno 
rasuđivanje, a yoga etički usmjerenu djelatnost. Nauka o 
yogi treba da pomogne Argjuni, da se oslobodi »spona kar- 
mana«. Druga polovica drugog poglavlja, gdje se raspravlja 
o tome, sadrži srž etičke nauke Gite. To je nauka o vlasti- 
toj dužnosti i nauka o nezainteresiranoj djelatnosti (sva- 
dharma i niškamakarman). 


A) SVADHARMA 


Najviše dobro vedantinske metafizike jest: apsolutni bitak, 
apsolutna svijest i apsolutna dobrobit (sać-ćid-4dnanda). Etički 
ideal u tom okviru spada u ostvarenje sadhane ili discipline 
praktičnog uma, čija funkcija nije isključivo etička, nego služi 
metafizičko-religioznom oslobođenju. Dužnost, koju izvrša- 
vamo u tu svrhu nema samo moralni smisao, a dobrim se 
dijelom može shvatiti kao formalno sredstvo. U tim je osobi- 
nama pojma dharma opasnost krivog shvaćanja iz zapadne 
filozofske perspektive. 


Kritičari su Kantove etike dovoljno jasno istakli, da etika 
čiste dužnosti ne mora biti i ostati nužno samo etika indivi- 
dualističkog formalizma, nego da može također postati pod- 
logom krajnje sociološke heteronomije. Već smo istakli uni- 
verzalni i apstraktni smisao budističkog pojma dharme. U 
Giti se najviše približavamo obrnutom, sociološkom aspektu 
toga pojma. Naglasak termina ovdje leži na oznaci sva- »svo- 
ja«. Etički problem Gite glasi: Što znači vršiti svoju du- 

žnost? Koje su njene osnove i granice? — Prvo pitanje spada 
u područje sdmkhye — analiza djelatnosti, a drugo u područje 
y0ge — zainteresiranost za djelo. 

Dasgupta nalazi ovdje paralelu, koja bi se dala protegnuti 
i na spomenuti ideal najvišeg dobra, u usporedbi sa shvaća- 
njem Platona, da je »krepost pravednosti zajedničko dobro, 
koje svaka klasa treba da ostvari putem svojih posebnih du- 
žnosti«.!! U Giti se pod »vlastitom« dužnošću misli u prvom 
redu na kastinsku dužnost. Pri tome junak eposa, Argjuna, 
za kojega se problem postavlja, ne predstavlja tek jedan lik 
socijalne dužnosti, nego, kao kšatrija, simbolizira tu dužnost u 
njenom najizrazitijem i najčišćem obliku. 

»Argjuna je čovjek djela, a ne čovjek spoznaje. On je 
borac, a nikako prorok ni mislilac. On u Giti utjelovljuje duh 
djelotvornog čovjeka, kojega u najoštrijoj i najžešćoj krizi 
samo to djelo dovodi neposredno pred problem ljudskoga ži- 
vota i njegove prividne nespojivosti s duševnim stanjem, pa 
i s idealom isključivo etičkog savršenstva.«!5 


Ovdje se vidi spomenuto shvaćanje autora Gite o »sred- 
njem putu«, koje se sukobljava s budističkim, a još oštrije 
sa gjainskim idealom ahimse ili nenanošenja bola: »Kako god 
živio čovjek, kao asketa ili kao pustinjak, nemoguće mu je da 
provodi pravilo nenanošenja bola prema svim živim bićima 
do krajnosti... Ne samo krepost nenanošenja bola, nego isto 
tako i sve ostale kreposti, mogu se provoditi samo umjereno 
i u granicama stanovišta prosječnog zdravog razuma... «!* 


Što je, uostalom, smisao djelatnosti u duhu najvišeg dobra 
yo0ga-s4dhane? »Djelatnost je poželjna jedino kao oblik ostva- 
renja sebe samoga.«'" Najveća je krepost u ovoj etici dužnosti 
»istovetnost« (samatva), »veliki ideal, koji Gita nikada ne 
prestaje isticati«.!" Tako se eleatizam, koji nas je u svojim 
prvim kozmološkim argumentima podsjećao na Zenonovu eri- 
stiku, produbljuje u kasnijim poglavljima u nauku o medi- 
taciji. 


"O. cc. II. knjiga, str. 506. 

* Aurobindo, 0. c., II, 1. Ovi su eseji poredani tako da slijede poglavlja 
Glte. Jednom poglavlju Gfte odgovaraju obično po dva eseja. Zato ćemo 
ovdje citirati poglavlje Glte, a za njim dio eseja koji se na njega odnosi. 

:* Dasgupta, II, 508. 

9 Ib. 515. 

"Ib, šli. 

Moralni odnos prema djelatnosti treba da proizlazi iz ana- 
lize djela. »Tko smatra, da je djelotvornost isključivo svojstvo 
dtmana, taj ne vidi točno, nego se vara.« (XVIII, 16) 


Na istom se mjestu kaže, da je djelo proizvod pet činilaca: 
tjelesne osnove, subjektivnog činioca, raznih motornih organa, 
raznih vrsta djelatnosti i božanskog udjela. 


Riječ daiva, koju smo preveli kao »božanski udio«, može 
da ima niz značenja, počevši od Išvare, pa do »pukog slučaja«. 
Ovakva je formulacija karakteristična za razvoj samkhye 
filozofije na ovom stupnju još nepročišćenog dualizma. Neko- 
liko najznačajnijih mjesta u Giti vezuje se za ovakav stav: 


»Putovi su djelatnosti neshvatljivi.« (IV, 17) Oni su kao 
džungla kroz koju treba prodrijeti, da se iziđe na čistinu. 
»Zato se samo djelatnošću i djelima, a ne pasivnošću dolazi 
do spoznaje o oslobođenju.«!? U tom je smislu ideju karmana 
potpuno jasno definirao Bergson, kad je rekao, da je deter- 
minacija akcije logički shvatljiva samo u retrospektivnom 
smjeru. Po ovoj je središnjoj ideji karma-yoge kao put oslo- 
bođenja postala GitA evanđeljem oslobodilačkog pokreta mo- 
derne Indije, kako za one, koji su propovijedali oružanu 
revoluciju, tako i za ekstremne pristaše gjainske ahimse, me- 
đu koje je spadao Gandhi. 


»U sva tri svijeta ne postoji ništa, o sine Pritin, 
što je meni dužnost izvršiti, ništa što nisam postig'o, 
ništa što postići trebam, pa ipak krećem obruč svih tih 
djela.« (III, 22) 
Tako kaže bog Krišna Argjuni. 


Što se više proširuje, u filozofskim interpretacijama, 
»polje« (kšetra) materije (prakriti) na područjima osjetnih i 
psihičkih kvaliteta, što dalje napreduje racionalna analiza, to 
nejasniji postaju putovi praktične djelatnosti u indijskom, 
kao i u svakom drugom kasnijem obliku racionalizma. Sdm- 
khya-yoga je u biti filozofija rascjepa ljudske ličnosti. U 
ovom razdoblju, gdje se već približujemo racionalnom zaokru- 
ženju sistema, taj rascjep zalazi u posljednja područja trans- 
cendentalnosti dtmana. Pri tome je najkarakterističnije, da 
se cijela problematika ćtmana formulira s personalističkog 
stanovišta. U svom se najvišem metafizičkom smislu dtman 


# Aurobindo, IV, 2. 

identificira s vrhovnim i sveobuhvatnim purušom (purušotta- 
ma ili paramdćtman-puruša). U ljudskoj se ličnosti nemateri- 
jalni element puruše cijepa još na »promjenjivi« (kšara) i 
»nepromjenjivi« (akšara). Promjenjivi dio ličnosti vezan je 
za nižu prirodu materijalnog »polja«, uživa plodove gunđ i 
time prouzrokuje nova rađanja u dobrim ili zlim tijelima. 
Nepromjenjivi dio opisuje Gita (XIII, 23) ovako: 

»Promatrač, koji odobrava, podržava i uživa, svemoćni 
gospodar i najviši dtman naziva se u ovome tijelu transcen- 
dentni puruša.« 

Psihički organi empirijske ličnosti — manas (razum), aham- 
kara (»faktor ja« kao transcendentalni subjekt) i buddhi (um) 
— smatraju se redovno objektiviranom tvorevinom duha i 
ubrajaju se u polje osjetne materije. 

U tom kompleksu pojmova »Gita priznaje sukob između 
viših i nižih oblika našega ja«.?" Gravitacijska energija mate- 
rije potječe iz gund i djeluje pomoću nižega ja. Više ja ostaje 
pri tome pasivno u svojoj osnovnoj ulozi »svjedoka« (s4kšin). 
Prisutnost se toga višeg ja gdjekad uviđa meditativno, gdje- 
kada putem filozofske spoznaje, a gdjekad u moralnom na- 
poru. — Doživljaj je te nepokolebivosti izvorno moralan: 


»U radosti i u bolu, u dobitku i gubitku, 
u pobjedi i porazu jednak budi, ravnodušan!« (II, 38) 


Tako nas analiza odnosa ličnosti i djela dovodi do druge 
osnovne etičke ideje Gite: niškAmakarme (nezainteresirane 
djelatnosti). 


B) NIŠKAMAKARMA 


Rekli smo, da je krajnji cilj ove etike dužnosti ostvarenje 
svoje vlastite biti u metafizičkom smislu. 


»Smatraj važnim samo djelo, a nikada njegov plod! 
Plod nek te ne rukovodi, a ni nemar, nego rad!« (II, 47) 


Sa stanovišta yoge, ne samo da vrijednost djela ne leži u 
njegovoj vlastitoj svrhovitosti, nego se može zasnivati i 
opravdati jedino na drugoj strani svog dijalektičkog jaza: 
djelatnost je vrijedna samo toliko, koliko vodi do postignuća 


* Dasgupta, II, 466. 

ideala napuštanja svog vlastitog kauzalnog kruga. Do pitanja 
o pravom smislu djelovanja dolazimo tek posredno, od pita- 
nja o pravom smislu nedjelovanja. Nedjelovanje ne može biti 
ljenčarenje ni pasivnost. Yoga je napor i »izgaranje«. »Ne 
djelovati« u etičkom smislu znači djelovati »bez nade u na- 
gradu«. Zato je »djelo neizmjerno niže od spoznaje«, zato je 
»yoga nezainteresiranost«. U okviru uže problematike Gite 
ovaj izvod nije uvijek dijalektički savršen. Mnoge se protu- 
rječne tvrdnje shvaćaju kao naknadni umeci. No indijski mi- 
slioci nisu nikada posumnjali u idealnu logičku mogućnost i 
snagu ovoga osnovnog izvoda. 

»Specifičnost je Gite, da teži sva djela lišiti moralnosti na 
taj način, da presiječe veze, koje sjedinjuju djelo s onim, koji 
ga vrši.«?! 

Za ovaj stupanj asketske instrumentalnosti etike, forma- 
lizam svadharme u kastinskom sistemu socijalnog morala 
predstavlja najidealnije uvjete, koji se mogu zamisliti. No 
Gita ne gleda na ovaj problem prvenstveno sa stanovišta 
yoge. Svrha je njenog autora, da svijest o dijalektičkoj nera- 
zrešivosti djela naglasi do krajnjih granica, zato da bi spasio 
unutrašnju i neposrednu vrijednost djela kao osnove socijal- 
nog ozdravljenja. Metafizički je djelovanje nuždan oblik ne- 
djelovanja. No metafizički je, s druge strane, zadovoljstvo 
pojedinca, njegovo metafizičko dostignuće moguće jedino 
onda, kad »pojedinac prestane smatrati sebe nezavisnim čini- 
ocem... Duh je u čovjeku zadovoljan jedino kad vidi duh u 
svijetu... a Gita priznaje da mi po djelima stupamo u odnos 
prema ostalom svijetu.«#* — Ako je dtman univerzalniji od 
ličnosti pojedinca, onda njegovo ostvarenje mora prolaziti 
putem ljudskog zajedništva, onda su yoga i karman do kraja 
neodvojivi. 

Ova je dijalektika isključivo svojstvo Gite. Filozofija yoga 
u svom je klasičnom obliku ekstremna filozofija nedjelovanja 
i povučenosti. Ta je velika razlika dala povoda u novije doba 
najprije indijskim autorima, da istražuju, u kojoj je mjeri 
GitA bila pod budističkim utjecajima. 


* Dasgupta, ib., 501. 

n Radhakrishnan, 0. €., 566. 

2 U potanju analizu ovog pitanja zalazi Dasgupta (o. c., str. 493—514), 
citirajući još neke novije indijske autore, koji su se bavili ovim proble- 
mom. Osobito je vrijedna terminološka komparativna analiza. 

Formalne proturječnosti u književnoj stilizaciji Gite, koje 
smo spomenuli, odraz su rasplamsalih socijalnih problema, 
koji tu dolaze na površinu, mnogo više nego osnovne filozof- 
ske koncepcije. Ta problematika zahvaća i moderne indijske 
mislioce i ideologe. Od vremena pozitivizma do danas, svi in- 
dijski mislioci traže izraz svog vlastitog stanovišta putem 
komentiranja Gite. 

Dovoljno je postaviti samo jedno pitanje: Je li Git& kon- 
zervativno ili revolucionarno djelo? — pa da shvatimo, već 
na temelju dosadašnjeg prikaza njenih glavnih crta, u kojoj 
su mjeri moderni komentatori mogli uspjeti da kompliciraju 
dijalektički sklop njenih osnovnih ideja. 

Tako je Gita postala zrcalo filozofskih strujanja u moder- 
noj Indiji, još u većoj mjeri, nego što je to bila u Srednjem 
vijeku. Pri tome se javljaju preliminarna pitanja o tome, da 
Ji je epska radnja tek slučajno i simbolički vezana za Ma- 
habharatu, ili je bit filozofije realistički zavisna od dramatske 
situacije; ili pitanje o religiozno-metafizičkom karakteru spo- 
znaje, koju priopćuje bog Krišna svome sljedbeniku. Zauzi- 
manjem stava o tim pitanjima moderni filozof određuje svoj 
stav prema tradiciji i prema mogućnostima vezivanja speci- 
fičnih indijskih kategorija mišljenja sa stavovima suvremenih 
zapadnih škola. Za ličnosti indijskih mislilaca na prijelazu 
između 19. i 20. stoljeća doživljaj Gite redovno znači prijelom 
ili sintezu vlastitog intelektualnog stava. 

Prije nego što pokušamo dati kratku sliku moderne indij- 
ske filozofije, ukoliko je skoncentrirana oko ove povijesne 
teme, osvrnut ćemo se na njene najslavnije srednjovjekovne 
tumače. 


4, KLASIČNI KOMENTARI 
A) SANKARA 


Sankara (ili Šankardćarya, »učitelj Š.«, kako se obično 
naziva) bio je najveći indijski filozofski duh poslije Gotame 
Buddhe. Obično se smatra, da je živio 788.—820. g., a prema 
nekim najnovijim istraživanjima blizu 200 godina prije. Nje- 
gov je komentar, Git4-bhašya, povijesno važan prvenstveno 
zbog toga, što je to dosad najstariji sačuvani komentar, gdje 
nije preskočena nijedna riječ izvornog teksta koji komentira, 

tako da je ujedno i najstarija pouzdana redakcija Gite. Šan- 
kara se poziva na neke ranije komentare, s kojima polemizira, 
no njihov nam tekst izvorno nije više poznat. 

Kao i ostali komentatori, Šankara nastoji da Gitu rastu- 
mači u svijetlu vlastite filozofije. Pri tome na mnogim mje- 
stima, osobito na onima, koja smo ovdje istakli, dolazi u 
otvorenu opreku s tekstom Gite. 

Šankara izvodi prvenstveno iz upanišada, koje je komenti- 
rao, svoj sistem advaita-veddnta, ili vedAntinski apsolutni 
monizam (advaita znači doslovno »ne-dvojstvo«), idealizam 
koji je, među ostalim, iskristalizirao onaj pojam mAye kao 
iluzornosti fenomenalnog svijeta, koji se kasnije redovno 
označava tim terminom. Već tu možemo ustanoviti, da se u 
Giti izraz mđyđ javlja samo tri puta i to uglavnom kao sino- 
nim za termin guna, dok je kod Šankare mđy& jedan od te- 
meljnih pojmova cijeloga filozofskog sislema. Tako je i s poj- 
mom avidyđ (metafizičko neznanje o praosnovu svijeta), što 
je uzrok iluzije o podvojenosti subjekta i objekta. O tome 
smo izrazu već govorili, osobito u Pudizmu. U Giti se, među- 
tim, termin avidyđ uopće ne pojavljuje.“ 

Šankarina je nauka intelektualizam, koji postepeno, ali 
potpuno zabacuje osnovnu teoriju karmana u Giti. Revolu- 
cionarnost Šankarina, ako se tako može nazvati stav najkon- 
templativnijeg idealističkog filozofa, iživljavala se u dogmat- 
akoj borbi protiv brAhmanskog shvaćanja o žrtvi kao »djelu« 
u najidealnijem smislu, koje vodi k oslobođenju. Za njega je 
oslobođenje čista spoznaja iluzije o zbiljnosti fenomenalnog 
svijeta. Odnos između postojanog »svjedoka« ili apsolutnog 
»ja« i nepostojanog toka zbivanja, ne može biti odnos nikakve 
zbiljske veze ili uzročnosti, nego mora biti odnos neadekvat- 
ne nadređenosti (adhyasa) ili transcendentalne iluzije razuma, 
slično kao kod Kanta, još sličnije kod Bergsona.?* 


%* Usp. Dasgupta, ib., str. 479. i 499. 

&# Pozivajući se osobito na ranije stavove Schopenhauera i Deussena, 
Glasenapp u citiranom djelu »Kant und die Rel. des Ostens« (str. 137:—41) 
pokušava da kritički osvijetli ovu paralelu, koja mu se čini bliža nego 
paralela s Buddhom (koju zastupaju osobito Franke (1 Neumann u Nje- 
mačkoj). Od teza, koje mu se čine srodne, spominjemo: »Sankara, koji 
je živio u doba Karla Velikoga, dakle 1000 godina prije Kanta,... slaže 
se a Kantom u tome, da prostoru i vremenu ne priznaje najviši metafizički 
realitet, a predmete našeg opažanja ocjenjuje samo kao pojave. Poput 
Kanta pretpostavlja zajedničko postojanje empiričke reninosti i transcen- 
dentalne ideainosti«. Razlika je u Bankarinom apsolutnom idealizmu. 

= Usp. bilj. 19., pogl. V. 

Tako Šankara odbija najprije smisao žrtvenog, simboličnog 
djela. No kakvog smisla može za mudraca, koji je spoznao 
iluziju, imati djelo u realnosti? Ne pretvara li se i ovaj pojam 
u kontradikciju in adjecto, koja ga oslobađa jednim mahom 
svih dijalektičkih komplikacija? »Mudrac, koji nema interesa 
za karman, ne može se nazivati njegovim izvršiteljem u pra- 
vom smislu riječi, iako on prema vani i prividno može postu- 
pati posve isto kao i svaki drugi čovjek. Zato je za Šankaru 
osnovna teza Gite, da se sloboda može postići samo pravilnom 
spoznajom, a nikako spoznajom, koja je povezana za izvrša- 
vanje dužnosti.«?7 

Kad je riječ o socijalno-moralnom poretku, Šankara ne 
osporava, da vršenje dužnosti može biti korisno za »nezna- 
licu«, kojega obuzdava, no čisto neispunjanje dužnosti ne 
može imati zle posljedice, jer iz čiste negacije ne mogu pro- 
izaći pozitivne posljedice. Pri tome se Šankara poziva na 
jurističku literaturu, pa moralitet svodi na legalitet. 

Najjača je strana Šankarine interpretacije možda rješenje 
infinitezimalnog procesa cijepanja ličnosti, u koji zapada 
sdmkhya na granicama dualizma i pluralizma. To rješenje 
indijski duh nije nikada mogao da shvati i usvoji kao konačno. 
Brahman i Išvara, jedinstvo i mnoštvo, mogu da se shvate, u 
Šankarinom sistemu, kao »odraz brahmana u mdđyi«, samo što 
tada još Išvara zajedno sa svojim mnoštvom svijeta i svjetova 
potpada pod kategoriju iluzornosti. Gita nasuprot tome smatra 
Išvaru »najvišim bitkom, sviješću i dobrobiti«. 


B) RAMANUGJA 


Ramćnugja (11. st.), čiji je učitelj YAmuna također obradio 
Gitu u sažetu obliku, predstavlja drugu veliku struju ved&n- 
tinske filozofije, umjereni ili teistički monizam (višištAdvai- 
ta)?" konzervativniji i bliži općim crtama moralne nauke u 
Giti. 

Razlika u interpretaciji RAm&nugje i Šankare najizrazitije 
se očituje u strofi III, 8, Gite, gdje se kaže, da je »djelatnost 


21 Dasgupta, II, 437. 


m" O ovoj školi vidi potanje podatke u poglavlju V., 4 c, u vezi s disku- 
sijom o materijalističkim teorijama svijesti. 

bolja od nedjelatnosti«. Ramanugja kaže, da je put djelatnosti 
bolji od puta znanja (karma-yoga bolja je nego gjnana-yoga). 
Time se vraćamo na pluralitet putova ili vrsta yoge, koje 
Gita opširno opisuje. 

Ramanugja smatra dalje, da je Krišna kao »božansko biće 
sam izjavio da je različitost ličnog svojstva (4tmana), kako 
od boga tako i od dtmana koji je svojstven drugim ličnostima, 
najviša realnost«. Približavanje se monizmu i ideji neutralnog 
brahmana kao vrhovnog principa osjeća na mjestima gdje 
Ramanugja ističe da su »sva bića, počevši od bogova, pa do 
nepokretnih stvari izmiješana s neinteligentnom materijom«.? 
Slijedeća bi slika trebalo da produbi taj »kvalificirani« (viši- 
šta) odnos prema problemu monizma: »Sva inteligentna bića 
i neinteligentne stvari, i u stanju uzroka i u stanju posljedice, 
koje sačinjavaju moju tjelesnost, jesu kao dragulji nanizani 
na vrpcu, koja je obješena na mene, a moje je biće u dtma- 
nu.«>9 


C) MADHVA 


Madhva (13. st.) u svojoj »Gita-bhašya« zastupa stanovište 
višnuitskog monoteizma, dualizma i bhakti-yoge, ili religije 
ljubavi prema bogu, koja prevladava u hinduizmu toga vre- 
mena. Njegov je komentar karakterističan zbog opširnog pobi- 
janja Šankarinog stanovišta, osobito njegove nauke o mdyi. 


U duhu ovih osnovnih struja, a također i sa stanovišta reli- 
gije, koja okrutnog boga Šivu smatra vrhovnim božanstvom, 
pisani su neprekidno novi komentari Gite. Ti su komentari 
velik dio književnog stvaranja u Indiji do kraja »srednjeg 
vijeka«, koji završava zamiranjem i zakočenjem dogmatskih 
ideja u 17. stoljeću. Nakon izvjesnog kulturnog zastoja i pre- 
orijentiranja u vezi s velikim političkim promjenama, moderna 
indijska filozofija pod utjecajem Zapada, osobito engleskog 
pozitivizma, počinje u 19. st. tražiti svoj novi originalni izraz 
u renesansi ideja vedante i Gite. 


2 Bhašya (komentar Gite), 13,2. 
Ib, 11. 

5. MODERNI KOMENTARI 
A) RAM MOHUM Roy 


Preporod je indijske misli, književnosti i književnog jezika 
u duhu novoga vremena vezan za ime Ram Mohum Roy 
(1774—1833). Zahvaljujući njemu, jezik je pokrajine Bengal 
postao prvim i najznačajnijim modernim književnim jezikom 
u Indiji. On je prvi preveo upanišade na engleski jezik, a isto 
tako počeo s prevođenjem vedantinske osnovne književnosti 
na suvremene indijske jezike, u duhu svoje opće prosvjeti- 
teljske djelatnosti. Usprkos snažnom engleskom utjecaju, s 
Royem se budi i svijest mođernog indijskog intelektualca o 
univerzalnoj misiji nacionalne kulturne baštine, ideja o sintezi 
vedAntinskog metafizičkog monizma s prosvjetiteljskim raci- 
onalizmom moderne Evrope. Uz njegovo je ime vezan pokret 
Br&ćhma Samadgj, koji je na vjerskoj osnovi prvi počeo širiti 
tu ideju »unitarizma«, a čiju je tradiciju nakon Roya među 
ostalima u Bengalu njegovala osobito obitelj uglednih inte- 
lektualaca i umjetnika Tagore. 

Svoju književnu karijeru počeo je Ram Mohum Roy u 
šesnaestoj godini, napadom na »idolatriju« hinduističkog poli- 
teizma. Tada je još bio pod utjecajem islamske nauke i per- 
Zijskih i arapskih studija, koje su bile osnov njegove naobra- 
zbe, iako je bio iz brahmanske porodice. Na drugom mjestu 
dolazi studij sanskrita u Benaresu. Nakon toga je putovao u 
Tibet, gdje je studirao budizam, a zatim se vratio kući i počeo 
da uči engleski jezik i književnost. O stilu njegovih kasnijih 
engleskih spisa rekao je filozof Jeremy Bentham, da žali što 
James Mill nije umio da piše stilom, koji bi bio na istoj 
visini.?! 

Kod Roya su istaknuta još dva tipična stava neohinduizma: 


a) Primjena metoda protestantske kritike Biblije. 

b) Uvjerenje, da nije povijesna starost ni nepovredivost 
vjerske tradicije mjerilo vrijednosti djela, koja Hindusi sma- 
traju svetima, nego je to mjerilo isključivo u aktualnosti i uni- 
verzalnosti nauke. 


"R. W. Frazer: A Literary History of India, London, 1898., str. 391. 

Iz ovih vremena potječe i opće uvjerenje kasnijih neohindu- 
ističkih mistika i racionalista o »božanskom autoritetu Krista«, 
o kojem je Roy govorio, iako su se svi kršćanski misionari brzo 
odrekli njegovih unitarističkih ideja i proglasili ih šizmom. 
Roy pri tome nije mogao shvatiti, kako kršćanski učitelji ne 
mogu da uvide »klice vječne istine« u upanišadama i vedanti, 
za razliku od Veda i Purana, čiji je autoritet i on sam odba- 
civao kao isprazan. Smatrao je, da je obnova kršćanstva mo- 
guća jedino u Indiji, na osnovu onih istih ved&ntinsko-moni- 
stičkih pretpostavki, na kojima je nekada cvjetala nauka Ori- 
gena i Synesiusa. 

Neohinduizam se Ram Mohum Roya uspio brzo rehabili- 
tirati u Evropi, a osobito u Engleskoj, zbog praktičnih pred- 
nosti pokreta Br&šhma Samagj kao osnove za kulturnu sarad- 
nju. U tome je smislu najveću zaslugu stekao oxfordski pro- 
fesor Max Miller u drugoj polovici prošlog stoljeća. Isti utje- 
caji zrcale se i u djelu Schopenhauerova sljedbenika P. Deus- 
sena, prvog velikog evropskog povijesničara indijske filozofije. 


B) ŠRI RAMAKRIŠNA 


S indijskog stanovišta procvat neohinduističkog univerza- 
lizma poprima nešto drukčiji izgled. U ulozi, koju je Debendra 
Nath Tagore imao u Royevu Br&hma Samagju, bio je i osnov 
nesuglasnosti koja nikada nije prevladana između njegovog 
sina, pjesnika Rabindranatha, i oslobodilačkog pokreta Mahat- 
me Gandhia.?? 

Idealni i danas već legendarni začetnik neohinduističkog 
preporoda za Indijce je Šri RAmakrišna nazvat Parahamsa ili 
»mistični labud« (1836—1886), čiju je nauku propovijedao svi- 
jetu početkom ovog stoljeća učenik Swđdmi Vivekdnanđa, a 
najznačajniji im je poštovalac i biograf u Evropi bio obadvojici 
Romain Rolland. 

Zaslugom su Ram Mohum Roya otvorili Englezi 1816. prvi 
Hindu College u Kalkuti. Nešto kasnije izabrao je i Šri RA- 
makrišna, također Bengalac, sjedište svoga pustinjačkog života 
u blizini istog grada. Evo kako učenik Vivekananda opisuje 
ovaj odnos: 


1 Tome odnosu osobito mnogo pažnje posvećuje Romain Rolland u 
svojoj knjizi o Mahatmi Gandhiju (Pariz, 1924, 3. izd). 
8 La Via de RAmakrishna | La Vie de Vivekđnanda, Paris, 1930. 

»RAmakrišna se nastanio blizu Kalkute, glavnog grada 
Indije, najvažnijeg sveučilišnog grada naše zemlje, odakle se 
svake godine razilaze stotine skeptika i materijalista. Pa ipak 
su mnogi od tih univerzitetlija, od tih skeptika, od tih agno- 
stika, dolazili da ga slušaju. Ja sam čuo o tom čovjeku, pa sam 
otišao da ga čujem. Izgledao je posve obično, na njemu nije 
bilo ničega upadnog. Izražavao se najjednostavnijim jezikom.« 

Pa ipak je, prema riječima učenika, njegova pustinjačka 
koliba bila opsjednuta mnoštvom ljudi, kojima je propovijedao 
po dvadeset sati na dan. 

Njegova se nauka dade izraziti posve kratko, riječima, ko- 
jima se može definirati i vjerska osnova Royeve, Gandhijeve 
ili Aurobindove nauke: 

»Božanska utjelovljenja — Krišna, Buddha, Isus — za Boga 
su ono što su valovi za ocean.« 

U nauci Ram Mohum Roya, Bhagavad-Gita još ne zauzima 
istaknuto mjesto. Njegov se idealistički racionalizam usredo- 
točio u nauci o dtman+ ranih upanišada. Kod Ramakrišne ne- 
ma takvih prepreka, ali stavljanje naglaska na Gitu nalazimo 
tek kod Vivekanande, koji životopis svoga učitelja počinje 
citatom iz Gite: 


»Kadgod u svijetu pravda počinje da iščezava, 
a nepravda glavu diže, ja se tada preporađam.« (IV, 7) 


C) BANKIM CANDRA ĆČATTERGJI 


Bankim Candra Čattergji (1838—1894) bio je prvi laureat 
sveučilišta u Kalkuti. Po opsegu svojih povijesnih romana iz 
indijskog života i povijesti, nazvan je bengalskim Walter 
Scottom. Filozofski je bio pod snažnim utjecajem J. S. Milla i 
pozitivizma, kao i cijela intelektualna generacija krajem 19. 
stoljeća. U svojim studijama o Giti s pedagoškog stanovišta 
dolazi do zaključka, koji je tipičan za njegovu generaciju u 
pogledu odnosa prema socijalnoj funkciji religije, kad kaže 
za Krišnu: »Bio bog ili ne, ja ga obožavam.« 

Racionalistički i pozitivistički utjecaj sa Zapada natjerao je 
indijske intelektualce 19. stoljeća na negaciju vjerskih stavova 
Srednjega vijeka, čije je utjelovljenje u prvom redu religija 
i književnost Purana. Dok je Roy tražio čistu apstraktnu istinu 
u izvorima upanišada, pozitivizam slijedećeg pokoljenja ogleda 

se U prosvjetiteljskom idealu za koji prirodno nalazi težište u 
Giti, čija je izvorna povijesna misija bila, da uravnoteži poko- 
lebani društveni poredak i da kao »peta Veda« postane Sveto 
pismo za široke slojeve. Avatdr ili božanstvo koje se uvijek 
ponovno utjelovljuje u spomenutom smislu, na prekretnicama 
svemirskog ili povijesnog zbivanja, ima tri zadatka prema 
riječima Krišne u Giti: pomoći dobrima, uništiti zlo i obraniti 
pravdu (dharma). Ovaj je posljednji zadatak za Bankima 
osnovni. On ga tumači kao zadatak prosvjećivanja naroda. 
Osnovno je sredstvo prosvjećivanja primjer, uzor, ideal ljud- 
skoga lika. Prirodno je, da na taj ideal neuk čovjek gleda kao 
na svetinju i božanstvo. Takav simbolički karakter avatira 
kao učitelja Bankim smatra da može spojiti s principima za- 
padnog pozitivizma i na taj način održati moralni ugled Gite. 
Nauku o žrtvi i o kastama Bankim pokušava da preradi u 
smislu etičkog altruizma. Od tri puta yoge, koja Gita naučava 
— put djela, put spoznaje i put ljubavi — Bankim izabire 
prvi. Izvršenje vlastite dužnosti, o kojoj govori Gita, prijegor i 
samozataja u tom izvršenju u službi interesa zajednice, to je 
Žrtva, koju Krišna traži od svoga sljedbenika. 


D) BAL GANGADHAR TILAK 


Odavde je kratak put do političke ideologije, koju u slije- 
dećoj generaciji iz Gite izvodi Bal Gangćdhar Tilak (1856— 
1920). Dok je Bankim kao prosvjetitelj stavljao težište na treći 
zadatak avatara, Tilak se odlučno opredjeljuje za drugi zada- 
tak vođe i učitelja naroda: uništiti zlo. — Tilakova povijesna 
istraživanja o Giti imala su znatnu naučnu vrijednost. 

Tilak je do svoje smrti bio vođa oslobodilačkog pokreta 
Indije. Poslije njegove smrti preuzima vodstvo Gandhi, ideolog 
oprečan Tilakovim shvaćanjima i metodama. Tilak je bio za 
put moderne beskompromisne revolucije protiv engleske oku- 
pacije. — »Kako bi se razvijali događaji, da Tilak nije izne- 
nadno umro u augustu 1920?« To je pitanje zabrinjavalo borce 
i prijatelje Indije u doba, kad se činilo, da je pokret nacional- 
nog otpora bio na vrhuncu. Čovjek duboke azijske kulture i 
širokog duha, »Tilak je posjedovao vlast nad vanjskim sna- 
gama, kao što je Gandi posjedovao vlast nad unutarnjima.« — 
Gandhi je rado prepuštao Tilaku rukovođenje masama, jer 
sam nikada nije bio uvjeren u prevlast snaga fizičke većine. 

Tilak je, nasuprot Gandhiju, isticao, da »politika nije za svece«. 
Bio je spreman, »da i istinu žrtvuje za slobodu svoje zemlje«. 
Nasuprot toj izjavi, Gandhi je, »prisiljen da se izjasni, rekao da 
bi on žrtvovao slobodu istini«.** 


E) MOHANDAS KARAMĆAD GANDHI 


Mohandas Karamćad Gandhi (1869—1948) osjetio je u tim 
prilikama potrebu, da ovoj krajnjoj realističkoj interpretaciji 
Gite, koja se rasplamsala u narodu, suprotstavi svoju simbo- 
ličku verziju. Toga se zadatka latio u zatvoru 1927. U biti, 
Gandhi je bio manje duh učenjaka i nosilac klasičnih ideja 
indijske kulture nego Tilak. U Gandhiju je, kako smo već u pri- 
jašnjim poglavljima isticali, pobijedio duh sannydsina, asketa, 
buntovnika. Kolikogod je dubok i tipičan za njegovu genera- 
ciju bio Gandhijev doživljaj Gite, on nije nikada dotjecao, 
da postane potpuni izraz njegova duha. Gitu je Gandhi upo- 
znao prvi puta u Engleskoj 1888. na inicijativu engleskih pri- 
jatelja, a ne iz vlastite pobude. Prva je obrada ove teme napi- 
sana na njegovom materinskom guđarati jeziku. Ono što je za 
Bankima bio Krišna iz Gite, to je u biti za Gandhija bio Tolstoj 
iz Jasne Poljane, čijim se »skromnim i odanim poštovaocem« 
priznavao još 1921. g.'* Početkom devedesetih godina, kad je 
pristupio indijskom nacionalnom pokretu, Gandhi je već bio 
pod dubokim utjecajem Tolstojevih ideja. Tolstojevo kršćan- 
stvo daje osnovnu smjernicu Gandhijevu tumačenju Glte. Ideja 
pasivne rezistencije rodila se, prema njegovim rječima 1093., 
iz doživljaja Kristove »Propovijedi na gori«: »Već sam ranije 
poznavao ,Bhagavad-Gitu“ i divio joj se, ali sam u ,Novom 
zavjetu“ spoznao značenje pasivnog otpora... ,Bhagavad-GI- 
ta“ je pojačala taj utisak, a Tolstojevo djelo ,Carstvo je božje 
u vama“ dalo mu je konačni oblik.«#* 

Gitu je Gandhi smatrao »rječnikom ispravnog ponašanja«. 
Pritom mu je bilo jasno, da ona sama po sebi nije neposredno 
primjenjivo djelo praktične filozofije, nego da je u tu svrhu 
treba tek obraditi. Git& daje principe, govorio je, a primjenu 
moramo naći sami. Pri tome je kao gjain i kršćanin trajno 


* R. Rolland, 0. e., (citirano prema njemačkom prijevođu, Zurich, 1923), 
str. 22. 

& Ib., str. 30. — Usp. Milan I. Markovitch: Tolstoi st Gandhi, Paris, 1928. 

* Ib. 

nailazio na teškoće, koje je pod svaku cijenu želio da prebrodi, 
svijestan značaja Gite u duhu naroda. 

Izvan toga bi se okvira Gandijeva etika mogla definirati u 
jednom njegovom kratkom gjainskom komentaru kršćanskoj 
nauci: »Ljubi bližnjega svoga kao samoga sebe! — Tvoj je 
bližnji svako živo biće.« 

Iako je bio zainteresiran samo za moralnu djelatnost, ipak 
se razlikovao od Tilaka i drugih po tome, što u tumačenju 
Gite nije stavljao naglasak na djelatnost samu, nego na njenu 
nesebičnost. Prvi Gandhijev članak o Giti nosi naslov »Ana- 
sakti-yoga«, ili nauka o nevezanosti interesom. Konačno izda- 
nje svih Gandhijevih tumačenja Gite priredio je Mahadev 
Desai 1946. pod naslovom »Evanđelje nesebičnog djela«. 

U tako slobodnom tumačenju Gite, Gandhi ne samo da to 
djelo ne smatra povijesnim nego simboličnim, nego ne pri- 
znaje ni »Mah&bh&ratu« za djelo nastalo iz povijesnih pobuda 
i izvora, pa i nju u cjelini tumači kao »povijest duše«. Osnovni 
moralni problem Argjune određuje ovako: Ljudska je ličnost 
bojno polje. Ipak, potreba borbe nije uvijek samo alegorična. 
Najpozitivnija pouka, koju je Gandhi preuzeo iz Gite, možda 
je njegov stav osude kukavičluka: 

»Gdje preostaje samo izbor između kukavičluka i nasilja, ja 
savjetujem nasilje... Ja sam odlučan da mirne duše umrem 
radije nego da ubijam. No, tko nema te odvažnosti, bolje mu 
je da se vježba u vještini da ubija i da bude ubijen, nego da 
sramotno bježi pred opasnosti. Jer, tko bježi, počinja nasilje 
u mislima; bježi zato jer nema smjelosti, da ubijajući i sam 
bude ubijen.« 

U takvu je subjektivnom slučaju ubijanje manje zlo, no 
taj se princip ne smije generalizirati. Po mišljenju Gandhija 
niti »Mahabharata« ne opravdava rat u principu. 

U drugom odlučnom pitanju za tumačenje Gite, o ličnosti 
avat4ra, utjelovljenog boga Krišne, Gandhi jednako odbija 
ortodoksni stav, kao i pozitivističku sklonost Bankima, da 
Krišnu shvati kao povijesnu ličnost, koja je postala uzor. 
Slika savršenstva za Gandhija može biti samo imaginarni 
ideal. Ona se ne može utjeloviti. »Bog nije osoba nego vječni 
princip« (dharma), rekao je jednom prilikom R. Rollandu. 
»Bog je ideja i zakon.« 

Ostvariti ideal avatđra znači ostvariti samoga sebe u smislu 
apsolutnog dtmana. Iz ove postavke, koju je najjasnije formu- 

lirao Šri Aurobindo Ghose, kako ćemo vidjeti, razvija se spe- 
cifičnost indijske filozofije 20. stoljeća kao filozofije života, a 
razvija se i specifična terminologija te filozofije. 

Gandhijeva nauka o nesebičnosti polazi s jedne strane od 
principa Gite o nevezanosti djelom, no ona se ne pomiruje sa 
Šankarinim principom intelektualne nezainteresiranosti. Gan- 
dhi priznaje i bhakti-yogu ili put ljubavi u altruizmu i odbija 
ravnodušnost prema plodovima djela. Njih treba i žnjeti, ali 
ne iz egoističkih pobuda. 

Pojam je žrtve i za Gandhija istovetan s pojmom služenja. 
»Žrtva je djelo za tuđe dobro.« Iako ne vjeruje u rasnu i ka- 
stinsku superiornost, Gandhi osjeća potrebu, da nađe etičku 
interpretaciju i kastinskom pojmu »vlastite dužnosti«, od kojeg 
polazi Git4. Kaste mogu da postoje kao nasljedne profesionalne 
grupe. Takav stav koristi njegovoj težnji da održi zemljorad- 
nički autarhični poredak u Indiji. Pojam »vlastite dužnosti« 
(svadharma) uzima zato za osnov pojma svadeši ili pripadni- 
štva i služenja vlastitoj zemlji. Gandhi je bio ogorčeni nepri- 
jatelj industrijalizacije kao i Tolstoj i shvatio je marksističke 
teorije jedino s negativne i pesimističke strane. Tu je bila 
jedna od osnovnih razlika između njega i Tilaka u odnosu 
prema ruskoj revoluciji.?? 

U niz praktičnih političkih parola, koje je Gandhi izvođio 
iz Gite, ne možemo ulaziti. One su proizlazile iz ovih osnovnih 
crta. 

Gandhi je bio mnogo bliži sljedbenicima Ramakrišne nego 
kulturnom pokretu Rabindranatha Tagore. Poput Ramakrišni- 
nih pristaša i on je osnovao svoj ašram, središte pokreta i školu 
u Ahmedabadu, gdje je vladao duh asketske discipline. U 
ašramu se svaki dan recitiralo i tumačilo po jedno poglavlje 
Gite. Sam je Gandhi znao preko polovicu djela napamet. 


F) RABINDRANATH TAGORE 


Rabindranath Tagore (1861—1941) vjerovao je u univer- 
zalnu misiju indijske kulturne baštine u drugom smislu. Na- 
uka je tog velikog bengalskog pjesnika, mislioca i pedagoga 


8! Ib., 24. — Marković (0. c.) opširno se osvrće na zaključke i usporedbe 
iz knjige R. Fulčpe Millera: Lenin und Gandhi, koja je u to doba bila 
vrlo aktualna. 

prožeta prvenstveno idejom estetske harmonije. Vrhovna je 
ideja njegovog vedantizma sać-ćid-Ananda, apsolutni bitak, 
Svijest i sreća. »Osnovni je ton nauke upanišada: ,Život je 
neizmjeran“.« Tako je pisao u uvodu svome filozofskom djelu 
»S&dhanA«. — Sddhan4, kako smo već rekli, znači disciplinu 
praktičnog uma, pročišćenu od ideja asketskog tlapljenja 
(tapas), neutralnu prema raznim specifičnim metodama yoge 
ili dhydne. Sddhanđ je za R. Tagoru »ostvarenje života« u naj- 
oplemenjenijem smislu spomenutog vedantinskog ideala. Zbog 
te težnje za harmonijom i za univerzalnošću, a i zbog obi- 
teljskih tradicija bliskih Brahma SamaAgju, Tagore nije nikada 
bio sklon, da Gitu ili bilo koje drugo klasično djelo izdiže 
iznad ostalih. Njegove su interpretacije Gite prigodne i kratke, 
a uklapaju se bez nasilja u njegovu životnu filozofiju. Niti 
kad se poziva na nauku upanišada, što je mnogo češće, nema 
većih pretenzija. 

Refleksije se o Giti odnose najčešće na problem nesebične 
djelatnosti, koju pjesnik shvaća sa stanovišta bhakti-yoge: 


»GItA nas uči da radimo nezainteresirano, napuštajući želju 
za plodovima. Mnogi, koji gledaju izvana, zaključuju iz te 
nauke, da se shvaćanje svijeta kao nerealnosti nalazi u kori- 
jenu takozvane nezainteresiranosti, koja se propovijeda u 
Indiji. Istina je obrnuta. Čovjek, koji teži za vlastitim uveli- 
čanjem, podcjenjuje sve ostalo. U usporedbi s njim samim, 
čitav ostali svijet postaje nestvaran. Zato, da bi postao pot- 
puno svijestan realnosti svega, čovjek treba da se oslobodi 
spona ličnih želja. Kroz tu disciplinu treba da prođemo, da 
bismo se pripremili za svoje društvene dužnosti.«% 


»U savršenstvu ljubavi nalazimo oslobođenje od nas samih. 
Samo ono, što činimo iz ljubavi, činimo slobodno, ma koliko 
patnje iz toga proizašlo... To je smisao nauke o nezaintere- 
siranoj djelatnosti u Giti. — Git& kaže, da moramo biti dje- 
lotvorni, jer samo u djelatnosti možemo da ispoljimo svoju 
prirodu. No to ispoljenje nije savršeno, dok naše djelo nije 
slobodno.«?? 


* sadhana, str. 44. (Tauchnitz ed. 1921) 
*%IA., 131—2. 

G) AUROBINDO GHOSE 


Sve dosad navedene ideje neohinduističkog preporoda na 
prijelazu iz 19. u 20. stoljeće i njihove veze sa Bhagavad- 
Gitom, nalaze svoj najpotpuniji i najadekvatniji izraz u filo- 
zofskom djelu Aurobinda Ghose (umro 1950). Romain Rolland, 
biograf velikih likova novog hinduizma, smatrao ga je »naj- 
većim misliocem suvremene Indije«. Odgojen u engleskom 
duhu, daleko od svake indijske tradicije, kao student u Cam- 
bridgeu približuje se revolucionarnom indijskom pokretu i 
vraća se u domovinu, u Kalkutu, da propovijeda oslobođenje 
putem nasilja. Tada je tek počeo da uči jezik i kulturnu po- 
vijest svoje zemlje. Uskoro je bio uhapšen kao revolucionar. 
U zatvoru se počinje vježbati u disciplini yoga, da bi ojačao 
svoju duševnu snagu za daljnju revolucionarnu borbu. Rezultat 
je tih vježbi bio suprotan prvobitnoj namjeri. Aurobindo se u 
mističnom zanosu obraća traženju »vječne i univerzalne isti- 
ne« (sandtana-dharma), smatra, da se Indijac mora boriti za 
slobodu zbog univerzalne misije svoje duhovne kulture, zbog 
svijeta, a ne zbog sebe samoga. Pred opasnošću se daljnjih 
progona sklonio 1910. u francusku koloniju Pondichery, gdje 
je ostao do smrti, baveći se filozofskim meditacijama, čiji su 
glavni izraz dvije knjige »Eseja o Giti«. 

Indijci su od ranog Srednjeg vijeka tražili u Giti oprav- 
danje i podlogu za najproturječnije sisteme. U Aurobindovo 
su doba evropski učenjaci bili zahvaćeni naivnim pozitivi- 
stičkim iraženjem apsolutnog izvornog oblika i smisla Gite i 
ostalih tekstova u matematskom prostoru i vremenu njihova 
nastanka. Svaka je suvremena ili samo psihologistička asoci- 
jacija misli bila svetogrđe, na svakom koraku razotkrivane 
su u povijesnim slojevima tekstova »interpolacije«. Iz ljubavi 
za čišćenjem tih interpolacija,/ zapadni su učenjaci iznalazili 
unutarnje proturječnosti i tamo gdje zdrav razum ne može da 
vidi ništa drugo nego po koju riječ sumnjivog povijesnog po- 
rijekla. Možda nitko u povijesti nije uspio da dade toliko 
zaokružen, neusiljen i ozbiljan prikaz idejnog redoslijeda i 
povijesnog smisla Bhagavad-Gite kao Šri Aurobindo. 

Iako je u svojim ranim spisima, medu kojima se ističe 
»Ideal ljudskog jedinstva«, polazio od Comteova pozitivizma 
i smatrao da je čovječanstvo božanstvo, te je pokušavao da 
sjedini vedantinsku metafiziku svjetske duše s praktičnim 


12 »Filozofija istočnih naroda« I. 177 


idealima socijalizma, njegov se pozitivizam nije mogao izroditi 
u akademsku fikciju o mogućoj interpretaciji »autentičnog« 
smisla Gite. Uvijek je ostao svijestan, da svaki Indijac traži 
u Giti ono, što mu može biti od pomoći, što je u njoj blisko 
životu, a budući da se takvi motivi uvijek ponovno nalaze, 
znači da Gita ima snagu, koja može i suvremenog čovjeka 
sačuvati od zastranjivanja u metafizičkim teorijama. Tu je 
trajnu izvornu snagu Gite nastojao Aurobindo naći i slijediti 
na što nezaintercsiraniji način. lako je u radnji Gite malo toga 
uvjetovano prostorno i vremenski, Aurobindo je pazio da ne 
falsificira osnovni Argjunin problem ni idealiziranjem, ni 
mitologiziranjem situacije. 

Te ideje iznosi Aurobindo u svome uvodnom eseju (1921 g), 
iz kojeg je dio uključen u našu Hrestomatiju. 

Iz uvjerenja, da istinu u nekom djelu ili nekoj nauci mo- 
žemo shvaiiti samo onoliko, koliko smo sposobni da živimo u 
njenom duhu, a da je izvan toga nemamo pravo falsificirati, 
razvila se cijela Aurobindova univerzalistička filozofija života. 

Već se kod Roya i pozitivista 19. st. vidi težnja, da se pod 
svaku cijenu očuvaju filozofski osnovi indijske kulture. Tako 
se razvija misionarska svijest o doprinosu indijske ideje uni- 
verzalizma, za koju Indijac u modernoj zapadnoj filozofiji ne 
nalazi protuvrijednost, koja bi mogla da ga zadovolji. U toj 
se misionarskoj težnji za sintezom istočne i zapadne kulture 
tada iživljava znatan dio nacionalnih i socijalnih težnji Indije 
za samoodržanjem, slobodom i ravnopravnošću. Samosvijest 
moderne Indije izražava se tu u idealističkom povjerenju u 
istinu. 

Aurobindo polaži od evidencije o jednoj vječnoj istini, koja 
je izvor svih drugih istina u riznici životnih izražaja. Usprkos 
površinskim suprotnostima'svi su ti izražaji samo povijesni 
oblici implicitnog smisla ishodišne idealne istine. Ukoliko je 
spoznaja vezana za izražuj, a to znači za implicitni smisao 
(»connotation«), ona je nužno relativna. Kao doživljaj, ople- 
menjen i omogućen disciplinom praktičnog uma (yoga, dhyana) 
istina je dublja od izražaja. U doživljaju evidencije moguće je 
transcendiranje granica i suprotnosti implicitnog smisla i za- 
hvaćanje istine u njenom apsolutnom neizražajnom bitku, 
onkraj subjektivno-objektivnog, pa prema tome i racionalnog 
logičkog rascjepa. 

Na taj je način Aurobindo izrazio zajedničku osnovu svih 
indijskih religiozno-filozofskih sistema i ideja od Y&gjnavaikye 
do Gandhija i našao formulaciju za stavove, s kojima se i 
danas susrećemo na svakom koraku, kad je riječ o najširim 
pojavama indijske kulture. 

Aurobindovi stavovi primijenjeni na filozofiju povijesti vo- 
de nužno do ponovnog sinkretizma. Sam se Aurobindo nije upu- 
štao u tu razradu, nego ju je prepustio epigonima. On je ostao 
apstraktan i zatvoren u intelektualnom i moralnom svijetu 
upanišada, Gite i yoge, propovijedajući iz prikrajka (u Pon- 
dich€ryju) neposrednost života i njegov identitet s apsolutnom 
istinom. 

Osnovnu nauku Gite o kastama i šastrama (svetim knji- 
gama) Aurobidno shvaća u apstraktnom i prenesenom smislu. 
Šastra je izražajni oblik ljudskog socijalnog poretka (»arran- 
gement oj truth«), pa je ne smijemo shvaćati dogmatski. Kaste 
su povijesni simbol za konkretne oblike općeg zakona. 

U isticanju neohinduističkog liberalizma i individualizma, 
upozoravalo se, osobito kod Aurobinda, s jedne strane na srod- 
nosti evropske historicističke filozofije, a s druge strane na 
Nietzscheov princip: »Sei wer du bist!« (»Budi tko jesi!«).* 


H) SARVEPALLI RADHAKRISHNAN 


Sarvepalli Radhakrishnan, dugogodišnji profesor indijske 
filozofije u Oxfordu i Kalkuti, sada potpredsjednik Republike 
Indije, odlikuje se smislom za formuliranje povijesnih pojava 
iz perspektive opće indijske filozofije života. Njegova smo 
gledišta te vrste već češće citirali. Sa svojim prethodnicima 
ima zajedničke crte univerzalizma i liberalizma, a u perso- 
nalizmu nalazi rješenje problema individualizma i kolekti- 
vizma, slobode i determinizma, racionalizma i iracionalizma. 
Prema religioznom problemu Gite zauzima stav etičkog tuma- 
čenja, a u moralnom problemu Argjune uzima u obzir i realni 
i idealni simbolički smisao. 

»Argjuna je tip pojedinca u borbi, koji osjeća teret i miste- 
rij svijeta. U sebi samome još nije izgradio snažno duhovno 
središte, iz kojega može spoznati ne samo nerealnost svojih 


* Usp. P. Hacker: Moderne BhagavadgitAkommentare u »Zeitschrift 
der Deutschen Morgenišndischen Geselischaft« (ZDMG 150, 1955, 2, 561. d.). 

vlastitih želja i strasti, nego i pravo stanje u svijetu koji mu 
se suprotstavlja... Bojno polje Kurukšetra simbolizira du- 
ševni život... Put napretka vodi kroz patnju i samoodri- 
canje... Prvo poglavlje pokazuje velik uvid u ljudsko srce, 
njegove suprotnosti i motive... Misija Gite je univerzalna 
po svome opsegu. Ona se ne obraća nekoj sekti, ne uspostavlja 
školu, nego otvara put svim vjetrovima.«*! 

»Autor Gite smatra, da se čovjek nije mogao razviti u tom 
pravcu, da pretpostavlja logiku. Zato je autor Gite pošao od 
upanišada, povukao je njihove religijske zaključke, te ih gal- 
vanizirao u životni sistem, povezujući ih s popularnom mito- 
logijom i maštom naroda... Gila se nalazi na sredini između 
filozofskog sistema i pjesničke inspiracije.« 

»GitA je dobila svoj izraz u razdoblju etičke religije, pa 
tako odgovara osjećajima svoga vremena.« 

»Čovjek treba da teži za integralnim duhovnim životom... 
Ljudska djelatnost nije rascjepkana... Gita priznaje, da razni 
ljudi dolaze do duhovnog uvida na razne načine, neki kri- 
zama moralnog života, neki intelektualnim sumnjama, a neki 
iz čuvstvene težnje za savršenstvom.« 


I) SURENDRANATH DASGUPTA 


Surendranath Dasgupta, profesor u Cambridgeu i Kalkuti, 
predstavlja generaciju Radhakrishnana, od kojega se razlikuje 
po tome, što s područja povijesti filozofije ne prelazi na pod- 
ručje filozofije povijesti. Čitavo je njegovo životno djelo posve- 
ćeno istraživanju i provjeravanju povijesnih podloga indijske 
filozofije. Ocjenjujući Dasguptu kao najznatnijeg povjesničara 
indijske filozofije uopće, ne možemo njegov značaj shvatiti 
samo na osnovu mjerila uobičajenih u istraživalačkom radu 
evropske povijesti filozofije. Nauka i sistematizacija indijskih 
škola, osobito u Srednjem vijeku, u razdoblju, koje se sve 
više smatra užim područjem razrade i borbe indijskih filo- 
zofskih ideja, na koje ćemo se ovdje moći osvrnuti tek u za- 
ključnom poglavlju — sve je to još velikim dijelom neistra- 
ženo. Pisanje povijesti indijske filozofije u tom smislu smatra 
se danas više nego pred nekoliko decenija problemom budu- 


4% Ovi su citati iz prve knjige Povijesti ind. filozofije, str. 520—556. 

ćnosti. S obzirom na spoznaju o važnosti nedovoljno istraženih 
područja Dasguptino je životno djelo tu od temeljne važnosti. 
No i u bolje poznatim klasičnim temama Dasgupta se ne ori- 
jentira toliko prema teorijskoj rekonstrukciji sistema koliko 
prema dokumentarnoj analizi pojmova i vanjskih utjecaja. 

Te se kvalitete naučnog rada očituju na uzoran način u po- 
glavlju o Giti.'" Kratki pregled redoslijeda problema, koje Das- 
gupta obrađuje, može nam ovdje poslužiti kao rekapitulacija 
cijele problematike ove najranije pojave filozofskog sinkreti- 
zma u Indiji. 

Dasgupta polazi od Šankare kao autora najstarije povi- 
jesne redakcije teksta i komentara. Sa Šankarinim komenta- 
torskim stavom, kako smo već vidjeli, nije se moguće složiti. 
Dalje prelazi na kratki prikaz komentara Yamune i Ramanugje 
i kasnijih komentara u okviru raznih sekti. Središnji povijesni 
problem jest utvrđivanje mogućih utjecaja raznih škola. 

Yoga kao tehnika redukcije psihičkih stanja, u smislu 
sistema koji se pripisuje Patangjaliju, morala je biti potpuno 
nepoznata autoru Gite. Taj je sistem yoga ekstremističan za 
razliku od stava Gite. Riječ yoga nije, međutim, ni jezično 
jednoznačna. No, pojam yoge u Giti razlikuje se znatno i od 
yoga nauke u upanišadama, koje smo u vezi s Gitom spomenuli. 

Gita pretpostavlja identitet yoge i samkhye. Dualizam kla- 
sičnog sdmkhya sistema pri tome ne dolazi uopće do izražaja. 
Analiza tehničke terminologije simkhye daje, međutim, pozi- 
tivnije rezultate. 

Specifične crte budističkog utjecaja na Patangjalijevu 
yogu nisu u Giti uopće uočene. 

U pogledu je odnosa prema ritualnim dužnostima žrtvo- 
vanja jasno, da su skolastičke teorije kasnijeg datuma. U Giti 
moramo računati s vedskim osnovama tog odnosa. Gita propo- 
vijeda jednako unutrašnje pročišćenje (yoga) kao i pročišćenje 
putem prinošenja žrtava. 

S budizmom je Giti zajednička središnja ideja kontrole 
osjetnosti i isticanja značaja djela. Iako je naglašena subjektiv- 
nost morala, odnos je prema socijalnoj dužnosti bitno različit. 
Usporedba s Dhammapadom pokazuje, da je u ovom posljed- 
njem djelu metoda kontrole osjetnosti znatno izdiferenciranija. 


“* U drugoj knjizi citirane povijesti, str, 4371—552. 

S druge strane u Giti ne nalazimo pesimističku crtu Buddhine 
nauke o bolu. 


Dasguptin je zaključak, da je Gita »nezavisna od etike 
apsolutističkih i metafizičkih sistema.«š. Sve to govori u prilog 
shvaćanju, »da u Giti ne samo da nema ništa budističkoga, 
nego isto tako ništa iz konačne sdmkhya filozofije ni iz yoge 
Patangjalijevih ,,Yoga-sitra“,.., te da je Gita u svojoj općoj 
strukturi predbudistička.«*““ — Pritom treba računati s teori- 
jom o naknadnim interpolacijama u tekstu. 


Jedan je od važnih razloga za drukčija gledišta bio teizam 
Gite. Evropski su autori na osnovu te crte odmah pokušali da 
iznesu hipotezu o kršćanskom utjecaju. Tilak je krajem prošlog 
stoljeća iznio dokumentaciju o tome, da stara Bhagavata sekta, 
koja obožava NarAyanu i njegovog božanskog učitelja Krišnu, 
potječe iz vremena mnogo ranijeg od nastanka gjainizma u 
8. st. pr. n. e. S tim su se dokazima suglasili početkom ovog 
stoljeća mnogi ugledni evropski učenjaci. 

Prema Dasguptinu zaključku, Gita u odnosu prema škola- 
ma simkhya i veddnta »predstavlja stariji sistem, gdje su 
gledišta starije simkhya škole bila izmiješana s vedantinskim 
iđejama različitim od vedćnte u Šankarinom smislu... Gita 
može biti djelo Bhagavata škole napisano mnogo prije redak- 
cije Mah&bharate.«** Prilikom uključivanja u epos, Gita je 
možda bila dopunjena interpolacijama. 

Poteškoća je ovog gledišta za zapadne učenjake u nemo- 
gućnosti, da se pomoću hipoteze o interpolaciji dođe do ozbilj- 
nijih naučnih dokaza. 


4 Id., 514. 
4 Id., 549. 
& Id., 550—552. 


VII. PREGLED SKOLASTIČKIH SISTEMA 


1. OPĆI OKVIR 


U ocjeni djela Dasgupte, a i u prijašnjim poglavljima, isti- 
cali smo, da izdiferenciranu filozofsku problematiku indijskih 
škola nalazimo tek početkom naše ere. U poglavlju o Giti po- 
kušali smo da pokažemo na primjeru, kako se razlučivanje 
škola zbivalo u toku od barem pet stotina godina na prijelazu 
iz arhajskog u klasično doba. Ni u vremenskom pogledu, a ni 
u pogledu bivstvene razradenosti i zrelosti sistema, ne možemo 
postavljati opća pravila ni granice. Kronološki može biti oprav- 
dana sumnja, rođena iz mediteranskog pojma historičnosti, 
da treba podvrći naučnoj revizi tradicionalna indijska shva- 
čanja o starosti osnovnih smjerova njihove duhovne kulture. 
Neposredno jasan ostaje ipak utisak, da su određene arhajske 
formulacije u sistemima izrasle iz dubina kulturne tradicije, 
koje se ne daju svesti na komparativne razmake od nekoliko 
stoljeća. Kritičnije od redukcije na naša vlastita mjerila jest 
Pitanje, koliko se historiografski problemi ovdje uopće daju 
rješavati. 

U ovom se prikazu moramo zadovoljiti, da se zaustavimo 
na pragu uže problematike indijskih sistema. Osnovna se 
prednost indijskog sistematskog mišljenja, kako na području 
praktičnog tako i teorijskog uma, očituje u daljem razvoju sve 
više, iako se često puta pokušavalo, da se i ona shvati kao 
nedostatak: 

Ove se škole »ne mogu uvijek bez daljnjega usporediti sa 
sistemima kao što je Platonov, Aristotelov. Hegelov, Schopen- 
hauerov i t. d. Sve i kad bismo ih mogli svesti na nekog odre- 

đenog osnivača, ipak bi predstavljale tvorevinu trajniju od 
doktrinarnih konstrukcija većine evropskih filozofa.« — Ka- 
rakteristika tih škola »nije u krajnjem vidu specifični odgo- 
vor na neki metafizički problem, nego metoda kao osnova za 
spoznaju stvarnosti.«! 

Ovdje se misli prvenstveno na šest brahmanskih sistema, 
daršana (iz korijena driš-, »vidjeti«; pogled ili nazor; usp. u 
budizmu prvi stepen osmoročlanog puta, »ispravni nazori« — 
pali ditthi). U predskolastičko se doba razvijala spoznajno- 
teoretska i logička problematika u razdvajanju i spajanju 
struja u okviru daršana. U skolastičko doba u središtu razvoja 
filozofske misli dolazi suprotnost brahmanskih daršana s jedne 
strane i budističkih teorija s druge. U toj borbi ideja iskri- 
stalizirale su se prvenstveno logičke škole. 


2. ŠEST DARŠANA 


Djela, koja ovdje navodimo kao osnovna za pojedine škole, 
jesu skolastički udžbenici, koji su uglavnom u prvim stolje- 
ćima naše ere dobili svoj konačni sistematski oblik, iako su 
i te sutre kratki traktati, koji su bez komentara teško razu- 
mljivi. Osnovni su komentari nastali također u većini slu- 
čajeva gotovo neposredno nakon izvornih djela. Ova djela ne 
predstavljaju, međutim, ni u jednom slučaju početak filo- 
zofskih škola. U udžbenicima je sistematizirana nauka, koje se 
dijelovi u mnogim slučajevima nalaze u ranijim neposrednim 
ili posrednim dokumentima iz druge polovice prvog tisućljeća 
pr. n. e., koji nisu sačuvani u cjelini. 


1. Nydya (»metoda«, »pravilo«, »logički postupak«); osnov- 
no djelo Nydya-stitra; autor Gautama. Nauka sadržana u ovom 
djelu formulirana je postepeno između 4. st. pr. n. e. i 2. st. 
n. e. Sudeći po polemičkim elementima čini se, da je djelo 
završeno u razdoblju između budističkih škola mddhyamika i 
vigjnana-vida (teorija Jacoby), što ne znači, da je napisano u 
vrijeme između Nagargjune i Asange, jer se s naukama, ko- 


* Glasenapp, »Phil. Ind.:, str, 112—113. 

jima oni daju skolastičku formulaciju, susrećemo već u 2. 
st. pr. n. e. 


2. Vaišešika (»specifikacija«, »razlučivanje«, »kategorizi- 
ranje«); osnovno djelo Vaišešika-sutra; autor Kandda (»koji 
jede atome«). Za starost nauke i datum sitre vrijedi isto što 
i za nydya. Problem, da li je ova druga škola prethodila prvoj 
ili obrnuto, nije još riješen. Također se postavlja pitanje 
zajedničkog porijekla s mimdmsom (teorija Dasgupta). Vre- 
menski je odnos zanimljiv zato, jer se nydya i vaišešika u sko- 
lastičko doba stapaju u jednu školu, a ujedinjenom sistemu 
prva škola daje formalnologičku strukturu, dok druga dopri- 
nosi atomističku ontologiju. 

3. Sadmkhya (vjerojatno izvedeno iz samkhyaA, »broj«, »ra- 
čun«); začetnikom se smatra drevni mudrac Kapila, za kojeg 
se pretpostavlja, da je stariji od Buddhe; osnovno je djelo 
Sdmkhya-kdrik4; autor Išvarakrišna, 3. st. n. e. Ovo je dua- 
listička nauka i osnovna indijska teorija emanacionizma. 


4. Yoga (»veza«, značenje slično latinskom  »religio«); 
osnovno djelo Yoga-sitra, pripisuje se Patangjaliju, 2. st. pr. 
n. e. Povijesno sačuvana verzija vjerojatno je iz 5. st. n. e. 

Kao nydya-vaišešika, tako se i sdmkhya-yoga smatra jed- 
nim sistemom, koji sadrži s jedne strane teoriju emanacije, 
a s druge metodu meditacije. (Usp. pogl. o »Giti«.) 


5. Mimdmsa (»istraživanje« vedskog rituala); osnovno dje- 
lo Mimdmsć-sitra; autor _Gjaimini, nekoliko stoljeća prije 
naše ere. Sistematski razrađuje teoriju o ritualnim dužnostima 
i metodu proučavanja Veda. Kao pretežno formalistička škola 
imala je znatnog udjela u razvoju logike. 


* Istraživanje je starosti ovog djela bilo važno osobito zbog hipoteza, 
koje su se krajem 19. st. javljale o utjecaju indijske logike na grčku, u 
doba Aleksandra Velikoga. Englez W. Jones smatrao je, da je Aleksandrov 
pratilac u pohodu na Indiju, »Kalisten našao kod Indijaca gotovu logiku 
i donio je svome stricu Aristotelu«. Nijemac Gorre zastupao je isto gledište 
i pokušao da dokaže, da Aristotelovi tehnički termini odgovaraju indijskim. 
C. B. Schluter objavio je djelo pod naslovom »Aristotelova metafizika, 
kći Kapiline nauke sdmkhya«, Kritički su se na ove teorije osvrnuli Max 
Miiller (»Six Systems of Indian Philosophy«, London 1903) i M. Winternitz 
(»Geschichte der indischen Literatur«, Leipzig 1908). Danas nema sumnje, 
da su neki dijelovi »NyAya-slitre« iz prvih stoljeća naše ere. Isto je tako 
sigurno s druge strane, da svi dijelovi nisu jednako stari. S mišljenjem, 
da je »Nyaya-sitra postojala u 4. st. pr. n. €e., iako ne u svom sadašnjem 
obliku« (Radhakrishnan), slažu se suvremeni indijski učenjaci, koji su se 
bavili ovim problemom. 

6. Vedanta (»završetak Veda«), prvobitno oznaka za upa- 
nišade. Osnovni tekst za sistematizaciju filozofskih shvaćanja 
škole je Brahma-stitra, 555 aforizama izraženih mnemotehnič- 
kim stilom (kao i sitre ostalih škola); pripisuje se Badardyani, 
koji se kasnije identificira s mitskim autorom Mahdbharate 
Vydsom. Prema Radhakrishnanu osnovna je povijesna pret- 
postavka, da se djelo mora smatrati starijim od Gite. Najsta- 
riji sačuvani komentar, koji nauci daje jednoznačan lik, jest 
Bhćša (»komentar«) Šankarin (G. ili 8. st. n. €.). Idealistički 
monizam Šankarine interpretacije ne iscrpljuje značenje ve- 
dantinske filozofije. 


U toku povijesti znatno su se mijenjali stavovi, koji se 
pojavljuju u ovim školama, a i uzajamni odnosi među ško- 
lama. 

O samkhyi, yogi i vedanti govorili smo nešto opširnije u 
prethodnim poglavljima. Na opseg ćemo se logičke problema- 
tike nydye osvrnuti još u nastavku ovog poglavlja i u Hresto- 
matiji. 

Za mimdćmsu kao ritualističku školu zanimljivo je spome- 
nuti, zašto je protivnici često nazivaju ateističkom. Mimamsa 
polazi od panteizma riječi. Riječ Veda nije izraz bogova, kao 
u semitskim religijama, nego je vječna i autonomna. Vede 
postoje po snazi vlastitog izraza, koji je neposredna stvara- 
lačka manifestacija svemirskog duha. Bit su Veda upute za 
djelatnost koja donosi blagotvorne posljedice. Te posljedice 
jamči bezlični zakon svemira, dharma. Cilj je mimamse pro- 
učavanje prirode dharme. U tom smislu posrijedi je iskonski 
paneticizam, koji se kao sistem tumačenja Veda formalizira 
u čisti ritualizam djela. U tom smislu s vedantinskog stanovi- 
šta teoriju ritualnog djela napada osobito Šankara. 

Mimdimsd je i svojim »ateističkim« aspektom dala dopri- 
nos spoznajnoteoretskoj diskusiji skolastičkog doba. Njen 
najznatniji filozofski predstavnik Kumdrila (nešto stariji od 
Šankare) kritizirao je nastojanja ny&ye da logičkim putem 
dokaže postojanje boga. Nasuprot budistima, mimćmsđ je 
branila realističko stanovište. Službeni je stav politeistički, 
ali se značaj bogova svodi na simboličko posredovanje u izvr- 
šenju zakonitosti dharme. Funkciju boga zapravo preuzima 
čovjek, svećenik, koji poznaje pravu snagu riječi (mantra) i 
njome izaziva neminovne posljedice žrtvenog djela. Željeni se 
plod djela ne postiže ni milošću bogova, a nije ni automatska 

posljedica djela, nego proistječe iz znanja o magičnoj snazi 
riječi i iz pravilnog usmjerenja u tom smislu. To usmjerenje 
mimdamsd formalizira u ritualnom smislu, podižući na taj na- 
čin svoju metafizičku nadgradnju nad principom, da dobro 
djelo u etičkom smislu može proisteći samo iz dobre namjere. 
Mimimsa supstancijalizira i tu snagu pravilne usmjerenosti 
i naziva je apurva. To je metafizička veza između djela i 
ploda. Dokaz protiv milosti božje nalazi mimamsđ u principu, 
da isti uzrok (ili isti obred) ne može izazvati razne posljedice. 

Shvaćanje da svećenik svojim obredom prisiljava božan- 
stvo na djelovanje, izazvalo je u kasnije vrijeme, kad je di- 
jalektika počela da zamjenjuje ritualizam, nužnu reakciju 
teizma u ortodoksnim krugovima. Jedna i druga tendencija 
imaju pozadinu kako u razvoju općih društvenih odnosa u 
sistemu kasta, tako i u razvoju borbe filozofskih ideja izvan 
ortodoksnih vjerskih okvira. S filozofskog je stanovišta ka- 
rakteristično pri tome promatrati, kako se povijesno i siste- 
matski uz rubove velike panteističke struje politeizam i 
monoteizam pojavljuju tek u zamagljenim henoteističkim 
obrisima, 

Skolastički studij šest sistema počinje redovno s formalno- 
logičkom analitikom nydye, koja se nastavlja proširenom na- 
ukom o kategorijama vaišešika. Zatim se prelazi na studij 
sadmkhye, čija je ontološka metoda, za razliku od nydye, bitno 
sintetska. Kao što viši broj, koji slijedi iza nižega, nužno obu- 
hvaća prethodni, tako je u principu i s izvodom 23 elementa 
fenomenalne prirode (prakriti), čiju smo tablicu prikazali u 
prošlom poglavlju. Sintetski se princip povezivanja još jasnije 
očituje u metodici yoga nauke s metafizičko-religioznog gle- 
dišta. — Studij daršana završava redovno vedintom kao naj- 
višim spekulativnim izrazom brahmanskog mišljenja. 


3. BUDISTIČKI REALIZAM I IDEALIZAM 


Već se na drugom koncilu u Vesali, ni 200 godina poslije 
Buddhine smrti, očituju mnoge razlike u tumačenju njegove 
nauke. Stav većine sljedbenika, u djelu Kathdvatthu, izražava 
do 2. st. pr. n. e. realistička škola sarvdsti-vćda (»sarva asti« 
= »sve jeste«). 


187 


Još se prije naše ere spominju u indijskoj književnosti če- 
tiri budističke škole, od kojih su dvije realističke i slijede 
ortodoksnu tradiciju (theravada ili hinaydna), dok su druge 
dvije idealističke i približavaju se više općim indijskim tra- 
dicijama skolastičkog vremena (mahdydna). I realističke škole 
kasnijeg razdoblja pokazuju spekulativne sklonosti, pa se 
odvajaju od razvojnog toka cejlonske theravdda tradicije, u 
čijem smo okviru prikazali osnovnu Buddhinu nauku. Metafi- 
zički se stavovi tih dviju škola formiraju u odnosu na pro- 
blematiku mahdydna idealizma, koji je uspio da ih povijesno 
potpuno prevlada do 3. ili 4. st. n. e., kada budistički ideali- 
zam u Indiji doseže svoj vrhunac. 

Dvije spekulativne škole, koje su se razvile iz sarvđsti- 
vdda realizma, jesu: 


a) Vaibhdšika (vjerojatno prema djelu Vibhaša, komen- 
taru Abhidhamme, koju priznaju kao osnovni autoritet, dok 
ranije dijelove Ti-pitake zanemaruju), može se uglavnom 
karakterizirali kao onaj stupanj razvoja sarvdsti-vade, na 
kojem odnos između noumenalnih i fenomenalnih elemenata 
nije još pročišćen. S obzirom na osnovnu budističku nauku 
o trenutačnosti jednih i drugih, središnji položaj zauzima na- 
uka o kauzalitetu, promatrana sa stanovišta kategorija »ime- 
na« i »oblika«: 

Uzrok nikada ne nestaje, nego samo mijenja ime postajući 
posljedicom, pošto mu se promijenilo stanje. Na pr., glina 
postaje posuda, pošto je promijenila stanje. U tom se slučaju 
ime »glina« gubi, a javlja se ime »posuda«. (Aryadeva) 

Na taj način supstancija traje u vječnom zbivanju. Osnov- 
na je pretpostavka, da je postajanje predmeta nezavisno od 
našeg opažanja. 


b) Sautrantika je (priznaje samo autoritet Sutta-pitake, ili 
Buddhinih govora, a zanemaruje ostala dva dijela kanonske 
književnosti), prelazni stupanj prema mahdydni, te na- 
učava, da je naša pretpostavka o postojanju noumenalnih ele- 
menata rezultat logičkog zaključka, a ne neposrednog opažanja. 

Osnovno je djelo o budističkom realizmu Abhidharmakoša, 
čiji je autor Vasubandhu (4. st. n. e.) kasnije pod utjecajem 
svog brata Asange postao i sam mahćydnista. 

Sa stanovišta mahdydne prva je realistička škola napada- 
na kao naivni realizam, a druga kao hipotetički dualizam.“ 
Ovaj je posljednji stav bilo teško braniti zbog njegove psiho- 
loški neadekvatne posrednosti. 

Povijesna se važnost mahđydna književnosti nalazi i u 
tome, da su se njena osnovna djela rano počela prenositi u 
Kinu i Tibet i tamo prevoditi. U tim su zemljama bolje saču- 
vani mnogi originalni sanskritski rukopisi, već iz klimatskih 
razloga. Vezi s Kinom zahvaljujemo i mnogo točnije povije- 
sne podatke, nego što smo ih imali ranije. 

Kineski indolog iz 7. st. n. e., I-tsing, karakterizira mahd- 
yina škole ovako: »Postoje dvije vrste t.zv. mahaydne. Prva 
je mddhyamika, a druga yoga. Prva naučava, da je ono, što 
se obično naziva bitkom, nebitak, te da je svaki predmet samo 
prazna slika, poput iluzije, dok druga naučava, da u stvarnosti 
ne postoje vanjski predmeti, nego da postoje samo misli u 
nama, a sve stvari posloje samo u svijesti.« 

a) Mddhyamika (filozofija »srednjega puta«; sanskr. madh- 
yama, pali magigjhima = »srednji«); prema naslovu djela 
glavnog predstavnika škole Nagdrgjune (»Madhyamika-sa- 
tra«) (2. st. n. e). 

Nauku o »srednjem putu« Nagargjuna tumači dijalektički 
kao isključenje apsolutne afirmacije i apsolutne negacije. Na 
tom osnovu zastupa relativitet svega što postoji i što se spo- 
znaje, uključivši tu i fenomene neposredne svijesti, samsdru 
i nirvdnu. — Po svojoj se idealističkoj karakteristici ova na- 
uka naziva šinyati-vćda, ili »nauka o ništavilu«. Iako je 
Nagargjunin fenomenizam vjerojatno najradikalniji među 
velikim smjernicama svjetske filozofije, on se ipak u osnovi 
ne udaljuje bitno od Buddhinog prastava o irelacionalnoj 
transcendenciji nirvane. 

Po svojoj povijesnoj ulozi, Nagargjunina dijalektika vezuje 
logičku i spoznajnoteoretsku problematiku kasnijih stoljeća za 
područje idealističke filozofije. Ona otvara diskusiju protiv 
naivnorealističkih stavova klasične nydya logike, a u buduć- 
nosti izaziva spoznajnoteoretsku kritiku Šankarinog apsolut- 
nog idealizma. 

I vremenski se i ideološki nalazi na sredini ovog kasnijeg 
razvojnog perioda druga mahdydna škola: 


* Usp. Radhakrishnan: Ind. Phit., I, str. 621. 

b) Yogaćara, koja budističku nauku o meditativnoj reduk- 
ciji (dhydna) razvija u okviru opće indijske filozofije praktič- 
nog uma (yoga), pa po tome dobiva gornje ime, dok je bolje 
poznata i karakterizirana drugim nazivom: vigjnana-vćda, ili 
»teorija svijesti«. — Medu ranije predstavnike yogaćare spada 
Ašvaghoša s djelom »Mahuydnušraddhotpida« (1. st. n. e). 
Spoznajnoteoretski je smjer dao školi Asanga (4. st. n. €.), ko- 
jemu se pridružuje kasnije brat Vasubandhu. 

Vasubandhuov učenik, logičar Digndga, koji se istakao 
kritikom nydye, ubraja se, kao i njegov učitelj, i u sautrdn- 
tika i u vijnanavdda školu. Isto vrijedi i za slijedeća dva bu- 
distička logičara, koji ostaju usko povezani s Vasubandhuo- 
vom i Dignaginom naukom, Dharmakirti (7. st.) i Dharmottara 
(9. st.). Dharmakirti se i sam naziva sljedbenikom vigjnana- 
vide, a na stav Dharmottare, koji se uzdiže iznad stanovišta 
škola po svojoj koncepciji o logičkoj nauci, osvrnut ćemo se 
kasnije. 

Tako se logika od početka razvija na razmedu između re- 
alističke i idealističke škole, iako je vigjnadna-vdda kao pozi- 
tivna fenomenologija svijesti postala osnovom cijelog ovog 
razvoja. Njena je »zasluga, da je istakla važnost misli za 
realnost uopće«.“* U diskusijama protiv budističkog idealizma 
napada osobito Šankara, a takoder i drugi raniji i kasniji 
autori, nauku Dignage i Dharmakirtija kao subjektivni ide- 
alizam. Dharmakirti je uz svoje glavno djelo Nydyabindu, 
napisao i esej o solipsizmu, Santdndtara-siddhi, u kojem brani 
stav vigjnana-vade. 

Dharmottara, konačno, formulira problem logike ovako: 

»Zašto da se uopće držimo konstruiranih nauka? Zar logika 
ne bi trebalo da se osniva isključivo na činjenicama koje su 
izvan sumnje? Smatramo, da naučna istraživanja treba pro- 
voditi u duhu potpune slobode, nesmetano od konstruiranih 
nauka.«* 

Već se iz odnosa medu srodnim školama može vidjeti, kako 
se metafizički, a pogotovu metafizičko-religiozni problem, po- 
tiskuje u pozadinu pred spoznajno-logičkim. To postaje još 
jasnije u spomenutim polemikama s nyaya logikom na jednoj 
strani, a kasnije sa Šankarinim stavovima na drugoj. Iz tih 


“1Ib., str. 643. 
5* Prema Th. Sitcherbatskome (»Erkenntnistheorie und Logik nach der 
Lehre der spiteren Buddhisten«, str. 83—84). 

polemika i iz razrade unutrašnjih teorija, koju one izazivaju, 
možemo ovdje dati samo nekoliko primjera, da pokažemo, u 
kojim se granicama približno kretala indijska filozofska mi- 
sao u tisućljeću svog najsnažnijeg razvoja. 


4. PRIMJERI 
A) NYAYA - SUTRA 


Nydya-siitra »uvodi obradbu sredstava spoznaje prije pred- 
meta spoznaje kao novo poglavlje u filozofiju«.* — Svrha je 
ove logičke rasprave, da nabroji, obilježi i provjeri 16 osnov- 
nih logičkih kategorija. Tablica kategorija pri tome ne služi 
više, kao prije, na pr. u sdmkhyi, nabrajanju svih elemenata 
fenomenalnosti, nego metodi njihova proučavanja: 

»Nijedna izreka, koja brojčano obuhvaća ,sve“, nije točna, 
jer za nju ili postoji ili ne postoji dokaz.« (IVa 38) (Protivnik 
smatra, da je i dokaz uključen u kozmološku cjelinu, što 
nydyika odbija.) (IVa 39—40) 

16 kategorija (paddrtha): sredstvo spoznaje, predmet spo- 
znaje, sumnja, svrha, primjer, teza, članovi, rasuđivanje, odlu- 
čivanje, raspravljanje, rasprava, polemika, prividni razlozi, 
iskrivljivanje, neispravni prigovori, redoslijed. (Ia 1) 

4 sredstva spoznaje: opažanje, zaključivanje, usporedba, 
svjedočanstvo. (Ia 3) 

12 predmeta spoznaje: atman (subjekt spoznaje u smislu 
postojane »duše«), tijelo, osjetila, osjetni predmeti, um (bud- 
dhi) razum (manas, u smislu »nutarnjeg organa« spoznaje), dje- 
latnost, pogreška, postojanje poslije smrti, plod djela, bol, oslo- 
bođenje. (Ia 9) 

Opažanje je spoznaja, koja nastaje iz doticaja osjetila i 
predmeta, a ne može se izraziti riječima, ne može biti pogre- 
šna, sastoji se u neposrednoj izvjesnosti. (Ia 4) 

Na opažanju se osniva trovrsno zaključivanje, od oznake 
na nosioca oznake, i to: od posljedice na uzrok, od uzroka na 
posljedicu i po analogiji. (Ta 5) 

Zaključivanjem na osnovu osjetno opažene stvari spozna- 
jemo stvar koja se osjetno ne opaža. (IIa 44) 


“*wW. Ruben: Die Nyđyasitra's, Leipzig, 1528. 

Tipičan se indijski silogizam (anumdna) sastoji od pet čla- 
nova. Školski je primjer dim i vatra: 


1. Tvrdnja (pratigjna): Na brdu je vatra. 

2. Razlog (hetu): Zato jer je dim. 

3. Primjer (udćharana): Gdje je,dim, tamo je i vatra kao 
na pr. u kuhinji. 

4. Primjena (upanaya): Sada je tako na brdu. 

5. Zaključak (nigamana): Dakle, tamo jc vatra. 


Osnovni dio silogizma su prva tri člana: »Na brdu je vatra, 
zato jer je dim, kao u kuhinji.« — »Brdo« je subjekt (pakša), 
»dim« je bitno obilježje (linga), a »vatra« je izvedeni pojam 
(sadhya). 

Sumnja (samšaya) pokretna je snaga logičkog mišljenja: 

Logički se postupak ne primjenjuje ni u slučaju kad pred- 
met nije opažen, ni kad je potpuno određen, nego kad o njemu 
postoji sumnja (Nydya-bhašya). 

Naivno-realističke pretpostavke nyđdyue počinju od teorije 
vida i sluha. Za vid se pretpostavlja da se u obliku nevidljive 
zrake kreće od osjetila k predmetu. To shvaćanje potječe iz 
teorije mediuma (akaša). Postupak ide u suprotnom smjeru 
nego kod Aristotela, gdje je put kroz medium išao od objekta 
prema subjektu »utiska«. Ta se razlika u smjeru kretanja 
može tumačiti preipostavkom psihološkog materijalizma o 
funkcijama prane.“ 

Teorija 4kaše kao kozmičkog medija potječe iz vedske te- 
orije zvuka (V. odsječak o mimamsi). 

Akaša je prvobitno nosilac loga vječnog i neprolaznog 
zvuka. Po vedantinskoj teoriji emanacije, dkaša je prvi nepo- 
sredni proizvod brahmana. »Staro je shvaćanje, koje je iz 
upanišada prešlo u sistem sadmkhya, da su prostor i vrijeme 
proizvod dkaše... Uz izraz diš (prostor, strana svijeta) ozna- 
čava dkdša beskrajni prostor, koji se shvaća vrlo različito: 
gdjekada kao simbol neizmjernosti uopće, te kao takav obu- 
hvaća vrijeme i prostor; gdjekada, nasuprot tome, označava 


* U indijskoj logici nauka o zaključku obuhvaća i sud. Na shemu 
zaključka od tri člana, koju je teoretski razradila budistička logika, svode 
se i sudovi koji izriču jednostavno opažanje (na pr.: »Ovo je stablo«, kako 
ćemo pokazati u odsječku c). 

" Usp. u Hrestomatiji »Chandogya-up.« V, I (rBrihadaranyaka-up.« VI. 1) 
i citat iz Rosenberga u poglavlju o Buddhinoj nauci (bilj. 11). 

samo nepromjenljivost,... a nekada posebnu supstanciju, eter 
kao nosioca zvuka... Prema tome nije u Indiji nikada posto- 
jao potpuni paralelizam u obrađivanju problema prostora i 
vremena.« Za vaišešiku prostor i vrijeme su supstance. Budi- 
sti, nasuprot tome, zabacuju »postojanje vremena, ne samo 
kao supstancije, nego i kao bitka u toku«. Tako se »u vezi 
s raspravljanjem o prirodi zvuka počela razvijati indijska si- 
stematska filozofija uopće.«? 


Prednost je stanovišta nyđdya da bitno razlikuje opažanie 
od racionalnog spoznavanja. Pretpostavka protivničkih škola, 
prema kojoj je i opažanje zaključak, odbija se izričito već u 
»Nyaya-sutri«. (Ila 28—29) 

Vanjski uvjeti opažanja jesu: mjesto, vrijeme i dkaša. (Ia 
22) 

Iz toga stanovišta potječe niz posljedica, čija je formulacija 
morala da se iskristalizira u kasnijim diskusijama. 


Logički se najprije javlja problem cjeline i dijelova. Nyđ- 
ya smatra, da neposrednim opažanjem, a ne zaključivanjem, 
zahvaćamo i cjelinu, a ne samo dijelove: 

»Kad ne bi bilo cjeline, ne bi bilo moguće zahvatiti ništa 
što postoji«. (IIa 32) 

Po nauci vaišešika, cjelina je posebni kvalitet, različit od 
dijelova. Budisti smatraju, da je pojam cjeline fiktivna tvo- 
revina, koja odgovara potrebama iskustva. 


* Sčerbatskoj, 0. c., 37—68. Usp. bilj. 6., pogl. IV. U vezi s pojmom 
kaše zanimljivo je usporediti u Bergsonovoj teoriji pamćenja »održanje 
prošlosti u samoj sebi« (»survivance en soi du pass€« — »Matlčre et me- 
moire«, str. 166); njeno »postojanje izvan svijesti« (ib., 158); ontološku for- 
mulaciju problema pamćenja, polazeći od doživljaja govorne materije i 
»opažanja sirovih zvukova« (»sons bruts percus« — 129); nepriznavanje 
ontičke razlike između predmeta, dok su izvan zapažanja u prostoru, i 
sjećanja, dok su izvan svijesti u vremenu; razlikovanje prostorne i vre- 
menske transcendencije samo po praktičnoj nuždi psihološki suprotnih 
»postulata djelatnosti«. Poput budističke i Šankarine teorije o kriterijima 
realnosti (v. odsječak d), Bergson u usporedbi prostorne i vremenske real- 
nosti ističe, da »sadašnjost« ne znači »ono što jest«, nego »ono što je dje- 
latno« (»ce qui se fait«) (str. 166). — Glavna zajednička pretpostavka je 
trenutačnost zbiljnosti: »Svijest je isključivo obilježje sadašnjosti, ... ono- 
ga što je djelatno... Ono što nije djelatno može prestati da pripada svi- 
jesti, ali ne mora zbog toga prestati da postoji na neki način« (str. 156). — 
I po teoriji dlaye (v. niže vigjn&na-vada) svijest je rezervoar živih stru- 
janja, a ne statičkih stanja. (Usp. bilj. 62, pogl. o Buddhinoj nauci). Sta- 
tička je »podsvljest« negirana nepriznavanjem trajnosti dtmana. — Time 
se ne prejudicira postavljanje problema pamćenja u okviru kategorije 
Gkdša. Otvoren je samo status te kategorije u raznim sistemima. 

Naivnorealističke poteškoće u vezi s atomističkom teorijom 
vaišešika, pojavljuju se tako u diskusiji oko nauke nydya u 
problemu cjeline i dijelova, u problemu oblika, u problemu 
etera i u problemu teorije zaključka. Glavni argument nydye 
za pretpostavku o atomima kao krajnjim nedjeljivim česti- 
cama jest, da suprotna teorija »vodi u regressus ad infinitum 
(anavasthd) a regressus ad infinitum nedopušten je«. (IVb 25) 

Stanovište je protivnika bilo, da se logičkom analizom ne 
dolazi do spoznaje o biti stvari. Kao što se ne može opažati 
postojanje ikanine mimo vlakna od kojih je satkana, tako se 
ni cjelina ne može opažati mimo dijelove. (IVb 26). Protivnik 
ide kasnije!" i dalje, pa tvrdi: Opažanju 1kanine slijedi točnije 
vpažanje vlakana; još točnijim opažanjem prelazi se na dije- 
love vlakana; svaka daljnja spoznaja pokazuje netočnost pret- 
hodne; najtočnija spoznaja ne postoji, jer se proces završava 
u ništavilu. — Nydyika odbija takav prigovor kao proturje- 
čan, jer za njega »ne može ni postojati ni nepostojati dokaz«. 
(IVb 30) 

Isti se problem vraća u diskusiji oko teorije zaključka kod 
Kumarile protiv teorije yogaćdre. Budistički se idealizam 
pozivao na nydya teoriju o zaključku i isticao, da se sud i 
zaključak tumače na osnovu ideja subjekta i predikata i nji- 
hovih bivstvenih odnosa, koji ne pretpostavljaju realnost 
objekta.!' Kumarila odgovara, da nydya priznaje realnost 
objektivnog svijeta i da joj je to osnova, od koje polazi u 
logici. 

U diskusiji ove vrste nalazimo i motiv koji odgovara Kan- 
tovom primjeru s talirima: Mdćdhava ističe, da bi po krajnjoj 
idealističkoj pretpostavci »sok, energija i probava zamišljenog 
i stvarnog slatkiša bili identični«.!? 

Um je prema nauci nydye jedna od prolaznih osobina duha 
(dtman). Pritom su um, spoznaja i znanje isto. (Ia 10, 15) 

Nydya-bhdšya sadržava polemiku protiv različitog stano- 
višta simkhye, prema kojemu je um (buddhi) posebni, trajni 
organ psihičke materije. S budističkog stanovišta um je jedan 
od funkcionalnih dijelova ličnosti, a s vedantinskog osnovni 
atribut duha.!? 


'*" U mahayaAnističkoj »Lankavat&Ara-sitri«. — Usp. Ruben, o. €. 216—17. 

" Dignaga, prema citatu Sčerbatskog, 0. c., str. 28. — Usp. također 
bilj. 42. pogl. III. 

!* »Sarva-daršana-samgraha« (citat prema Radhakrishnanu. o. €. 1. 633). 

!' Usp. Ruben, o. c., str. 6. 

Proces je mišljenja vezan za razum (manas), koji se shvaća 
kao unutrašnji organ gnozije, te povezuje i koordinira osjete 
raznih osjetila. Teorija o razumu kao unutrašnjem organu 
vjerojatno je najstarija teorija pažnje. Iz činjenice, da se ne 
može istovremeno provoditi pažljivo više duševnih djelatnosti, 
zaključuje se, da Imora postojati posebni duševni organ, koji 
je samo jedan u svakome tijelu (IIIb 55), veličine atoma (III b 
68), koji nema vlastitu inteligenciju, nego služi samo kao 
spojnica između osjetila i duha. Manas ovdje nije šesti organ 
osjetnosti zato, jer nije vezan za samo jedno područje osjet- 
nosti. Opažanje je kompleksnih zbivanja moguće na taj način, 
da se manas kreće među raznim osjetilima »kao iskra koja se 
vrti u krugu, pa je zbog brzine kretanja vidimo kao vatreni 
krug«. (IIIb 57) 

Tako se ovaj organ mišljenja razlikuje s jedne strane od 
umne spoznaje i znanja (buddhi), a s druge strane od duha 
kao cjeline (4tman). Kad bi 4tman, čija je bitna osobina uvi- 
jek ostala sveobuhvatnost svijesti, bio neposredni organ spo- 
znaje, onda ne bi mogao postojati ishodišni fenomen vezanosti 
pažnje na samo jednu razumsku radnju. — Budizam, koji 
negira dtman u tom klasičnom smislu, oslobađa se ovih kom- 
pliciranih psiholoških shema, uz neminovnu posljedicu pot- 
pune relativizacije spoznaje, koju dosljedno provodi NaAgar- 
gjuna. Psihološku funkciju dtmana zamjenjuje kasnije &laya 
(riznica svijesti). 

Time dolazimo do problema pamćenja. Za simkhyu je fe- 
nomen pamćenja jednostavno dokaz trajnosti mišljenja. Za 
nydyu je činjenica, da »ono što smo vidjeli s lijevim okom 
prepoznajemo i s desnim«, dokaz za postojanje manasa kao 
koordinacionog organa gnozije, a postojanje je raznih područja 
osjetnosti u krajnjoj liniji i ovdje kao i u vedanti dokaz za 
postojanje duše (4tman). (IIIa 7, 3) 

Duša je za nyćyu hipoteza, kojom se razjašnjava jedinstvo 
svih stanja svijesti No, u indijskoj je filozofiji kritika naiv- 
nog realizma koncentrirana prvenstveno u odbijanju takvih 
ontoloških hipoteza o fenomenima vezanim za tok svijesti. 
»Već mimamsa ne smatra, da sposobnost spoznavanja popri- 
ma oblike spoznatih predmeta, nego smatra, da spoznaja ra- 
zotkriva predmete u objektivnom svijetu, dok sama sposob- 

nost spoznavanja nema nikakve oblike«.''* U kasnijoj kritici 
nydye s vedantinskog stanovišta ističe se, da logička škola 
smatra, da znanje o dtmanu kao samosvijesti stječemo tek 
logičkim zaključivanjem iz fenomena opažanja, htijenja i 
osjećaja, dok vedanta smatra, da je to znanje neposredno 
očevidno. Budist pita, da li je ta neposredna očevidnost o 
kontinuumu svijesti uopće zavisna od pretpostavke o trajno- 
me »ja«. 

Nydya-vaišešika polazi od principa, da trajno ne može biti 
promjenljivo, pa zato prividnu trajnost mišljenja tumači kao 
povezani niz pojedinačnih i trenutačnih akata mišljenja, 
jednako kao i u slučaju kretanja. Simkhya je kao emanacioni- 
stička teorija imala u ovoj teškoći prednost. Za nju su pojedini 
akti mišljenja identični sa sposobnošću mišljenja. Karakteri- 
stičan je, međutim, stav nydye, da mišljenje zahvaća kretanje 
u kojem nema trajnosti. (IIIb 42) Zato je i obilježje mišljenja 
momentanost, a ne trajnost. 

Na taj način nydya ostaje na ontološkom stanovištu, da je 
subjekt mišljenja trajni duh, dok samo mišljenje nema obi- 
lježje trajnosti, a organ mišljenja nije inteligentni subjekt, 
nego samo njegov instrument. 


U kritici teorije kauzaliteta N4gargjuna konstatira, da svi 
prijašnji sistemi uzročnost shvaćaju ili sa stanovišta unutra- 
šnjih mijena neke trajne supstancije, ili kao gomilanje raznih 
činilaca, ili kao djelatnost određenih činilaca na trajnoj sup- 
stanciji. Sadmkhya zastupa teoriju postojanja posljedice u 
uzroku, mnoštva u jedinstvu (sat-kdrya-vada): Sve je trajno, 
latentno u pramateriji, koja je kao supstancija identična sa 
svojim pojavnim atributima. Nauka je nydye suprotna (asat- 
karya-v&da): Supstancija i atributi nisu identični, nego inhe- 
rentni. Osnovna se materija ne mijenja, kad se mijenjaju 
atributi, pa iz jedne stvari nastaje druga. Po budističkoj je 
teoriji sve trenutačno (kšanika-vada): Trajna podloga ne po- 
stoji, postoje samo pojedinačni fenomeni.!? 

Od niza problema, koji se ovdje otvaraju za kritičko gle- 
danje, možemo u okviru Nydya-sitre razmotriti samo jedan, 
karakterističan i za grčku filozofiju: problem vremenskog 
kontinuiteta. 


** Dasgupta, Il, str. 180. 
i Usp. Ruben, str. 78—78. 

Ne samo sofisti i budisti, nego i vedantinac Gaudapđda, 
preteča Šankarin, smatra, da nisu mogući ni slijed ni istovre- 
menost uzroka i posljedice: 

Sredstva spoznaje (opažanje, zaključivanje, usporedba, 
svjedočanstvo) nemaju dokazne snage, jer im je funkcija ne- 
moguća u jednom od triju vremena (prošlosti, sadašnjosti, 
budućnosti). (IIa 8) 

Ako dokažemo, da spoznaja putem opažanja prethodi 
predmetu spoznaje, onda ta spoznaja ne nastaje iz spoja osje- 
tila s predmetom; ako slijedi iza njega, onda predmet ne 
spoznajemo prvobitno tim sredstvom spoznaje; ako dokažemo 
istovremenost spoznaje i predmeta, onda nema slijeda u akti- 
ma mišljenja, jer su oni vezani za predmete. (Ia 9—11) 

Nyćyika odgovara: Kad bi ovakav prigovor bio ispravan, 
onda ni sam ne bi mogao da važi ni u jednom od ta tri vre- 
mena, jer onemogućuje svako sredstvo spoznaje. (IIla 12—13). 

Nasuprot tome, sredstva spoznaje mogu biti i predmeti 
spoznaje, kao što je vaga sredstvo spoznaje neke količine zla- 
ta, a gdjekada i predmet provjeravanja pomoću utega. (Ila 16) 

Protiv prigovora, da je svako dokazivanje regressus ad 
infinitum, navodi se i usporedba sa svjetiljkom, jer sredstva 
spoznaje, kao i svjetlost, služe opažanju namjerno osvjetlje- 
nih predmeta, a i raznih drugih, među kojima i samih sred- 
stava spoznaje. (IIa 19) 

Na prigovor da ne postoji sadašnjost, nego samo prošlost 
i budućnost i odnos među njima (I1a37, 39), odgovara nydyika: 


1. Kad ne bi bilo sadašnjosti, ne bi bilo opažanja. (IIa 40) 


2. Svaka djelatnost sadržava atribute već-učinjenoga i ono- 
ga-što-treba-učiniti, pa se na taj način shvaća uvijek samo 
sadašnjost. (IIa 41). 

Tako dolazimo do nužne logičke posljedice svake teorije 
karmana (uključivši Bergsonovu), da se bitak može pripisivati 
samo onim činiocima, koji su sposobni da služe nekoj svrsi. 
Problem razlikovanja mehaničkog i finalnog kauzaliteta u 
teoriji karmana ne pojavljuje se uopće.!“* Svako se kauzalno 
zbivanje tumači u svim školama, realističkim i idealističkim, 


!* Usp. Bergsonov stav prema mehanizmu i finalizmu, kojim »nastoji da 
istovremeno prijeđe okvire i mehanizma i finalizma, približujući se ipak 
ovom drugome više nego prvome«. (&»&Evolution crćatrice«, str. 50 1 d., po- 
sebno str. 102.) 

po analogiji »ploda« i njegovog »dozrijevanja« (phala, vipdka), 
»korijenja« i »sjemenja« i t.d.: 

Tijelo nastaje djelovanjem ploda ranijih djela. (IIIb 59) 

Zato se teorija logičke veze najčešće svodi na neku vrstu 
teorije instinkta karmičkog porijekla. Problem je, da li je i 
u kojoj mjeri instinkt zajednički korijen subjektivno-objek- 
tivnog rascjepa.!? 

Odavde se ponovno vraćamo u krug prastare ontološke 
problematike Yagjnavalkyine: Otkuda potječe bitak? Koji su 
ontički korijeni neznanja? 

Dok samkhya smatra, da bitak uvijek nastaje iz bitka, jer 
je uzrok supstancijalno jednak s posljedicom, nydya naučava 
obrnuto: 

Bitak nastaje iz nebitka, jer ništa ne može nastali, a da 
prethodno ne uništi svoj uzrok. (IVa 14) 

Protiv svih tih skretanja u apsolutno ustaje konačno bu- 
distički logičar Dignaga, kad kaže: 

»Sva naša spoznaja, ukoliko se sastoji od istinitih zaklju- 
čaka, nastaje pomoću razumskih kategorija supstancije i 
obilježja, bez kojih nema predodžbe, a s realnim bitkom i ne- 
bitkom nema nikakve vezs« (Pram&nasamuććaya). 

»Tako je logika postala budističkom naukom. Za same je 
budiste ona nadomjestila raniju metafiziku i druge filozofske 
discipline poznate pod općim nazivom abhidharma.«!" 


B) NAGARGJUNA, FILOZOFIJA NIŠTAVILA (SONYA - VADA) 


U tom svijetlu treba da shvatimo u prvom redu dijalektiku 
Nagćrgjune i spomenute solističke dokaze, da ne postoji sa- 
dašnjost, zato jer u sadašnjosti ne može postojati kretanje, 
budući da, na primjer, pretpostavka, da gavran leti, uključuje 
sa svoje strane pretpostavku, da je cijeli svijet u letu; ili da 
je jednako nemoguće zamisliti hod čovjeka koji hoda kao i 
hod čovjeka koji ne hoda. 

Boreći se protiv teorija o trajnim kvalitetama stvari, o 
atributima objektivne supstancije i sl., budisti, a i druge 


!7 Usp. Kantovo shvaćanje (»Kr. č. uma«, A 78), da je sinteza proizvod 
»imašte (Einbildungskraft), slijepe, ali neophodne duševne funkcije«. — Za 
naše je“*komparativne interpretacije osobito važno središnje značenje koje 
Heidegger daje ovom Kantovom gledištu (»Kant...«). 

!* Sčerbatskoj, str. 29. 

škole koje im se u tom približuju, smatraju da su objektivne 
kvalitete identične s podacima iskustva, da su subjekt i objekt 
nerazdruživi, da se svijet sastoji od relacija, koje se ne daju 
ontološki reducirati, pa u tom smislu nisu do kraja spozna- 
tljive. 

Relativizam  Nagargjunine nauke o ispraznosti (šinya- 
v4&da) nalazi svoju klasičnu formulaciju u IX. pogl. »Mddhya- 
miku-sitre«, u pitanju: 

»Kako može ono postojati bez ovoga i ovo bez onoga?« 
(Vidi odlomak u hrestomatijskom dijelu.) 

Ispraznost je uzrok po kojem su sve stvari moguće, bez 
ispraznosti bi se sve svele na ništicu. Oni koji negiraju ispra- 
znost, i u tome vide pogrešku, slični su konjaniku koji zabo- 
ravlja da je na konju. — 'Iko smatra, da stvari postoje po 
svome vlastitom bitku, a ne po ispraznosti, taj pretpostavlja, 
da stvari nastaju bez uzroka, taj uništava odnose koji postoje 
između izvršioca i djela, a uništava također i uvjete na ko- 
jima se osniva zakon rađanja i smrti. Za sve kažemo da je u 
stanju ništavila zato, jer nema ničega što ne bi bilo proizvod 
opće uzročnosti. Taj je zakon uzročnosti, ipak, provizoran, 
iako se nalazi na srednjem putu. (Madhyamika-šdstra.) 

Činilac se naziva tako u odnosu prema djelu, a djelo se 
naziva tako u odnosu prema činiocu. U apsolutnom smislu ne 
postoji ni djelo ni činilac (M. S. VIII). 

Predmet se odvojen od uzroka ne opaža, a uzrok odvojen 
od predmeta isto tako (M. S. IV). 

Prema tome »nema ni predmeta koji postoji, ni koji ne 
postoji«. (Lalitavistara.) 

Nepokretno vrijeme, koje bi osjetila mogla zapaziti, ne 
postoji, a pokretno se vrijeme ne zapaža... Ako vrijeme po- 
stoji samo u odnosu prema predmetima, odakle onda može 
da potječe nego iz predmeta? Mi negiramo bitak predmeta, 
a tim više bitak vremena. (Madhyamika-karika.) 

Kad racionalno istražujemo stvari, ne možemo utvrditi 
prirodu ničega. Zato sve stvari treba proglasiti nerazjašnji- 
vima i lišenim bilo kakve atributivne prirode ili svojstva. 
(Lankavatara-sutra, II, 173.) 

Sa stanovišta se nydye postavljaju Nagargjuni ovakvi 
prigovori: 

Ako nema predmeta osjetnosti, onda se ne može ni postav- 
ljati prigovor s obzirom na njih. Tako su vaši prigovori ne- 
osnovani. Ako negirate svaku evidenciju, onda i vaši predmeti 
gube vrijednost. (Sarva-daršana-samgraha.) 

Je li ispraznost činjenica ili nije? Ako nije činjenica, koju 
netko zamjećuje na neki način, kako možete reći, da je svijet 
ispraznost? Ako jest činjenica, je li evidentna po sebi, ili je 
zamjećuje netko drugi na neki drugi način? U tom se slučaju 
mora pretpostaviti egzistencija onoga tko zamjećuje i onoga 
što zamjećuje. (Udayana.) 

Na prigovore ove vrste odgovara Nagargjuna u IV. poglav- 
lju svog djela, da je šinyatd (princip ispraznosti ili ništetnosti 
bitka) zaključak na koji je prisiljen spoznajom o relativnosti 
znanja, a ne ishodišno prastavno stanovište. Točno je, da bi 
pretpostavljati princip ispraznosti svijeta kao prastavan zna- 
čilo počiniti griješku petitio principii (sadhyasama). 

U vezi sa svojim kriticističkim stanovištem dolazi i NA- 
gargjuna na kraju svoje analize do zaključka, da »nezavisno 
od praktične spoznaje nije moguć uvid u transcendentalnu 
predmetnost (paramdrtha)«. (XXIV. pogl.) 

Nagargjunina se dijalektika završava priznavanjem razlike 
između relativne i apsolutne istine. Njezina je svrha da do 
krajnjih granica naglasi već spominjanu irelacionalnost nir- 
vane. 

U tu svrhu Nagargjuna na jednoj strani ističe, na pr.: 
Istina se i zablude ne daju apsolutno razlikovati, a kad nema 
realnosti, onda ne postoji ni mogućnost nesporazuma. (XIII. 
pogl.) 

Prigovor, da budizam djelomično pristaje uz nauku o 
ispraznosti, pa se tako sam izlaže teškim pogreškama, ne po- 
gada pravi smisao nauke, jer u ispraznosti ne postoje pogre- 
ške. (Madhydmika-šdstra.) 

S druge strane, usprkos provizornosti »srednjega puta« 
kao i svakoga »puta«, Nagargjuna ne zabacuje izvjesnost cilja 
kojemu taj put vodi. Na taj način ne negira svaku izvjesnost, 
ali je svijestan, da ona praktična izvjesnost koju ne negira, 
ne može služiti kao osnov principu dovoljnog razloga relacio- 
nalne spoznaje. 

Buddhina se nauka osniva na razlici dviju vrsta istine: 
apsolutne i relativne. Oni koji nemaju adekvatnu spoznaju o 

tome, nisu sposobni da shvate duboki i istančani smisao bu- 
dizma. — Ali, kad ne bi bilo relativne istine, onda se apso- 
lutna ne bi mogla doseći, a dok se ne dosegne apsolutna istina, 
ne može se postići nirvdna. (Madhyimika Šdstra.)'? 


C) FILOZOFIJA SVIJESTI (VIGJNANA-VADA) 


Sam je Buddha na neosporan način negirao svaku trajnost 
i svaku supstancijalnost (aniććata-anattatć). Nagargjuna po- 
vlači prve logičke zaključke iz konstatacije, da ulogu dtmana 
preuzima funkcija spoznajne svijesti (vigjnana). Ovo novo 
uporište postaje sada poprištem daljih diskusija. Za filozo- 
fijom egzistencijalne ispraznosti slijedi filozofija svijesti, koja 
svoju tezu formulira kao »ispraznost vanjskog svijeta« (bđ- 
hydrtha-šinyata). 

Nagargjunino se dijalektičko negiranje evidencije odrazilo 
negativno najprije na području logike. Korektura je vigjnana- 
vade omogućila logički idealizam. 

Metafizički i ova škola polazi od teorije o nepostojanju 
vanjskog »uporišta« predodžbi (nirdlambana-vćda). Objektivni 
je svijet predodžba u našoj svijesti. Prostor i vrijeme su prin- 
cipium individuationis razuma. S obzirom na osnovnu budi- 
stičku teoriju o toku svijesti, kategorija vremena prirodno 
dobiva sve istaknutiji položaj. Već se Dignagi pripisuje reduk- 
cija dkćše na kategoriju vremena kao oblika razuma (manas).?? 
Redukcija rascjepa dovodi nas, međutim, do šire transindividu- 
alne podloge svijesti (4laya-vigjn&na), koja se ne očituje kao 
ispraznost nego kao nekvalificirani bitak-u-svijesti (tathata — 
takvost). 

Već Ašvaghošina ishodišna definicija ovog pojma pokazuje, 
koliko se budistički idealizam približio vedantinskome: 

U svojoj se osnovnoj prirodi stvari ne mogu ni imenovati 
ni razjasniti. Nikoji ih jezični oblik ne može izraziti adekvatno, 
jer imaju apsolutnu jednakost. Nisu podložne ni promjeni 


!" Usp. G. Simmel (»Ueber Freiheit«, str. 24.): »Budući da apsolutni kon- 
tinuitet poništava uzročnost, a život duše je apsolutni kontinuitet, to 
postoji mogućnost da život ima svijest o slobodi.« — Radhakrishnan (I, 664) 
uspoređuje stanovište Nagargjune s Duns Scotom (»Nije neispravno reći, 
da bog nije ništa«) i s Bradleyem (»Za misao ono što nije relativno, nije 
ništa«). 


* Usp. Ščerbatskoj, 26. 

ni uništenju, jer nisu ništa drugo nego jedinstveni duh. 
(Šraddhotpddašdstra.) 

Alaya je »riznica« ili »rezervoar« svijesti, a od Šankarina 
apsolutnog đtmana razlikuje se po tome, što je neposredno 
podloga empirijske svijesti. Tu su pohranjene »klice« i indi- 
vidualna strujanja zbiljskih kontinuuma. Svaki pojedinac ima 
cjelinu svijesti, velikog rezervoara o čijem sadržaju aktualna 
svijest ni sama nema potpuno znanje. Iskonski nesvijesni po- 
sjed pamćenja o iskustvima dugog niza ranijih egzistencija 
poprima i proizvodi oblike individualizacije na principu kau- 
zalnog dozrijevanja, koji je osnovni mehanizam našeg katego- 
rijalnog shvaćanja svijeta. Kad bismo mogli prevladati to 
objektivizirano sjećanje (smriti), »iščezla bi obilježja indivi- 
dualnosti, a svijetu predmetnosti ne bi ostalo traga«, kaže 
Ašvaghoša.*! 

Na taj je način spašena psihološka razlika subjekta i objekta 
kao odnosa transcendencije u imanentnome, noeze i noeme. 
(V. bilj. 42. u pogl. »Buddhina nauka«.) U nastavku ćemo 
vidjeti, kako je Šankara u svojoj kritici pokušao da i ovo 
razlikovanje svede na zajednički osnov s NAgargjuninom hipo- 
tetičnošću egzistencije. 


D) PROBLEM KASNIJEG BUDISTIČKOG REALIZMA 
U SPOZNAJNOJ TEORIJI 


U Vasubandhuovom je realističkom djelu Abhidharmakoša 
značajna za logičku problematiku teorija osjeta i ličnosti. U 
njegovim je idealističkim spisima, Vimšatikđ i Trimšika važna 
kritika perceptualizma i teorija ideacije. 

Budistički se realizam razlikuje od sAmkhye i nyđye po 
teoriji momentanosti. Analiza bi nas toga problema brzo do- 
vela do zaključka, da sa stanovišta teorije momenritanosti naivni 
realizam starijih škola više nije moguć. Budistički realist ne 
može da vjeruje u postojanje supstancije nezavisno od atri- 
buta. Supstancija može biti jedino jedinica sposobna da pro- 
izvede jedan jedinstveni osjet. Kategorija je, pod koju spada 
supstancija, ripa (»oblik«). U Vasubandhuovoj realističkoj 
interpretaciji to je sposobnost smetnje za osjetne organe. Ma- 
terija je povezanost osjetnih kvaliteta (boje, mirisa, okusa i 


*%\ Prema Dasgupti, I, 128—30. 

doticaja). Prema riječima Ščerbatskoga »elementi materije oči- 
tuju se u svojim akcijama ili funkcijama. Prema tome, oni su 
više energija nego supstancija.«?? 

Prema izvornoj Buddhinoj klasifikaciji, svakom obliku osje- 
ta odgovara i oblik svijesti. Razum kao šesto osjetilo nije tako- 
đer neko univerzalno svojstvo. On se po svojoj voljnoj kvaliteti 
naziva ćitta, po misaonoj manas, a po diskriminativnoj vigjnd- 
na. Osjetila su bitni uvjet opažanja. Ne postoji, međutim, nu- 
žda, da se iz te okolnosti izvodi zaključak o postojanju duše 
kao trajnog jedinstvenog principa. Ako duša postoji, kaže Vasu- 
bandhu, onda mora biti bivstveno različita od elemenata, koji 
sačinjavaju ličnost. Ako je vječna, onda je isključena iz pro- 
cesa uzročnosti, pa je prema tome isključena iz područja prak- 
tičnog zbivanja. »Što je zapravo "ovaj čovjek, Devadatta?« — 
pita se Vasubandhu. 

»On je samo neprekinuti niz trenutačnih snaga, za koje 
neuki ljudi smatraju, da su cjelina, pa im pridaju ime Deva- 
datta. Njihovo je uvjerenje, da se Devadatta kreće, hipote- 
tično, a osniva se na analogiji s vlastitim iskustvom, jer se i 
njihov vlastiti životni kontinuitet sastoji od trajnog pomicanja 
s jednog mjesta na drugo. Iako se smatra, da to kretanje zavisi 
od nekog trajnog bića, ono je samo niz novih proizvoda na 
raznim mjestima, kao što i izrazi: ,,vatra se kreće", ,,zvuk se 
Širi", znače takvu povezanost.« (Abhidharmakoša.) 

Tako se vraćamo na staru diskusiju, koja nas vodi u ide- 
alizam. Na tom području Vasubandhu dolazi do uvjerenja, da 
se ne možemo pouzdati u perceptualnu evidenciju o postojanju 
objektivnog svijeta. Da li je, na pr., predmet vidnog opažanja 
cjelina ili atomsko mnoštvo, pita Vasubandhu. Jednostavna 
cjelina ne može biti, jer cjelina uključuje dijelove. Ne može 
biti atomske prirode, jer se atomi pojedinačno ne mogu osjetno 
opažati. Ne može biti proizvod atoma, jer se materijalno posto- 
janje atoma ne može dokazati.?? 

Prostor je kategorijalni proizvod mišljenja i, kao takav, 
osnov objektivnosti predmeta smještenih u njemu. Zato mo- 
žemo razlikovati tako razmještene predmete od osjetnih kva- 
liteta, koje to nisu, na pr. plavi predmet od plave boje. Cije- 
panje na subjekt i objekt osnovano je u prirodi mišljenja. 
Ipak, ličnost kao tok takva zbivanja ne ostaje samo u idealnoj 


*# »Systems of _Buddhistic Thought« (citirano prema Dasgupti, I, 12i). 
#1 Prema Dasgupti, II, 20. 

sferi. Vasubandhu se približuje vedantinskoj teoriji o objektiv- 
nosti mdye i tradicionalnom psihološkom materijalizmu, pa 
pretpostavlja na pr., da među individualnim tokovima svijesti 
može postojati i odnos uzajamnosti i utjecaja. Podloga iluzor- 
nosti za njega je »čista« svijest. 

Krajnje obrazloženje fenomenalne realnosti svijeta traži se 
u svim indijskim sistemima na praktičnom području. Značajna 
je u tom pogledu Vasubandhuova tvrdnja da pretpostavka 
individualne duše »ne bi služila nikakvoj praktičnoj svrsi«. 

Digndga iz teorije momentanosti i uzročnosti izvodi defi- 
niciju, da je egzistencija sposobnost proizvođenja posljedica. 

Darmottara smatra, da je probni kamen ispravnosti logičkog 
zaključivanja o realnosti svijeta uspješna djelatnost. Znanje 
je uvijek svrhovito u lom praktičnom smislu.“ 

Vidjet ćemo, da i Šankara zastupa slično praktično stano- 
vište, usprkos različitom gledištu o etičkoj vrijednosti djela. 


E) RAZVOJ BUDISTIČKE LOGIKE 


Osnovni silogistike u budističkoj logici proizlaze potpuno 
jasno već iz kanonskog djela Kathđvatthu (2. st. pr. n. e) — U 
tom djelu dokazni postupak po direktnoj metodi (anuloma) 
slijedi ovu formulu: 

— Jeli AB? 

— Jest. 

— Jeli CD? 

— Nije. 

— Ali, ako je A B, onda je nužno i C D. 

Nije moguće da se B tvrdi za A, a D negira za C. 


Time je pobijen prvi odgovor. 
Indirektna metoda (patiloma) slijedi ovu formulu: 


— Ako se D izvodi iz C, onda je B moralo biti izvedeno iz A. 
Ti si tvrdio B za A, zato ne možeš negirati D za C. 


Obrtanjem hipotetske pretpostavke u ovom postupku, do- 
biva se i treća formula: 


** Usp. Bergsonovo gledište, da svijet nije »sinonim bitka nego samo 


stvarne djelatnosti ili neposredne efikasnosti«. (»Matičre et Memolire«, 
str. 157). 

Ako je A B, onda je C D. 
A jeste B. 
Prema tome je i C D.$ 


Vasubandhu važi kao utemeljitelj budističke logike. O veli- 
čini njegova doprinosa možemo suditi na ovom području samo 
posredno, po djelu učenika Dignage i daljem razvoju nauke. 
Na osnovu povijesnih podataka, koji potječu i iz drugih škola, 
zaključuje se, »da temelji kasnije budističke logike ne potječu 
od Dignage, nego već od Vasubandhua«.#* Dignagina je nauka 
u sistematskom prikazu nerazdvojiva od razrade Dharmakir- 
tijeve, koja se osniva na obrani Dignaginih stavova od naknad- 
nih kritika. Slično je i sodnosom Dharmakirtija i Dharmottare, 
koji također polazi od komentara i obrane svoga prethodnika 
u polemici protiv nyaye. Zato ćemo čitav ovaj razvoj od blizu 
500 godina obuhvatiti kao cjelinu i koncentrirati oko teme 
logičkog zaključka. 

Stupanj razrađenosti budističkog transcendentalnog ide- 
alizma odražava se najvjernije u teoriji zaključka, koja uspi- 
jeva da u formalnologički okvir obuhvati ne samo zaključak i 
sud, nego i opažanje kao sredstvo spoznaje. Pri tome se funk- 
cija mišljenja identificira s funkcijom zaključivanja, dok se 
funkcija opažanja svodi na formu zaključka posebnim anali- 
tičkim postupkom. Već se po ovom okviru vidi, da indijska 
teorija zaključka, a osobito ova koju razmatramo, ima svoje 
specifične pretpostavke. (Detaljna bi analiza morala voditi 
računa i o pretežno nominalnoj formi izražavanja u sanskrii- 
skoj rečenici.) Kako ćemo dalje vidjeti, prijevod termina 
anumdna s našim terminima »zaključak« ili »silogizam« odgo- 
vara samo približno, po osnovnom smislu, dok doslovno zna- 
čenje termina ukazuje na posve drugu specifičnost logičkog 
postupka, čije razumijevanje pretpostavlja nekoliko prethod- 
nih razjašnjenja. 

Polazeći od već spomenutog petočlanog silogizma, DignAga 
ga kvalificira kao »zaključak za druge« ili instrument doka- 
znog postupka, pa mu suprotstavlja »zaključak za sebe« kao 
metodu mišljenja. Ovaj drugi oblik postaje osnovom budističke 


% Prema Dasguptinoj obradi, I, 157—58. 
=" Sčerbatskoj, 268. 


logike. Njegovim potrebama odgovara tročlani silogizam, čija 
teoretska obradba odgovara prvenstveno našoj teoriji suda.?7 

U kritici kategorija, od kojih polazi ny4ya, Dignaga ističe 
osnovnu logičku važnost dviju od njih: opažanja i zaključka. 
Te dvije kategorije određuju osjetnost i mišljenje kao izvore 
spoznaje. 

Dignaga polazi od preipostavki realističke sautrdntika 
škole (koje se ovi logičari nisu nikada odrekli) u daljnjoj 
razlici »neodređenog znanja« (nirvikalpa-gjnana) i »određenog 
znanja« (savikalpa-gjnana). Prvo određuje subjekt zaključka, 
a sadržava kopiju predmeta dostupnu osjetilima, koja pred- 
stavlja dovoljnu osnovu opažanja. »Određeno znanje« nastaje 
djelatnošću mišljenja, koje pojmovno identificira predmet s ra- 
nijim iskustvom. Ovo znanje ne može biti adekvatni prikaz 
stvarne i neposredne osjetne datosti. Ono obuhvaća logičko po- 
dručje predikata. 

U Dharmakirtijevoj interpretaciji, u duhu osnovnih budi- 
stičkih kategorija »imena« i »oblika«, ističu se ta dva sastavna 
dijela spoznaje ovako: a) neposredno opažanje, u kojem je 
sadržana istina, ali nije uključena spoznaja, i b) jasna slika, 
koja nastaje putem razumskog označavanja i pridavanja 


1! Češće je isticana srodnost osnovnog indijskog silogističkog oblika 
s prvom Aristotelovom figurom. — U modernoj logici postoje teorije, koje 
sud svode na zaključak. (Usp. Schuppe: Erkenntnistheoretische Logik.) — 
U slučaju Rickerta (Gegenstand der Erkenntnis, str. 169) nalazi Sčerbatskoj 
bitnu srodnost u tendenciji logike toga vremena, da pođe od suda, a ne od 
pojma, kao osnovnog logičkog oblika, »Jer je svaki akt spoznaje sud«. Ka- 
snije ćemo upozoriti na još neke srodnosti, koje odatle proizlaze. Iz ove 
perspektive čini nam se normalnim, da logika 20. st. u svom daljnjem 
razvoju dolazi do ovakvih tvrdnji: Analiza »nauke o sudu pokazuje, da 
smo to poglavlje logike zapravo likvidirali. Probleme, koje je ono sadrža- 
valo, djelomično smo isključili iz logike, djelomično smo uključili u nauku 
o pojmu, a djelomično u nauku o zaključku. Kad ne bi bilo potrebno, da 
se još obaziremo na tradiciju 1 da stalno razjašnjavamo nejasne pojmo- 
ve,... mogao bi se sistem logike prikazati u drukčijem didaktičkom 
obliku.« (B. von Freytag-Lčringhoftf: Logik, Stuttgart 1955. — str. 90—91.) — 
»Pod utjecajem spoznajnoteoretskih razmatranja i logistike, polazilo se 
posljednjih decenija u izgradnji logike uglavnom od nauke o sudu, na 
kojoj se osnivala nauka o pojmovima i zaključcima. Mi ponovno stavljamo 
nauku o pojmu na početak, zato jer je postalo moguće, da se cijela nauka 
o zaključku na jednostavan način svede na nauku o pojmu, a nauka o 
sudu da se likvidira — ukoliko joj je tema čisto logička — jer se pokazalo 
da ta tematika spađa bolje u nauku o pojmu, lili već duboko u nauku o 
zaključku... U nauci o zaključku zašli smo iza modusa klasične nauke 
do zakljudžbenih slojeva pojma (,sehliissige Begriffslagen'').« (Ib. 145) — 
»Silogistika seže dalje, nego što je klasična logika ikad razvila nauku o 
zaključku.« (127) — U nastavku ćemo upozoriti i na neke sličnosti u poje- 
dinostima, koje proizlaze iz indijske definicije zaključka. 

imena. Ovaj drugi dio sadrži spoznaju, ali ne uključuje objek- 
tivnu istinu.** Predodžba nastaje iz neodređenih neposrednih 
doživljaja osjetila i iz razumskih kategorija sličnosti i razli- 
čitosti. (Kategorije kontinuiteta, kauzaliteta i mnoštva tako- 
đer su izraz aktivnosti toka svijesti.) — Između »oblika« kao 
osjetne datosti i »imena« kao pojmovnog određenja, ne postoji 
nikakav uzročni odnos.?? 

Karakterističan je citat iz starije kanonske književnosti, 
koji nalazimo u »Visuddhi-Maggi«: »Vid ne opaža oblik, jer 
mu nedostaje razum; a razum ga ne opaža, jer mu nedostaje 
vid.«"“ Kantova transcendentalna logika polazi od iste kon- 
statacije: »Razum ne može ništa opaziti, a osjetila ne mogu 
ništa zamisliti.«*! 

Tek je na ovoj osnovi shvatljiv naziv indijskog zaključka: 
anumćana — »naknadno određivanje opsega«. 

Ova logika shvaća, prema tome, nauku o zaključku kao 
teoriju »kvalificiranog opažanja«."? 

Polazeći od principa, da granica suda ne može prijeći gra- 
nicu osjetne spoznaje, budisti kritiziraju drukčije stavove 
ostalih škola, na pr. simkhye koja smatra, da se »pomoću 
zaključka spoznaje ono, što se nalazi izvan opsega dostupnog 
osjetilima.«** 

Prema Dharmakirtiju značenje termina »subjekt« (pakša) 
može biti različito. Ako nije posrijedi osnovna neodređena i 
neposredna osjetna datost, onda je bitno, da logički subjekt 
(anumeya) bude neka »opća bit općeg pojma«,*! da bi zadovoljio 
uvjet »neodređenog znanja«. 

U svakom slučaju subjekt mora biti »to tu« (tad, rdđe 11), 
termin na koji smo se već osvrtali.* Tako bi tipičan primjer 


2" Usp. interpretaciju budističkog stava, koju daje predstavnik nydye, 
Vdććaspatimišra (11. st.): »Vanjski predmet ne postoji, bez obzira ima li od- 
ređenu veličinu ili je infinitezimalan. Sve se predodžbe oslanjaju samo na 
svoj vlastiti oblik, koji objektiviziraju, pa su zato neadekvatne.« 

** Prema Straussu, str. 216—17. 

* Str. 20. — Prema Nyanatiloki, citat se odnosi na »Kathavatthu« (pogl. 
XVIII). 

* »Kr. Čč, uma«, B 15, A 51. 

** Usp. Jacobi: Die indische Logik, str. 461. 

2" Prema Ščerbatskome, 209. 

* Usp. Sčerbatskoj, 203. 

** Ovdje nailazimo također na jedno od niza mjesta srodnih sa Sigwar- 
tovom logikom. (Subjekt je svuda predodžba, koja se ne da izraziti rije- 
čima.) Rickert (0. c., 176) razlikuje u opažanju dva elementa: »to tua i 
predodžbu. Datost se ne nalazi u sadržaju predodžbe. (Usp. bilj. 28. ovoga 
pogl. — Na srodnosti sa Sigwartom i Rickertom upozorava već Sčerb, 

grčkog silogizma: »Svi ljudi su smrtni; Sokrat je čovjek; So- 
krat je smrtan;« — sveden na oblik indijskog zaključka »za 
sebe samoga«, glasio: »Ovo je smrtni čovjek Sokrat.« 

Prema Dharmottarinoj definiciji, »do zaključka dolazimo 
nakon spoznaje određenog svojstva predmeta, što ima funkciju 
logičke oznake, i nakon uviđanja neposredne veze između te 
oznake i izvedenog pojma« (anumiti). 

Logička kvalifikacija ili prepoznavanje nije moguće bez 
srednjeg pojma (medius). Osnovni logički oblici srednjeg poj- 
ma jesu: oznaka (linga), osnov ili razlog (hetu) i dokaz (sđ- 
dhana). Po ovoj shemi ne može postojati sud bez tri člana, koji 
karakteriziraju silogizam. (Kopula u nominalnoj konstrukciji 
sanskritske rečenice nema logičke funkcije.) 


Primjeri: 


Za ilustraciju termina sheme zaključka može poslužiti ovaj 
školski primjer: 


»Ovo je šimšapa- stablo.« 
subjekt oznaka (predikat) 
(minor) (medius) (maior) 

pakša linga sddhya 
anumeya hetu anumiti 
sadhana 


Specijalne probleme teorije zaključka sadržavaju ovi pri- 
mjeri: 

1. »Ovo je stablo.« (Analitički zaključak.) 

2. »U šumi je vaira, jer je dim.« (Kauzalni zaključak.) 

3. »Ovdje nema posude.« (Negativni zaključak.) 


Ad 1. Budistička transcendentalna analitika polazi od dva 
osnovna principa. Prvi određuje opisani odnos opažanja i mi- 
šljenja, a drugi izražava trenutačnost zbiljskih elemenata svih 
pojava. — U tom je smislu opažanje stabla već sintetska tvo- 


* Usp. J. S. Millovu definiciju zaključka, po kojoj se predmet spoznaje 
po svom obilježju. — Za problem kopule u suvremenoj logici, usp. mišljenje 
B. v. Freytag-Lčringhotta (o. €. 81): »S potpuno dosljednog stanovišta, 
kopulativna funkcija kopule ne bi se uopće ticala nauke o sudu. Njeno 
proučavanje moglo bi se prenijeti u nauku o pojmu.« 

"? Primjeri su uzeti od Ščerbatskoga (str. 216—17 1 d.). 

revina, kvalificirana komparativnom djelatnošću mišljenja. 
Osjetno zamjećujemo samo dijelove, a cjelina je plod za- 
ključka. 


Teorija zaključka pretpostavlja dva osnovna oblika sinteze: 
a) sintezu unutar predikata i b) sintezu između oznake i 
predikata. 

Moguć je slučaj u kojem prva vrsta sinteze otpada. To 
ipak ne prejudicira zakljudžbeni karakter jednostavnog suda 
o opažanju, na pr.: »Ovo je plava boja.« — Predodžba pla- 
voga nije sastavljena od raznih elemenata, ali zbog toga nema 
ništa manje karakter obilježja, koje kvalificira predikat i ve- 
zuje ga s realnom podlogom subjekta, koji na taj način 
»prepoznajemo«. 

Ipak je ovaj slučaj važan za teoriju opažanja, jer se iz nje- 
ga izvodi pojam »čistog« opažanja: 

Kad predmet, pošto smo osjetili njegovu prisutnost, nepo- 
sredno ulazi u svijest, onda kažemo, da je u tom slučaju 
čisto opažanje izvor spoznaje. (Dharmottara.) 

U svim ostalim slučajevima »čisti« se elementi pojavljuju 
samo kao mogućnosti za uspostavu odnosa predodžbe i njene 
objektivne podloge. (Usp. u povijesti evropske logike materia 
signata i teoriju intencionalnih relacija.) 


Ad 2. Ovo je klasični primjer zaključka po obliku, a i po 
problemu inherencije ili »dodira« (vydpti, lat. concomitatus) 
između oznake i predikata, uzroka i posljedice. S naivno- 
realističkog se stanovišta ovaj problem postavlja kao onto- 
loški, a tek ga budistički kriticizam svodi na potpuno spo- 
znajno područje, kako smo pokazali već citatom Dignage (na 
kraju odsječka o nydyi). U vezi s tim problemom zanimljiva 
je diskusija među školama o izvoru spoznaje: 

Vaišešika dopušta dvije mogućnosti: a) izvor je spoznaje 
stvarno obilježje (dim), a spoznaja je uzroka (vatra) rezultat 
logičkog mišljenja; b) izvor je spoznaje spoznati predmet 
(vatra), a rezultat su mišljenja praktični stavovi, koje zau- 
zimamo na osnovu spontanog raspoznavanja (v. teoriju 
instinkta). 

Nyđya smatra, da je izvor spoznaje doticaj ili veza dima i 
vatre kao materijalna inherencija uzroka i posljedice. 


14 »Filozofija istočnih naroda« I. 209 


Mimimsđ smatra, da je izvor spoznaje terminus medius, 
logičko obilježje, kojim mišljenje identificira konkretni slučaj 

Budisti prigovaraju svim ovim stanovištima, da ne dosežu 
do izvorne sintetske funkcije mišljenja, koja omogućava jedna- 
ko opažanje kao i obilježavanje, iako ne jamči adekvatnost 
izvedenih tvorevina s realnom podlogom. 

Funkcija logičke oznake, koja stvara spoznaju o predme- 
tima koji nam nisu dani u neposrednom opažanju, sastoji se 
iz svijesti o nužnoj vezi ove oznake s tim predmetom. 
(Dharmottara.) 

Za zaključak je po definiciji bitno raspoznavanje sličnosti 
i »isključenje svega ostaloga«. Osnov je zaključka »nerazre- 
šiva veza identiteta biti vrste i roda, ili nerazrešiva veza po- 
sljedice i uzroka«.** 

Nydya-stitra (V-a) nabraja 24 mogućnosti pogrešne analo- 
gije u zaključivanju. Dignaga je taj broj pokušao da svede na 
14. U vezi je s problemom logičkog obilježja bila potrebna 
potonja teoretska obradba ovog područja. Prema kasnijim 
ieorijama logičko obilježje mora ispuniti tri uvjeta, da bi 
zaključak bio ispravan: 


1) Obilježje mora postojati u subjektu. 


2) Isto obilježje treba ustanoviti u konkretnim slučajevima 
gdje se pojavljuje predikat. 


3) To obilježje ne smije postojati u slučajevima gdje je 
predikat odsutan. 


Ad 3. U slučaju negativnog suda smatra Dharmakirti, da je 
predodžba praznog mjesta, gdje se lonac ne nalazi, rezultat 
zaključka. Tu je logičko obilježje nenalaženje predmeta na 
određenom mjestu, a to je mjesto samo stvarna osnova zaklju- 
čivanja (anumeya). 

Dosljedno kriticističkom stavu o granicama spoznaje ističe 
Dharmottara, da mogućnost negativnog suda ne omogućava 
spoznaju nezavisno od osjetnog područja, zato jer je osjetno 
nezahvaćeni predmet negativnog zaključka ostao nezapažen 
samo u hipotetskom smislu. 

Utjecaj je budističke logike i kritike spoznajnih sposobnosti 
bio znatan za ostale škole. Dignagino razlikovanje »zaklju- 


* »NyA4yabindutikA« (29), prema Dasgupti 


210 


čivanja za druge« i »zaključivanja za sebe« usvojeno je opće- 
nito, a s tim u vezi i tročlani oblik silogizma. Ipak je osnovna 
nauka o apriornom i spoznajno-imanentnom karakteru logičke 
veze i njene zakonitosti ostala neshvaćena i zaboravljena. 
Metafizičko-religiozni interes ostalih škola, osobito vedante, 
koja je bila najbliža budističkom transcendentalnom ideali- 
zmu, bio je glavni razlog, da se na području transcendentalne 
dijalektike nije zalazilo u teoretsku diskusiju stava o nespo- 
znatljivim temama, koje je već Buddha vrlo izrazito formu- 
lirao.*“* Ipak je budistička kritika elemenata osjetne datosti 
i sintetskog procesa spoznaje bila od presudnog utjecaja na 
daljnji razvoj spoznajnoteoretske analitike. 

U kasno skolastičko doba (11.—13. st.), pošto je budistička 
logika dostigla svoj vrhunac, dolazi u okviru nyđye do razrade 
formalističke strane silogizma u okviru mahd-vidyđ nauke. 
Mahd-vidya silogizam sadrži 16 figura. Poticaj razvoju ovog 
dijela formalne logike nalaze neki povjesničari u razradi Na- 
gargjunine dijalektičke nauke." 


F) SANKARA 


Šankara spada među najžešće protivnike budističkog ide- 
alizma, usprkos srodnosti idealističkog stava i nesumnjivog 
snažnog utjecaja obiju budističkih škola na razvoj vedantin- 
ske nauke, čiji je glavni predstavnik. Idealistički zaokret, koji 
je ved&ntinskoj nauci dao Šankara u svom komentaru »Brah- 
ma-sutre«, optužuje kasniji vedantinski reformator YAmu- 


» Sčerbatskoj upozorava na logičku razradu ove teme kod Dharma- 
kirtija i Dharmottare, kao i na važnost usporedbe sa stavovima u evrop- 
skoj filozofiji i logici od Aristotela do Sigwarta, u vezi s problematikom 
negativnog suda. 

Dharmakirti: »Neopažanje izvan granica iskustva dovodi samo do sum- 
nje, jer izvan tih granica ne postoji ni opažanje ni mišljenje.« 

Dharmoittara: »U čemu je bit neopažanja? U prestanku opažanja i 
mišljenja. Sumnja je odsutnost spoznaje... To znači, da sumnja nema 
ništa zajedničko sa spoznajom ili predmetima spoznaje.« — Ščerbatskoj 
(str. 241 i Dilj. 403) smatra, da su # Spinoza i Hegel »pojam negacije prebacili 
u hitnost stvari kao i indijski realisti«. Od tog aristotelovskog stanovišta 
nije se oslobodio ni Kant. Na ovu razliku između pozitivnog i negativnog 
suda upozorio je tek Sigwart: »Negacija je usmjerena uvijek protiv po- 
kušaja neke sinteze i pretpostavlja predmijevanje o vezivanju subjekta 
i predikata.« (»Logik«, 155). 

“* Usp. Dasgupta II, 118—125. 

na“! kao »prikriveni budizam«, uspoređujući ga s »otvorenim 
budizmom« Dignage i Dharmakirtija, čiji je velik neposredan 
utjecaj na Šankaru neosporan.** S druge strane, kritizirajući 
budistički idealizam, Šankara prelazi gdjekada granice vlasti- 
tog stanovišta izraženog na drugim mjestima, da bi dokazao 
potpunu objektivnost vanjskoga svijeta. 

Šankarin prethodnik Gaudapdda upotrebljava iste dokaze 
koje i dvije budističke škole, da dokaže nerealnost vanjskih 
predmeta opažanja. Njegova je interpretacija vedante »po- 
kušaj da spoji u jednu cjelinu negativnu logiku mddhyamika 
s pozitivnim idealizmom upanišada. Kod Gaudapade negativna 
tendencija preteže nad pozitivnom. Šankara nalazi uravno- 
teženiji izraz.«* To ide tako daleko, da Gaudapada potkraj 
svoga djela (Kdrika) osjeća potrebu da se izričito brani riječi- 
ma: »Ovo nije rekao Buddha.« Komentirajući te riječi, Šankara 
dodaje: »Budistička teorija sliči advaiti, ali ne sadržava onaj 
apsolutizam, koji predstavlja osovinu vedantinske filozofije.« 
Odbijajući stanovište vigjnanavdde u istom smislu kaže već i 
Gaudapada: »Razum ne rađa predmete spoznaje.« 

Šankarin se apsolutizam razlikuje od budističkog relati- 
vizma u dvije osnovne teze: 


1) odbija ograničenost egzistencije na opažanje (sahopa- 
lambha-niyama; usp. evropski princip: esse est percipi); 


2) razrađuje teoriju o mćyi kao trans-subjektivnoj podlozi 
objektivnosti. 


»Dharmakirti negira realnost pojavnog svijeta koji mi spo- 
znajemo, pa ostaje pri tome; izvan toga počinje za njega 
područje nepristupačno spoznaji. Šankara, međutim, poriče 
realnost pojavnog svijeta samo zato, da time utvrdi pravi 
bitak svog brahmana — jedine vječne duhovne supstancije.«t 

Težište svoje kritike protiv spoznajnog idealizma polaže 
Šankara na prednost svog apsolutnog idealizma u pogledu 
razlikovanja subjekta i objekta, noeze i noeme u spoznaji. 
Svijest o stupu nije isto što i stup kao predmet te svijesti. 


“" Oo Yamuni vidi poglavlje o materijalizmu (4 c). 


“* Ovaj je problem obradio dokumentarno Ščerbatskoj, o. c., 80 1 d. 
4 Radhakrishnan, II, 465. 


€“ Sčerbatskoj, str. 31. 

Dignaga u svojoj teoriji psihološke razlike subjekta i obje- 
kta tvrdi, da se ono što možemo spoznati samo na psihičkom 
području pričinja kao da postoji u vanjskom svijetu. Šankara 
postavlja protupitanje: Ako taj vanjski svijet uopće ne postoji, 
kako se onda bilo koja osjetna spoznaja može pričinjati izvanj- 
skom? »Višnumitra« (indijski »Titius« ili »Caius«) ne može 
se pojaviti kao sin žene nerotkinje. — Pri tome se i Šankarin 
vlastiti »objektivizam« osniva na teoriji o mdyi kao iluziji, 
koja se u odnosu prema brahmanu kao jedinom bitku ispo- 
ljava kao »nametnuta« (adhyđsa — »impozicija«, »neadekvatni 
prijenos« ili »translacija«), čiji je status u svakom slučaju vrlo 
kompliciran i ontološki i logički, te se konačno identificira s 
kategorijom neznanja (avidya), iako s manje dosljednosti nego 
kod budista. 


Šankarina je osnovna teza: Svijet je posljedica lažne ilu- 
zorne namcitnutosti nad istinskim bitkom brahmana, ali ilu- 
zije, kao na pr. fatamorgana, pretpostavljaju uvijek podlogu 
na kojoj se zasnivaju. Tako je i mdyć, ma da nije bitak, na 
neki način usidrena u bitku. Ta ideja povezanosti, koju budisti 
odbijaju, kad je riječ o nirvdni, vraća se i u diskusiji oko 
metafizičkog neznanja. Za Šankaru to neznanje ne može biti 
uzrok svijeta, kao što se prikazuje u budističkom uzročnom 
lancu od 12 karika, jer je ono ontički »isto tako mrtvo kao i 
materija u simkhyi«.'* Svijet koji se pojavljuje pred našom 
sviješću, objektivan je i nezavisan, samo je njegova krajnja 
priroda nerazjašnjiva. Jedina razlika između Nagargjunine 
»nauke o ispraznosti i nauke o nerazjašnjivosti prema Šan- 
karinoj školi jest, da se ovo nerazjašnjivo ipak promatra kao 
nerazjašnjivo nešto« za razliku od budističkog negiranja svake 
podloge." 

S takvim argumentima zalazi Šankara i u diskusiju s budi- 
stima o tipično indijskoj temi sna i jave. Gaudapada je još 
povezivao iskustvo sna i iskustvo jave u nerazrešivu cjelinu, 
pa je i tu ostao blizak budistima. Šankara snažnije naglašava 
vjerodostojnost trajnosti predmeta na javi. Na prigovor, da 
ne postoji veza između iskustva u snu i na javi, pa da zato 
možemo zaključivati jednako opravdano, da je san lažan, a 
java istinita, kao i obrnuto, Šankarin konačni odgovor glasi, 


* Prema Radhakrishnanu, II, 580. 
“ Dasgupta, II, 35. 

da je iskustvo budnog stanja za nas praktički važnije, pa zato 
zaključujemo, da su sni lažni, a ne java.“ 

Svoje stanovište o dva čvrsta uporišta — svjedoka (sakšin) 
u nama i apsolutnog bitka transcendentnog brahmana — 
Šankara primjenjuje na niz spekulativnih tema. Tako na pr. 
nasuprot budističkom shvaćanju, da je dkćša negativna veli- 
čina, čista odsutnost prepreka, on smatra, da je negativni efekt 
nužna posljedica pozitivne prirode i t. d. 

No, upravo se na ta čvrsta metafizička uporišta okomila 
kasnije u okviru vedantinske škole nesmiljena kritika Yamune 
i Ramanugje pitanjem: Koliku realnost jamči toj subjektivnoj 
i objektivnoj transcendenciji individualna i aktualna svijest 
»,Cogito?'? 

Tako se vraćamo na princip Nagargjunine teorije pažnje, 
da spoznaju univerzalnosti dtmana »ne potvrđuju nikakve 
činjenice«. 


*? Usp. Schopenhauerovu teoriju sna: »Dugački san (života) sređen je 
u svojim raznim dijelovima po zakonu kauzaliteta, ali nema nikakve veze 
s kratkim snovima, iako i svaki pojedini od tih snova sadrži u sebi takvu 
Kauzalnu povezanost. Tako je između prvoga i drugih srušen most, pa ih 
zbog toga možemo razlikovati.... Život i snovi su listovi jedne te iste 
knjige. Kad čitamo stranicu za stranicom, onda je to stvarni život, a kad 
prođe vrijeme redovnog čitanja (dan) i dođe vrijeme odmora, nastavljamo 
da listamo nemarno po knjizi, otvaramo je slučajno tu i tamo, nailazimo na 
stranicu koju smo već pročitali i na stranicu koju ne poznajemo, pa ipak 
čitamo uvijek iz iste knjige... Tako se, dakle, izolirani snovi razlikuju 
od stvarnog života po tome, što ne ulaze u kontinuitet iskustva... Ako se 
u svom rasuđivanju stavimo iznad sna i jave, ne ćemo naći u njihovoj 
bivstvenoj prirodi nijedno obllježje, po kojem se jasno razlikuju... .« (Weit 
ais Wille und Vorstellung, knj. I, paragr. 5) 


VIII. INDIJSKI PRILOG SVJETSKOJ 
FILOZOFSKOJ MISLI 


Za ocjenu su prinosa indijske filozofske misli razvoju 
svjetske filozofije od osnovne važnosti činjenice, da je indijska 
filozofija znatno starija od evropske, te da potječe iz drugih 
izvora i drukčijih pretpostavki nego filozofija grčkih »prvih 
filozofa«. Ova se okolnost može shvatiti u pozitivnom i u 
negativnom smislu. Različitost kategorijalnih struktura istoč- 
nog mišljenja i doživljavanja izaziva često stav apriorne od- 
bojnosti prema njima i preuranjeni zaključak o njihovoj 
bezvrijednosti za nas. Iz toga se stava odbijaju gdjekada nje- 
ne bitne prednosti zbog formalnih razlika u strukturnoj 
ugrađenosti dijelova u cjelinu. Ovo osobito vrijedi za moder- 
ne stavove prema istočnoj filozofiji. U Starom je i Srednjem 
vijeku dovodio nedostatak paralela u konkretnim ideološkim 
stavovima do osude indijskog mišljenja kao skepticizma i 
materijalizma. Sudovc te vrste, na koje ćemo se u ovom pre- 
gledu još osvrnuti, možemo načelno lakše shvatiti kao dokaze 
filozofičnosti nego nefilozofičnosti indijskih sistema. — U po- 
zitivnom se smislu upravo različitost polaznih pretpostavki 
mišljenja može shvatiti kao prednost i apsolutni doprinos 
starih i dalekih kultura za obnovu naše vlastite. I taj stav 
krije nekritične opasnosti, na koje treba osobito danas poseb- 
no upozoriti. U praksi jedan i drugi stav redovno poprima 
izraz pseudokriticizma. 

O vezama starog indijskog i grčkog kulturnog kruga, oso- 
bito nakon Aleksandra Velikog, postoje dovoljna svjedđočan- 
stva s obje strane. Bilo bi neopravdano ne uvažavati ranije 
doticaje, o kojima nalazimo spomena već kod Herodota u 5. 
st. pr. n. e. Iako u filozofskom pogledu oskudijevamo u nepo- 

srednoj dokumentaciji, sama činjenica, da prvi grčki filozofi 
kao i prvi povjesničari dolaze iz Male Azije, iz Mileta, uka- 
zuje na utjecaje s Istoka. 

Osnovni oblik, u kojem baština azijske kulture dolazi do 
nas kroz Stari i Srednji vijek, ne možemo obilježiti bolje nego 
nazivom indoiranski. Tim nazivom izražavamo ujedno posred- 
nost i reflektiranost istočnih utjecaja na Evropu; posrednost 
koja postaje to veća, što se jače proširuje njihov obujam na 
dugom putu od Helenizma do Renesanse. Unutarnji je odnos 
indoiranske izvorne zajednice problem, o kojemu ćemo go- 
voriti u drugoj knjizi ovog povijesnog prikaza. Ovdje ćemo 
se zadovoljiti jednom općom konstatacijom o refleksivnosti 
iranske kulture: 

»Nesumnjivo je zahvatom Iranaca izvršen dubok utjecaj 
u svjetsko zbivanje. To je činjenica koje nismo uvijek svije- 
sni... Iranski se udio u svjetskoj kulturi ne očituje odmah 
jasno. Iransku baštinu poznajemo previše dugo, a da bismo 
mogli bez poteškoća izljuštiti ono, što joj je specifično, pogo- 
tovu kad znamo, da kod srodnih indoevropskih naroda neki 
nazori, koji podsjećaju na Iran, pripadaju njihovom iskon- 
skom nasljeđu.«! 

Aristotel u svom prikazu razvoja grčke filozofije, na po- 
četku »Metafizike« razlikuje stav »prvih filozofa«, za koje je 
»jedini uzrok takozvani materijalni uzrok« (Tales, »osnivač 
ove vrste filozofije«, Anaksimen i Diogen, Hippasos i Hera- 
klit, Empedoklo, Anaksagora, Parmenid), od stava druge sku- 
pine filozofa, koji u svom traženju prvih uzroka polaze od 
»matematske vještine nastale u Egiptu«, koja se po njegovu 
mišljenju tamo razvila prije i snažnije nego kod Grka zato, 
»jer je tamo svećenički stalež mogao živjeti u udobnosti« i 
baviti se »slobodnom naukom«: 

»Istovremeno s tim filozofima i prije njih, takozvani pita- 
gorovci, koji su se prvi počeli baviti matematikom, ne samo 
da su napredovali u toj nauci, nego su također, razvivši se 
u njoj, smatrali da su njeni principi ujedno i principi svih 
stvari.«? 


!O. G. von Wesendonk: Das Weitbild der Iranier (Bd. 1a, Kafka: Ge- 


schichte der Philosophie in Einzeldarstellungen, 1933), str. 15. 
* Metaph., 385 b. Usp. 98] b — 9844. 

Dalje Aristotel i Platonovu filozofiju prikazuje u uskoj 
vezi s ovom pitagorovskom strujom, čiji izvor treba tražiti 
na Istoku.* 

U pitagorovsko-heraklitovskim strujama rane grčke filozo- 
fije nalazimo smjernice srodne staroindijskom fenomenološkom 
pogledu na svijet, povezane uz neke konkretne idealističke 
stavove i pretpostavke vjerske mistike. Aristotel zamjećuje 
specifičnost takvih elemenata, kad na pr. pripisuje u dobro 
pitagorovcima, da razlikuju dvije vrste principa, ne samo 
supstanciju. nego i »izvor kretanja«, ili kad navodi kao ose- 
bujnost ovih filozofa, »da su mislili da konačnost i beskonač- 
nost nisu atributi nekih drugih stvari, na pr. vatre ili zemlje 
ili bilo čega te vrste, nego da su beskonačnost po sebi i jedin- 
stvo po sebi supstancija stvari kojima se prediciraju«.! 

O neposrednim se indijskim utjecajima na Pitagoru i He- 
raklita mnogo pisalo i govorilo, no dokumentiranje takvih 
stavova u ovom povijesnom sloju onemogućuje, po mišljenju 
nekih učenjaka, prvenstveno nedostatak izvora za studij 
kulture Feničana, koji su ranije bili glavni posrednici i spona 
između Istoka i Zapada." 

To se stanje mijenja u doba Aleksandra Velikog. — Ana- 
liza neposrednih indijskih utjecaja na helenističku filozofiju 
predstavlja temu posebnih studija, iz koje ćemo se zadovoljiti 
da istaknemo jedan karakteristični simptom: 

Dolazeći u doticaj s indijskim »asketima« (sarmanes, pre- 
ma sanskr. šramana, ili samanaios, prema pali samana), Grci 
su njihovu nauku karakterizirali kao skepticizam, pod utje- 
cajem budističkog negatorstva, i kao atomistički materijali- 
zam, pod utjecajem nauke vaišešika. 

U islamskoj skolastici nauka ovih Indijaca (sumani) ima 
još izrazitiju negativnu ulogu, zbog poznate relativnosti i 
impersonalnosti pojmova »bog« i »duša« kod Indijaca, suprot- 
no biblijskim i evropskim vjerskim pretpostavkama. Na tu 


5 U indijskoj Sulva-stitri, koja sadržava propise o gradnji hramova 
nalazi se i pravilo o kvadratu hipotenuze. Smatra se da ovo djelo nije 
mlađe od 98. st. pr. n. e. 

“ Metaph. 987 a, 

* Usp. V.—V. Barthoid: La dćcouverte de UAsie, Paris, Payot, 1947, 
tprijevod s ruskog), str. 54. - Tezu, da je Pitagorinoj nauci o seobi duše u 
to doba postojala stvarna paralela jedino u Indiji, razradio je najiscrpnije 
L. v. Schroder (»Pythagoras und die Inder«, Leipzig 1984.). Paraleli s Hera- 
klitom posvetio je posebnu studiju u novije vrijeme s indijske strane 
Aurobindo Ghose. 

ćemo se pojavu osvrnuti u drugoj knjizi »Filozofije istočnih 
naroda«. 

Negativnost ranih indijskih utjecaja jedna je od osnovnih 
crta odlučnih za zapadni stav prema njima. Taj je negativi- 
zam manje bitan za samu indijsku filozofiju, kako se dade 
zaključiti iz cjeline našeg prikaza, a u mnogo većoj mjeri 
proizlazi tek iz razlike kategorijalnih pretpostavki dviju 
struktura mišljenja. Dok se ne prevlada ta dubinska razlika, 
ili dok se barem ne osjeti njena istinska problematičnost, ne 
može se govoriti ni o ozbiljnijim pretpostavkama za idealno 
kulturnopovijesno zajedništvo. S ovog nam se stanovišta čini 
da je imao pravo Eduard von Hartmann, kad je Aristotelova 
opažanja o »imanentnom razvoju... svijeta kao cjeline«, koja 
se u ograničenu okviru nadovezuju na njegova zapažanja 
bivstvenih razlika, koja smo već citirali, shvatio kao iznimku, 
kojoj u staroj filozofiji »ne nalazimo više ni traga«, i kao 
djelomični uviđaj koji ni »na suvremenike i na slijedeća po- 
koljenja nije izvršio epohalni uijecaj«.* 

Helenistička je kultura težila za spomenutim zajedništvom 
ideja na Istoku i Zapadu, ali je pri tome ostala na sinkreti- 
stičkoj osnovi. Razvoj mediteranske kulture toga vremena ni 
po svojim grčkim tradicijama ni po novim razvojnim tenden- 
cijama u smjeru skolastike nije pogodovao zbliženju u osnov- 
nim filozofskim pretpostavkama istočnog i zapadnog mišlje- 
nja. Vidjet ćemo iz prikaza islamske filozofije, da su iranski 
elementi u islamskom mišljenju u Srednjem vijeku pružali 
mnogo povoljnije tlo za zbližavanje heterogenih kultura, pa 
su uz grčku baštinu za evropsku renesansu tu sačuvane do- 
brim dijelom i indijske tradicije u latentnom stanju. 

U dijelu o filozofiji Dalekog Istoka osvrnut ćemo se na 
jedinstveni val mistike, koji je oko 12. st. obuhvatio cijeli 
pojas kulturnog svijeta od Japana do Engleske snagom bitno 
jedinstvene panteističke misli. Povijesna pozadina ove pojave 
nije dovoljno istražena. Očito je, da istovremenost tog niza 
srodnih pojava nije mogla biti plod neposrednih utjecaja iz 
jednog središta, nego je morala biti proizvod relativno sličnih 
prilika na ovoj jedinstvenoj traci srednjovjekovnih kultura 
svjetskog razmjera. Kategorijalne pretpostavke indijskog mi- 
šljenja, koje su ovom nizu pojava najbliže, pa i teritorijalni 


* Philosophie des Unbewussten, II, Leipzig, Krčner, 1923., 12. izd., 
str. 389. 

položaj Indije između Dalekog Istoka i Sredozemlja, mogu 
davati povoda za mnoge spekulacije. 

Iz renesansnog mišljenja moguće je na svim područjima 
analitički izlučiti niz predodžbi i pojmova nesumnjivo orijen- 
talnog porijekla pod pečatom iranske metafizike svjetlosti, o 
kojoj ćemo više govoriti u drugoj knjizi ove povijesti, no 
čiji je krajnji osnov najvjerojatnije u indijskom panteizmu. 
Ipak, neposredne indijske utjecaje na renesansnu filozofiju 
također ne bi bilo moguće dokumentarno dokazati. 

Dokumentarni uijecaji razvijaju se redovno mimo ovo idej- 
no područje dubinskog zbližavanja velikih svjetskih kultura. 

Marko Polo u 13. st. dao je prikaz Buddhinog života na 
osnovu dovoljno autentičnih izvora, pa je na kraju primijetio: 
»Da je bio kršten (cristiano batezzato), sigurno bi bio veliki 
svetac božji.« 

Izjave i usporedbe ove vrste nisu rijetke ni u ranim misi- 
onarskim izvještajima. Ipak se načelna reakcija vjerskih i 
kolonijalnih autoriteta dosta rano i snažno učvrstila u stano- 
vištima o superiornosti kršćanske i mediteranske kulture. 

Prosvjetiteljsko doba znači novi početak dokumentarnog 
upoznavanja istočnih zemalja sa stanovišta filozofskog inte- 
resa. Karakteristično je za ove odnose spomenuti na primjer, 
da u prvoj polovici 19. st. V. Cousin u svom »Tečaju povijesti 
filozofije« obnavlja tezu, koju je blizu sto godina ranije iznio 
Abbć Foucher, da ishodišnu točku filozofije treba tražiti na 
Istoku. 

S filozofskog je stanovišta jasno, da mimo sve plime i 
oseke objektivnih povijesnih dokumentacija, kategorijalne 
strukture prostorno i vremenski udaljenih idejnih svjetova 
postaju zanimljive za evropsku filozofsku misao tek u doba 
»kopernikovskog obrata« njenih vlastitih apriornih pretpo- 
stavki. Svijest o novim mogućnostima komparativne filozofije 
dozrijeva u doba romantizma. Takve romantičke koncepcije 
o transcendentalno-idealističkim osnovama univerzalne filo- 
zofije nalaze svoj puni izraz najprije kod Schopenhauera, a 
zatim kod srodnih mislilaca, koji ostaju u istom krugu meta- 
fizike svijesti do kraja 19. st., kada je P. Deussen dao prvu 
dublje obrađenu povijest indijske filozofije s toga filozofskog 
stanovišta. 

S obzirom na golem vremenski raspon, koji razdvaja ra- 
zine osnovnih filozofskih pretpostavki staroindijske filozofije 

zasnovane na upanišadama i na Buddhinoj nauci s jedne stra- 
ne, a s druge moderne fenomenološke filozofije koja polazi 
od spoznajnog kriticizma, pojavila su se nužno i opravdano 
pitanja o mogućnosti, granicama i općoj vrijednosti takvih 
usporedbi. Deussen je nastojao da taj raspon stegne ili barem 
usredotoči na odnos: Šankara — njemački idealizam. Prošire- 
nje kruga pristupačnih djela iz klasičnog razdoblja indijske 
filozofije i jasniji uvid u razvojne odnose indijskih filozofskih 
škola u prvom tisućljeću naše ere pogoduju u novije vrijeme 
takvom omeđavanju problematike. Nije nam ovdje moguće 
zalaziti u analizu Deussenovog utjecaja na opća shvaćanja o 
indijskoj filozofiji u 20. st. Pritom se ipak osjeća jedan nedo- 
statak, koji izaziva sve veće smetnje, što se dublje nastoji zaći 
u originalnu problematiku: Spomenuta osnovna paralela ote- 
ščava nam da i s jedne i s druge strane zahvatimo izvorne 
kategorijalne pretpostavke filozofske misli, kako u slučaju 
indijske arhajske mudrosti, tako i u slučaju evropske feno- 
menološke filozofije. Na ovom su se posljednjem području 
pretpostavke filozofskih mogućnosti znatno izmijenile u po- 
sljednjih pedeset godina, tako da je revizija naših kompara- 
tivnih mogućnosti već i zbog toga postala neophodna, a da ne 
govorimo o proširenju objektivnog znanja o izvorima indijske 
filozofije. 

Drugo je pitanje, koliko danas postoji unutarnja potreba 
u zapadnoj filozofiji za takvu novu razradu komparativnih 
elemenata. Tu možemo ustanoviti, da je ta potreba u među- 
vremenu živjela uglavnom latentno u svijesti zapadne kul- 
ture i da se očitovala manje izrazito na filozofskom nego na 
drugim područjima. Iako su upravo orijentalisti pred veliči- 
nom svoga dokumentarnog zadatka najsnažnije izražavali 
skepticizam prema autentičnim mogućnostima filozofskih za- 
hvata u njihovu građu, ipak su se oni istovremeno i najviše 
žalili na neispunjena proročanstva o važnosti istočne filozo- 
fije za modernu zapadnu kulturu. 

Iz nabrajanja srodnosti ne proizlazi, međutim, dokaz o 
plodnosti aktivnih utjecaja. Učenjaci koji su uvidjeli da je 
težište problematike u idealnoj unutrašnjoj srodnosti misa- 
onih sistema, shvatili su najjasnije i ovu razliku: 

»Budući da ne postoji gotovo nijedan zapadni sistem koji 
se ne bi mogao naći i u Indiji, to sama činjenica podudarnosti 
ne dokazuje ništa, jer se na nju mogu svi pozivati — dualist 

i monist, skeptičar i dogmatičar, realist i idealist, materijalist 
i spiritualist.« T. Ščerbatskoj) 

»Duhovni su prosjaci naših dana nažalost i suviše skloni, 
da milostinju Istoka prime u gotovu... Ono što je Kina iz- 
gradila tisućljećima, mi ne možemo ukrasti. Mjesto toga mo- 
ramo naučiti kako da steknemo, da bismo imali. Ono što 
Istok može da nam dade, treba da nam bude tek pomoć u 
poslu, koji moramo izvršiti. Što nam koristi mudrost upani- 
šada ili uvid u kinesku yogu, ako svoje vlastite temelje napu- 
stimo kao preživjele zablude, pa se kao beskućnici i gusari 
razbojnički ugnijezdimo na tuđim obalama?« (C. G. Jung.) 

S indijske strane interes za zbliženje izgleda nešto druk- 
čije. Već krajem 18. i početkom 19. stoljeća, nakon prvih 
dubljih doticaja s modernom zapadnom kulturom, javlja se 
tamo svijest o univerzalističkoj misiji Indije. Iskusivši mo- 
ralnu brutalnost i vjersku netoleranciju bilo dogmatskih ili 
empirističkih bezobzirnih stavova prema svijetu i životu, In- 
dijci postaju svijesni neutemeljenosti evropskog pogleda na 
svijet u istini, osjećaju da evropskoj metafizici, ukoliko postoji 
u to doba, nedostaje osnov u jednoj dovoljno širokoj i općeusvo- 
jenoj analitičkoj disciplini logičke strukture svijesti. Prema 
razvojnom stepenu logičke problematike i njenoj aktualnosti 
u Indiji u kasnijem Srednjem vijeku, aristotelovska logika 
još na početku modernog doba evropske filozofije predstavlja 
tek rudiment. Pa ipak, ta logika u indijskoj filozofiji ne 
zauzima isto mjesto, koje joj strukturno pripada u evropskoj 
filozofskoj nauci. Važniji dio logičke funkcije u indijskoj 
filozofiji vrši disciplina praktičnog uma, na koju smo u na- 
šem prikazu uvijek ponovno upozoravali. 

Iz svega toga Indijci povlače zaključak o univerzalnoj 
misiji svoje metafizike, ili kako bi je oni radije nazvali, phi- 
losophiae perennis, (sandtana-dharma). 

Iako je ta svijest u svom originalnom obliku snažno reli- 
giozno obojena, njen je središnji element uvjerenje, da se 
metafizičke pretpostavke indijske filozofije daju mnogo bolje 
uskladiti s rezultatima evropske pozitivne nauke, nego oskud- 
ni i zastarjeli rudimenti evropske ontologije. Te metafizičke, 
upravo metafizičko-religiozne pretpostavke, ne smetaju indij- 


" Erkenntnisth. und Logik..., str. 2—3. 
" Richard Wilhelm u. C. G. Jung: Das Geheimnis der Goldenen Bliite, 
Zirich, Rascher, 1946., str. XIV. 

skim intelektualcima već od početka 19. st., da usvoje naučne 
principe engleskog empirizma i pozitivizma, s kojim najprije 
dolaze u doticaj. To se očituje zorno u komentarima Gite iz 
tog vremena, na koje smo se već osvrnuli. 

Osim toga, za Indijce prirodno nije mogao postojati naj- 
teži evropski asimilacijski problem autentične interpretacije 
njihove drevne mudrosti u naše moderno doba, problem ni- 
voa, o kojemu smo upravo govorili: 

»... Sve i kad bismo pretpostavili, da je to moguće, ne 
smatramo zanimljivim tražiti u Giti točni metafizički smisao, 
koji je imala za ljude svoga vremena. Uostalom, razlike među 
izvornim komentarima... a i komentarima koji se još uvijek 
pišu, pokazuju da bi to bilo nemoguće, jer svaki od njih... 
nalazi u Giti svoj vlastiti metafizički sistem... Velika su 
djela i napisana zbog tog udjela. Sve je ostalo samo akadem- 
ska diskusija ili teološka dogma.« (Šri Aurobindo.)? 

Polazeći od istog izvora neohinduističkog humanizma, i 
Radhakrishnan nastoji da se u zapadnom svijetu približi 
»praznini koja je nastala napuštanjem nerazboritih pretpo- 
stavki i iživjelih ideologija, pa traži novi duhovni sadržaj«. 
Tu »intimno međusobno upoznavanje naroda počinje oboga- 
ćivati svjetsku svijest«. 

Poteškoće, o koje se razbijaju još uvijek mnogi ozbiljni 
evropski pokušaji, formulira Radhakrishnan sa svoje strane 
ovako: 

»Osjećam, da meni zapravo sasvim ne odgovara zadatak 
da napišem knjigu, u kojoj ću barem djelomično morati da 
se pouzdajem u prijevode. Ipak mislim, da ne bi imalo smi- 
sla čekati na učenjaka, koji bi raspolagao dovoljnim kritič- 
kim znanjem sanskrita i hebrejskog, grčkog i latinskog, fran- 
cuskog i njemačkog (a to bi bile pretpostavke da prikaz ove 
vrste bude u svakom pogledu besprijekoran), jer se takav 
učenjak još nije rodio... Zato mi se čini da je vrijeme, da 
netko na osnovu izvjesnog znanja o glavnim gledištima po- 
kuša stvari dovesti u red.«!'“ 

Na pitanje, koliko danas u zapadnoj filozofiji postoji unu- 
tarnja potreba za pothvate ove vrste, nije moguće dati su- 
marni odgovor. U ovom opsegu možemo ukazati jasnije na 
neke simptome nego na bitne elemente te potrebe. 


* Vidi prilog iz »Eseja o Giti« u hrestomatijskom dijelu. 
*"* Eastern Religions and Western Thought, predgovor. 


222 


U akademskim se krugovima ocjenjuju gdjekada Radha- 
krishnanova djela kao »sirenski glasovi«. 

Kao najautoritativniji nam praktični dijagnostičar na 
ovom području danas može da važi C. G. Jung: 

»Znadem da je naš nesvijesni dio (unser Unbewuftes) pun 
istočne simbolike. Duh je Istoka doista ante portas. Zato mi 
se čini, da je ostvarenje tog smisla, traganje za tao, kod nas 
postalo kolektivna pojava u mnogo jačoj mjeri, nego što se 
obično misli.«!! 

Povijest svjetske filozofije ne može više ignorirati svoj 
istočni dio. Ipak, obradba tih poglavlja u ovom stoljeću do 
naših dana ostaje redovno još u tijesnom predvorju. Prvi 
pokušaj da se istočni prinos učlani u arhitektonsku strukturu 
i da postane nerazdvojiva cjelina te povijesne zgrade nala- 
zimo u djelu, koje je na području povijesti filozofije zbog 
ski događaj, u Jaspersovoj prvoj knjizi »Velikih filozofa«.!? 
Tu su Buddha i Konfucije uvršteni između Sokrata i Isusa, a 
Lao-tse i Nagargjuna obrađeni su nakon neoplatonske filozo- 
fije i Spinoze. 

Zaustavljajući se u ovom pregledu na razmeđu simptoma 
i bivstvenih elemenata, možemo primijetiti da interes egzi- 
stencijalističke filozofije za mudrost drevnog Istoka, koji se 
upravo očituje kod Jaspersa, a ne izostaje ni kod Heidegge- 
ra,'!* nije slučajna pojava, ili jedan simptom među mnogima. 
Čini nam se, da je ovo glavni simptom u današnjim prilikama. 
Čini nam se također, da nije slučajno, što se on očituje izra- 
zitije kod Jaspersa nego kod Heideggera. Traženje novih sta- 
vova, izlaženje iz škripca, uključuje neminovno vraćanje u 
prošlost kao dublje uporište. Vraćanje u romantiku, u spome- 
nutim slučajevima prvenstveno na Schellinga, ne odgovara 
samo užoj bivstvenoj vezi egzistencijalizma s tim područjima 
misli koja je prva počela da se orijentalizira. Sve se nove 
mogućnosti najprije traže u romantici, u romantikama svih 
vremena. No Indijci, do kojih nas put fatalno vodi preko naše 
moderne romantike, nisu bili romantici, barem ne u potpu- 
nosti. U konkretnom slučaju, Nagargjuna je bio bliži roman- 


"oO. c., XV. 

1“ M. Jaspers: Die grossen Philosophen, I, Minchen, Piper, 1857. 

2" U hrestomatijski je dio naše druge knjige uvršten jedan odlomak 
Heideggerova japanskog učenika Tsujimura Kbichi. 

tici nego Buddha. Zbog toga i Jaspers teže pravilno ocjenjuje 
Buddhu nego Nagargjunu. 

Možemo se pitati, konačno, i čemu služe ovakve usporedbe s 
veličinama prošlog stoljeća? Ni Jaspersovo traženje puta iz 
sutona evropskog, upravo romantičkog duha ne mora biti za 
svakoga aktualno. Zar nije iz istih pretpostavki Sartre pošao 
u obrnutom smjeru da traži drugi izlaz? Za njega danas 
indijska misao vjerojatno ima manje bitnu vrijednost. No, kao 
dokumentarna pojava sigurno je na domaku i njegove pažnje. 

Imamo li pravo, da aktualnost takve prošlosti kao što je 
indijska, koja sama traži za sebe univerzalno priznanje kao 
philosophia perennis, ukoliko se smatra osnovnom filozof- 
skom disciplinom nezavisno od škola i struja, sudimo prema 
najužim vlastitim kriterijima današnje problematike? Sigurno 
je barem toliko, da aktualnost indijske filozofske misli može- 
mo shvatiti samo uz pretpostavku koju nam ona sama za to 
stavlja, da je promatramo u odnosu prema cjelini moderne 
zapadne filozofije, apstrahirajući od užih vrijednosnih dife- 
rencijacija na našoj, evropskoj strani. 


Ako bismo htjeli da indijski prilog svjetskoj filozofskoj 
misli svedemo na pregled dokumentacije o neposrednim utje- 
cajima i da ocjenjujemo objektivnu vjerodostojnost tih utje- 
caja, onda bismo morali istaći kao najvažnije ove činioce: 

Ne upuštajući se u traženje dokaza o indijskim utjecajima 
na pitagorovsku filozofiju, možemo ustanoviti u doba Alek- 
sandra Velikog utjecaj spomenutih indijskih sarmanes naj- 
prije na skeptičku filozofiju Pyrrhona iz Elisa, koji je pripa- 
dao pratnji učenjaka u Aleksandrovu pohodu na Indiju. 

U helenističko doba doticaji s Indijom, a time i direktni 
utjecaji, dostižu prvi od svojih povijesnih vrhunaca. Diogen 
Laertije u djelu »O životu i nauci slavnih filozofa« spominje 
mišljenje »mnogih«, da »razvoj filozofije počinje kod barba- 
ra. Tako su Perzijanci imali svoje Magijce, Babilonci i Asirci 
Kaldejce, Indijci Gymnosophiste (,gole mudrace“)...« Najveći 
predstavnik neoplatonske filozofije, Plotin, namjeravao je da 
putuje u Indiju. Rimski cinik Salustrije smatrao se »yogijem«. 
Iz nauke indijskih gymnosophista preuzeo je sv. Jeronim priču 
o Buddhi, Visoko mišljenje koje je u to doba postojalo o Indij- 
cima nalazi odjeka još kod Dantea. (Usp. »Raj«, XIX, 7.) 

Srednji vijek nije pogodovao jačanju ovih tradicija, koje 
su se izrazitije osjetile u islamu, pa su se tim posrednim 
putem odrazile i u općim pogledima renesansnih mislilaca na 
implicitni način, koji nije moguće iscrpnije dokumentirati. 

Novi dokumentacioni materijal donose kršćanski misio- 
nari. Prve su od tih dokumentacija vrlo pozitivne i vjerodo- 
stojne. Prosvjetiteljsko doba znalo se s njima da okoristi i da 
ih produbi.'“* — Romantizam predstavlja drugi vrhunac utje- 
caja indijskih ideja na evropsku kulturu i filozofiju. Roman- 
tičko oduševljenje traje do kraja 19. st., a zatim se postepeno 
povlači pred zahtjevom za opširnijom i vjerodostojnijom do- 
kumentacijom orijentalne nauke. Utjecaj se međutim proširio 
drugim putovima kulturnih veza i težnjama za kulturnopovi- 
jesnim univerzalizmom, koje određuju obzor suvremenog 
čovjeka, a uvjetovane su u mnogom pogledu razvojem teh- 
ničke civilizacije. Početkom ovog stoljeća opirali su se mnogi 
filozofi protiv pokušaja, da se originalnost njihovih misli 
povezuje s povijesnim tradicijama Istoka. Najizrazitiji je pri- 
mjer bio u tom pogledu Bergson, čiju su srodnost prvi razot- 
krili suvremeni indijski vedantinski mislioci. U takvim je 
odbijanjima indoevropskih hipoteza u suvremenoj filozofiji 
više uglednih filozofa dokumentiralo svoje stvarno nepozna- 
vanje istočne filozofije predrasudama, za koje kao uzor može 
da nam posluži u uvodu citirana izjava Hegelova. 

U najnovije vrijeme zapadnim filozofima ovaj nedostatak 
pravilnog i svijesnog stava prema nepoznanicama istočne 
filozofije postaje sve jasniji. Ako bismo se htjeli upuštati u 
traženje nekih prvih općih smjernica u djelovanju te svijesti 
o univerzalizmu filozofske misli u njenim istočnim i zapad- 
nim sastavnim dijelovima, čini nam se, da bismo najprije 
mogli istaći prevladavajući interes za kinesku filozofiju. 
Prednost kineske filozofije, s kojom tu moramo računati, 
njena je preglednost i sažetost izraza, za razliku od gloma- 
znosti indijskih sistema. Ne manje trebalo bi voditi računa 
i o notornoj nemetafizičnosti kineskog duha kao i o okolnosti 
da su neki bitni elementi indijske filozofije preko budizma 
ušli u kinesku filozofiju i prilagodili se podlogama općeg 
azijskog pogleda na svijet. 


'* Polovicom 18. st. uključio je Jakob Brucker u svoju »Historia critica 
Phiiosophiae« tadašnje znanje o indijskoj filozofiji. 

ODABRANI TEKSTOVI 


1. RIG - VEDA 


(KNJIGA X. HIMNE 119, 121, 90, 129) 


PJESNIK SE LABA OPIO ŽRTVENIM PIĆEM 


Evo, pri duši mi je sada baš ovako: I konja i kravu na dar 
da vam dam! 
Osjećam se pijanim od some.! 


Kao vjetar kad uzvitla grane stabla što se opire, soma, kad 
me opije, diže me u zrak. 
Osjećam se pijanim od some. 


Kao sprega brzih konja kad povuče kola, nosi me za sobom 


opojni sok. 
Osjećam se pijanim od some. 


Bliži mi se molitva ko krava, kad muče i prilazi gdje joj je 
ljubljeni sin. 
Osjećam se pijanim od some. 


U srcu okrećem molitvu kao tokar os. 
Osjećam se pijanim od some. 


Svih mi se pet naroda ne čine većim no u oku trun. 
Osjećam se pijanim od some. 


Ni ko ptičje krilo nije mi velik ovaj i onaj svijet. 
Osjećam se pijanim od some. 


! Zrtveno piće, koje se dobiva tiještenjem istoimene trave. 

Veličinom nadmašujem nebo i ovaj zemaljski kraj. 
Osjećam se pijanim od some. 


Pa što! Smjestit ću ovu zemlju tamo ili tu! 
Osjećam se pijanim od some. 


Časkom ću zemlju gurnuti kud hoću ja! 
Osjećam se pijanim od some. 


Jednim sam krilom u nebu, dok drugo mete prah. 
Osjećam se pijanim od some. 


Vinuta do oblaka sada je moja moć! 
Osjećam se pijanim od some. 


I prinosim kao bogata kuća bogovima dar. 
Osjećam se pijanim od some. 


BOŽANSTVO TKO 


U početku je postao zlatnom klicom, 

rođen je bio on, jedini gospodar stvorenja, 

on što je učvrstio zemlju i ovo nebo — 

TKO je bog, kome treba da služimo žrtvom — 


što daje život i snagu, i bogovima što daje smjer, 
a smrt i besmrtnost njegova su sjena — 
TKO je bog, kome treba da služimo žrtvom — 


što je po svojoj moći postao jedini vladar 

nad svime što diše i drijema, 

nad svima što se kreću na dvije i četiri noge — 
TKO je bog, kome treba da služimo žrtvom — 


po čijoj moći se uzdižu snježna brda, 

po čijoj moći, kažu, nasta ocean i Raša? 

i ovi dijelovi neba, što su njegove ruke — 
TKO je bog, kome treba da služimo žrtvom — 


* Podzemni svijet, čistilište. 


230 


po kome su učvršćeni moćno nebo i zemlja 

i što podupr'je sunce i zvjezdano nebo, 

a kroz uzduh prožimlje prostor vasione — 
TKO je bog, kome treba da služimo žrtvom — 


na koga obadvije vojske, uz njegovu pomoć i potstrek, 
kolebajuć u duhu upiru pogled, na koga poduprto 
sunce u svanuću širi svoje zrake — 

TKO je bog, kome treba da služimo žrtvom — 


a kad su naišle velike vode, pa Sveobuhvatno primile kao 
klicu, 

stvarajuć Oganj,* iz tog je nastao on, 

jedini životni duh bogova — 

TKO je bog, kome treba da služimo žrtvom — 


u svojoj je veličini nadgledao čak i vode, 

kad su primile Dakšu' i žrtvu proizvele, 

i bio je nad bogovima jedini bog — 

TKO je bog, kome treba da služimo žrtvom — 


Neka nam ne škodi on, što je stvaralac zemlje 
i neba, sa zakonima koji tamo važe, 

i blještavih visokih voda — 

TKO je bog, kome treba da služimo žrtvom — 


Prajapati,* nitko osim tebe ne pruža okrilje čitavom 

stvorenju. 
S kakvom ti željom žrtvu tko prinosi, ta neka mu bude u dio! 
A mi bismo htjeli da vladamo bogatstvom. 


PURUŠA 


Tisuću glava, tisuću očiju, tisuću nogu ima Puruša. 
Zemlju je potpuno pokrio i još se deset prstiju digao iznad 
nje. 

* Božanstvo Agni. 
* Slično odnosu Puruše i VirAgja u himni Puruši, ovdje je Dakša muški 
stvaralački princip (u apstraktnom smislu djelotvorna snaga), kojemu od- 
govara Aditi kao ženski princip stvaranja (ono što od iskona postoji). 

* Usp. u povijesnom dijelu odlomke 4 i 5 (2) poglavlja o Vedama. 

Puruša je sam ovaj čitav svijet, postali i tek u nastanku. 
On besmrtnošću vlada i svime što hraneći se uvijek dalje 
raste. 


Sve to je njegova moć, i još je snažniji od toga Puruša. 
Četvrtina njega su sva stvorenja, a tri četvrtine besmrtne 
u nebu. 


Do tri se četvrtine izdig'o Puruša, a četvrtinom se ovdje dolje 
pomlađuje. 

Otud se rasprostro po svuda, nad svim što hranu jede i što 
se njom ne hrani. 


Iz njega se rodi Viragj, iz Viragja Puruša. 
Rođen je stršio van zemlje na obadva kraja. 


A kad su bogovi s Purušom kao žrtvenim darom prinijeli 
žrtvu, 
Onda je Proljeće bilo žrtveno maslo, ljeto gorivo drvo, a 
jesen žrtveni prinos. 


Njega posvetiše kao žrtvu na oltaru, njega prvobitno rođenog 
Purušu. 
Njega su prinijeli bogovi, Sadhya i Riši sebi za žrtvu. 


Iz te su potpuno žrtvovane žrtve dobili žrtveni balzam, 
a iz tog je stvorio on životinje što žive u zraku, u šumi i u 
selu. 


Iz te su potpuno žrtvovane žrtve nastali stihovi i pjesme; 
iz nje su nastali metri, iz nje žrtvena riječ. 


Iz nje su nastale ruže i životinje s dva reda zubi; 
iz nje su nastala goveda, koze i ovce. 


A kad su Purušu razglobili, koliko je dijelova bilo? 
Kako su nazvali njegova usta, kako ruke, bokove, a kako 
noge? 

Od njegovih usta postaše brćhmani, ragjanya od ruku, od 
bokova vaišya, 
a od nogu mu nastade šidra.* 


Mjesec je nastao iz njegovog duha, sunce mu je nastalo iz oka, 
iz usta munja i oganj," iz daha je nastao vjetar. 


Iz pupka je nastao zračni prostor, iz glave proizašlo nebo, 
iz nogu zemlja, iz uha strane svijeta. Svjetove su poredali 
tako. 


Sa sedam su ga greda okružili na lomači od tri put po sedam 
klada 
bogovi, kad su prinosili žrtvu i kao životinju žrtvovali njega. 


Žrtvom su bogovi žrtvovali žrtvi. To su bili prvi propisi za 
žrtvu. 

Te su se sile tada priklonile nebu, gdje su već bili Sadhya, 
ranija božanstva. 


PJESMA O ISKONU 


Ni bitka ni nebitka nije bilo tada, 

ni zračnog prostora ni neba nad njim. 
Što je prolazilo sad tuda sad tamo? 

U čijem okrilju i gdje? 

Što bješe to beskrajno bezdno voda? 


Ni besmrtnosti ni smrti nije bilo tada. 

Ni traga nije bilo danu ni noći. 

Po svom je zakonu disalo Jedno, bez titraja vjetra, 
a van toga nije bilo ničega drugog ni daljeg. 


U početku bješe tama zavita u tamu 

i svemu je bio nespoznatljiv tok. 
Životom moćno, uvito u prazninu, 
Jedno se porodi snagom žarke težnje. 


* Poznata slika o nastanku četiriju glavnih kasta: svećenika (brđhmana), 
vojnika ili vladarske kaste (kšatriya ili r&gjanya), zemljoradnika i trgovaca 
(vaišya), sluga (šudra). 

? Bogovi Indra | Agni. 


233 


Ljubavna čežnja obuze ga prvo, 

a to je bio zametak prve misli. 

Proničuć srce mišlju, mudraci su našli tu vezu 
što bitak s nebitkom spaja. 


Nit vodilju su tako napeli popr'jeko. 
Što je tad bilo gore, a što dolje? 
Oploditelji su bili i snage bujanja. 
Dolje je bio poriv, a gore obdarenje. 


No, tko to izvjesno zna, objaviti tko nam to može? 
Otkud su nastali oni, otkud je došlo stvorenje? 
Bogovi su kasnije došli, po stvaranju svijeta. 

Pa tko onda da zna, iz čeg je to poteklo? 


Iz čega se je razvilo stvorenje, 

je li to djelo Njegovo ili nije, 

Onoga što nad svemirom bdije u najvišem nebu? 
On sam to zna, a možda ne zna ni on. 


2. UPANIŠADE 


BRIHADARANYAKA-UPANIŠAD 
(111) 


Aum.! — Zora je glava žrtvenog konja, Sunce oko, vjetar 
dah, otvorena usta vatra vaisvćnara, a vrijeme je biće žrtve- 
nog konja. Nebesa su mu leđa, podneblje mu je trbuh, zemlja 
kopito, strane svijeta bokovi, dijelovi nebeskog svoda rebra, 
godišnja doba udovi, mjeseci i njihovi dijelovi zglobovi, dani 
i noći podnožje, zvijezde okosnica, oblaci meso,* hrana u pro- 
bavi pijesak, rijeke žile, džigerica i pluća planine, trava i 
arveće kosa. Sunce na izlasku njegov je prednji dio, a na 
zalasku stražnji. Kad zarza munja sijevne, kad se strese tad 
zagrmi, kada mokri kiša pada, a njegov glas, to je glas! 


! Aum — mistički slog, koji po većini tumačenja odgovara riječi »Amen«. 
Ovom riječju počinje svako vedsko recitiranje. Simbolika ovog izraza i nje- 
govo tumačenje u upanišadama vrlo su opsežni i različiti. Prvi je odlomak 
ChA&ndogya-upanišade posvećen tumačenju te riječi kao najsvetije prariječi. 
Koncentracijom misli na taj slog, koji se identificira s vedskom himnom 
(udgitha) uopće, pjevač himne pri obredu treba da shvati da je zemlja bit 
svih zemaljskih bića, bit je zemlje voda, bit su vode biljke, bit je biljki 
čovjek, bit je čovjeka riječ, bit je riječi himna (rik), bit je himne pjesma, 
bit je te pjesme konačno slog aum. Na kraju se kaže, da je aum potvrda 
bitka uopće i pozitivnog stava prema njemu. 

O žrtvovanju konja, na koje se naš odlomak odnosi, kaže Radhakrishnan 
u komentaru uz ovu upanišadu: »Kod te se žrtve konj pusti na slobodu, 
a onda 3000 čuvara slijede njegov trag. Ako ga tkogod sprečava na putu, 
oni treba da ga oslobode. Tako konj pobjedonosno obilazi svijetom i vraća 
se na polazno mjesto, a tada ga žrtvuju. Kralj koji podnosi ovu žrtvu 
dobiva po njoj naslov suverena, smatra se okrunjenim.« 

2 »Konj oblak« tipična je slika u indijskoj književnosti. Od majstorskih 
djela posvećenih ovoj i srodnim temama spominjemo: Vaiđhassagjataka, 
186. priča u najstarijoj zbirci indijskih pripovijedaka Gjđtaka, koje su 
uključene u budističku Ti-pitaku (vidi povijesni dio), te slavnu lirsku 
pjesmu najvećeg indijskog pjesnika Kalidase (5. st. n. €.) o »oblaku glaso- 
noši« (Meghndaita). 

BRIHADARANYAKA-UPANIŠAD (VI, 1, 6—15) 
I ČHANDOGYA-UPANIŠAD (V, 1)! 


Nekoć su se osjetila svadila o tome, koje je važnije. »Ja 


sam važnije« — »Ja sam važnije«. 
Tada ta osjetila otiđu ocu Pragjapatiju. »Gospodine, koje 
je od nas najvažnije?« — On im odgovori: »Po čijem odlasku 


tijelo izgleda najgore, ono je najvažnije među vama.« 

Tada otiđe govor. Izbivao je godinu dana, a onda se vrati 
i upita: »Kako ste mogli preživjeti bez mene?« — »Kao nijem 
čovjek, koji ne govori, ali diše dahom, gleda okom, sluša 
uhom i razmišlja umom.« — A govor uđe natrag među njih. 

Tada otiđe vid. Izbivao je godinu dana, a onda se vrati i 
upita: »Kako ste mogli preživjeti bez mene?« — »Kao slije- 
pac, koji ne vidi, ali diše dahom, govori ustima, sluša uhom 
i razmišlja umom.« — I vid uđe natrag među njih. 

Tada otiđe sluh. Izbivao je godinu dana, a onda se vrati 
i upita: »Kako ste mogli preživjeti bez mene?« — »Kao gluh 
čovjek, koji ne čuje, ali diše dahom, govori ustima, gleda 
okom, i razmišlja umom.« — I sluh uđe natrag među njih. 


Tada otiđe um. Izbivao je godinu dana, a onda se vrati i 
upita: »Kako ste mogli preživjeti bez mene?« — »Kao djeca 
koja su nerazumna, ali dišu dahom, govore ustima, gledaju 
okom i slušaju uhom.« — I um uđe natrag među njih. 

Kad je dah pošao, poče da kida ostala osjetila, kao što bi 
žestok konj raskidao opregu kojom je zauzdan. Svi se okupe 
oko njega, pa će: »Poštovani gospodine, nemoj ići! Ti si naj- 
bolji od nas, nemoj se udaljiti!« 

Tada mu reče govor: »Ako sam ja najumješniji, onda si 
i ti najumješniji.« Vid mu reče: »Ako sam ja čvrst oslonac, 
onda si i ti čvrst oslonac.« Sluh mu reče: »Ako sam ja dovitljiv, 
onda si i ti dovitljiv.« Um mu reče: »Ako sam ja najšire po- 
dručje, onda si i ti najšire područje.« 

Zato se sva ta osjetila ne nazivaju govorima, ni vidovima, 
ni sluhovima, ni umovima, nego se nazivaju životnim odušci- 
ma (pranad), jer su sva ona dah. 


! U Brihad&ranyaka i Chandogya upanišadama tekst je identičan. U 
skraćenom se obliku ponavlja ista tema i u Prašna i Kaušitaki-Br&Aahmana 
upanišadama. 

CHANDOGYA-UPANIŠAD 
(VI, 1—3; V, 3, 1—5; V, 11, 1—4; VI, 10—13) 


Bio je jednom neki Švetaketu Aruneya. Otac mu je rekao: 
»Švetaketu, pođi da izučiš brahmansku nauku! Sinko, u našoj 
obitelji nema nikoga, tko nije učen, tko je brahman samo po 
rođenju.« — On tako pođe u nauku, kad mu je bilo dvadeset 
godina, a vrati se, kad mu je bilo dvadeset i četiri, pošto je 
proučio sve Vede. Smatrao se načitanim, bio je vrlo umišljen 
i bezobrazan. — Otac mu reče: »Švetaketu, kad si već toliko 
umišljen, smatraš se načitanim i bezobrazan si, jesi li pitao 1 
za nauku o onome, što bez čuvenja postaje čuveno, bez opaža- 
nja opaženo, a bez spoznavanja spoznato?« — »Zar postoji, go- 
spodine, i takva nauka?« — »Isto onako, sinko, kao što se po 
jednoj grudi gline prepoznaje sve što je izrađeno od gline, a 
oblikovanje je samo pridavanje imena, koje potječe iz govora, 
dok je uistinu to samo glina; isto onako, sinko, kao što se po 
jednom komadu zlata prepoznaje sve, što je izrađeno od zlata, 
a oblikovanje je samo pridavanje imena, koje potječe iz go- 
vora, dok je u istinu to samo zlato; isto onako sinko, kao što 
se po jednom paru škarica za nokte prepoznaje sve, što je 
izrađeno od željeza, a oblikovanje je samo pridavanje imena, 
koje potječe iz govora, dok je u istinu to samo željezo — tako, 
sinko, postoji i ova nauka.« — »Doista, ona ugledna gospoda 
nisu to znala, jer da su znala, zašto me ne bi naučila? Zato 
mi ti, gospodine, molim te, to reci!« — Otac odgovori: »Hoću, 
sinko!« 

»Bitak je, sinko, u početku bio ono jedno bez dvojstva. 
Neki kažu: ,Nebitak je u početku bio ono jedno bez dvojstva, 
a iz tog nebitka nastao je bitak." — No, zar bi zbilja, sinko, 
moglo biti tako? Kako bi iz nebitka mogao nastati bitak? Obr- 
nuto, sinko, bitak je u početku bio ono jedino bez dvojstva. 
— Tad zaželi: ,Da mi je postati mnoštvo, da mi se je umno- 
Žžiti!' — Tad iz njega probukti vatra. Ta vatra zaželi: ,Da mi je 
biti mnoštvo, da mi se je umnožiti!'" — Tad iz nje izvrije voda. 
Zato, kad se čovjek muči ili znoji, tad nastaje voda iz topline. 
— Ta voda zaželi: ,Da mi je postati mnoštvo, da mi se je 
umnožiti!' — Tad iz nje proklija hrana. Zato, kad pada kiša, 
onda buja hrana. Tako hrana nastaje jedino iz vode. — Po- 
stoje samo tri porijekla tih bića: rođena iz jaja, rođena živa i 
rođena iz ogranka. — Ono božanstvo zaželi: ,Da ja uniđem u 

ova tri božanstva kroz ovo životno svojstvo (đtman), pa da raz- 
vijem ime i obličje! Da učinim svako od tih triju trostrukim!" 
— To božanstvo uniđe u ona tri božanstva kroz to životno svoj- 
stvo; pa razvije ime i obličja. Od svakog od tih triju napravi 
trostruko, a kako je svako od ta tri božanstva postalo trostru- 
ko, to, sinko, sada nauči od mene!« 


Švetaketu Aruneya otiđe na sastanak Panć4lA. Tamo mu 
reče Pravahana Gjaivali: »Mladiću, je li te tvoj otac izo- 
brazio?« — »Sigurno da jest, poštovani gospodine!« — »Znaš 
li, kuda bića odlaze odavde?« — »Ne, gospodine.« — »Znaš li 
kako se vraćaju natrag?« — »Ne, gospodine.« — »Znaš li gdje 
se razdvajaju putovi što vode bogovima i putovi što vođe 
precima?« — »Ne, gospodine.«...»Onda, zašto si rekao da si 
izobražen. Tko ovo ne zna, kako može reći da je izobražen?« 
— A on se ražalošćen vrati ocu, pa mu reče: »Ti si mi rekao, 
da si me izobrazio, a nisi me izobrazio. Neki čovjek iz kra- 
ljevske porodice postavio mi je pet pitanja, a ja nisam mogao 
da razumijem ni jedno.« — Otac mu odgovori: »Po onome 
kako si mi ponovio ta pitanja, ni meni nijedno od njih nije 
poznato. Kad bi mi bila poznata, zašto te ne bih poučio?« 


Praćinašala Aupamanyava, Satyayagjna Pauluši, Indra- 
dyumna Bhallaveya, Gjana Šakarakšya i Budila Ašvatarašvi, 
sve veliki posjednici i veliki teolozi, sastali su se da prouča- 
vaju pitanje: »Što je naše svojstvo (&tman), što je brahman?« 
— Nakon nekog vremena sporazumjeli su se ovako: »Pošto- 
vana gospodo, Uddalaka Aruni upravo sada proučava sve- 
mirsko svojstvo (&tman). Hajde, da otiđemo do njega.« — No 
on promisli: »Ovi će me veliki posjednici i veliki teolozi ispi- 
tivati, a ja sigurno ne ću moći, da im sve razjasnim. Nego, da 
ih pošaljem nekom drugom učitelju!« — Tako im i reče: »Po- 
štovana gospodo, Ašvapati Kaikeya upravo sada proučava 
svemirsku bit. Hajde, da otiđemo do njega!« 


(Tako se svi ti učeni br&hmani upute do kralja Ašvapatija, 
a on ih lijepo primi i pogosti, sasluša ih, obeća im da će im 
sutra dati odgovor, pa tako i učini, »a da ih prethodno nije 
ni primio za učenike« po propisanim obredima, kojih su se oni 
sami držali. 

Nauka koju im je tumačio bio je kozmički antropomortfi- 
zam, ni iz daleka tako duboka kao ona koju je Švetaketu 
konačno dobio od svoga oca. 

Evo glavnog dijela tog razgovora, koji je počeo karakte- 
rističnim očevim riječima: »Nauči, sinko, od mene, u čemu je 
bit sna!«) 

»Ove rijeke, sinko, teku jedne na Istok, druge na Zapad, 
sežu od mora do mora, pa i same postaju more. Kao što one 
ne znaju: ,Ja sam ova rijeka" — ,Ja sam ona rijeka" — isto 
tako, sinko, i sva ova stvorenja, iako su nastala iz bitka, ne 
znaju da su nastala iz bitka. Tako i tigar, i lav, i vuk, i vepar, 
i crv i muha, i obad, i komarac postaju ono što jesu. Ono što 
je sićušna jezgra, to je svojstvo svega ovoga. To je bitno, to je 
dtman, to si ti, Švetaketo!« 

»Kad bi netko, sinko, zasjekao korijen ovoga velikog sta- 
bla, ono bi smolilo, ali bi živjelo dalje. Kad bi ga netko zasje- 
kao po sredini, ono bi smolilo, ali bi živjelo dalje. Kad bi ga 
netko zasjekao pri vrhu, ono bi smolilo, ali bi živjelo dalje. 
Prožeto svojim životnim svojstvom ono stoji čvrsto, napajajući 
se i radujući. — Ako mu život napusti jednu granu, ona se 
sasuši. Ako mu napusti drugu, i ona se sasuši. Ako mu napusti 
treću, i ona se sasuši. Ako ga napusti cijelo, cijelo se sasuši. 
Tako, zbilja, uvidi, sinko! — Doista, lišeno životnosti tijelo 
umire, ali život ne umire. Ono što je sićušna jezgra, to je 
svojstvo svega ovoga. To je bitno, to je dtman, to si ti, 
Švetaketo!« 

»Doncsi ovamo plod stabla nyagrodha!« — »Evo ga, gospo- 
dine!« — »Prelomi ga!'« — »Prelomljen je, gospodine!« — »Šta 
tu vidiš?« — »Ovo sitno sjemenje, gospodine!« — »Prelomi 
jednu sjemenku!« —- »Prelomljena je, gospodine!« — »Šta sad 
vidiš?« — »Ništa, gospodine!« — Tada mu reče ovako: »Sinko, 
to je sićušna jezgra koju ne vidiš, a od te je jezgre nastalo 
ovo veliko stablo nyagrodha. Vjeruj, sinko! Ono što je siću- 
šna jezgra, to je svojstvo svega ovoga. To je bitno, to je 
ćtman, to si ti, Švetaketo!« 

»Stavi ovu sol u vodu, pa dođi u jutro k meni!« — On 
učini tako. — Otac mu reče: »Molim te, donesi ovamo onu sol, 
koju si sinoć stavio u vodu!« — On je potraži, ali je ne nađe, 
jer se potpuno rastopila. — »Popij gutljaj vode s ove strane!« 
— »Kako je?« — »Slano.« — »Popij gutljaj iz sredine!« — 
»Kako je?« — »Slano.« — »Popij gutljaj s druge strane!« — 

»Kako je?« — »Slano.« — »Prospi to, pa dođi k menil« — 
Tako je učinio, a sva je voda bila ista. Otac mu tada reče: »Ti, 
sinko, u tome doista ne primjećuješ bitak, no on je tu. Ono 
što je sićušna jezgra, to je svojstvo svega ovoga. To je bitno, 
to je dtman. To si ti, Švetaketo!« 


KENA-UPANIŠAD 
I 


Od koga usmjerena misao teži k odredištu? 
Od koga se upregnut pokreće prvi dah života? 
Tko je usmjerio ovu izgovorenu riječ, 

oko i uho? Koje božanstvo njima upravlja? 


Ono što je sluh sluha, duh duha 

i riječ riječi, to je duša daha 

i vid oka. Umaknuvši jarmu, mudraci 
nadilaze taj svijet i postaju besmrtni. 


Tamo ne doseže oko, ne dostiže riječ ni misao, 

Ne vidimo i ne uviđamo, kako o tome poučavati. 
Drukčije je to od znanog, a i onkraj neznanoga. 
Tako smo čuli od prethodnika, koji su nas to učili. 


Ono što se riječju ne izražava, a po čemu je riječ izražena, 
uvidi da je Brahman to, a ne ono što ovdje uvažavaju! 


Ono što mišlju ne zamišlja, a po čemu je misao zamišljena, 
uvidi da je Brahman to, a ne ono što ovdje uvažavaju! 


Ono što pogledom ne gleda, a po čemu je pogled vidljiv, 
uvidi da je Brahman to, a ne ono što ovdje uvažavaju! 


Ono što sluhom ne sluša, a po čemu je sluh dohvatljiv, 
uvidi da je Brahman to, a ne ono što ovdje uvažavaju! 


Ono što dahom ne diše, a po čemu je duša udahnuta, 
uvidi da je Brahman to, a ne ono što ovdje uvažavaju! 

II 


Ako misliš: »Dobro to znam«, onda zbilja slabo poznaš obličje 
Brahmana. 
Ono njegovo što si ti, ono njegovo što je u bogovima, to nastoj 
shvatiti. 

»Mislim da znadem.«!' 


Ja ne mislim da to dobro znadem, ali znam: ni neznano mi nije. 
Tko od nas to zna, taj zna to, i zna da nije neznano. 


Tko to ne mnije, taj to mnije, a tko mnije, taj to ne zna.* 
Nespoznatljivo je za one koji spoznavaju, a spoznatljivo za one 
koji ne spoznavaju. 


Kad se nazre spoznaja u probuđenju, postiže se doista 
besmrtnost. 
U sebi se tad postiže snaga, a spoznajom doseže besmrtnost. 


Tko to spozna ovdje, taj doista jest, a tko to ne spozna, 
gubitak mu je velik. 
Kad u svim oblicima zbivanja mudraci to razabiru, nadilaze 
ovaj svijet i postaju besmrtni. 


III 


Brahman pobijedi za bogove. Ta pobjeda Brahmana uzveliča 
bogove, 

te je shvatiše ovako: »Naša je ova pobjeda, naša je ova 
veličina.« 


Ono spozna njihovo shvaćanje, te poprimi njima vidljiv lik. 
No, oni nisu spoznali, šta je taj demon. 


! Budući da Brahman prethodi subjektivno-objektivnom rascjepu spo- 
znaje, on je »slobodan od atributa, pa nije predmet znanja. Učeniku se 
postavlja zahtjev, da razmišlja o ovoj istini, a on. nakon razmišljanja i 
intuitivnog iskustva, dolazi do zaključka, pa prilazi učitelju i kaže: 
»Mislim da sam sada shvatio šta je Brahmant« (Radhakrishnan, The Prin- 
cipat Upanisads, str. 584.) 

* Glagol man- (prez. manyate) prevodim našim glagolom »smnjeti«, 
istog korijena i značenja, iako zvuči ponešto arhaistički. ali ostaje u stilu 
čitavog djela. Brahman, neutralni bezlični princip sveobuhvatnosti bitka. 


16 »Filozofija istočnih naroda«= T. 241 


Rekoše Ognju*: »Ti koji si znalac svih rođenja, izvidi kakav je 
to demon!« A on će: »Neka bude tako!« 


Nasrne na nj, a ono mu reče: »Tko si?« — »Ja sam Oganj«, 
odvrati. 
»Ja sam znalac svih rođenja.« 


»Ako si takav, koja je u tebi moć?« — »Sve ovo mogu spaliti, 
štogod ima na zemlji.« 


Ono mu doda travku: »Spali ovo!« On se upre iz sve snage, 
ali je ne uspije spaliti, pa se vrati natrag. »Nisam mogao 
izvidjeti, što je taj demon.« 


Tada rekoše Vjetru:“ »Vjetre, izvidi kakav je to demon!« 


A on će: 

»Neka bude tako!« 
Nasrne na nj, a ono mu reče: »Tko si?« — »Ja sam vjetar«, 
odvrati. 


»Ja sam dah što se nadimlje u utrobi majke.« 


»Ako si takav, koja je u tebi moć?« — »Sve ovo mogu ponijeti, 
štogod ima na zemlji.« 


Ono mu doda travku: »Ponesi ovo!« On se upre iz sve snage, 
ali je ne uspije ponijeti, pa se vrati natrag. »Nisam uspio 
izvidjeti, što je taj demon.« 


Tada rekoše Indri: »Ti što raspolažeš izobiljem,* izvidi kakav 
je to demon!« A on će: »Neka bude tako!« — Nasrne na nj, 
a ono iščezne odatle. 


3 Božanstvo Agni. 
“ Božanstvo Vayu. 


* Atributi bogova Agni (JAta-vedas), VAyu (Matarišvan) i Indra (Mag- 
havan) obično se ne prevode. Prijevod koji ovdje dajemo osniva se na 
Šankarinoj interpretaciji. 


242 


On tad u tom istom prostoru naiđe na ženu veličanstvene 

ljepote. 
To je bila Uma, kči snježnih vrhunaca Himalaje. Oslovi je: 
»Kakav je to demon?« 


IV 


»Brahman«, odvrati ona. »Brahmanova je ta pobjeda, koja je 
vas uzveličala.« Tada tek on uvidi, da je to Brahman. 


Zato ovi bogovi — Agni, Vayu i Indra — kao da su iznad 
drugih bogova, jer su bili najbliži njegovom doticaju i prvi 
su uvidjeli, da je to Brahman. 


Zato i Indra kao da je iznad drugih bogova, jer je on bio 
najbliži njegovom doticaju i prvi je uvidio da je to Brahman. 
Ovo je obilježje toga u odnosu prema bogovima: »K'o u blje- 

sku kad nam sine, ili u tren oka.« 


A u odnosu na nas same: ono što se poput misli kreće 
i po čemu sabran razum sve to trajno pamti. 

Tome je naziv »ta želja«, a u tu se želju treba zanijeti. 
Onoga koji to tako spozna, priželjkuju sva bića. 


Rekao si: »Učitelju, kaži upanišadu!« Upanišada ti je sad 
rečena. 
Evo, rekli smo ti upanišadu o Brahmanu. 


Njeno su uporište žar,* krotkost i dobročinstvo, 

Vede su joj dijelovi, a istina postojbina. 

Tko tu upanišadu ovako spozna, te sa sebe zbaci zlo, 

taj u beskrajnom, nenadmašivom svemiru nalazi uporište, 
doista nalazi uporište. 


* »Tapas« znači istovremeno »toplina« i asketsko trapljenje. Ovdje se 
misli na posljednje. Kao što je izraz »hrana« u indijskoj filozofiji opći 
pojam za sve fizičke i psihičke fenomene u vezi s egzistencijom, tako 
izraz »izgaranje« i slični označavaju sve asketske | logičke, pa i etičke 
oblike _ redukcije fenomenalnosti. 

IŠA-UPANIŠAD 


Puno je ono, puno ovo. Iz punoće puno slijedi. 
Od punoće odbi puno, punoća će biti ista. Aum. 


Bogom je prožeto sve ovo, štogod se u svijetu pokretnosti 
kreće.? 
Zato uživaj u odricanju! Ne čezni za ničijim blagom! 


Djelujuć tako, zaželi da živiš i stotinu ljeta, 
uvijek će biti isto, a drukčije nikad: uz čovjeka ne će prionuti 
djelo. 


Demonski su, naime, ti svjetovi oviti sljepilom tame, 
gdje nakon smrti odlazi onaj, tko je ubitačan sam sebi. 


Jedno, nepokolebivo, brže je od misli. 
Osjetila ga nikad ne stižu, pred njima je bez prestanka. 


Iako stoji, nadmašuje sve što bježi. 
U njemu Vjetar, gospodar kretnje, podržava djela. 


I kreće se i ne kreće, daleko je, a i blizu, 
svemu je to u nutrini, a svemu je i spoljašnje. 


A onaj tko sva bića u sebi tako zrije, 
i u svim bićima sebe, nikad se za to ne kaje. 


Tko spozna istovjetnost svih bića sa sobom samim, 
koje još zablude i koje brige treba da se plaši, pošto je prozr'o 
jedinstvo? 


On? je obuhvatio sve i postao bistar, nesputan tijelom ni 
ozljedom, 
snagom mišića, kaljužom ili zloćom. 


7 Obrnuto našem izrazu »svemir«e, riječ koja ovdje označava »svijete 
— gjagat — izvedena je iz glagola »kretati se« (gam-), a znači doslovno 
»ono što je pokretno«. 

* Prema Šankarinom komentaru, subjekt je ove rečenice božanstvo, 
Išvara, kao svemirski đtman. Mi smo radije slijedili druge komentare 
(Mahidhara), prema kojima je subjekt čovjek, koji je dosegao znanje 
O đtmanu, pa smo prema tome prilagodili atribute. — Kao u mnogim 
drugim slučajevima, ljepota je teksta i ovdje u dvostrukoj mogućnosti 
shvaćanja subjekta rečenice. 

Pronicljiv je mislilac, sve mu je dosežno, opstoji vlastitom 
snagom, 
poput stvari što slijede u prirodnom redu kroz beskraj vremena. 


U slijepu tamu ulazi, tko se klanja neznanju, 
u još veću tamu ide, tko uživa u spoznanju. 


Za nešto kažu, da izlazi iz znanja, za nešto iz neznanja. 
To smo čuli od mudraca, koji su nas poučili. 


Tko znanje i neznanje spoznaje skupa, 
neznanjem prelazi smrt, a znanjem u besmrtnost stiže. 


U slijepu tamu ulazi, tko se klanja nezbiljnome, 
u još veću tamu ide, tko uživa u zbiljnome. 


Za nešto kažu, da izlazi iz zbilje, za nešto iz nezbilje. 
To smo čuli od mudraca, koji su nas poučili. 


Tko zbiljnost i ništetnost spozna skupa, 
taj ništetno smrt prelazi, a zbiljski dostiže besmrtnost. 


Requiem? 


Zlatnom je pločom istini prekrito lice, 
a ti ga, Pušan, odastri, da ga ugledam ja, što se za istinom 
ravnam. 


*V. komentar u povijesnom dijelu, poglavlje o upanišađama. Polšan, 
kojemu je ova molitva upućena, jedno je od najzanimljivijih manjih bo- 
žanstava, zbog svoje raznolikosti. Prvenstveno, on je vodič na putu, na 
ovom svijetu i poslije smrti. Oraču on ocrtava pravac brazde. Kad se 
krave puštaju na pašu, moli se POšan, da ide za njima. On treba da 
»vrati izgubljeno«. — Kao bog putnika, odgovarao bi Hermesu. Po funkci- 
jama pri žrtvi, čini se Oldenburgu (0. c., str. 33. i d.), da je, možda | eti- 
mološki, srodan s Panom. Često se prikazuje u pratnji jarca. Pri velikoj 
vedskoj žrtvi konja, žrtvuje se i jarac za Puišana. Oldenburg primijećuje, 
da se | Hermes često prikazuje s ovnom, vjerojatno jer je posrijedi živo- 
tinja, koja najbolje nalazi put u teško prohodnim područjima. No POšan 
je i inače pratilac Indre, koji se u njegovom društvu »raduje u piću« 
(R. V. I, 82, 6). Pri žrtvi svećenik sve predmete dotiče »Plšanovim ruka- 
ma«. Pokušavalo se, da se kult Poišana identificira s višnuitskim kultom 
u nekim određenim predjelima. Višnu u vedskim vremenima nije još 
bio popularno i ocrtano božanstvo. Bitna oznaka Poilšanova u našoj 
upanišadi kao i u Rig-vedi bila je da »bogovima najavljuje žrtvu«. (R. V. 
1, 162, 2—4.) 

O Pušan, jedini iz čijeg oka istina sja, 

ti što si sudac smrti! O Sunce, potomče svemirskog oca, 
rasprostri zrake, pa im sažmi sjaj 

tako, da ti ugledam obličje ponajljepše! 

Ma čije da je to lice, to isto sam i ja. 


Život puštam u besmrtni dah, a zatim 

nek se tijelo raspe u pepeo i prah! 

Aum. Um neka pamti djela, neka pamti um, 
neka pamti djela, neka pamti! 


Ognju, vodi nas putem blagodati, 

bože, koji si prozreo sve što se zna! 
Otkloni od nas opasnosti zla, 

a mi ćemo te veličati obiljem pohvala!!* 


" Rig-veda, 1, 188, L 


3. BUDIZAM 


S. RADHAKRISHNAN: GAUTAMA BUDDHA! 


Iako su o njegovom povijesnom karakteru izražavane su- 
mnje, danas teško da ikoji ozbiljan učenjak sumnja u povi- 
jesnost ove ličnosti, za koju su utvrđeni datumi, čiji život 
može da se opiše barem u glavnim criama, a čija se nauka 
o nekim osnovnim problemima vjerske filozofije može prou- 
čavati s dovoljnom izvjesnošću. Ne mogu ovdje zalaziti u poje- 
dinačno opravdavanje stanovišta, da određeni dijelovi rane 
kanonske književnosti sadržavaju sjećanja onih, koji su čuli 
i vidjeli učitelja. To je bio svijet, gdje pismenost nije bila u 
velikoj upotrebi. Zato je pamćenje bilo točnije i postojanije, 
nego što je to danas. To je očito već u okolnosti, da je jedan 
dokument mnogo starijeg datuma, Rig-veda, dopro do nas, 
sačuvan u ljudskom pamćenju s manje varijanata u tekstu 
nego mnoga kasnija djela. Iako su budistički dokumenti u 
kasnijim vremenima prošli kroz dosta recenzija, ipak se važne 
izjave i djela njihovog začetnika mogu proučavati s dovoljnom 
točnošću. Dekorativni natprirodni elementi i nepovijesne priče, 
kao na pr. o čudesima prilikom Gautaminog rođenja, odgo- 
varaju utisku, koji je njegova ličnost ostavila na prve sljed- 
benike, kod kojih je odanost bila veća od rasuđivanja. Ipak 
postoji osnovna suglasnost između pali kanona, cejlonskih kro- 
nika i sanskritskih djela o važnim događajima iz njegova 


! Ove su stranice dio predavanja, koje je S. Radhakrishnan održao u 
Britanskoj akademiji u Londonu 28. lipnja 1938., kao »Godišnje predava- 
nje Akademije o jednom od vodećih duhova«. Prvi je puta objavljeno u 
Proceedings of the British Academy, vol. XXIV. — Ime Buddhino, Gauta- 
ma, kao i druga lična i geografska imena, autor piše u sanskritskom, a ne 
u originalnom pali obliku, pa otuda nastaju manje razlike od ostalih na- 
ših tekstova, koje nije teško primijetiti. 

života, o slici svijeta u kojem se kretao i o najranijim obli- 
cima njegove nauke. Priče o njegovu djetinjstvu i mladosti 
nose nesumnjivo mitološki pečat, ali nema razloga, da se ne 
vjeruje u tradicionalne podatke o njegovu porijeklu. 

Rodio se 563. god. pr. n. e. Tradicija tvrdi jedinstveno, da je 
umro u osamdesetoj godini života, 483. god. Bio je sin Suddho- 
dane, iz kšatrijskog plemena nazvanog SAkya, iz mjesta Kapi- 
lavastu blizu granice Nepala, stotinu milja na sjever od Be- 
naresa. Vladar Ašoka obilježio je to mjesto kasnije spomeni- 
kom, koji još postoji. — Ime mu je bilo Siddhartha, a Gautama 
prezime. Svećenici koji su prisustvovali njegovu rođenju rekli 
su, da će postati veliki vladar, ako pristane da vlada, a Buddha, 
ako se prikloni asketskom životu beskućnika. Jasno je, da ista 
osoba ne može postati i vladar i Buddha, jer je odricanje od 
svjetovne karijere neophodna pretpostavka ozbiljne religi- 
oznosti. U »Sutta Nipati« zabilježena je priča o starome pro- 
roku po imenu Asita, koji je došao da vidi dijete, te je na sli- 
čan način kao Simeon prorekao njegovu buduću veličinu i 
zaplakao na pomisao, da to ne će doživjeti, ni čuti novu nauku? 
Majka je umrla sedam dana nakon porođaja, a dijete je odgo- 
jila njena sestra Maha&pragjapati, Suddhodanina druga žena. 
Kad je poodrastao, Gautama se oženio svojom rodicom Yaso- 
dharom i imao sina Rahulu. Priča, da je Gautamin otac osobito 
pazio, da mu sin bude pošteđen od potresnih doživljaja, te da 
je slučaj ili božja volja dovela na njegov put oronulog starca, 
mrtvaca i asketu beskućnika, od kojih mu je posljednji raz- 
budio želju, da traži mir i zadovoljstvo u vjerskom životu, 
pokazuje da je Gautama bio religiozno nastrojen i da ga nisu 
zadovoljavale svjetovne ambicije i užici. Privlačio ga je ideal 
beskućničkog života. Tako u njegovim govorima često čujemo 
o »vrhovnom cilju svetačkog života, zbog kojeg građani napu- 
štaju svoje domove i odlaze u beskućnički život«. Napori oca, 
da privuče njegov duh na svjetovne interese, nisu imali 
uspjeha, te je u dobi od 29 godina napustio dom, obukao asket- 


* Usporedbe s kršćanstvom, kojih se R. ovdje češće dotiče. predmet 
su mnogobrojnih studija. Među najpoznatije i najpotpunije spada knjiga 
amerikanskog indologa A. J. Edmundsa, Buddhino i Kristovo evanđelje 
(Philadelphia, 1908 4), prevedena na sve važnije jezike. Iscrpan pregled 
srodnih mjesta u izvornim tekstovima sadržava i popularnije djelo Paula 
Carusa, Buddhino Evanđelje (Chicago 1894). Od posljednjih akademskih 
obrada ove teme spominjemo esej Prof. Gustava Menschinga (Bonn), 
Buddha und Christus (1952). 

sko ruho i počeo da živi kao nezavisan tražilac istine. To je 
bilo »veliko odricanje«. 

Teško je za nas u ovom profanom vremenu shvatiti vjersku 
opsjednutost indijskog duha, žar i agoniju, na koje je bio spre- 
man, da bi postigao svrhu religioznosti. Gautamino traganje 
dovodi ga najprije u nauku kod brahmanskih asketa Al4re 
Kalame i Uddake Ramaputte, koji su ga poučavali svoju na- 
uku i disciplinu (dharma i vinaya). Vjerojatno su ga učili o 
potrebi vjerovanja, dobrog vladanja i meditacije, no on sadr- 
žaj njihove nauke nije smatrao zdravim. U beskrajnoj logo- 
mahiji spekulativnih mislilaca nije mogao da nađe lijek za 
patnje svijeta. Tada je odlučio da postigne prosvjetljenje 
primjenom asketizma, pa se s pet učenika povukao u Uruvelu, 
»lijepo mjesto s divnom šumom«, koje je smirivalo osjetila i 
poticalo duh. U Indiji je opća pretpostavka, da se asketski 
život provodi najlakše u tihim i lijepim predjelima gdje 
čovjek doživljava unutarnji mir i inspiraciju. Indijski hramovi 
i manastiri nalaze se na obalama rijeka ili na vrhu brda, a 
usprkos isticanju unutarnje skrušenosti, nikad se nije zabo- 
ravila važnost krajolika i klime za meditativni napor. Na tom 
je lijepom mjestu Gautama odlučio, da se posveti najstrožim 
oblicima asketizma. Isto kso što vatra ne može da nastane iz 
vlažnog drveta, nego samo iz suhoga, tako, po njegovu mišlje- 
nju, ni tražioci istine, čije strasti nisu smirene, ne mogu postići 
prosvjetljenje. Zato je počeo da strogo posti, da vrši medi- 
tacione vježbe i da se prisiljava na strahovita odricanja. No, 
slabost tijela izazvala je duhovnu zamorenost. Iako se za to 
vrijeme često nalazio na rubu smrti, nije uspio da prozre 
čvor života. Zato je uvidio, da asketizam nije put prosvjetlje- 
nja, pa je pokušao da pronađe drugi put. Sjetio se kako je 
jednoć u mladosti doživio mističko poniranje, pa je sada poku- 
šao, da nastavi ići tim smjerom. Legenda kaže, da je u toj 
krizi Gautamu napao Mara, »nečastivi«, koji je uzalud poku- 
šavao, svim sredstvima terora i napasti, da ga pokoleba i 
odvrati. Time se naznačuje, da njegov nutarnji život nije bio 
sređen i povezan i da se u duhovnoj borbi otrgnuo od starih 
vjerovanja i pokušao da ide novim putovima. Nastavio je me- 
ditaciju i tako je prošao kroz četiri kontemplativna stadija i 
postigao potpunu vlast nad sobom i smirenost duha. Gledao je 
na čitav svemir kao na uzakonjen sistem, sastavljen od bića 
u pokretu težnje, sretnih i nesretnih, plemenitih i podlih, kako 

stalno prelaze iz jednog oblika postojanja u drugi. U posljed- 
njem dijelu noći »skršio je neznanje, znanje se je pojavilo... 
dok je sjedio tako, ozbiljan, uporan i odlučan«. Tako je Gau- 
tama postigao probuđenje (bodhi) i postao Buddha, probuđeni.* 

Dok je Buddha oklijevao, da li da pokuša objaviti svoju 
nauku, kaže se u tekstovima, došao je bog Brahma da ga moli, 
da propovijeda istinu. To može da znači, da je u vrijeme, dok 
se je predomišljao i kolebao, što treba da učini, dobio pobudu, 
slično kao u slučaju Sokratova demona, neka se ne povuče iz 
života“ — Odlučio je »da otvori vrata besmrtnosti. Neka se 
pridruže oni, koji imaju uši da čuju.« Tako je počeo svoju 
misiju. Nije samo propovijedao, jer to nije teško, nego je i 
živio onim načinom života, za koji je naučavao da ga treba 
slijediti. Živio je životom misionara prosjaka, uz sve opasnosti 
siromaštva, nepopularnosti i otpora. Najprije je predobio pet 
učenika, koji su mu bili drugovi u godinama asketizma. Prvi 
je govor održao u »Jelenjem Gaju, gdje je asketama bilo 
dopušteno da borave, a nije bilo dopušteno da se ubijaju 
životinje«, u današnjem SaArnathu. Učenici su počeli da se 
okupljaju. Nakon tri mjeseca bilo ih je šezdeset, a među nji- 
ma je bio i obljubljeni Ananda, pratilac na čitavom Gautaminom 
životnom putu. Jednog im je dana rekao: »Pođite po svijetu za 
dobrobit mnogih, iz milosrđa prema svijetu, zbog dobrote, na 
korist bogova i ljudi. Nemojte dvojica ići istim putem. Propo- 
vijedajte nauku koja je velika na svom početku, velika u 
sredini i velika na kraju, u duhu i u slovu. Objavljujte umje- 
ren, usavršen i pročišćen način života.« I sam je Buddha hodao 
po svijetu četrdeset i pet godina i sakupio mnogo sljedbenika. 
To su bili brahmani i redovnici, pustinjaci i ljudi izvan kaste, 
plemenite gospođe i zloglasne grešnice. Velik je dio Buddhina 
rada bio posvećen pouci učenika i organiziranju zajednice. 
U našim bi ga vremenima smatrali intelektualcem. 

Kad čitamo njegove govore, zadivljuje nas racionalni duh. 
Prvi je korak njegovog etičkog puta ispravnost pogleda, raci- 


* Ime Buddha je naziv kao Krist ili Mesija, samo što nije ograničeno 
na jednu ličnost. Na mjestu u BodhgayA, gdje je Buddha po predaji po- 
stigao probuđenje, nalazi se hram Mahabodhi. (Bilj. autorova.) 

« Pojam >»šutljivoga Buddhe«, koji je dosegao probuđenje »sam za 
sebe« (Paććeka—Buddha), a ne propovijeda ga drugima, ostao je u Indiji 
do danas jedan od najsnažnijih likova moralnog uzora. — Romain Rolland 
u svojoj bibliografiji Vivekanande opisuje vrlo sugestivno susret s jed- 
nim takvim šutljivim Imudracem. 

onalni obzor. Trudio se da raščisti svu paučinu, koja sprečava 
uvid čovječanstva u vlastitu nutrinu i budućnost. Svojim slu- 
šaocima, koji su prividno puni znanja, a zapravo ga uopće ne- 
maju, postavlja pitanja, izaziva ih da usporede svoje prazne 
riječi o neodređenoj pobožnosti s činjenicama. To je bilo doba, 
kad su mnogi izjavljivali da imaju neposredno znanje o bogu. 
Oni su govorili s izvjesnošću ne samo o tome da li on postoji 
ili ne, nego također i o tome, što on misli, hoće i čini. Buddha 
optužuje mnoge od njih, da nose obrazinu spiritualnosti. U 
»Tevigjgja-sutti« kaže, da učitelji koji govore o Brahmi, nisu 
Brahmu vidjeli licem u lice. Uspoređuje ih s čovjekom, koji je 
zaljubljen, a ne zna da kaže tko je žena u koju je zaljubljen, 
ili s graditeljem koji gradi stepenište, a da ne zna gdje će 
biti kuća, ili s čovjekom koji želi prijeći preko rijeke, pa 
doziva drugu obalu da dođe k njemu. Mnogi imaju religiozni 
osjećaj i sklonost, ali im nije jasan predmet prema kojem treba 
usmjeriti taj osjećaj. Razumno strahopoštovanje treba da se 
osniva na istini. Buddha im tumači smisao odnosa s Brahmom 
(brahma-vihđra) kao duhovno stanje u kojem ljubav potpuno 
oslobođena od mržnje i zlobe stoji iznad svega. To, naravno, 
još nije nirvina, do koje vodi njegov osmostepeni put. 

S obzirom na raznovrsnost mudrih savjeta, Buddha upo- 
zorava svoje učenike, da u logici i životu provjere razne ide- 
ologije koje im se nameću i da ne usvajaju ništa iz poštovanja 
prema autoritetu ideologa. Pri tome nije izuzimao ni sebe. 
Tako kaže: »Ne usvajajte, što čujete da se govori, ne usvajajte 
tradiciju. Nemojte prebrzo zaključivati, da ,,tako mora biti". 
Ne usvajajte izjave zato, jer su zapisane u knjigama, niti na 
osnovu pretpostavke, da je to ,,prihvatljivo", a niti zato, jer je 
tako rekao vaš učitelj.« Dirljivom pažnjom moli svoje sljed- 
benike, da se ne daju spriječiti u vlastitom mišljenju ugledom 
njegova imena. »Moje je povjerenje takvo, gospodine«, kazao 
je Sariputta, »da mi se čini, da nikad nije bilo, niti će biti, niti 
sada ima drugog većeg ni mudrijeg učitelja od Plemenitoga.«" 
— Odgovor glasi: »Naravno, Sariputta, ti si poznavao sve 
Buddhe u prošlosti.« — »Ne, gospodine!« — »Onda poznaješ 
one buduće?« — »Ne, gospodine!« — »Onda barem mene po- 
znaješ tako, da si temeljito pronikao moj duh.« — »Nisam ni 


* Sariputta se isticao kao najinteligentniji učenik Buddhin. 

to, gospodine!« — »Zašto onda, SAriputta, upotrebljavaš tako 
velike i smione riječi?« 

U ovoj nauci nema ništa ezoterično. Buddha govori s pri- 
jekorom o onima, koji tvrde, da znadu tajne istine. »O uče- 
nici, u tri je slučaja uobičajena tajnovitost, a ne otvorenost. 
Tajnovitost je svojstvena ženama mjesto otvorenosti. Tajno- 
vitost je svojstvena svećeničkoj mudrosti mjesto otvorenosti. 
Tajnovitost je svojstvena lažnoj nauci mjesto otvorenosti... 
Nauk i pravila usavršenih Buddha sjaju pred čitavim svijetom, 
a nisu u tajnosti.« U razgovoru s učenikom Anandom, malo 
prije svoje smrti, Buddha kaže: »Ja sam propovijedao istinu, 
a da nisam razlikovao tajnu i javnu nauku. Kad je posrijedi 
istina, Ananda, za Buddhu ne postoje stvari sakrivene u sti- 
snutoj šaci.« 

U mnogim ga govorima susrećemo, kako raspravlja sa svo- 
jim sugovornicima na više ili manje sokratovski način i nena- 
metljivo ih navodi, da zauzmu gledišta različita od onih, od 
kojih su pošli. Svojim pristašama ne želi da oduzme teret du- 
hovne slobode. Oni ne smiju napustiti traganje za istinom 
usvajanjem autoriteta. Treba da budu slobodni ljudi, sposobni 
da pronose svjetlost i da pomognu sami sebi. »Budite poput 
onih koji su sami sebi svjetlost! Budite poput onih koji su 
sami sebi utočište! Ne tražite utočište vani! Držite se čvrsto 
istine kao utočišta!« Vrhovni autoritet je glas duha u nama 
samima. 

. U Buddhinoj nauci ima malo toga, što bi se moglo nazvati 
dogmom. Širinom pogleda, koja je bila rijetka u to doba, a nije 
općenita ni u naše, on je bio protivan zatiranju kritičnosti. 
Nesnošljivost mu se činila najvećim neprijateljem religije. 
Jedamput je unišao u dvoranu za raspravljanja u Amba- 
latthika i zatekao nekoliko svojih učenika, kako razgovaraju 
o nekom br&hmanu, koji je upravo optužio Buddhu zbog nere- 
ligioznosti i kritizirao njegovu redovničku zajednicu. »Braćo«, 
rekao je tada Gautama, »ako drugi govore protiv mene, ili 
protiv moje nauke, ili protiv moje zajednice, to nije razlog, 
da se vi ljutite, da budete nezadovoljni ili uvrijeđeni. U su- 
protnom slučaju, šteta ne će za vas biti samo unutarnja du- 
hovna, nego će vam također biti nemoguće, da procijenite, je 
li ono što oni kažu ispravno ili nije.« — Ovo ostaje najpro- 
svjetljenije gledište, čak i nakon 2.500 godina energičnog pro- 
svjetiteljstva. Nauke ne postaju manje ili više istinite samo 

zato, jer možda laskaju našim predrasudama, ili ih vrijeđaju. 
Nije postojalo proturječje, ni najčudnovatije, nije postojala 
hereza, ni najradikalnija, koju Buddha ne bi bio spreman da 
prouči, ili bi se toga strašio. Bio je uvjeren, da je jedini put, 
kojim se moguće suprotstaviti zbrci i neutavnoteženosti vre- 
mena, mirna analiza mišljenja i pomoć ljudima, da izgrade 
Život na osnovima razuma. 

Osuđivao je neobjektivnu kritiku drugih uvjerenja. Rekao 
je, da je takav kritičar »sličan čovjeku, koji digne glavu da 
pljune na nebo. Pljuvačka ne će zablatiti nebo, nego će pasti 
natrag na njega samoga.« 

Nije zabilježena nijedna prilika, kad se Buddha razbjesnio, 
ni neprilika u kojoj bi mu umakla neprijazna riječ. Njegova je 
snošljivost prema bližnjima bila široka. Pretpostavljao je 
radije, da svijetu nedostaje znanje, nego da je zao, radije da 
je nezadovoljan, nego buntovan. Opoziciju je susretao mirno 
i s pouzdanjem. Kod njega nije bilo nervozne razdražljivosti 
ni ponosnog gnjeva. Ponašanje mu je savršeni izraz učtivosti 
i dobronamjernosti, začinjeno trunom ironije. Na jednom od 
svojih prosjačkih obilazaka, naišao je na nekog domaćina, 
koji ga je grubo i uvredljivo potjerao. Buddha je odgovorio: 
»Prijatelju, ako domaćin iznese hranu prosjaku, a prosjak je 
odbije, kome onda pripada hrana?«, a domaćin će: »Naravno, 
domaćinu.« Na to mu reče Buddha: »Prema tome, ako ja odbi- 
jem da primim tvoju uvredu i zlovolju, ona se vraća tebi, 
zar ne? A ja moram da otiđem siromašniji, jer sam izgubio 
prijatelja.«* 

Nepoznato mu je bilo nasilno obraćanje. Osnova je njegova 
sistema praksa, a ne vjera. Želio je da stvori čovjeka odre- 
đenog kova i navika. Mi smo nesretni zbog naših ludih želja. 
Da postanemo sretni, potrebno je da dobijemo novo srce i da 
gledamo novim očima. Ako suzbijamo zle misli, a uzgajamo 
dobre, moći ćemo zao i nesretan duh preobraziti u dobar i 
sretan. 

Buddhu ne zanimaju promjene vjeroispovjesti. On sjedi 
pored svete vatre nekoga brahmana i govori o njegovim shva- 
ćanjima, a da ne opovrgava njegov kult. Kad je gjajin Siha 
postao budist, Buddha je tražio od njega, da nastavi davati 
hranu i darove gjajinskim asketama, koji su zalazili u njegovu 


* Magjgihima 75. 

kuću. Jedinstveno je obziran u iznošenju svojih shvaćanja, 
a težište ostavlja na uvjerljivoj snazi same istine. 

I tog velikog heroja moralnog dostignuća često su pozivali, 
da rješava sitničave stvari iz redovničke discipline. Osnovati 
organizaciju znači izvršiti nagodbu sa svijetom i usvojiti soci- 
jalne potrebe; znači dati utočište onima, koji se ne osjećaju 
dovoljno kod kuće u prosječnom društvenom životu. I u Bud- 
dhinoj je zajednici bilo nereda. Njegov nećak Devadatta, želio 
je, da dođe na njegovo mjesto kao vođa zajednice, pa je kovao 
urotu protiv Buddhe, no ovaj mu je oprostio. Jednom je pri- 
likom Buddha našao jednog redovnika bolesnog od dizenterije 
kako leži u vlastitoj nečisti. Oprao ga je i presvukao mu kre- 
vet uz pomoć svog druga Anande, a onda je rekao učenicima: 
»Tko god bi, učenici, podvorio mene, taj bi trebao da dvori i 
bolesnika.« 

U Buddhinoj zajednici nije bilo razlika među kastama. — 
»Kao što velike rijeke Ganga, Yamuna, Ačiravati, Sarabhu i 
Mani, kad uđu u ocean, izgube svoja prijašnja imena i plemen- 
sku pripadnost, pa se nazivaju oceanom, isto tako i četiri kaste, 
kšatrije, brašhmani, vaišije i šudre, kad pristupe nauci i redu, 
koje naučava Tathagata, kad prijeđu iz domaćeg u beskućni 
život, gube svoja prijašnja imena i plemenske nazive, pa se 
nazivaju asketama.«? 

U to doba žene u Indiji nisu bile odvojene. Buddha je 
izjavio, da su one sposobne, da postignu posvećenje. U po- 
sljednjoj godini svog života, Buddha je ručao kod kurtizane 
Ambapali. Ipak je mnogo oklijevao, da primi žene u svoj red. 
— »Kako, gospodine, treba da se odnosimo prema ženama?« — 
»Ne trebate ih gledati, Ananda!« — »A ako ih vidimo, kako 
da se vladamo?« — »Nemojte govoriti s njima!« — »A ako 
one budu govorile nama?« — »Pazite na budnost!« — Ananda 
se ponašao kavalirski, zalagao se za molbu žena, da budu pri- 
mljene u red, pa je i postigao učiteljev pristanak. To je bilo 
pravilno gledište, ali možda ne vrlo korisno. — »Da žene nisu 
dobile dopuštenje ulaska u red, Ananda, čista bi nauka tra- 
jala dugo, dobro bi pravilo ostalo čvrsto tisuću godina. Sad 
kad su one dobile dopuštenje, to će pravilo trajati svega pet 
stotina godina.« — Za ulazak žene u zajednicu zahtijevao se 
pristanak obitelji, dok je muškarac, barem u teoriji, mogao da 


! Mahavagga, VI, 31. 
* Udana, V, 5. 

odlučuje sam. Ipak, pravila reda nisu ni u kojem pogledu bila 
konačno utvrđena. Buddha kaže: »Kad mene ne bude, neka 
zajednica, ako zaželi, ukine sva manja i nevažna pravila.« 

Priča o njegovoj smrti izražena je s mnogo patosa i jedno- 
stavnosti u Mahaparinibbana-sutti. Buddha je bio star osam- 
deset godina, oronuo od napora i putovanja. Umro je u nekom 
selu blizu gradića Kusinagara, oko 120 milja sjevero-istočno 
od Benaresa, 483. g. pr. n. e. — Buddhina mirna smrt uočljivo 
se razlikuje od mučeničke smrti Sokrata i Isusa. Sva su tro- 
jica, u raznom stupnju, potkopala dogmatizam svojih vremena. 
Činjenica je, da je Buddha bio odrešitiji protivnik vedskog 
pravovjerja i obreda, nego što je Sokrat bio protivnik državne 
vjere u Ateni, a Isus protivnik judaizma. Pa ipak je Buddha 
doživio osamdesetu godinu, okupio je velik broj sljedbenika i 
ustanovio vjersku zajednicu još za života. Možda je karakter 
indijske religioznosti razlog razlike odnosa prema neortodok- 
snim stavovima. 


KRATKO RAZJAŠNJENJE NAUKE 
(MAGJGJHIMA—NIKAYA, 44, ČULAVEDALLASUTTA) 


Ovako sam čuo. Jednoč je Plemeniti boravio u Ragjagahi, 
u onom dijelu Bambusova Gaja gdje se hrane vjeverice. Nje- 
gov svjetovni sljedbenik Visakha dođe tom prilikom tamo, 
gdje se nalazila Dhammadinna bhikkhuni,? pa je pozdravi i 
sjedne po strani. Sjedeći tako po strani, sljedbenik Visakha 
oslovi Dhammadinnu bhikkhuni ovako: 

»Ličnost, ličnost,'? tako se govori, gospođo! A što je rekao 
Plemeniti o ličnosti?« 

»Plemeniti je rekao, prijatelju Visakha, da je ličnost sastav- 
ljena od ovih pet vrsta pobuda: pobuda oblika, pobuda osjet- 
nosti, pobuda predodžbe, pobuda ostvarenja i pobuda svijesti. 


* Bhikkhu (ženski rod bhikkhuni) naziv je za pripadnika Buddhine 
asketske zajednice ili monaškog reda (sangha). Riječ bhikkhu prevodimo 
redovno sa »učenik«. — Buddhin najčešći naziv bhagavant prevodimo 
»Plemeniti«. 

!* Sakkćya je izraz koji označava ličnost u njenoj tjelesnoj i indi- 
vidualnoj potpunosti, kako se može razumjeti iz slijedećeg odgovora. O 
ličnosti u karakterološkom smislu (puggala) mnogo se više pisalo u budi- 
stičkoj književnosti. 

"tl Vidi u povijesnom dijelu poglavlje o Buddhinoj nauci, odsječak 4 
b) (Problem elemenata). 

Od ovih pet vrsta pobuda sastavljena je ličnost, tako je rekao 
Plemeniti, prijatelju Visakha.« 

»Dobro, gospođo!« odgovori sljedbenik Visakha Dhamma- 
dinni bhikkhuni, pa zadovoljan i obradovan postavi drugo 
pitanje: 

»Postanak ličnosti, postanak ličnosti, tako se govori, go- 
spođo! A što je Plemeniti rekao o postanku ličnosti?« 

»Plemeniti je rekao, prijatelju Visakha, da je ličnost po- 
stala iz one žeđi, što se uvijek ponovno rađa, i vezana za stra- 
stveni užitak nalazi zadovoljstvo sad tu sad tamo, a to je 
žeđ spolnog nagona, žeđ za postojanjem i žeđ za vlašću.« 

»Prestanak ličnosti, prestanak ličnosti, tako se govori, go- 
spođo! A što je Plemeniti rekao o prestanku ličnosti?« 

»Zatrijeti trag strasti u toj žeđi, napustiti je, odreći je se, 
osloboditi se i odroditi od nje, to je, prijatelju Visakha, Ple- 
meniti nazvao prestankom ličnosti.« 

»Put koji vodi do prestanka ličnosti, put koji vodi do pre- 
stanka ličnosti, tako se govori, gospođo! A što je Plemeniti 
rekao o tome putu?« 

»Plemeniti je rekao, prijatelju Visakha, da ovaj uzvišeni 
osmorostruki put vodi do prestanka ličnosti: oplemenjeni na- 
zori, oplemenjene namjere, oplemenjen govor, oplemenjena 
djela, oplemenjen život, oplemenjen napor, oplemenjena pažnja 
i oplemenjena sabranost.« 

»Je li, gospođo, pobuda isto što i onih pet vrsta pobuđi- 
vanja, ili je pobuda različita od tih pet vrsta pobuđivanja?« 

»Nije, prijatelju Visakha, pobuda niti isto što i pet vrsta 
pobuđivanja, niti je pobuda različita od pet vrsta pobuđivanja. 
Ono što je, prijatelju Visakha. u tih pet vrsta pobuda odskočna 
snaga strasti, to je ovdje pobuda.« 

»Kako nastaje, gospođo, personalistički pogled na svijet?« 

»Eto, prijatelju Visakha, neuk čovjek, koji nije vidio ono 
što je uzvišeno, koji nema točno znanje o uzvišenoj nauci, 
koji nije obrazovan u uzvišenoj nauci, koji nije vidio pleme- 
nite ljude, koji nema točno znanje o nauci plemenitih, koji 
nije obrazovan u nauci plemenitih — taj shvaća oblik kao 
sebe samoga, ili sebe kao oblikovanje, ili oblik u sebi, ili sebe 
u obliku; osjet shvaća kao sebe samoga, ili sebe kao osjetnost, 
ili osjet u sebi, ili sebe u osjetu; predodžbu shvaća kao sebe 
samoga, ili sebe kao predočenje, ili predodžbu u sebi, ili sebe 
u predodžbi; ostvarenje shvaća kao sebe samoga, ili sebe kao 

ostvarenost, ili ostvarenje u sebi, ili sebe u ostvarenju; svijest 
shvaća kao sebe samoga, ili sebe kao svijesnost, ili svijest kao 
sebe, ili sebe u svijesti. To je, prijatelju Visakha, personali- 
stički pogled na svijet.« 


»Je li, gospođo, uzvišeni osmorostruki put sastavljen ili 
jednostavan?« 

»Uzvišeni je osmorostruki put sastavljen, prijatelju Vi- 
sakha!« 

»A jesu li, gospođo, tri sastavna dijela izvedena iz osmo- 
rostrukog puta, ili je osmoroslruki put izveden iz triju sastav- 
nih dijelova?« 

»Nisu, prijatelju Visakha, tri sastavna dijela izvedena iz 
osmorostrukog puta, nego je osmorostruki put izveden iz tri 
sastavna dijela. Oplemenjen govor, oplemenjena djela i ople- 
menjen život, to su dijelovi izvedeni iz etike. Oplemenjen 
napor, oplemenjena pažnja i oplemenjena sabranost, to su 
dijelovi izvedeni iz meditacije. Oplemenjeni nazori i opleme- 
njene namjere, to su dijelovi izvedeni iz mudrosti.« 


»Što je, gospođo, sabranost, što su obilježja sabranosti, što 
su sredstva sabranosti, što je primjena sabranosti?« 
»Svođenje misli na jednu točku, to je sabranost. Četiri 
pažljiva razmatranja'* obilježja su sabranosti, četiri opleme- 
njene vještine!* sredstva su sabranosti, a upotreba, vježba i 
razvijanje tih umijeća, to je upravo primjena sabranosti.« 
»Koliko ima vrsta pobuda ostvarenju?« 


»Postoje tri vrste pobuda ostvarenju: tjelesna, govorna i 
misaona.« 

»Kakva je, gospođo, pobuda tjelesnom, kakva govornom, 
a kakva misaonom ostvarenju?« 

»Udisanje i izdisanje, prijatelju Visakha, jesu pobuda tje- 
lesnom ostvarenju, razmišljanje i prozrijevanje pobuda su 
govornom ostvarenju, a predodžba i osjet pobuda su misao- 
nom ostvarenju.« 


'1 Introspektivno bdjenje »u tijelu nad tijelom«, »u osjećajima nad osje- 
ćajima«, »u mislima nad mislima«, »u pojavama nad pojavama«<«. To su če- 
tiri temeljna »+stupa« budističke meditacije, prema obradi u jednom od 
glavnih »dugih govora« Buddhinih — Mahđsatipatth&na-sutta, 

'' Vlast nad osjetilima, napuštanje osjetnosti, meditacija i postojanost 
karaktera. 


17 »Filozofija istočnih naroda« I. 257 


»Zašto su, gospođo, udisanje i izdisanje pobuda ijelesnom 
ostvarenju, zašto su razmišljanje i prozrijevanje pobuda go- 
vornom ostvarenju, a predodžba i osjetnost pobuda misaonom 
ostvarenju?« 

»Udisanje i izdisanje tjelesne su pojave, prijatelju Visa- 
kha, vezane za tjelesnost, pa su zato pobuda tjelesnom ostva- 
renju. Tek nakon razmišljanja i prozrijevanja dolazi povezan 
govor, pa su zato razmišljanje i prozrijevanje pobuda govor- 
nom ostvarenju. Predodžbe i osjeti osnove su razuma. Te su 
osobine vezane za mišljenje, pa su zato pobuda misaonom 
ostvarenju.« 

»Kako se, gospođo, postiže prestanak predodžbenog isku- 
stva?« 

»Učeniku, koji dostiže prestanak predodžbenog iskustva, 
ne čini se, prijatelju Vis&kha, ovako: ,Ja ću dostići prestanak 
predodžbenog iskustva“; ili: ,Ja dostižem prestanak predodž- 
benog iskustva“; ili: ,Ja sam dostigao prestanak predodžbe- 
nog iskustva"; nego se njegov duh otprije tako razvijao, da je 
doveden do ovakva stanja.« 

»Koje vrste pojava najprije prestaju kod učenika, koji 
dostiže prestanak predodžbenog iskustva, da li pobude tjele- 
snom ostvarenju, ili pobude govornom ostvarenju, ili pobude 
misaonom ostvarenju?« 

»Kod učenika, koji dostiže prestanak predodžbenog isku- 
stva, prestaju najprije pobude govornom ostvarenju, pa onda 
tjelesnom, pa onda misaonom.« 

»A kako, gospođo, dolazi do napuštanja tako dosegnutog 
prestanka predodžbenog iskustva?« 

»Učeniku, koji napušta stanje prestanka predodžbenog 
iskustva, ne čini se, prijatelju Visakha, ovako: ,Ja ću napu- 
stiti dostignuto stanje prestanka predodžbenog iskustva"; ili: 
,Ja napuštam dostignuto stanje prestanka predodžbenog isku- 
stva"; ili: ,Ja sam napustio dostignuto stanje prestanka pre- 
dodžbenog iskustva"; nego se njegov duh otprije tako razvi- 
jao, da je doveden do ovakva stanja.« 

»Koje se vrste pojava najprije pojavljuju kod učenika, 
koji napušta dostignuto stanje prestanka predodžbenog isku- 
stva, da li pobude tjelesnom ostvarenju, ili pobude govornom 
ostvarenju ili pobude misaonom ostvarenju?« : 

»Kod učenika, koji napušta dostignuto stanje prestanka 
predodžbenog iskustva, najprije se pojavljuju pobude misa- 
onom ostvarenju, pa tjelesnom, pa govornom.« 

»Kakvi se utisci pojavljuju kod učenika, koji je napustio 
dostignuto stanje prestanka predodžbenog iskustva?« 

»Kod učenika, koji je napustio dostignuto stanje predodž- 
benog iskustva, pojavljuju se tri vrste utisaka: utisak pra- 
znine, utisak neusmjerenosti i utisak nepostojanja težnje.« 

»Kakvom je interesu, kakvoj sklonosti, kakvom poticaju 
pristupačna misao učenika, koji je napustio stanje prestanka 
predodžbenog iskustva?« 

»Misao toga učenika pristupačna je interesu za odcjeplje- 
nje, sklonosti k odcjepljenju, poticaju na odcjepljenje.« 

»Koliko vrsta osjećaja ima, gospođo?« 

»Postoje ove tri vrste osjećaja, prijatelju Visakha: osjećaj 
ugodnosti, osjećaj neugodnosti, osjećaj ni-ugodnosti-ni-ne- 
ugodnosti.« 

»Kakav je svaki od tih osjećaja?« 

»Prijatan doživljaj tjelesne ili duševne ugodnosti, to je 
osjećaj ugodnosti, a neprijatan doživljaj tjelesne ili duševne 
neugodnosti, to je osjećaj neugodnosti. Osjećaj, koji ni tjele- 
sno ni duševno nije ni prijatan ni neprijatan, naziva se osje- 
čajem ni-ugodnosti-ni-neugodnosti.« 

»Što je u ugodnom osjećaju ugodnost, a što neugodnost? 
Što je u neugodnom osjećaju neugodnost, a što ugodnost? Što 
je u ni-ugodnom-ni-neugodnom osjećaju ugodnost, a što ne- 
ugodnost?« 

»U ugodnom je osjećaju postojanost ugodna, a promjena 
neugodna, u neugodnom je osjećaju promjena ugodna, a po- 
stojanost neugodna, a u ni-ugodnom-ni-neugodnom osjećaju 
je znanje ugodno, a neznanje neugodno.« 

»Kakva sklonost postoji u ugodnom osjećaju, kakva u 
neugodnom, a kakva u ni-ugodnom-ni-neugodnom?« 

»U ugodnom osjećaju postoji sklonost prema strastima, u 
neugodnom sklonost prema odvratnosti, a u ni-ugodnom-ni- 
neugodnom sklonost prema neznanju.« 

»Postoji li u svim ugodnim osjećajima sklonost prema 
strastima, u svim neugodnim osjećajima sklonost prema od- 
vratnosti, a u svim ni-ugodnim-ni-neugodnim osjećajima sklo- 
nost prema neznanju?« 

»Ne postoji...« 

»Što treba nadvladati, u ugodnim osjećajima, što u ne- 
ugodnim, a što u ni-ugodnim-ni-neugodnim?« 

»U ugodnim osjećajima treba nadvladati sklonost prema 
strastima, u neugodnim sklonost prema odvratnosti, a u ni- 
ugodnim-ni-neugodnim sklonost prema neznanju.« 

»Treba li u svim ugodnim osjećajima nadvladati sklonost 
prema strastima, u svim neugodnim osjećajima sklonost pre- 
ma odvratnosti, a u svim ni-ugodnim-ni-neugodnim osjećaji- 
ma sklonost prema neznanju?« 

»Ne treba... Tako, prijatelju Visakha, učenik koji se 
odvojio od strasti, odvojio od onoga što je nevaljano, dostiže 
i zadržava prvi stupanj meditacije, koji nastaje iz odvojenosti, 
a uključuje razmišljanje i prozrijevanje, zadovoljstvo i sreću. 
Taj učenik tada razmišlja ovako: ,Sigurno ću se i ja, dose- 
gavši to stanje, zadržati u njemu, kao i uzvišena bića, koja su 
ga već prije dosegla i zadržala." — Dok tako njeguje želju za 
najvišim oslobođenjima, zbog te ga želje obuzima žalost. Tada 
se rješava odvratnosti, pa nije više naklonjen odvratnosti. — 
A zatim, odvrativši se od razmišljanja i prozrijevanja, učenik 
doživljava radost u sebi, usredotočenost duha u jednoj točki, 
pa tako dostiže i zadržava drugi stupanj meditacije, gdje 
nema razmišljanja ni prozrijevanja, a nastaje iz sabranosti, 
popraćen zadovoljstvom i srećom. — Zatim učenik napušta 
zadovoljstvo, te ostaje ravnodušan, pažljiv i sabran. Tu tje- 
lesno doživljava onu sreću, koju su oplemenjeni označili rije- 
čima: ,Tko je ravnodušan i pažljiv, taj živi sretno." Tako 
dostiže i zadržava treći stupanj meditacije. — Zatim, odba- 
civši sreću i patnju, pošto su iščezla ranija veselja i žalosti. 
učenik dostiže i zadržava četvrti stupanj meditacije, bez sreće 
i patnje, potpuno pročišćen svijesnom ravnodušnošću. Tako 
se rješava neznanja, te ga sklonost k neznanju više ne obu- 
zima.« 

»Što je, gospođo, protuteža ugodnom osjećaju?« 

»Protuteža je ugodnom osjećaju neugodan osjećaj, prija- 
telju Visakha!« — »A što je protuteža neugodnom osjećaju?« 
— »Protuteža je neugodnom osjećaju ugodan osjećaj.« — »A 
što je protuteža ni-ugodnom-ni-neugodnom  osjećaju?« — 
»Protuteža je ni-ugodnom-ni-neugodnom osjećaju neznanje.« 
— »A što je protuteža neznanju?« — »Protuteža je neznanju 
znanje.« — »A što je protuteža znanju?« — »Protuteža je 
znanju oslobodenje.« — »A što je protuteža oslobođenju?« — 

»Protuteža je oslobođenju nibbdna.« — »A što je protuteža 
nibbdni?« — »To je, prijatelju Vis&kha, pitanje koje nadilazi 
granice. Nije moguće izaći iz kruga pitanja. Asketski život 
ponire u nibbdni, smiruje se u nibbani, postiže svoj cilj u 
nibbćni. — Ako želiš, prijatelju Visakha, možeš otići do Ple- 
menitoga, pa pitati razjašnjenje. Kako ti Plemeniti rastumači, 
tako možeš zapamtiti.« 

Sljedbenik  Visakha, zadovoljan i obradovan govorom 
Dhammadinne bhikkhuni, ustane, pozdravi Dhammadinnu 
bhikkhuni, obišavši je s desne strane, pa otiđe tamo gdje se 
tada nalazio Plemeniti. Došavši, pozdravi Plemenitog, pa sjed- 
ne po strani. Sjedeći po strani sljedbenik  Visakha ispriča 
Plemenitome sve o čemu je razgovarao s Dhammadinnom 
bhikkhuni, a Plemeniti mu na to reče: 

»Mudra je, Visakha, Dhammadinna bhikkhuni, duboko- 
umna je, Visakha, Dhammadinna bhikkhuni. Da si pitao me- 
ne to razjašnjenje, ja bih ti dao na vlas isti odgovor kao i 
Dhammadinna bhikkhuni. Kako ti je ona rekla, tako i za- 
pamti.« 

Tako je rekao Plemeniti. A sljedbenik je Visakha riječi 
Plemenitoga primio vesela srca. 


POTTHAPADA-SUTTA 
(DIGHA - NIKAYA, XI) 


Ovako sam čuo: Jednoč je Plemeniti boravio u Savatthi, 
na imanju Anathapindike, u Gjeta gaju. U isto je vrijeme 
asketa beskućnik Potthapada boravio na imanju kraljice Mal- 
like, u dvorani za raspravljanja, ukrašenoj korom stabla tin- 
duka. — S njim je bila velika skupina od tri stotine asketa 
beskućnika. 


Rano ujutro, Plemeniti se obuče, uzme ogrtač i zdjelu za 
hranu, pa pođe u SaAvatthi po milostinju. Putem promisli, da 
je još rano ići u Savatthi po milostinju, nego da bi bolje bilo 
da otiđe u dvoranu za raspravljanja gdje se nalazio Pottha- 
pada, pa tako i učini... 

Kad je Plemeniti stigao do Potthapade, ovaj ga pozdravi 
riječima: 

»Neka izvoli Plemeniti! Dobro nam došao! Već odavno se 
nije pružila prilika, da Plemeniti naiđe ovuda. Neka izvoli 
sjesti! Ovdje je pripremljeno sjedište.« 

Plemeniti sjedne na ponuđeno mjesto, a Potthapada uzme 
drugo, niže sjedište, pa sjedne po strani. Plemeniti mu tada 
reče: 

»U kakvu ste razgovoru sada sjedili, koji ste razgovor 
prekinuli?« 

Potthapada odgovori: »Pustimo, gospodine, razgovor u 
kojem smo sada bili i koji smo prekinuli! To će Plemeniti i 
kasnije moći lako da čuje. — Prije se događalo, gospodine, 
kad su se u ovoj dvorani sastajali predstavnici raznih škola, 
asketi i brAhmani, da bi se razgovor naveo na pitanje o tome, 
kako dolazi do prestanka stanja svijesti“ Neki su o tome 
govorili ovako: ,,Bez povoda i osnova pojavljuju se vrste svi- 


14 Izraz abhisanna, koji se upotrebljava jedino u ovom tekstu, ne ozna- 
čava samo specijalna stanja svijesti, o kojima se govori u metodi gjhana 
(meditacije). To je očito iz cijelog toka ove diskusije i iz Buddhinog stava 
negacije dtmana kao metafizičkog nosioca svijesti. Usprkos tome neki su 
prevodioci smisao ovog termina pokušali da suze na stanja, koja nazivaju 
»trans« (T. W. Rhys Davids i većina drugih, koji se za njim povode). 
Teškoća je prijevoda u različitosti kategorijalnih struktura svijesti, od 
kojih polazi indijska filozofija, kao i u bogatstvu i istančanosti termino- 
logije kojom se služi. U osnovnoj klasifikaciji fenomena (khandha) (na 
početku prijevoda govora »Kratko razjašnjenje nauke« — Magjgjhima 44) 
preveli smo termin sašižđ sa »predodžba«. U širem smislu ovaj termin 
označava »svijesnost« uopće (polazeći od pretpostavke o fenomenainom 
svijetu kao predodžbi). Budući da izraz u ovom fekstu dolazi stalno u 
pturalu, prevodimo ga kao »vrste svijesti«. Prefiks abhi- daje izrazu 
»transcendentalno« značenje, ali ne u neispravno shvaćenom smislu mi- 
stičko-metafizičkog transcendiranja, nego u općem smislu kritičkog filo- 
zofskog stava, gdje označuje strukturu kategorijalnih slojeva svijesti u 
najširem smislu. Od mnogih mogućih prefiksa, koji u indijskoj filozofiji 
odgovaraju latinskome »trans-« (pari-, ati-, adhi-, abhi-) ovaj posljednji 
najmanje odgovara transcendentnom, a najviše transcendentalnom smislu 
u kantovskoj filozofiji. Ovdje se ne radi o »transcendentnoj svijesti«, nego 
o transcendentalnim strukturama svijesti uopće, koje odgovaraju bilo 
kojim objektivnim područjima, koja ob-(abhi-)-uhvaćaju. Zato izraz 
abhisanna prevodimo sa »stanja svijesti«, a sažniđ (zbog plurala) kao »vrste 
svijesti«. U prvom slučaju radi se o najširem potencijalnom opsegu svije- 
sti, a u drugom o njenoj konkretnoj aktualizaciji. Ako bismo želili da 
izbjegnemo miješanje smisla u prijevodu termina sanfa između »pre- 
dodžbe«, »opažanja« i »svijesnosti«, za razliku od drugih termina koji 
označavaju svijest (vifniđna) | da se približimo indijskim pretpostavkama 
fenomenologije svijesti, trebali bismo poći od Husserlovih »atencionalnih 
mijena (attentionale Wandlungen), koje pretpostavljaju noetsko jezgro«. 
(Usp. »Ideen...«, 190 i. d.) 

jesti, a isto tako i prestaju. Kad se pojave, onda je čovjek 
svijestan, a kad prestanu, onda više nije svijestan." Tako su 
neki tumačili prestanak stanjA svijesti. — Netko drugi je 
rekao: ,Ne može biti tako! Svijest je čovjekova bit (atman), 
pa ta bit dolazi i prolazi. Kad dođe, čovjek je svijestan; kad 
prođe, čovjek nije svijestan." — Treći je rekao: ,,Ne može biti 
ni tako, nego postoje askete i brahmani, koji imaju veliku 
duševnu moć i utjecaj. Oni ulijevaju svijest u čovjeka i po- 
novno je iz njega crpu...“.« (Slijedeći tu istu moć pripisuje 
bogovima.) 

»Tada sam se ja sjetio Plemenitoga«, nastavi Potthapada. 
»Da je ovdje plemeniti Buddha, koji je vješt ovim stvarima, 
on bi znao kako prestaju stanja svijesti.« 

»Oni asketi i brahmani, Potthapada, koji su rekli, da vrste 
ljudske svijesti nastaju i prestaju bez povoda i osnova, gri- 
ješe već od samog početka. Zašto? Vrste ljudske svijesti na- 
staju i prestaju, Potthap&da, s povodom i s osnovom. Vježbom 
se postiže nastanak pojedinih vrsta svijesti, a isto kako i nji- 
hov prestanak.« 

»A u čemu se sastoji vježba?« 

(U nastavku se ponavlja pregled Buddhine nauke, koji 
smo spomenuli u Kevaddha-sutti. U primjeni te nauke sastoji 
se za Buddhu ispravna vježba svijesti. Prelazeći od jednog 
stupnja ili teme svoje nauke na drugi, Buddha ovdje uvijek 
ističe:) 

»Tako vježbom nastaje određena vrsta svijesti, a isto tako 
vježbom i prestaje.«.. 

(Pošto je tako opisao četiri reduktivna stepena rupa-gjhd- 
na i aripa-gjhana, Buddha upita Potthapadu:) 

»Što misliš, Potthap4da? Jesi li ikada prije čuo o takvom 
postepenom postignuću nastanka i prestanka stanja svijesti?« 

»Nisam, gospodine! No, sada ovako razumijem riječi Ple- 
menitoga:« (Slijedi ponavljanje čitave pouke. Nakon toga Pot- 
thapada pita dalje:) 

»Naučava li Plemeniti, da postoji jedan vrhunac svijesti 
ili da ih postoji više?« 

»Ja naučavam, da postoji jedan vrhunac svijesti, a i da ih 
postoji više.« 

»Kako može Plemeniti naučavati, da postoji jedan vrhu- 
nac svijesti, a i da ih postoji više?« 

»Ja naučavam, da se postižu postepeno jedan po jedan 
vrhunci svijesti, kao i njihov prestanak. U tom smislu nauča- 
vam, da postoji jedan vrhunac svijesti, a i da ih postoji više.« 

»Pojavljuje li se najprije vrsta svijesti, a zatim spoznaja, 
ili se pojavljuje najprije spoznaja, a zatim vrsta svijesti, ili 
se svijest i spoznaja pojavljuju istovremeno?« 

»Najprije se pojavljuje vrsta svijesti, a zatim spoznaja. 
Spoznaja se pojavljuje, pošto se pojavila svijest. Tako se uvi- 
đa: ,Na ovom je osnovu nastala moja spoznaja."« 

»Je li svijest čovjekov dtman, ili je svijest različita od 
dtmana?« 

»A kako ti, Potthapada zamišljaš dtman?« 


»Zamišljam, da je dtman tvaran, uobličen, da se sastoji od 
četiri velika elementa, da se hrani vidljivom hranom.«!5 


»Sve kad bi i postojao tvarni dtman, uobličen, od četiri 
velika elementa, koji se hrani vidljivom hranom, Potthapada, 
svijest bi ostala različita od dtmana. To možeš uvidjeti na 
ovaj način: Pretpostavivši tvarni dtman, kakav si ti opisao, 
ipak bi jedni oblici svijesti nastajali, a drugi prestajali.« 

(Dalje Potthap&da pretpostavlja »Atman duhovne prirode, 
sa svim glavnim i sporednim dijelovima i organima«, pa 
»ćtman bezobličan, koji se sastoji od svijesti«. Buddhin je 
odgovor uvijek isti.) 

»Postoji li onda za mene mogućnost«, upita Potthapada, 
»da doznam je li svijest čovjekov dtman ili nije?« 

»Teško je, Potthap4da, da ti, koji zastupaš različita gledi- 
šta, težiš za različitim svrhama, drukčije si izobražen i pripa- 
daš drukčijoj školi, shvatiš, da li je svijest čovjekov dtman 
ili nije.« 

»Kad je tako, možeš li mi barem odgovoriti na pitanje, je 
li svijet vječan. Je li to istina, a sve ostalo zabluda?« 

»Na to pitanje ja nisam dao odgovora, Potthapada!« 

(Isto tako Buddha ostavlja bez odgovora slijedeća pitanja: 

»Je li svijet prolazan?« 

»Je li svijet konačan?« 

»Je li svijet beskonačan?« 

»Je li duša (jiva) isto što i tijelo, ili je različita?« 


!* Potthapada ovdje nabraja razne karakteristične teorije o duši (4tma- 
nu i jivi), a ne svoj vlastiti stav. 

»Postoji li Buddha nakon smrti, ili ne postoji, ili i postoji 
i ne postoji, ili niti postoji niti ne postoji?«) 

»A zašto Plemeniti nema odgovora na ta pitanja?« 

»Jer to, Potthapada, ne vodi cilju, ne vodi pravome putu, 
ne odgovara disciplini učenikova vladanja, ne vodi odcjeplje- 
nju, ni oslobođenju od strasti, ni prestanku, ni smirenju, ni 
saznanju, ni probuđenju, ni utrnuću (nibbdna). Zato nemam 
odgovora na ta pitanja.« 

»A na koja pitanja Plemeniti daje odgovor?« 

»Ja sam odgovorio, Potihapada, na pitanje o bolu, o na- 
stanku bola, o prestanku bola, o putu koji vodi do prestanka 
bola.« 


(Potthapada se složio s obrazloženjem, a Buddha za tim 
ustane: i otiđe.) 


Čim je Plemeniti otišao, oni se askete beskućnici okupe 
oko Potthapade, pa ga počnu izazivati zajedljivim riječima: 
»Eto kako ovaj Potthapada povlađuje sve, što god kaže sa- 
mana Gotama: ,Tako je, Plemeniti, tako je, Blaženi!“ Mi, me- 
đutim, nismo shvatili nijedan dio nauke koju je samana 
Gotama razlagao.« (Navode se pitanja na koja Gotama nije 
davao odgovora.) 


Potthapada na to odgovori ovako: »Ni ja nisam shvatio 
nijedan od tih djelova nauke. Ali, samana Gotama je razla- 
gao metodu, koja je realna, logična i istinita, koja se temelji 
na redu stvari i stvarnom pouzdanju.« 

Nakon dva-tri dana dođu Ćitta, sin vodiča slonova, i Pot- 
thapada, asketa beskućnik, tamo gdje je boravio Plemeniti. 
Kad su stigli, Citta, sin vodiča slonova, pozdravi Plemenitoga, 
pa sjedne po strani, a Potthapada se s Plemenitim prijateljski 
pozdravi, pa poslije uobičajenih učtivih riječi sjedne po 
strani. 

(Tada Potthapada ispriča Buddhi, kako su ga askete bes- 
kućnici izrugivali nakon razgovora s njime, i što im je on 
odgovorio, a Buddha odobri njegov stav.) 

»Ima, Potthapada, samana i brahmana, koji ovako govore 
i misle: , Atman je poslije smrti potpuno sretan i zdrav.“ — 
Ja sam otišao do njih, pa sam ih pitao, da li je istina, da tako 
govore i misle, a oni su to potvrdili. Onda sam im ja rekao 
ovako: ,Živite li vi, ugledni starješine, u svijetu za koji ste 

spoznali i uvidjeli, da je potpuno sretan?“ — Oni odgovore 
ne. Onda ih ja upitah: ,Jeste li vi lično iskusili potpunu sre- 
ću, koja je trajala jedan dan, ili jednu noć, ili pola dana, ili 
pola noći?“ — Oni odgovore, da nisu. Ja ih zatim upitah: 
»Znate li barem za put i način, kojim se može dostići do pot- 
puno sretnog stanja?“ — Ni to nisu znali, a ja ih upitah dalje: 
»Jeste li ikada čuli glas bogova, koji su dostigli do potpuno 
sretnog svijeta, kako kažu: ,Nastojte i trsite se, ljudi, da do- 
prete do ovoga svijeta, koji je potpuno sretan, jer smo i mi 
takvim nastojanjem doprli do ovoga potpuno sretnog svijeta! 
I na to je odgovor bio: ,Ne!'“ — Što misliš prema tome, Pot- 
thapada? Zar u takvim okolnostima govor tih samana i brah- 
mana ne izgleda besmislen?« 

»Kao kad bi neki čovjek rekao: ,Ah, koliko želim i volim 
najljepšu ženu u zemlji!“, a drugi da ga upitaju: ,Dobar čo- 
vječe, znadeš li, da li je ta ljepotica iz obitelji plemića, sve- 
ćenika, trgovaca, ili je niskog roda?“ — a on da odgovori da 
ne zna. Zatim da ga pitaju dalje, kako joj je ime i prezime, 
da li je visokog, niskog ili srednjeg stasa, da li je crna, smeđa 
ili plava, da li je iz sela, provincije ili grada, a on da uvijek 
odgovara: ,,Ne znam." Tada bi mu rekli: ,,Dobar čovječe, zar 
i ne poznaš djevojku, koju želiš i voliš?" A on bi i na to odgo- 
vorio: , Tako je!"... Isto tako, Potthapada, govore i misle i 
ovi samani i brahmani.« . 

»Kao kad bi neki čovjek počeo da gradi stepenice na ras- 
kršću, zato da može ući u palaču, a ljudi bi ga upitali: ,Dobar 
čovječe, je li ta palača, čije stepenice gradiš, na istoku ili na 
zapadu, na jugu ili na sjeveru, je li visoka, niska ili srednja?", 
a on bi uvijek odgovarao, da ne zna...« 

»Postoje ove tri vrste očitovanja dtmana, Potthapada: fi- 
zičko, psihičko i bezoblično...« 

(Za sve te tri vrste) »ja naučavam, Potthapada, nauku, 
koja vodi do napuštanja očitovanja tog dtmana. U onome tko 
slijedi tu nauku odstranit će se zle sklonosti, a pročišćene će 
sklonosti ojačati, tako da će već u ovome životu samostalno 
postići izvjesnost i uvid u potpunost i savršenstvo znanja, 
doseći ga i zadržati. 

Možda ti se, Potthapada čini,... da se i usprkos svemu 
tome zadržava bol. To ne bi bilo pravilno gledanje. U onome 

tko postigne sve to... nastaje radost i zadovoljstvo, mir, 
usredotočenost i uviđavnost. Taj živi sretno. 

Neupućeni bi nas mogli upitati, Potthapada, koji je taj 
fizički... psihički... bezoblični dtman, za koji naučavamo, 
da treba prestati da se očituje (zato da bi se postiglo gore 
navedeno stanje izvjesnosti). — Mi na to pitanje odgovaramo 
ovako: ,,To je, prijatelju, ovaj neposredno dani (fizički, psihič- 
ki ili bezoblični) dtman, o kojemu mi sve to naučavamo."« 

Nakon toga upita Citta, sin vodiča slonova: »Kad se oči- 
tuje jedna od te tri vrste dtmana, jesu li onda ostale dvije 
vrste prividne, a samo ta jedna zbiljska?«... 

»Kad se, Citta, očituje jedna od te tri vrste dtmana, onda 
se ostale dvije tu ne ubrajaju, nego se ubraja samo ta vrsta 
očitovanja itmana.«'" 

»Što bi ti, Citta, odgovorio, kad bi te upitali, jesi li posto- 
jao u prošlosti ili ne, hoćeš li postojati u budućnosti ili ne, 
postojiš li sada ili ne?« 

»Odgovorio bih, da sam postojao u prošlosti, a ne da ni- 
sam; da ću postojati u budućnosti, a ne da ne ću; da postojim 
sada, a ne da ne postojim.« 

»A kad bi te pitali dalje za ono očitovanje dtmana, koje je 
bilo ranije, da li je to očitovanje za tebe zbiljsko, a buduće i 
sadašnje prividno, (a isto tako i u ostala dva slučaja) — kako 
bi odgovorio?« 

»Odgovorio bih, da je ranije očitovanje dtmana bilo za 
mene zbiljsko tada, a ona ostala dva da su bila prividna...« 

»Isto tako, Potthapada, kad se očituje jedna vrsta dtmana, 
onda se one druge dvije vrste tu ne ubrajaju, nego se ubraja 
samo ta vrsta očitovanja.« 


»Isto onako, Čitta, kao što se od krava dobiva svježe mli- 
jeko, a od svježeg mlijeka kiselo, od kiselog maslac, od ma- 
slaca krema, pa kad govorimo o svježem mlijeku ne ubra- 
jamo tu i kiselo i t.d,, tako je i s te tri vrste očitovanja 
dtmana...« 


1" Riječi sankham gacchanti mogli bismo prevesti i: »ne spadaju u 
tu kategoriju« (sankh4 li sankhyđ), jer kao | u sistemu sdnkhya filozofije, 
riječ »ubrajanje« kao filozofski termin znači kategorizaciju. 

KEVADDHA-SUTTA 


DIGHA-NIKAYA, XI 


Ovako sam čuo. Jednoč je Plemeniti boravio u gradu Na- 
landa!? u Pavarikinom mango-gaju. Kevaddha, sin građanske 
obitelji, dođe tamo gdje je bio Plemeniti, pa ga pozdravi i 
sjedne po strani, a za tim progovori ovako: 

»Moćan je i bogat, gospodine, ovaj naš grad Nalanda, a 
mnogi su od njegovih brojnih stanovnika odani Plemenitome. 
Bilo bi dobro, kad bi Plemeniti uputio nekog svoga učenika, 
koji ima nadljudske sposobnosti, da duševnom moći proizvede 
.čudo. Tada bi Nalanda postala još odanija Plemenitome.« 

Plemeniti odgovori: »Ja, Kevaddha, ne dajem učenicima 
takve upute.« 

(Nakon što je Kevaddha po drugi i po treći put ponovio 
svoju molbu, Plemeniti mu reče!) 

»Ima tri vrste čuda, Kevaddha, koja sam ja sam spoznao 
i ostvario, a zatim ih saopćio drugima. To su čuda duševne 
moći, čuda čitanja misli i čuda nauke.« (Prvim se i drugim 
čudom Buddha ne želi da koristi, jer je moguće, da onaj koji 
ga vidi smatra, da je čudo izazvano čarolijom ili prijevarom, 
a ne snagom vlastitog duha.) — »Uvidjevši takvu opasnost u 
vršenju ovih čuda, Kevaddha, ja sam im nesklon, strašim ih 
se i stidim.« 

»A koje je, Kevaddha, čudo nauke? Recimo, da neki uče- 
nik naučava ovako: ,Razmišljaj na ovaj način, nemoj razmi- 
šljati na onaj način! Usmjeri svoj razum ovako, a ne onako! 
Napusti ovo, a vježbaj se u onome!“ To se, Kevaddha, naziva 
čudom nauke.« 

(Slijedi opis, koji se ponavlja u mnogim govorima o pojavi 
nekog velikog učitelja u svijetu i o njegovoj nauci. Taj opis 
sadrži važne dijelove Buddhine nauke u klasičnoj formulaciji 
gotovo na petnaest stranica. Ti su dijelovi: buđenje interesa 
kod slušaoca, koji je došao u doticaj s Buddhom, i njegov 
pristup asketskoj zajednici; vježbanje u djelu, riječi i misli; 
osnovna moralna pravila; neustrašivost i samopouzdanje; 

1? Nalanda je već u Buddhino vrijeme bila veliki kulturni centar sje- 
veroistočne Indije. Neki sljedbenici Buddhini, kao na pr. dvorski ljekar 


Jivako, studirali su u Nalandi, Ovo je mjesto i danas poznato kao najsta- 
riji budistički univerzitet, 

pažnja nad organima osjetnosti; trajna vlast nad samim so- 
bom, koja se tako postiže; skroman i jednostavan način ži- 
vota; oslobođenje od pet prepreka (požuda, neobuzdanost, 
lijenost, zabrinutost i smetenost); radost i smirenje, koje se 
tako postiže; vježbanje meditativne zadubljenosti (gjhdna); 
uvid koji se tako postiže o prirodi vlastitog organizma, o 
njegovoj nepostojanosti i o činjenici da je svijest vezana uz 
te elemente prolaznosti; ostvarenje četiriju istina i postizanje 
oslobođenja, stanje arahata.) 

»Jednoč se, Kevaddha, neki učenik u našoj zajednici upu- 
stio u ovakvo razmišljanje: ,,Gdje se ova četiri velika elemen- 
ta raspadaju bez ostatka, t.j. element zemlja, element voda, 
element vatra, element zrak?" Tada se je taj učenik, Kevad- 
dha, toliko zadubio u meditaciju, da se je pred njegovom 
zadubljenom sviješću otvorio put kojim kroče bogovi.« 

(Tako je taj učenik došao do raznih božanstava, sve viših 
i viših, sve do Velikoga Brahme, i postavljao im svoje pitanje, 
no oni mu nisu znali da odgovore, nego su ga slali uvijek 
dalje. Kad je svoje pitanje postavio Velikome Brahmi, ovaj 
mu je odgovorio:) 

»,Ja sam, učeniče, Brahma, Veliki Brahma, vrhovni, moć- 
ni, sveznajući, vladar, gospod, nadglednik, stvoritelj, vođa, 
otac svega što je bilo i što će biti.“ 

Po drugi put... i po treći put onaj učenik reče tome 
Brahmi ovako: ,Nisam te ja, prijatelju, pitao tko si..., nego 
sam te pitao, gdje se ova četiri velika elementa raspadaju 
bez ostatka...“ 

Tada, Kevaddha, Veliki Brahma uzme onoga učenika za 
ruku, pa ga odvede na stranu i reče mu: ,Ovi bogovi koji 
spadaju pod Brahmu, učeniče, misle, da nema ništa što Bra- 
hma ne vidi, ne zna i ne može. Zato ja u njihovoj prisutnosti 
nisam htio da ti odgovorim. No ja, učeniče, ne znam, gdje se 
ova četiri velika elementa raspadaju bez ostatka... “« 

(Veliki Brahma uputi tada učenika na Buddhu, a on se 
vrati učitelju, pa mu sve ispripovijedi.) 

»Kad mi je sve to rekao, ja tada, Kevaddha, odgovorim 
tome učeniku ovako: 

»U starim su vremenima, učeniče, moreplovci, prije nego 
što bi isplovili, uzimali na brod ptice za izviđanje obale. Kad 
bi brod isplovio izvan dogleda kopna, onda bi pustili pticu 

izviđačicu. Ona bi letjela na istok, na jug, na zapad, na sjever, 
prema zenitu, pa na četiri sporedne strane svijeta. Ako bi 
igdje ugledala obalu, uputila bi se tamo, a ako ne, vratila bi 
se natrag na brod. Isto si tako i ti, učeniče, išao da tražiš 
odgovor na ova pitanja sve do Brahminog svijeta, ali ga nisi 
našao, pa si se vratio meni. 

To pitanje, učeniče, ne valja postavljati ovako: ,Gdje se 
ova velika četiri elementa raspadaju bez ostatka?...' — To 
pitanje treba postaviti na ovaj način: 


,Gdje voda i zemlja, vatra i zrak nemaju oslonca? 
Gdje dugo i kratko, tanko i grubo, zgodno i nezgodno, 
gdje ime i oblik!" bez ostatka bivaju skršeni?' 


Na to pitanje odgovor glasi: 
,Gdje svijest nema usmjerenosti, ni granica, ni brana, 
tamo ni voda, ni zemlja, ni vatra, ni zrak nemaju oslonca. 
Tu dugo i kratko, tanko i grubo, zgodno i nezgodno, 
tu ime i oblik bez ostatka bivaju skršeni. 
S prestankom svijesti i oni bivaju skršeni."“ 


Tako je rekao Plemeniti. A Kevaddha, sin građanske obi- 
telji, primi njegov govor vesela srca.« 


MILINDAPANHA 
(KNJIGA II, POGL. 1.) 


NAGASENA O NEPOSTOJANOSTI NAŠEGA JA (ATMAN) 


Kralj Milinda otiđe tamo, gdje se nalazio mudrac NAga- 
sena, pa ga pozdravi prijateljskim i ljubaznim riječima, a 
zatim s poštovanjem sjedne postrance. Uzvraćajući pozdrave, 
Nagasena predobije kraljevu sklonost. 

Nakon toga kralj Milinda upita: »Kako se zoveš, gospo- 
dine?« 

"K. E. Neumann, jedan od najpriznatijih prevodilaca Buddhinih go- 


vora, prevodi termin nama-rtipa, koji ovdje dolazi, kao »subjekt | objekte 
u duhu evropske filozofske terminologije. 

»Poznat sam pod imenom Nagasena, Veličanstvo! Tim me 
imenom nazivaju moja braća u nauci. Ipak, ma da roditelji 
daju takva imena kao Nagasena, ili Surasena, ili Virasena ili 
Sihasena, sve je to tek skupni naziv i podesna oznaka, jer ne 
postoji nikakvo ,,ja".« 

Tada Milinda pozove Grke i monahe kao svjedoke, pa 
reče: 

»Nagasena kaže, da ne postoji nikakvo ja! Je li mu moguće 
dati pravo?« — Tada se obrati Nagaseni ovim riječima: »Ako 
ne postoji nikakvo ja, Nagasena, tko onda vama monasima 
daje odijelo, hranu, stan i lijekove? Tko se koristi svim tim 
stvarima, pošto ih je primio? Tko živi pravednim životom? 
Tko se posvećuje meditativnoj zadubljenosti? Tko stiže na 
kraj Uzvišenog puta — u nibbćnu? Tko uništava živa bića? 
Tko uzima ono, što mu nije dano? Tko živi razvratnim živeo- 
tom? Tko laže? Tko se opija alkoholnim pićima? Tko vrši pet 
zlodjela, čiji se plodovi osjećaju već u ovom životu? — Ako 
je tako, kao što ti kažeš, onda nema ni zasluge, ni uvrede, 
niti tko vrši niti tko naređuje dobra i zla djela, niti postoje 
plodovi tih djela, a kad bi tebe netko ubio, ne bi počinio 
umorstvo. Ne postoje, dakle, pravi učitelji u vašoj školi. Kad 
kažeš, da te braća u nauci nazivaju Nagasena, što je onda taj 
Nagasena? Smatraš li, da su kose Nagasena?« 

»Ne, gospodine!« 

»Smatraš li, da su dlake, nokti, zubi, koža, meso, živci, 
kosti, moždina, bubrezi, srce, džigerica, ošit, slezena, pluća, 
debelo ili tanko crijevo, želudac, izmetine, žuč, sluz, krv, znoj, 
mast, suze, slina, mokraća, mozak... ili neka od tih stvari, 
ili sve te stvari skupa, Nagasena? 

»Ne, gospodine!« 

»Je li onda vidljivi lik Nagasena, ili osjet, opažanje, obli- 
kovanje ili svijest?« 

»Ne, gospodine!« 

»Jesu li onda svi ti sastavni dijelovi skupa Nagasena?« 

»Ne, gospodine?« 

»Ima li onda izvan tih pet sastavnih dijelova nešto što bi 
bilo Nagasena? 

»Nema, gospodine!« 

»Ma kako da te pitam, ne mogu nikako pronaći Nagasenu. 
NaAgasena je prema tome samo prazno ime. Tko je ovaj Na- 
gasena kojega vidimo pred sobom? Govoriš li neistinu i laž?« 

Mudrac NaAgasena tada odgovori ovako kralju Milindi: 

» Veličanstvo, ti si odgojen kao vrlo osjetljivo biće! Kad 
bi po ovom suhom vremenu hodao po užarenoj pjeskovitoj 
zemlji, pa kad bi nagazio na tvrd i oštar komad pijeska, za- 
bolile bi te noge, imao bi mučan tjelesni osjećaj, duh bi ti 
se pomutio, bio bi svijestan tjelesnog bola. Kako si došao 
ovamo, pješke ili u kočiji?« 

»Nisam došao pješke, gospodine, nego u kočiji.« 

»Ako si došao u kočiji, razjasni mi, što je kočija. Je li, 
možda, ruda kočija?« 

»Ne, gospodine!« 

»Jesu li osovina, točkovi, sjedište, orma, jaram, ... ili sve 
te stvari skupa, kočija?« 

»Ne, gospodine!« 

»Je li onda nešto osim svega toga kočija?« 

»Ne, gospodine!« 

»Ma kako da te pitam, ne mogu nikako pronaći kočiju. 
Kočija je prema tome prazno ime. Šta je, dakle, ta kočija, 
s kojom kažeš, da si došao? Govoriš li neistinu i laž? Ne po- 
stoji stvar, koju nazivaš kočijom. Ti si vladar cijele Indije, 
moćan kralj! Koga se strašiš, kad govoriš neistinu?« — Tada 
pozove Grke i monahe kao svjedoke... 

Kad im je rekao, što je čuo, pet stotina Grka počnu plje- 
skati, pa rekoše kralju: »Sada odgovori, ako možeš!« 

Kralj Milinda odgovori Nagaseni ovako: »Nisam rekao 
laž, gospodine. Kad imamo sve te stvari — rudu, osovinu, 
točkove, sjedište, ormu, jaram ..., onda upotrebljavamo skup- 
ni naziv i podesnu oznaku za kočiju.« 

»Odlično, Veličanstvo, pravilno si shvatio smisao kočije. 
Isto je tako i sa mnom. Nagasena je samo skupni naziv i po- 
desna oznaka, puko ime za moje kose, dlake, nokte, zube, 
kožu, meso... U apsolutnom smislu ne postoji nikakvo ja. — 
Tako je u prisutnosti Plemenitoga rekla učenica Vagjira: 
»Isto onako kao što riječ kočija znači, da su dijelovi povezani 
u cjelinu, tako upotrebljavamo i izraz živo biće', kad se 
pojave ogranci egzistencije."« 

BUDDHIN PRIKAZ MATERIJALISTIČKIH 
I AGNOSTIČKIH TEORIJA SVOGA VREMENA 


(IZVADAK IZ »SAMANNA-PHALA-SUTTA«, 
DIGHA-NIKAYA, 2) 


Tada vladar Magadhe Agjatasattu, sin Vedehin, pozdravi 
Plemenitoga, podigne sklopljene ruke prema skupini učenika, 
pa sjedne po strani. Sjedeći po strani, vladar Magadhe oslovi 
Plemenitoga ovako: 

»Želio bih, gospodine, da upitam Plemenitoga nešto, ako 
mi Plemeniti dopusti, da iznesem svoje pitanje.« 

»Pitaj, Maharagja, što želiš!« 

»Postoje, gospodine, razni zanatlije, kao što su vodiči slo- 
nova, konjanici, aurige, strijelci, zastavnici, vojvode, opskr- 
bljivači hranom, plemići kraljevskog roda, jurišni odredi, 
junaci snažni kao slonovi, oklopnici, djeca robova, kuhari, 
brijači, kupališna posluga, cvjećari koji pletu vijence, pra- 
oničari, tkači, korpari, lončari, račundžije, mađioničari i ra- 
zni slični zanatlije. Svi oni na ovome vidljivom svijetu žive 
od vidljivog ploda svog zanata, pa time usrećuju i razvese- 
ljuju sebe, svoje roditelje, ženu i djecu, prijatelje i okolicu, 
daju isposnicima i brahmanima darove zbog duševnog dobra, 
neba radi, zbog sretnoga ploda i rajskog blaženstva. Može li 
se, gospodine, isto tako pokazati i vidljivi plod asketskog ži- 
vota na ovom vidljivom svijetu?« 

»Priznaješ li, Maharagja, da si to isto pitanje postavljao 
i drugim isposnicima i brahmanima?« 

»Priznajem, gospodine!« 

»Onda nam kaži, Maharagja, kako su ti odgovorili, ako 
nemaš ništa protiv toga!« 

»Tamo gdje sjedi Plemeniti ili netko tko mu je sličan, nije 
ništa protiv moje volje.« 

»Onda govori, Maharagja!« 


»Jednoč sam otišao kod Purane Kassape. Pošto smo izmi- 
jenjali prijateljske pozdrave i ljubazne, učtive riječi, sjeo 
sam po strani. Zatim sam postavio ovo isto pitanje..., a Pa- 
rana Kassapa mi je rekao ovako: 

»Onaj tko radi ili naređuje da se uradi, tko siječe ili na- 
ređuje da se siječe, tko peče ili naređuje da se peče, tko iza- 
ziva tugu i patnju, tko zastrašuje i naređuje zastrašivanje, 


18 »Filozofija istočnih naroda«= I. 273 


tko ubija dahom obdareno biće, tko uzima što mu nije dano, 
tko je provalnik i pljačkaš, tko napada na osamljene kuće, 
tko postavlja busiju, tko je preljubnik ili lažljivac, taj čineći 
tako ne počinja zločin. Tko bi točkom oštrim kao britva 
sasjekao sva živa bića na zemlji u jednu gomilu mesa, taj 
time ne bi postao uzrok zločina, niti bi mu se zločinstvo pove- 
ćalo. Tko bi išao južnom obalom Gange ubijajući i tukući, 
sijekući i naređujući sječu, pekući i naređujući da se peče, 
taj time ne bi postao uzrok zločina, niti bi mu se zločinstvo 
povećalo. Tko bi išao sjevernom obalom Gange dijeleći da- 
rove, prinoseći žrtve i propisujući darivanje i žrtvovanje, taj 
time ne bi stekao zaslugu, niti bi mu se zasluga povećala. 
Darežljivošću, umjerenošću, obuzdanošću, istinoljubivošću ne 
stječe se zasluga, niti se povećava."« 

»Tako je PQrana Kassapa, kad sam ga upitao za vidljivi 
plod asketskog života, obrazložio teoriju o ništetnosti djela. 
Kao kad bi nekoga upitao, što je to mangov plod, a on bi raz- 
jasnio, što je krušni plod... Tada sam ja pomislio ovako: 
Kako bi čovjek na mom položaju mogao i pomisliti da protu- 
riječi isposniku ili br&Ahmanu, koji živi u njegovoj zemlji? 
Zato nisam ni pohvalio ni pokudio govor Plrane Kassape. 
Iako sam bio nezadovoljan, nisam to nezadovoljstvo izrazio 
nijednom riječju. Ne usvajajući i ne odbijajući njegove riječi, 
ustao sam sa sjedišta i otišao.« 


»Jednoč sam otišao kod Makkhali GosAle... i postavio mu 
isto pitanje, a on je odgovorio ovako: 


»Ne postoji, Maharagja, ni uzrok ni povod izopačenosti 
bića. Bića se izopačuju bez uzroka i povoda. Ne postoji ni 
uzrok ni povod čistoći bića. Bića se pročišćavaju bez uzroka i 
povoda. Ne postoji ni vlastito djelo, ni tuđe djelo, ni ljudsko 
djelo. Ne postoji ni snaga ni moć. Ne postoji ni ljudska posto- 
janost ni ljudski napor. Sva bića, sva dahom obdarena stvore- 
nja, svi stvorovi, sve što živi nema ni snage ni moći, nego se 
savija snagom sudbine i stjecajem prilika, a radost i bol do- 
življava se unutar šest klasa... Postoje osamdeset i četiri sto- 
tine tisuća velikih razdoblja nastanka i propasti svijeta, u toku 
kojih će budale i mudraci kružeći i preporađajući se dostići 
kraj bola. Zato nije točna tvrdnja: ,Ovom vrlinom, ili ovim 
obredom, ili ovom askezom, ili ovim ispravnim životom po- 
stići ću, da mi dozrije još nedozreli plod djela, ili ću opreznim 

postupkom otkloniti već dozreli plod djela. Ne postoji ogra- 
ničavanje u mjeri radosti i bola za preporađanja, ne postoji 
smanjenje ni povećanje, ni nadređenost ni podređenost. Kao 
što se klupko konca, kad se baci, kotrlja dok se ne razmota, 
tako će isto budale i mudraci kružeći i preporađajući se do- 
stići kraj bola."« 

»Tako je Makkhali Gosala, kad sam ga upitao za vidljivi 
plod asketskog života, obrazložio teoriju pročišćenja putem 
preporađanja.« 


»Jednoč sam otišao kod Agjite Kesakambali... i postavio 
mu isto pitanje, a on je odgovorio ovako: 

»Ne postoji, Maharagja, ni dar, ni žrtva, ni žrtvovanje. Ne 
postoji dozrijevanje ploda dobrih i zlih djela. Ne postoji ni 
ovaj ni onaj svijet, ni otac ni mati, a niti bića nastala sama 
od sebe. Ne postoje na svijetu isposnici ni brahmani, koji su 
išli uzvišenim putem i dostigli uzvišeni cilj, koji su sami spo- 
znali i prozreli ovaj i onaj svijet, pa ga razjasnili. Čovjek se 
sastoji od četiri velika elementa, a kad proživi svoj vijek, ono 
što je zemlja u njemu odlazi natrag u zemlju, voda natrag u 
vodu, toplina natrag u toplinu, zrak natrag u zrak, a osjeti se 
raziđu u prostoru. Mrtvaca odnose četiri čovjeka, a nosila kao 
peta. Do zgarišta recitiraju pjesme. Tamo mu kosti postanu 
bijele, a žrtveni darovi svrše u pepelu. Nauka o darivanju je 
zaglupljivanje. Prazna je laž brbljanje onih, koji govore o 
svrsishodnosti. Budale i mudraci, kad im se raspadne tijelo, 
prestaju postojati i nestaju. Poslije smrti ih nema više."« 

»Tako je Agjita Kesakambali, kad sam ga upitao za vidljivi 
plod asketskog života, obrazložio teoriju uništenja... « 


»Jednoč sam otišao kod Pakudha Kaćć&ayana... i postavio 
mu isto pitanje, a on je odgovorio ovako: 

,Ovih sedam tvari, Maharagja, nisu proizvedene, niti spa- 
daju u red proizvedenih stvari, nisu stvorene, niti je postojao 
povod za njihovo stvaranje, jalove su, strše kao stijene, po- 
stojane kao stupovi. Niti se kreću, niti se mijenjaju, niti štete 
jedna drugoj, niti može jedna učiniti išta, da drugu usreći, ili 
unesreći ili usreći i unesreći. Kojih je to sedam? Čvrsta tvar, 
tekuća tvar, toplotna tvar, plinovita tvar, radost, bol i životni 

duh kao sedmi... Zato nema ni ubojice, ni onoga tko naređuje 
ubijanje, ni onoga tko sluša, ni koga treba slušati, ni onoga 
tko shvaća, ni onoga tko razjašnjava. Kad netko nekome brit- 
kom sabljom raskoli glavu, time nitko nikoga nije lišio života, 
a sablja samo propada kroz raspon između sedam tvari."« 

»Tako mi je Pakudha Kačćayana, kad sam ga upitao za 
vidljivi plod asketskog života, na drugi način odgovorio nešto 
drugo...« 


»Jednoč sam otišao kod Nigantha Nataputte...'" i postavio 
mu isto pitanje, a on je odgovorio ovako: 


»Nesputani (nigantha), o Maharagja, obuzdava sebe četvo- 
rostrukom obuzdanošću... On je spriječio sve zapreke, steg- 
nuo sve zapreke, stresao sve zapreke, zahvatio sve zapreke." 

Budući da je tako obuzdan četvorostrukom obuzdanošću, 
zato se naziva nesputanim, zato se kaže da je nadišao sam 
sebe, da vlada sam sobom, da je sam sebe ustalio."« 


»Tako mi je Nigantha NaAtaputta, kad sam ga upitao za 
vidljivi plod asketskog života, odgovorio što je to četvorostru- 
ka obuzdanost...« 


»Jednoč sam otišao kod Sangjaye Belatthiputte... i posta- 
vio mu isto pitanje, a on mi je odgovorio ovako: 


»Da me pitaš, postoji li drugi svijet, pa da ja smatram da 
postoji, onda bih ti odgovorio da postoji. Ali ja ne smatram 
da je tako, a ne smatram ni da je drukčije, niti da nije tako, 


1 NAtaputta je jedini među svim ovim ličnostima, o čijem životu i 
djelu postoji veći broj dokumenata. Suvremenik i glavni idejni protivnik 
Buddhin, on je osnivač, odnosno najvažniji povijesni reformator gjaini- 
stičke nauke, koja se uz Buddhinu, iako u znatno manjem opsegu, saču- 
vala do danas. — Usp. u povijesnom dijelu poglavlje o gjainizmu. 

#* U Buddhinim razgovorima s Nataputtom i njegovim sljedbenicima, 
uvijek su naglašeni, ne bez ironične namjere, oratorski stilski efekti za 
kojima protivnik teži. Iza tih efekata, osobito u ovome citatu, koji se 
češće puta ponavlja kao sažeti prikaz nauke, krije se dvosmislenost, igra 
riječi i nejasnoća. Zbog igre riječi gornja je rečenica gotovo neprevediva. 
Riječ vćri, koju ovdje prevodimo kao »zapreka«, znači prvenstveno 
»voda«. U prvoj od četiri »obuzdanosti« nesumnjivo se i misli na gjaini- 
stičku zabranu da se pije neprocijeđena ili neprokuhana voda, jer bi se 
inače uništila bića koja u njoj žive, osobito životni duhovi. Dalje, značenje 
termina dobiva postepeno sve izrazitiji moralni smisao. Polazeći od kuita 
vode kao csnova, mogli bismo gornju rečenicu prevesti ovako: »On je u 
svakom pogledu discipliniran prema vodi, u svakom pogledu suzdržljiv 
prema vodi, u svakom je pogledu stresao sa sebe vodu, u svakom je 
pogledu (duhovno) prožeo vodu.« 

niti da nije istina da nije tako. — Da me pitaš, ne postoji li 
drugi svijet... postoje li bića koja nastaju sama od sebe... 
postoji li dozrijevanje ploda dobrih i zlih djela .. postoji li 
buddha poslije smrti... — odgovor bi bio isti."« 

»Tako mi je Sangjaya Belatthiputta, kad sam ga upitao za 
vidljivi plod asketskog života dao smušen odgovor.« 


Svi prilozi iz budističke kanonske književnosti 
prevedeni su prema izdanjima originalnih pali 
tekstova u obradi Pdli Text Society, London. 


4. IZ GJAINSKE KANONSKE KNJIŽEVNOSTI 


BAMBHAĆERAIN 
(IX, 1—14., IZ ŽIVOTA MAHAVIRE) 


Kao što sam čuo, tako ću ispričati, kako je sveti asketa, 
kad mu se otvorila spoznaja, odlučno pošao u svijet one zime, 
kad je postao asketa. 

»Ne ću po ovoj zimi da se odijevam u to odijelo« — to je 
pravilo provodio do kraja života. U tome je djelo bilo dosljed- 
no njegovoj nauci. 

Duže od četiri mjeseca dolazile su razne životinjice, gmizale 
po njegovom tijelu i ostajale na njemu, hranile se i ranjavale 
ga. Godinu i mjesec dana učitelj nije skidao sa sebe to odijelo, 
a za tim je ostao potpuno neodjeven... Tada se je zadubio u 
meditaciju. Pogled mu je bio čvrsto uprt u zid visine ljudskog 
lika, koji ga je okruživao. Mnogi su ljudi, vidjevši ga tako, 
od straha poviknuli: »Gledajte! — Tamo gdje osobe raznog 
spola spavaju skupa, on ne će ništa da zna o ženama. Spolni 
užitak za njega ne postoji. Tako se on udubljuje u meditaciju 
tamo gdje nađe ležaj. Napustio je zajedništvo s onima koji se 
ne mogu odvojiti od svojih kuća, pa se je zadubio u medita- 
ciju. Kad ga pitaju, ne odgovara. Ide ravno i ne obazire se. 
Nekim ljudima nije lako, da im ne odgovara na pozdrave, 
nakon što su ga okrutnici premlatili i zlostavljali. Ne osvrćući 
se na teške pogrde, stremeći naprijed kao mudrac, Nayin sin 
gleda bezbrižno ljude, koji znaju da se zadubu u razgovore. 
NAyin sin ne ide na rasprave, na ples i zabavu, na rvanje i 
druga natjecanja. Njegova se misao ne zaustavlja na tim ni- 
skim razonodama. Već preko dvije godine nije pio svježu 
vodu, pošto je postao beskućnik, pošto se povukao u samoću, 
sklonio svoju pojavu i stekao uvid o zemlji, o kapljici vode, 

o djeliću vatre i vode, o trunku, o sjemenci, o klici i o svim 
pokretnim bićima... Ispitivao je da li sva ta bića imaju život, 
pa kad je spoznao da imaju, taj je veliki junak išao dalje 
sklanjajući se svim bićima za koja je spoznao da se ne pokre- 
ću samostalno, ali snagom djelatnosti postižu samostalnu po- 
kretnost, i onima koja se pokreću samostalno, ali snagom 
djelatnosti postaju nepokretna.« 


VIYAHAPANNATTI 
(II, 10; XX, 5; IX, 32; XII 2.) 


Postoji pet osnovnih činjenica: poticaj, prepreka, prostor, 
život! i tvar. Osnova »poticaj« nema ni boje, ni mirisa, ni 
okusa, ni opipljivosti, ni tijela ni života. Ona je vječno i traj- 
no svojstvo svijeta. Kratko rečeno, ima pet obilježja kao 
stvarna, prostorna, vremenska, modalna i bivstvena. Po obi- 
.ježju stvarnosti osnova »poticaj« je jednovrsna, prostorno se 
podudara s protežnošću svijeta, vremenski nikada nije nepo- 
stojala niti ikada ne postoji, niti će ikada nepostojati, nego je 
vječna. Modalno je bez boje, mirisa, okusa i opipljivosti. Biv- 
stveno ona je pokret. — Osnova »prepreka« ima ista ta obilje- 
žja, samo što je u bivstvenom pogledu mirovanje. — Osnova 
»prostor« razlikuje se po obilježju protežnosti, koja može biti 
svemirska, vansvemirska i beskrajna, a u bivstvenom pogledu 
je odredište mjesta. — Osnova »život« razlikuje se od osnove 
»poticaj« po tome što ima život. Sastoji se od bezbroja živih 
tvari, a u bivstvenom pogledu je predodžbena. — Osnova »tvar« 
razlikuje se od osnove »poticaj« po tome, što ima pet boja, pet 
vrsta okusa, dvije vrste mirisa i osam vrsta opipljivosti. U 
stvarnom pogledu sastoji se od bezbroja živih tvari, a modal- 
no ima boju, okus, miris, i opipljivost. U bivstvenom pogledu 
ona je zahvaćanje posjeda. 


Atom je određen u četvorostrukom smislu: po tvari, mje- 
stu, vremenu i stanju. Po tvari je nerascjepiv, nerazlomljiv, 


nesagoriv, nezahvatljiv. Po mjestu nema polovice, ni sredine, 


! Gjiva, princip li nosilac života, duša. 

ni prostorne točke ni djeljivosti. ..* Po stanju ima boju, miris, 
okus i opipljivost. 


Nosioci života (duše) izazivaju sami svoja utjelovljenja i to 
na osnovu ispoljavanja djelatnosti,* težine djelatnosti, tereta 
djelatnosti, potpune opterećenosti djelatnošću; ispoljavanjem, 
dozrijevanjem i plodnošću djela koja su dobra, ili zla, ili do- 
bra i zla. 


Sposobnost oslobođenja, Gjayanti, svojstvena je dušama 
po prirodi, ona se ne stječe. Sve duše, koje su predodređene za 
oslobođenje, stići će tome cilju. A kad se to dogodi, svijet ipak 
ne će ostati bez duša predodređenih za oslobođenje, isto onako 
kao što se niz atoma koji seže kroz cijeli prostor, a nema po- 
četka ni kraja, u svakom trenutku smanjuje spajanjem atoma, 
ali se ipak nikada ne iscrpljuje u toku beskrajnih uzlaznih i 
silaznih faza u kretanju vremenskog kruga. 


UTTARAGJGJHAYA 
(XXXIII, 1—18.) 


Razložit ću po redu osam vrsta uvjetovanosti djelom (kar- 
man), u čijim sponama naša duša (gjiva) prolazi kroz tok zbi- 
vanja (samsdra). Prepreka znanja, prepreka vjere, osjetljivost, 
zabluda, mnogostrukost života, ličnost, društveni položaj 1 
unutrašnja zapreka — to su u kratko osam vrsta uvjetovano- 
sti djelom. 

Prepreka je znanja petostruka: u odnosu na predodžbu, na 
svjedočanstvo, na bivstvenu spoznaju materijalnih stvari ili 
tuđe misli ili sveznanja, 

Prepreka je vjere devetorostruka: san, unutarnje uzbuđe- 
nje, duboki san, snažno unutarnje uzbuđenje, ukočenost, pre- 
preka posrednog spoznavanja putem vida i drugim osjetnim 
putovima, prepreka bivstvene spoznaje i sveznanja. 

Osjetljivost je dvostruka: poćudna i nepoćudna. Od jedne 
i od druge ima mnogo vrsta. 


2 Određenost atoma u vremenskom smislu ovdje je izostavljena zbog 
pogreške u originalnom tekstu. 
?* Karman. 

I zabluda je dvostruka: u uvjerenju i u zbivanju. U uvje- 
renju je trovrsna, u zbivanju dvovrsna. Ispravnost, lutanje i 
smjesa jednoga i drugoga su tri vrste zablude u uvjerenju. 
Uvjetovanost djelom, koja zapleće zbivanje, odnosi se na po- 
žude ili ne-požude.* 

Mnogosirukost života je četvorovrsna: život zlih duhova, 
životinja, ljudi i bogova. 

Ličnost je dvovrsna: sklona dobru i sklona zlu. Jedna je i 
druga vrsta mnogostruka. 

Društveni je položaj također dvovrstan: on vodi prema 
višim ili prema nižim slojevima života... 

Unutrašnja se zapreka može kratko opisati kao petovrsna: 
nedarežljivost, primanje, užitak, trajni posjed i (negativno 
usmjereni) napor... 

Broj je atoma u svim vrstama karmana beskrajan... Kar- 
man prodire sa svih šest strana svijeta u područje životne 
dosežnosti i prianja potpuno svim svojim atomima. 


SUYAGADA 
(IL 2, 2—4.) 


Ima ljudi na istoku i zapadu, na sjeveru i jugu, koji su 
Arijci i Nearijci, plemeniti i podli, veliki i maleni, lijepi i ru- 
žni, zgodni i nezgodni. Za sve njih vrijede — tako je rečeno 
— ovih trinaest slučajeva nasilja: nasilje s određenom svr- 
hom, nasilje bez svrhe, nasilje zbog obrane, slučajno nasilje, 
nasilje iz zabune, nasilje koje se očituje u neistinitu govoru, 
u nedopuštenu prisvajanju, u zlu raspoloženju, u ponosu, u 
zlonamjernosti prema prijateljima, u prijevari, u lakomosti, 
u izvršenju naloga. 


Izvor za gjainske tekstove: 

W. Schubring: Die Jainas, svezak 7. 
»Religionsgeschichtliches Lesebuch«. 
Tubingen 1927., 2. izd. 


* U prvu se grupu ubraja gnjev, ponos, prijevara i )akomost, a u dru- 
gu šala, zadovoljstvo, dosada, žalost, strah, zavist, ženstvenost, muškost, 
spolna perverznost. 

5. MATERIJALIZAM 


IZ MADHAVACARYINE POVIJESTI FILOZOFIJE 
»SARVADARŠANASAMGRAHA« (14. st.) 


Nema raja, ni krajnjeg oslobođenja, niti duša na drugom 
svijetu, 
a ni djela četiriju kasta, ni redovi pustih isposnika ne vode 
stvarnome cilju 
Žrtve i tri Vede, asketski trostruki štap i pepeo za skrušene 
glave 
djelo su prirode, da se održe oni koji su glupi i slabi. 
Ako će čak životinja, zaklana za obred, doći u nebo, 
zašto onaj tko žrtvuje bogu, ne prinosi vlastitog oca? 
Ako vjera dijeli darove bićima na putu poslije smrti, 
onda ni ovdje ne treba putniku kad pođe davati zalihu za 
put... 
Nek čovjek bude sretan za života, nek obilno jede, iako je 
dužan žrtvu! 
Kad se tijelo u pepeo spali, otkud može da se vrati natrag? 
Ako onaj tko napušta tijelo ide na drugi svijet, 
zašto se ne vraća više, zašto ga ljubav svojima ne vuče? 
Br&hmani su samo da održe sebe zaveli obred i žrtvu 
za mrtve, a nekog drugog ploda iz svega toga nema. 
Tri pisca Veda zbijala su šalu, ili su bili mangupi il' đavli. 
Sve su te slavne izreke pandita — »gjarphari«, »turphari« i 
tako dalje, 
čitav sablažnjivi obred za kraljicu pri žrtvi konja, 
sve su to mangupska posla, a najviše darovi za popa! 
Ti demoni, što kroz noć tumaraju, zaveli su i to, da žrtvi 
pojedu meso. 
Prema: Cowell and Cough: Sarva-darganasamgraha, 
London, 1894. 

6. BHAGAVAD - GITA 
I 


(Vidoviti pjesnik Sahgjaya opisuje slijepome kralju Dhri- 
tar&štri rat između plemena Kuru, koje predvode njegovi si- 
novi, i plemena PAndava, koje predvode njegovi nećaci, među 
njima i Argjuna, čija kola vodi božanski učitelj Krišna.) 


Satgjayan — — —- - e o 


20. Piindava,! na čijem se stijegu vio lik majmuna, 
vidje čete Dhritar&šre u borbenim redovima, 
sa oružjem u zamahu, a i on je luk napeo, 


21. al' tad reče Hrišikeši, o vladaru: »Zaustavi 
između obiju vojski bojna kola, o Aćyuta, 


22. da pogledam postrojene, željne borbe te ratnike! 
S kime trebam da se borim, stupajući na poprište? 


* Argjuna i Krišna nazivaju se u Giti raznim imenima i nadimcima, 
koji potječu iz njihovih obiteljskih veza 1li tjelesnih i moralnih osobina, 
a u slučaju Krišne i iz božanskog porijekla (epiteti Višnua). 

Nazivi za Argjunu, koji se nalaze u našem odlomku jesu: sin Prithe 
#li Kunti (Kaunteya), te Guddkeša (po gustoj kosi — keša). 

Nazivi za Krišnu: Keašava; Hrišikeša; Madhava (potomak Madhua); 
Mađhusiđana (Do tome što je uništio demona Madhu, koji nije istovjetan 
s njegovim spomenutim pretkom); Gjanđ4rdana, Aćyuta i Govinđa (epiteti 
Višnua). 

BhArata se po zajedničkom obiteljskom porijeklu nazivaju i predstav- 
nici plemena Pinđava i Kuru. 

U prvih 19 strofa Safgjaya nabraja Dhritaristri imena junaka na jed- 
noj i drugoj strani, opisuje njihove vrline i spominje njihove bojne tru- 
be, koje se ore poljem Kuru-kšetra. 


23. 


24. 


25. 


26. 


21 


28. 


29. 


30. 


31. 


32. 


33. 


34. 


35. 

Daj da vidim skup junaka, koji hoće da izvojšte 
nepravednu zamisao Dhritaraštrinog potomka!« 


Na te riječi Gudakeše Hrišikeša zaustavi 
ponajbolja od svih kola bojnom polju na sredini. 


Sučelice Bhišmi, Droni i skupini velikaša 
reče: »Gledaj, Prithin sine, pleme Kuru na okupu!« 


A sin Prithin tu ugleda očeve i praočeve, 

učitelje i ujake, braću, djecu i unuke, 

prijatelje i tazbinu, u dv'je vojske pod'jeljene. 
Kuntin sin tad, razgledavši postrojenu svu rodbinu, 
neizmjernim bolom skršen, obrati se učitelju: 


Argjuna: 


»Kada vidim, aoj Krišna, svoju braću spremnu za boj, 
umrtvljene su mi ruke, usta su mi osušena. 


Tijelo mi dršće, ježe mi se kose, iz ruke mi 
ispada koplje Gandiva, čelo mi je užareno. 


Noge me ne drže više, duša mi je uzbuđena, 
svuda vidim zle predznake, o Ke&šava! 


Što bih ratom postigao, svoje ljude da pobijem? 
Pobjedu ne želim, Krišna, ni užitak, ni gospodstvo. 


Što će nam prevlast, Govinda, bogatstvo, pa i sam život? 


Tu su oni zbog kojih smo vlast željeli i užitak, 
u ovoj su borbi spremni život dati i imanje. 


Učitelji i očevi, djeca naša s djedovima, 
stric i unuk, tast i svekar i čitava porodica. 


Nit ih pod kandžijom ne bih ubij'o, Madhusudana, 
nit za vlast nad sva tri svijeta, a kamo li za zemaljsku! 


36. 


37. 


38. 


39. 


40. 


41. 


42. 


43. 


44. 


45. 


46. 


47. 


Čim nas može usrećiti pokolj djece Dhritaraštre? 
Postali bi pl'jen grijeha, porazivši te junake. 


Zato rod po Dhritaraštri ne smijemo ubijati. 
Da zatremo svoje pleme, kako bi se usrećili? 


Strašću im je duh savladan i nesvijesni su zločina 
rušioca obitelji i izdaje prijatelja. 


Al' mi svijesni kako da ne ustuknemo pred zločinom? 
Kako da ne uvidimo mržnju što ruši obitelj? 


U razoru obitelji čvrst poredak sazdan na njoj 
s njom propada, a bezvlađe obuzima dom porušen. 


Porok slijedi za bezvlađem, žena pada u razvratnost, 
a iz ženske razvratnosti rađa se miješana kasta. 


To miješanje pakao je za obitelj i grešnika, 
a i preci propadaju lišeni žrtvenog dara. 


Zlodjelima rušilaca obitelji, smjesom kasta 
stradavaju vječna prava po rođenju i porijeklu. 


Kad nestane ovih prava ljudskog roda, Gjanardana, 
pakao je neizbježan, to nam kaže i predaja. 


Naš će zločin biti velik, sprovedemo li odluku, 
da zbog vlasti i užitka svoje pleme pobijemo. 


Bolje bi mi bilo, kad bih, goloruk i bespomoćan, 
u toj borbi pao svladan od oružja Duryodane.« 


Tako reče usred boja, pa ispusti luk i strijele, 


spustivši se u kolima, shrvan bolom, na sjedište. 


II 
Sangjaya: 


. Kad je tako jadan sjeo sa očima punim suza, 


izvan sebe, učitelj ga oslovi ovim govorom: 

Bhagavat: 


2. Otkuda te u teškoći kukavičluk obuzima, 
nedostojan plemstva, neba i ugleda, o Argjuna? 


3. Popuštati slabostima, to se tebe ne dostoji. 
Suzbi sitnu slabost srca, ustaj, skrši dušmanina! 


Argjuna: 


4. Kako da u boju sirijeljam Tšhišmu, Dronu, Madhusudana? 
Dužan sam im poštovanje, pobjedniče svih dušmana! 


5. Bolje je živjeti proseći hranu, 
negc učitelje pobiti slavne. 
I da zbog pohlepe svoje stradaju, 
ja bih jeo hranu ogrezlu u krv. 


6. Ne znamo zato, što bi nam bilo gore, 
pobijediti ih, iP biti pobijeđeni. 
Sinove Dhritaraštre za boj spremne 
pobijedimo 1', život nam vrijednost gubi. 


7. Bolećiva me nastranost obuze. 
Molim te, jer nesvijestan sam dužnosti, 
što je bolje, reci mi pouzdano! 
Učenik sam ti, tebi se utječem. 


8. Ne znam, što bi čemer taj raspršijo, 
od kojeg zamire u mom tijelu moć, 


sve da mi nudiš neospornu, punu 
vlast nad svom zemljom i carstvom heroja. 


Sangjaya: 


9. Rekav tuko Hrišikeši, da od borbe odustaje, 
Gudakeša, smrt dušmana, umukne pred učiteljem. 


10. Na te riječi Hrišikeša, smiješeći se, o Bharata, 
u sredini bojnog polja, potištenom odgovori: 

ll. 


12. 


13. 


14. 


15. 


16. 


17. 


18. 


19. 


20. 


21. 


22. 


23. 


Bhagavat: 


Žalostiš se gdje ne treba, misleć da mudro govoriš. 
Ni poginule ne žali mudrac ni nepoginule. 


Nikad nismo ni ja ni ti, a ni ovi kraljevići 
nepostojali nit ćemo bilo kad nepostojati. 


Kao sad u ovom tijelu, živjet ćemo i u drugim 
od djetinjstva do starosti. U tom se mudrac ne vara. 


Osjeti topline, zime, sreće, bola, Kuntin sine, 
prolazni su. Tu nestalnost treba snostit', o Bharata! 


Čovjek kog to ne potresa, hrabri predvodniče ljudi, 
u nesreći i u sreći jednak, taj besmrtnost stječe. 


Za nebitak bivanja nema, ni nebivanja za bitak. 
Tko zbilju prozre, jaz vidi s obje strane nepremostiv. 


Znaj da je neuništivo, sve ovo što tu postoji! 
Uništiti neiscrpno nije ni u čijoj moći. 


Prolazna su ova tijela, trajan spoj utjelovljenja, 
neuništiv, neizmjeran. Zato se bori, Bharata! 


Tko misli: jedan ubija, a drugi gine ubijen, 
taj se vara. Nit ubija itko, niti je ubijen. 


Nit se rađa nit umire itko, 

ni postanka ni prestanka nema 
biću, niti kraja ni početka. 
Smrt tijela ne pogađa Starca. 


Tko ga pozna neprolaznog, iskonskoga, nerazornog, 
kako može takav čovjek ubijati il' ubiti? 


Odjeću izdrtu k'o što odbaci 

čovjek i novu uzima promjenu, 
tako i tjelesnost trošnu napušta 

s drugim se združuje t'jelima novim. 


Nit ga ubija oružje, niti ga vatra sažiže, 
niti ga voda ovlaži, niti ga vjetar sasuši. 

24. 


29. 


26. 


27. 


28. 


29. 


30. 


31. 


32. 


33. 


34, 


35. 

Neozljediv, nesagoriv, ne škodi mu voda, vjetar, 
sveobuhvatan i stalan, vječan i nepokolebljiv, 


naziva se neispoljiv, nezamišljiv, nepromjenljiv. 
Spoznavši duh kao takav, ne trebaš se žalostiti. 


Ako misliš da se mijenja kroz rođenja i kroz smrti, 
niti s takvog stanovišta ne trebaš se žalostiti. 


Sigurna je smrt rođenom i umrlom preporođaj. 
Pred neizbježnim razlogom ne trebaš se žalostiti. 


Iskon nam je neispoljiv, sredina je ispoljena, 
neispoljiv završetak, uzaludne jadikovke. 


Čudnovato, da itko duh taj prozre, 
čudnovato također da izrazi to, 
čudnovato, da o tom drugi čuje, 
pa ipak, tko čuje, znanje ne stječe. 


Postojan u svakom tijelu nosilac je tjelesnosti, 
neprikosnoven. Zbog općeg zbivanja se ne žalosti! 


Uvidiš li svoju dužnost, ne trebaš se kolebati, 
jer što ima za kšatriju bolje od pravedne borbe? 


S kojegod ti strane došla, otvara nebeska vrata, 
takva borba, Pritin sine, znači sreću za kšatrije. 


Ako se ne odazoveš u pravednom okršaju, 
odričuć se obaveze i ponosa, sagriješit ćeš. 


Zapamtit će pokoljenja neizbrisivu sramotu. 
Za ljudsko je dostojanstvo sramota gora od smrti. 


Veliki će borci smatrat, da si odust'o zbog siraha, 
naić' ćeš na prezir onih, koji su te cijenili. 


. Neprijatelj će o tebi govoriti s pogrdama. 


Ima li veće nesreće ed prijekora ispravnosti? 


. Padneš li, ideš u nebo, pobijediš li uživat ćeš 


još na zemlji, Kuntin sine! Zato se na borbu diži! 


38. U radosti i u bolu, u dobitku i gubitku, 
u pobjedi i porazu jednak budi, ravnodušan! 
Tako se bori u ratu, pa ne možeš pogriješiti! 


39. Tako sam ti razložio znanje po nauci samkhye, 
a sada ga čuj po yogi, plemeniti sine Prithin! 


Umom vezan riješit ćeš se robovanja u djelima. 


40. Tko put yoge slijedi nema gubitaka ni nazatka, 
i njen mali dio štiti u velikim nevoljama. 


41. Jedinstveno i izvjesno to je znanje, o Argjuna, 
a znanja bez izvjesnosti granaju se do u beskraj. 


42. Iskićen je govor onih, čije znanje nije zorno, 
zavisni od riječi Vede, ništa drugo ne priznaju. 


43. Strastven duh i raj kad želi, bere plod novog rođenja, 
a magija rituala služi užitku i vlasti. 


44. Kada je duh pod prevlašću užitaka i gospodstva, 
ne postiže se izvjesnost u zadubljenosti uma. 


45. Čulnost je djelokrug Veda, a ti se otud istrgni! 
Budi razdružen, postojan, smiren i sam svoj gospodar! 


46. Kao što se u studenac voda stječe sa svih strana, 
tako isto iz svih Veda brahman crpe svoja znanja. 


47. Smatraj važnim samo djela, a nikada njihov plod! 
Plod nek te ne rukovodi, a ni nemar, nego rad! 


18. K'o učenik yoge djeluj nezavisno od sklonosti, 
uspio il' neuspio; ravnodušnost, to je yoga. 


49. Djelo je daleko ispod utvrđene veze uma. 
U spoznaji zaklon traži, korist stvara nesretnike. 


60. Tko utvrdi vezu uma, napušta i zlo i dobro. 
Zato se trsi u yogi, yoga je vrhunac djela. 

54, 


59. 

Odrekavši se plodova, umom vezani mudraci, 
razriješeni svih rođenja, odilaze putem spasa. 


Kad ti svjetlost uma prodre kroz zabludu svjetske tame, 
odvratit ćeš se od svega što predaja zna i hoće. 


Kad spone predaje spadnu, a um postane postojan, 
zadubljen, nepokolebiv, ostvarit ćeš nauk yoge. 
Argjuna: 

Za koga se kaže da je stek'o mudrost, zadubljenost? 
Kako ustaljen um zbori i miruje i ophodi? 
Bhagavat: 


Tko napusti sve te strasti, koje misao zavode, 
sam u sebi zadovoljan naziva se ustaljenim. 


U nesreći nezabrinut, a u sreći neprivržen, 
bez strasti, straha i gnjeva živi utihnuli mudrac. 


Tko ne zna za privrženost, zadesi 1' ga zlo i!' dobro, 
ni za radost ni za mržnju, njegova je mudrost stalna. 


K'o što kornjača glavu i noge u oklop povlači, 
tako i on osjetila iz osjetne predmetnosti. 


. Predmetnost će iščeznuti, ako se njom ne hranimo, 


i njen ukus iščezava za onog tko vječnost gleda. 


Pa ipak, usprkos trudu mudraca, o sine Kuntin, 
razorna ljudska čula nasilno zanose um. 


Nakon što ih sve obuzda, miran je, tko mi je odan. 
Tko moć ima nad čulima, njegova je mudrost čvrsta. 


Kad čovjek zađe u čulnost, tada se privlačnost rađa, 
iz privlačnosti nastaje želja, a srdžba iz želje. 


63. Gnjev zavodi u zabludu, zabluda brka pamćenje. 
Ta zbrka je propast uma, bezumlje je krajnja propast. 


64. Ali tko svijetom prolazi sa čulima obuzdanim 
prema strastima i mržnji i podložnim vlasti volje, 
taj sređenim duhom ide pouzdano ka smirenju. 


65. U smirenju kraj dostiže svakog bola, a u mirnom 
duhu brzo um temelje gradi čvrste, postojane. 


66. Bez te stege nema uma niti umnog produbljenja, 
bez dubine nema mira, pa kako će biti sreće? 


67. Kad se misao povodi za lutanjem osjetila, 
to joj spoznaju zanosi k'o vjetar lađu na moru. 


68. Zato onaj tko sva čula povuče iz osjetnosti 
stječe postojanu mudrost, o junače snažne ruke! 


69. Što je noć za sva stvorenja, to je bdjenje za onoga 
tko je sebe ukrotio. Što je bdjenje za ostale, 
noć je za mudraca, kad je progledao u tišini. 


70. K'o ocean gdje naviru rijeke 
postojan što se ravnomjerno drži, 
tako strasti kad navirati stanu, 
on spokoj jača i ne popušta im. 


71. Napustiv sve strasti čovjek živi gajeći beželjnost. 
Samoljublje, lične težnje mir mu više ne remete. 


52. To je stalnost u brahmanu. Tko je stekne ne koleba, 
pa bilo u krajnjem času, postiže brahma-nirvdnu. 


* Pojam nirvćna je budističkog porijekla, ali ga hinduizam brzo preuzi- 
ma. Razlika između budističke i hinduističke nirvine označena je upra- 
vo oznakom brahma-nirvina, upotrebljenom u našem tekstu. To je ra- 
zlika u shvaćanju akozmizma. Budistička nirvđna je odcljepljenost od 


svakog oblika | principa fenomenalne egzistencije (od »bitka, nebitka, 
bitka-i-nebitka, ni-bitka-ni-nebitka«), pa je možemo obilježiti kao irela- 
cionalnu transcendenciju. Vedantinsko-hinduistička nirvana (kao i kod 


kasnijih islamskih mistika safi, koji su taj pojam preuzeli od Indijaca) 
znači nadvladavanje subjektivno-objektivnog rascjepa u bitku i spajanje 
s apsolutnim praprincipom, brahmanom, koji je bezličan, bezobličan i 
iracionalan, sveobuhvatan (usp. pojam »das Umgreilfende« kod Jaspersa) 

AUROBINDO GHOSE: »ESEJI O GITI«3 
UVOD 


Na početku studija o starim spisima kao što su Vede, Upa- 
nišade ili Gita, korisno je točno odrediti, u kojem smislu to 
činimo i koju korist zapravo očekujemo iz tog proučavanja za 
čovječanstvo i njegovu budućnost. Izjasnimo se prije svega za 
izvjesnost istine, koja postoji jedinstvena i vječna, a koju 
tražimo! Iz nje proizlazi svaka druga istina. U njenoj svjetlo- 
sti svaka druga istina nalazi svoje točno mjesto, svoje razja- 
šnjenje i odnos prema općoj ekonomiji spoznaje. Upravo zbog 
toga ta istina ne može biti obuhvaćena u jednu jedinu kate- 
goričnu formulu, niti ju je moguće nači u cjelini ili u svim 
vidovima u jednoj jedinoj filozofiji ili svetoj knjizi. Također 
nije moguće, da je jedan jedini učitelj, mislilac, prorok ili 
utjelovljeno božanstvo (avatdr) izrazi u potpunosti i zauvijek. 
Nismo je potpuno razotkrili ni onda, kad ideja koju o njoj 
imamo pretpostavlja nesnošljivo isključenje istine, koja sači- 
njava osnov drugih shvaćanja. Kad god nešto odbijamo sa 
strašću, to znači jedino, da smo nesposobni da to procijenimo 
i razjasnimo. 

Ta istina, dakle, iako je jedna i vječna, izražena je u vre- 
menu i pomoću ljudske inteligencije. Zato svaka sveta knjiga 
treba nužno da sadrži dva elementa: jedan vremenit, prola- 
zan, koji pripada razdoblju i zemlji gdje je taj spis nastao, a 
drugi vječan i neprolazan, koji se dade primijeniti u svim 
zemljama i svim vremenima. Osim toga i oblik u kojem se 
izražava tvrdnja o istini, sistem i razrada, metafizička i inte- 
lektualna shema, točni izraz koji se upotrebljava, sve to treba 
da u velikoj mjeri bude podvrgnuto vremenskim promjenama 
i ne može da zadrži uvijek istu snagu. Ljudski se um stalno 
mijenja; neprekidno dijeli i razvrstava, pa je stalno primoran, 
da mijenja svoje raspodjele i da ispravlja svoju sintezu. On 
neprekidno napušta stare izraze i simbole, a uzima nove, a 
ako želi da sačuva stare, onda mora toliko da im izmijeni 
vrijednost ili barem određeni sadržaj asocijacija, da ne mo- 
žemo nikada biti potpuno sigurni, da smo razumjeli neku 
staru knjigu te vrste u onom smislu i duhu, koji je imala za 


* The Message of the Gita as interpreted by Shri Aurobindo, ed. by 
Anilbaran Roy, London, Allen and Unwin, 1938. 

svoje suvremenike. Čitavu svoju vrijednost može zadržati 
samo ono, što je općenito i što se osim toga u iskustvu, doživ- 
ljaju i uviđaju izdiže iznad intelektualnog zahvaćanja. 

Zato, sve i kad bi pretpostavili da je to moguće, ne sma- 
tramo zanimljivim tražiti u Giti točni metafizički smisao, koji 
je imala za ljude svoga vremena. U ostalom, razlike među 
izvornim komentarima, koji su napisani o Giti, i među ko- 
mentarima koji se još uvijek o njoj pišu, pokazuju da bi to 
bilo nemoguće, jer svaki od njih izražava svoju nesuglasnost 
sa svim ostalima i nalazi u Giti svoj vlastiti metafizički sistem 
i vlastiti smjer religiozne misli. I najsavjesnija i najnezaintere- 
siranija istraživanja, najsjajnije teorije o povijesnom razvoju 
indijske filozofije ne mogu da nas zaštite od neizbježnih po- 
grešaka. 

Moguće je, međutim, da u Giti s uspjehom tražimo žive 
misli, koje ona sadržava, bez obzira na način kako su metafi- 
zički predočene. To znači izvući ono što može pomoći bilo 
nama samima, bilo cijelome svijetu. To znači truditi se da 
djelo _prevedemo na najprirodniji i najživlji način koji je 
moguć, da ga prilagodimo današnjem čovječanstvu i zadovo- 
ljimo njegove duhovne potrebe. Time se bez sumnje izlažemo 
opasnosti da isto onako kako su prije nas činili veći od nas, i 
mi upletemo mnogo pogrešaka koje proizlaze iz naše ličnosti 
ili iz ideja među kojima živimo. Ipak, ako zaronimo u duh 
ovoga velikog djela, a pogotovu ako pokušamo živjeti u tom 
duhu, možemo biti sigurni, da ćemo tu naći toliko stvarne istine 
koliko smo sposobni da primimo; da ćemo tu naići na duhovni 
utjecaj i istinsku pomoć, koja je predodređena da postane naš 
lični udio. 

Konačno, zbog toga su udjela i napisana velika djela. Sve 
ostalo je samo akademska diskusija ili teološka dogma. Od 
životne vrijednosti za čovjeka samo su ona djela, one religije 
i filozofije, koje se mogu stalno obnavljati, nanovo doživlja- 
vati, čija trajna istinska bit može neprekidno da se preobli- 
kuje i razvija u unutarnjoj misli i u duhovnom iskustvu čovje- 
čanstva na putu evolucije. Ostatak preostaje kao povijesni 
spomenik bez stvarne snage, bez životnog pokreta prema bu- 
dućnosti. 

Filozofska misao Gite nije čisti monizam, iako ona u 
nepromjenljivom, čistom i vječnom Ja vidi osnov čitave sve- 
mirske egzistencije. Ona nije niti nauka o madyi, iako govori 

o mdyi triju oblika prakriti (pramaterije), koja se nalazi svuda 
u ostvarenom svijetu. Ona nije ni ublaženi monizam (višištd- 
dvaita), iako svodi na princip jednote svoju vječnu prakriti, 
koje je vrhovna manifestacija gjiva (duša kao životni princip), 
iako po njenom shvaćanju najviše stanje svijesti nalazi prije 
izraz u životu unutar božanstva nego u rasulu. Ona nije ni 
simkhya, iako tumači ostvareni svijet dvostrukim principom 
puruše i prakriti. Nije, konačno, ni višnuistički teizam, iako 
nam prikazuje Krišnu, koji je prema Puranama utjelovljenje 
Višnua, kao najviše božanstvo, a osim toga ne razlikuje bitno 
neizrazivi brahman, slobodan od svih odnosa i gospodar bića, 
vladar svemira i prijatelj svih živih stvorova, niti priznaje 
istinsku nadređenost prvoga nad drugim. Kao i ranija duhov- 
na sinteza upanišada, tako i ova novija sinteza, koja je isto- 
vremeno duhovna i intelektualna, prirodno izbjegava svako 
ukočeno određenje, koje bi moglo škoditi njenoj potpunoj 
univerzalnosti. Svrha je Gite upravo suprotna svrsi polemič- 
kih komentatora, koji priznaju s jedne strane u njoj jedan od 
tri vrhovna vedantinska autoriteta, a s druge strane nastoje 
da je pretvore u ofenzivno i defenzivno oružje protiv ostalih 
škola i sistema. Gita nije oružje dijalektičkog rata. Ona pred- 
stavlja otvorena vrata, koja vode u svemir istine i duhovnog 
iskustva. Njen horizont obuhvaća sve pokrajine tog vrhovnog 
područja. Ona nam pokazuje zemljište, ali ga ne dijeli, niti 
izgrađuje bedeme ni živice, koji bi ograničili naše vidno polje. 

U toku duge povijesti indijske misli, Gita nije bila jedina 
sinteza. Najprije je bila vedska sinteza, sinteza čovjekovog 
psihološkog bića u najširim slojevima i okvirima spoznaje, 
moći, radosti, života i božanske slave. Tu nalazimo kozmičko 
postojanje bogova, koje protječe iza simbola materijalnog 
svemira, sve do visokih razina, koje se ne otvaraju pred fi- 
zičkim osjetilima i pred materijalnim mentalitetom. Kruna te 
sinteze bilo je iskustvo vedskih rišija. Ono je bilo božanstve- 
no, transcendentno 1 blaženo. U njemu se sjedinjuje ljudska 
duša u svome uzrastu s vječnom božanskom punoćom kozmič- 
kih bogova do potpunog usavršenja. Upanišade preuzimaju to 
krajnje iskustvo drevnih proroka kao ishodište za višu i du- 
blju sintezu duhovne spoznaje. One sređuju u moćnu harmo- 
niju sve ono što su riši vidjeli i iskusili u dugom i plodnom 
razdoblju duhovnog istraživanja, dok su inspirirani i oslobo- 
đeni spoznavali vječnost. Gita polazi od te vedantinske sinteze 

i uzima njene bitne ideje kao osnovu, na kojoj podiže drugu 
harmoniju triju velikih sredstava, triju velikih sila: ljubavi, 
spoznaje i djela, pomoću kojih se ljudški duh može neposredno 
približiti vječnosti i sliti se u nju. 

Mi ljudi današnjice nalazimo se na pragu novog razdoblja 
u razvoju, koji nas mora dovesti do nove i šire sinteze. Mi ne 
trebamo da budemo ortodoksni vedantinci, pripadnici jedne od 
triju škola, niti vezani o jednu od teističkih religija prošlosti, 
niti rascjepkani unutar raznih nauka u Giti. To bi značilo 
ograničiti se i htjeli izgraditi naš duhovni život iz tuđeg bića, 
spoznaje i prirode, crpsti iz prošlosti, mjesto da gradimo s 
onim što smo mi sami i što je u nama latentno. Mi ne pripa- 
damo zori prošlosti nego podnevu budućnosti. Na nas se ruši 
mnoštvo novih elemenata. Potrebno je ne samo da asimiliramo 
utjecaje velikih teističkih religija Indije i svijeta i ponovno 
pronađeni smisao onoga što predstavlja budizam, nego tako- 
đer da vodimo računa o snažnim iako ograničenim tekovi- 
nama moderne nauke i istraživalačkog rada. Osim toga, daleko 
zaboravljena prošlost, koja nam se činila mrtva, vraća se sada 
u mnoštvu nanovo osvijetljenih tajni, koje su odavno bile 
izgubljene za ljudsku svijest, a koje sada ponovno izlaze iza 
zavjese. Sve nam to najavljuje novu sintezu, vrlo bogatu i 
široku. Intelektualna je i duhovna potreba budućnosti ponovno 
obuhvatno usklađivanje naših postignuća. Kao što su sinteze 
prošlosti polazile od onih koje su ih prethodile, tako i sinteza 
budućnosti, da bi stekla čvrstu osnovu, treba da pođe od ve- 
likih rezultata misli i iskustva ostvarenih u prošlosti. Među 
tima Gita zauzima mjesto prvoga reda. 


7. NYAYA - SUTRA 


STAVOVI KOJI ONEMOGUĆAVAJU DISKUSIJU 


(I b 19) Pogrešno razumijevanje i nerazumijevanje onemo- 


(Vb) 1. 


8. 


gućava diskusiju. 


Diskusiju onemogućava: 1) napuštanje tvrdnje, 2) do- 
kazivanje jedne tvrdnje drugom, 3) proturječnost u 
tvrdnji, 4) odustajanje od tvrdnje, 5) dvosmislenost, 
6) neadekvatnost, 7) besmislenost, 8) sadržajna nera- 
zumljivost, 9) nesuvislost, 10) nedostatak redoslijeda, 
11) nedostatnost, 12) prekomjernost, 13) ponavljanje, 
14) nesposobnost da se točno ponovi protivnikova 
tvrdnja, 15) nesposobnost da se protivnikova tvrdnja 
točno razumije, 16) nedostatak odgovora, 17) odbijanje 
diskusije, 18) priznavanje protivnikove tvrdnje, 19) 
previđanje protivnikove pogreške, 20) neosnovani 
prigovor, 21) nedosljednost, 22) prividni razlozi. 


DISKUTANT NE DOKAZUJE TVRDNJU 


. Napuštanje tvrdnje sastoji se u tome, da se obilježje 


suprotnog primjera prizna u vlastitom primjeru. 


Dokazivanje jedne tvrdnje drugom sastoji se u ovome: 
pošto je iznesena tvrdnja pobijena, onaj tko ju je 
iznio nastoji da je održi tako, da iznosi drugu tvrdnju 
na osnovu različitog obilježja iste stvari.! 


! Primjer za ovo pravilo: 
Rod (genus) je ono što je sadržano u svim jedinkama. 
Glina i posuda jedno su te isto. 


Dakle, 


glina je prolazna 1 individualna pojava, zato jer je osjetne 


prirode kao i lonac, 

10. 


. Proturječnost u tvrdnji sastoji se u tome, da su tvrd- 


nja i njeno obrazloženje proturječni. 


. Odustajanje od tvrdnje sastoji se u tome, da se napu- 


sti zauzeto stanovište, pošto je tvrdnja pobijena. 


. Dvosmislenost se sastoji u tome, da se najprije dade 


obrazloženje bez karakterističnog obilježja, a pošto ga 
protivnik odbije, iznosi se nanovo s tim obilježjem. 


DOKAZI NISU UVJERLJIVI 


. Neadđekvatno je obrazloženje ono, koje sadržajno nije 


u vezi s tvrdnjom koja se osporava. 


. Besmislenost se sastoji na pr. u nabrajanju abecede. 
. Sadržajno je nerazumljivo ono, što se može i tri puta 


ponoviti, a da ipak ni slušaoci ni protivnik ne ra- 
zumiju. 

Nesuvisli je govor bez unutarnje veze, u kojem nema 
slijeda između ranijih i kasnijih dijelova. 


POGREŠKE PROTIV PET PRAVILA O DIJELOVIMA 


ll. 


12. 
13. 
14. 


15. 


16. 


17. 


Nedostatak redoslijeda nastaje, kad se izmijene mjesta 
članova u nekom nizu. 

Nedostatnost je pomanjakanje barem jednog dijela. 
Prekomjernost nastaje, kad se iznosi suvišni dokaz 
ili obrazloženje. 

Ponavljanje je opetovanje neke riječi ili nekog sadr- 
žaja, osim u slučaju ponavljanja u Vedama (gdje to 
ima osobiti smisao). 

Ponavljanje nastaje također, kad se izrazito kaže 
nešto, što je samo po sebi razumljivo. 


DISKUTANT NIJE SPOSOBAN ZA DISKUSIJU 


Diskutant nije sposoban da ponovi protivnikovu tvrd- 
nju onda, kad ju je tri puta čuo, a slušaoci su razu- 
mjeli protivnikove riječi, koje on ne može da ponovi. 
Diskutant nije sposoban da protivnikovu tvrdnju 
razumije onda, kad ju je tri puta čuo, a slušaoci su 
razumjeli protivnikove riječi, koje on ne razumije. 

18. 


19. 


20. 


21. 


22. 


23. 


24. 


mane 


Do nedostatka odgovora dolazi, kad diskutant ne zna, 
što da odgovori. 

Do odbijanja diskusije dolazi, kad diskutant prekine 
diskusiju uz obrazloženje, da ima drugog posla. 


PROTIVNIKOV JE POSTUPAK NEISPRAVAN 


Do priznavanja protivnikove pretpostavke dolazi on- 
da, kad netko prizna pogrešku u vlastitoj tvrdnji na 
taj način, što je zaveden pogreškom u protivnikovoj 
tvrdnji. 

Previđanje protivnikove pogreške sastoji se u tome, 
da diskutant propusti postaviti opravdan prigovor 
protivniku. 

Neosnovan je prigovor onaj, koji smatra pogrešnim 
ono, što to nije. 

Nedosljednost se sastoji u tome, da se najprije prizna 
neki princip, a kasnije ga se u govoru ne pridržavamo. 
Prividni razlozi mogu biti (prema definiciji I b 4): 
pogrešno usmjereni, proturječni, sporni, nedovoljno 
dokazani ili zastarjeli. 


ŠEST OBILJEŽJA JALOVE DISKUSIJE 
(V a 39—43) 


Prigovor sadržava istu pogrešku kao i tvrdnja. 

Kao što prigovor sadržava pogrešku, 

isto tako sadrži pogrešku i protuprigovor. 

Dokazom da u protuprigovoru također postoji pogreška i 
. priznanjem da je prigovor pogrešan, 

. dolazi se do priznanja protivnikova stava. 


Ista je pogreška pod 3 kao i pod 1, jer je ta pogreška, 
koju je protivnička teza prigovorila, priznata u navodu razloga 
i okolnosti, po kojima 2 sadrži istu pogrešku kao i 1, pa je 
tako uzeta u obzir i pogreška, koja obilježava vlastitu tvrdnju. 

Tekst prema W. Ruben: Nydyasutra's, Leipzig, 1928. 


8. NAGARGJUNA 


O NEPOSTOJANJU DUŠE (ATMAN) 


(MADHYAMIKA—SUTRA, IX) 


Neki tvrđe da vid, sluh, opip i t. d. postoje zato, jer ima 
nešto što prethodi tim pojavama. Kako bi inače vid i drugi 
osjeti mogli nastati iz nečega što ne postoji? Zato se pretpo- 
stavlja da to biće (4tman) nužno postoji prije takvih pojava. 

No, kako bismo mogli spoznati da to biće postoji prije spo- 
menutih osjeta? Kad bi takvo biće, koje se ne može spoznati 
po određenim obilježjima, moglo postojati bez osjetnosti, da li 
bi moglo postojati i prije nego što je spoznato? — Kako bi 
ovo moglo postojati bez onoga, a ono bez ovoga? 

Ako to biće, koje se naziva dušom, nije moglo postojati 
prije svih nabrojenih pojava, kao što je vid i t. d., kako bi 
moglo postojati prije svake od njih pojedinačno? 

Ako je ista duša koja vidi, sluša, dotiče i t. d., onda treba 
pretpostaviti da ona postoji prije svake od tih pojava. To, me- 
đutim, ne potvrđuju nikakve činjenice. 

Ako je nasuprot tome onaj tko čuje druga osoba nego onaj 
tko vidi, onda i onaj tko dotiče stvari mora biti posebna osoba. 
Budući da postoji istovremenost sluha, vida i ostalih osjeta, 
to bi vodilo do zaključka o mnoštvu duša. 

Osim toga duša ne postoji u elementu od kojeg zavisi vid, 
sluh, opip i ostali osjeti. Ako ti osjeti nemaju duše koja postoji 
prije njih, onda za njih nema ni postojanja u tom svojstvu. 
Jer, kako bi moglo postojati ono bez ovoga, a ovo bez onoga? 
— Subjekt i objekt se uzajamno uvjetuju. Duša, kakva bila, 

nema uopće nikakve nezavisne ni individualne realnosti. Zato 
hipoteza o postojanju vlastite duše, koja prethodi vidu i dru- 
gim osjetima, ili koja je istovremena s tim pojavama, ili ih 
slijedi, treba odbaciti kao jalovu, jer vlastita duša uopće ne 
postoji. 


Prema Daisetz Teitaro Suzuki: Outlines of 
Mahćyćna Buddhism, London, Luzac, 1907. 


9. ŠANKARA 


ZAKLJUČNO POGLAVLJE DJELA »TISUĆU POUKA«* 
(UPADEŠASAHASRI) 


.. Neznanje je uzrok nedostataka (afekata), a ovi su opet 
uzrok djelatnosti putem govora, unutrašnjeg osjetila? i tijela. 
Tom se djelatnošću sakuplja karman, koji se očituje na pože- 
ljan, nepoželjan ili poželjan i nepoželjan način. Ovaj zaključni 
pregled treba da pokaže, kako ćemo se toga osloboditi. 

Predmetna područja — zvuk, opipljivost, vidljivi lik (rupa), 
okus i miris — zahvaćaju se sluhom i drugim osjetilima, pa 
prema tome nemaju vlastitu spoznajnu sposobnost (vigjnana), 
koja bi se mogla usmjeriti bilo na njih same bilo na druge 
stvari. Ona su poput drvene grede i t. d. proizvod preobražaja, 
a spoznajemo ih prekc osjetila sluha i ostalih. Ono čime ih 
spoznajemo, kao subjekt spoznaje ne spada s njima u istu 
vrstu. Zvuk i ostala osjetna područja uzajamno su povezana, 
pa zato posjeduju mnogostruke pojavne oblike — nastaju, 
razvijaju se, mijenjaju se, nestaju i propadaju, povezuju se i 
razdvajaju, pojavljuju se i iščezavaju, podnose i izazivaju 
promjene, odnose se kao polje i sjeme i t. d. Tako zajedničkom 


! Sanskritski je tekst objavio Hari Raghunath Bhagavat u IV. knj. 
Works of Shankaracharya (»Minor Works«), Poona 1925. Prijevodi: Swami 
Jagadananda, »UpadeshasAhasri — A Thousand Teachings of Sri Sanka- 
r&chA&rya«, Madras 1943. — P. Hacker, »UpadeshasAhasri von Meister Shan- 
kara«, Bonn, 1948. 

* »Unutrašnje osjetilo« odgovara razumu i moći rasuđivanja u duhu 
Kantove filozofije. U raznim indijskim školama, na subjektivnoj strani 
spoznajnog procesa nalaze se razni i složeni oblici svijesti. Najopćenitiji 
oblik kategorijalne svijesti vezane za osjetnost je manas. — Kasnije u 
ovom tekstu Šankara spominje »dvostruko unutarnje osjetilo«. Pri tome se 
misli na manas i buddhi. Ovim posljednjim terminom označava se obično 
viši stepen umnog rasuđivanja. 

djelatnošću proizvode različite učinke, kao što su ugoda, ne- 
ugoda i t.d. Ono što ih spoznaje mora, međutim, biti bitno 
različito od svih tih pojavnih oblika, zvuka i t. d., zato jer je 
subjekt njihove spoznaje. 

Ako onaj tko tako spoznaje zbog tog opažanja pati, onda 
neka u svom razmatranju predoči slijedeće: 

Zvuk ne može postići, da moje ja postane predmetom nje- 
govog doticaja. To se odnosi na zvuk uopće kao šum, a i na 
njegove pojedinačne pojavne oblike, počevši od prvog tona mu- 
zičke ljestvice, odnosi se na ugodne hvalospjeve, na neugodne 
izraze, laži, odvratnosti, uvrede i sl., budući da je moje ja po 
svojoj prirodi subjekt zrenja, a ne predmet doticaja, promjene, 
kretanja, konačnosti ili straha. Ono je neizmjerno istančano i 
nepredmetno... Zato zvuk ne može mome ja prouzročiti ni 
gubitak ni dobitak... Samo onome tko nije dosegao spoznaju 
razlučivanja i tko se odnosi prema zvuku kao da je dio nje- 
govog ja, samo tome može ugodan zvuk donijeti korist, a ne- 
ugodan štetu, jer taj ne razlikuje ja od ne-ja. Meni, koji znam 
razlikovati, ne može sve to oštetiti ni dlaku na glavi. 

(Slično razmatranje ponavlja se za ostala osjetna područja.) 


Ista ta osjetna područja, koja kao zvuk i t. d. predstavljaju 
vanjski svijet, sačinjavaju i naše tijelo, postajući njegovim 
likom, pojavljuju se u obliku osjetila koja zahvaćaju taj 
svijet kao zvuk i t. d., a također i kao dvostruko unutarnje 
osjetilo i njegovi predmeti, zbog međusobne povezanosti i 
stalne zajedničke djelatnosti. 


Zato za mene kao znalca nije nitko neprijatelj ni prijatelj 
ni ravnodušan. Ako prema tome netko u svom ludilu krive 
spoznaje hoće da učini nešto za ili protiv mene, onda to čini 
uzalud, jer ja nisam predmet njegova djela. Ako oni koji su 
mi skloni ili neskloni, a imaju na umu samo pojavnost tijela 
i osjetila, hoće da mi učine nešto ugodno ili neugodno, onda 
će ono što iz tog djela proizađe, bilo korisno ili štetno, pripa- 
dati samo njima, a ne i meni, jer za mene nema ni starenja, 
ni smrti, ni straha, prema riječi predaje: »Atman ne sagorijeva 
ni djelo, ni nedjelo.« (Brihadćranyaka Upanišad IV, 4, 22)... 
Krajnji je razlog tome, da ne postoji takva stvar, koja bi bila 
ne-ja (an-ćtman). Budući da ne postoji dvojstvo, treba pažljivo 
proučavati one izreke u upanišadama, u kojima se govori o 
nedvojstvu (advaita) toga ja (dtman). 

SPOZNAJA SEBE 


(ATMABODHA) 


1. Svrha je ove Spoznaje o sebi,! da posluži onima koji su 
duhovnim naporima? skršili zlo, postigli smirenje, odvratili 
se od strasti i teže za oslobođenjem. 


2. Spoznaji, a ne drugim sredstvima ostvarenja, očito je svoj- 
stveno oslobodilačko ostvarenje. Kao što bez vatre nema 
kuhanja, tako se ni oslobođenje ne postiže bez znanja. 


3. Djelo ne može suzbiti neznanje, jer mu nije oprečno. Samo 
znanje uništava neznanje, kao kad svjetlost rasprši gustu 
tamu. 


4. Samo zbog neznanja čini se da je đtman ograničen. Čim 
ono iščezne, on sine kao sunce kad ga mimoiđe oblak. 


5. Pročistivši spoznajnim prožimanjem neznanjem okaljani 
duh,“ i samo znanje iščezava kao prah katake, pošto je 
razbistrio vodu. 


6. Pojavno zbivanje ispunjeno strašću i odvratnošću u odre- 
đeno se vrijeme pričinja zbiljom kao i san, a nakon pro- 
buđenja postaje obmanom. 


! U naslovu djela prevodimo dtman zamjenicom »sebe«. O filozofskom 
značenju ovoga termina vidi poglavlje o upanišadama u povijesnom dijelu, 
osobito odlomak 4 a. U nastavku termin dtman ne ćemo prevoditi. — Vri- 
jedno je da se ovdje odmah osvrnemo na riječi izvedene iz korijena 
budh-, koje kao filozofski termini dolaze u ovom djelu, Korijen budh- je 
identičan s našim glagolom »buditi«. Buddha znači »budan« u doslovnom 
smislu, a i u smislu spoznajne osviještenosti ili mudrosti. Buddhi je spo- 
sobnost takve budnosti ili »um« u najvišem smislu, za razliku od pojma 
manas, koji odgovara našem »razumu« (etim. srodnost s engleskim mind). 
Bodha je noematski sadržaj spoznajne sposobnosti, dakle »spoznaja«, kako 
je ovdje prevodimo, ili »znanje«. Konačno, izraz bodhi (u strofi 28) prevo- 
dimo kao »svijest« u specifičnom smislu samospoznaje A4tmana, za razliku 
od niza drugih izraza koji označuju svijest u raznim oblicima. Najširi 
pojam svijesti u vedđa&ntinskoj terminologiji izražava korijen ćit-, kao 
srednji član trojstva najvišeg dobra — sat, ćit, dnanda — »bitak, svijest, 
dobrobit« u našem prijevodu. 

2 Tapas, doslovno »žar« asketskog napora. 

?* S4dhanđ. O filozofskom smislu ovog termina vidi povijesni dio 
(uvod 5. i d.. 

* Gjiva znači »životni« duh ill princip, pa se redovno prevodi kao 
»duša«. Budući da riječ znači i »živo biće« uopće, prevodi je SwAmi Nikhi- 
lananda u strofi 25. sa »čovjek«. 

17. Svijet se pričinja zazbiljnim isto onako kao što se školjka 
pričinja srebrom, dok se ne spozna brahman, nepodvojiva 
osnova svega. 


8. Bitak i svijest su povezani u atmanu, učvršćeni u Višnu; 
Svi mnogostruki likovi određeni individualnošću su kao 
Jažni nakit, a Višnu je kao zlato. 


9. Višnu, sveobuhvatan kao i prostor, pričinja se raznolik u 
slijedu prividnosti,* prema čijem rascjepu se odnosi kao 
djelitelj, a čijom propašću postaje cjelovit. 


10. Snagom raznih prividnosti nameću se dtmanu razlike po 
rođenju, kasti i položaju," kao okus ili boja vodi. 


11. Sastavljeno od pet velikih elemenata, vezano djelima, sred- 
stvo doživljaja radosti i bola nazivamo tijelom. 


12. Pet životnih dahova,* razum, um i deset osjetila sačinjavaju 
istančani organizam, koji nadilazi pet grubnih elemenata, 
kao sredstvo duševnog doživljaja. 


* Ime boga Višnu izvode ved&ntinski filozofi ređovno iz glagola viš-, 
pa ga prevode i tumače kao »duh koji sve prožimlje«. 


* Updanhi, središnji pojam vedantinskog idealizma, prevodimo ovdje u 
većini slučajeva kao »prividnost«. Osnovna je metafizička pretpostavka 
ove nauke, da je pojavnost (fenomenalni svijet) identična s prividnošću, 
varkom ili obmanom. Prividno-pojavni svijet je »na-metnut« ili još do- 
slovnije »nabačen« (adhyđsa) na apsolutni identitet duha poput fatamor- 
gane, kako se kasnije izričito kaže (strofa 63.). Tamo gdje je to »nameta- 
nje« rezultat diskurzivnog mišljenja (kao kod Bergsona) prevodimo riječ 
adhydsa sa »pridijevati« (strofa 20.), a up4dhti kao prirođeno svojstvo ra- 
zuma (mđ&nasa-upddhi) prevodimo kao »pretpostavka« (strofa 21.). Kad je 
riječ o objektivnoj prirodi, onda govorimo o upđdhi kao »prividnom svoj- 
stvu« (strofa 53.) 

! Pod »položajem« (4šrama) misle se četiri Životna stadija predviđena 
za brahmansku kastu, koja određuju ujedno i napredak u duhovnom 
razvoju: razdoblje proučavanja Veda u mladosti, razdoblje oca obitelji (u 
kojem treba uzgojiti barem jednog čovjeka, jednu životinju i jednu biijku), 
razdoblje povlačenja u meditativni život i bavljenje naukom, te konačno 
razdoblje potpune asketske odvraćenosti od svijeta. 


* PrAna je životna snaga sadržana u dahu, čiji jedan dio udišemo i 
izdišemo kroz nos, drugi dio djeluje na plinove u probavnom organizmu, 
treći dio održava biološki tonus u cijelom organizmu, četvrti dio je 
»uzlazna životna snaga« (koja među ostalim izaziva povraćanje) a peti 
održava izmjenu tvari u tijelu. 

13. Neznanje bez iskona i iskaza naziva se uvjetom prividnosti. 
Pomno treba bdjeti nad spoznajom da je dtman različit od 
tri osnove prividnosti.? 


14. Zbog povezanosti sa pet ljuštura!" čisti dtman izgleda isto- 
rodan s njima, kao što kristal poprima boju podloge od 
plavog sukna. 


15. Unutarnji, čisti dtman povezan ljušturama treba razlučiti 
kao rižino zrno iz pljeve. 


16. Iako dtman svuda doseže, on ipak sve ne prosijeva, nego 
zasja samo u umu kao zrcalna slika u kristalnim bistri- 
nama.'! 


17. Treba shvatiti da je dtman različit od pojavne prirode 
tijela, razuma i uma kao svjedok tog zbivanja, usporediv 
s vladarem. 


18. Onima koji nemaju moć rasuđivanja!? čini se da je dtman 
zaposlen, kad su zaposlena osjetila, kao kad zbog pokreta 
oblaka izgleda da se kreće Mjesec. 


19. Po uključenju svijesti u dtman tijelo, osjetila, razum i kon- 
templativni um vrše svatko svoju vrstu djelatnosti kao 
ljudi u Sunčevu svijetu. 


* Tri osnovna obilježja metafizičkog neznanja (avidyđ) i prividnosti 
uopće (upđdhi) jesu prema tome: neizrazivost (ili konačna implicitnosi 
svakog znanja), nezahvatljivost ontičkog iskona, uzročna povezanost po- 
javnog zbivanja. 

"* »Ljušture« (koša), o kojima smo govorili u gjainskoj teoriji karmana, 
jesu: materijalne čestice (anna), dahovi (prdna), razum (manas) kao osjetni 
organ, racionalna spoznaja (u neomatskom smislu — vigjn&ana) i konačno 
dobrobit (Ananda) kao vrhovno čuvstveno stanje, koje također treba redu- 
cirati u meditacivnom procesu. 

!! Usporedi u poglavlju o Bhagavad—Giti (1 €) nauku simkhya o pa- 
sivnom promatraču, svjedoku (s4kšin). Ta se nauka ovdje primjenjuje u 
okviru metafizike svjetlosti, koja je svoj savršeni izraz dobila nešto ka- 
snije u islamskoj »orijentalnoj« ili »iluminističkoj« filozofiji (išraq) nakon 
Avicenne. (Vidi osobito poglavlje o Suhrawardiju u drugoj knjizi. Usp. i 
strofu 61.) 


** Moć rasuđivanja (viveka) je u vedaAntinskoj filozofiji sposobnost 
apsolutne spoznaje na osnovu »isključenja« obmane | prividnosti. 


20 »Filozofija istočnih naroda« I. 305 


20. Tko nema moć rasuđivanja, taj dtmanu, koji je bitak i 
svijest, pridijeva obilježja i djelatnosti tijela i osjetila, 
kao kad se nebu pririče plavetnilo i slične osobine. 


21. Iz neznanja se pripisuju dtmanu razumske pretpostavke 
djelatnosti i drugih pobuda kan ća se kretanje vode pri- 
pisuje Mjesecu koji se u njoj ogleda.!? 


22. Strast, želja, radost, bol i ostali osjećaji zbivaju se u zbilj- 
nosti uma. U duboku snu ih nema, jer prestaje umovanje. 
Zato su to svojstva uma, a ne dtmana. 


23. Biću je dtmana svojstven bitak, svijest, dobrobit, trajnost 
i neokaljanost, kao sjaj suncu, svježina vodi i toplina vatri. 


24. Podjela dtmana na bitak i svijest kao i dvojstvo modalnosti 
uma zavisno je od nedostatnosti rasuđivanja, iz koje pro- 
izlazi uvjerenje: »Ja spoznajem«. 


25. Za dtman nikad nema promjene niti za um spoznaje.'* Duh, 
spoznavši sve natruhe, pada u zabludu da on spoznaje i 
gleda. 


26. Tko smatra da je duh dtman, toga obuzima strah, kao kad 
uže smatra zmijom. Kad shvati: »Ja nisam duh, nego trans- 
cendentni dtman«, onda postane neustrašiv. 


27. Jedino dtman obasjava sve od uma do osjetnosti, kao svje- 
tiljka unutrašnjost posude, ali te stvari ne obasjavaju 
dtman. 


28. Atman ne treba drugu svijest da bi se očitovao kao svijest, 
jer je sam svijest, kao što svjetiljka ne treba drugu svje- 
tiljku, da obasja samu sebe. 


29. Odbijajući sve pretpostavke prividnosti u smislu vedske 
izreke: »Ne to, ne to«, treba uvidjeti jedinstvo svojstve- 


!* Jedan od glavnih srednjovjekovnih prikaza s4mkhya filozofije nosi 
naslov »Mjesečina sćmkhya istine« (Simkhya-tattva-kaumu:li), prema ovoj 
drevnoj usporedbi. 

'* Um (buddhi) kao sredstvo spoznaje spada ontički u pojavnu prirodu 
(prakriti), pa je u tom smislu materijalan i instrumentalan. O »materi- 
jalnosti« osjetnih organa vidi citat iz Rosenberga u poglavlju o Buddhinoj 
nauci (3). »Duh« je u ovoj strofi gjiva. 

nosti duha s transcendentnim đtmanom prema velikim 
riječima.!* 


30. Tjelesnost je pojava nastala iz neznanja, prolazna kao 
pjena, Za razliku od toga treba uvidjeti: »Ja sam neokaljani 
brahman.«!* 


31. Zato jer se razlikujem od tijela, za mene ne postoji rođe- 
nje, starost, oronulost i smrt. Zato jer nemam osjetila, 
nisam spojen s osjetnim područjima. 


32. Zato jer se razlikujem od duševnosti,'! za mene ne postoji 
bol, strast, odvratnost ni strah. »Čist od daha i od duha«, 
prema nauci upanišade. 


33. »Iz toga'“ se rađa dah i duh kao i sva osjetila, zrak, svjet- 
lost, voda i zemlja, koja je svemu potpora.« 


34. Bez smjernica,'* bez djelatnosti, trajan, neraščlanjen, neo- 
čitovan, nepromjenljiv, bezobličan, trajno slobodan — ja 
sam neokaljan. 


1 Ovdje se misli na četiri velika ili glavna aforizma i2z upanišada, na 
kojima se temelji advaita-vedAanta: 

1) »To si ti« (tat tvam asi) — Cha&ndogya-upanišad, Sama-veda. 

2) »Ovaj &tman je brahman« — Mđ&ndakya-upanišad, Athu rva-veda. 

5) »Svijest je brahman« — Aštareya-upanišad, Rig-veda. 

4) »Ja sam brahman« — Brihadđranyaka-upanišad, Yagjur-veđa. 

Izvadak smo ovih stavova pokušali dati u povijesnom dijelu ove knji- 
ge, poglavije o upanišadama (4 c). — Polazeći od gornjeg skolastičkog redo- 
slijeda, mogli bismo pokušati da ove »četiri velike izreke« Veda interpre- 
tiramo kao »četiri vida logičkog stava o osnovu«: 

1) stav o bitku bića ili njegovoj »takvost!«, (tattva). 

2) stav o bivanju u smišlu svođenja takvosti na transcendentni osnov, 

S) stav o uzročniku subjektivno-objektivnog rascjepa (svijest) i s tim 
u vezi o bivanju u dimenzijama prividnosti, 

4) stav o spoznaji zasnovan na »moći rasuđivanja« (viveka). 

'* Pod »neokaljanošću« ili »nenatrunjenošću« (nirmaia) razumijeva se 
nepostojanje doticaja s metafizičkim neznanjem (aviđdya). 

!! Manas u smislu psihičkih kvaliteta uopće. 

" Citat iz Mundaka upanišade (II, 1, 3). — »To« (etad) je takvost ll! bit 
brahmana. 

!* Guna, tri osnovna mođuza svijesti i ujeđno njene objektivne »satmo- 
sfere« prividnosti, opisali smo u pogl. o upanišađama (1 Db). Najdoslovniji 
prijevod bio bi »potka«. Prijevod sa »smjernica« u smislu usmjerenosti 
(intencionalnosti) duha, čini nam se u našim jezičnim mogućnostima naj- 
ađekvatnijim. Ipak smo negdje prisiljeni đa ovaj osnovni termin indijske 
filozofije prevodimo i riječju »sobilježje«. 

Ja ispunjavam sve stvari izvana i iznutra kao prostor, nepo- 
kolebiv, uvijek svuda jednak i potpun, nepriključen, neo- 
kaljan, postojan. 


Trajan, čist, slobodan, jedan, nerascjepiv, dobrobitan, ne- 
podvojiv, istinit, beskrajan u znanju — ono što je trans- 
cendentni brahman, to isto sam i ja. 


Tako neprekinuta prožetost sviješću: »Ja sam brahman«, 
koji odstranjuje neznanje i rastrešenost kao lijek bolest. 


Sjedeći na samotnom mjestu, bez strasti, obuzdanih osje- 
tila, u neporemećenoj zadubljenosti treba razvijati jedin- 
stveni đtman, koji je beskrajan. 


Tko ispravno shvaća, taj meditativnim umom treba da 
cijeli vidljivi svijet rastvori u dtmanu, da se jedinstvo 
ćtmana stalno proširuje kao vedrina neba. 


Tko postigne krajnju svrhu, taj napušta sva obilježja vrste 
i roda, a potpuna istina i dobrobit mu postaju svojstvene. 


Razlika znalca, znanja i znanoga ne razaznaje se u trans- 
cendentnom dtmanu. Iz istovrsnosti svijesti i dobrobiti to 
se samo razjašnjava. 


Tako zadubljenošću u dtman kao neprekidnim trenjem dr- 
veta o drvo plane iskra i spali svo gorivo neznanja. 


Poput zore i znanje najprije treba da rasprši tamu, a tada 
postaje vidljiv dtman kao i Sunčeve zrake. 


Iako je dtman stalno u dosegu, ipak je nedosegnut radi 
neznanja. Kad skršimo neznanje, očituje se kao dosti- 
gnuće, poput ogrlice na vlastitom vratu. 


Kao što se u zabludi panj pričinja čovjekom, tako se i 
brahman pričinja duhom. Zabluda prestaje, kad se u tom 
oličenju prozre takvost duha. 


Iz doživljaja unutarnje prirode neposredno iskrsla spoznaja 
ispravlja neznanje o »ja« i »moje« kao smjer zalutalome. 


47. Yogi, koji ima potpuno znanje, gleda okom spoznaje cijeli 
svijet u vlastitom dtmanu, i sve jedino kao dtman. 


48. Atman je taj-tu svijet. Ne postoji ništa osim dtmana. Isto 
onako kao što su sve vrste lonaca i posuda glina, tako je 
sve što vidimo naš vlastiti dtman. 


49. Za života oslobođeni, koji to spozna, napušta smjernice 
prijašnje prividnosti, zato jer je poprimio prirodu bitka, 
svijesti i dobrobiti, kao što buba kita postaje bumbar."' 


50. Prebrodivši struju zabluda, ubivši zloduhe strasti i odvrat- 
nosti, yogi sja ustaljen u smirenju, zadovoljan u dtmanu.?? 


51. Oslobodivši se zavisnosti od vanjske, nepostojane sreće, 
zadovoljan u sreći ćtmana, svijetli u svojoj nutrini kao 
svjetilika u posudi. 

a 

52. Iako ostaje u prividnosti, šutljivi mudrac ostaje neuprljan 
njenim obilježjima, poput nebeskog svoda, poput slabo- 
umnika koga se ništa ne doima, prolazi kao vjetar. 


53. Raspadom prividnih svojstava mudrac iščezava bez ostatka 
u božanstvu Višnu kao voda u vodi, zrak u nebesima, svje- 
tlost u svjetlosti. 


54. Kao poslignuće od kojeg nema većeg postignuća, kao sreću 
od koje nema veće sreće, kao znanje od kojeg nema većeg 
znanja, tako treba shvatiti brahman. 


55. Kao uvid od kojeg nema dubljeg uvida, kao biće za koje 
nema ponovnog bivanja, kao spoznaju iz koje nema daljeg 
spoznavanja, tako treba shvatiti brahman. 


#% Gjivanmukta, asketski ideal mudraca. Drugi još češći naziv uobi- 
čajen za indijskog mudraca je muni (utihnuli mudrac; v. strofu 52.) 

#*“ Usporedba je ovdje uzeta iz indijskog praznovjerja. Mali insekt 
prestrašen doživljajem velikoga, biva obuzet predodžbom njegove veli- 
čine do te mjere da ga razvija i pretvara u svoj ideal. 

7" Sw&mi Nikhnilašnanda razjašnjava ovu strofu kao alegoriju eposa 
RAmaAyana. Rama je simbol atmana. On prelazi moreuz zabluda da bi iz 
ropstva demona Ravane oslobodio Situ, koja ovdje simbolizira dobrobit 


(ananda). 

96. Kave sno što ispunjava visinu, dubinu i sredinu, kao nepo- 
dvojivi bitak, svijest i dobrobit, kao ono što je beskrajno, 
trajno i jedinstveno, tako treba shvatiti brahman. 


57. Kao ono što po isključenju pojavnih oblika ostaje kao »ne 
to«, a označava se u vedantama?š kao nedvojstvo, nedje- 
ljivo, dobrobitno, jedno — tako treba shvatiti brahman. 


58. BrahmaA i ostali bogovi uživaju djeliće nepodjeljive cjeline 
dobrobiti po sudioništvu u djeliću te dobrobiti. 


59. Zbiljnost je u cjelini spojena s brahmanom, on prati svako 
izvršenje. Zato brahman seže svuda kao maslo u mlijeku. 


60. Ni istančan ni grub, ni kratak ni dug, bez nastanka i mije- 
ne, bez oblika, obilježja i boje — tako treba shvatiti brah- 
man. 


61. Kao svjetlostkoja obasjava sunca i sazvježđa, ali ne može 
biti obasjana njihovim svjetlostima, kojom je sve ovo osvi- 
jetijeno — tako treba shvatiti brahman. 


62. Brahman prožimlje nutrinu i vanjštinu svijeta i sam po- 
svuda prosijeva, kao vatra kad užari željeznu kuglu. 


63. Brahman je različit od obilježja svijeta. Osim brahmana 
ne postoji ništa drugo. Ako se pojavi išta različito od 
brahmana, to je obmana kao fazamorgana. 


64. Što god se opaža ili čuje, sve je to brahman i ništa drugo. 
Spoznajući takvost shvaćamo da je to brahman, nepodvo- 
jivi bitak, svijest i dobrobit. 


65. Oko znanja prozire dtman koji sve prožimlje, koji je bitak 
i svijest, dok oko neznanja ne nazire njegov sjaj kao ni 
slijepac sunce. 


66. Potpaljen poukom, zažaren vatrom znanja, duh se oslobađa 
svih prljavština i blista vlastitim sjajem poput zlata. 


2 Pod »vedantama« se ovdje u skolastičkom smislu misli na upanišade, 
Bhagavad Gitu i Brahma-sitre. Komentar ovog posljednjeg djela glavna 
je i najslavnija Šankarina filozofska rasprava. 

67. Atman se uzdiže iz prostora srcaš! kao sunce spoznaje, da 
rasprši tamu. Svud dosežan, sveobuhvatan sja i prosijeva 
sve bez pukotine. 


68. Tko se odvraćen od djela i obreda utječe u svetište vlasti- 
tog dtmana, koji sve prožimlje bez obzira na smjer i vri- 
jeme, odstranjuje zimu, vrućinu i ostale osjetne suprotnosti 
i udjeljuje trajno zadovoljstvo — taj postiže sveznanje, 
svedosežnost i besmrtnost. 


Tekst prema izdanju Swami Nikhilanande Sri 
Ramakrishna Math, Mylapore, Madras 4, 1947. 


"i Srce je sjedište uma (buddhi). 


** Atmabodha je kao i ostala filozofska djela osnovne važnosti u indij- 
skoj filozofiji napisano u stihovima. Ljepota pjesničkog izražaja misli bila 
je najbolje jamstvo da će sadržaj djela biti vjerno sačuvan u pamćenju 
učenika, a i protivnika, koji će ga citirati od pokoljenja do pokoljenja. 
Djelo se odlikuje izvanrednom jasnoćom i ljepotom misaonog izražaja, a 
napisano je klasičnim epskim metrom šloka, u kojem se strofa sastoji od 
dva stiha, a svaki je od tih stihova dvostručni osmerac. Posljednja strofa 
prema općem pravilu napisana je u složenijem metru trištub, koji se sa- 
stoji od četiri jeo: raesterca. Primjera radi dodajemo prijevod strofe 43. 
(šloka) 1 64. <trištub) u stihovima; 

Poput zore znanje prvo raspršuje noćnu tamu, 
tad posiaje vidljiv dtman kao i sunčane zrake. 
(aruneneva bodhena piurvam santamase hrite 


tata dvirbhavedatma svauamevimšumićniva) 


Tko ćtman, štuje, ne djela žrtvena, 
sveznanje, svemoć, besmrtnost postiže. 
Svudašnji, nevezan smjerom vremenom 
opreke krši, sreću ustaljuje. 
(digdešak4ladyvanapekšya sarvagam 


šitadihrinnitvasukham nirangjanam 


yassvđtmatirtham bhagjate viniskrivah 


sa sarvavitsarvagato'mrito bhavet) 

10. RAMANUGJA 


O NEODRŽIVOSTI ADVAITA MONIZMA!' 


PROTIV NAUKE O NEDJELJIVOSTI BITKA 


Oni koji naučavaju nedjeljivost bitke ne mogu se pozvati 
ni na kakav eremplum probans, jer se svi spoznajni principi 
odnose samo na diferencirane stvari. Tko polazeći od predra- 
suda nauke svoje škole kaže, da mu to nije ni potrebno, jer 
njegova postavka neposredno proizlazi iz činjenice zamjeći- 
vanja, taj je pobijen upravo neposrednim svjedočanstvom za- 
mjedbe. Svi akti zamjećivanja usmjereni su k nečemu što je 
određeno kao kvalitet »toga« ili »ovoga«, kao u sudu: »To sam 
vidio.« — Takvo je neposredno činjenično stanje. Sve i kad bi 
se ono dalo preokrenuti u svoju suprotnost putem bilo kakve 
izvještačene argumentacije, i to bi se moralo provesti pomoću 
specifičnih pojmova, koji su različiti od čistoga bitka. Tako 
bi i ono, čime bi trebalo omogućiti dokaz nedjeljivosti zamjed- 
be, samo po sebi odmah dalo dokaz svoje diferencijacije. Je- 
dini rezultat do kojeg bi se moglo doći bio bi, da u nekom 
predmetu koji ima određene atribute, određeni drugi atributi 
ostaju isključeni, ali nikada. da taj predmet nema uopće 


' Iz Ramanugjinog komentara (bhašya) BAdarAyaninih Vedćnta-Sutra, 
poglavlje Mah4-Siddhanta (giavni odgovor protivniku u diskusiji, prema 
pravilima indijske skolastičke dijalektike). — Sanskritski tekst izdao je 
T. Sriniv&sa—Šarman u Bombaju 1816. — Cijeli je komentar preveo Tnhi- 
baut na engleski (Sacred Books of the East, knj. 48., Oxford, 1804). — Dio 
koji sadrži naše odlomke preveo je na njemački R. Otto pod naslovom 
Siddhanta des Rdmdnugja, Tubingen, 1823., 2. izd. — Pri obradbi gornjeg 
izvatka držao sam se ovog posljednjeg prijevoda. RAmaAnugjini argumenti 
upereni su neposredno protiv Šankarine nauke, čiji je bio najveći protiv- 
nik u povijesti indijske skolastičke filozofije. (V. odlomak o RAmanugji u 
povijesnom dijelu, pogl. V, 4 cc). 

atributa. Mišljenje ima najmanje dva predikata: akt misaonog 
zahvaćanja i osvijetljenost, jer je spoznaja po svojoj prirodi 
osvjetljavanje.? I u snu, ili kad smo izvan sebe ili u nesvijesti, 
zamjećivanje je uvijek diferencirano. 

Osim toga, kad protivnik u predmetu svog zahvaćanja i 
sam priznaje odredbe kao »vječnost«, »evidencija«, onda su i 
to mnogostruke odredbe. Ni za njih se ne može tvrditi, da su 
»čisti bitak sam po sebi«. Pa i među onima koji stoje na sta- 
novištu čistoga bitka postoji još uvijek nesuglasje o »osobi- 
tostima« njegova postojanja, tako da svaiko na osnovu onih 
osobina koje sam smatra pravima nastoji da dokaže ispravnost 
svoga stanovišta. 

Ostajemo, dakle, pri tvrdnji: Realnost je diferencirana po 
atributima, koji odgovaraju raznim principima i vrstama 
spoznaje. 


PRIMJER KONOPA I ZMIJE? 


Vi tvrdite: Posebna obilježja kao ,,lonac" i sl. nisu realna, 
zato jer ne traju. To je, međutim, luđačka zamisao čovjeka, 
koji ne uzima u obzir razliku između odnosa logičke posto- 
janosti i isključenja na jednoj strani, i vremenskog odnosa 
trajnosti i prolaznosti na drugoj. U proturječju dviju spoznaja 
radi se o prvom odnosu, a time istovremeno i o neodrživosti 
pobijene spoznaje. Između lonca, tkanine i t. d. samih po sebi 
ne postoji ta vrsta suprotnosti, kad ih se razluči u prostoru 
i vremenu. Do spora dolazi samo onda, kad se spozna da jedna 


* Usp. ulogu koju kod Husserla ima »Abschattung« pri određivanju 
»bivstvene nužde« »empirijske svljesti«, kao »sistema kontinuirane mnogo- 
strukosti pojavljivanja i osjenčanosti« stvari, čiji se »predmetni momenti 
u svijesti o identičnosti određenih kontinuiteta prikazuju, odnosno osjen- 
čavaju«. (Ideen, I, 14—75.) 

* Ovo je klasični primjer za Šankarinu teoriju o iluzornoj »nadgradnji« 
(adhydsa) empirijskog diferenciranog svijeta nad apsolutnim »nedjelji- 
vim« bitkom. Ta se »nadgradnja« osniva na zabludi »neznanja« (avidya) 
o istinskoj prirodi &tmana. Vjera u realnost empirijskog, subjektivno- 
objektivnog svijeta uspoređuje se sa zabludom čovjeka, koji komad 
mokrog užeta smatra zmijom. Moderni vedantinski pisci prevode, odnosno 
definiraju termin adhydsa (koji dosiovn- znači ono što »sjedi na...) kao 
»pogrešnu identifikaciju«. S toga je s..novišta zanimljivo shvaćanje o 
kauzalitetu kod suvremenog vedantinskog filozofa K. A. Krishnaswami 
Iyer, koji piše: »Uzročnost je, dakle, empirijski pojam nastao u intelektu, 
čije je funkcioniranje podložno utjecaju "pogrešnih identifikacija".« (Le 
Vedinta ou Science de la Rćalitć. str. 333.) — RamaAnugjina se argumen- 
tacija odnosi ovdje na tu osnovnu Šankarinu metafizičku tezu. 

te ista stvar postoji na određenom mjestu i u određeno vri- 
jeme, a istovremeno, da na tom istom .mjestu ne postoji. Kod 
takvog spora jača spoznaja pobija slabiju, a pobijena biva 
samim tim isključena. Nema, međutim, proturječnosti u tome, 
da nešto što smo opazili na jednom mjestu i u jedno vrijeme, 
na drugom mjestu i u drugo vrijeme spoznamo kao neposto- 
jeće. Kako bi tu mogao da se pojavi odnos onoga čime se po- 
bija i onoga što se pobija? Ili, kako se može tvrditi, da nešto, 
čega nije bilo na određenom mjestu i u određeno vrijeme, ne 
može biti ni na drugom mjestu i u drugo vrijeme? U slučaju 
»KOnopa i zmije" trebalo bi da postoji opažanje dvaju pred- 
meta u odnosu na isto mjesto i vrijeme. To je proturječnost, 
koja dovodi do isključenja i nepostojanja jednoga od tih dvaju 
predmeta. Time ipak nije dokazano, da ono što smo vidjeli na 
određenom mjestu u određeno vrijeme, a na drugom nismo, 
mora biti iluzorno. Prema tome sama nepostojanost u trajanju 
nije dokaz nerealnosti. Dokaz za tvrdnju: bitak je zbiljski jer 
je trajan, nije potreban. Ta tvrdnja važi i bez ove vrste dokaza. 
Prema tome, ono što je zbilja nije čisti (apsolutni) bitak. 


RAZLIKA SVIJESTI I SUBJEKTA SPOZNAJE 


— Kad kažeš da je svijest sama dokaz, onda moraš reći, 
čega je dokaz i za koga. Ako nije ničiji dokaz i ni za koga, 
onda nije uopće nikakav dokaz. Dokaz je dokaz nečega za 
nekoga, kao što je sin nečiji sin. 

— Svijest je dokaz za diman. 

— Tko je taj dtman?! 

— Već sam rekao, da je to svijest. 

— Rekao jesi, ali loše. Svijest je dokaz za određenu osobu 
s obzirom na određeni predmet, pa je na taj način s njim pove- 
zana. Kako može takva svijest biti svoj vlastiti bitak? Kad 
govorim o svijesti i mislim na njene modalitete,* onda pod 
sviješću razumijevam ono što svojim čistim postojanjem 
stvarima omogućuje da postanu predmetom spoznajnih izjava 
subjekta te svijesti. Ona je vrsta atributa određenog subjekta 
koji zamjećuje, a odnosi se istovremeno na predmet, pa je kao 


“ Riječ dtman, kako smo istakli u povljesnom dijelu, znači, doslovno 
»sebe«. 

* Ramanugja napominje ovdje pojedinačno, kao oblike svijesti: shva- 
ćanje, znanje, razumijevanje, sporazumijevanje. 

takva svakome izvjesna po vlastitom svjedočanstvu, kao što 
pokazuju riječi: ,Spoznajem lonac." ,Uviđam ovu stvar." ,,Svi- 
jestan sam toga djela." — Tim se njenim obilježjem koristiš 
i ti da dokažeš njenu očitost. Nije moguće da kao atribut 
subjekta djelatnosti i kao djelatnost usmjerena prema odre- 
đenom predmetu bude istovremeno i sam taj subjekt djelat- 
nosti ili njen predmet. Odavde se jasno vidi, da je subjekt dje- 
latnosti stalan, a njegov atribut, koji nazivamo sviješću, na- 
staje, traje i nestaje jednako kao i osjećaji ugode i neugode. 
Postojanost i identitet djelatnog subjekta proizilazi u opažanju 
iz mogućnosti ponovnog prepoznavanja predmeta...(Ako bi- 
smo s druge strane bez kontinuiteta spoznajnog subjekta) pret- 
postavili svijest, koja se u svakom trenutku cijepa,* onda ono 
što se dogodilo danas, sutra ne bismo više mogli identifici- 
rati, pa više ne bi bilo ni raspoznavanja, jer ono što je jedan 
doživio, drugi ne mora da raspoznaje. Pretpostavimo li, da sam 
Atman neposredno zamjećuje, onda zamjedba može da traje, 
ali se sjećanje ni tada ne može razjasniti, jer sjećanje ne 
pretpostavlja samo trajno zamjećivanje nego također i onoga 
koji u toku ranijih i kasnijih časova ostaje trajan i identičan 
promatrač... 

Već smo ranije rekli, da neka svijest uopće, bez nosioca i 
predmeta, ne postoji, jer se na nešto takvo ne može nigdje naići. 
Opažanje isključuje također i mogućnost, da svijest, o čijem 
smo postojanju obojica suglasni, bude sam ćtman (t. j. njen 
»nosilac“). Što se tiče prividnih dokaza za tezu da je samo svi- 
jest realna, te smo već prije pobili. 


* Ovdje se misli na budističku teoriju o trenutačnosti svijesti (bhavan- 
ga-sota) uz negaciju trajnosti transcendentalnog subjekta (Atmana). 


11. MAHATMA GANDHI 
MLADA INDIJA! 


DEFINICIJA POJMOVA 


Satyagraha znači doslovno »čvrsto se držati istine«, pa 
prema tome označava snagu istine. Istina je duša ili duh. Zato 
je shvaćamo kao duhovnu snagu. Ona isključuje primjenu 
nasilja, jer čovjek nije sposoban da spozna apsolutnu istinu, 
pa zato nema ni pravo da kažnjava... 

Pasivni otpor upotrebljava se u jednostavnom engleskom 
smislu, a uključuje isto tako ženski pokret za pravo glasa kao 
i otpor (protestantskih sekta) non-konformista. Pasivni je otpor 
smišljen i shvaćen kao oružje slabih. On doduše izbjegava 
nasilje, jer ono nije u dosegu slabih, ali ga, po mišljenju onih 
koji se pasivno brane, ne isključuje u slučaju kad to iziskuju 
prilike. Pasivni se otpor razlikovao, ipak, uvijek od oružanog 
otpora, a njegova primjena je nekoć bila ograničena na krš- 
ćanske mučenike. 

Građansko odbijanje zakonskih obaveza znači građansko 
kršenje nemoralnih zakonskih odredaba. Koliko je meni po- 
znato, taj je izraz skovao Thoreau,* da njime označi svoj vla- 
stiti otpor protiv zakona jedne robovlasničke države. On nam 
je ostavio uzornu studiju o dužnosti građanskog neposluha. No, 
Thoreau vjerojatno nije bio u potpunom smislu borac za nena- 
silje, nego je svoj otpor protiv zakonskih odredaba ogra- 
ničio na zakon o dohotku, t. j. na plaćanje poreza. Nasuprot 
tome građanski neposluh, kako smo ga proveli 1919., znači 

! Young india, Gandhijev časopis na engleskom jeziku. Izvaci, koje 
smo ovdje odabrali, potječu iz godina 1920.—22., iz doba, kad se Gandhijev 


pokret otpora razvija do svog vrhunca. 
#* Sjeveroamerički političar (1817.—1862). 

kršenje svakog nametnutog i nemoralnog zakona, a onaj koji 
ga odbija, vrši to građanskim putem, t. j. bez nasilja. On tako 
izaziva mjere zakonske odmazde i rado podnosi hapšenje. To 
je vrsta satyagrahe. 

Odbijanje suradnje uključuje u prvom redu suzdržavanje 
od suradnje s državom, koja je prema shvaćanju onoga koji 
se suzdržava postala trula. Ono isključuje građansko odbija- 
nje zakonskih obaveza u već opisanom strogom smislu. Speci- 
fičnost je odbijanja suradnje takva, da je shvatljiva i djeci, 
a mase je mogu primjenjivati bez opasnosti. Građansko odbi- 
janje zakonskih obaveza pretpostavlja naviku dobrovoljne 
pokornosti (praveđdnim) zakonima bez straha pred njihovim 
sankcijama. Zato ga je moguće sprovoditi samo kao krajnju 
mjeru, i to samo od strane nekih izabranih, barem u početku. 
Odbijanje suradnje je kao i građansko odbijanje zakonskih 
obaveza vrsta satyagrahe, koja uključuje sve oblike otpora 
bez nasilja u cilju odbrane istine.? 


IDEOLOGIJA NENASILJA 


Nisam demagog. Smatram da sam praktični idealist. Reli- 
gija nenasilja nije samo za vedske mudrace riši i za svece. 
Ona je i za obični narod. Nenasilje je zakon naše vrste, kao 
što je nasilje zakon nerazborite životinje. Duh spava u živo- 
tinji, koja ne poznaje drugi zakon nego fizičku snagu. Ljudsko 
dostojanstvo zahtijeva poslušnost prema višem zakonu, a to 
je snaga duha. 

Zato sam se usudio da Indiju postavim pred stari zakon 
samopožrtvovanja. Jer, satyagraha i njene podvrste, odbijanje 
suradnje i građanska nepokornost, samo su nova imena za 
zakon patnje. Riši, koji su otkrili zakon nenasilja usred na- 
silja, bili su veći geniji od Newtona. Bili su veći ratnici od 
Welingtona. Budući da su i sami izučili rukovanje oružjem, 
spoznali su i njegovu beskorisnost, pa su iscrpenom svijetu 
ostavili nauku, da se spas ne nalazi u nasilju nego u nenasil- 
nosti. 

Nenasilnost kao izraz snage znači svijesnu patnju. Ona 
nikako ne znači podložnost slabića volji zločinca, nego znači 
usmjerenost potpunoga duha protiv volje tiranina...“ 


* Objavljeno u Young India 21. 3. 1921. 
*“ Young India, 11. 8. 1920. 

Nastoje da me zbune tekstovima iz Mah&bharate i Korana, 
gdje se hvali i odobrava nasilje. O Mah&bharati mogu da pi- 
šem bez ustručavanja, a nadam se da mi ni muhamedanski 
vjernik ne će poricati pravo da razumijem i glas Proroka. 
Usuđujem se reći, da nasilje nije vjera nijedne religije i da je 
nasilje dopušteno samo u nekim slučajevima, dok je nenasilje 
u većini slučajeva obavezno za sve. Ja, međutim, nisam Indiju 
još postavio pred konačni oblik nenasilja... 

Za mene je neosporno, da ni u Mahabharati ni u Koranu 
ne piše ništa u smislu obožavanja ili odobravanja pobjedono- 
snog nasilja. Ma da u prirodi ima dovoljno odbojnih snaga, 
ona ipak živi od privlačnosti. Uzajamna ljubav daje prirodi 
trajnost opstanka. Čovjek ne živi od uništavanja. Samoljublje 
nas sili na obzir prema drugima. Narodi se povezuju, jer među 
pojedincima od kojih se oni sastoji vlada međusobna obazri- 
vost. Jednog dana moramo zakon nacije proširiti na čovječan- 
stvo, kao što smo zakon obitelji proširili na izgradnju nacije 
kao velike obitelji... 

Čak i onaj musliman ili Hindus, koji vjeruje u nasilje, 
ostvaruje nauku o nenasilju u svom obiteljskom životu. Od 
njih se obojice traži, da bez ograničenja ostvare politiku nena- 
silja u svojim uzajamnim odnosima kao i u odnosima prema 
drugim narodima i klasama, ne isključujući ni Engleze." 


ZLOČIN NEDODIRLJIVOSTI PARIJA 


Zar nas nije pravedna odmazda kaznila za zločin nedodir- 
ljivosti parija? Zar nismo požnjeli, što smo zasijali?... Mi 
smo pariju odvojili od nas, pa smo zato i sami izdvojeni među 
britanske kolonije. Mi pariji zabranjujemo da se služi javnim 
zdencima, bacamo mu mrvice pred svoje noge, čak i njegova 
sjena nas kalja. Doista, nema optužbe, koju predbacujemo 
Englezima, a koju isto tako parija ne bi mogao da predbaci 
nama... 

Neophodno je da se mi Hindusi pokajemo za nepravdu 
koju smo učinili, da izmijenimo svoj stav prema onima, koje 
smo potlačili pod isto tako đavolski sistem kao što je prema 
našem uvjerenju sistem engleske vladavine u Indiji. Nije dosta 


5Id., 2. 3. 1922. 


318 


da parijama dademo nekoliko bijednih škola. Mi prema njima 
ne smijemo zauzimati stav superiornosti. Treba da s njima 
postupamo kao s našom braćom po krvi, jer oni to zapravo i 
jesu. Moramo im vratiti baštinu, koju smo im oteli. To ne 
smije biti djelo tek nekolicine reformatora s engleskim obra- 
zovanjem, nego svijestan i slobodan napor masa. Ne možemo 
vječno čekati na takav obrat, koji smo već odavno zakasnili 
da učinimo... To je reforma koja ne smije slijediti uspostavu 
svaragja* nego joj mora prethoditi.“ 


ODGOVOR RABINDRANATHU TAGORE 


Pjesnik Azije, kako je Lord Hardinge nazvao Tagoru, po- 
staje očito pjesnikom cijelog svijeta, ako to već nije postao. 
Povećani ugled povećao je i njegovu odgovornost. Njegova 
najveća služba Indiji treba da bude njegovo pjesničko tuma- 
čenje indijske misije u svijetu. Zbog toga se pjesnik istinski 
brine, da Indija ne bi izvršila krivu ili slabu misiju. Prirodno 
je da budno pazi na ugled svoje zemlje. Priznaje da se teško 
borio, da se uskladi s današnjim pokretom, pa priznaje da se 
razočarao. Za glazbu svoje harfe ne može da nađe ništa u buci 
i galami odbijanja suradnje. U tri snažno izražena pisma po- 
kušao je da izreče svoju zabrinutost, pa je došao do zaključka 
da odbijanje suradnje za Indiju, kakvu je on vidi, nije do- 
voljno plemenito. Čini mu se da je to nauka odricanja i očaja. 
Boji se da je to nauka otuđenja, isključenja, uskogrudnosti i 
nijekanja... 

Pokušat ću da na najskromniji način odgovorim na sumnje 
pjesnika... 

Pjesnikova uznemirenost tiče se osobito studenata. Smatra 
da ih nije trebalo pozvati da napuste državne škole prije nego 
što su dobili druge škole. Tu ja mislim drukčije. Iz učenog 
obrazovanja nisam nikada uspio da stvorim fetiš. Moj pokušaj 
je dokazao, na moje zadovoljstvo, da učeno obrazovanje samo 
po sebi našoj moralnoj veličini ne pridodaje ništa i da je sna- 
ga karaktera nezavisna od učenog obrazovanja... 


* Državna samostalnost. 
? Young India, 19. 1. 1921. 

No, pjesnikov protest protiv opoziva studenata odgovara 
potpuno već njegovom odbijanju nauke o nepokornosti. On se 
straši svega što je negativno. Izgleda da se iz dna duše opire 
protiv svih negativnih zapovijedi religije. Potrebno je da 
njegov prigovor izrazim njegovim vlastitim riječima, koje se 
ne daju prepričati: »Braneći sadašnji pokret R. mi je često 
govorio, da je strast odricanja za početak moćnija od usvaja- 
nja nekog ideala. Iako znam da je to točno, ipak ne mogu da 
to usvojim kao istinu... Brahmanska mudrost u Indiji teži za 
mukti (oslobođenjem), a budizam nasuprot tome za nirvadnom 
(utrnućem). Mukti usmjerava našu pažnju na pozitivnu, a 
nirvćna na negativnu stranu istine. Zato budizam naglašava 
činjenicu duhkha (patnja), koju treba izbjegavati, dok brah- 
manska mudrost naglašava činjenicu dnanda (radost), koju 
treba postići.« —— U tim i sličnim izjavama može čitalac naći 
ključ za duhovno gledište pjesnika. Po mome skromnom mi- 
šljenju, odbijanje nečega je isto toliko ideal kao i usvajanje. 
Isto je tako potrebno odbijati neistinu kao i usvajati istinu. 
Sve religije uče, da na nas djeluju dvije suprotne snage i da 
se ljudski napor sastoji u nizu vječnog odbijanja i usvajanja. 
Ne slijediti zlo isto je tako dužnost kao i slijediti dobro. Usu- 
đujem se tvrditi da je pjesnik nesvijesno nanio nepravdu bu- 
dizmu, kad je nirvanu opisao kao čisto negativno stanje. Usu- 
đujem se reći, da je mukti isto tako negativno stanje kao i 
nirvina. Oslobođenje iz ropstva tjelesnosti ili uništenje toga 
stanja vodi do dnande (vječnog blaženstva). Ovaj bih dio svo- 
ga odgovora želio da zaključim ukazujući na činjenicu, da je 
posljednja riječ upanišada »Ne«. Neti (»Ne to«) najbolji je 
opis, koji je autor upanišada našao za brahman (sveobuhvat- 
nost). 


* Young India, 1. 6. 1821. 


12. RABINDRANATH TAGORE 
GITANGJALI! 


l1 


Okani se pojanja 1 romona brojanica! Koga obožavaš u 
samotnom tamnom kutu hrama za zatvorenim vratima? Otvori 
oči i gledaj: Tvoga božanstva nema pred tobom! 

Ono je tamo gdje orač ore tvrdu zemlju i gdje cestar drobi 
kamenje. Ono je s njima u suncu i pljusku, a odjeća mu je 
prahom posuta. Odloži i ti svoj sveti ogrtač, pa siđi za njim 
na prašno tlo! 

Oslobođenje? Gdje da ga nađeš, to oslobođenje? Naš je 
učitelj i sam radosno primio na se spone stvorenja. I on je 
vezan s nama za svagda. 

Izroni iz dubokih misli i ostavi po strani tamjane i cvijeće! 
Pa što, ako ti se odjeća podere i uprlja? Susrest ćeš ga i uza 
nj ćeš stati u znoju svoga lica. 

»Reci mi, sužnju, tko te je svezao?« 

»Moj gospodar«, odvrati sužanj. »Mislio sam nadmašiti sve 
na svijetu u blagu i moći, pa sakupih u vlastitu riznicu novac 
dužan mojemu vladaru. A kad me je svladao san, legoh na 
krevet priređen za mog vladara. Probudivši se nađoh se zaro- 
bljen u riznici svojoj.« 

»Reci mi, sužnju, tko skova ovaj nesalomiv lanac?« 


!' Prema engleskom izdanju Tauchnitz Edition. 


21 »Filozofija istočnih naroda« I. 321 


»Ja sam sam kovuo«“, odvrati sužanj, »taj lanac vrlo pa- 
žljivo. Mišljah da će mi nesavladiva moć u ropstvu držati 
svijet, a ja da ostanem nesmetan u slobodi. Tako sam radio 
dan i noć kraj velike vatre okrutnim tvrdim batom. A kad je 
napokon gotovo bilo djelo, tih karika neslomiv niz, opazih da 
sam u njima sputan ostao ja sam.« 

Gdje je duh bez straha, a glava dignuta visoko, 

gdje je znanje slobodno, 

gdje svijet nije isjeckan uskim domaćim branama, 

gdje riječi izviru iz istinske dubine, 

gdje neumorna težnja pruža ruke prema savršenstvu, 

gdje bistra struja uma nije izgubila put u suhom pustinj- 
skom pijesku mrtvih običaja, 

i gdje ti vodiš duh u napredak sve širih misli i djela — 

u tom raju slobode, o oče, razbudi moju zemlju! 


11 


Ako je trebalo da izdjelam mnogo toga sam iz sebe i u po- 
kretu da sa svih strana bacam na tvoj bljesak sjene boja — 
povod je tome bila tvoja mduyd. 

Ti pregradu stavljaš u vlastito biće, a tada samog isključe- 
nog sebe pozivaš bezmjerjem nota. A tvoja se samoodijelje- 
nost utjelovi u meni. 

Ta tvoja pjesma, što srce steže, odjeknu svemirom, šare- 
nilom suza i smijeha, uzbuđenja i nada — dižu se i padaju 
valovi, preobrazuju se razrušeni snovi. U meni si ti porazio 
samoga sebe. 

Zavjesu si raširio i naslikao bezbroj likova kičicom noći 
i dana. U pozadini njenoj satkan je tvoj prijesto tajanstvom 
divnih vijuga, kao da jalovih ispravnih crta nikad nije ni bilo. 

Veliki je prizor tebe i mene tako prekrio nebo, zvukom 
tvojim i mojim svuda odjekuje prostor i prolaze sva vremena 
dok se ti i ja skriveni želimo naći. 

U odricanju za mene nema oslobođenja. Ja osjećam zagr- 
ljaj slobode kroz tisuću spona užitka. 

Uvijek mi nanovo sipaš svjež mlaz svog vina u omami 
mirisa i boja, te do vrha puniš ovaj zemljani sud. 

totinu raznih svjetiljki tvojim će plamom obasjati moj 

svijet, kad ih poredam sve pred žrtvenik tvoga hrama. 

Ne, nikad ne ću zatvoriti vrata svojih osjetila! U užitku 
vida. dodira i sluha nosit ću tvoj užitak. 

Da, sve će mi obmane goriti u vatrometu sreće i sve će mi 
želje zreti plodovima ljubavi! 


NAPOMENA 
ČITANJE SANSKRITSKIH RIJEČI 


Sanskritski alfabet (devanagari) sastoji se od 47 glasova, 14 
vokala i 33 konsonanta. 


Vokali su a, i, u kratki, 4, i, u dugački, e, ei, 0, au dvoglasnici, 
Vokalno r i 1 može biti kratko ili dugačko. Ovdje ćemo vokalno r 
transkribirati sa ri, kako je međunarodno uobičajeno, a i zbog 
tiskarske jednostavnosti, 

Konsonanti k, g, 6. gj, t, d. p, b, kao i ccrebralni t i d imaju 
odgovarajuće _aspirate (kh gh, ćh i t.d). Konsonant nn može 
na osnovi zakona glasovne asimilacije sličnih našima da bude 
guturaliziran (n). cercbraliziran (n), ili palataliziran (1). U ovom 
posljednjem slučaju upotrebijavamo zbog jednostavnosti znak Ju- 
goslavenske akademije mn. Nj ne želimo upotrebljavati, jer siovo 
j u međunarodno usvojenoj transkripciji odgovara našemu d. Za 
ovaj posljednji glas upotrebljavamo znak gj, s obzirom da se 
kurzivno g i međunarodno upotrebljavalo za tai glas. Znak j 
uopće ne upotrebljavamo. J je u indijskim jezicima poluvokal, za 
koji upotrebljavamo uobičajeni znak y. Zbog tipografske jedno- 
stavnosti upolrebljavamo naš znak š i za palatalno $ i za ce- 
rebralno s. Iz istih razloga ne služimo se uopće točkom kao ozna- 
kom cerebralnih glasova, osim u sasvim izuzetnim slučajevima. 
Svi palatali. koje transkribiramo sa dijakritičkim znacima, imaju 
meki izgovor. Kao i kod nas, tako i u sanskritu uz vokalno r po- 
stoji i konsonanisko r. Naši glasovi c i ž uopće ne postoje. 


Dužina je vokala važna, jer specifični naglasak počinje da se 
gubi vrlo rano. Krajem vedskog doba počinje izumirati i velik 
broj gramatičkih oblika, a tada počinje i gramatička kodifikacija. 
Jezik postaje samskrita, t. j. »pođešen«, »kodificiran«, ili jedno- 
stavno mrtvi jezik, čija se upotreba ograničava na književne spo- 
menike. U živom govoru prevladavaju prakritski jezici srednjeg 
razvojnog razdoblja. u čiju grupu spada i pali, o kojem posebno 
govorimo u poglavlju o Buddhinoj nauci. Iz potrebe »sanskriti- 
zacije« klasičnog jezika razvila se u Indiji gramatička nauka, 
čijoj formalnoj i terminološkoj razradi nema premca. 


Gdje se u modernim jezicima pojavljuje w ono se izgovara 
mekše nego v kao u engleskom. 

SANSKRITSKO PISMO 
DEVANAGARI 


Indijski gramatičari još od vremena Paninija, (4. st. pr. n. e) 


svrstavaju slova svog pisma prema fonetskim pravilima artiku- 
lacije glasova. 


VOKALI 


(krati Ha Te Fu zr! 
| duzi ma fi s KR: u! ) 
( zatvoren: U e =to 

| otvoreni a a gt du 


\ 


jednostavni 


diftonzi 


KONSONANTI 
bezvučni zvučni nazalni 
neaspirirani aspirnani neaspirirani oaspirirani 


guturalni &h ka NS k-ba I ga E] g-hu Ta 
palatalni ud ću BB ć-ha glija Mg) -ba Ko SKI 
lingvalni € ta & i-ha T da G d-ha U s 
dentalni q na € (-ha E da U a-ba g: 
labijalni U pa M pota d ta IT b-ba Tom 


poluvokali q pa T a Tla dva | zvučni 
q ka 
spiranti | Tu Qu € sa mukli 


Visarga : (piše sc mijesto završetka h) 


Anusvara - (točka iznad završnog sloga mjesto nazalnos kon- 
sonania). 


SADRŽAJ 


ČEDOMIL VELJAČIĆ: FILOZOFIJA ISTOČNIH NARODA I. 


OSNOVI KULTURNOPOVIJESNE ZAJEDNICE AZIJSKIH 


NARODA 


KNJIGA PRVA: INDIJSKA FILOZOFIJA 


UVOD 


. UPANIŠADE , 


Razlika u shvaćanju vremena . 


ik A 
2. Razlika u shvaćanju književnih soi menika g 
3. 
4 


Razlika u shvaćanju filozofije . 
Raspodicla građe 


VEDE 


. Povijesni pregled 


Opći pojmovi 
Rita 


. Mitologija 
. Filozofske refleksije u vedskim himnama 


Ime i podjela z 
Filozofski duh upanišada . 


. Društvene prilike i lik mudraca . 
. Osnovni filozofski stavovi . 


a) Brahman_i atman 
Kena-upanišad 
Iša-upanišad : . 
b) Vcdantinski pantcizam : 
Cc) “Tat tvam asi 
d) Maya : 
e) Problem besmrtnosti. i slobode X 
f) Pregled osnovnih pojmova . 


. Kozmološki idealizam i psihološki vatestanižsta i 


II. BUDDHINA NAUKA  , s ine MEL a < i 2475 


1. Uvod si an neo Sroka O i ati id 2 oso 
2. Pali jezik i fon iževnast . s ln ki AA e I E EIT 
3. Buddha i Yagjnavalkya . 2. 2. + 84 
4. Struktura sistema . LiL. 88 
a) Sila. (6tikak < za ao o 4 i a . . 89 
b) Panna (spoznaja) so Zod KB Ao a ami ia e e 695 
Problem kauzaliteta S e sa ko ŠT E ora LE 299 
Problem elemenata... i. 100 

c) Samddhi (meditacija)... . . 105 
IV. GJAINIZAM s : “ : š . : ž š Š . . . 114 
1. Povijesne osnove Mahavirine nauke . 1... 114 
2. Teorijski stavovi doe dara. “e 6 Kete Cao EM 
a) Spoznajna teorija i logika gamad al doka 4 GLI 
b) Pluralistički pogled na svijet... 4... 120 
c) Problem duše oj? kine mili te ogt22 
3. Gjainizam u svijetlu indijske knjčić ko Ao 4 08 4. 4 4 124 
4. Etika rap saa mae e a LA e 
5. Vjerska organizacija. 1.4 2+ 127 
V. MATERIJALIZAM —, |. 129 
1. Ontološki i perceptualistički materijalizam .  . 4. + 129 
2. Povijesne okolnosti . . . : « M1 
3. Dokumenti i hipoteze o nauci itošiijuta i gore Goa e 182 
4. Rekonstrukcija teza 16855 oj OSE Van 82 6 0: SL BT 
a) Svjedočanstva : ao GA 5 o Pia in Li io o REST 
b) Teorija kauzaliteta . MA ode 8 ci ok OIB 
c) Teorija svijesti . . POA fa Vo s oso SAA. o IRA, 
QMEtikaznoTU 2 8i ol Lo e ado di oj at e STAO 
e) Zaključak " m neee eo 
VI. BHAGAVAD-GITA |, 148 
1. Povijesni razvoj dviju osnovnih ideja PONESE i poga) 148 
a) Katha-upanišad S dai da rogi “a 2... 149 
b) Švetašvatara- upanišad Ž . : dolac Sao 22149 
c) Maitri-upanišad . . “o Ka HO: , «1853 

2. Bhagavad-Gita u okviru Mahšbharate wo osa og 2. 154 
3. Dramatska radnja u Giti . . sos ao 8. lao. (A 19B 
a) Svadharma _. A s : . , : . : s . . 160 
b) Niškamakarma. . . aa O AT sao at e g o “4. 163 
4. Klasični komentari . Dooa ME LO OZ oče: aki i e£270 169, 
a)ssankara: A. 40 a “OL 2 A gh sa a oo 4169 
b) Ramanugja _. i, en ii 
c) Madhva._. = Ko O ću osa slo Doea +. 168 

5. 


Moderni komentari . 


a) Ram Mohum Roy 

b) Sri Ramakrišna . . 

c) Bankim Candra Catterpji 

d) Bal Gangadhar Tilak 

e) Mohandras Karamćad Gandhi 
f) Rabindranath Tagore ; 
£) Aurobindo Ghose S 

h) Sarvepalli Radhakrishnan 

i) Surendranath Dasgupta 


VII. PREGLED SKOLASTIČKIH SISTEMA , 


> 6 BD o= 


. Opći okvir 

. Šest daršana 

. Budistički realizam i dekani 
. Primjeri 


a) Nydya-sutra 

b) Nagargjuna, filozofija ništavila (stinya- vida) 

c) Filozofija svijesti (viginana-vada) . oo 

d) Problem kasnijeg budističkog rcalizma u pra 
teoriji i 5% A 

e) Razvoj budietićke lozike 

f) Šankara . : 


VIII. INDIJSKI PRILOG SVIKTSKOJ FILOZOFSKOJ! MISLI 


1. 


ODABRANI TEKSTOVI 


RIG-VEDA pode i 
Kniiga X, himne 119, 121, 90, 122. 


. UPANISADE 


Brihadaranyaka 
Chundogya 
Kena 

I:a 


. RUDIZAM 


S. Radhakrishnan: »Gautama Buddha 
Kratko razjašni: nie nauke (Magigihima. 44) . 
Potlhapada-su!t.. (Digha, 9) ž 
Kevaddha-sutta (Digha 11) : 
Milindapanha (Knjiga II. pogl. 1. 
Samanna-phala-sutta (Digha 2) 


a 


Bambhaćerain 
Vivahapannatti 
Uttaragigihaya 
Suyagada 


. MATERIJALIZAM : 
» Sarvadaršanasamgraha « 


a0 


6. BHAGAVAD-GITA 


Pjevanje I. i IL... 2.2. 
Aurobindo Ghose: »Eseii o Giti 


7. NYAYA-SOTRA 


U. NAGARGJUNA: »MADHYAMIKA-SOTRA 


9, ŠANKARA: IZ +«UPADEŠASAHASRI 
, Atmabodha 


W. RAMANUGJA: IZ >VEDANTA-SUTRA-BHASYA 


HANTA) 


11. MANATMA GANDHI: IZ MLADE 


INDIJE 


IZ GJAINSKE KANONSKE KNJIŽEVNOSTI , 


IX 


12. RABINDRANATILĆ TAGORE: >GITANGJAL.I 


Napomena o čitanju sanskritskih 


Sanskritsko pismo devanagari 


riječi 


(MAHA-SIDI)- 


278 
278 
2179 
280 
281 


282 
282 


283 

292 


296 
299 

312 
316 

Čedomil Veljačić 
FILOZOFIJA ISTOČNIH NARODA 
KNJIGA PRVA 
Izdavač Nakladni zavod Matice hrvatske 
Zagreb, Matičina 2 
Za izdavača Tomislav Previšić 
Nacrt za korice Alfred Pal 
Korektura Nada Anić 


Ispravci 


str. 12.— 7. red odozdo iza riječi nećak dodati Onesikrit. 

str. 17.— 1 red odozgo mjesto Penđab treba Pandab. 

str. 19.—bilj. 2. mjesto Brahmajdlasutta treba Brahma-gjala-sutta. 
str. 38.— 8B, 11, 14. i 16. red odozdo mjesto Prajdpati treba Pragja- 
pati. 

str. 77.—17. red odozgo mjesto Ašoke (264—277) treba Ašoke (274 — 
-232 pr. n. e). 

str. 81.—10. red odozdo mjesto suttam treba sutam. 

str. 104.—16. red odozgo mjesto (khanda treba (khandha). 

str. 114.— 1. red odozgo izostaviti prvo ime Ndtaputta. 

str. 114.—16. red odozgo izostaviti riječi: iz dinastije Maurya. 
str. 117.—16. red odozdo mjesto (anicca) treba (anićća). 

str. 173.— 5. i 6. red odozgo mjesto Karamćad treba Karamchand, 
str. 257.— d. red odozgo mjesto dvadeset treba dvanaest. 

str. 267.— 3. red odozdo mjesto gacchanti treba gaććhanti. 

